
Knjižnica. 

Izdaja  Slov.  Šolska  Matica  v  Ljubljani. 


2.  zvezek 


Zgodovina  Slovencev, 

Spisal  dr.  Ljudevit  Pivko. 


v  Ljubljani   1909—1911. 

izdala  Slov.  Šolska  Matica.  Natisnila  Učiteljska  tiskarna  v  Ljubljani. 

Poljudno 
znanstvena  knjižnica. 

Izdaja 

Slovenska  Šolska  Matica  v  Ljubljani.  ;^. 


'2.  zvezek. 

Zgodovina  Slovencev. 

Spisal 

dr.  Ljudevit  Pivko,  Maribor. 

Uredil 

H:  Schreiner. 


V  Ljubliani,  1909. 


Izdala  Slovenska  Šolska  A\atica.  —  Natisnila  Učiteljska  tiskarna  v  Ljubljani. 


Uvod. 

v  slovenski  književnosti  ni  dovolj  poljudnih  spisov  in 
pomožnih  učnih  knjig  o  domači  zgodovini,  kar  čutijo  zlasti 
Ijudskošolski  učitelji.  Zgodovina  lastnega  naroda  je  predmet, 
ki  razgreva  najbolj  mladinsko  srce,  naš  učitelj  pa  se  bori. v 
tem  predmetu  še  cesto  z  velikimi  težavami  vsi ed  nepristop- 
nosti  virov.  A  tudi  marsikomu  drugemu  bo  dobrodošla 
knjiga,  ki  ga  pregledno  seznanja  z  ulogo  slovenskega  na- 
naroda  v  cerkvi  in  državi  v  raznih  dobah. 

Poljudna  knjiga  ne  služi  zgodovinarju  strokovnjaku, 
zato  ne  navaja  v  podkrepitev  posameznih  odstavkov  mnogo- 
številnih virov,  s  čemer  bi  narastla  zelo  njena  obsežnost, 
temveč  je  namenjena  samo  Vam,  ki  vzgajate  domoljubje  v 
slovenski  mladini  in  v  sebi. 


""-^"S" 

Obseg  in  razdelitev  slovenske  zgodovine. 

Slovenska  zgodovina  nam  opisuje  življenje  našega 
naroda  od  starodavnih  dob  do  naših  dni  na  nekdanji  in 
sedanji  domači  zemlji,  obsega  torej  razvoj  narodnega  živ- 
ljenja na  Kranjskem,  v  severni  Istri,  na  Primorskem,  Go- 
riškem in  Furlanskem,  na  južnem  Koroškem  in  Štajerskem 
in  deloma  na  Ogrskem,  a  tudi  na  onem  velikem  ozemlju, 
ki  je  bilo  nekdaj  slovensko  in  na  katerem  je  izgubil 
narod  svoj  jezik.  Slovenska  zgodovina  pa  se  ozira  tudi  na 
sosedne  narode,  s  katerimi  je  naše  ljudstvo  od  nekdaj  v 
dotiki.  Po  prihodu  v  svoja  sedanja  bivališča  so  zadeli  Slo- 
venci ob  Nemce  in  Lahe,  pozneje  tudi  ob  Ogre.  S  temi 
ljudstvi,  posebno  z  Nemci,  so  Slovenci  veliko  občevali  in 
sprejemali  od  njih  običaje,  zakone  in  družabno  upravo. 
Razen  tega  se  naseljujejo  že  od  nekdaj  med  Slovenci  poedinci 
ali  večje  skupine  sosednih  narodov. 

V  svoji  narodni  zgodovini  pa  ne  smemo  prezreti  po- 
ročil o  pradavnih  svojih  prednikih,  o  nekdanjem  enotnem 
slovanskem  narodu,  po  katerem  smo  podedovali  Slovenci  in 
vsi  Slovani  svoj  jezik  in  značaj. 

Veliko  snov  slovenske  zgodovine  je  treba  deliti  na  več 
oddelkov,  da  se  bolje  razvrsti  in  laže  pregleda.  Nekoliko 
važnih  in  znamenitih  dogodkov  nahajamo  v  slovenski  zgo- 
dovini, ki  označujejo  kakor  mejniki  precej  vidno  mejo  med 
raznimi  dobami  ali  veki. 

Prvi  mejnik  v  slovenski  zgodovini  je  leto  568. 
Takrat  so  se  umaknili  germanski  Longobardi  iz  vzhodnih 
■  ^kih  pokrajin  v  Italijo,  vslcd  česar  se  je  lahko  razširilo 
M-.vensko  ljudstvo  po  sedanjem  ozemlju. 

Drugi  mejnik  vidimo  krog  leta  800  za  vlade  fran- 
kovskega  kralja  Karla  Velikega,  ki  je  uničil  obrsko  državo 
in  ustanovil  frankovsko  vlado  na  Slovenskem,  s  katero  se 
je  začelo  slovensko  tlačanstvo. 

Nastop  habsburškega  vladarskega  rodu  je  tretji 
važni  mejnik,  ker  se  začenja  leta  12  76.  Slovencem  nova 
doba  v  političnem  oziru. 

Četrti  mejnik  naše  zgodovine  leži  sredi  16.  stoletja 
(1  550),  ko  je  razburkala  ljudstvo  verska  preosnova. 

Peti  mejnik  nahajamo  v  Napoleonovi  dobi  krog 
leta  1800.  Takrat  se  je  jela  buditi  duševna  moč  slovenskega 
naroda,  ki  se  je  razvijala  in  krepila  nepričakovano  lepo  v 
19.  stoletju. 

Po  tej  razdelitvi  obsega  slovenska  zgodovina  šest  dob 
ali  vekov: 

I.  Prva  doba  do  leta  568.  (slovanski  vek). 

II.  Druga  doba  od  leta  568.  do  leta  800.  (pogansko 
slovenski  vek). 

III.  Tretja  doba  od  leta  800.  do  leta  1276.  (vek  po- 
nemčevanja  in  propadanja  v  tlačanstvo). 

IV.  Četrta  doba  od  leta  1276.  do  leta  1550.  (vek  naj- 
hujših narodnih  stisk). 

V.  Peta  doba  od  leta  1550.  do  leta  1800.  (vek  verskih 
bojev  ali  novi  vek). 

VI.  Šesta  doba  od  leta  1800.  do  naših  dni  (vek  narod- 
nega preporoda  ali  naš  vek). 


^^ 

Prva  doba. 


Starodavni  Slovani. 

1.  Najstarejša  poročila  o  Slovanih. 

Slovani  so  dandanes  lastniki  velike  večine  evropske 
zemlje.  Vsi  Romani  in  Germani  skupaj  nimajo  v  Evropi  tako 
obširnih  zemljišč  ko  Slovani.  A  vendar  se  zgodovina  ne 
spominja  Slovanov  tako  zgodaj  ko  drugih  velikih  evropskih 
narodov.  Grki,  Rimljani  in  tudi  Germani  se  imenujejo  v  zgo- 
dovini že  stoletja  pred  Kr.,  ko  še  o  Slovanih  ni  nikjer  no- 
benega točnega  poročila. 

V  Evropi  se  je  razvila  omika  najprej  v  južnih  krajih 
ob  morju,  pod  prijaznim  in  milim  grškim  nebom,  odkoder 
se  je  razširila  po  Laškem  in  po  vseh  obrežjih  Sredozemskega 
morja.  Zato  nam  poroča  evropska  zgodovina  najprej  o  činih 
grškega  in  rimskega  naroda. 

Tudi  Nemcev  in  drugih  Germanov  se  spominja  zgo- 
dovina pred  Slovani.  Germani  so  bili  od  pamtiveka  sosedje 
omikanega  rimskega  cesarstva,  s  katerim  so  živeli  skoro  v 
neprestanih  vojnah,  vsled  česar  se  jih  spominjajo  pogostoma 
rimski  zgodovinarji. 

Drugače  pa  je  s  Slovani. 

Stari  svet  se  je  zanimal  le  za  velike  dogodke.  S  komer 
je  imel  največ   opraviti   meč,   tistega   se   najbolj   spominja 

starodavni  zgodovinski  pisatelj.  Slovani  pa  niso  zbujali 
bojnega  nemira  in  šuma  ob  rimskih  in  grških  mejah,  niso 
se  udeleževali  starih  svetovnih  vojn,  niso  se  družili  v 
velike  močne  narodne  ali  državne  celote.  Od  davnih 
davnih  časov  so  prebivali  v  širnih  ravnih  po- 
krajinah severno  od  Karpatskih  gor  in  Črnega 
morja  do  Vzhodnega  in  Finskega  morja,  daleč 
do  azijskiii  mej  po  današnjih  ruskih  in  poljskih 
bivališčih,  toda  nikjer  se  niso  tikali  omikanejših  narodov, 
ki  bi  bili  lahko  o  njih  pisali  in  poročali.  Od  Grkov  so  delila 
Slovane  skitska  in  sarmatska  plemena  po  črnomorskih  pla- 
njavah, od  Rimljanov  pa  so  jih  ločili  Germani.  Zato  nam 
poročajo  grški  in  rimski  pisatelji  o  Slovanih  jako  malo,  a 
še  to  netočno.  Toda  iz  vseh  drobnih,  nejasnih  poročil  in 
deloma  tudi  iz  izkopin  nam  je  jasno  vsaj  toliko,  da  so  že 
500  let  pred  Kr.  potovali  grški  trgovci  po  slovanskih  de- 
želah do  Severnega  morja  po  jantar,  s  katerim  so  Slovani 
trgovali.  (Z  istim  namenom  so  hodili  preko  današnjih  slo- 
venskih Alp  trgovci  iz  Italije.) 

Slovanski  kupci  trgujoči  s  tujimi  deželami  ob  Baltskem 
morju  se  omenjajo  v  1.  stoletju  pred  Kr.  Gotovo  so  nasta- 
jala že  takrat  njihova  kupčijska  mesta  na  Ruskem,  Poljskem 
in  v  Pomorju,  ki  se  nam  imenujejo  v  poznejših  stoletjih. 

Do  6.  stoletja  po  Kr.  so  vesti  o  Slovanih  še  vedno 
silno  redke,  a  vendar  se  razvidi  iz  njih,  da  so  čislali  Skan- 
dinavci  na  severu  in  Grki  na  jugu  Slovane  kot  modro 
ljudstvo,  ki  ima  svoje  zakone  in  posebno  pismo,  v  katerem 
se  je  zapisovalo  narodno  pravo  na  lesenih  deskah. 

Rimski  pisatelj  Tacit  omenja  Slovane  (Venede)  le  mimo- 
grede kot  hrabre  sosede  Nemcev. 

Slovani  bi  bili  ostali  še  dolgo  neznani,  če  bi  se  ne 
bili  začeli  gibati  in  siliti  čez  svoje  meje.  Po  stoletjih  in 
morebiti  tisočletjih  mirnega  življenja  v  starih  sedežih  se  je 
narod  tako  pomnožil,  da  so  mu  postali  pretesni  in  da  se  je 
jel  razpenjati  na  vse  strani,  s  posebno  silo  pa  na  jug  in  zahod. 


Kako  so  se  širili  Slovani  v  svoja  poznejša  zgodovinska 
selišča  južne,  srednje  in  vzhodne  Evrope,  to  bo  nam  težko 
kdaj  popolnoma  jasno.  Naseljevanje  ni  bilo  naglo.  Po- 
samezni slovanski  rodovi  so  se  rinili  brez  hrupa  med  red- 
kejše tuje  prebivalstvo  v  Germaniji  in  tostran  karpatskih 
vrhov,  za  njimi  in  mimo  njih  so  prihajali  iz  stare  domo- 
vine vedno  novi  in  novi  rodovi  in  tako  se  je  vršilo  in  po- 
navljalo naseljevanje  stoletja  in  stoletja.  Ko  pa  je  postal 
slovanski  pritisk  presilen,  so  se  mu  morala  umikati  tuja 
ljudstva  ter  mu  prepuščati  sedeže.  Brez  bojev  se  to  gotovo 
ni  godilo,  čeravno  se  jih  zgodovina  ne  spominja.  Tako  so 
pregnali  Slovani  krog  leta  200.  po  Kr.  germanske  sosede 
Gote  ob  reki  Visli  in  so  se  takoj  razlili  po  opuščeni  zemlji. 
Goti  so  sicer  premagali  in  si  podvrgli  prva  najbližnja  slo- 
vanska plemena,  toda  kljub  temu  so  se  umikali.  Verjetno 
je,  da  so  jih  pregnali  Anti,  bojevito  in  krepko  slovansko 
(rusko)  pleme.  Ime  „Ant"  je  pomenilo  v  gotskem  jeziku 
junaškega  velikana. 

Za  Goti  so  se  morala  dvigniti  zaradi  slovanskega  pri- 
tiska še  druga  germanska  plemena,  ki  so  se  umikala  veči- 
noma proti  jugu,  njim  za  petami  in  brezdvomno  v  vednih 
bitkah  z  njimi  pa  so  se  naseljevali  Slovani. 

Posamezna  slovanska  plemena,  ki  so  se  naseljevala  v 
soseščini  bojevitih  narodov,  so  gotovo  podlegala  in  stoletja 
prenašala  tujo  vlado.  Spomin  bojev,  s  katerimi  so  se  sku- 
šali Slovani  znebiti  nemškega  ali  sarmatskega  jarma,  nam 
že  odmeva  tupatam  iz  najstarejših  poročil. 

Nenadoma  pa  je  razburila  nova  nevihta  vso  srednjo 
Evropo. 

Leta  375.  so  se  privalili  v  Evropo  Huni  in  z  njimi  se 
začenja  divje  preseljevanje  narodov.  Zaradi  splošnih  nemirov 
se  je  ustavilo  naseljevanje  Slovanov,  ki  so  prišli  v  tej  dobi 
že  v  množicah  čez  Karpate.  Tukaj  so  bili  gotovo  v  dotiki 
s  hunskim  narodom,  ki  si  je  izbral  svoje  sedeže  ob  Dunavu 
na  sedanjem  Ogrskem,  odkoder   je  napadal  sosedne  pokra- 

jine  na  vse  strani,  najbolj  pa  na  zahod  in  jug.  Dokazalo  se 
je,  da  so  Huni  sprejemali  slovanske  navade  in  običaje,  iz 
česar  sklepamo,  da  so  bili  Slovani  tostran  Karpatov  hunski 

sužniki. 

Važno  je,  da  so  v  hunski  dobi  postali  južni  in  za- 
hodni Slovani  jako  bojeviti.  Odsihdob  začenjajo  tudi  Slo- 
vani šiloma  napadati  tuje  narode  in  zato  jih  omenjajo  spo- 
meniki takratne  zgodovine  mnogo  češče  nego  poprej.  V 
6.  stoletju  se  namreč  nagloma  jasni  slovanska  zgodovina. 
Velika  hunska  država  v  dunavski  nižini  je  propadla  po 
Atilovi  smrti  in  zdaj  se  pojavljajo  po  vrsti  ob  obrežju  Du- 
nava  in  Save  številne  bojevite  množice  Slovanov,  o  katerih 
nam  obširno  poročajo  bizantinski  pisatelji.  Slovani  so  pre- 
stopali Dunav  in  balkanske  gore  ter  se  pobijali  z  balkan- 
skimi narodi,  na  jugozahodni  strani  pa  so  zadeli  ob  nemške 
Longobarde,  prebivajoče  na  sedanjih  slovenskih  in  ogrskih 
tleh  do  Dunava.  Na  severu  pa  so  se  pomikali  Slovani  v  tej 
dobi  globoko  na  zahodno  stran  proti  Germanom  ter  zasedli 
današnje  Moravsko  in  Češko  in  vse  severne  kraje  do  Vzhod- 
nega morja.' 

2.  Ime  starih  Slovanov  in  njihov  jezik. 

V  prvih  stoletjih  po  Kr.  nimajo  še  Slovani  svojega 
današnjega  imena  „Slovani".  Poročila  govore  le  o  „Ve- 
nedih",  „Vendih".  Tako  so  imenovali  Slovane  zahodni 
germanski  sosedje.  Da  so  bili  Venedi  res  Slovani,  dokazujejo 

'  Mnogi  učeni  in  imenitni  zgodovinarji  (Šafafii^,  Davorin  Trstenjak  itd.) 
sicer  trde,  da  stanujejo  Slovenci  in  drugi  zahodni  Slovani 
že  od  pravekov  v  svojih  sedanjih  bivališčih,  toda  za  to  tr- 
ditev ni  do  zdaj  še  nobenega  prepričevalnega  dokaza.  Da  to  ni  verjetno, 
dokazuje  neštevilno  precej  natančnih  poročil,  ki  jih  imamo  o  balkanskih 
narodih  iz  prvih  stoletij  po  Kr.,  v  katerih  pa  ni  niti  ene  drobne  opombe 
o  Slovanih,  niti  nič  takega,  kar  bi  nas  spominjalo  Slovanov.  Od  6.  sto- 
letja pa,  ko  so  Slovani  prodirali  v  svoje  nove  sedeže  na  jug  in  zahod, 
imamo  v  virih  vse  živo  slovanskih  osebnih  in  plemenskih  imen  ter  drugih 
poročil  o  Slovanih. 

nam  po  vrsti  tudi  poznejši  viri.  Saj  se  je  to  ime  ohranilo 
pri  Nemcih,  ki  še  dandanes  imenujejo  tako  Slovence  in  na 
severu  lužičke  Srbe  (Winden,  Wenden,  windisch,  wendisch). 
Po  Germanih  so  dobili  to  ime  za  Slovane  tudi  Rimljani 
in  Grki. 

Drugo  splošno  ime  „S  love  ni",  se  pojavlja  v  zgodo- 
vini mnogo  pozneje,  točno  še  le  v  6.  stoletju  (Jornandes 
552.  L). 

Ime  „Sloveni"  ali  „Slovani"  je  sicer  domače,  toda  kaj  naj 
pomeni?  Razlagalo  se  je,  da  je  v  zvezi  z  besedo  »slava"; 
ime  »Slovani"  bi  torej  pomenilo  »slavno  ljudstvo".  Zdaj  pa 
se  sodi,  da  je  »Slovan"  v  zvezi  z  besedo  »slovo"  (t.  j.  be- 
seda), Slovani  so  torej  »govoreči",  ki  se  med  se- 
boj razumejo.  Oni  ljudje, ki  ne  govore  razumlji- 
vega jezika,  so  Slovanom  nemi,  »nemci". 

Ime  se  prvotno  ni  glasilo  »Slovani",  ampak  »Slo  v  eni" 
(Slovene).  Toda  zdi  se  nam,  da  začetkoma  to  ni  bilo  skupno 
ime  vseh  Slovanov,  ampak  da  so  se  tako  imenovala  le  južna 
plemena.  (Tudi  Slovaki  imajo  sorodno  ime.) 

Toda  tudi  tukaj  so  polagoma  izpodrinila  državna 
imena  Bolgarov,  Srbov  in  Hrvatov  ime  »Sloveni",  ki  se  je 
ohranilo  le  še  pri  Slovencih  in  dolgo  v  Dalmaciji  ter  na 
Hrvatskem. 

Razen  o  »Slovenih"  pišejo  stari  pisatelji  cesto  tudi  o 
»Srbih",  »Hrvatih",  »Polanih"  itd. 

Kdaj  in  zakaj  so  sprejeli  vsi  slovanski  narodi  ime 
»Sloven"  za  svoje  skupno  ime,  še  ni  jasno.  Učenjak  Miklošič 
meni,  da  vsled  tega,  ker  so  se  južni  Sloveni  najprej  po- 
kristjanili  in  so  se  Grki,  Rimljani  in  Nemci  najprej  seznanili 
s  temi  plemeni  ter  so  pozneje  prenašali  njihovo  ime  na  vse 
druge  slovanske  narode. 

Vsa  slovanska  plemena  so  govorila  nekdaj  skupen 
jezik,  iz  katerega  pohajajo  današnji  slovanski  jeziki.  Iz  tiste 
davne  praslovanske  skupne  dobe  nimamo  nobenega  pisanega 
spomenika,  zato   ne   moremo   vedeti,   kakšen  je  bil  skupni 

—    11    — 


praslovanski  jezik.  Pač  pa  lahko  sodimo,  kakšen  je  bil,  če 
primerjamo  sorodnost  danai^njih  slovanskih  jezikov  in  po- 
sebno njihove  starejše  pisane  spomenike.  Sklepamo  lahko, 
da  je  hi!  prvotni  jezik  jako  bogat  na  besedah,  krepek,  gibek 
in  blagoglasen,  na  oblikah  pa  bolj  razvit  in  bogat  ko  ka- 
terikoli izmed  sedaj  živečih  slovanskih  jezikov. 

Živi  jeziki  se  vedno  polagoma  izpreminjajo.  Razumljivo 
je  torej  in  naravno,  da  ni  možno  po  vseh  koncih  tako 
velikega,  milijone  in  milijone  broječega  naroda  ohraniti 
popolne  jezikovne  enakosti.  Zato  smemo  trditi,  da  so  na- 
stajale že  v  prvotni  domovini  slovanskega  naroda  drobne 
in  vedno  večje  jezikovne  razlike  med  posameznimi  plemeni 
in  rodovi.  Na  podlagi  teh  razlik  je  razpadla  slovanska 
jezikovna  enota  na  tri  velike  skupine:  zahodnih, 
južnih  in  vzhodnih  Slovanov. 

Zahodna  skupina  se  je  razširila  iz  prvotne  domovine 
do  6.  stoletja  do  rek  Labe  in  Šale  v  takratni  Germaniji  in 
preko  Češkega  in  Moravskega  do  Dunava,  na  nekaterih 
mestih  še  dalje.  A  v  obširnih  novih  sedežih  so  se  poka- 
zale polagoma  spet  nove  jezikovne  razlike  v  tej  skupini  in 
tako  so  se  razdelili  zahodni  Slovani  na  štiri  dele:  I.Po- 
ljake ob  Visli,  2.  Polabane  inPomorjane,  S.lužičke 
Srbe,  4.  Čehe  in  Slovake. 

Južna  velika  skupina  Slovanov  je  zavzela  široki  pas 

v 

zemlje  med  vzhodnimi  Alpami  in  Črnim  morjem.  Tudi  ta 
skupina  je  nepretrgana  vrsta  jako  sorodnih  narečij,  iz  katerih 
so  se  razvili  1.  slovenski,  2.  hrvatskosrbski  in  3.  bol- 
garski jezik. 

Tretja  —  vzhodna  —  velika  skupina  se  je  razširila 
na  vzhod  do  Azije  in  preko  uralskih  gor  daleč  po  Aziji.  Iz 
nje  se  je  razvil  ruski  jezik  s  svojimi  narečji.  O  tej  skupini 
nam  je  iz  stare  dobe  najmanj  znanega. 

3.  Značaj. 

Kaki  so  bili  naši  predniki? 

Pri  velikem  narodu  ni  lahko  opisati  skupnih  telesnih 
in  duševnih  lastnosti,  saj  sta  si  malokdaj  brata  popolnoma 
podobna,  kaj  še  le  ljudje  daleč  raz  sebe  bivajočih  plemen. 
Gotovo  je  bilo  že  v  onih  davnih  časih,  ko  so  govorili  Slo- 
vani še  skupen  jezik,  precej  razlik  med  njimi  v  telesnem 
in  duševnem  oziru.  A  vendar  se  je  ohranilo  med  plemeni 
mnogo  skupnega,  kar  jih  je  družilo  in  jih  deloma  druži 
doslej;  vsi  Slovani  so  imeli  nekaj  posebnega  »slovanskega" 
na  duhu  in  telesu,  kar  jih  je  ločilo  od  tujih  sosednih  narodov 

Stara   poročila    nam    slikajo    Slovane    kot    visoke    ali 
srednjevisoke    in   zelo   gibčne  ljudi   okroglih,   nekoliko  po- 
dolgovatih   obrazov,    temnomodrih    oči    in    svetlorjavih    las. 
S  temi  poročili   se   strinja   precej   tudi   poznejša  zgodovina. 

Nenavadno  telesno  krepkost  in  utrjenost  Slovanov  hvalijo 
celo  njihovi  sovražniki.  Nemec  Vidukind  opisuje  Slovane 
tako:  Slovani  so  utrjeno  ljudstvo,  vajeno  truda  in  dela,  za- 
dovoljno s  pičlo  hrano,  ki  z  lahkoto  in  veseljem  opravlja 
najtežavnejša  dela.  Kar  se  zdi  Nemcem  težavno  in  nemožno, 
to  je  Slovanom  kakor  igrača.  —  Zimo  !in  vročino,  glad  in 
žejo  so  prenašali  Slovani  mnogo  laže  ko  njihovi  sosedje. 
Posebno  okretni  so  bili  na  vodi  kot  veslači,  plavači  in  po- 
tapljači. 

O  slovanskem  značaju  nam  poročajo  od  6.  stoletja  le 
tuji,  večinoma  grški  in  nemški  pisatelji.  Jasno  je,  da  vidi 
tujec,  ki  živi  z  narodom  večinoma  v  bojih  in  le  malokdaj 
v  prijateljski  dotiki,  najprej  nelepe  lastnosti.  Zgodovinopisci 
niso  pogostoma  Slovanov  niti  videli,  ampak  so  samo  zapi- 
sovali, kar  so  jim  pripovedovali  vojščaki,  vračajoči  se  iz 
vojn  proti  Slovanom.  A  kljub  temu  so  zapisali  o  Slovanih 
tudi  mnogo  lepega. 

Delavnost  je  odlična  slovanska  lastnost,  ki  je  ni 
pozabil  zapisati   nobeden   izmed   natančnejših   poročevalcev 

o  Slovanin.  Udkar  ^L•  >ploli  more  zasledovati  slovanska 
zgodovina,  je  živel  narod  v  stalnih  seliščili  in  se  pečal  z 
gospodarstvom  (poljedelstvom  in  živinorejo),  z  rokodelstvi 
in  trgovino.  Trume  drugih  narodov  (Skitov,  Hunov,  Gotov, 
Obrov  itd.)  niso  imele  tako  stalnih  selišč,  niso  bile  delavne 
in  sploh  niso  poznale  drugega  premoženja  ko  svoje  črede 
ali  pa  naplenjeno  blago;  preseljujoč  se  iz  kraja  v  kraj  niso 
zapu.^čale  za  seboj  nikakih  trajnih  sledov.  Slovani  pa,  go- 
spodarsko in  delavno  ljudstvo,  so  se  razseljevali  po  novih 
pokrajinah,  delili  si  zemljo  med  rodove  in  si  stavili  lesena 
stalna  bivališča.  Iz  njihove  delavnosti  izvira  tista  ljubezen 
do  lastne  zemlje,  da  je  niso  opuščali  za  katerokoli  ceno  in 
da  so  cesto  rajši  živeli  celo  pod  kruto  vlado  tujih  prema- 
govalcev  nego  bi  se  bili  umaknili  iz  svoje  posesti  v  druge 
proste  kraje.  S  pridelki  svoje  pokrajine  in  z  izdelki  svojih 
rok  so  tržili  na  vse  strani  in  tako  se  je  z  gospodarstvom 
razvijala  trgovina  in  kupčija.  Velika  trgovska  mesta  se  ome- 
njajo med  Slovani  že  davno,  preden  je  prišlo  k  njim  kr- 
ščanstvo. 

Z  delom  in  gospodarstvom  se  pridobiva  blagostanje, 
bogastvo,  ki  so  ga  Slovani  radi  kazali  posebno  tujcem. 

Vsi  stari  pisatelji  pišoči  o  Slovanih  hvalijo  njihovo 
brezprimerno  gostoljubnost.  Grški  cesar  Mavrikij  poroča, 
da  so  tujcem  Slovani  jako  dobrohotni,  da  spremljajo  gosta 
iz  kraja  v  kraj.  Najhuje  bi  se  pregrešil  zoper  slovanske 
zakone  tisti  mož,  ki  bi  razžalil  svojega  gosta.  Kdor  bi  žalil 
tujca -gosta,  zoper  tistega  bi  začeli  vojno  in  bi  mu  užgali 
hišo.  Tudi  Adam  Bremenski  priča,  da  ga  ni  na  svetu  naroda 
nad  Slovane,  kar  se  tiče  običajev,  vljudnosti  in  gostoljubnosti, 
čeravno  žive  v  poganstvu.  Nemški  popotniki  so  se  čudili, 
kako  sijajno  so  jih  gostili  v  slovanskih  krajih,  česar  med 
neprijateljskimi  pogani  niso  pričakovali. 

Gostoljubnost  se  druži  z  vedro  mislijo  in  dobro 
voljo.  Slovani  so  bili  od  nekdaj  radi  veseli  in  dobro  je 
bilo  med  njimi  bivati.    Slovansko  srce  hoče  peti  in  plesati. 

v  narodni  pesmi,  godbi  in  plesu  so  prekašali  starodavni 
Slovani  vse  takratne  evropske  narode.  Ob  slavnostih  in  ve- 
selicah —  in  teh  prilik  je  bilo  pri  Slovanih  mnogo  —  se 
je  rajalo,  pilo  in  jedlo  brez  konca.  Mnogo  poročil  nam 
priča  soglasno,  da  so  Slovani  že  od  nekdaj  jako  radi  in 
mnogo  pili. 

Toda  ta  brezskrbnost,  v  kateri  so  Slovani  radi 
veselo  živeli,  jim  je  zakrivila  dosti  nevolje.  Lahkomiselni 
ljudje  ne  spoznavajo  pretečih  nevarnosti  o  pravem  času  in 
si  skušajo  pomagati  še  le  takrat,  ko  jih  spametuje  škoda 
in  ko  je  že  prepozno. 

S  temi  značilnimi  lastnostmi  je  v  zvezi  še  neka  druga 
slovanska  slabost,  prevelika  zaupljivost  in  brezmejno 
čislan  je  tujcev.  Tujemu  človeku  se  je  postreglo  z  vsem, 
kar  je  premogla  hiša  in  rodovina,  njemu  se  je  v  slovanskem 
poštenju  verjelo  vse  in  zaupalo  bolj  nego  domačinom. 
Slovani  so  neizmerno  radi  videli  tuje  navade  in  jih  spre- 
jemali za  svoje  ter  čislali  tuje  jezike,  a  tujci  so  opazili  slo- 
vanske slabosti  ter  jih  izrabljali  sebi  v  korist  in  Slovanom 
v  pogubo. 

Pogostoma  se  hvali  in  slavi  tudi  slovanska  miro- 
ljubnost. Resnica  je,  da  je  pri  Slovanih  malokdaj  slišati 
o  velikih  krvavih  vojnah,  ki  bi  jih  bili  začenjali  iz  gole  želje 
po  boju  in  plenu.  Tega  ni  bilo  v  slovanskem  značaju.  Pod- 
jetnost poljedelskih  narodov  si  išče  povsod  najrajši  mirno 
pot.  Sicer  je  resnica,  da  imamo  mnogo  poročil,  iz  katerih 
se  vidi,  da  je  bilo  med  Slovani  miroljubje  ukoreninjeno  in 
da  je  bilo  med  njimi  mnogo  dobrih,  blagih  in  plemenitih 
mož.  Vendar  pa  je  popolnoma  neresnična  in  kriva  trditev, 
ki  jo  je  izrekel  nemški  pisatelj  Herder  in  ki  jo  slovanski 
in  tuji  zgodovinarji  jako  radi  ponavljajo,  da  so  bili  staro- 
davni Slovani  sami  dobri,  mehki,  mirni,  blagi,  nebojeviti 
ljudje,  ki  bi  za  nobeno  ceno  nikomur  ne  skrivili  lasu  na 
glavi.  Zgodovina  govori  drugače.  Slovani  so  bili,  kakor  nam 
jih  kaže  zgodovina,  med  seboj   prepirljivi  in   silni  v 

boju  zoper  sovražnika.  Kadar  je  bilo  treba  braniti 
zemljo  in  svojec  ali  vračati  storjene  krivice,  tam  je  bil  konec 
miroljubja.  Bizantinski  pisatelji  nam  povedo  še  več.  Tu  sli- 
šim.\  kako  so  pustošili  in  divjali  Slovani  stoletja  po  Balkanu. 

Nekateri  pisatelji  nam  sicer  poročajo,  da  so  ravnali 
Slovani  z  bojnimi  jetniki  jako  milo  in  da  so  jim  baje  celo 
stregli  kakor  svojim  gostom.  Pravi  se,  da  so  se  smeli  jetniki 
za  neko  dobo  zopet  vračati  k  svojim,  mnogi  jetniki  pa  da 
so  radovoljno  ostajali  med  Slovani,  kjer  se  jim  je  dobro 
godilo.  Toda  pisatelj  Prokopij  nam  poroča  tudi  o  bojnih 
grozovitostili,  ki  so  jih  počenjali  razjarjeni  Slovani.  Jetnike 
so  prcbadali,  natikali  na  kole,  odirali  jim  kožo  raz  pleča, 
sežigali  jih  žive  in  jih  pobijali  kakor  gade,  brez  ozira  na 
spol  in  starost.  O  takih  bojnih  grozovitostih  slišimo  tudi  pri 
severnih  Polabanih.  Bila  so  torej  tudi  nekatera  slovanska 
plemena  ob  vojni  divja  in  krvoločna  in  nič  boljša  ko  bar- 
barski narodi.  Gotovo  so  se  bila  navzela  tega  krutega 
duha  v  občevanju  s  sirovimi  sosedi  in  gospodarji,  posebno 
s  Huni  in  Obri,  s  katerimi  so  morala  nehote  podivjati. 

Kljub  temu  pa  priznavajo  zgodovinski  poročevalci  Slo- 
vanom izredno  plemenitost  in  blagosrčnost,  s  katero 
so  skrbeli  za  bolnike,  častili  starce,  spoštovali  žene  in  za- 
konsko zvestobo. 

Tudi  vernost  in  pobožnost  sta  stari  slovanski 
lastnosti,  ki  sta  se  ohranili  do  današnjega  dne.  Že  takrat, 
ko  Slovani  še  niso  bili  kristjani,  pripoveduje  Helmold  o 
njihovih  lepih  verskih  navadah  in  o  krasnih  svetiščih,  v  katerih 
so  častili  svoje  bogove  kakor  malokateri  narod.  Poroča  nam, 
da  imajo   nekatere    posvečene  kraje,   kamor  radi   potujejo.^ 

'  To  lastnost  so  si  ohranili  Slovani  tudi  po  svoji  spreobrnitvi  h 
i\rščanstvu.  Veliiio  število  svetnikov  je  izšlo  iz  slovanskega  rodu,  na  pr 
sv.  Ljudmila,  sv.  Stanislav,  sv.  Kazimir,  sv.  Boleslav,  sv.  Vladimir,  sv.  Sava, 
sv.  Lazar,  sv.  Ciril,  sv.  Metod,  sv.  Prokop,  sv.  Vojteh,  sv.  Venčeslav,  sv. 
Hedvika,  sv.  Rozvita,  bi.  Neža  itd.  Tudi  k  romanju  so  si  ohranili  Slovani 
veliko  veselje.  Slovenci  so  že  v  9.  in  10.  stoletju  jako  radi  romali  od 
blizu  in  daleč  k  Sv.  Ivanu  blizu  Devina  na  Primorskem  in  na  druge  kraje. 


Preprostost  in  pobožnost  pa  Slovanov  nista  rešili 
svojeglavosti.  Življenje  starih  Slovanov  bi  bilo  mnogo 
lepše  in  srečnejše,  če  bi  ga  ne  bili  kalili  premnogi  med- 
sebojni prepiri  in  bratovski  boji.  Nesložnost  je  že  od 
nekdaj  tista  napaka,  ki  jih  je  gonila  in  jih  še  goni  v  pogubo. 
Arabski  popotnik  Ibrahim  Ibn-Jakub  je  pravil  o  Slovanih: 
„  Slovani  so  nevstrašeni,  za  boj  pripravni  ljudje.  Toda  raz- 
cepljeni so  v  rodove  in  plemena.  Če  bi  ne  bili  med  seboj 
nesložni,  potem  bi  se  ne  mogel  meriti  z  njimi  noben  narod 
na  svetu." 

V  starem  ruskem  letopisu  (Nestor)  se  čita  tako:  „Zemlja 
naša  je  velika  in  obilna,  toda  redu  v  njej  ni." 

Grški  cesar  Mavrikij  poroča  o  Slovanih,  da  ima  vsak 
rod  svojega  glavarja,  ki  se  med  seboj  stalno  prepirajo  in 
sovražijo.  Vladarja  nad  seboj  ne  trpe.  V  skupnih  posvetovanjih 
sklepajo,  kaj  se  ima  storiti;  če  pa  niso  vsi  istega  mnenja, 
ne  pride  do  sklepa,  ker  se  pri  nasprotnih  nazorih  ne  vdajajo 
drug  drugemu.  V  boju  se  rodovi  ne  morejo  združiti  ter  si 
izbrati  skupnega  vojvode,  zato  jih  lahko  premaguješ  rod  za 
rodom. 

Ker  niso  priznavali  Slovani  nobenega  gospodstva,  am- 
pak hoteli  živeti  le  v  občinah,  v  katerih  so  si  bili  vsi  enaki, 
so  zametavali  enotnost  velikega  naroda  in  niso  poznali  silne 
moči  redu,  organizacije  in  skupne  vlade.  V  tem  oziru  so  bili 
Slovani  preveč  demokratski  narod  in  bi  bili  zaradi  te  slabosti 
in  razcepljenosti  propadali  ter  izginili  s  sveta,  ako  bi  se  ne 
bili  predrugačili  in  si  uredili  javnega  življenja  po  rimskem 
in  nemškem  vzoru.  Skiti,  Goti,  Huni,  Obri,  Nemci,  Grki, 
Bolgari,  Ogri,  Turki  itd.  so  z  lahkoto  premagovali  nesložne 
slovanske  rodove. 

4.  Zadružno  življenje  in  uprava. 

Zgodovinski  zapisniki  so  jako  skopi  v  poročilih  o  slo- 
vanskem javnem  in  domačem  življenju.  Nihče  nam  točno 
ne  poroča,  kake  zakone  in  pravice  je  imela  slovanska  dru- 

žina  v  najstarcjs^i  dobi,  kako  se  je  javno  upravljala,  kake 
pravne  ra/merc  in  šege  so  vladale  med  njenimi  členi.  Da 
dobimo  sliko  slovanskega  zadružnega  življenja,  Ireba  nam 
je  upoi^tcvati  poleg  silno  redkih  črtic  starih  pisateljev  tudi 
poznejiia  poročila  in  posamezne  ostanke  starodavnih  pravnih 
običajev  pri  raznih  slovanskih  narodih.  O  onih  običajih,  ki 
jih  nahajamo  do  danes  ali  do  nedavne  dobe  pri  več  slo- 
vanskih narodih  v  isti  ali  podobni  obliki,  lahko  sodimo,  da 
so  ostanki  iz  davnih  časov.  Prepričani  smo,  da  je  imel  po- 
dobne pravne  običaje  že  starodavni  skupni  slovanski  narod, 
ker  na  poznejše  prehajanje  in  vzajemno  prejemanje  takih 
običajev  zaradi  slabe  zveze  med  posameznimi  plemeni  ni 
misliti  (prim.  str.  27.) 

Javno  življenje  starodavnih  Slovanov  je  bilo  celo  dru- 
gačno nego  življenje  nemških  sosedov.^  Slovani  so  se  čutili 
po  rodu  in  pokolenju  sorodne  in  enake  in  so  imeli  vsi 
enake  politične  pravice  in  enako  osebno  svobodo.  Razlike 
po  stanovih  sploh  niso  poznali.  Večji  ugled  so  si  pridobivale 

•  Starodavni  Nemci  so  bili  bojevitejše  ljudstvo,  stremeče  za  go- 
spodstvom  in  vlado,  za  bojem  in  plenom.  V  takih  narodih  se  razvijajo 
stanovi,  zaradi  njih  nastaja  velika  razlika  med  gospodujočimi  in  podložnimi. 
Moč  in  pravica  je  v  rokah  vladajočih  stanov,  podložni  je  nimajo.  Tako  je 
bilo  tudi  pri  Nemcih.  Gosposki  stanovi  so  bili  takozvani  plemiči  in  sicer 
1.  višje  plemstvo  (nobiles,  Edlen)  in  2.  svobodniki  ali  nižje  plemstvo  (li- 
beri,  Freien).  Podložnih  stanov  je  bilo  tudi  dvoje,  1.  kmetski  podložniki 
(liti,  Liten)  2.  sužnji  (servi,  Sklaven).  Podložnikov  je  bilo  neprimerno 
večje  število,  toda  niso  imeli  nikakih  občanskih  pravic,  niso  smeli  hoditi 
na  zborovanja  niti  na  vojno,  niti  nositi  orožja.  Ravnalo  se  je  z  njimi  kakor 
z  živino,  posebno  s  sužnji,  ki  jih  je  lahko  plemič  prodajal  ali  celo  ubijal 
po  svoji  volji.  Podložniki  so  obdelovali  svoji  gosposki  polja  in  so  si 
z  delom  lahko  vsaj  kaj  prigospodarili  in  si  nazadnje  kupili  svobodo,  če 
je  dovolil  gospodar-plemič.  Toda  bili  so  le  svobodniki  nizkega  rodu  in 
to  jim  je  ostalo  kakor  sramotno  znamenje,  katerega  se  niso  mogli  znebiti 
niti  njihovi  potomci  do  četrtega  in  petega  pokolenja. 

Pri  Nemcih  se  je  častila  odličnost  in  visokost  rodu  bolj  ko  vsaka 
druga  čednost.  Saj  še  dandanes  pravi  vljuden  Nemec  vsakomur,  komur 
se  hoče  laskati  ali  mu  pokazati  spoštovanje,  „blagorodni"  ali  pa 
.visokorojeni  gospod". 

posamezne  zadruge  po  premoženju,  posamezni  ljudje  pa  po 
duševnih  zmožnostih,  po  omiki,  skušnjah  in  po  telesni 
kreposti.  A  gospodov  in  služečih  ni  bilo  med  njimi,  še 
jetnikom  so  tupatam  dovoljevali  osebno  svobodo  in  pravice. 
Zato  ni  moglo  biti  reveža,  berača  ali  potepuha  med  Slovani, 
kar  potrjuje  izrecno  tudi  pisatelj  Helmold.  Reveži  so  posta- 
jali med  njimi  samo  hudobneži,  zločinci,  ki  so  jih  zaradi 
zanikrnosti  in  hudobnosti  pometale  zadruge  iz  svoje  srede. 
Beseda  „hud"  pomeni  Slovanom  še  zdaj  „zločest",  toda 
obenem  tudi  „ubog"  („hudo"  se  mu  godi,  v  češkem  jeziku 
chudy  —  ubog).  Nikjer  ni  najti  prvotno  pri  Slovanih  stalne 
vlade  katerega  stanu  nad  drugimi,  nikjer  večjih  pravic  ka- 
terega rodu  nego  so  jih  imeli  vsi  drugi.  Poglavitni  znak 
staroslovanskega  političnega  življenja  je  bila  torej  splošna 
osebna  svoboda  in  splošna  enakost  pred  zakonom. 
Slovani  so  živeli  v  zadrugah  ali  občinah.'  Vse 
rodbine,  ki  so  pohajale  od  skupnega  prednika,  so  imele 
skupno  ime,  so  bivale  v  skupnem  selišču  in  so  imele  skupno 
premoženje.  Zadruga  se  je  čutila  sorodno  po  krvi,  a  spre- 
jemali so  se  v  njo  tudi  ljudje  iz  tujih  rodov,  ki  so  se  pri- 
ženili ali  priselili.  Vse  premoženje,  zemlja  in  druge  nepre- 
mičnine, živina,  orodje  in  pohištvo  je  bilo  skupna  last  vseh 
zadružnih  domačinov  in  je  prehajalo  v  last  potomcev,  kakor 
se  je  sprejelo  od  prednikov.  Le  nekatere  stvari  so  se  smele 
uživati  in  prodajati,  na  primer  letni  poljski  in  živinski  pri- 
delki ter  rokodelski  izdelki  zadružnikov.  Posebnega  lastnega 
premoženja  ni  imel  nihče.  Kar  si  je  kdo  pridobil  na  lastno 
pest,  to  je  pridobil  vsem  svojim,  vsej  zadrugi.  Dolžnost  vseh 
je  bilo  delati  po  svojih  močeh  za  zadrugo,  od  nje  pa  so 
dobivali,  česar  je  bilo  komu  treba:  streho,  hrano,  obleko. 
Posamezni  človek  je  smel  samo  takrat  razpolagati  z  za- 
družnim imetjem  po  svoji  volji,  kadar  je  zadruga  izmrla  in 
je  dotični  bil  zadnji  njen  član.    Dokler  pa  je  štela  zadruga 

1  Slovenska    beseda  „ družina"  kaže,  da  je  pomenjala  prvotno  »za- 
drugo," a  ne  samo  »rodbine". 

več  članov,  so  imeli  odločevati  le  vsi  skupaj  bodisi  soglasno 
ali  pa  z  veliko  večino.  Upo.^tevalo  se  je  le  mnenje  doraslih, 
v  prvi  vrsti  molkih  delavcev,  posebno  starejših,  ki  so  imeli 
več  izkuj^cnj  in  več  zaslug  za  zadrugo.  Žene  niso  imele  v 
tem  o/iru  iste  veljave,  saj  so  starejše  (omožene)  žene  bile 
večinoma  tuje  krvi.  Kadar  pa  ni  bilo  v  zadrugi  zmožnih 
mož,  takrat  so  se  upoštevale  tudi  žene  kot  popolnoma  enako- 
pravne in  so  lahko  vodile  gospodarstvo  vse  zadruge. 

Glava  zadruge  je  takozvani  sta  rej  sina  ali  starosta. 
Starejšina  je  bil  starejši  človek,  kakor  že  kaže  njegovo  ime, 
pravičen,  trezen  in  zdrav,  izkušen  in  okreten  v  govoru,  da 
je  lahko  zastopal  zadrugo  na  narodnih  zborovanjih.  Volitev 
starejšine  se  je  vršila  po  starem  določenem  obredu  in  se 
sklepala  s  pojedino. 

Starejšinstvo  ni  lahka  stvar  zaradi  mnogih  dolžnosti 
in  velike  odgovornosti.  A  vsekakor  je  starejšinsko  mesto 
jako  častno.  Starejšina  uživa  večje  spoštovanje  med  zadružniki 
in  jih  ima  pravico  opominjati  ter  kaznovati.  Starejšina  vodi 
gospodarstvo,  deli  posameznim  članom  delo,  skrbi  za  red, 
prodaja  pridelke  in  kupuje  potrebščine  za  zadrugo,  razsoja 
prepire  med  domačini,  daruje  bogovom,  sprejema  goste  in 
jih  gosti. 

Starejšina  pa  ni  samsvoj  gospodar,  ki  bi  lahko  delal 
in  ravnal  po  svoji  volji.  Ob  nobeni  važnejši  stvari  ne  more 
sam  odločevati,  ampak  se  mora  posvetovati  z  domačim 
svetom.  Ako  je  starejšina  svojevoljen  in  slab  gospodar,  mu 
lahko  domačini  vzamejo  čast  in  oblast  in  si  volijo  drugega 
na  njegovo  mesto. 

V  mirnih  časih  se  je  število  zadružnikov  stalno  mno- 
žilo. Novim  rodbinam  so  se  stavila  bivališča  tik  starega 
doma  ali  vsaj  blizu  njega.  Tako  so  nastajale  večje  občine, 
vasi,  ki  so  si  ohranile  pogostoma  ime  svojega  nekdanjega 
očaka,  ustanovitelja  zadruge.  Vitomarci  so  bili  potomci  Vi- 
tomarjevi,  Radmir  je  ustanovil  Radmirje,  Dragotinci  so  se 
imenovali  zadrugarji  po  ustanovitelju  Dragotinu,  Radegoj  je 

ustanovil  Radegojevino  (Radgono),  Radovan  Radovanje  itd. 
Takih  krajevnih  imen,  ki  se  izvajajo  iz  lepih  staroslovenskih 
osebnih  imen,  je  mnogo  zlasti  med  panonskimi  Slovenci. 
Ponekod  pa  so  dobivale  vasi  imena  po  svoji  naravni  legi, 
na   primer   Loka,   Gorica,   Dol,   Studenice,   Bistrica,   Brežice. 

Kadar  se  je  zadruga  močno  razmnožila,  se  je  ločil 
oddelek  in  si  ustanovil  novo  selišče  po  možnosti  blizu  sta- 
rega doma.  Tam  je  nastala  nova  samostalna  občina,  ki 
je  ostala  v  zvezi  z  materinsko  zadrugo  in  si  ohranila  povsem 
iste  navade. 

Vse  bližnje  občine  ali  vasi,  ki  so  se  spominjale  staro- 
davne medsebojne  sorodnosti,  so  se  čutile  kot  skupno 
pleme.  Pleme  je  bila  največja  staroslovanska  organizacija, 
ki  je  lahko  štela  na  tisoče  duš.  Pokrajina,  v  kateri  je  bivalo 
pleme,  se  je  imenovala  ž  upa.  Središče  župe  je  bil  grad, 
ograjena  trdnjava,  na  težko  pristopnem  kraju  ob  vodi  ali 
na  gori  ali  v  gozdu.  Krog  gradu  so  se  izkopali  po  potrebi 
jarki  in  prekopi  in  nasuli  nasipi.^  V  gradu  so  se  hranile 
narodove  svetinje,  dragocenosti  in  spominske  stvari,  tu  so 
bila  pri  nekaterih  plemenih  lepa  svetišča  bogov.  V  gradu 
ali  pod  gradom  se  je  zbiral  narod  o  slavnostih,  sejmih, 
zborovanjih,  sem  je  prihitelo  ljudstvo  v  sili,  da  se  brani 
sovražnika.  V  gradu  je  prebival  župan,  starejšina  vsega 
plemena,  stoječ  na  čelu  župe.  Tudi  župan  je  imel  svojo 
oblast  iz  naroda,  ker  so  si  ga  volili  starejšine  sorodnih 
zadrug  izmed  sebe,  večinoma  iz  ene  in  iste  odlične  naj- 
starejše zadruge.  Posebne  oblasti  prvotno  župan  ni  imel, 
ker  se  je  o  vseh  važnih  skupnih  župnih  stvareh  imelo  po- 
svetovati na  starejšinskem  zborovanju  in  je  torej  povsod 
odločeval  glas  ljudstva  in  ne  župana. 


1  Imena  grad,  gradeč  (grad  manjšega  obsega)  ali  gradišče 
(pripravno  mesto  za  grad  ali  pa  mesto,  na  katerem  je  stal  nekdaj  grad) 
kažejo  še  dandanes,  kje  so  bila  nekdaj  narodova  župna  središča.  Tudi 
poznejše  nemško  plemstvo  si  je  v  naših  krajih  pogostoma  zidalo  svoje 
gradove  na  bivših  gradiščih. 

-     21     - 


Ker  se  je  vršilo  v  f2:radii  vse  župno  javno  življenje, 
,  se  je  družila  tukaj  najbolj  trgovina  in  obrt.  Narodni  zbori 
so  bili  obenem  sejmi  (beseda  „sejm"  ali  „snem"  pomenja 
še  doslej  nekaterim  slov.  jezikom  „zbor").  Pod  gradom  so 
se  naseljevali  trgovci,  obrtniki,  rokodelci,  v  poznejših  dobah 
še  uradniki  in  tako  so  nastajali  trgi  in  večji  kraji,  poznejša 
mesta.  Nekatera  bogata  trgovska  mesta  med  Slovani  se  nam 
naznanjajo  že  pred  Kr.  r. 

Toda  ta  demokratska  zadružna  in  župna  ureditev  slo- 
vanskega javnega  življenja  se  ni  mogla  ohraniti.'  Rodovina, 
ki  je  dajala  plemenu  župane,  se  je  lahko  smatrala  za  od- 
ličnejšo nego  pri  tujih  narodih.  V  njej  se  je  kupičilo  bo- 
gastvo. Župani  so  se  polastili  nekake  vladarske  oblasti,  ki  so 
jo  zagotovili  svoji  lastni  rodovini  ter  omejili  oblast  zboru- 
jočih  starejšin.  Tako  so  se  polagoma  ustvarjale  »plemenite" 
rodovine,  domače  slovansko,  plemstvo,  ki  nima  svojih  ko- 
renov v  slovenskem  značaju,  ampak  v  tujem  vplivu.  Za- 
četkoma se  je  to  vršilo  zlasti  ob  nemški  meji,  posebno 
odkar  se  je  razširjalo  med  Slovani  krščanstvo,  sčasoma  pa 
se  je  udomačila  ta  navada  tudi  globoko  med  neodvisnimi 
slovanskimi  plemeni.  Le  tako  si  lahko  razlagamo,  kako  je 
nastalo  ponekod  že  zgodaj  slovansko  domače  plemstvo, 
kako  so  prišli  do  višje  vojvodske  in  celo  vladarske  moči 
Borutovci  in  drugi  rodovi  na  Slovenskem,  Premislovci  med 
Cehi,  Mojmirovci  med  Moravani  itd. 

V  večje  narodne  organizacije  ko  v  župe  ali  plemena 
se  starodavni  Slovani  niso  družili,  držav  si  niso  ustanavljali^ 


'  Zadruge  so  se  sicer  še  dolgo  ohranile,  posebno  med  južnimi  in 
vzhodnimi  Slovani,  kjer  so  se  dandanes  tupatam  po  Hrvatskem,  Srbskem 
in  Bolgarskem,  deloma  tudi  na  Ruskem.  A  tudi  tukaj  propadajo  tako 
naglo,  da  v  dogledni  dobi  ne  bo  več  slovanske  zadruge.  Deljenja  zadrug 
je  kriva  pogostoma  prevelika  množina  udov,  novi  nazori  o  osebni  lastnini^ 
prepirljivost  žen  posameznih  rodbin  in  drugi  vzroki. 

5.  Vera. 

Bajeslovje  poganskih  Slovanov  je  treba  spoznavati  jako 
previdno  iz  zgodovinskih  poročil  in  iz  ostankov,  ki  jih  od- 
kriva današnja  narodopisna  veda  med  Slovani.  Krščanski 
pisatelji  in  misijonarji,  ki  so  preobračali  naše  poganske 
prednike  in  ki  so  spoznavali  njihovo  vero,  nam  niso  hoteli 
zapuščati  natančnih  poročil  o  njihovem  poganstvu.  Pač  pa 
je  dokazano,  da  še  hranijo  nekatere  slovanske  narodne  pesmi, 
običaji  in  narodne  pripovedke  skromne  ostanke  iz  starodavne 
poganske  dobe. 

Slovani  so  verovali,  da  ima  človek  razen  telesa  tudi 
dušo.  Verovali  so,  da  zapusti  duša  telo  ob  smrti,  a  menili 
so,  da  ga  lahko  zapusti  tudi  v  spanju.  Duša  hudobnega 
človeka  se  spreminja  v  različne  nelepe  podobe  in  napada 
speče  ljudi,  na  katere  sede  in  jih  davi  („mora").  Nekatera 
duša  hrepeni  po  človeški  krvi  in  jo  izsesava  spečim  ljudem. 
Spreminja  se  tudi  lahko  v  volka  (»volkodlak").  Preden  se 
zbudi  speče  truplo,  se  vrne  spet  duša  iz  svojega  potovanja. 

Po  človeški  smrti  živi  duša  v  ptičji  ali  živalski  podobi 
bodisi  na  starem  bivališču  ali  pa  se  potika  po  „raju",  po 
solncu,  mesecu,  zvezdah,  oblakih,  morju,  lesih,  gorah  in 
vodah,  odkoder  se  vrača  včasih  na  dom  in  na  gomilo. 
Blodeče  luči,  ki  se  vidijo  tupatam  ponoči,  so  duše  umrlih, 
ki  blodijo  za  kazen  po  svetu  in  iščejo  miru.  Duše  „rajnih" 
ostajajo  v  zvezi  s  svojo  zadrugo,  ki  jih  krmi  in  gosti  doma 
in  na  gomili  (postavlja  jim  jedi  na  grob).  Rajni  starejšina 
ostaja  na  veke  skrben  čuvaj  in  branitelj  svoje  družine  in 
hiše,  zato  se  časte  rajni  starejšine  kot  hišni  bogovi  v  podobi 
majhnih,  lepo  izrezljanih  kipov,  katerim  se  predklada  tudi 
jed,  kruh,  sol  in  mleko.  Brez  takih  „božkov"  („dedov", 
„šetkov")  ni  sreče  pri  hiši.^ 


1  Mrtva  telesa  so  nekatera  plemena  sežigala  na  grmadah,  pepel 
pa  pokopavala  v  lepih  posodah  (»žarah");  drugod  so  se  sežigali  mrtveci 
na  ladjah,    ki    so   tudi    zgorele   in   se  pogrezale  s  pepelom  vred  v  vodo. 

Časiiic  pa  ^e  niso  samo  duše  sorodnikov,  ampak  vseh 
rajnih,  h  tega  češčcnja  dobrih  duš  in  iz  strahu  pred  dušami 
hudobnežev  se  je  razvila  vera  v  razne  dobre  in  zle  duhove. 
Častile  so  se  vile  (rusalke),  ki  so  bile  prvotno  duše 
deklet  in  žen,  bivajoče  v  gozdih,  na  poljih,  v  vodah  in  oblakih. 
Vile  so  si  mislili  Slovani  kot  krasne,  večno  mlade  žene 
belih  lic,  dolgih  las,  bliskovitih  oči  in  milega  glasu,  v  beli 
obleki.  Ljudem  so  bile  vile  prijateljice,  učile  so  jih  in  jim 
pomagale  pri  delu.  Gorje  pa  tistemu,  ki  jih  je  žalil  ali  raz- 
dražil,  ker  v  jezi  niso  poznale  milosti:  tistemu  so  pošiljale 
neozdravljive  bolezni,  jemale  mu  pogled  in  ga  nazadnje 
uničile. 

Vilam  ali  rusalkam  so  bila  podobna  druga  bajna  bitja, 
divje  žene,  poludnice. 

Rojenice  ali  sojenice  so  prijazne  bele  ženice,  na- 
vadno tri,  ki  sodijo  in  določajo  novorojencem  usodo.  Po- 
noči pridejo  v  sobo  k  novorojencu,  sedejo  za  mizo  in 
določijo  otroku  življenje.  Da  se  naklonijo  k  blagi  sodbi, 
pregrinja  se  jim  miza  in  daruje  kruh,  sol  in  pijača. 

Hudobna  bitja  so  bila  jagababa,  besi,  vedi,  črti. 
V  poznejši  krščanski  dobi  pa  so  dobili  vsi  poganski  duhovi 
hudoben  značaj  in  celo  šetki,  prejšnji  dobri  varuhi  poganske 
hiše,  so  se  izpremenili  v  hudobne  duhove.  V  pripovedkah 
še  hranimo  razen  imenovanih  duhov  spomin  povodnjega 
moža,  Čateža  in  škrata. 

Nad  nižjimi  duhovi  pa  so  še  višja  in  močnejša  bo- 
žanska bitja.    Helmold  pripoveduje:    „Med   množico  bogov, 

Nekatera  plemena  pa  so  pokopavala  mrliče.  Mrliče  so  lepo  oblačili,  dajali 
jim  v  grob  jedi  in  pijače  v  loncih,  okrase,  posebno  naušesnice,  prstane, 
orožje  in  tiste  reči,  ki  jih  je  rajni  najrajši  imel.  Telo  je  ležalo  navznak 
in  glava  je  gledala  na  zahodno  stran.  Posebnih  pokopališč  niso  imeli. 
Grobovi  so  se  kopali  blizu  doma  ali  pa  po  logih  in  gorah.  Nad  grobom 
se  je  nasipala  gomila  (mogila).  Po  pogrebu  se  je  prirejala  ob  mogili  bojna 
igra  (»trizna«)  s  pojedino  („strava",  ^sedmina").  —  Pri  nekaterih  rodovih 
je  morala  tudi  žena  umreti  z  možem. 

katerim  je  po  misli  Slovanov  izročena  vlada  po  polju,  po 
gozdih,  žalost  in  veselje,  verujejo  tudi  v  enega  boga,  ki 
vlada  v  nebesih.  Ta  je  silno  mogočen  vladar  le  v  nebesih 
in  se  briga  samo  za  nebesa.  Drugi  bogovi  so  njegovi  pod- 
ložniki.  A  tudi  ti  so  njegovega  rodu  in  so  tem  mogočnejši, 
čim  bližji  so  mu  po  krvi." 

Bogovi  so  torej  živeli  po  slovanski  poganski  veri  v 
podobni  zadrugi  kakor  ljudje  na  zemlji.  Starejšina  jim  je  bil 
najvišji  bog,  stvarnik  nebes  in  zemlje,  svetlobe  in  toplote, 
viharja,  bliska  in  groma.  Nekateri  rodovi  so  ga  imenovali 
„Perun",  drugi  „Svarog".  Solnce  in  Ogenj  sta  bila 
njegova  sinova.  Solnčni  bog  se  imenuje  Dažbog,  ki  daje 
zemlji  rodovitnost.  Kot  poljedelski  in  živinorejski  narod  so 
častili  Slovani  tudi  posebnega  boga  čred  Velesa,  čegar 
čaščenje  je  prešlo  v  krščanski  dobi  na  sv.  Blaža.  Radogost 
je  bil  bog  gostoljubnosti.  S  ve  to  vidu,  bogu  poletja  in 
dobre  letine,  so  se  prirejale  slavnosti  ob  žetvi.  Častil  se  je 
posebno  pri  severnih  Slovanih.  Iz  mnogih  slovanskih  pokrajin 
se  poroča  o  bogu  Triglavu,  vladarju  morja,  zemlje  in 
zraka,  ki  so  ga  označevali  s  tremi  glavami.  Stribog  je 
vladal  v  vetru  in  nevihti,  Vesna  je  pošiljala  na  zemljo 
jasno  pomlad,  Živa  je  dajala  polju  rodovitnost,  Morana 
je  bila  boginja  zime  in  smrti.  Bog  razuzdanosti  in  veselja 
je  bil  Kurent. 

Bogovom  v  čast  in  priprošnjo  so  se  žgale  žrtve  in 
molile  molitve.  V  imenu  zadruge  je  daroval  bogovom  sta- 
rejšina v  hiši,  v  imenu  plemena  pa  župan  v  grajskem  sve- 
tišču ali  pa  na  gorskem  vrhu,  kjer  se  je  pripravilo  ognjišče. 
Lepa  in  velika  svetišča  in  posebne  svečenike  so  imela  samo 
severna  (polabska)  plemena.  Žrtvovali  so  se  poljski  pridelki 
in  živali,  večinoma  govedo  in  ovce. 

Ob  znamenitih  letnih  dobah  so  se  slavili  prazniki. 
Ko  je  premagala  spomladi  svetloba  in  toplota  hudo  zimo, 
se  je  častila  Vesna  s  petjem,  Morano  pa  so  sežigali.  (Prim. 
ostanek   te  poganske   slavnosti   ob   pustu,   ko    žagajo   staro 

babo  ali  pa  jo  mečejo  v  vodo  in  žgejo  pust.)  Ob  najvišjem 
soincu  se  je  žgal  kres  v  slavo  bogov.  Ob  zimskem  solnčnem 
obratu  se  je  prirejala  slavnost  novorojenemu  soincu  (koleda, 
današnji  božič). 

Jako  mnogo  ostankov  raznih  verskih  navad  se  je  ohra- 
nilo do  danes  pri  vseh  slovanskih  narodih,  ker  jih  niti  stroge 
prepovedi  niso  mogle  iztrebiti.  Nekatere  navade  so  se  izpre- 
menile  in  stopile  v  krščansko  službo.  Poganskih  davnih 
časov  nas  spominjajo  tudi  brezštevilne  pravljice  o  vilah, 
rojenicah,  o  mori,  volkodlaku  itd. 

6.  Dodatne  črtice  o  staroslovanski  prosveti. 

K  narodni  prosveti  spada  vse  znanje,  vera,  umetnost, 
nravnost,  pravo,  običaji,  sploh  vse,  kar  ima  in  premore  narod, 
ki  stremi  po  blagostanju  in  izpopolnjevanju  v  delu  in  mišljenju. 
Vsega  tega  nam  ne  pripoveduje  zgodovina,  če  nas  vodi  le 
po  krvavih  bojiščih  in  nam  kaže  nemirno  javno  in  državno 
življenje  narodov  v  suhoparnih  številkah.  A  vendar  nočemo 
gledati  samih  vojvod,  odličnejših  rodov  in  krvavečih  pred- 
nikov na  bojiščih,  ker  vemo,  da  je  živelo  poleg  onih  oseb, 
katere  slavi  politična  zgodovina,  še  na  tisoče  in  milijone 
delavnega  in  mislečega  ljudstva,  o  katerem  zgodovina  pre- 
rada  molči.  Tudi  te  svoje  prednike  bi  radi  videli  v  domačem 
življenju,  pri  vsakdanjem  delu,  radi  bi  spoznali  njih  znanje 
in  mišljenje. 

Slovanski  narod  si  je  pridobil  že  v  sivi  starodavnosti 
jako  lepo  kulturo,  kar  je  tem  važnejše,  ker  ni  imel  v  svoji 
bližini  omikanejših  sosedov,  pri  katerih  bi  se  bil  lahko 
učil.  Poudarjati  nam  je  še  posebno,  da  je  dosegel  slovanski 
narod  v  nekaterih  panogah  gospodarstva  tako  popolnost,  da 
potomcem  na  stotine  let  ni  bilo  možno  napredovati  in  izpre- 
minjati  staroslovanskega  redu,  čeravno  človeški  duh  ne  miruje 
in  hoče  vedno  napredovati. 

Slovanski  jeziki  nam  jasno  kažejo,  kako  razvita  je  bila 
staroslovanska  prosveta.   Karkoli   imajo  današnji  slo- 

-    26    - 


I 


vanski  narodi  sorodnega  in  skupnega  v  svojih 
jezikih,  to  je  vse  dedšči  na  po  p  ra  slovanski  h  pred- 
nikih, to  vse  je  bila  že  pred  tisočletji  lastnina 
enotnega  slovanskega  jezika  in  naroda.  Že  sta- 
rodavni Slovani  so  poznali  vse  tiste  predmete 
in  pojme,  za  katere  imamo  v  vseh  slovanskih 
jezikih  ene  in  iste  besede. 

Da  so  se  Slovani  kot  poljedelci  stalno  naseljevali  ter 
si  stavili  hiše  in  vasi,  da  se  torej  niso  večno  preseljevali 
kakor  mnogi  starodavni  pastirski  narodi,  za  to  resnico  nam 
ni  treba  nobenih  zgodovinskih  dokazov,  ker  nam  jo  potrjujejo 
jeziki  sami.  Beseda  „hram"  nas  uči,  da  so  jih  »hranile" 
(branile)  hiše  zoper  vremenske  izpremembe,  beseda  „selo" 
kaže  kraj,  katerega  je  »zasedla"  zadruga,  »sosedje"  so  za- 
sedli zemljo  zraven  prvih  naseljencev. 

Bivališča  so  si  stavili  Slovani  iz  mehkega  lesa,  ne  iz 
hrastovine  kakor  zahodni  narodi.  Hrami  so  bili  preprosti, 
pri  vseh  plemenih  precej  enaki.  V  poznejših  dobah  so  na- 
stajale sicer  pri  oddaljenih  plemenih  razlike  v  stavbi  hramov, 
toda  ne  velike,  saj  so  si  preproste  stare  vaške  ruske,  poljske, 
češke  in  jugoslovanske  hiše  jako  podobne  do  današnjega 
dne.  Na  Ruskem  se  vidi  najbolje  starodavna  slovanska  te- 
sarska in  staviteljska  umetnost,  kjer  si  preprosti  kmet  teše 
in  stavi  hram  sam.  Brez  temeljev  se  polagajo  bruna  na  suho 
poravnano  zemljo,  vsled  česar  se  po  letih  stene  cesto  na- 
gibajo na  razne  strani.  Podsenje  iz  ilovice  podpira  stene  ob 
tleh  in  jih  čuva  obenem  vlažnosti.  Dolbine  med  bruni  v 
steni  se  zamažejo  z  ilovico,  pomešano  s  senom  ali  pezdirjem, 
rezjo  ali  mahom.  Okna  v  stenah  so  majhna  in  ni  jih  mnogo, 
vsled  česar  so  taki  hrami  sicer  nekoliko  temni,  toda  jako 
topli.  Streha  je  visoka  in  precej  strma,  da  se  ne  drži  na 
njej  sneg.  —  Hram  je  okrašen  bolj  na  zunanji  strani,  no- 
tranjost pa  je  jako  preprosta.  Tla  so  ilovnata.  Najvažnejši 
del  sobe  je  ognjišče.  Dim  uhaja  iz  sobe  skozi  odprtino  v 
stropu  pod  streho  ali  pa  skozi  okence  visoko  v  steni.  Posebne 

kuhinje  v  takih  hramih  iii.  -  -  V  kleti  se  hranijo  pridelki, 
v  hlevih  se  zapira  živina.  Slama  se  spravlja  v  parnah,  ob 
katerih  je  gumno.  —  Prostor  krog  hrama  se  ogradi  s  ple- 
tenim plotom  \7.  vejevja,  protja. 

Močne  zadruge  so  štele  po  20  in  še  več  takih  hramov, 
postavljenih  bodisi  v  ravni  vrsti  drug  za  drugim  ali  pa  v 
krogu  v  obliki  podkove. 

Katere  panoge  gospodarstva  so  poznali  starodavni 

Slovani? 

Besedni  zaklad  dokazuje,  da  so  znali  topiti  železno 
rudo  in  si  pripravljati  razno  orodje,  plug,  brano,  koso,  srp, 
motiko,  lopato,  sekiro,  dieto,  klešče  itd.,  da  so  si  znali 
okavati  vozove  in  konje.  Sejala  se  je  ozimina  in  jarina. 
Razen  rži  so  poznali  še  druge  žitne  vrste,  pšenico,  oves, 
ječmen  in  proso,  a  tudi  grah,  lečo,  bob,  repo,  česnek,  luk, 
lan,  konopljo,  mak,  deteljo  in  hmelj.  Da  se  je  žito  želo  in 
spravljalo  podobno  kakor  ga  spravlja  danes  preprosti  kmet, 
da  se  je  vezalo  v  snope,  mlatilo  in  vejalo  na  gumnu,  da 
se  je  mlelo  zrnje  v  mlinih  in  v  zrnih  (žrmljah),  da  se  je  proso 
phalo,  vse  to  nam  dokazujejo  skupne  besede  v  vseh  slo- 
vanskih jezikih.  (Za  ajdo,  koruzo  in  krompir  pa  nimamo  v 
slovanskih  jezikih  enotnih  besed,  kar  je  razumljivo.) 

Staroslovansko  sadno  drevje  so  bile  jablane,  hruške, 
češplje,  črešnje  in  orehi.  Določiti  se  da  tudi  drugo  drevje  in 
rastlinstvo,  ki  so  ga  poznali  starodavni  Slovani. 

Živinoreja  je  bila  že  v  prastarih  časih  zelo  razvita. 
Razen  govedi  in  konj  so  gojili  Slovani  koze,  ovce  in  svinje. 
Imeli  so  kuretino  in  gosi.  Pes  jim  je  bil  spremljevalec  in 
čuvaj.  Z  veliko  vnemo  so  gojili  Slovani  čebele;  iz  medu 
so  si  radi  pripravljali  sladke  jedi  in  pijače,  a  tudi  tržili 
so  z  njim. 

Kot  rokodelcem  in  obrtnikom  se  ne  more  očitati 
starim  Slovanom  premajhna  omika  in  spretnost.  Najbolj  se 
je  razvila  lesna  obrt.  Slovani  so  bili  izurjeni  tesarji  in  sta- 
vitelji,   ki   so  si  gradili  hrame,   gradove,    mostove,   ladje  in 

čolne.  Bili  pa  so  med  njimi  tudi  kolarji,  rešetarji,  lončarji, 
tkalci,  kovači  in  zlatarji.  Um  slovanskih  rokodelcev  in  umet- 
nikov je  služil  tudi  tujim  narodom,  Grkom  in  Obrom.  V 
onih  rokodelstvih  pa,  v  katerih  nimajo  slovanski  jeziki  skupnih 
besed  za  orodje  in  pojme,  so  bili  tuji  narodi  Slovanom 
učitelji.  Glavni  trgovinski  predmeti  so  bili  živina,  poljski  in 
rokodelski  pridelki,  zlasti  platno.  Denarja  Slovani  prvotno 
niso  poznali.  Beseda  „penezi"  je  nemškega  izvira  (pfenig). 
Plačevalo  se  je  z  živino  in  platnom  (platiti!) 

Tudi  v  umetnosti  so  dosegli  Slovani  mestoma  pre- 
cejšnjo stopnjo.  Ni  nam  treba  tukaj  zopet  omenjati  godbene, 
pevske  in  plesne  umetnosti,  pač  pa  nas  zanimajo  poročila 
o  krasnih  staroslovanskih  podobah  bogov,  ljudi,  živali  in 
ptic,  rezanih  z  lesa  ali  sekanih  iz  kamena,  ki  so  bile  tako 
dobro  in  mojstrsko  izdelane,  da  so  se  zdele  tujcem  žive  in 
dihajoče.  In  kar  se  nahaja  redkokrat,  slikarji  so  bili  taki 
umetniki,  da  barv  tudi  pod  milim  nebom  ni  spral  raz  podobe 
ne  dež,  ne  sneg. 

Pisati  Slovani  niso  znali.  Menih  Hraber  (v  10.— 11. 
stoletju)  nam  poroča,  da  so  Slovani  pisali  s  črtami  in  režami. 
Po  pokristjanjenju  so  pisali  za  silo  z  latinskimi  in  grškimi 
črkami,  dokler  jim  ni  sestavil  sv.  Ciril  abecede  po  potrebi 
in  duhu  slovanskega  jezika. 

Pripravljanje  oblačil  je  bilo  žensko  delo.  Starodavnim 
Slovankam  je  bilo  dobro  znano  opravilo  z  lanom,  konopljo 
in  volno,  predivom  in  tkanjem,  platnom  in  iglo.  Poleg  šte- 
vilnih preslic,  ki  so  se  našle  med  starožitnostmi,  nam  priča 
o  tem  velika  zbirka  slovanskih  besed,  tikajočih  se  preje  in 
obdelavanja  lanu  (presti,  kodelj,  preslica,  vreteno,  povesmo, 
nit  itd.)  ter  tkanja  (tkati,  osnova,  votek,  pasmo,  platno  itd.). 

Kako  so  se  oblačili  in  nosili  nekdaj  Slovani,  se  da 
približno  določiti  iz  nekaterih  jako  starih  slik,  kipov  in  iz- 
kopanih prhkih  ostankov  obleke.  Gotovo  pa  se  je  razen 
tega  ohranilo  nekaj  vzorov  staroslovanske  obleke  v  slovaški 
goralski  planinski  noši  na  severnem  Ogrskem,  kateri  je  precej 

sorodna   noša  po  nekaterih    rusiiiskili,    poljskili  in  hrvatskih 

krajih. 

Na  telesu  je  nosil  nekdanji  Slovan  robačo  (robaš, 
suknjo,  srajco),  doltro,  do  kolen  segajočo  srajco,  nekoliko 
podobno  kratkemu  krilu.  Imela  je  zelo  široke  rokave.  Na 
nogah  je  nosil  ga  te,  nad  gatami  pa  ob  mrazu  hlače  (no- 
gavice). Robača  je  padala  čez  nje.  Čez  robačo  se  je  za- 
penjal širok  pas  iz  usnja  in  v  pasu  so  bili  žepi.  Ob  hladnem 
vremenu  so  nosili  povrh  še  plašč,  kožuh,  čobo  ali 
krzno.  Plašč  so  zapenjali  večinoma  na  desni  rami,  kakor 
se  vidi  iz  sponek,  najdenih  v  grobiščih.  Krzno  se  je  imenoval 
plašč  s  podšito  kožuhovino.  Obuvali  so  se  Slovani  v  črevlje, 
visoke  škornje  ali  opanke  iz  kože,  polsti  (klobučevine) 
ali  ličja.  V  toplih  dobah  so  hodili  bosi.  Na  glavi  je  nosil 
mož  čepico  iz  polsti  ali  kake  kože  (polhovine,  dihurjevine 
itd.)  ali  vsaj  obrobljeno  s  kožuhovino,  ali  pa  lahke  klobuke. 

Ženska  srajca  (robača)  je  bila  nekako  krilo  od  neder 
do  gležnjev,  ki  so  ga  obešale  ob  rame  na  tkanih  trakovih. 
Pleča  in  nedra  so  pokrivali  kratki  r o  kavči.  Nad  robačo 
so  nosile  prvotno  menda  dve  široki  preprogi  (predpasnika, 
kasanici),  eno  vzadi,  drugo  spredaj,  iz  katerih  se  je  pozneje 
razvilo  celotno  krilo.  Ženska  oblačila  so  bila  široko  obrobljena 
krog  vratu,  na  rokavnih  koncih,  v  pasu,  od  vratu  čez  prsi, 
čez  pas  in  ob  spodnjem  robu.  Ženski  plašč  se  ni  zapenjal 
na  rami,  ampak  na  prsih. 

Snov  za  obleko  je  bila  le  bela,  iz  sirove  volne  ali 
lanu  pa  bela  ali  siva  (sera,  „serina").  Pestre  dragocenejše 
snovi  niso  bile  domač  izdelek,  ampak  so  se  uvažale  iz  tujine. 

Staroslovanska  noša  se  je  seveda  povsod  polagoma 
in  neznatno  izpreminjala,  toda  ohranila  se  je  še  dolgo, 
dokler  je  ni  večinoma  izpodrinil  tuj  vpliv,  ki  jo  je  uničeval 
najprej  ob  narodnih  skrajnih  mejah,  potem  pa  vedno  globlje 
v  narodnem  ozemlju. 

Iz  starodavnih  slovanskih  grobov  se  je  izkopalo  mnogo 
različnih    okraskov   iz  zlata,    srebra   in   drugih   kovin.    Jako 

navaden  lišp  so  bile  naušesnice  (senčnice,  slepočnice)  iz 
srebra,  pomešanega  z  bakrom,  ki  so  imele  obliko  obročkov 
nosečih  ob  koncih  podobo  črke  S.  Naušesnice  so  nosile 
na  traku  ob  ušesu  na  sencih.  Možje  in  žene  so  si  krasili 
roke  z  obročki  iz  istih  kovin.  Prstanov  nahajamo  mnogo 
po  grobovih.  Na  vratu  so  nosile  žene  verižice,  trakove  z 
navlečenim  lišpom,  ali  obroče  iz  kovine.  Obleko  so  zapenjale 
sponke  v  obliki  igel. 

Hrana  nekdanjih  Slovanov  je  bila  preprosta,  izbira 
jedi  ni  bila  velika.  Pač  pa  se  je  pokazala  ob  praznikih  in 
slavnostih  Slovanka  kot  dobra  kuharica,  kar  nam  pričajo 
poročila  o  sijajnih  slovanskih  gosteh.  Najstarejše  jedi  so 
kruh  (hleb),  sir,  kaša,  grah,  sadje  in  meso.  Dober  hleb  se 
je  čislal  najbolj  in  z  njim  se  je  ponašala  družina.  Pripravljati 
so  ga  znali  na  več  načinov.  Močnatih  jedi  je  bilo  več,  n.  pr. 
rezanci,  kolači,  pogače.  Živinsko  in  ribje  meso  se  je  pri- 
pravljalo, varilo,  peklo  in  pražilo  na  razne  načine. 

Ob  slavnostih  se  je  mnogo  pilo.  Prve  pijače  so  si 
pripravljali  iz  medu  (medica,  ol),  nekatera  plemena  so  se 
seznanila  zgodaj  tudi  s  pivom.  Vino  se  je  jelo  uvažati  med 
Slovane  pozneje  in  ga  v  prvotni  domovini  niso  priprav- 
ljali sami. 

Za  boj  niso  poznali  Slovani  nikakih  posebnih  priprav 
niti  umetnega  bojnega  orožja.  Slovani  niso  bili  nikdar 
vojaško  urejen  narod  kakor  Huni,  Obri,  Bolgari  ali  nekateri 
germans^ki  narodi.  Ker  niso  poznali  dobrega  vojaškega  redu 
pod  poveljstvom  vrhovnega  zapovednika,  se  niso  mogli 
spuščati  v  velike  bitke,  kakor  oni  narodi,  ki  so  imeli  izvežbane, 
urejene  vojske.  Zato  se  zgodovina  ne  spominja  niti  ene 
velike  bitke  starih  Slovanov.  Istotako  nam  ni  znano  iz  stare 
dobe  nobeno  ime  kakega  odličnega  vojskovodje,  ampak  v 
vseh  virih  se  govori  le  o  poglavarjih  plemen.  A  vendar  so  se 
znali  bojevati.  Kako  so  se  Slovani  bojevali,  nam  je  znano 
posebno  natančno  o  onih  južnih  plemenih,  ki  so  silila  čez 
Dunav   in  Savo  na  Balkan.  V  sovražnikovi  deželi  so  plenili 

—    31    — 


najrajiii  živino  in  si  jo  s:onili  na  dom.  Potoma  so  se  ogibali 
polja  in  mest  in  se  plazili  rajši  po  hribih  in  gorah,  od- 
koder so  se  najlaže  obranili  v  dobri  legi  raz  skale  ali  v 
naglo  zgrajenih  utrdbah.  Če  so  videli,  da  ni  ničesar  opraviti 
zoper  močnejšega  nasprotnika,  so  se  tihoma  umaknili  in 
zginili  bogvekam.  Bili  so  večinoma  pešci,  a  omenjajo  se 
tudi  jezdeci  v  slovanskih  četah.  Posebno  spretni  so  bili  na 
vodi.  Poroča  se,  da  so  se  upali  v  preprostih  čolnih  daleč 
po  morju  in  da  so  gradili  velike  mostove  čez  reke.  V  boju 
so  dosegali  uspehe  bolj  s  svojo  urnostjo  ko  z  orožjem.  Iz 
zasede  so  napadali  nepripravljenega  nasprotnika  tako  naglo, 
da  ni  mogel  razviti  svoje  moči.  Pogostoma  so  si  pomagali 
z  zvijačami.  Grški  cesar  Mavrikij  poroča  o  slovanskem 
bojnem  običaju,  da  puščajo  plen  na  vidnem  mestu,  naj  si 
pridejo  sovražniki  ponj,  nato  pa.  se  nenadoma  prikažejo  iz 
zasede  in  jih  silno  naskočijo.  Krog  taborišča  si  kopljejo 
globoke  jarke,  ki  jih  prikrivajo,  da  jih  površno  oko  niti  ne 
zapazi.  Ko  napadejo  sovražniki  njih  utrdbo,  lahko  popadajo 
v  te  jame,  kjer  jih  Slovani  zlahka  pobijajo.  Poroča  se,  da 
so  se  med  Slovani  borile  tudi  žene. 

Padle  rojake  si  pobirajo,  če  je  le  možno,  in  jih  se- 
žigajo ali  spravljajo  seboj,  da  jih  pokopljejo  doma  s  častjo. 

O  hudourni  sili,  s  katero  so  se  zaganjali  Slovani  nad 
nasprotnika,  se  pričajo  čuda  in  bajke.  Po  vsem  Balkanu  do 
samih  carigrajskih  zidov  je  vladal  na  kopnem  in  na  vodi 
strah  pred  slovanskim  imenom. 

7.  Sklep  prve  dobe. 

Podoba  velikega  slovanskega  naroda  v  starodavni  pre- 
teklosti je  pred  nami,  jasna  v  nekaterih  potezah,  v  nekaterih 
pa  pomanjkljiva.  A  vendar  vidimo  na  njej  vse  glavne  črte 
slovanskega  bistva. 

V  dobi.  ko  se  je  jel  svet  zanimati  za  Slovanstvo,  se 
je  slovanski  enotni  jezik  že  razdelil  in  razcepil  v  razna  na- 
rečja. Posamezna  plemena  so  stremela  bodisi  neodvisna  ali 

pa  pod  jarmom  tujih  vladajočih  narodov  po  prosveti.  Toda 
vsi  deli  nekdanjega  enotnega  naroda  so  si  ohranili  po  njem 
obilo  dedščine,  posebno  duševne,  ki  je  do  današnjih  dni 
krepka  vez,  družeča  vse  Slovanstvo.  Čeravno  smo  izgubili 
po  razcepitvi  narodno  in  jezikovno  enotnost,  čeravno  so 
nastopala  posamezna  plemena  tupatam  celo  v  boj  proti  slo- 
vanskemu sosedu,  vendar  nismo  izgubili  nikdar  jasne  zavesti, 
da  smo  Slovani  še  vedno  velika  enota.  Ta  zavest  se  je 
vedno  čuvala  in  živo  ohranila  tudi  med  Slovenci,  v  tistem 
drobnem  slovanskem  oddelku,  čegar  zgodovino  zasledujemo 
v  prihodnjih  črticah  posebe. 

Druga  doba. 


Slovenci  do  leta  800. 

Pregled: 

Izkopine  in  stari  zgodovinarji  nas  obveščajo  o  prej- 
šnjih (predslovenskih)  prebivalcih  sedanje  slovenske  zemlje. 
Slovenci  so  se  razselili  po  njej  do  konca  6.  stoletja  deloma 
pod  obrsko  vlado.  Obrske  sužnosti  so  se  rešili  Slovenci  in 
sosedni  Slovani  v  bojih,  v  katerih  se  je  odlikoval  Samo. 
Boji  z  nevarnimi  sosedi  Obri,  Nemci,  Furlani  in  Longobardi 
so  prisilili  Slovence  k  boljši  narodni  organizaciji  in  nasta- 
jala so  vojvodstva.  Po  daljši  dobi  narodne  samostojnosti 
so  se  zatekli  zaradi  obrske  sile  k  Bavarcem  v  pomoč,  zato 
pa  so  se  morali  vdati  njihovi  vrhovni  oblasti.  Z  Bavarskega 
se  je  jelo  širiti  krščanstvo,  ki  se  je  na  Slovenskem  dolgo 
borilo  z  zaprekami.  Frankovskemu  kralju  Karlu  Velikemu 
se  je  h  koncu  8.  stoletja  posrečilo  prelomiti  obrsko  moč  in 
utrditi  nemško  vlado  med  Slovenci. 

1.  Prebivalci  naših  pokrajin  pred  Slovenci. 

V  naših  današnjih  pokrajinah  so  bivali  že  tisočletja 
pred  prihodom  Slovencev  neznani  narodi,  ki  si  še  niso  znali 
pripravljati  železa  in  ga  uporabljati.  Orodje  in  posode  so  si 
izdelovali  iz  kamenja,  gline,  lesa  in  kosti.  Takih  predmetov 

iz  prve  ali  takozvane  »kamnite"  dobe  se  je  izkopalo 
precej  na  raznih  slovenskih  krajih,  iz  Ljubljanskega  barja, 
na  Koroškem  pri  Pliberku,  v  Kotmari  vasi  in  drugod.  Po- 
samezne kamenite  sekirice  in  druge  izkopine  starin  iz  ka- 
mena se  hranijo  kot  čudne  znamenitosti  po  mnogih  kmet- 
skih  hišah.  ^ 

Precej  so  pa  že  napredovali  poznejši  rodovi,  ki  so  si 
pridobivali  iz  rude  kovino.  Tudi  iz  te  druge  ali  „bro- 
nove"  dobe,  v  kateri  se  je  kovalo  orodje  iz  medi  ali 
brona,  se  nahaja  po  slovenski  zemlji  precej  spominov  v  iz- 
kopanih predmetih. 

Železno  orodje  je  mlajše,  iz  tretje  ali  »železne" 
dobe,  ki  se  je  pričela  še-le  nekaj  stoletij  pred  Kr. 

Kako  so  živela  ta  starodavna  ljudstva  in  kakšne  jezike 
so  govorila,  o  tem  ni  nič  znanega. 

Prvi  narod,  ki  ga  imenuje  zgodovina  na  naših  tleh,  so 
bili  „Iliri",  bojevito  pastirsko  ljudstvo,  ki  je  prebivalo  med 
Dunavom  in  Jadranskim  morjem.  Za  zadnje  ostanke  tega 
ljudstva  se  smatrajo  Albanci  na  Balkanu. 

Najznamenitejši  dogodki  v  zgodovini  Ilirov  so  bili  nji- 
hovi boji  s  keltskim  narodom  v  4.  in  3.  stoletju  pred  Kr. 
Kelti  ali  Gali  so  se  prerili  iz  gorenjega  Podunavja  do 
Balkana  in  so  zatlačili  Ilire  iz  vzhodnih  Alp,  iz  sedanjih 
slovenskih  krajev,  ter  so  postali  sosedje  Rimljanom. 

Kelti  so  bili  po  značaju  in  omiki  precej  podobni 
našim  prednikom  starim  Slovanom.  Bili  so  polje- 
delci, katerim  je  bilo  znano  razen  žita  in  pšenice  tudi  proso, 
lan  in  konoplja.  Orodje  so  si  izdelovali  iz  medi  in  železa, 
pridobivali  so  si  svinec,  srebro  in  zlato  iz  rude  in  iz  rek. 
Redili  so  si  lepe  konje  in  glasovito  govedo,  svinje  in  pe- 
rotnino.  Razen  poljedelskega  gospodarstva  in  živinoreje  so 
se  pečali  z  raznimi  rokodelstvi,  z  lončarstvom,  zlatarstvom, 
irharstvom,  tkalčevstvom  itd.    Zaradi  svoje    prepirljivosti  in 

1  Nevedno  ljudstvo  meni,  da  jih  meče  strela  z  neba,  kadar  udari 
v  hišo  ali  v  zemljo. 

razdvojenosti  se  niso  mogli  združevati  v  velike  občine  in 
državah,  vsied  česar  se  niso  ubranili  organizovanih  silnejših 
nasprotnikov,  kakršni  so  bili  Rimljani.  Javna  uprava  pa  ni 
bila  demokratska.  Keltsko  ljudstvo  se  je  delilo  na  plemena, 
katerim  so  načelovali  glavarji  (župani).  Na  župnih  zboro- 
vanjiii  je  odločevalo  keltsko  plemstvo  o  zakonih  in  pravici, 
o  miru  in  vojni.  Ljudstvo,  ki  je  bilo  deloma  svobodno, 
večinoma  pa  nesvobodno,  se  ni  udeleževalo  zborovanj.  Ve- 
lika stanovska  razlika  med  odličnim  plemstvom  in  preprostim 
ljudstvom  se  kaže  v  nasprotju  med  grobovi  plemičev,  v 
katerih  nahajamo  dragoceno  orožje,  in  med  grobovi  kmetov, 
v  katere  se  je  polagala  le  preprosta  posoda,  redkokdaj  tudi 
kaka  sulica  ali  kak  nakit.  Mrtvece  so  Kelti  deloma  poka- 
pali,  deloma  sežigali. 

Keltska  plemena  na  sedanjih  naših  tleh  so  bila  1.  Tav- 
riski,  katerih  središča  so  bila  mesta  Noreja  na  severnem 
Koroškem,  Virunum  na  Gosposvetskem  polju  blizu  Celovca 
(Krnski  grad),  Emona  (Ljubljana),  trgovsko  mesto  Nauportus 
(Vrhnika);  2.  Skordiski  na  vzhodnem  Štajerskem,  Hrvat- 
skem in  Ogrskem  do  Dunava;  3.  Karni  na  jugu  in  4.  Ja- 
podi  še  dalje  na  jugu,  deloma  že  pomešani  z  Iliri. 

Rimljanom  so  se  zdeli  ti  omikani  sosedje  nevarni, 
ker  so  videli,  kako  so  se  širili  in  množili  na  jug  in  zahod. 
Da  bi  zabranili  Keltom  prehod  v  Italijo,  so  sezidali  že  leta 
183.  pred  Kr.  proti  njim  trdnjavo  Oglej  (Akvilejo),  v  kateri 
so  nastanili  močno  vojaško  posadko.  A  začetkoma  so  živeli 
z  njimi  v  prijateljskih  trgovskih  razmerah,  kupovali  so  od 
njih  železo  in  razne  železne  izdelke,  konje,  svinje,  govedo, 
kože  in  kožuhovino,  smolo,  vosek  in  med  ter  druge  izdelke, 
ki  jih  je  spravljalo  keltsko  ljudstvo  na  južne  trge,  zlasti  v 
Oglej.  Za  svoje  pridelke  pa  so  si  kupovali  Kelti  olje,  ribe, 
najbolj  pa  vino,  ki  jim  je  teknilo  bolje  nego  domača  pijača 
iz  ječmena  ali  medu.  Tuji  kupci  so  tržili  med  Kelti  s  steklom 
in  suknom.    Preproste  ceste  so  si  gradili  že  Kelti,  preden 

so  se  polastili  Rimljani  njihove  zemlje,  in  tudi  denar  so 
si  kovali  Kelti  po  grškem  in  rimskem  vzoru. 

Okoli  Kristusovega  rojstva  so  razširili  Rimljani  svojo 
oblast  preko  Istre  in  Beneškega  tudi  nad  Ilire  na  jugu  ter  nad 
Kelte  v  naših  pokrajinah,  katere  so  Rimljani  obvladali.  Na  seda- 
njih slovenskih  tleh  so  ustanovili  Rimljani  razen  Istre  inVene- 
cije,  ki  sta  segali  deloma  tudi  sem,  še  dve  novi  pokrajini,  Norik 
in  Panonijo.  Norik  je  obsegal  obe  Avstrijski  do  Dunava, 
večino  Štajerskega  (zahodni  del).  Koroško,  del  Solnograjskega, 
Tirolskega  in  Kranjskega.  Pano  ni  j  a  je  obsegala  začetkoma 
le  Posavje  in  Podravje  na  jugovzhodu  od  Norika,  potem  pa 
se  je  raztegnila  do  Dunava.  Delila  se  je  na  Spodnjo  Pa- 
nonijo ob  Dunavu  in  na  Gornjo  na  zahodu  z  važnimi  mesti 
Siscia  (Sisek),  Petovio  (Ptuj),  neko  dobo  tudi  z  Emono 
(Ljubljano). 

Rimljani  so  pomirili  te  pokrajine,  dvignili  v  njih  trgo- 
vino, obrt  in  poljedelstvo,  gradili  mesta  in  trdnjave  in  iz- 
vrstne ceste,  ki  so  se  dolgo  ohranile.  V  Noriku  so  ustano- 
vili Celejo  (Celje),  Juvavum  (Solnograd),  utrdili  Virunum 
(Krnski  grad)  in  druga  keltska  mesta.  Silne  rimske  vojaške 
posadke  so  se  celo  udomačile  po  tukajšnjih  mestih,  z  njimi 
se  je  ustvarjalo  in  množilo  rimsko  meščanstvo;  zato  je  bila 
rimska  omika  v  naših  krajih  bolj  vojaškega  značaja.  Krščan- 
stvo se  je  razširilo  zgodaj  tudi  po  tukajšnjih  mestih  (sv. 
Maksimilijan,  sv.  Hijeronim). 

A  prišli  so  hudi  časi.  V  3.  stoletju  so  vpadli  germanski 
Gotje  v  te  kraje  in  kmalu  se  je  pričelo  splošno  preselje- 
vanje narodov.  V  4.  stoletju  so  se  zasadili  ob  srednjem 
Dunavu  Huni,  odurno  in  divje  ljudstvo  prisedši  z  ruskih 
step,  ki  je  pustošilo  redno  po  Panoniji  in  Noriku  ter  drugih 
zahodnih  pokrajinah.  Del  Panonije  so  morali  Rimljani  pre- 
pustiti hunskemu  kralju  A  t  il  i,  ki  so  ga  imenovali  »šiba  božja", 
pred  katerim  je  trepetala  vsa  srednja  južna  Evropa.  Atilove 
vojske  so  razdejale  rimska  mesta  v  naših  pokrajinah,  da 
jih  je  ostalo   le   nekaj  razvalin.      Po  Atilovi  smrti  (453)  so 

se  bojevali  tod  med  seboj  germanski  narodi,  med  katerimi 
so  bili  najodličnej.^i  Ostrocroti.  Rimsko  cesarstvo  je  propa- 
dalo in  propadlo  leta  476.  Naše  kraje  je  zasedel  Odoaker 
z  jTcrmanskimi  četami,  toda  spet  so  ga  pregnali  Ostrogoti 
s  kraljem  Teodorikom,  ki  so  si  ustanovili  germansko  dr-* 
žavo  na  laških  tleh,  segajočo  v  Norik  in  južni  del  Panonije 
(488  —  535).  Nekdaj  bogati  pokrajini  Norik  in  Panonija 
sta  izgubili  v  teh  bojih  in  nemirih   skoro   vse    prebivalstvo. 

Leta  546.  so  zasedli  Panonijo  Longobardi,  ki  pa 
so  se  že  po  dobrih  20  letih  (568)  morali  umakniti  Slo- 
vanom in  Obrom. 

Skoro  tristoletni  nemiri  za  preseljevanja  narodov  so 
popolnoma  uničili  rimsko  omiko  in  iztrebili  staro  ljudstvo. 
Ostanki  razvalin  so  kazali  prihajajočim  Slovencem,  kje 
so  stala  nekdaj  bogata  rimska  mesta.  Dandanes  nas  spo- 
minjajo rimske  vlade  v  naših  krajih  neštevilni  izkopani  pred- 
meti,  plošče  in  kameni  z  napisi,  orodje,  posoda,  denar  itd. 

2.  Naseljevanje  Slovencev. 

Južni  Slovani  (slovenska,  hrvatska,  srbska  in  bol- 
garska plemena)  so  prehajali  čez  Karpate  že  v  prvih  sto- 
letjih po  Kr.  in  se  širili  ob  dunavskih  pritokih  Tisi  in  Prutu 
na  jug.  Prvič  se  imenujejo  ob  Dunavu  na  današnjem  južnem 
Ogrskem  in  Rumunskem  krog  leta  535.  Odtod  so  napadali 
balkanske  in  zahodne  pokrajine  do  Dalmacije  in  Italije. 

To  slovansko  ljudstvo  ni  bilo  miroljubno,  ampak  jako 
bojevito  in  podjetno,  ki  se  ni  balo  ne  carigrajskih  ne  so- 
lunskih trdnih  zidov. 

Slovenci  so  se  razlivali  kot  kraj  ni  zahodni 
oddelek  teh  Slovanov  preko  ogrske  nižine  in  srednjega 
Dunava  v  Panonijo  proti  germanskim  plemenom.  A  doletela 
jih  je  huda  pokora.  Iz  Azije  je  prihrumel  namreč  leta  558. 
nov  bojevit  in  krvoločen  mongolski  narod,  Obri.  Ti  divjaki 
so  blodili  nekaj  let  po  Evropi,  prerili   se  do  Dunava  in  se 

ugnezdili  na  nekdanjih  hunskih  nižinah,  podjarmili  si  tukaj 
naseljeno  slovansko  ljudstvo  in  ropaje  napadali  sosede. 
Zaradi  nove  stiske  so  se  zagnala  slovenska  plemena  še  silo- 
viteje  proti  Longobardom  v  Panoniji,  katerim  odslej  ni  bilo 
več  obstanka  pred  Slovenci  in  Obri.  Leta  568.  so  se  umak- 
nili čez  Predel  in  Pontebo  in  udarili  na  Laško,  kjer  se 
imenuje  še  sedaj  pokrajina  Lombardija  (dežela  Longobardov) 
po  njih.  Zapuščeno  njihovo  zemljo  pa  so  zasedli  Slovenci. 
Slovenska  plemena  so  prihajala  po  mnogih  potih,  ob  Du- 
navu,  kjer  so  mejila  ob  jako  sorodna  slovaška,  moravska  in 
češka  plemena,  ob  Rabi,  Muri,  Dravi  in  Savi  po  vseh  do- 
linah. 

Ostanki  starega  prebivalstva  jih  niso  mogli  zadrževati. 
Ob  Dunavu  so  dospeli  globoko  na  današnje  Avstrijsko.  Ob 
Muri  so  se  razširili  po  vsem  današnjem  srednjem  in  gornjem 
Štajerskem  do  Solnograjskega.  Ob  Dravi  so  zasedli  južno 
Štajersko,  vse  Koroško  in  vzhodni  konec  Tirolskega  do  iz- 
vira Drave  po  Pustriški  in  Izelski  dolini,  kjer  jih  nahajamo 
že  leta  592.  Bili  bi  šli  še  naprej,  toda  tukaj  se  jim  je  po- 
stavilo močno  v  bran  nemško  bavarsko  pleme.  Ob  Savi  so 
se  polastili  Kranjskega,  prestopili  na  Goriško,  Primorsko  in 
v  Istro  ter  silili  celo  i>a  Laško,  kjer  so  zasedli  del  Furlan- 
skega. Ob  slovenskem  levem  krilu  so  se  istočasno  in  obenem 
naseljevala  hrvatska  in  srbska  plemena  do  Jadranskega 
morja. 

V  tem  naglem  in  strastnem  pomikanju  Slovencev  daleč 
tja  med  nepristopne  alpske  vrhove  se  jasno  vidi  stremljenje, 
da  se  umaknejo  krutemu  obrskemu  gospodarstvu.  Plemena 
so  se  tlačila  vedno  naprej  daleč  proč  od  Obrov,  čeprav  bi 
bilo  v  nižjih  rodovitnejših  in  redko  naseljenih  vzhodnih  doli- 
nah za  nje  zadosti  prostora.  Števila  slovenskega  ljudstva  v 
tej  dobi  ne  smemo  nikakor  precenjevati  in  govoriti  o  mnogih 
njegovih  milijonih,  sodeč  po  velikanskem  ozemlju  in  da- 
našnjem številu  prebivalstva  na  tem  ozemlju.  Gotovo  ni  bilo 
kljub  širokemu  ozemlju  vsega  naroda  niti  toliko,  kolikor  ga 

jc  danes  v  ožjih  sedežih.'  Posebno  redko  se  je  naselilo  slo- 
vensko prebivalstvo  v  zahodnih  in  severnih  hribovitih  krajih, 
ki  niso  bili  posebno  pogodu  značaju  poljedelskega  in  živi- 
norejskega naroda.  Slovenci  niso  prijatelji  senčnih  in  mrzlih 
višin,  ker  je  na  njih  boj  proti  prirodnim  silam  težavnejši  in 
ker  je  na  njih  mnogo  več  skrbi  za  potrebščine  življenja.  A 
da  se  itak  niso  ogibali  gorskih  višin,  dokazujejo  imena 
slovenskih  seliščob  Velikem  Kleku  na  Koroškem  in  Tirolskem. 

Zemlja  nekdanjega  rimskega  Norika  in  rimske  Pano-  ' 
nije  je  dobila  z  novim  narodom  novo  lice  in  deloma  novo 
ime.  Vsa  zemlja,  po  kateri  so  se  naselili  Slovenci,  se  je 
zvala  Slovenija.  Obsegala  je  več  pokrajin.  Ime  nekdanjega 
Norika  zanikne  popolnoma.  Približno  na  njegovem  mestu 
se  razteza  odslej  Korotan  (Koroško,  Karan tani ja),  ki 
obsega  istotako  kakor  prejšnji  Norik  razen  vsega  današnjega 
Koroškega  še  Kranjsko,  nad  dve  tretjini  Štajerskega,  velik 
del  vzhodnega  Tirolskega,  del  Solnograškega  in  južni  del 
Avstrijskega. 

Na  vzhodni  strani  Korolana  se  je  razprostirala  Pano- 
ni  ja  skoro  v  istem  obsegu,  kakor  ga  je  imela  za  Rimljanov. 
Severni  del  (na  sedanjem  Dolnjem  Avstrijskem)  se  je  ime- 
noval Avarija,  t.  j.  obrska  zemlja,  a  tudi  Slovenija. 
Kot  meja  med  Korotanom  in  Panonijo  velja  črta  od  Du-  tj 
najskega  Novega  mesta  preko  Maribora  k  Sotli  do  Save, 
tako  da  je  vzhodni  del  Štajerskega  s  Ptujem  že  bil  v  Pa- 
noniji.  Na  severu  in  vzhodu  je  mejila  Panonija  ob  Dunav, 
na  jugu  ob  Savo. 

V  isti  dobi  se  je  poslovenila   tudi  severna  Istra,  se- 
gajoča takrat  do  Trsta,  ter  vzhodna  Furianija. 

Naseljevanje  po  teh  pokrajinah  je  bilo  do  leta  600.  že    , 
dovršeno.   Slovenci  žive   torej  v  sedanji   svoji   domovini  že  1 
nad  1300  let  in  smo  sedaj  živeči  Slovenci  približno  45.  rod 
na  isti  zemlji. 

J  Slovenci  so  zasedli  takrat  nad  60  tisoč  km2  zemlje,  dandanes  pa     ■ 
imajo  samo  še  krog  25  tisoč  km2.  '  ! 

3.  Prva  poročila  o  Slovencih  v  novih  sedežih. 

Po  razselitvi  so  ušla  obrski  oblasti  le  plemena,  ki  so 
se  odselila  najdalje  na  zahod.  Panonski  Slovenci  so  nosili 
obrski  jarem  še  naprej. 

Na  drugem  koncu  pa  so  zadeli  Slovenci  spet  ob  moč- 
nejše in  nevarne  sosede.  Ob  Dunavu  in  na  Tirolskem  so  trčili 
ob  Bavarce,  močno  nemško  pleme,  organizirano  v  poli- 
tičnem oziru  pod  vlado  svojih  vojvod,  v  cerkvenem  pa  v 
novih  škofijah.  Na  Bavarskem  se  je  v  tej  dobi  namreč  ravno 
bilo  dovršilo  krščansko  misijonsko  delo. 

Pri  Ogleju  pa  so  našli  Slovenci  furlansko  Vojvo- 
dino in  v  Ogleju  samem  mogočnega  patrijarha. 

Tu  se  je  zastavila  Slovencem  pot. 

Nemcem  in  Furlanom  je  postala  bližina  novega  po- 
ganskega naroda  neprijetna.  Ni  minilo  leto,  v  katerem  bi  ne 
bili  skušali  odriniti  Slovencev  spet  nazaj,  odkoder  so  bili 
prišli.  Toda  godilo  se  jim  je  slabo.  Pod  obrsko  vlado  so 
se  bili  Slovenci  naučili  bojevanja.  Ljudstvo,  o  katerem  vse 
misli  in  trdi,  da  je  krotko  in  miroljubno,  vidimo  v  strastnem 
odporu  proti  Nemcem  in  Furlanom.  Slovenska  plemena  so 
uspešno  odbijala  nemške  in  furlanske  navale  na  svoje  nove 
sedeže,  potem  pa  udarjala  razdražena  za  njimi  in  hodila 
plenit  in  požigat  —  celo  po  obrskem  načinu  —  globoko  po 
Bavarskem,  Tirolskem  in  severnem  Laškem.  Ropanje  je  bilo 
takrat  edini  in  najizdatnejši  način  bojevanja,  s  katerim  se 
je  prizadevala  sovražniku  najobčutnejša  škoda  in  v  katerem 
so  dajali  krščanski  in  poganski  narodi  duška  svoji  mašče- 
valnosti. Slovenci  so  že  takrat  postopali  jako  okrutno,  ko 
so  zasedali  svoje  nove  pokrajine;  saj  vemo,  da  so  razdejali 
Celje,  kjer  je  bila  pred  njihovim  prihodom  škofija,  katere 
zadnji  škof  Ivan  je  ubežal  pred  Slovenci  v  Istro.  Leta  611. 
so  razdejali  mesto  Aguntum  ob  Dravi  na  Tirolskem,  kjer 
leži  zdaj  Lienz.  Tukaj  so  pobili  nemško  vojsko  in  opusto- 
šili  vso  okolico.   Že  15  let   poprej  so  pobili  nedaleč  odtod 

prvo  nemško  vojsko  do  zadiijcn:a  moža,  kakor  nam  poroča 
pisatelj  Pavel  Diakon. 

Tudi  v  bojih  s  Furlani  so  bili  Slovenci  cesto  zmago- 
valci, deloma  tudi  v  zvezi  z  Obri  in  pod  obrskim  vodstvom. 
Pod  poveljem  obrskih  tlačiteljev  so  prihajali  v  Italijo  plenit 
gotovo  vzhodni  korotanski  in  panonski  Slovenci,  pri  zahodnih 
korotanskih  in  primorskih  Slovencih  pa  opazujemo  takoj  od 
začetka  neodvisno,  popolnoma  samostojno  nastopanje. 

V  Istri  so  našli  Slovenci  in  Hrvatje  ostanke  rimskega 
naroda,  ki  so  jih  potisnili  celo  k  morju  v  posamezna  mesta, 
razen  njih  pa  še  drugega  nevarnega  sovražnika,  B  i  za  n- 
tince,  ki  so  branili  Rimljane,  a  so  se  vendar  tudi  morali 
umikati. 

4.  V  obrski  sužnosti. 

Da  so  med  drugimi  slovanskimi  plemeni  podlegli  tudi 
Slovenci  obrskemu  meču  takoj  po  prihodu  Obrov  v  du- 
navsko  nižino,  o  tem  ni  nikakega  dvoma.  Toda  težko  je 
dognati,  kako  daleč  je  kdaj  segala  nad  Slovenci  obrska 
vlada.  Obrsko  gospodstvo  ni  bilo  povsod  in  zmeraj  enako. 
Obrom  najbližja  plemena  so  trpela  gotovo  več  ko  oddaljena, 
nad  katerimi  ni  mogel  čuvati  obrski  divjak.  Krivo  je  mnenje 
nekaterih  novih  nemških  zgodovinarjev  (na  primer  Muchar- 
jevo),  da  bi  bili  vsi  Slovenci  brez  izjeme  popolnoma  odvisni 
od  Obrov,  kateri  bi  bili  z  njimi  lahko  ravnali  in  razpolagali 
po  svoji  volji. 

Ob  svojem  prihodu  v  dunavsko  nižino  so  bili  Obri 
jako  siromašno  ljudstvo,  ki  ni  imelo  nikakega  premoženja 
razen  konj,  čred  in  voz.  A  zdaj  so  si  naplenili  in  nabrali 
pri  sosednih  narodih  ogromno  bogastvo,  katero  so  si  sprav- 
ljali in  kupičili  v  velikih  utrjenih  taborih,  takozvanih  „hrin- 
kih".  O  obrskih  zakladih  v  hrinkih  so  se  širile  bajne  vesti 
po  svetu. 

A  kako  je  bilo  to  ljudstvo? 

utrjenim  divjim  jahačem  ni  bilo  do  dela,  ampak  hre- 
peneli so  le  po  pobojih  in  plenu,  od  katerega  so  živeli. 
Zemljo  so  jim  morali  obdelovati  podložniki,  seveda  po  ve- 
čini Slovani,  katere  so  si  popolnoma  zasužnili.  Hiš  Obri 
sploh  niso  imeli.  Pozimi,  ko  vreme  ni  bilo  ugodno  za  bojne 
napade,  so  prihajali  v  bivališča  slovanskih  podložnikov,  go- 
stili se  tukaj  kakor  trotje  in  živeli  razuzdano.  Skoro  never- 
jetne so  vesti  o  grozovitostih,  ki  so  jih  počenjali  Obri  s 
Slovani  in  posebno  s  slovanskimi  ženami,  katere  so  vpregali 
v  vozove  in  jih  mučili  na  vse  možne  načine.  Obri  so  bili 
menda  sploh  najbolj  divje  in  krvoločno  ljudstvo,  kar  se  jih 
je  sploh  kedaj  dotikalo  Slovencev.  Bili  so  ošabni,  verolomni, 
vdani  pijačam  in  niti  po  sto  in  stoletnem  bivanju  med  Slovani 
niso  bili  pristopni  omiki.  Razen  tlačanskih  dolžnosti  dela  in 
plačevanja  davkov  so  morali  hoditi  podložni  Slovani  z  njimi 
na  vse  vojne,  kjer  so  jih  Obri  izpostavljali  na  prednjih  in 
najbolj  nevarnih  mestih.  Bitke  so  začenjali  za  Obre  redoma 
slovanski  pešci,  Obri  pa  so  se  čuvali  in  sploh  niso  pose- 
gali v  boj,  ako  so  slutili  pogubo.  Če  pa  so  se  sovražnikove 
vrste  majale  in  umikale  pred  Slovani,  takrat  so  se  zagnali 
Obri  s  krikom  v  boj  in  si  pograbili  ves  plen.  Slovani  so 
jim  gradili  mostove  in  ladje  ter  jih  prevažali  čez  reke,  ker 
so  bili  sami  na  vodi  tako  okorni  kakor  nekdaj  Huni. 

Temu  ljudstvu  so  se  pokorili  Slovani  ob  Dunavu  in 
daleč  naokrog. 

Preko  Češkega  so  napadali  Obri  severne  in  zahodne 
pokrajine,  preko  Slovencev  Bavarce  in  Furlane,  na  jug  pa 
ves  Balkan.  Število  podložnih  Slovanov  je  bilo  sicer  mnogokrat 
večje  ko  ono  vladajočih  Obrov,  toda  demokratska  uprava 
slovanskih  plemen  je  bila  Obrom  pomočnica,  ker  se  Slovani 
niso  znali  združiti  in  upreti  pod  skupnim  vrhovnim  vodi- 
teljem. Dokler  je  delal  vsak  rod  po  svoji  glavi,  tako  dolgo 
se  ni  moglo  zoper  Obre  opraviti  nič  izdatnega. 

Nazadnje  pa  je  huda  sila  vendar  prisilila  Slovane  k 
organizaciji  in  jih  združila   v  prvo   državo.  O  prvem  ve- 

likcm  in  srečnem  uporu  proti  Obrom  se  nam  poroča  iz 
leta  6'2:i  Tega  upora  pa  se  niso  še  udeležili  vsi  podložni 
Slovani.  Vodil  ga  je  Samo,  najzmagovilejši  in  sploh  najslav- 
neji^i  vojskovodja  slovanski  proti  Obrom.  Obri  so  v  tej  dobi 
imeli  precej  neprijetnega  posla  na  Balkanu  z  bizantinskimi 
cesarji,  zato  niso  nastopili  z  vso  močjo  proti  upornim  Slo- 
vanom na  daljnem  severu  in  zahodu.  V  obrski  vojski  je  bilo 
še  vedno  obilo  Slovanov.  A  leta  626.  so  se  uprli  pri  oble- 
ganju Carigrada  še  ostali  Slovani,  služeči  dotlej  v  obrski 
vojski,  ter  so  odšli  domov.  Tukaj  se  je  prvič  pokazala  popolna 
onemoglost  Obrov,  ker  niso  mogli zabraniti  odhoda  slovanskih 
podložnikov  in  niso  brez  njihove  pomoči  ničesar  opravili  pred 
Carigradom.  Odhod  slovanskih  čet  izpred  Carigrada  nam 
dokazuje  čudovito  odločnost  in  upornost,  obenem  pa  se  vidi 
iz  tega,   da  slovanska  odvisnost  od  Obrov  ni  bila  prehuda. 

Še  istega  leta  so  se  dvignili  obrski  podložniki  na  vseh 
straneh  obrske  oblasti  in  so  si  izvojevali  popolno  svobodo 
na  Češkem,  Moravskem  in  v  Korotanu.  Na  severu  je  po- 
tolkel Obre  zopet  Samo,  čegar  slava  se  je  že  razlegala 
daleč  po  slovanskem  svetu,  na  jugu  pa  so  jih  pregnala  v 
istem  času  slovenska  in  hrvatska  plemena. 

Obrska  vlada  se  je  prelomila.  Najbližja  slovanska  ple- 
mena ob  Dunavu  se  sicer  še  niso  iznebila  obrskih  gospo- 
darjev, večina  prejšnjih  obrskih  podložnikov  pa  si  je  od- 
dahnila. Obri  so  še  poskušali  bojno  srečo  v  manjših  na- 
valih na  jug  v  Dalmacijo,  a  tudi  odtod  so  jih  pregnali  v 
letih  630  do  640.  Na  jugu  od  Save  se  obrska  moč  menda 
sploh  ni  nikdar  utrdila.  Dobrih  150  let  je  bilo  Obrom  treba, 
preden  so  si  spet  nekoliko  opomogli  ter  postali  nevarni. 

5.  Samo. 

Kdo  je  bil  ta  bajni  mož  in  kako  daleč  je  segala  nje- 
gova vlada? 

Ne  ve  se  o  njem,  odkod  je  prišel,  niti  kako  je  končal 
svoje  življenje.   Kronist  Fredegar   pravi,  da   je  prišel  Samo 

kot  trgovec  k  Slovanom  iz  dežele  Nemcev  (Frankov),  drugod 
pa  se  trdi,  da  je  rojen  Slovan. 

Naj  je  bil  katerekoli  narodnosti,  gotovo  je,  da  je  klical 
Slovane  na  boj  proti  Obrom,  s  katerimi  se  je  bil  uspešno 
že  leta  623. 

Slovani  so  spoznali  Samove  bojne  zmožnosti  in  so  si 
ga  izvolili  kraljem  (krog  leta  627).  Po  Fredegarjevem  poro- 
čilu je  vladal  Samo  Slovanom  35  let.  Jedro  njegove  države 
je  bilo  na  severnem  Češkem,  kar  nam  je  jasno  iz  pogostih 
bojev,  ki  jih  je  vodil  Samo  proti  Frankom,  Durinkom  (Tii- 
ringom)  in  Sasom  (Saksom),  ter  iz  prijateljskih  razmer  z 
lužičkimi  in  polabskimi  Slovani.  Fredegar  pa  nam  poroča, 
da  je  segala  Samova  država  tudi  preko  Dunava,  preko  Ko- 
rotana  do  Italije,  da  je  torej  združevala  češka  in  slovenska 
plemena. 

Ali  je  verjetno,  da  bi  se  bili  Slovani  tako  nagloma 
preobrnili  v  svojih  upravnih  nazorih  in  se  organizirali  v 
velikansko  državo?  Saj  so  bili  doslej  in  še  pozneje  vedno 
zariti  demokratje,  ki  niso  pripoznavali  nikake  velike  organi- 
zacije, razen  zadruge  in  plemena.  Prej  in  slej  so  se  branili 
celo  rahle  državne  zveze,  a  tukaj  v  Samovi  dobi  pa  so  naj 
imeli  izjemoma  silno  državo  od  Sudetov  do  Adrije? 

Težko  si  je  misliti,  da  bi  se  bila  čutila  plemena  ob 
Dunavu  ali  celo  tostran  Dunava  v  Korotanu  v  kaki  državni 
zvezi  s  severnim  Češkim,  verjetno  pa  je,  da  so  se  vsa  ta 
slovanska  plemena  v  skupni  sili  začela  skupno  ustavljati 
Obrom  in  se  skupno  rešila  njihovega  jarma  ter  da  so  se 
vseh  oči  obračale  tja  gor  na  sever,  odkoder  so  prihajale 
vesti  o  slovanskih  zmagah  in  o  velikem  vojskovodji  Samu. 
O  tem  ne  more  biti  dvoma,  da  je  v  najhujši  skupni  sili 
lahko  vplival  Samov  glas  tudi  na  oddaljena  plemena  in 
budil  samozavest  in  odpornost,  da  se  je  njegov  bojni  klic 
poslušal  do  korotanskih  Alp,  do  Tater  in  do  Spreve.  Samov 
bojni  klic  se  je  razlegal  večkrat,  ker  še  po  ukrotitvi  Obrov 
ni  bilo  konca  hudim  časom.  Silneje  so  se  namreč  sedaj  jeli 

o^lai^ati    sovražniki    na    zahodu,    Nemci,    proti    katerim   je 
mogel    imeti    uspehe    istotako  le  složen    nastop   Slovanstva 

po  vsej  črti. 

Jako  značilno  in  zanimivo  je  poročilo  o  začetku  Sa- 
movih  vojn  z  Nemci.  V  slovanskih  pokrajinah  so  ob  neki 
priliki  pobili  frankovske  trgovce,  kakor  so  se  od  frankovske 
strani  pogostoma  dogajale  krivice  Slovanom.  Tokrat  pa  je 
poslal  frankovski  kralj  Dagobert  poslanca  Siharja,  da  zahteva 
od  Slovanov  odškodnino.  Samo  pa  ni  hotel  o  odškodnini  ni- 
česar slišati  in  ni  pustil  frankovskega  poslanca  niti  pred  sebe. 
Sihar  pa  se  je  preoblekel  v  slovansko  nošo  in  tako  se  mu  je 
posrečilo  po  zvijači  priti  pred  Sama  ter  mu  sporočiti  o  svojem 
poslanstvu.  Samo  je  bil  voljen  razpravljati  z  njim  o  pritožbah, 
toda  o  vseh,  ne  samo  frankovskih,  tudi  o  slovanskih,  da  se 
odpravijo  krivice  tu  in  tam.  Sihar  pa  je  jel  nerazmišljeno 
dokazovati  in  rohneti  z  žaljivimi  besedami,  da  je  dolžen 
Samo  s  svojim  slovanskim  narodom  frankovskemu  kralju 
Dagobertu  pokornost.  Samu  seveda  ni  prišlo  na  misel,  vdati 
se  kdaj  Frankom,  pač  pa  je  bil  pripravljen,  skleniti  z  Da- 
gobertom  prijateljsko  zvezo,  nakar  mu  je  Sihar  odgovoril : 
„Ni  mogoče,  da  bi  sklepali  kristjani  in  božji  služabniki  pri- 
jateljstvo s  psi."  (Nemci  so  bili  že  kristjani,  Slovani  pa  še 
pogani.)  Samo  pa  mu  je  nato  odgovoril:  „Ako  ste  vi  božji 
služabniki,  mi  pa  božji  psi,  a  vi  vedno  delate,  kar  je  Bogu 
protivnega,  potem  nam  je  dovoljeno,  da  vas  raztrgamo  z 
zobmi."  S  tem  se  je  končal  razgovor.  Samo  ni  storil  drznemu 
in  nadutemu  poslancu  nič  zalega,  odrinil  ga  je  le  šiloma 
čez  mejo  in  se  takoj  pripravljal  na  vojno  zoper  Franke. 

Dagobert  je  v  tem  že  zbiral  proti  Samu  veliko  vojsko 
z  namenom,  da  si  pokori  češke  in  korotanske  Slovane.  Na 
jugu  si  je  poklical  na  pomoč  Longobarde,  da  napadejo  ob- 
enem korotanske  Slovence. 

Od  treh  strani  so  se  vlekle  sovražne  vojske  zoper 
Slovane,  iz  Laškega,  ob  Dunavu  in  čez  Šumavo.  Toda  Slo- 
vani niso  držali  križem  rok.    Od  Krušnih  gor  na  severnem 

češkem  do   Jadranskega    morja   je   zgrabilo   vse   za   orožje. 
V  Korotanu  se  imenuje  kot  Samov  vrstnik  vojvoda  Valu  k. 

Na  srečo  niso  mogli  motiti  Slovanov  v  tej  dobi  Obri 
od  zadnje  strani,  ker  so  imeli  sami  svoje  domače  nemire 
in  prepire  z  Bolgari. 

Dagobertovi  zavezniki  Longobardi,  ki  so  napadli  od 
južne  strani  Korotan,  in  Alemani,  ki  so  vlomili  ob  Dunavu 
na  današnja  avstrijska  tla,  so  imeli  nekoliko  sreče,  ker  se 
poroča,  da  so  se  kmalu  vrnili  s  plenom  in  z  jetniki.  Njih 
naval  menda  sploh  ni  imel  drugega  namena,  ko  napraviti  * 
zmešnjavo  med  Slovani.  Glavna  Dagobertova  vojska  pa  je 
stopala  proti  Šumavi  in  trčila  pri  Vogastogradu  ^  cb  Sa- 
movo  vojsko.  Samo  je  po  tridnevni  bitki  Franke  popolnoma 
potolkel,  razgnal  in  pobil  jim  vso  vojsko,  a  Dagobert  sam 
si  je  v  begu  komaj-  rešil  življenje. 

Odslej  so  jeli  Slovani  sami  napadati  frankovske  po- 
krajine in  jih  pustošiti.  Samove  pomoči  so  si  iskali  polabski 
Slovani  in  celo  nemški  Saši,  hoteč  se  rešiti  frankovske  vlade. 

0  domačem  Samovem  življenju  vemo  le,  da  je  živel 
v  mnogoženstvu  in  da  je  imel  32  sinov  ter  15  hčera.  O 
koncu  njegovega  vladanja  in  življenja  (menda  658)  nimamo 
poročil.  A  Slovanstvo  se  odslej  ni  več  vzmoglo  k  skupnemu 
nastopanju  kot  enotna  moč. 

6.  Slovensko  vojvodstvo  v  Korotanu. 

Naravna  lega  slovenskih  pokrajin  ni  bila  tako  ugodna 
za  ustanovitev  velike  narodne  organizacije,  kakor  na  Češkem, 
kjer  je  Samov  narod  imel  kroginkrog  visoko  gorovje,  ki  je 
bilo  nekaka  naravna  narodna  meja,  čez  katero  ni  bilo  so- 
vražnikom lahko  prihajati  in  odhajati.  Celo  naravno  je  torej, 
da  se  slovenska  plemena  niso  tako  kmalu  čutila  kot  enotna 

1  Kje  je  ležal  Vogastograd,  Wogastisburc?  Češki  zgodovinar  Pa- 
lacky  je  čital  ^Togastisburc"  in  misli  na  grad  Tuhošt  (Domažlice  pri 
Plzni).  Najnovejša  in  najboljša  razlaga  pa  kaže  na  grad  in  goro  Uhošt 
(Burberg)  pri  Kadanji  (Kaaden)  na  severozahodnem  Češkem. 

celota,  kakor  če^ka  plemena  v  svoji  deželi,  ki  je  podobna 
veliki  kotlini,  kjer  so  si  izbrala  ta-le  središče  na  Više- 
gradu  v  sedanji  Prns^i. 

Slovenska  zemlja  je  odprta  na  vzhodno  stran,  kamor 
visi  k  dunavski  nižini.  Tu  ni  postavila  narava  nikake  meje 
ali  gorske  ograje  proti  Obrom.  Zahodni  del  pa  je  tako  gorat, 
da  med  posameznimi  plemeni  zopet  ni  moglo  biti  živahnega 
občevanja  in  trajne  trdne  zveze.  Edino  na  sedanjem  Ko- 
roškem je  tudi  narava  pomagala,  da  so  začutila  tukajšnja 
plemena  potrebo  skupnosti.  Koroška  dežela  je  ravnotako 
podobna  veliki  votlini,  ker  jo  brani  na  vseh  straneh  težko 
prestopno  gorovje,  na  jugu  Savinske  planine,  Karavanke  in 
Ziljske  planine,  na  severu  pa  dolgi  grebeni  Visokih  Tur. 
Po  tej  koroški  kotlini  teče  Drava,  ki  ima  le  ozek  izhod  na 
Štajersko  m  ozek  vhod  iz  Tirolskega. 

Nič  čudnega  torej  ni  v  tem,  da  slišimo  že  v  sedmem 
stoletju  v  Samovi  dobi  o  slovenskem  vojvodi  Valuku  v  Ko- 
rotanu,  ki  je  prvi  v  vrsti  korotanskih  vojvod,  kar  jih  imenuje 
zgodovina. 

Na  sedanjem  Koroškem  so  si  ustanovili  Slovenci  kmalu 
po  naselitvi  vojvodsko  zvezo  svojih  zadrug  in  plemen,  ko 
še  o  podobni  veliki  organizaciji  drugod  pri  Slovencih  ni 
slišati.  Na  jugu  in  na  vzhodu  v  Panoniji  se  nam  prikazujejo 
vojvodstva  mnogo  pozneje. 

Naravno  središče  korotanskih  Slovencev  je  bilo  blizu 
Celovca  na  Gosposvetskem  polju,  kjer  stojita  zdaj  vasi 
Krnski  grad  (Karnburg)  in  Gospasveta  (Maria  Saal). 
Tukaj  so  našli  Slovenci  po  svojem  prihodu  še  mnogo  raz- 
valin nekdanjega  rimskega  mesta  Vi  run  um  in  so  si  sezidali 
iz  njih  grad,'  v  katerem  so  bivali  korotanski  vojvode. 

Vojvodstvo  se  je  razvilo  iz  žup,  toda  kako  in  kdaj, 
na   to   ne  more   nihče  jasno  odgovoriti.    Dva  vzroka  sta  še 

'  Iz  razvalin  starega  mesta  Virunum  je  zložen  tudi  vojvodski 
prestol,  ki  stoji  še  dandanes  na  Gosposvetskem  polju,  in  tudi  takozvani 
slovenski  knežji  kamen  je  kos  starega  rimskega  stebra. 

uspešno  vplivala  na  ta  razvoj,  L  vzgled  nemških  sosednih 
voj vodstev  in  2.  potreba  združitve  proti  Obrom  in  Nemcem. 
Vojvode  so  se  začetkoma  gotovo  volili.  A  volitev  se 
je  odpravila  in  na  njeno  mesto  je  stopila  dedna  vojvodska 
pravica  vojvodove  rodovine.  Kljub  temu  pa  se  je  ohranila 
demokratska  uprava,  kakor  se  vidi  iz  obreda,  po  katerem  so 
se  vmeščali  korotanski  vojvode.  Ta  starodavna  navada  nam 
je  znana  sicer  iz  mnogo  poznejšega,  že  krščanskega  poročila, 
toda  njen  značaj  kaže,  da  sega  daleč  nazaj  v  pogansko 
dobo.' 

Vojvoda  je  bil  odgovoren  narodu  za  svoje  delovanje 
tudi  pozneje,  ko  je  imel  svojo  oblast  že  po  dedni  pravici. 
Samovladarske  moči  slovenski  vojvoda  ni  imel,  kakor  so 
jo  imeli  nemški  vojvode.  Vsak  slovenski  vojvoda  je  moral 
dati  ljudstvu  ob  svojem  nastopu  svečano  obljubo,  da  mu  bo 
dober  in  pravičen  branitelj  vdov  in  vere.  Vojvoda  naj  'je 
videl  iz  obreda,  da  je  dobil  oblast  od  ljudstva  in  da  traja 
njegova  oblast  le  tako  dolgo,  dokler  postopa  složno  in 
sporazumno  z  ljudstvom.  Še  pozneje,  ko  so  bili  Slovenci 
podložniki  nemških  kraljev,  je  imel  narod  pravico  zavrniti 
vojvodo,  ako  mu  ni  ugajal,  in  kralj  mu  je  moral  poslati 
drugega  vojvodo.  Obljuba  se  je  dajala  zbranemu  narodu  na 


1  Nekateri  zgodovinarji  menijo,  da  je  vmeščavanje  l^orotanskih 
vojvod  jako  mlad  običaj,  še  le  iz  tiste  dobe,  ko  se  je  odstavila  domača 
vojvodska  rodovina  in  ko  je  izročeval  nemški  kralj  koroško  deželo  nem- 
škim knezom.  Po  mnenju  teh  zgodovinarjev  je  sprejemal  slovenski  narod 
na  ta  način  tujerodnega  (nemškega)  vojvodo  med  sebe.  Nekateri  nemški 
zgodovinarji  pa  bi  sploh  radi  utajili  prvotno  slovenski  značaj  tega  obreda, 
kar  je  seveda  že  celo  brezumno.  —  Običaj  se  je  lahko  nekoliko  izpremenil 
v  poznejši  dobi  tujih  vojvod,  toda  ni  dvoma,  da  so  se  vmeščali  že  poprej 
domači  slovenski  vojvode  po  tem  obredu,  ki  je  že  staroslovanskega  izvira. 
Tudi  pri  drugih  Slovanih  so  se  vmeščali  knezi  na  podoben  način.  Češki 
knezi  so  obljubljali  celo  podobno  kakor  korotanski  vojvodi  raz  javni 
prestol,  ki  se  je  čuval  na  Višegradu.  Verjetno  je  torej,  da  so  se  po  tem 
obredu  vmeščali  že  v  sivi  starodavnosti  v  slovanski  pradomovini  ple- 
menski župani. 

Gosposvctskcm  polju.  F^ozncjc  po  pokristjanjenju  Slovencev 
je  dobil  obred  celo  krščansko  lice  in  se  nam  opisuje  tako: 

Pri  Krnskem  ^riidu  pod  goro  Krnom  stoji  vojvodski 
kamen.  Na  kamen  sede  kmet  svobodnega  rodu,  ki  ima  po 
svojem  rodu  pravico,  da  sprejema  za  narod  obljubo  novega 
vojvode.  Kroginkrog  se  je  nabralo  naroda  brez  konca  in 
kraja,  čakajočega  novega  vojvodo,  da  sliši  njegovo  obljubo. 

Vojvoda  prihaja.  Krog  njega  se  giblje  polno  bogato 
oblečenih  spremljevalcev.  Toda  vojvoda  se  mora  poprej 
preobleči  nego  se  približa  kamenu.  Vojvodsko  krasno  obleko 
vrže  raz  sebe  in  se  obleče  v  preprosto  kmetsko  serino,  obuje 
si  trde  kmetske  črevlje,  na  glavo  si  postavi  širok  siv  klobuk. 
Z  eno  roko  se  opira  ob  palico,  z  drugo  pa  vodi  maroga- 
stega  bika  in  lisastega  konja.  Tako  se  bliža. 

Kmet  na  kamenu  ga  zagleda  in  vpraša  ljudstvo  v  slo- 
venskem jeziku: 

„Kdo  je  tisti,  ki  tam  prihaja?" 

Ljudstvo  odgovarja:  »Deželni  knez  je." 

Kmet  vpraša:  „Ali  je  pravičen  sodnik?  Ali  bo  skrbel 
za  blagor  dežele?  Ali  je  svobodnega  rodu?  Ali  časti  in 
brani  pravo  vero,  vdove  in  sirote?" 

Ljudstvo  odgovarja:  „Da,  in  vselej  bol" 

Nato  obljubi  vojvoda   pri  svoji  vesti,   da  bo  pravičen. 

Nato  vpraša  kmet  zopet:  „Toda  po  kaki  pravici  me 
hoče  pregnati  z  mojega  sedeža?" 

Ljudstvo  odgovarja:  Šestdeset  beličev  dobiš,  to  maro- 
gasto  živino  in  obleko,  ki  jo  nosi  vojvoda  na  sebi,  in  tvoja 
hiša  bo  prosta  vseh  davkov." 

Vojvoda  se  postavi  pred  kamen.  Kmet  ga  udari  rahlo 
po  licu,  opominjajoč  ga,  naj  bo  pravičen  sodnik.  Nato  pre- 
pusti prestol  vojvodi  in  si  vzame  živino.  Zdaj  stopi  vojvoda 
na  kamen,   mahne  z  golim  mečem   na   vse   štiri  vetrove  in  ' 
obljubi  slovesno  narodu,  da  mu  bo  varuh  in  pravičen  sodnik. 

Nato  se  napije  vode  iz  svojega  klobuka  v  znamenje, 
da  bo  zmeren  in  zadovoljen  s  tem,   kar  rodijo    domača  tla. 

Po  obljubi  gre  vse  v  gosposvetsko  cerkev  k  službi 
božji.  Po  maši  so  vojvoda  spet  preobleče  in  sede  k  obedu. 
Po  pojedini  jezdi  k  vojvodskemu  prestolu,  kjer  priseže,  da 
bo  ohranil  deželni  gosposki  vse  stare  milosti  in  svoboščine 
neizpremenjene,  in  kjer  sodi  prepire  in  deli  najeme. 

To  je  bil  obred  vmeščanja  korotanskih  vojvod. 

Pravijo,  da  sta  dva  kmeta.  Gradnik  in  Partovčan,  kosila, 
žela,  požigala  in  pokončavala  polje,  koder  in  kakor  sta  hotela, 
dokler  je  trajal  obred,  to  pa  zato,  da  bi  videl  narod,  kako 
bi  se  mu  godilo,  če  bi  ne  imel  gospodarja,  varuha,  brani- 
telja  in  sodnika. 

7.  Furlani  in  Bavarci. 

Po  velikih  bojih  Slovencev  z  Obri,  Nemci  in  Longo- 
bardi  v  Samovi  dobi  so  se  sosedje  nekoliko  pomirili,  kakor 
bi  se  bali  drug  drugega.  V  drugi  polovici  7.  stoletja  (krog 
leta  660)  pa  so  se  jeli  spet  oglašati  stari  sovražniki,  Furlani 
in  Nemci. 

Poročila  o  manjših  bitkah  ob  narodni  meji  med  Furlani 
in  Slovenci  govore  zdaj  o  uspehu  Slovencev,  zdaj  spet  o 
furlanski  zmagi.  Gotovo  pa  so  bili  Slovenci  večinoma  moč- 
nejši in  srčnejši,  ker  so  pogostoma  napadali  Italijo  in  so  se 
Furlani  morali  braniti.  Izmed  furlanskih  vojvod,  s  katerimi 
so  imeli  Slovenci  precej  posla,  je  najbolj  znan  vojvoda 
Ferdulf  koncem  7.  stoletja,  ki  je  hrepenel  po  razširjenju 
svoje  oblasti  po  slovenskih  pokrajinah.  Ker  pa  Slovencem 
v  goratem  Korotanu  ni  mogel  do  živega,  jih  je  naščuval 
nalašč  na  sebe,  da  bi  jih  izvabil  na  napad  v  furlansko  rav- 
nino, kjer  jih  je  hotel  dobro  pripravljen  uničiti.  Korotanci 
niso  spoznali  zvijače  in  so  se  res  navalili  na  njegovo  Voj- 
vodino. Zagledavši  pa  nenadoma  pred  seboj  silno  Ferdulfovo 
vojsko  so  uvideli,  da  so  v  pasti,  iz  katere  ni  izhoda.  Pred 
Ferdulfom  so  se  naglo  utrdili  na  neki  ostri  višini.  Ferdulf 
jih  je  takoj  naskočil    brez   ozira   na   njih  ugodnejšo  lego,  a 

—    51    —  4* 


Slovenci  so  ga  takorckoč  zasipali  s  puščicami  in  kamenjem 
ter  mu  uničili  cvet  njcp:ove  vojske  (leta  705). 

Dosti  več  opravka  je  bilo  v  isti  dobi  z  Bavarci.  Ba- 
varsko pleme  je  priznavalo  že  od  6.  stoletja  vrhovno  fran- 
kovsko  oblast,  ki  je  razširila  krščanstvo  po  Bavarskem.  Toda 
Bavarci  so  hodili,  dasi  so  bili  že  kristjani  in  podaniki  Fran- 
kov, pogostoma  na  lastno  pest  plenit  na  slovensko  zemljo, 
kar  pa  se  jim  je  zaporedoma  vračalo.  Leta  696.  je  udarila 
silna  slovenska  četa  na  Bavarsko,  leta  720.  so  pobili  Bavarci 
slovenske  trume,  a  pet  let  pozneje  so  Slovenci  že  zopet 
pustošili  po  nemških  delih  Solnograjske  in  po  Bavarskem. 
Listine  iz  teh  let  govore  pogostoma  o  Slovencih  kot  »krutih 
poganih",  morečih  in  požigajočih  po  krščanskih  krajih. 

Posamezni  slovenski  rodovi  pa  so  se  stalno  vrinili  na 
Bavarsko  in  si  ustanovili  v  redkeje  naseljenih  pokrajinah 
svoja  selišča.  Odkod  bi  drugače  bilo  toliko  slovenskih  imen 
krajev  in  vasi,  gora  in  gozdov  ter  gospodarskih  izrazov  na 
Bavarskem  do  današnjega  dne?  Nekatera  slovenska  selišča 
so  menda  nastala  tudi  po  slovenskih  bojnih  jetnikih,  katere 
so  si  gonili  Bavarci  (kakor  pozneje  Turki)  kot  zaplenjene 
sužnike  s  seboj  na  nemško,  da  bi  jim  obdelovali  puste  po- 
krajine njihove  dežele.' 

V  prvi  polovici  8.  stoletja  sta  se  stranki  spet  nekoliko 
pomirili.  Bavarci  so  utihnili,  ker  so  imeli  lastnih  skrbi  preveč. 
Njihovi  vojvode  so  si  želeli  namreč  že  dolgo,  da  bi  se  zne- 
bili vrhovnega  vladarstva  frankovskih  kraljev  in  so  se  cesto 
dvigali  proti  njim.  Zoper  Franke  pa  so  bili  preslabi.  Zato 
so  se  pomirili  s  Slovenci  in  jih  celo  vabili  na  pomoč  zoper 
Franke,  čemur  so  se  Slovenci  radi  odzivali,  upajoči  na  plen 
in  vedoči,  da  ne  morejo  s  tako  pomočjo  ničesar  izgubiti. 
Slovenske  čete  so  prihitele  leta  743.  na  pomoč  bavarskemu 
vojvodi  Odilu,  ki  se  je  upiral  Frankom  brez  uspeha. 

'  O  trdem  načinu,  kako  so  ravnali  Nemci  z  zajetimi  in  podložnimi 
Slovani,  kaže  dovolj  njihova  beseda  „SkIave",  ki  je  pomenila  Nemcem 
prvotno  „Slovana"  (sedaj  „Slave"),  obenem  pa  zajetega  sužnja,  roba. 

v  Korotanu  se  imenuje  takrat  slovenski  vojvoda  Borut. 

Po  mnogoletnem  počivanju  in  zbiranju  moči  so  se  bili 
v  tej  dobi  ojačili  zopet  Obri.  Leta  745.  so  prihrumeli  v 
Korotan  plačevat  starih  dolgov  s  tako  silo,  da  se  jih  Borut 
ni  mogel  obraniti.  Zato  se  je  obrnil  do  svojih  novih  zavez- 
nikov Bavarcev  in  jih  prosil  vzajemne  pomoči.  Bavarska 
vojska  je  resnično  bila  kmalu  v  Korotanu  in  ob  Litavi  in 
Aniži  v  »Sloveniji"  (Nižje  Avstrijsko),  odkoder  je  pregnala 
Obre  (leta  748.).  Toda  predrago  so  morali  Slovenci  poplačati 
to  bavarsko  pomoč.  Bavarci  se  namreč  po  končanem  opravilu 
niso  več  umaknili  iz  Korotana,  ampak  so  prisilili  Boruta 
in  njegov  narod,  da  je  priznal  kot  plačilo  za 
pomoč  bavarsko  vrhovno  oblast.  V  poroštvo  zvestobe 
so  si  vzeli  Bavarci  s  seboj  kot  tale  Borutovega  sina  Gora  zda 
in  nečaka  Hotimira  z  drugimi  imenitnimi  mladeniči  in 
možmi. 

Bavarci  so  torej  končno  dosegli  na  lahek  način  oblast 
nad  Korotanom,  po  kateri  so  hrepeneli  že  nad  150  let  in 
katere  si  z  vojskami  niso  mogli  priboriti.  Odslej  je  zgodo- 
vina korotanskih  Slovencev  združena  v  političnem  in  kul- 
turnem oziru  z  zgodovino  Bavarcev. 

8.  Začetek  krščanstva  med  Slovenci. 

Krščanska  vera  je  le  polagoma  in  težavno  premagovala 
velike  zapreke,  preden  si  je  priborila  trdna  tla  med  Slovenci, 
ki  so  se  je  krčevito  branili  hoteč  si  ohraniti  svoje  staro- 
davno poganstvo. 

Kdo  je  prvi  poizkušal  zasaditi  cvetlico  krščanstva  na 
Slovenskem?  Kdaj  je  stopil  prvi  misijonar  na  naša  tla? 

Krščanska  vera  se  je  bila  razširila  že  v  rimski  dobi 
po  Panoniji  in  po  Noriku,  toda  za  preseljevanja  narodov  je 
ginila  in  poganski   Slovenci  so  zatrli   njene  zadnje  ostanke. 

Kot  prvi  oznanjevalec  krščanske  vere  med  Slovenci  se 
omenja  belgijski  škof  Amand,  ki  je  v  Samovi  dobi  (okrog 

leta  630.)  na  kratek  čas  oznanjal  sv.  evangelij  med  Koro- 
tanci,  toda  brez  uspeha. 

Glavni  razširjevalci  krščanstva  med  Korotanci  so  bili 
Bavarci  in  Franki,  od  katerih  je  prihajala  večina  misijonarjev. 
V  prvi  polovici  8.  stoletja  je  potoval  po  Slovenskem  kot 
apostol  krščanstva  Emeran.  Spremljal  ga  je  duhovnik  Vi- 
talis,   ki  je  govoril  slovenski,   da  bi  dosegla  več  uspehov. 

Toda  ves  trud  je  bil  zaman,  dokler  so  si  ohranili  Slo- 
venci v  političnem  oziru  svobodo  in  neodvisnost.  Ko  pa  se 
je  prelomila  narodna  svoboda  in  so  se  vdali  Slovenci  Ba- 
varcem (leta  748.),  takrat  so  se  zjasnila  vremena  krščanstvu. 

Slovenski  mladeniči  prišedši  kot  talniki  na  bavarski 
vojvodski  dvor,  so  se  vzgajali  tam  v  krščanski  veri.  Dobro 
se  je  vedelo,  da  bodo  ti  mladeniči  (Gorazd,  Hotimir  itd.), 
ki  so  imeli  v  svojem  času  prevzeti  vodstvo  svojega  naroda, 
najlaže  pomagali  nemškim  misijonarjem  ter  podpirali  nji- 
hovo delo. 

Po  smrti  vojvode  Boruta  se  je  takoj  vrnil  iz  Bavar- 
skega njegov  sin  Gorazd  (750),  da  nastopi  po  očetu  voj- 
vodsko  mesto  v  Korotanu.  Gorazd  je  bil  prvi  slovenski 
krščanski  vojvoda,  toda  o  njegovih  činih  nam  ni  ničesar 
znanega,  ker  je  umrl  že  v  tretjem  letu  svojega  vojvodovanja. 

Sedaj  se  je  vrnil  Gorazdov  bratranec  Hotimir,  da 
prevzame  vojvodstvo.  Hotimir  je  bil  goreč  kristjan.  Pripeljal 
si  je  s  seboj  iz  solnograjskega  samostana  misijonarja  Majo- 
rana.  Ker  pa  krščanstvo  še  vedno  ni  napredovalo  zadosti 
naglo,  je  prosil  Hotimir  solnograjskega  škofa  Virgilija, 
naj  obišče   njegovo  Vojvodino  in  utrdi   narod   v   novi   veri. 

Virgilij  sam  ni  prišel  na  Slovensko,  toda  trudil  se  je 
jako  za  krščanstvo  med  Slovenci.  Poslal  jim  je  škofa  Mo- 
desta  s  štirimi  duhovniki,  kateremu  je  dal  oblast  oznanjevati 
sv.  vero,  ustanavljati  cerkve  in  posvečevati  duhovnike.  V 
Korotanu  so  ustanovili  takrat  cerkev  Marije  Device  pri  Go- 
spej  Sveti.  Škof  Mpdest  ni  imel  stalnega  sedeža,  ampak  je 
potoval  kot  pravi  apostol  iz  kraja  v  kraj.    Po  njegovi  smrti 

je  poslal  Virgilij  v  Korotan  duhovnika  Latina  in  za  njim 
še  druge  misijonarje. 

A  s  temi  nemškimi  duhovniki  ni  bila  zadovoljna  velika 
večina  Slovencev.  Slovence  je  bolelo  gotovo  tudi  srčno 
prijateljstvo  njihovega  vojvode  Hotimirja  z  bavarskim  voj- 
vodo Tasilom  II.,  ki  je  izkoriščal  Hotimirjevo  dobrodušnost 
in  popustljivost  ter  razširjal  bavarske  meje  na  škodo  Ko- 
rotana.  Koj  po  Modestovi  smrti  (765)  so  nastale  med  Slo- 
venci domače  vojne,  ki  so  imele  gotovo  verske  vzroke. 
Poganska  stranka  je  sovražila  tujce  in  njihovo  novo  vero, 
katero  je  branil  Hotimir  s  krščansko  stranko.  Na  začetku 
upora  so  se  umaknili  tujci,  ki  so  bili  privreli  že  mnogobrojni 
v  deželo,  nazadnje  pa  je  vendar-le  zmagala  krščanska  vojska 
pod  Hotimirjevim  vodstvom,  ker  se  poroča,  da  so  se  takoj 
po  končanem  uporu  vračali  krščanski  propovedniki  med 
Slovence. 

Miru  pa  odslej  ni  bilo.  Staroverci  so  se  uprli  kmalu 
drugič  in  spet  so  pobegnili  nemški  duhovniki.  Po  Hotimir- 
jevi  smrti  (769)  se  je  poganska  stranka  omogla  ter  pregnala 
iz  Korotana  vse,  kar  je  bilo  tujega  in  novega.  Boj  ni  veljal 
samo  krščanski  veri,  ampak  tujcem  sploh,  pritiskajočim  na 
Korotan.  Hotimirjevega  naslednika  Vol  kuna  (Valjhuna)  po- 
gani niso  pripoznavali,  ker  je  bil  kristjan  in  prijatelj  Nemcev. 
Takrat  ni  bilo  več  let  (769 — 772)  nobenega  nemškega 
duhovnika  na  Slovenskem,  obenem  pa  se  je  začasno  po- 
polnoma končala  bavarska  posvetna  oblast  nad  narodom. 

Vojvoda  Volkun  se  je  obrnil  zopet  do  Bavarcev  s  pro- 
šnjo za  pomoč  krščanski  stranki  in  sebi.  Leta  772.  mu  je 
privedel  bavarski  vojvoda  Tasilo  II.  veliko  vojsko.  Po  kratkem, 
a  hudem  boju  je  premagal  Volkun  pogane  in  jih  tako  oslabil, 
da  se  niso  mogli  več  resno  upirati,  sam  sebi  pa  je  utrdil 
vojvodsko  oblast. 

Pod  Volkunovim  varstvom  se  je  začelo  spet  iznova 
delo  za  razširjanje  krščanstva.  „Korotanski  apostol",  škof 
Virgilij  je  poslal   Volkunu   šestkrat   duhovnikov,    razen   tega 

pa  so  se  nahajali  sedaj  že  tudi  incd  Slovenci   zmožni  inla-- 
deniČi,  ki  so  se  posvečevali  v  duhovnike.  1 

Se  preden  se  je  popolnoma  udušil  zadnji  upor  poganov, 
je  ustanovil  vojvoda  Tasilo  v  Inihu  (Innichen)  na  sedanjem 
Tirolskem  samostan  (770),  da  bi  pokristjanil  ondotne  Slovence. 
(V  listini  se  pravi,  „da  lii  se  neverno  slovensko  pokolenje  pri- 
peljalo na  pot  resnice".)  To  je  bil  prvi  samostan  na  slo- 
venskiii  tleh.  Kmalu  {771)  je  ustanovil  Tasilo  še  drugi  sa- 
mostan ob  reki  Kremži,  kjer  leži  dandanes  trg  Kremsmunster 
na  Gornjem  Avstrijskem.  Tasilo  je  bogato  obdaril  nove 
samostane.  Ustanovna  listina  drugega  samostana  navaja  slo- 
venske zadruge  z  županom  vred,  ki  jih  je  podaril  Tasilo 
samostanu.' 

Vojvoda  Volkun  je  živel  do  svoje  smrti  v  miru  in 
prijateljstvu  z  Bavarci,  a  kljub  svoji  krščanski  gorečnosti  in 
kljub  delavnosti  mnogih  duhovnikov  je  zapustil  med  Slovenci 
še  vendar  veliko  poganov,  kar  dokazuje  trud  njegovega 
naslednika  Inga  (krog  800),  ki  je  pregovoril  nekoliko  slo- 
venskih poganskih  prvakov,  da  so  se  dali  krstiti. 

Minilo  je  precej  desetletij,  preden  je  prodrlo  krščanstvo 
v  zadnje  gorske  vasi,  na  vzhod  in  na  jug  po  Korotanu  in 
po  Panoniji.  Na  jugu  so  marljivo  razširjali  krščanske  nauke 
duhovniki  iz  Italije  in  Ogleja  ter  izkušali  prehiteti  nemške 
solnograjske  oznanjevalce. 

Spomin  starih  poganskih  navad  in  obredov  pa  se  ni 
dal  niti  po  stoletjih  docela  iztrebiti.  Poganski  solnčni  go- 
dovi in  prazniki  so  se  slavili  še  vedno.  Treba  jih  je  bilo 
šiloma  zatirati   ali   pa   uvajati   podobne   krščanske  praznike. 

•  Ime  slovenskega  , .župana"  se  imenuje  tukaj  prvič.  —  Da  je 
Tasilo  ustanavljal  tako  marljivo  samostane  in  daroval  njim  in  raznim 
škofom  velikanska  posestva,  tega  ni  pripisovati  njegovi  verski  navduše- 
nosti —  katere  Tasilo  sploh  ni  poznal,  —  ampak  želji,  da  si  pridobi  in 
nakloni  prijateljstvo  višje  duhovščine,  ker  je  bil  potreben  nje  pomoči 
v  boju  proti  frankovskim  kraljem.  Toda  uračunil  se  je.  Duhovščina  ga 
je  zapuščala  kljub  temu.  Kari  Veliki  je  nazadnje  ukrotil  in  kaznoval 
upornega  bavarskega  vojvodo. 

Kar  se  ni  strinjalo  s  krščanskim  življenjem,  se  je  odprav- 
ljalo in  prepovedovalo.  Toda  ni  menda  na  svetu  ljudstva, 
ki  bi  z  lahkoto  pokopalo  starodavne  spomine  in  običaje  ter 
mahoma  izpremenilo  svoje  življenje,  da  bi  sinovi  poganskih 
očetov  živeli  od  zibeli  do  groba  celo  po  krščanskem  načinu. 
Slovenci  so  v  tem  oziru  še  posebno  žilavo  ljudstvo  in  res 
nam  pričajo  zapisniki  pridigarjev  in  duhovnikov  še  dolgo, 
da  se  je  ohranilo  v  narodu  staro  praznoverje,  veliko  starih 
navad  in  običajev.  Saj  še  poslušamo  dandanes  pravljice  in 
bajke  z  ostanki  poganskega  bajeslovja,  razne  prazne  vere, 
izvirajoče  iz  nekdanjega  češčenja  ognja,  še  dandanes  za- 
žigamo ob  nekaterih  prilikah  kresove,  obhajamo  na  staro- 
daven način  sedmine  itd.  (glej  str.  23.  n.) 

9.  Začetek  frankovske  oblasti  po  Slovenskem. 

Nemško  frankovsko  pleme  si  je  ustanovilo  državo,  ki 
se  je  razprostirala  v  osmem  stoletju  od  Atlantskega  morja 
in  Španskega  do  slovanskih  narodov,  do  Korotana  in  do 
Šumave.  Ta  država  je  bila  sploh  najmočnejše  krščansko 
kraljestvo.  Naraščala  je  še  vedno  na  vzhod  in  na  sever,  po- 
sebno za  vlade  kralja  Karla  Velikega  (768—814),  ko  se 
je  raztegnila  tudi  čez  Slovensko. 

Frankovski  kralji  so  hrepeneli  že  od  nekdanjih  stoletij 
po  vladi  nad  podunavskimi  pokrajinami.  Saj  je  znano,  da 
je  izkušal  že  frankovski  kralj  Dagobert  uničiti  Samovo  dr- 
žavo (630),  kar  se  mu  ni  posrečilo.  Dagobertovi  nasledniki 
so  bili  slabi  vladarji,  deloma  pa  niso  niti  utegnili,  da  bi 
izdatno  nadaljevali  boj  zoper  slovanska  in  vzhodna  nemška 
plemena. 

Kot  orožje  za  razširjanje  frankovske  oblasti  ni  služil 
samo  meč,  ampak  tudi  krščanska  vera.  Pokazalo  se  je  namreč, 
da  so  poganski  narodi  silno  neposlušni  in  trdovratni  ter  da 
se  ne  dado  krotiti  kakor  krščanska  plemena.  Treba  je  bilo 
tedaj   divje   ljudstvo   pokrstiti,   da  se  mu  ublaži  uporni  duh 

iii  da  se  nauči  pokornosti  in  ponižnosti.  Zato  so  spremljali 
frankovskcjja  vojščaka  verski  oznanjevalci  ali  pa  so  mu  pri- 
pravljali pot. 

Frankom  so  bili  podložni  tudi  Bavarci.  Bavarski  voj- 
vode pa  so  si  ohranili  precej  samostojnosti  in  samouprave 
svoje  Vojvodine  ter  so  razširjali  svojo  oblast  sami  ob  svojem 
še  nad  korotanskimi  Slovenci.  Ko  so  pripoznali  Korotanci 
za  vojvode  Boruta  vrhovno  bavarsko  oblast,  so  postali  z 
Bavarci  vred  podložniki  frankovskega  kralja.  Vezi  med  Ko- 
rotanci in  Franki  pa  so  bile  tako  rahle,  da  se  sploh  niso 
čutile.  Frankovski  kralj  Pipin  menda  s  Slovenci  ni  imel  nič 
več  opraviti,  nego  da  jim  je  potrjeval  vojvode,  Gorazda  po 
Borutovi  smrti  in  za  njim  Hotimirja. 

Pipinov  sin  in  naslednik  Kari  Veliki  pa  je  jel  silo- 
viteje  razširjati  frankovsko  oblast  na  vse  strani.  Leta  773. 
ga  je  naprosil  papež,  naj  si  upokori  Longobarde  na  severnem 
Laškem,  ki  so  imeli  v  svoji  oblasti  tudi  Furlanijo  s  precej- 
šnjim kosom  slovenske  zemlje  (Goriško).  Kari  je  pobil 
Longobarde,  odstavil  njihovega  kralja  Desiderija  ter  se  po- 
lastil vse  njegove  države,  po  kateri  je  nastavil  frankovske 
grofe.  Najznamenitejši  med  njimi  je  bil  furlanski  mejni 
grof  Markarij  v  Čedadu,  čegar  oblast  je  segala  tudi  čez 
furlanske  (goriške)  Slovence. 

V  letih  773  in  774  je  prišel  torej  južnozahodni  del 
Slovencev  v  oblast  Karla  Velikega.  Sedaj  je  bilo  na  vrsti 
tržaško  ozemlje  in  Istra,  krajno  krilo  grškega  cesarstva. 
Istrijani  so  bili  oslepili  in  izgnali  svojega  škofa,  ko  je  po- 
biral cerkveno  desetino,  ker  so  ga  imeli  na  sumu,  da  je 
zaveznik  Frankov.  Papež  je  prosil  nato  furlanskega  mejnega 
grofa  Markarija,  naj  kaznuje  Istrijance.  V  sledeči  vojni  so 
zasedli  zmagovalni  Franki  vso  Istro  in  še  deloma  Dalma- 
cijo (788).  Kari  Veliki  je  nastavil  v  Istri  svojega  vojvodo, 
nekega  Ivana,  ki  se  je  odlikoval  v  poznejših  vojnah  z  Obri. 
Istrijanci   so   plačevali   odslej    Frankom    isti    davek,    kolikor 

so  ga  dajali  nekdaj  v  Carigrad,  namreč  344  mark  (blizu 
400.000  kron  naše  veljave). 

Bavarskega  vojvodo  Tasila  je  zelo  bolela  frankovska 
bojna  sreča.  Bil  je  popolnoma  osamljen,  ko  je  propadel 
njegov  sorodnik  in  zaščitnik,  longobardski  kralj  Desiderij, 
toda  ni  popustil  od  svoje  misli,  kako  bi  se  otresel  Karlove 
vlade.  Uprl  se  je,  upajoč  na  pomoč  duhovščine,  toda  Kari 
ga  je  prisilil,  da  se  je  zopet  spokoril  in  prisegel  zvestobo 
(781,  787).  Po  odhodu  frankovskih  vojsk  pa  je  prelomil 
prisego,  zvezal  se  z  Obri  in  izkušal  pridobiti  Slovence  za 
svoj  novi  upor  proti  Karlu.  Obri  so  bili  hipoma  pripravljeni 
in  so  prihiteli  na  Bavarsko,  obenem  pa  so  napadli  nove 
frankovske  pokrajine  na  severnem  Laškem.  Kari  pa  je  vjel 
Tasila,  vzel  mu  Vojvodino  ter  ga  zaprl  v  samostan  leta  788. 

Bavarsko  je  postalo  frankovska  pokrajina,  ki  se  je  raz- 
delila med  Karlove  zveste  grofe. 

Korotan,  ki  je  spadal  doslej  k  bavarski  Vojvodini,  je 
prišel  leta  788.  pod  neposredno  oblast  Frankov.  Toda  med 
Slovenci  ni  izpreminjal  Kari  dosedanjega  redu,  kar  nam 
dokazuje,  da  so  se  mu  vdajali  Slovenci  radovoljno  in  da 
so  ga  podpirali  v  boju  zoper  Bavarce  in  Obre.  Večina  Slo- 
vencev je  bila  že  v  frankovskem  varstvu,  le  Panoncem  so 
gospodarili  še  vedno  Obri.   A  tudi  na  Obre  je  prišla  vrsta. 

Obri  so  bili  jako  nesložno  ljudstvo.  Boji  njihovih  ve- 
likašev  med  seboj  in  upori  podjarmljenih  narodov  so  jih 
neprenehoma  slabili.  Kari  Veliki  je  gotovo  spoznal  gnilobo 
njihove  države  in  je  upal  tem  laže  na  zmago. 

Po  dolgih  pripravah  je  začel  Kari  na  življenje  in 
smrt  vojno  z  Obri.  Preko  Češkega,  ob  Dunavu  in  iz  Italije 
preko  slovenskih  pokrajin  je  poslal  Kari  svoje  vojske,  pre- 
magoval sicer  Obre,  toda  ni  dospel  celo  do  njihovih  trdnjav. 
Dva  meseca  so  plenile  in  pustošile  frankovske  vojske  po 
obrski  zemlji  ter  se  vračale  s  plenom.  Slovenski  vojvoda 
Vojnomir  in  furlanski  mejni  grof  Erik  (Markarijev  naslednik) 
sta  prodrla  globoko  v  obrsko  državo,  razrušila  prvo  glavno 

obrsko  trdnjavo  med  Dravo  in  Rabo,  kjer  se  je  hranil  dve- 
stoletni obrski  plen.  Ogromne  zaklade  sta  poslala  Karlu  (796). 
Kmalu  so  izgubili  Obri  še  drugo  trdnjavo  ter  so  se  morali 
iini.ikniti  čez  Dunav. 

Leta  796.  so  se  rešili  panonski  Slovenci  krute  obrske 
vlade.  Cerkvena  oblast  nad  tukajšnjimi  poganskimi  Slovenc 
se  je  prisodila  solnograjskemu  škofu. 

Obri  so  nekolikokrat  prisegli  Frankom  zvestobo  in 
obetali  mir,  toda  ni  jim  bilo  verjeti.  Komaj  so  se  čutili 
varne,  takoj  so  se  zopet  uprli.  A  njihova  slava  je  minila,  plem- 
stvo je  poginilo  v  bojih,  ostanki  ljudstva  so  imeli  le  še 
puščavo.  Franki  so  jim  bili  pograbili  vse  zaklade  in  obo- 
gateli z  njimi  „kar  čez  noč". 

Zadnje  ostanke  Obrov  so  potisnili  Slovani  popolnoma 
v  kot.  Ker  se  jim  je  zabranjevalo  prosto  razbojniško  živ- 
ljenje, so  se  prisilili  k  miru  in  delu,  ki  je  bilo  zoprno  nji- 
hovemu značaju.  Zato  so  slabeli  in  ginili,  dokler  niso  izginili. 
Pomešali  so  se  deloma  s  Slovani  in  izgubili  med  njimi 
svoj  jezik.  Če  jih  je  ostalo  še  kaj,  so  se  menda  pridružili 
sorodnim  Ogrom,  ki  so  zavzeli  100  let  pozneje  podunavsko 
nižino.  Ime  „Ober"  se  hrani  le  še  v  pripovedkah  in  znači 
groznega  velikana. 

Da  se  zavaruje  država  ob  novih  mejah  v  Panoniji,  je 
osnoval  Kari  novo  mejno  krajino  ali  marko,  »Vzhodno 
marko  na  sedanjem  Avstrijskem  in  v  Panoniji  do  Drave. 
V  tej  mejni  krajini  je  postavil  za  svojega  namestnika  grofa 
Gerolda  (t  799). 

10.  Sklep  druge  dobe. 

Ob  prehodu  v  9.  stoletje  je  minilo  že  nad  dvesto  let, 
odkar  so  zasedli  Slovenci  svojo  novo  domovino.  Koliko  pa 
je  bilo  med  temi  leti  resnično  mirnih  in  srečnih?  Res  je, 
da  se  je  narod  precej  dolgo  srečno  otepal  sovažnikov,  pre- 
žajočih   krog  in   krog  na  plen  in  gospodstvo  v  slovenskih 

pokrajinah.  A  kakor  so  omagovala  krajna  plemena  že  prej 
pod  Obri,  Nemci,  Longobardi  in  Furlani,  tako  je  omagal 
koncem  8.  stoletja  ves  narod  pod  nemško  premočjo.  Nemški 
narod  je  slavil  takrat  prve  uspehe  svojega  pritiskanja  na 
vzhod,  ko  si  je  osvajal  v  letih  773,  788  in  796  korak  za 
korakom  slovensko  zemljo,  katere  ni  izpustil  več  iz  svoje 
oblasti.  Leta  800.  so  priznavali  vsi  Slovenci  Karla  Velikega 
za  svojega  gospodarja. 


o°y^°° 

Tretja  doba. 

Slovenci  v  letih  800—1276. 

Pregled: 

Slovenski  narod  je  propadal  v  gmotnem  ozira.  Kr- 
ščanstvo se  je  sčasoma  razprostrlo  po  vsem  Slovenskem,  toda 
to-le  ni  nblaževalo  težkega  družabnega  stanja,  v  katero  se 
je  bolj  in  bolj  pogrezal  narod.  Cerkvena  oblast  je  bila  le  po- 
močnica nemške  politične  vlade,  teptajoče  pravice  in  svobodo 
naroda.  Narodni  upori  niso  imeli  nikakega  uspeha.  Domača 
starodavna  uprava  se  je  odpravljala,  slovensko  ozemlje  se 
je  delilo  v  marke,  grofije  in  Vojvodine,  katere  je  upravljalo 
nemško  plemstvo  in  uradništvo.  Ponemčevanje  se  je  gojilo  z 
vso  silo  pod  varstvom  plemstva  in  cerkve,  ki  sta  dobivala 
ogromna  posestva  po  Slovenskem.  Na  Panonijo  se  je  raz- 
tezalo uspešno  delo  slovanskih  blagovestnikov,  a  vse  kul- 
turno delo  so  uničili  Ogri.  Tlačanske  in  davčne  dolžnosti 
začetkoma  sicer  še  niso  nalagale  ljudstvu  prehudih  bremen, 
polagoma  pa  so  naraščale  in  tlačile  narod  v  bedo  in  nevoljo. 

1.  Slovenci  za  vlade  Karla  Velikega. 

Vlada  Karla  Velikega  pomenja  začetek  tisočletnega 
tlačanstva  našega  naroda. 

S  Slovenci  se  Kari  ni  bojeval.  Slovenci  so  bili  njegovi 
pomočniki  zoper  Obre  in  so  se  po  ugonobitvi  Obrov  rado- 

voljno  vdajali  njegovi  oblasti.  Zato  jim  je  pustil  Kari,  ki 
ni  bil  samo  bojevit  zmagovalec,  ampak  tudi  moder  in  pre- 
viden vladar,  domače  vojvode  in  župane  ter  vso  upravo.  Ni 
se  vtikal  v  slovenske  domače  razmere  in  običaje  in  je  čakal, 
da  se  navadi  ljudstvo  nemške  vlade.  Le  skrajni  vzhodni  in 
južni  Slovenci  v  takozvanih  mejnih  krajinah  so  dobili  nemške 
grofe  in  upravitelje  in  branitelje  državnih  mej.  Drugod  pa 
so  vladali  vsaj  po  imenu  domači  župani  in  vojvode  pod 
nadzorstvom  kraljevih  namestnikov,  nemških  škofov  in  du- 
hovnikov. V  Karlovi  dobi  se  nam  imenujejo  kot  slovenski 
vojvodi  razen  Vojnomira  in  Inga  še  Pribislav,  Cemika, 
Stojmir  in  Etgar. 

Kari  je  dobro  vedel,  da  bi  žalil  mirni  narod,  ako  bi 
segel  mahoma  po  starih  pravicah  in  navadah.  Preden  bi  se 
naj  to  zgodilo,  je  skrbel,  da  se  dobro  utrdi  med  narodom 
krščanstvo.  Saj  je  prodrlo  do  njegove  dobe  krščanstvo  samo 
deloma  čez  Korotan  in  čez  furlanske  Slovence;  Panonija  pa  je 
bila  še  skoro  vsa  poganska.  Skrb  za  razširjanje  krščanstva 
med  vzhodnimi  Slovenci  je  izročil  Kari  solnograjskemu  škofu. 

Po  smrti  škofa  Virgilija  (t  784)  je  pošiljal  njegov  na- 
slednik Arno  duhovnike  v  Korotan.  Ko  pa  se  je  po  velikih 
Karlovih  pridobitvah  razširila  solnograjska  škofijska  oblast 
še  čez  Panonijo,  je  dosegel  Arno,  da  je  postal  nadškof  (798). 

Arno  je  prihajal  po  kraljevem  naročilu  tudi  sam  med 
Slovence,  pridigal  med  njimi,  ustanavljal  jim  samostane  in 
posvečeval  cerkve  ter  opravljal  svoja  duhovska  pastirska 
opravila.  V  listinah  so  zaznamovani  nadškofovski  obiski  v 
Ptuju,  v  Vuzenici  (Pesnici?  Bussnica?)  in  celo  v  Blatnem 
gradu  na  sedanjem  Ogrskem.  V  Korotanu  ga  je  jako  pod- 
piral vojvoda  Ingo,  v  Panoniji  pa  mejni  grof  Gerold. 

Zaradi  svoje  bolehnosti  in  prevelike  obsežnosti  solno- 
grajske  nadškofije  si  je  želel  Arno  za  slovenske  kraje  po- 
sebnega škofa,  sebi  podložnega.  Arnovi  želji  se  je  ugodilo 
in  tako  je  dobil  (menda  799)  pomočnika  škofa  Teodorika, 
katerega  je   povedel   sam   z   grofom   Geroldom  v  slovenske 

pokrajine,  iia  priporočil  ondotnim  vojvodam  in  županom  ter 
mu  odkazal  Korotau  in  Panonijo  do  Drave  in  Dunava. 

V  južnih  delili  slovenske<]:a  ozemlja  pa  so  se  trudili 
oglejski  patriarhi,  da  l)i  razširili  in  utrdili  krščansko  vero 
in  obenem  svojo  cerkveno  oblast  pod  varstvom  furlanskih 
mejnih  grofov.  Oglejski  duhovniki  so  prestopili  že  Dravo 
in  delovali  na  severni  strani  v  Korotanu  in  Panoniji,  torej 
v  tistem  delu,  ki  ga  je  upravljal  škof  Teodorik  za  solno- 
grajskega  nadškofa.  A  tukaj  je  nastal  prepir  med  Oglejem 
in  Solnogradom  zaradi  škofijskih  mej.  Da  bi  napravil  konec 
prepirom,  je  določil  Kari  Veliki  leta  811.  Dravo  kot  mejo. 
Oglejski  patriarhi  so  dobili  južne  pokrajine  do  Drave,  sol- 
nograjski  nadškofje  pa  Korotan  in  Panonijo  severno  od 
Drave.  Donavsko  dolino  (zemljo  severno  od  Alp  do  Donave) 
so  upravljali  pasavski  škofje. 

Zakaj  so  škofje  tako  hiteli,  da  bi  se  prehiteli  in  si 
razširili  škofije?  Krivo  bi  bilo  trditi,  da  jih  je  gonilo  samo 
versko  navdušenje.  Vedeti  nam  je  treba,  da  so  se  s  škofijsko 
oblastjo  družili  tudi  dohodki.  V  pokristjanjenih  krajih  se  je 
pobiral  cerkveni  davek,  desetina  vseh  pridelkov,  ki  se  je 
porabljala  v  cerkvene  namene,  za  upravo  in  troške  cerkvenih 
stavb.  A  gotovo  je  ravno  pobiranje  desetine  jako  zadrževalo 
razširjevanje  krščanstva,  ker  niti  oni  Slovenci  niso  dajali 
radi  desetine,  ki  so  bili  že  čez  pol  stoletja  kristjanje,  kaj 
še  le  novi  spreobrnjenci.  Desetina  je  bila  glavni  vzrok, 
zakaj  se  ljudstvo  ni  sprijaznilo  z  nemško  duhovščino  in 
zato  nam  je  razumljivo,  da  so  potomci  s  toliko  večjim  ve- 
seljem pozdravljali  pol  stoletja  pozneje  druge  blagovestnike, 
sv.  Cirila  in  Metoda,  ki  sta  prišla  le  učit,  ne  pa  obenem 
pobirat  davkov.  Slovenski  narod  ni  plačeval  nikomur  rado- 
voljno  davkov,  ki  so  bili  staremu  slovanskemu  zadružnemu 
življenju  sploh  neznani.'    Kako  zoprna  je  bila  desetina  Slo- 


^    Razen   cerkvene    desetine   je   nakladala    davke   kmalu    posvetna 
vlada.  Franki  so  jih  nalagali  vsem   podjarmljenim   narodom  in  so  jih  po- 

vencem,  vidimo  iz  tega,  da  so  se  trudili  solnograjski  nad- 
škofje  še  dobrih  200  let,  preden  so  se  navadili  njihovi  slo- 
venski podložniki  rednega  plačevanja.  Med  narodom  je 
nastajala  nevoljnost  in  bilo  je  treba  samo  prilike,  da  se 
upre  novemu  redu.  A  dokler  je  živel  silni  kralj  Kari,  se 
je  ohranil  mir,  ker  se  je  vedelo,  da  bi  bil  proti  njegovi 
vladi  vsak  upor  brez  uspeha. 

2.  Uničenje  starodavne  slovenske  uprave. 

Kljub  jako  previdni  politiki  kralja  Karla  Velikega  je 
čutilo  ljudstvo,  da  se  mu  krajša  in  jemlje  svoboda  od  leta 
do  leta.  Vsa  neobdelana  zemlja  je  postala  kraljeva  last.  Po 
frankovskih  nazorih  je  bilo  vse  kraljevo,  kar  je  bilo  zemlje 
brez   gospodarja.    Dosedanji   svobodni   prebivalci  so  ostali 

birali  večinoma  o  veliki  noči.  Franki  sami  pa  niso  plačevali  davkov,  ker 
se  je  plačevanje  smatralo  za  znamenje  odvisnosti.  Davkov  prosta  so  bila 
tudi  posestva  darovana  cerkvi  in  posestva  cerkvene  in  frankovske  gospode. 
Ti  posestniki  pa  so  imeli  zato  druge  dolžnosti :  gostiti  ob  kraljevih  obiskih 
njegovo  spremstvo,  ob  gotovih  prilikah  dajati  prirodnine  itd.  Splošna 
davčna  dolžnost  pa  se  ni  mogla  uvesti  v  državi,  ker  so  imeli  plemeniti 
stanovi  pravico  dovoljevati  davke  na  državnih  zborih,  kjer  so  žilavo  branili 
svoje  stare  pravice.  Ko  je  v  12.  stoletju  skušal  Henrik  V.  uvesti  splošen 
davek,  so  se  mu  uprli  stanovi  tako,  da  je  moral  odjenjati.  Niti  njegovim 
naslednikom  se  ni  posrečilo  uvesti  splošnega  davka. 

Nekak  osebni  davek  so  plačevali  v  srednjem  veku  cesarju  Židje. 
Osebni  davek  se  je  naložil  pozneje  tudi  samostanom  in  opatom  kot  od- 
škodnina za  oprostitev  vojaške  dolžnosti  in  državnim  vazalom,  ki  niso 
imeli  nikake  druge  davčne  dolžnosti. 

V  15.  stoletju  vidimo  prvi  splošni  davek  (1421)  1  o/o  letnih  do- 
hodkov. Od  leta  1472.  se  je  pobiral  že  »splošen  vinar",  od  vsakih  1000 
gld.  po  1  gld.,  ki  ga  je  plačeval  vsak  posestnik  iz  vsega  premoženja. 

V  16.  stoletju  je  zginil  ta  davek.  Od  te  dobe  imamo  natančnejši 
davčni  sestav.  Od  leta  1521.  so  dovoljevali  državni  stanovi  vsako  leto 
neko  vsoto  za  državne  troške,  posebno  vojaške.  Stanovi  pa  so  si  pridržali 
pravice,  da  so  smeli  razdeliti  ta  davek  na  svoje  podložnike.  Deželni 
gospod  je  lahko  nalagal  še  davke  za  državne  in  deželne  potrebe.  Le  du- 
hovniki in  vitezi  so  bili  prosti,  njihovi  podložniki  pa  so  jih  morali  pla- 
čevati. —  V  izrednih  potrebah  se  je  pobiral  izredni  davek. 

sicer  še  svobodni  na  svoji  zemlji,  toda  ker  pogostoma  niso 
marali  ali  mogli  plačati  desetine  in  davkov,  so  izgubljali 
zaradi  tega  zemljišča  in  prostost,  postajali  iz  svobodnih  ljudi 
sužnji'  in  bili  navezani  na  gosposko  zemljo,  katero  so  ob- 
delovali. Kralj  in  vsak  drugi  gospodar  jih  je  lahko  prodajal 
ali  daroval  z  zemljo  vred. 

Neobdelano  in  neobljudeno  zemljo  je  daroval  kralj, 
komur  je  hotel.  Dobivali  so  jo  kraljevi  zvesti  plemiči  in 
uradniki,  škofje,  cerkve  in  samostani. 

Razen  tega  so  začeli  mejni  grofje  in  kraljevi  namest- 
niki, ki  so  nadzorovali  domače  vojvode,  zahtevati  in  izter- 
javati  na  krut  način  davke  ter  postopati  tako  nasilno  in 
krivično,  da  je  zavrelo  med  narodom.  Ko  je  nastopil  po 
Karlovi  smrti  (t  814)  vlado  Ludo vik  Pobožni  in  za  njim 
Ludovik  Nemec  (817  do  876),  slišimo  o  nevarnih  uporih 
podložnih  Slovencev  in  Hrvatov,  hotečih  se  iznebiti  davčnih 
dolžnosti  in  sploh  frankovske  vlade.  Živel  je  še  v  narodu 
spomin  nekdanjih  boljših  časov  in  želja  po  narodni  samo- 
stojnosti še  ni  umrla  v  njem. 

V  pokrajini  ob  Dravi  in  Savi  se  je  uprl  leta  819.  „knez 
slovenske  zemlje"  L  juto  vid-  ali  L  j  ude  vi  t  neznosnemu 
počenjanju  kraljevega  namestnika,  furlanskega  vojvode  Ka- 
dolaha.  Pregnal  je  Bavarce  in  Franke,  kar  jih  ni  pobilo 
ljudstvo.  Takoj  so  se  pridružili  Ljutovidu  Korotanci  in  vstaja 
se  je  razširila  v  veliko  nevarnost.  Ljutovid  je  pobil  prvo 
frankovsko  vojsko,  ki  je  prihitela  nadenj  s  Furlanskega,  ter 
poslal  poslance  na  državni  zbor  v  Ingelsheim  (819).  Bil  je 
voljen  priznati  vrhovno  frankovsko  oblast,  ako  mu  kralj  iz- 


1  Plim.  opazko  na  str.  52.  Že  v  listini  iz  leta  828.  se  rabi  v  Krems- 
miinstru  ime  Slovencev  za  sužnike.  In  še  v  12.  stoletju  se  čita,  da  so  si 
prodajali  gospoda  Slovence  kot  sužnike  in  da  so  jim  bila  slovenska  de- 
kleta prav  kakor  „izvozno  blago".  Listine  govore  zadosti  jasno,  kako  so 
ravnali  posvetni  in  duhovni  gospodarji  s  slovenskimi  podložniki. 

-  „Ljutovid"  je  boljše  ime  ko  „Ljudevit',  kakor  ga  navadno  ime- 
nujejo zgodovinarji.  Njegov  sedež  je  bil  menda  v  Sisku. 

polni  pogoje.  Kralj  pa  se  ni  hotel  niti  pogajati  z  »odpad- 
nikom". Ljutovidu  ni  ostalo  nič  drugega  ko  pripraviti  se  na 
boj,  zato  je  razposlal  poslance  k  sorodnim  plemenom  na 
zahod,  jug  in  sever,  da  mu  pomorejo.  V  tem  je  umrl  fur- 
lanski mejni  grof  Kadolah.  Njegov  naslednik  Balderik  je  šel 
takoj  z  vojsko  v  Korotan,  ki  se  je  bil  izročil  njegovemu 
varstvu,  da  bi  zadušil  tukajšnji  slovenski  upor.  Premagal  je 
ob  srednji  Dravi  (menda  na  sedanjih  vzhodrioštajerskih  tleh) 
Ljutovida,  prodirajočega  ob  Dravi  na  Korotan,  ter  ga  od- 
vrnil odtod. 

Sedaj  se  je  pridružil  Frankom  tudi  dalmatinski  voj- 
voda Borna  zoper  Ljutovida  in  slovenskohrvatske  vstaše. 
Ljutovid  je  pohitel  takoj  na  jug  ter  premagal  Borno  ob 
Kolpi. 

Naslednjega  leta  (820)  so  se  valile  proti  Ljutovidu  tri 
vojske,  prva  iz  Italije,  ki  se  je  imela  boriti  že  medpotoma  s 
slovenskimi  uporniki,  druga  je  šla  čez  Korotan,  tretja  pa  z 
Bavarskega  čez  Gornjo  Panonijo,  ki  je  istotako  premagala 
upornike  na  treh  krajih  ter  prekoračila  Dravo.  Taki  sili  se 
Ljutovid  ni  mogel  upirati.  Franki  so  pustošili  po  nemirnih 
pokrajinah,  ubeglega  Ljutovida  pa  je  zavratno  umoril  nek 
Bornov  sorodnik  (823).  Borna  ni  mogel  uživati  frankovske 
nagrade  za  svojo  pomoč,  ker  je  že  leta  82L  nanaglem 
umrl. 

Po  vsej  nemški  državi  je  zavladalo  veliko  veselje,  ko 
se  je  raznesel  glas,  da  Ljutovida  ni  več.  Uporniki  pa  so  se 
morali  pokoriti,  ker  so  bili  brez  voditelja. 

Zaradi  svoje  upornosti  so  izgubili  Slovenci  zadnji 
ostanek  svobode.  Kralj  je  spoznal  nezanesljivost  in  nezve- 
stobo slovenskih  vojvod,  zato  jih  je  odstranil  in  nadomestil 
z  nemškimi  grofi.  Etgar  je  bil  zadnji  korotanski  vojvoda 
domačega  pokolenja,  njegov  naslednik  je  bil  že  tujec 
Helmvin,  potem  pa  Albgarij  in  Pabon.  Leta  861.  pa  se  je 
polastil  korotanskega  vojvodstva  kraljevič  Karlman. 

Doslej  so  živeli  Slovenci  še  vedno  v  velikih  upravnih 
skupinah,  kakršne  so  bile  mejne  grofije  in  korotansko  voj- 
vodstvo.  Ker  pa  je  furlanski  mejni  grof  Balderik  živel  brez 
skrbi  in  se  ni  upiral  Bolgarom,  ki  so  hodili  ob  Dravi  plenit 
v  njegovo  mejno  grofijo,  ga  je  kralj  odstavil.  Leta  828.  je 
razdelil  kralj  to  mejno  krajino  na  štiri  nove  majhne  mejne 
krajine,  in  sicer  1.  furlansko  (z  Gorico)  s  sedežem  v 
Ogleju,  2.  istrsko  s  Primorjem,  3.  slovensko  na  Do- 
lenjskem in  sosednem  Hrvatskem  in  4.  spodnje  Koro- 
tansko ob  Savi  do  Drave.  A  tudi  notranje  ozemlje,  ki  ni 
bilo  pod  upravo  mejnih  grofov,  ampak  pod  upravo  koro- 
tanskih  vojvod,  je  razdelil  kralj  na  okrožja,  grofije.  Vsaka 
grofija  in  vsaka  mejna  krajina  je  dobila  kot  predstojnika 
nemškega  grofa. 

Na  sedanjem  Koroškem  je  bilo  menda  šest  grofij 
(lurnska,  beljaška  (ali  hrvatska),  krška,  trušenjska,  labodska 
in  junska).  Grofje  so  bili  odvisni  od  kralja;  bili  so  kraljevi 
oskrbniki,  sodniki,  vojskovodje  in  so  skrbeli  za  njegove  do- 
hodke. Plače  grofje  niso  dobivali,  zato  pa  se  jim  je  odka- 
zalo  mnogo  zemlje  in  tretjina  vseh  glob,  ki  so  jih  plačevali 
podložniki  njihovih  okrožij.  Grofije  so  se  skladale  iz  centen 
ali  okrajev,  v  katerih  si  je  nastavljal  grof  svoje  uradnike, 
predstojnike,  da  so  mu  skrbeli  za  red,  pobirali  davke  in 
globe.  Oboroženi  grofovi  služabniki  so  izvrševali  ukaze  in 
skrbeli  za  varnost.  Grofe  je  imenoval  kralj  sam  in  on  jim 
je  lahko  zopet  jemal  oblast.  Kralj  si  je  izbiral  kot  grofe 
člane  najodličnejših  in  najpremožnejših  plemenitih  rodovin. 
Grofje  pa  so  stremili  kmalu  za  pravico,  da  bi  zagotovili  in 
ohranili  grofovsko  čast  in  oblast  svojemu  lastnemu  rodu, 
kar  se  jim  je  posrečilo  za  slabih  naslednikov  Karla  Velikega. 

Grofe  so  nadzorovali  kraljevi  poslanci  posvetnega 
in  duhovnega  stanu,  ki  so  imeli  kot  kraljevi  zastopniki  kra- 
ljevsko oblast,  da  so  lahko  sklicevali  ljudska  zborovanja  in 
zbore  uradnikov,  nadzorovali  delovanje  grofov  in  njihovih 
uradnikov  ter  duhovščine,  poslušali  ljudske  pritožbe,   sodili, 

razglašali  nove  določbe  in  zakone  ter  urejevali  vojaštvo.  Te 
kraljeve  poslance  so  jeli  po  grofijah  kmalu  sovražiti,  posebno 
če  so  bili  prestrogi.  Poznejši  kralji  so  jih  pošiljali  vedno 
redkeje,  ker  si  niso  upali  dražiti  grofov  s  svojimi  nad- 
zorniki. 

Me  j  ni  grof  j  e,  ki  so  oskrbovali  okrožja  ob  državni 
meji,  pa  so  bili  precej  neodvisni,  ker  so  dobivali  od  kralja 
posebno  nalogo,  da  so  stražili  in  branili  državno  mejo  pred 
zunanjimi  sovražniki,  pred  Bolgari  in  slovanskimi  plemeni,  na 
katera  so  morali  skrbno  paziti.  V  svojih  krajinah  so  imeli 
samostojno  upravno,  sodnijsko  in  vojaško  oblast.  Pod  po- 
veljstvom mejnega  grofa  je  bila  tudi  bojna  moč  nekaterih 
bližnjih  grofij,  da  bi  laže  širil  svoje  in  državne  meje  in  jih 
potiskal  kar  najdalje  naprej  v  slovanski  svet.  Kar  si  je  pri- 
dobil in  pribojeval  mejni  grof  zemlje,  tej  je  bil  celo  ne- 
odvisen gospodar.  Mnogi  mejni  grofje  so  dol;>ivali  državno 
knežjo  oblast,  če  so  se  odlikovali  ob  državnih  mejah. 

Vsi  kraljevi  plemeniti  uradniki,  katerim  je  sreča  pri- 
sodila okrožja  in  mejne  krajine  v  upravo,  so  postajali  nagloma 
bogataši.  Sprejemali  so  kot  kraljev  dar  velikanska  neobdelana 
posestva,  posebno  starodavne  velike  gozdove,  ki  doslej  niso 
imeli  gospodarja  in  lastnika,  a  teh  posestev  je  bila  dobra 
polovica  vsega  ozemlja. 

Na  čelu  vse  države  je  bil  frankovski  kralj,  ki  je  bil 
od  leta  800.  obenem  rimski  cesar.  Cesar  je  izvajal  svojo 
oblast  od  božje  milosti,  zato  ni  imelo  ljudstvo  s  to 
oblastjo  ničesar  opraviti  in  ničesar  na  njej  popravljati.  Ce- 
sarjeva glavna  dolžnost  je  bila  braniti  cerkev,  širiti  sv.  evan- 
gelij med  neverniki  ter  paziti  na  nravnost  in  pokornost 
lastnih  podložnikov.  Tudi  duhovno  oblast  je  imel,  lahko  je 
nameščal  opate  in  škofe,  potrjeval  je  volitev  papeža  in  nad- 
zoroval red  v  cerkvi.  Kot  najvišji  sodnik  je  upošteval  cesar 
zakone  in  pravne  navade  posameznih  podložnih  narodov. 
Kdor  ni  našel  svoje  pravice  pri  svojem  okrožnem  sodišču 
(pri    grofu),   ta    se  je   lahko  zatekel    h    kraljevemu    sodišču. 

Kazni  niso  bile  prehude.  Najhujšim  hudodelcem  je  grozila 
smrt  na  vislicah,  trpinčili  pa  so  jih  redkokdaj.  Zapirali  so 
le  tiste  siromake,  ki  niso  zmogli  globe.  —  Kralj  je  bil  tudi 
najvišji  vojaški  poveljnik.  Vojaško  dolžnost  je  uredil  v 
državi  že  Kari  Veliki.  Kadar  je  šlo  za  obrambo  ali  državno 
vojno,  je  veljala  splošna  vojaška  dolžnost  (v  mejnih  kra- 
jinah vedno).  V  mirnih  dobah  pa  se  je  ravnala  vojaška 
dolžnost  po  velikosti  posestva.  Izvrševal  jo  je  vsak  podanik 
in  svobodni  posestnik,  ki  je  imel  vsaj  tri  pluge ^  zemlje. 
Manjši  posestniki  pa  so  se  družili  tako,  da  so  dajali 
za  vsake  tri  pluge  po  enega  moža.  Tako  je  hotel  Kari 
ohraniti  svobodni  kmetski  stan,  toda  brez  uspeha.  Kraljeve 
uradnike  so  bogataši  podkupljali,  da  so  jih  izpuščali  in 
oproščali  vojaške  dolžnosti,  ter  so  nalagali  vsa  bremena  vo- 
jaške službe  ubožnejšim,  to  je  kmetskim  posestnikom  in 
prostim  zadrugam.  A  tudi  ti  dotlej  svobodni  posestniki  bi 
se  bili  radi  ogibali  vojaške  službe  in  so  zato  rajši  izgubljali 
svobodo  ter  se  udajali  v  varstvo  in  podložnost  plemičem  in 
velikašem,  katerim  so  prepuščali  dobrovoljno  svojo  posest. 
To  je  bil  gotovo  glavni  vzrok,  zakaj  je  tako  naglo  ginila 
osebna  svoboda  ljudstva  in  naraščala  posest  in  moč  tuje 
gospode. 

3.  Ponemčevanje. 

Malokje  na  svetu  bi  našli  sliko,  kakršno  vidimo  v  po- 
nemčevanju  Slovencev  in  Slovanov  sploh.  Nemški  narod  ima 
značilno  lastnost,  da  sili  svoje  sosede  in  podložnike,  naj 
sprejmejo  nemški  jezik  namesto  svojega  in  naj  živijo  po 
nemškem    načinu   in   redu.    Ponemčevanje    smatrajo    potem 


1  Plug,  grunt,  lan  (nem.  Hufe,  Hube,  lat.  mansus,  laneus)  je 
Nemcem  in  Slovanom  podlaga  zeljiščne  mere.  Kot  plug  je  štelo  krog  30 
oralov  ali  juter,  to  je  toliko,  kar  more  obdelovati  in  porabljati  poprečno 
kmetska  družina.  Mali  plug  je  obsegal  le  15  oralov.  Iz  te  razdelitve  so 
se  razvili  gruntarji,  polgruntarji  in  četrtgruntarji.  —  Kako  so  se  merila 
zemljišča  prej  v  starodavni  dobi  pri  Slovanih,  nam  ni  znano. 

kot  zmagoslavni  napredek  omike,  pred  katero  omaguje  jezik 
in  značaj  manj  izobraženega  naroda,  ne  pomislijo  pa,  da  se 
je  germanizacija  (ponemčevanje)  vršila  na  mnogih  mestih  s 
kruto  vojaško  in  gospodarsko  silo. 

Če  pomislimo,  da  obsega  dandanes  posest  slovenskega 
naroda  komaj  25.000  km^  in  da  je  obsegala  pred  1300  leti 
več  ko  še  enkrat  toliko  zemlje,  vprašamo  se  strmeč,  kako  je 
bilo  mogoče,  da  se  je  ozemlje  naše  narodnosti  tako  grozna 
skrčilo.  Kdaj  in  kako  se  je  to  vršilo? 

Stremljenje  po  pridobivanju  slovenske  zemlje  in  raz- 
širjanju oblasti  nemškega  jezika  se  pojavlja  pri  Nemcih  od 
davnih  dob,  od  onega  dneva,  odkar  sta  si  nemški  in  slo- 
venski narod  soseda.  Nemci  so  dosezali  uspehe,  ker  jim  je 
pomagala  narava,  država  in  cerkev. 

Slovenci  so  zasedli  razmeroma  jako  veliko  ozemlje,  po 
katerem  so  se  razpoložili  prav  na  redko  in  široko,  na  gosto 
pa  le  na  južni  strani  Drave.  Gorata  in  gozdnata  zemlja  je 
ponekod  sploh  onemogočila  gosto  naselitev.  Planine  so 
puščale  slovenske  zadruge  večinoma  ob  strani.  Naše  prebi- 
valstvo je  bilo  tem  redkejše,  čim  višji  so  bili  zasedeni 
kraji.  ^ 

Sosedno  nemško  ljudstvo  pa  se  je  bilo  jako  razmno- 
žilo, da  so  mu  postajali  sedeži  pretesni.  Narod  z  velikansko 
krvno  močjo  je  hotel  dobiti  več  duška,  več  zemlje,  a  to  ni 
šlo  na  nobeno  drugo  stran,  edino  le  na  vzhod  proti  Slovanom. 
Tukaj  ima  torej  tista  nemška  „sila  na  vzhod"  (Drang  nacb 
Osten)  svoje  naravne  vzroke. 

Ko  so  dobili  Bavarci  in  nazadnje  Franki  oblast  nad 
obširnimi  slovenskimi  pokrajinami,  se  je  kmalu  začelo  nemška 
naseljevanje.   Slovenski  sever  se  je   krčil  najprej,  ker  so  že 


1  Vzemimo  za  primer  Koroško.  Vsa  dežela  leži  zelo  visoko,  saj  je 
41-40/0  vse  zemlje  nad  1200  m  nad  morsko  višino,  koder  se  le  še  na 
izredno  dobri  prisojni  legi  lahko  obdeluje  zemlja.  Na  tej  višini  živi  še 
dandanes  le  2'9  7o  vsega  koroškega  prebivalstva,  torej  niti  ni  tridesetina. 
In  podobne  razmere  so  v  sosednih  goratih  deželah. 

slovenski  domači  vojvode  prepuščali  Bavarcem  obmejne 
kraje  korotanske.  Za  domačih  bojev  v  dobi  pokristjanjenja 
Slovencev,  za  vojne  z. Bavarci  in  Obri  se  je  gotovo  jako 
trebilo  slovensko  prebivalstvo  v  mnogih  krajih,  zlasti  pa 
obmejnih.  Verjetno  je  torej,  da  je  bilo  za  Karla  Velikega 
mnogo  slovenske  zemlje  opustošene,  neobljudene  in  neob- 
delane. Za  Karla  Velikega  in  njegovih  naslednikov  pa  je 
prešla  sploh  vsa  posest  v  nemške  posvetne  in  cerkvene 
gosposke  roke.  Na  severu  so  brzdali  Slovence  Bavarci  in 
Franki,  na  jugu  furlanski  mejni  grofje,  vzhodni  mejni  grofje 
pa  tudi  niso  zaostajali.  Nemški  grof,  škof  ali  samostan,  ki 
je  prejel  ogromen  zemljiščni  dar,  je  izprevidel,  da  mu 
prazna  zemlja  ne  more  donašati  nikake  koristi.  Vabil  je 
torej  družine,  ki  niso  imele  doma  na  Nemškem  (Bavarskem) 
zadosti  kruha  in  zemlje,  da  so  se  naseljevale  po  njegovih 
neobljudenih  slovenskih  krajih.  V  mnogih  dotlej  praznih 
krajih  je  oživelo,  sekire  novih  naseljencev  so  odmevale  po 
gozdovih  in  pridobivale  novo  rodovitno  zemljo  na  grofov- 
skih  ali  samostanskih  tleh.  Razen  nemških  poljedelcev  so 
vreli  na  Slovensko  tudi  nemški  obrtniki,  kovači,  rudarji. 
Gospoda  si  je  obetala  po  pravici  dobiček  in  nove  bogate 
dohodke  od  teh  nemških  podložnikov,  ki  so  bili  že  vajeni 
tlake  in  plačevanja  davkov.  Zemlja,  ki  se  jim  je  izročila  v 
obdelovanje,  je  ostala  gosposka  last;  saj  se  je  smatral  celo 
zrak,  ki  so  ga  dihali  podložniki,  kot  lastnina  zemljiščnega 
gospodarja.  Gospoda  so  radi  združevali  naseljence  v  vasi 
in  jim  pogostoma  puščali  velike  pravice,  da  bi  si  jih  krep- 
keje  navezali  na  svojo  zemljo.  Tako  so  se  ustanavljale  nove 
nemške  naselbine  po  vseh  gosposkih  posestvih  in  iz  naselbin 
so  se  razvijale  znatne  vasi  ter  lepa  mesta. 

Tupatam  so  naseljevali  frankovski  kralji  po  svojih 
posestvih  na  Slovenskem  tudi  po  sili  svoje  nezadovoljneže 
in  upornike,  posebno  nemirne  Saše. 

Med  škofi,  ki  so  marljivo  naseljevali  nemške  polje- 
delce, so  se  odlikovali  solnograjski  nadškofje,  ki  so  dovršili 

s  tem  velikansko  gospodarsko  in  narodno  delo.  Nemški 
narod  ne  more  nikdar  prehvaliti  zaslug  solnograjskih  du- 
hovnih delavcev,  ki  so  pridobili  nemštvu  tako  ogromne  po- 
krajine. Saj  je  danes  skoro  vsa  zemlja  do  Drave  ponemčena, 
kolikor  je  je  bilo  v  oblasti  solnograjske  stolice.  A  tudi  drugi 
bavarski  škofje  so  hrepeneli  po  prazni  zemlji  na  slovenskem 
vzhodu  in  so  jo  tudi  dobivali.  Brizinski  škofje  so  imeli 
leta  1160.  že  blizu  5000  oralov  zemlje  na  Slovenskem.  Slo- 
vensko zemljo  so  si  prisvajali  še  bamberški  in  briksenski 
škofje  ter  oglejski  patrijarhi.  V  oblasti  oglejske  stolice  pa  so 
se  ohranili  Slovenci  skoro  v  popolnem  nekdanjem  obsegu 
do  današnjega  dne,  kar  ni  slučajno. 

Škofje  so  imeli  pogostoma  večjo  skrb  s  pobiranjem 
desetine  ko  z  drugimi  rečmi  na  novih  posestvih.  Saj  je 
moral  Kari  Veliki  opominjati  že  nadškofa  Arna,  naj  ne 
pobira  samo  desetine,  ampak  naj  skrbi  bolj  za  krščanski 
nauk  po  Slovenskem. 

Nemški  naseljenci  so  se  množili  od  leta  do  leta  in 
kmalu  je  bilo  njih  število  po  sedanjem  Avstrijskem,  gornjem 
Štajerskem  in  gornjem  Koroškem  večje  ko  število  prvotnih 
slovenskih  prebivalcev.  Dohajali  pa  so  tudi  na  spodnje  Šta- 
jersko in  Koroško,  Kranjsko,  Goriško  in  še  dalje  na  jug, 
toda  ne  tako  mnogoštevilno.  Prihod  Ogrov  je  ustavil  na 
kratko  dobo  v  10.  stoletju  nemški  priliv,  po  zmagi  nad  Ogri 
leta  955.  pa  se  opazuje  novo  nemško  prodiranje.  Za  vlade 
Otona  I.  se  je  začelo  novo  pravilno  naseljevanje,  ki  je  bilo 
posebno  živahno  v  letih  970  do  1000. 

Ko  je  postal  v  severnih  delih  Korotana  in  Panonije 
nemški  živelj  močnejši  ko  slovenski  in  se  je  tod  popolnoma 
udomačil,  je  rodilo  občevanje  starodavnega  redkejšega  pre- 
bivalstva z  novimi  sosedi  svoje  naravne  sadove.  Redko  slo- 
vensko prebivalstvo  se  je  zlahka  naučilo  nemškega  jezika, 
mešalo  in  ženilo  se  z  Nemci  in  jelo  polagoma  občevati  tudi 
med  seboj  v  tem  jeziku.  Naslednje  pokolenje  je  znalo  le 
malo   slovenski,   tretji    in   četrti  rod   pa  je  materinski  jezik 

popolnoma  pozabil.  Tako  se  je  vršilo  poiicmčcvanje  na 
miren  način.  Znano  nam  je  na  primer,  da  pohaja  pobožna 
Hcma,  ustanoviteljica  krškeo:a  samostana,  iz  slovensko-nem- 
škega  rodu,  istotako  bogata  Hildegarda  z  Junske  doline  in 
njen  sin  briksenski  škof  Albvin. 

Drugod  pa  se  je  godilo  nasprotno,  posebno  po  južnih 
krajih,  po  Gorenjskem,  južnem  Štajerskem  in  Koroškem. 
Redki  nemški  naseljenci  so  se  na  mnogih  krajih  poslovenili 
med  gostim  in  številnejšim  slovenskim  prebivalstvom,  le  v 
velikih  svojih  naselbinah  in  občinah  so  se  ohranili  kot  jezi- 
kovni otoki. 

Ponemčenje  severnih  krajev  se  je  dovršilo  primeroma 
naglo.  Slovenci  so  imeli  od  nekdaj  slabo  navado,  da  so  se 
preradi  oprijemali  tujih  reči. 

O  nasilnem  ponemčevanju  na  Slovenskem  ni  toliko 
slišati,  kakor  pri  severnih  Slovanih,  kjer  so  posvetni  gospodje 
in  škofje  Slovane  mučili  in  jih  izganjali  z  zemljišč  ter  jih 
iztrebili,  če  se  niso  hoteli  vdati  nemščini.  Tam  se  je  reklo, 
da  je  boj  zoper  Slovane  zaslužen  in  Bogu  mil.  Toda  tudi 
Slovenci  bi  se  bili  nasilno  iztrebili  in  uničili,  če  bi  ne  bili 
sprejeli  krščanstva.  Podlegli  bi  bili  Nemcem  v  boju,  kakor 
so  podlegli  severni  Slovani.  Vsi  oni  Slovani,  ki  so  si  trdo- 
vratno branili  svobodo  in  staro  svojo  pogansko  vero,  so 
izginili  pod  nemškim  krščanskim  mečem. 

A  tudi  po  južnih  krajih,  koder  se  je  ohranilo  slovensko 
ljudstvo  do  današnjih  dni,  se  je  jako  mnogo  izpreminjalo 
po  vplivu  nemških  naselnikov  in  gospodarjev.  Cesto  so  se 
ukoreninile  tod  nove  navade,  ki  so  jih  prinašali  naselniki 
med  narod,  stare  domače  pa  so  izginile.  Slovensko  ljudstvo 
je  sprejemalo  v  svoj  jezik  nemške  besede,  posebno  v  tistih 
krajih,  kjer  je  baš  občevalo  z  Nemci.  Pod  nemškim  vplivom 
je  jelo  naglo  propadati  slovensko  zadružno  življenje.  Vsaka 
nemška  rodovina  je  bila  sama  svoja  celota,  neodvisna  od 
sorodništva,  bodisi  lastnica  svojega  zemljišča  ali  pa  na- 
jemnica in  podložnica,  plačujoča  od   odmerjenega  zemljišča 

zahtevane  davke.  Vzgled  samostojnih  nemških  rodbin  je 
vplival  pogubno  na  slovensko  zadružništvo,  da  se  je  jelo 
razdirati.  Skupna  zemlja  se  je  jela  razdeljevati  med  posa- 
mezne rodovine. 

Nekdaj  so  imeli  vsi  Slovenci  v  zadrugi  enake  pravice 
in  enake  dolžnosti,  stanovskih  razlik  ni  bilo  med  njimi.  A 
zdaj  se  je  pokopala  ta  splošna  enakopravnost.  Že  v  dobi 
Karla  Velikega  zasledujemo  v  listinah  vesti  o  raznih  stanovih 
med  Slovenci,  o  razliki  plemenitih,  svobodnih  in  nesvo- 
bodnih.  Prepad  med  stanovi  je  postajal  čim  dalje  globlji  — 
popolnoma  po  nemškem  vzgledu  in  vplivu. 

Močen  nemški  vpliv  se  kaže  tudi  v  osebnih  ime- 
nih. Slovenci  so  poznali  nekdaj  samo  osebna  imena,  r^  a 
priimkov.  Namesto  priimka  je  veljalo  ime  zadruge.  V  '.ocinah 
nam  je  ohranjenih  jako  mnogo  slovenskih  ime^  laznih  do- 
mačih plemičev,  svobodnih  posestnikov,  podj^ornikov  in  do- 
brotnikov cerkva,  romarjev  in  podložnikov.  Pisatelji  teh 
listin  večinoma  niso  bili  vešči  slovenskega  jezika  ter  sploh 
niso  mogli  zapisovati  v  latinskem  jeziku  slovenskih  glasov, 
zato  so  kvarili  in  pačili  imena,  da  je  včasih  težko  najti  njih 
pravo   slovensko   obliko.^  Domača   poetična,  velepomenljiva 


1  Naj  sledi  nekoliko  primerov  slovenskih  osebnih  imen :  Okolo 
leta  850.  so  živeli  v  PanonijM  v  Pribinovi  državi  plemiči  Kocel  (sin  Pri- 
binov),  Unčat,  Hotimir,  Ljutomir,  Črven,  Žilec,  Volčina,  Vitomir,  Trebeč, 
Prisnec,  Zemin,  Cestko,  Kršimin,  Gojmir  in  Cestilo.  Grof  Vitogoj  je  imel 
posestva  ob  Aniži.  Ob  koroški  Krki  je  živel  proti  koncu  9.  stoletja  plemič 
Svetopolk,  v  Zvirčah  na  Koroškem  se  imenuje  plemič  Negomir.  Leta  993. 
se  omenja  na  Koroškem  plemenitaš  Sebigoj,  pri  Medvodah  na  Kranjskem 
pa  Pribislav.  Koroški  plemiči  so  bili  tudi  Rogič,  Mojmir,  Svetopolk,  Trdo- 
goj,  Vitogoj,  Milo  itd. 

Slovenski  verniki  prihajajoči  na  božjo  pot  v  Solnograd  so  se  zapi- 
sovali v  ondotno  bratovščinsko  knjigo,  v  kateri  čitamo  imena  Vitogoj, 
Radovin,  Zemignev,  Kosan,  Možic,  Dobromisel,  Trdogoj,  Debelogoj,  Izbor, 
Nebomir,  Ljubšič,  Dragovan,  Trebil,  Gojmir,  Dobrožit,  Ljubonja,  Višemir 
itd.  Tudi  ženska  imena  so  med  njimi  kakor  Ljubota,  Lepa,  Tihomira, 
Pribila,  Mirica. 

imena  so  se  izpodrinila  najprej  po  trgih  in  plemskili  dvorih, 
koder  nahajamo  že  v  9.  in  10.  stoletju  tuja  imena.  Med 
narodom  pa  so  se  ohranila  imena  še  najdalje,  posebno  v 
goratih  krajih.  Po  hribih  blizu  Škofje  Loke  so  živeli  še 
koncem  13.  stoletja  ljudje,  katerih  imena  so  se  glasila  Bra- 
nisiav,  Svctogoj,  Stojan,  Svobodin.  Večinoma  pa  so  pre- 
vladovala že  v  11.  stoletju  imena  Janez,  Franc,  Jožef,  Jakob, 
Martin  itd. 

Nasprotno  pa  so  vplivali  tudi  Slovenci  na  nemške  na- 
selnike  in  sosede.  Po  današnjem  alpskem  nemškem  ozemlju 
je  v  naravi  in  ljudstvu  mnogo  spominov  po  nekdanjem  slo- 
venskem   prebivalstvu.   Imena,  katera   so  dajali   nekdaj  Slo- 


V  mnogih  listinah  se  imenujejo  svobodni  in  nesvobodni  Slovenci, 
možje  in  žene.  Zelo  mnogo  imen  moških  in  ženskih  romarjev  se  je  ohra- 
nilo tudi  v  Čedadu. 

Slovenska  moška  imena  so:  Bedoslav,  Belotin,  Benko,  Boleslav, 
Bogomir,  Bojan,  Boran,  Borut,  Branimir,  Branislav,  Branko,  Braslav,  Bra- 
tanec,  Bratina,  Bretislav,  Budigoj,  Budislav,  Cvetko,  Čestimir,  Črne,  Črnel, 
Dalimir,  Danimir,  Dobrodej,  Dobrogoj,  Dobromisel,  Dobrožit,  Domogoj, 
Domomir,  Domomisel,  Dragan,  Dragomir,  Dragorok,  Dragovan,  Dragotin, 
Dragovit,  Dragožit,  Dražič,  Držimir,  Gnevaš,  Godemir,  Gojko,  Gojmir, 
Golodrag,  Gonimir,  Gorazd,  Gostidrag,  Gostiša,  Hotimir,  Ingo,  Jelen, 
Kocel,  Kosan,  Koser,  Ljubšič,  Ljutič,  Ljutomir,  Medved,  Milaš,  Milo,  Mini- 
goj,  Mirigoj,  Mestislav,  Mojmir,  Nebomir,  Negoj,  Negomir,  Očeslav,  Olomir, 
Pero,  Petan,  Petanko,  Premil,  Premisel,  Preslav,  Pribina,  Pribislav,  Rade- 
gost,  Radigoj,  Radivoj,  Radomir,  Radoslav,  Radovin,  Rastislav,  Rodan, 
Sebidrag,  Sejan,  Stanigoj,  Stanislav,  Stano,  Stanko,  Stojan,  Svetin,  Sveto- 
polk,  Svetoslav,  Svobodin,  Tihomir,  Tihožit,  Trdač,  Trdogoj,  Trdomir, 
Trebegoj,  Trebivit,  Trpimir,  Vid,  Videč,  Vit,  Vitan,  Vitomir,  Vladimir, 
Volčina,  Volkun,  Zdeslav,  Zverko,  Žilec,  Žitigoj,  Žitomir,  Žitomisel, 
Žitovit  itd. 

Ženska  imena :  Beda,  Bedoslava,  Bega,  Bela,  Belica,  Blagicn,  Bogu- 
mila,  Boleslava,  Branka,  Črna,  Dobrovlasta,  Dobrodelka,  Draga,  Krasa, 
Lala,  Lepa,  Ljuba,  Ljudmila,  Ljuta,  Ljutica,  Mala,  Miljena,  Mirica,  Mirna, 
Miroslava,  Mislena,  Mlada,  Mojca,  Mojslava,  Motimira,  Odola,  Pačemira, 
Pribislava,  Rada,  Radonja,  Slava,  Slavka,  Slovenka,  Sobemisla,  Stranka, 
Svedobra,  Tešina,  Tihica,  Tihomira,  Tonislava,  Topa,  Vesela,  Vida,  Vidica, 
Vidina,  Vranica,  Zla,  Zleslava,  Zemidraga,  Zora,  Zorica,  Zidana  itd. 

venci  svojim  krajem,  goram  in  rekam,  so  imela  mnogo  ži- 
lavejše  življenje  ko  ljudstvo.  Po  Avstrijskem,  Solnograjskem, 
Tirolskem,  gornjem  Koroškem  in  Štajerskem  je  narod  že 
stoletja  in  stoletja  ponemčen,  toda  do  današnjega  dneva  se 
je  ohranilo  tam  na  tisoče  slovenskih  krajevnih  imen  bodisi 
v  čisti  slovenski  obliki  ali  pa  popačenih  po  nemški  izreki.' 
Mnoge  kmetske  hiše  in  posamezni  posestniki  po  teh  krajih 
nosijo  do  današnjega  dne  slovensko  ime.^  V  jeziku,  pesmih 
in  navadah  nemških  alpskih  kmetov  ni  težko  spoznati  slo- 
venskega vpliva. 

Čim  dalje  so  prodirali  nemški  naselniki  in  čim  bolj 
se  je  širila  oblast  nemškega  jezika,  tem  bolj  je  izgubljala 
slovenščina  svojo  nekdanjo  veljavo.  Zanimivo  pa  je,  da  je 
smatrala  država  koroško  deželo  še  dolgo  za  slovensko  tudi 
takrat,  ko  je  bilo  v  njej  že  polno  Nemcev.  Obredi  vojvod- 
skega  ustoličenja  so  se  vršili  v  slovenskem  jeziku  in  tudi 
vojvode  nemškega  pokolenja  so  morali  znati  slovenski,  ker 
je  zahtevalo  ljudstvo  slovensko  obljubo.  Slovenščina  se  je 
čislala  v  upravi  in  tudi  na  cesarskem  dvoru  kot  edino 
upravičeni  jezik  za  Korotan.  Pred  cesarjem  so  govorili  ko- 
roški vojvode  slovenski.  Nemški  pesnik  Ulrik  Lichtensteinski 
nam  poroča,  da  ga  je  pozdravil  blizu  Beljaka  koroški  voj- 
voda z  vitezi  v  slovenskem  jeziku :  „Bog  vas  primi,  kra- 
ljeva Venus"  (Ulrik  je  potoval  preoblečen  v  boginjo  Ve- 
nero, 1227). 

Polagoma  pa  so  se  krčile  tudi  te  pravice  slovenskega 
jezika.  Jezik  je  ginil  iz  uradov,  sodišča  in  cerkve  in  nemškim 

1  Primeri :  Graz  (Gradec),  potok  Moritzen  (Murica),  Miirz  (Murica), 
Stranach  (v  Straneh),  Glanz  (Klanec),  Grobnitzen  (Grobnica),  Ternitz  (Tr- 
nica),  Gloggnitz  (Glognica),  Feistritz  (Bistrica),  Leibnitz  (Lipnica),  Viiiacii 
(Beljak),  Friesach  (Breze),  Gurk  (Krka),  Osterwitz  (Ostrovica),  Zeltschadi 
(Selce),  Zlapp  (Slap). 

2  Primeri:  V  Murski  dolini  Krall  (Kralj),  Goli  (Gol),  Tratner,  Ga- 
breining  (Koprivnik),  Politzer  (Poličar) ;  v  dolini  potoka  Leissnitz  (Lužnica) 
nahajamo  posestnike  Prodinger  (Prodnikar),  Planitzer,  Plaschiitzer  (Blažičar); 
na  južni  strani  Lunganskega  sta  posestnika  Morawitz  in  Suppan  (župan)  itd. 

vojvodom  se  ni  zdelo  vredno  in  potrebno  učiti  se  slovenski. 
Stari  obred  ustoličenja  je  izgubil  svoj  slovenski  značaj, 
kadar  ni  znal  vojvoda  ničesar  drugega  odgovoriti  kmetu 
na  slovenska  vprašanja  ko  besede,  da  ne  razume  njegovega 
jezika  . .  . 

4.  Kralj  Ludovik  in  Karlman. 

Kraljevska  rodovina  se  je  brigala  bore  malo  za  slo- 
venske pokrajine.  V  vladarski  hiši  na  Nemškem  so  vladali 
notranji  rodbinski  prepiri,  sinovje  so  se  cesto  bojevali  proti 
očetom  in  bratje  so  se  prepirali  med  seboj  za  vlado.  Vla- 
darjeva moč  je  propadala.  Le  tupatam  je  poslal  kralj  svo- 
jega poslanca  na  Slovensko,  da  pogleda,  kaj  delajo  vojvode 
in  grofje. 

Cesar  Ludovik  Pobožni  je  razdelil  že  leta  817.  državo 
med  svoje  tri  sinove.  Ta  razdelitev,  pri  kateri  je  prejel 
Korotan  njegov  sin  Ludovik  Nemec,  je  dala  povod  rodbin- 
skim prepirom.  Leta  843.  so  se  končno  pogodili  sinovje 
med  seboj  (v  verdunski  pogodbi).  Slovenski  narod,  ki  je  bil 
dotlej  združen  pod  enim  vladarjem,  se  je  zdaj  razdelil. 
Starejši  brat  Lotar  je  dobil  z  Italijo  tudi  Istro  in  Furlansko, 
torej  jugozahodno  stran  slovenske  zemlje,  Ludovik  Nemec 
pa  Korotan  in  vse  ostale  slovenske  pokrajine.  Na  cerkvene 
in  posvetne  razmere  na  Slovenskem  se  pri  tej  delitvi  niso 
nič  ozirali,  tako  da  je  na  primer  oglejski  patrijarh  imel  del 
patrijarhije  v  Lotarjevi  državi,  manjši  del  (Kranjsko,  južno 
Štajersko  in  južno  Koroško)  pa  na  zemlji  Ludovikovi. 

Leta  856.  je  oddal  kralj  Ludovik  upravo  Korotana  in 
sosednih  mejnih  krajin  svojemu  sinu  Karlmanu,  ki  pa 
mu  je  postal  nezvest,  ker  se  je  hotel  osamosvojiti  kot  vladar 
(vojvoda)  Slovencev.  Značilno  je,  da  je  sklenil  zvezo  zoper 
svojega  očeta  z  moravskim  knezom  Rastislavom,ki 
se  je  ravno  boril  za  cerkveno  in  državno  neodvisnost  od 
Nemcev.  Karlman  je  izganjal  iz  zahodne  Panonije  in  iz 
Korotana  one  nemške  uradnike,  ki  so  bili  vdani  njegovemu 

očetu,  ter  je  nastavljal  svoje  privržence.  Pri  narodu  je  bil 
priljubljen  in  je  nahajal  v  njem  podpore.  Toda  izdal  ga  je 
poveljnik  njegove  vojske  grof  Gundakar  (863),  ki  je  postal 
nato  sam  upravitelj  v  Korotanu.  Karlman  pa  je  ušel  iz  ječe 
in  obnovil  naglo  svojo  oblast  po  Korotanu  (864),  ki  jo  je 
še  precej  razširil  po  mejnih  krajinah  in  Bavarskem.  Oče  je 
bil  preslab,  da  bi  se  mu  uprl.  Užaljeni  grof  Gundakar  pa 
je  šel  k  moravskemu  knezu  Rastislavu  in  padel  v  bojih 
proti  Nemcem. 

Krog  leta  876.  je  prepustil  Karlman  Korotan  in  Pano- 
nijo  svojemu  sinu  Arnulfu. 

Oblast  korotanskega  upravitelja  in  voj  vo  de  je 
imela  vojaški  značaj,  ker  je  moral  opazovati  sovražne  sosede 
in  voditi  v  sili  na  bojišče  vojsko,  katero  je  nabiral  po 
svojem  ozemlju  in  s  katero  so  se  družile  čete  grofov.  V 
mirnih  dobah  je  nadzoroval  grofovsko  upravo  ter  imel  tisto 
oblast,  katero  je  podelil  Kari  Velijci  nekdaj  kraljevskim 
poslancem.  Upravitelje  je  nastavljal  še  vedno  kralj;  ta  čast 
se  ni  mogla  podedovati  od  očeta  na  sina.  Za  svoje  poslo- 
vanje so  prejemali  upravitelji  bogate  nagrade  in  zato  so  nji- 
hove rodovine  najbogatejše  v  vsej  deželi.  Da  bi  si  bilo 
smelo  ljudstvo  samo  voliti  upravitelje,  kakor  nekdaj  domače 
vojvode,  na  to  ni  misliti  več  v  Karlmanovi  in  Arnulfovi 
dobi,  dasiravno  se  je  ohranil  še  obred  ustoličenja,  v  katerem 
je  ljudstvo  sedaj  še  le  izražalo  soglašanje,  kadar  mu  je 
imenoval  kralj  novega  upravitelja. 

V  cerkvenem  oziru  je  upravljal  Korotan  in  Panonijo 
za  solnograjskega  nadškofa  škof  Teodorik  do  leta  823.,  po 
njem  pa  škofa  Oton  in  Ožbalt.  Ožbalt  (krog  858)  se  je 
hotel  osvoboditi  solnograjske  višje  pastirske  oblasti.  Za  njim 
ni  prišel  več  noben  pokrajinski  škof  med  Slovence,  ker  je 
nadškof  Adalvin  rajši  opravljal  sam  osebno  škofijske  posle. 
Nadškof  Adalvin  je  znan  zaradi  svojega  sirovega  postopanja 
s  sv.  Metodom. 

5.  Pribina  in  Kocel  v  Panoniji. 

Za  doiiiačili  prepirov  v  nemški  kraljevski  rodovini  v 
9.  stoletju  je  pojemala  državna  moč.  Državno  slabost  so 
izkoriščali  razni  knezi,  ki  so   bili   doslej  pokorni  nemškemu 

kralju. 

Silna,  nova  slovanska  država  je  nastala  takrat  na  da- 
našnjem severnem  Ogrskem  in  Moravskem.  Med  tukajšnjimi, 
Slovencem  zelo  sorodnimi  plemeni  si  je  pridobilo  največ  ve- 
ljave južno  Moravsko,  s  katerim  je  združen  tudi  del  slo- 
venske zgodovine. 

To  državo  je  ustanovil  vojvoda  Mojmir  v  prvi  polo- 
vici 9.  stoletja.  Njegov  sosed  vojvoda  Pribina  v  Nitri  na 
Slovaškem  je  zelo  podpiral  Franke  in  njih  misijonarje,  ki 
so  širili  s  krščansko  vero  nemško  oblast.  Mojmir  je  postal 
zaradi  tega  nevoljen  in  je  napadel  (krog  830)  Pribino  ter 
ga  izgnal  iz  Nitre  s  frankovskimi  duhovniki  vred. 

Pribina  je  pribežal  čez  Dunav  v  Panonijo  k  mejnemu 
grofu  Ratbodu,  ki  bi  naj  posredoval  pri  kralju  Ludoviku 
zaradi  pomoči  zoper  Mojmira.  Pribina  se  je  dal  tukaj  po- 
učiti o  krščanski  veri  in  krstiti.  Z  grofom  Ratbodom  pa  se 
je  kmalu  spri  ter  odšel  v  Dolnjo  Panonijo  k  vojvodi  Rati- 
miru  (menda  nasledniku  upornega  Ljudevita),  a  zopet  se  je 
pomiril  z  Ratbodom.  Okolo  leta  840.  mu  je  dal  kralj  Lu- 
dovik  Dolnjo  Panonijo  ob  reki  Zali,  ki  se  izliva  v  Blatna 
jezero.  To  ozemlje  je  segalo  proti  vzhodu  in  severovzhodu  do 
Dunava,  proti  severozahodu  do  Rabe;  zahodna  meja  pa  ni 
določena.  Gotovo  je  pripadal  sem  velik  del  vzhodnega  in 
južnega  Štajerskega.  V  močvirju  ob  Blatnem  jezeru  si  je 
sezidal  Pribina  utrjen  grad  (Pribinov  grad,  Blatograd,  Moos- 
burg,  Szalavar). 

Cerkveno  oblast  nad  to  zemljo  je  imel  solnograjski 
nadškof,  kateremu  je  bil  Pribina  jako  zvest  in  udan.  Nad- 
škof je  bil  večkrat  gost  v  njegovem  gradu.  Iz  Solnograda 
so  prihajali   zidarski,   kovaški,   tesarski   in   slikarski  mojstri, 

ki  so  sezidali  najprej  v  Blatogradu  veličastno  cerkev,  potem 
pa  tudi  v  Ptuju,  Kiseku,  Pečuhu  in  drugod. 

Nemškemu  kralju  je  pomagal  Pribina  celo  v  bojih 
proti  moravskim  Slovanom.  Kralj  Ludovik  se  je  pogostoma 
vojskoval  z  Moravci  in  pregnal  leta  846.  Mojmira  ter  izročil 
vlado  njegovemu  nečaku  Rastislavu,  meneč,  da  mu  bo 
zvest  in  pokoren.  Rastislav  (846  —  870)  je  začetkoma  sicer 
priznaval  frankovsko  oblast,  ki  mu  je  bila  pomogla  k  vladi, 
in  je  puščal  nemške  duhovnike  v  svojo  deželo.  Toda  spo- 
znal je  pogubni  vpliv  teh  duhovnikov.  Ker  so  se  v  tej  dobi 
sosedni  Cehi  srečno  otresali  nemške  vlade,  je  odrekel  tudi 
Rastislav  pokorščino  in  se  zavezal  z  Bolgari,  jugovzhodnimi 
sosedi.  Ludovik  ga  je  napadel  z  vojsko  leta  855.,  toda  ni 
se  upal  udariti  na  silno  Rastislavovo  trdnjavo  (Velegrad?)  in 
se  je  moral  vrniti  brez  uspeha.  Rastislav  pa  je  prestopil 
Dunav,  da  kaznuje  Pribino,  pomočnika  Nemcev.  Moravci 
so  Pribino  premagali  in  ubili  (861). 

Pribinov  naslednik  v  Panoniji  je  postal  zdaj  njegov 
sin  Ko  cel,  ki  je  izprva  tudi  bil  naklonjen  nemškim  nad- 
škofom kakor  prej  oče  Pribina  in  je  podpiral  njihove  du- 
hovnike.  Nadškof  Adalvin  je   pogostoma   zahajal   k  njemu. 

V  tej  dobi  pa  so  dobili  moravski  sosedje  slovanske 
duhovnike.  Ko  se  je  bil  otresel  Rastislav  politične  nemške 
oblasti,  je  želel  osvoboditi  se  tudi  v  cerkvenem  oziru.  Po 
posvetovanju  s  svojimi  župani  in  starejšinami  je  naprosil  s 
papeževim  dovoljenjem  grškega  cesarja  Mihaela  III.,  naj  mu 
pošlje  slovenščine  zmožnih  duhovnikov.  Cesar  mu  je  ustregel 
in  poslal  solunska  brata  Konstantina  in  Metoda. 

6.  Ciril  in  Metod. 

Brata  Konstantin  (Ciril)  in  Metod  sta  bila  rodom  iz 
Soluna  ob  Egejskem  morju,  kjer  sta  se  naučila  že  v  mla- 
dosti slovanskega  jezika.  Rada  sta  sprejela  ponudbo  mo- 
ravskega   kneza   Rastislava   in   šla   leta  863.  na   Moravsko. 

Ljudstvo  Jima  jc  \n\>k)  daleč  naproti  in  ju  sprejelo  z  veli- 
kanskim vesoljem.  Kot  oznanjevalca  sv.  vere  sta  dosegla 
krasne  uspehe,  ker  sta  učila  v  razumljivem  jeziku.  Njun 
jezik  sicer  ni  bil  popolnoma  isti,  katerega  so  govorili  Mo- 
ravci,  toda  bil  je  tako  soroden,  da  so  ju  ljudje  zlahka 
razumeli,  saj  se  še  dandanes  lahko  razumejo  južni  Slovani 
s  Slovaki  in  južnimi  Moravci. 

Konstantin  in  Metod  sta  bila  tudi  prva  učena  moža, 
ki  sta  pisala  knjige  v  slovanskem  jeziku.'  Konstantin  je  se- 
stavil posebne  črke  (glagolico)  in  v  tej  pisavi  sta  prelagala 
sv.  pismo  in  razne  obredne  knjige,  potrebne  pri  službi  božji. 
Delovala  sta  skupno,  da  se  dostikrat  ne  more  reči,  kaj  je 
storil  Konstantin  in  kaj  Metod.  Okrog  sebe  sta  zbirala  do- 
mače ukaželjne  nadarjene  mladeniče,  ki  sta  jih  naučila 
citati  in  pisati  in  jih  pripravljala  za  duhovni  stan.  Najod- 
ličnejši  med  njimi  so  bili  Klement,  Gorazd,  Naum,  Angelar 
in  Sava.  Bilo  je  naravno,  da  so  nemški  duhovniki  zavidno 
opazovali  to  delovanje  in  se  hudovali  posebno  zaradi  pre- 
vodov svetih  knjig. 

Ko  je  videl  Rastislav  te  lepe  uspehe,  je  jel  gojiti  v 
sebi  željo,  da  bi  postala  Konstantin  in  Metod  škofa  v  nje- 
govi državi.  Otresel  bi  se  tako  vpliva  nemških  škofov.  Svojo 
željo  je  naznanil  pismeno  papežu  Nikolaju  I.  in  mu  poročal 
o  delu  solunskih  bratov.  Papeža  je  razveselilo  to  poročilo 
in  je  poklical  brata  k  sebi  v  Rim. 

Štiri  in  pol  leta  sta  bila  delovala  že  Konstantin  in 
Metod  na  Moravskem,  ko  sta  se  napotila  koncem  leta  867. 
v  Rim.  Seboj  sta  vzela  učence,  ki  bi  se  naj  posvetili  v 
Rimu  v  duhovnike,  in  slovenske  knjige.  Potovala  sta  po 
Panoniji  mimo  Blatnega  grada  in  sta  se  oglasila  pri  knezu 
Kocelu,  ki  ju  je  sprejel  z  veliko  častjo.  Kocel  se  je  posebno 


1  Dokler  so  bili  Slovani  pogani,  niso  imeli  knjig,  le  s  črtami  in 
režami  so  zaznamovali  posamezne  glasove.  Ko  so  se  pokristjanili,  so 
se  silili  pisati  jezik  z  latinskimi  in  grškimi  pismeni,  vendar  brez  pravila. 

vzradoval,  ko  sta  mu  pokazala  v  slovanskem  jeziku  pisane 
knjige,  katere  je  lahko  razumel  brez  tolmača.  Od  vseh 
strani  so  prihajale  množice,  da  slišijo  glas  evangelija  v 
svojem  jeziku,  ki  ga  prej  ni  ovladal  noben  nemški  du- 
hovnik, in  niso  se  mogli  načuditi,  kako  lepo  in  čisto  sta 
govorila.  Kocel  se  je  sam  tako  navdušil,  da  se  je  jel  učiti 
iz  njunih  slovenskih  knjig  in  je  določil  50  mladeničev,  da 
bi  jih  poučevala.  Za  svoj  trud  nista  zahtevala  nikakega  pla- 
čila. Kako  so  gledali  to  navdušenje  navzoči  nemški  duhov- 
niki, je  jasno. 

Potovala  sta  naprej  po  slovenski  zemlji  čez  Benetke  v 
Rim,  kamor  sta  prispela  še  le  po  smrti  papeža  Nikolaja  I. 
Novi  papež  Hadrijan  II.  ju  je  sprejel  z  veliko  častjo  in  je 
blagoslovil  njune  slovanske  knjige.  Oba  je  posvetil  v  škofa, 
njune  učence  pa  v  duhovnike  in  dijakone  (26.  XII.  868). 
Konstantin  si  je  izvolil  takrat  s  papeževim  dovoljenjem  ime 
Ciril.  Papež  je  dovolil,  da  se  rabi  poleg  latinskega  jezika 
pri  božji  službi  tudi  slovenski  jezik.  Če  bi  se  kdo  predrznil 
grajati  slovenske  knjige  in  očitati  slovenskim  duhovnikom, 
da  ne  učijo  prave  vere,  tistim  je  zagrozil  s  cerkvenim  so- 
diščem. Ta  grožnja  je  veljala  nemškim  duhovnikom. 

Toda  Ciril  je  v  Rimu  jel  bolehati  in  je  moral  leči. 
Umrl  je  14.  svečana  869  v  42.  letu  svoje  starosti.  Metod 
pa  ni  omagal.  Zvesto  je  izpolnjeval  Cirilovo  zadnjo  voljo, 
ki  mu  je  na  smrtni  postelji  polagal  na  srce  skrb  za  slo- 
vensko ljudstvo  in  slovenske  knjige.  Bil  bi  se  rad  vrnil  na 
Moravsko  k  svojim  vernikom,  toda  ni  mogel,  ker  je  za- 
divjala  vojna  med  Moravci  in  Nemci.  Kralj  Ludovik  je  bil 
poslal  tri  vojske  zoper  Rastislava,  da  si  ga  zopet  upokori. 
Silili  so  ga  k  boju  tudi  bavarski  škofje,  v  katerih  se  je  bu- 
dila črna  zavist  zaradi  delovanja  slovanskih  blagovestnikov, 
ker  so  vedeli,  da  je  med  Slovani  zanje  vse  izgubljeno,  če 
jih  ne  upokori  vojska. 

Nemške  vojske  so  opustošile  velik  del  Moravskega; 
Rastislav  pa  se  je  ubranil  v  nepremagljivi  trdnjavi  Velegradu 

ali  Devinu  (Tlicbcn).  Toda  po  izdajstvu  Rastislavovega  ne- 
čaka Svetopolka  so  zajeli  Nemci  Rastislava  (870)  in  ga  po- 
slali kralju  Ludoviku,  ki  mu  je  dal  iztakniti  oči  ter  ga  zaprl 
v  samostan.  Korotanski  in  bavarski  vojvoda  Karlman  se  je 
hotel  polastiti  Moravskega  in  napraviti  iz  njega  nemško  po- 
krajino ter  je  dal  upravo  dežele  svojima  grofoma  Viljemu  in 
Engelšalku,  Svetopolka  pa  je  odpeljal  v  častno  ječo  na 
Bavarsko.  Sedaj  so  se  uprli  Moravci  pod  vodstvom  duhov- 
nika Slavomira.  Novi  nemški  vojski  zoper  Moravče  je  dal 
Karlman  poveljnika  Svetopolka,  ki  si  je  bil  pridobil  za- 
upanje Nemcev.  Toda  Svetopolk  je  prestopil  na  Moravskem  na 
stran  upornikov  in  je  premagal  Nemce  ter  prevzel  vlado  sam 
(871).  Junaško  je  odbijal  vse  nemške  napade  in  si  priboril 
nazadnje  (874)  cerkveno  in  državno  samostojnost  Moravskega. 

V  tako  burnih  časih  seveda  Metodu  ni  bilo  možno 
delovati  na  Moravskem.  V  Rimu  pa  se  je  čutil  nesrečnega. 
V  tem  času  je  poslal  panonski  knez  Kocel  papežu  prošnjo, 
naj  pride  Metod  poučevat  k  njemu.  Važno  je  to  vabilo,  ker 
je  Metod  res  prišel  in  uvedel  slovensko  božjo  službo  najprej 
tukaj  na  Slovenskem.  Po  vsej  deželi  je  nastavljal  svoje 
mlade  duhovnike.  Nemški  duhovniki  so  izgubili  pri  narodu 
vso  veljavo  in  so  zapuščali  slovenske  pokrajine.  Tudi  nad- 
duhovnik  Rihbald  se  je  vrnil  srdit  v  Solnograd. 

Metodovo  delovanje  se  je  raztezalo  po  Panoniji  da 
Dunava  in  Drave,  torej  tudi  po  vzhodnem  Štajerskem,  dalje 
(v  Korotan)  pa  ne. 

Kot  škof  je  bil  Metod  še  vedno  odvisen  od  solno- 
grajskega  nadškofa,  ki  bi  ga  bil  lahko  oviral  v  delovanju. 
Da  bi  dosegli  popolno  cerkveno  neodvisnost  Panonije  in 
Moravskega,  so  želeli  slovenski  knezi,  da  posveti  papež; 
Metoda  v  nadškofa  in  loči  Panonijo  in  Moravsko  v  samo- 
stojno nadškofijo.  Koncem  leta  869.  ali  začetkom  870.  se  je 
napotil  Metod  drugič  v  Rim,  kjer  se  je  izpolnila  ta  želja. 
Spet  je  vzel  seboj  20  učencev,  da  bi  se  v  Rimu  posvetili  v 
mašnike. 

Solnograjski  nadškof  je  zvedel"  o  vsem  tem  prepozno, 
ko  ni  mogel  več  ničesar  zabraniti.  Zahteval  je,  da  ostane 
Panonija  do  Dunava  v  njegovi  nadškofiji,  a  zdaj  mu  je 
vzel  papež  proti  njegovi  volji  toliko  slovenskega  sveta.' 
Svoje  jeze  ni  mogel  več  brzdati.  Sklenil  je  pomagati  si  sam 
in  odstraniti  Metoda  z  zvijačo,  silo  in  grozovitostjo. 

Nemške  vojske,  ki  so  morile  in  pustošile  po  Morav- 
skem  in  Panoniji,  niso  odstranile  Metoda.  Rastislav  je  sicer 
padel  v  njihove  roke,  a  to  ni  bilo  zadosti. 

Bavarski  škofje  so  se  zbrali  na  cerkveno  zborovanje  in 
povabili  tudi  Metoda,  da  se  posvetujejo  o  panonskih  za- 
devah. Metod  je  šel,  nič  hudega  ne  sluteč,  ker  je  imel  čisto 
vest.  Nemški  škofje  pa  so  ga  povabili,  da  ga  dobijo  po 
zvijači  v  pesti.  In  kaj  se  zgodi?  Zgrabili  so  Metoda  in  ga 
posadili  na  zatožno  klop,  čeravno  nadškofu  ne  sme  soditi 
noben  škof,  ampak  edino  papež  ali  patrijarh.  Bavarski  škofje 
se  v  slepem  sovraštvu  za  vse  to  niso  brigali.  Pasovski  škof 
Hermanrih  je  Metoda  tako  sovražil,  da  ga  je  hotel  na  mestu 
pretepati  s  konjskim  bičem.  Metoda  so  obsodili,  zabranili  so 
mu  služiti  službo  božjo,  pustili  ga  pod  milim  nebom  na 
mrazu  in  dežju,  vrgli  ga  v  ječo  in  ga  imeli  zaprtega  skoro 
tri  leta.  Ko  je  zvedel  papež  (Hadrijanov  naslednik  Ivan  VIII.) 
o  Metodovi  usodi,  ga  je  spekla  v  srce  grozovitost  in  ži- 
vinska besnost  bavarskih  škofov.  Takoj  je  napisal  ostra 
pisma  solnograjskemu  nadškofu  Adalvinu,  pasovskemu  škofu 
Hermanrihu  in  brizinskemu  škofu  Anonu,  v  katerih  jim  očita 
nasilno  sirovost  in  jim  za  kazen  prepoveduje  služiti  službo 
božjo.  Takoj  jih  pozivlje  v  Rim,  da  se  zasliši  in  kaznuje 
njih  hudobnost.    Glede   Metoda  je   imel   papežev   poslanec 


1  Papež  je  branil  samostojnost  panonske  škofije,  katero  so  si  lastili 
■nemški  škofje,  češ  da  je  Panonija  že  od  nekdaj  last  apostolske  stolice. 
Če  je  prišla  pozneje  poganom  v  last,  zaradi  katerih  se  dolgo  niso  mogli 
pošiljati  tja  škofje,  s  tem  še  niso  nehale  papeževe  pravice  do  te  pokrajine, 
ker  pravice  rimske  cerkve  sploh  ne  morejo  zastareti. 

povelje,  da  ga   rej^i    ječe,  spremi  k  Svctopolku  in  mu  vrne 
dostojanstvo. 

Kako  je  kaznoval  papež  nemške  škofe,  nam  ni  znano. 
Najhr.>  jih  sploh    ni  doletela    kazen,  ker   so    na    naglem  vsi 

pomrli. 

Metod  pa  je  deloval  odslej  mirneje  po  Svetopolkovi 
državi  in  Kocelovi  kneževini,  ki  je  prišla  po  Kocelovi  smrti 
(877)  deloma  v  Svetopolkovo  oblast,  če  ne  že  poprej. 
Majhen  južni  del  z  mestom  Ptujem  je  pripadal  nekemu 
grofu  Gozvinu;  Kocelov  sin  Braslav  pa  je  dobil  zemljo  med 
Dravo  in  Savo. 

Svetopolk  je  razširil  svojo  oblast  nad  Čehi,  lužičkimi 
Srbi,  zahodnimi  Poljaki,  Slovaki  in  nad  delom  Dolnje  Pa- 
nonije.  Isti  obseg  je  imela  moravska  (Metodova)  nadškofija. 

Na  Svetopolkovem  dvoru  je  imel  Metod  smrtnega 
sovražnika,  zvitega  švabskega  duhovnika  Vihinga,  ki  se  je 
prilizoval  Svetopolku  in  si  vedel  pridobiti  njegovo  naklo- 
njenost. Vihing  je  roval  brez  miru  proti  Metodu  in  slo- 
vanski službi  božji.  Bil  je  v  tajni  zvezi  z  nemškimi  škofi  in 
vladarji.  Svetopolka  pa  si  je  ta  hinavski  mož  zlahka  pri- 
dobil zoper  Metoda,  ker  je  bil  Svetopolk  mehkega  srca 
in  neznačajnih  misli,  ki  se  je  bal  Metodovih  svaril  in  opo- 
minov zaradi  svojega  razuzdanega  življenja.  Vihing  je  črnil 
pri  Svetopolku  Metoda  in  ga  hotel  razglasiti  za  krivoverca  in 
tudi  pri  papežu  ga  je  naznanjal  zaradi  slovanske  službe 
božje  in  ga  dolžil  krivoverstva.  Čudno  je,  da  papežu 
Ivanu  VIII.  ni  bilo  znano,  da  je  njegov  prednik  Hadrijan 
bil  dovolil  v  cerkvi  slovanski  jezik.  Metod  se  je  takoj  (za- 
četkom 880)  odpravil  tretjič  na  pot  v  Rim,  kjer  se  je  po- 
polnoma opravičil  in  kjer  je  dokazal,  da  so  vse  obdolžitve 
neresnične.  Papež  mu  je  na  novo  dovolil  izvrševati  službo 
božjo  v  slovanskem  jeziku,  potrdil  njegovo  nadškofijsko 
oblast  in  njegove  pravice  tudi  pismeno  v  pismu  na  Sveto- 
polka. Metodu  je  dovolil  dva  pomožna  škofa,  ker  ta-le  ni 
mogel  sam  opravljati   vseh   poslov  obširne   nadškofije.    Na 

Svetopolkovo  željo  je  posvetil  papež  Vihinga  v  škofa,  ki  je 
dosegel,  da  se  mu  je  dala  škofija  v  Nitri.  Vihing  bi  imel 
biti  pokoren  v  vseh  rečeh  svojemu  nadškofu  Metodu.  Razen 
tega  je  pisal  papež  Svetopolku,  naj  se  mu  pošlje  še  eden 
duhovnik,  da  ga  posveti  v  višjega  pastirja  druge  škofije. 
Metod  je  dobil  oblast,  da  posvečuje  po  potrebi  za  svojo 
veliko  nadškofijo  škofe  sam. 

Papeževo  pismo  je  izročil  Metod  Svetopolku.  A  kaj  je 
storil  Vihing?  Ponaredil  je  pismo  s  papeževim  podpisom  in 
trdil  v  njem,  da  je  Metod  spoznan  za  krivoverca.  Svetopolk 
sedaj  ni  vedel,  pri  čem  je.  A  bolj  je  verjel  podvrženemu 
pismu  nemškega  klevetnika  Vihinga  ko  svojemu  nadškofu. 

Metod  je  slutil  prevaro  in  je  takoj  vprašal  pismeno 
papeža,  ali  je  res  dal  Vihingu  še  posebno  pismo  z  drugačno 
vsebino.  Papež  je  odgovoril,  da  ni  dal  Vihingu  nikakega 
posebnega  pisma,  in  je  bodril  Metoda,  naj  ne  bo  žalosten 
zaradi  teh  napadov,  ker  hoče  Vihinga  kaznovati. 

Naslednjega  leta  (882)  pa  je  umrl  papež  Ivan  VIII., 
Metodov  zaščitnik.  Pri  novem  papežu  pa  je  našel  Vihing 
zaslombo  in  je  spet  črnil  Metoda.  Proti  rovajočemu  škofu 
Vihingu  si  Metod  ni  mogel  drugače  pomagati,  nego  da  ga 
je  izobčil  iz  cerkve. 

Metod  je  opešal  v  apostolskem  delu,  oslabel  in  umrl 
6.  malega  travna  885.  Pokopali  so  ga  na  Velegradu.  Umi- 
raje  je  priporočil  za  svojega  naslednika  učenca  Gorazda. 

7.  Konec  slovanske  nadškofije. 

Po  Metodovi  smrti  so  dobili  njegovi  sovražniki  in  na- 
sprotniki slovanskega  cerkvenega  jezika  na  novo  pogum 
pod  Vihingovim  vodstvom.  V  Rimu  so  dosegli,  da  je  pre- 
povedal papež  Štefan  V.  božjo  službo  v  slovanskem  obredu. 
Od  Svetopolka  so  zahtevali  papeževi  poslanci,  da  se  nepo- 
slušni slovanski  duhovniki  preženo  iz  države.  Svetopolka  so 
Vihing  in  njegovi  duhovniki   celo   omamili  in   vplivali  tako 

-     87     - 


dolgo  nanj,  dokler  ni  leta  886.  ukazal,  da  se  naj  izženejo 
Metodovi  učenci.  Nad  200  duhovnikov  je  zapustilo  Sveto- 
polkovo  državo.  Vojaki  (Nemci)  so  jih  podili  v  mrazu  proti 
Dunavu  in  jih  neprenehoma  mučili.  Iz^^nani  duhovniki  so  se 
raztrcsli  po  južnih  slovanskih  pokrajinah,  večinoma  po  Bol- 
garskem, kjer  so  ostali  zvesti  Metodovim  naukom  in  slo- 
vanskemu obredu.  Tod  se  je  ohranil  in  odtod  se  je  razširil 
ta  obred  še  dalje  med  vzhodne  Slovane;  v  Panoniji  in  na 
Moravskem  pa  je  izginil. 

Z  Metodovimi  učenci  se  je  izselila  tudi  sreča  iz  Pa- 
nonije  in  Moravskega.  Kakor  da  je  bila  ta  slovanska  zemlja 
prokleta,  tako  je  hodilo  odslej  v  njej  vse  rakovo  pot. 

Solnograjskim  duhovnikom  se  je  odprla  pot  po  Panoniji 
in  na  Moravsko.  Dosegli  so,  po  čemer  so  hrepeneli  25  let, 
uničili  so  slovansko  nadškofijo.  Iz  njihovega  postopanja  se 
vidi  najjasneje,  da  takratni  nemški  duhovščini  ni  šlo  to- 
liko za  razširjanje  sv.  vere  in  njeno  utrditev,  ampak  bolj  za 
politično  moč,  za  vlado  in  dohodke.  Ne  dado  se  dru- 
gače razlagati  krivice,  ki  so  jih  storili  Metodu  in  njegovim 
učencem.  Njih  postopanje  se  ne  da  opravičiti.  In  če  so  bili 
celo  škofje  zmožni  takih  krivičnosti,  sirovosti  in  grozo- 
vitosti,  da  se  niso  zbali  nobenega  sredstva,  ne  črnitve,  ne 
goljufije,  ne  ponarejanja  papeževih  pisem,  potem  ni  čudo, 
da  so  posvetni  nemški  mogotci  ravnali  ravno  tako  ali 
še  huje  s  slovenskim  narodom. 

8.  Ogri  in  konec  Svetopolkove  države. 

Korotanski  vojvoda  Arnulf  (Karlmanov  sin)  se  je 
meril  nekolikokrat  s  Svetopolkom  menda  zaradi  vzhodne, 
krajine  in  Panonije,  katero  sta  si  lastila  oba.  Arnulf  se  jel 
čutil  slabejšega  in  je  sklenil  mir  z  Moravci.  Z  večjo  srečo 
se  je  poskušal  Arnulf  na  drugi  strani.  Leta  887.  je  odstavil 
svojega  strica  cesarja  Karla  (Debelega),  ki  je  bil  slab  vladar, 
ter  se  je  polastil  sam  nemške  krone.  Pri  tem  uporu  mu  je 
pomagal  tudi  Svetopolk. 


v  prvih  letih  je  Arnulf  Svetopolka  pustil  pri  miru.  Na 
tihem  pa  se  je  pripravljal  na  boj  proti  njemu,  ker  se  mu 
je  zdel  premočen  in  prenevaren  sosed.  Pozneje  pa  je  imel 
pred  očmi  le  željo,  da  bi  uničil  njegovo  slovansko  državo. 
A  ker  je  vedel,  da  sam  zoper  Svetopolka  ničesar  ne  opravi, 
si  je  iskal  zaveznikov  pri  Bolgarih  in  Ogrih. 

Arnulf  je  zvedel,  da  se  je  prerilo  iz  Azije  do  Karpatov 
divje  mongolsko  ljudstvo,  sorodno  nekdanjim  Hunom  in 
Obrom.  Bili  so  to  Madžari  ali  Ogri,  sami  lahki  jezdeci  in 
dobri  strelci  na  lok.  K  temu  narodu  je  poslal  nemški  kralj 
Arnulf  poslance,  ki  jih  naj  opozorijo  na  lepo  dunavsko  nižino, 
kjer  bi  ogrski  narod  lahko  našel  najkrasnejše  sedeže;  naj 
pridejo  in  mu  pomagajo  uničiti  Svetopolkovo  državo. 

Ogri  so  prišli.  Hujši  udarec  ni  mogel  zadeti  Slovanstva, 
nego  prihod  tega  divjega  naroda  pod  vojvodo  Arpadom. 
V  letih  889—896  so  prestopili  Karpate  in  se  razlili  ob 
Tisi  in  Dunavu,  kjer  so  menda  nahajali  med  Slovani  še 
ostanke  sorodnih  Obrov.  To  zemljo  so  opustošili,  slovansko 
prebivalstvo  pobili  ali  ga  razgnali  med  gore.  Potem  so  se 
zagnali  nad  Moravsko,  da  zdrobe  Svetopolkovo  državo, 
skupno  z  Nemci,  ki  so  jo  napadli  pod  Arnulfom  od  južne 
in  zahodne  strani.  Arnulfu  je  pomagal  tudi  Braslav,  vojvoda 
zemlje  med  Dravo  in  Savo.  Dokler  še  je  dihal  Svetopolk, 
so  se  branili  Moravci  srečno  na  vseh  straneh.  Toda  v  naj- 
nevarnejšem času  je  umrl  Svetopolk  leta  894.  Sedaj  so  pri- 
hrumeli Ogri  čez  Dunav  in  pustošili  po  Panoniji.  S  prebi- 
valstvom so  počenjali  neznane  grozovitosti. 

Nemški  kralj  je  zdaj  izprevidel,  kake  prijatelje  in 
pomočnike  si  je  bil  privabil.  Svetopolkova  smrt  ga  je  sicer 
razveselila,  a  z  njegovimi  sinovi  je  itak  sklenil  kratko  pre- 
mirje. Panonijo  jim  je  odvzel  ter  jo  izročil  v  varstvo  voj- 
vodi Braslavu,  da  jo  brani  proti  Ogrom,  ki  so  očito  kazali, 
da  hočejo  ropati  po  nemških  deželah  ravno  tako  kakor  po 
slovanskih. 

Panonija  je  bila  kmalu  izgubljena.  Leto  za  letom  sopu- 
stoj^ili  O^ri  po  njej  ter  uničevali  krščanstvo,  da  leta  900.  ni 
bilo  po  vsej  deželi  nobene  cerkve  več.  Trudu  sv.  Metoda  ni 
ostalo  nikjer  niti  sledu.  Slovensko  prebivalstvo  so  Ogri  iz- 
trebili daleč  naokrog  na  veke.  Do  Blatnega  jezera  in  še 
dalje  so  izginili  Slovenci,  na  njihovem  mestu  pa  žive  še 
danes  Ogri.  Ostanek  teh  nekdanjih  panonskih  Slovencev 
se  je  ohranil  le  na  jugozahodnem  koncu  Ogrskega,  med 
Muro  in  Rabo  (Prekmurci),  —  tisočletni  hlapci  Ogrov,  isto 
tako  kakor  Slovaki,  del  Rusinov,  Bolgarov,  Srbov  in  Hrvatov 
ob  robu  ogrske  nižine. 

Moravska  država  se  je  branila  Ogrov  še  nekaj  let  in 
nemški  kralj  Arnulf  še  ni  dočakal  njenega  konca,  ker  je 
umrl  že  leta  899.  Svetopolkovi  sinovi  pa  si  niso  bili  složni 
in  tudi  drugi  velikaši  so  odrekali  pokorščino  najstarejšemu 
Svetopolkovemu  sinu  Mojmiru  II.'  Mojmir  je  sicer  dosegel 
leta  901.,  da  je  obnovil  papež  Ivan  IX.  moravsko  nadškofijo 
kljub  odporu  nemških  škofov,  a  med  tem  so  ga  napadali  Ogri 
čedalje  siloviteje  in  mu  razbili  državo  v  letih  904—906.  Po 
letu  906.  se  ne  omenja  več  v  zgodovini  ta  slovanska  država. 

Zdaj  je  prišla  vrsta  na  Nemce,  na  katerih  se  je  grozno 
maščeval  greh,  da  so  pozvali  Ogre  zoper  Slovane  na  pomoč. 
Ogri  so  iz  svoje  nove  domovine  poplavljali  z  ognjem  in 
mečem  alpske  dežele,  Bavarsko,  Italijo  in  druge  dežele.  Vsled 
ogrskih  navalov  je  oslabela  nemška  država  tako,  da  so  raz- 
sajali Ogri  brez  skrbi  po  njej.  Nemški  vladarji  so  plačevali 
Ogrom  odslej  letni  davek,  dokler  jih  ni  leta  955.  premagal 
Oton  I.  pri  Augsburgu  na  Bavarskem. 

Ogri  niso  obdelovali  polja.  Bili  so  dobri  lovci  in  ribiči, 
redili  so  si  konje  in  govedo.  Prebivali  so  v  šatorih,  pozimi 
pa  v  kočah,  spletenih  iz  protja.  Večinoma  so  bili  majhnih 
postav,  nosili  so  ostrižene  glave,  le  na  temenu  so  si  puščali 

1  Svetopolk  je  bil  slutil,  da  se  bližajo  hudi  dnevi  njegovi  zemlji. 
Pripoveduje  se,  da  je  zbral  ob  smrtni  postelji  svoje  sinove  in  jih  opo- 
minjal k  složnosti.  A  sinovi  ga  niso  ubogali. 

lase  in  jih  spletali  v  kite.  O  njih  divjosti  se  pripoveduje,  da  so 
jedli  sirovo  meso  in  pili  kri.  Pravi  se  celo,  da  so  jedli  človeško 
meso  in  rezali  srca  iz  trupel  ubitih  sovražnikov.  Usmiljenja 
niso  poznali,  zato  ni  čudo,  da  so  se  jih  bali  povsod  kakor 
»satanovih  otrok".  Prihruli  so  nenadoma  in  izginili  zopet, 
ko  so  opravili  svoj  krvavi  posel.  Dolgo  se  je  mislilo,  da  so 
nepremagljivi  in  da  jim  pomaga  sam  pekel. 

Nazadnje  so  morali  Ogri  utihniti  in  mirovati,  ko  so 
izgubili  v  večnih  pobojih  (posebno  leta  955.)  cvet  svojega 
moštva.  Ako  bi  se  ne  bili  privadili  mirnemu  življenju,  bi 
bili  izginili  iz  sveta  kakor  pred  njimi  Huni  in  Obri.  Toda 
naučili  so  se  od  podložnih  Slovanov  poljedelstva  in  obrti 
in  so  od  njih  sprejeli  omiko.  V  ogrskem  jeziku  je  vse 
polno  slovanskih  besed,  posebno  poljedelskih  izrazov.  Ko 
so  se  s  pomočjo  Slovanov  otresli  divjaštva,  se  je  razširilo 
med  njimi  tudi  krščanstvo  krog  leta  1000.,  ko  jim  je  vladal 
kralj  Štefan  Sveti. 

Najhuje  so  ranili  Ogri  Slovanstvo.  Ogri  so  krivi,  da 
so  Slovani  dandanes  popolnoma  razcepljeni.  Zasadili  so  se 
v  sredo  slovanskega  sveta  in  razcepili  slovanske  rodove  na 
dve  polovici,  na  severne  in  na  južne  Slovane.  Razbili  so 
jedro  takratnega  Slovanstva,  moravsko  državo,  krog  katere 
bi  se  bili  zbirali  Slovani.  Od  zahodne  strani  so  pomagali 
Ogrom  pri  razdvojevanju  Slovanov  Nemci,  pomikajoči  in 
naseljujoči  se  ob  Dunavu,  po  Korotanu  in  Panoniji.  Ogri  in 
Nemci  so  zabili  večno  zagvozdo  v  slovansko  srce.  Če  bi  ne 
bilo  te  zagvozde,  bi  ne  bilo  današnjih  velikih  razlik  in 
nasprotstev  med  Slovani,  ki  bi  stali  v  srednji  Evropi  kot 
nepremagljiva  enotna  skala  od  Baltskega  do  Jadranskega 
morja. 

9.  Kosanje  slovenske  zemlje. 

Od  Karla  Velikega  do  nastopa  Habsburžanov  se  jako 
naglo  izpreminjajo  meje  slovenskih  pokrajin.  Bila  je  to  doba 

kosanja  in  drobljenja  slovenske  zemlje.  Današnja  razkosanost 
Slovencev  ima  v  tej  dobi  svoje  korene. 

Kari  Veliki  je  jel  drobiti  Slovenijo,  ko  je  ustanavljal 
po  njej  mejne  krajine.  S  posvetnimi  vojvodi  in  grofi  pa  je 
imel  vladar  pogostoma  skrbi,  ker  so  se  mu  radi  upirali  in 
se  skušali  osvoboditi.  Laže  je  bilo  se  zanašati  na  zvestobo 
cerkveni!]  dostojanstvenikov.  Zato  so  Kari  in  njegovi  na- 
sledniki jako  radi  darovali  ali  dajali  v  upravo  velika  posestva 
po  Slovenskem  škofom,  samostanom  in  cerkvam,  da  bi 
oslabili  oblast  korotanskega  vojvode  in  mejnih  grofov. 
Mogočnost  furlanskih  mejnih  grofov  se  je  razdrobila  že  leta 
828.,  ko  jim  je  razčetrtil  kralj  krajino  na  majhne  krajine. 

Po  verdunski  pogodbi  leta  843.  (gl.  str.  78)  se  je  pri- 
klopil  južnozahodni  del  Slovencev  k  Italiji,  Korotan  in  Pa- 
nonija  pa  sta  se  navezali  k  Bavarskemu  v  skupno  vojvodstvo, 
katero  so  upravljali  vojvode  iz  kraljeve  rodovine  ali  pa  kra- 
ljevi najzvestejši  uradniki,  ki  pa  so  se  kljut)  temu  jako  radi 
upirali.  Precej  srečno  je  vladal  v  dobi  cesarja  Otona  I. 
korotanski  in  bavarski  vojvoda  Henrik  Saški,  cesarjev  brat. 
Njegov  sin  Henrik  II.  Prepirljivi  pa  se  je  uprl  leta  973.  mla- 
demu cesarju,  svojemu  bratrancu  Otonu  II.,  ki  mu  je  nato 
vzel  za  kazen  vojvodstvo.  Da  bi  se  zdrobila  za  bodoče  moč 
bavarskih  nepokornih  vojvod,  je  odcepil  cesar  leta  976.  Ko- 
rotan od  Bavarskega  in  ustanovil  zopet  posebno  od 
Bavarskega  neodvisno  korotansko  (koroško)  voj- 
vodstvo. 

A,  Koroško  vojvodstvo. 

Koroški  vojvoda  je  bil  državni  uradnik,  kakor  drugi 
vojvode  nemške  države.  Vojvodo  je  imenoval  kralj  po  svoji  v 
volji,  odstaviti  pa  ga  ni  smel,  če  niso  privolili  ostali  državni 
vazali.  Vsled  tega  so  skušali  doseči  vojvode  dedno  pravico 
v  svoji  oblasti.  Na  Koroškem  pa  so  se  prvih  sto  let  (976— 
1077)  jako  naglo  menjavali  vojvode,  pohajajoči  iz  raznih 
tujih  nemških  rodov,  zato  se  tukaj  v  tej  dobi  ni  mogla  iz- 

cimiti  dedna  vojvodska  oblast,  dokler  je  ni  dosegel  vojvoda 
Markvard  Eppensteinski. 

Kakšno  oblast  in  katere  dolžnosti  je  imel  koroški 
vojvoda?  Vojvoda  je  posredoval  v  vseh  zadevah  med  kraljem 
in  svojo  Vojvodino.  V  listinah  se  čita,  da  je  delil  kralj 
raznim  osebam  in  cerkvam  državna  posestva  na  Koroškem 
„na  priprošnjo"  ali  „na  željo"  tega  ali  onega  koroškega 
vojvode.  Vojvoda  je  bil  poveljnik  vojaške  moči  svojega 
vojvodstva;  če  je  izbruhnila  državna  vojna,  je  privedel  ko- 
roški vojvoda  svoje  oddelke,  pridružil  se  kralju  ter  poveljeval 
v  vojni  svojemu  vojaštvu.  Kot  kraljevi  namestniki  so  imeli 
koroški  vojvode  gotovo  tudi  sodno  oblast.  Za  zasluge  jim 
je  daroval  kralj  državna  posestva,  razen  tega  pa  so  smeli 
zahtevati  od  prebivalcev  svoje  dežele  pridelke,  prenočišča, 
robotno  priprego  in  podrobne  druge  služnosti. 

V  tem  vojvodstvu  so  se  združile  skoro  vse  slovenske 
pokrajine.  Segalo  je  gor  v  Spodnje  Avstrijsko,  na  jugu  je 
spadala  k  njemu  Veronska  (Furlanska)  mejna  krajina  z 
Oglejem,  Kranjska  in  istrska  mejna  krajina,  na  vzhodu  pa 
spodnja  (Savinska)  in  gornja  Korotanska  mejna  krajina  (ob 
srednji  Muri  in  gornji  Rabi).  Te  mejne  krajine  so  se  pola- 
goma cepile  od  Koroškega  vojvodstva  in  iz  njih  so  nastajala 
nova  vojvodstva. 

Razen  vojvod  in  njihovih  mejnih  grofov  je  bilo  v  ko- 
roškem vojvodstvu  dosti  neodvisne  gospode,  zlasti  cerkvene. 
Vojvodstvo  je  bilo  vedno  ognjišče  uporov  in  torišče  pobojev 
med  nezvestimi  vojvodi  in  med  kralji  ali  pa  med  posvetno 
in  cerkveno  domačo  gospodo.  Med  domačimi  plemenitimi 
rodovi  se  je  odlikovala  rodovina  Eppensteincev,  iz  katere 
je  izhajala  vrsta  vojvod,  ki  pa  je  izmrla  leta  1122.  Razdelitev  v 
grofovine  je  polagoma  ginila,  ponemčevanje  pa  je  napredo- 
valo zlasti  krog  novih  samostanov  in  cerkva  z  bavarsko 
duhovščino.  Solnograjski  nadškofje  in  oglejski  patrijarhi  10., 
11.  in  12.  stoletja  so  snovali  marljivo  samostane,  nove  ško- 

iijc  m  cerkve.  Leta  1026.  so  ustanovili  benediktinski  sa- 
mostan v  Osojali,  v  katerem  je  po  narodni  pripovedki  iskal 
zavetišča  poljski  kralj  Boleslav.  Leta  1042.  je  pomagal  nadškof 
ustanoviti  grofici  Hemi  krški  samostan,  a  leta  107 L  se  je 
ustanovilo  v  Krki  središče  nove  škofije.  Samostan  v  Št.  Pavlu 
so  ustanovili  leta  1129.,  v  Dobrli  vasi  krog  leta  1100.,  v 
Podkloštru  leta  1 107.  Med  domačim  plemstvom  so  se  omogli 
Sponlieimski,  Labodski,  Ortenburški,  Heunburški,  Truženjski, 
Junski  in  Ditrichsteinski.  Sponheimski  rod  je  dajal  Koroški 
vojvode  od  leta  1122.  Ta  rod  je  štel  nekoliko  jako  omikanih 
mož  in  je  stopil  v  prijateljsko  in  sorodniško  zvezo  z  mno- 
gimi vladarskimi  rodovinami,  na  primer  s  češkimi  Premislovci, 
ki  so  podedovali  nazadnje  Koroško  po  smrti  zadnjega  Spon- 
heimca  leta  1269.  S  solnograjskimi  nadškofi  so  imeli  Spon- 
lieimci  dolgotrajne  boje  in  prepire.  Meje  Koroške  Vojvodine 
so  se  za  njihove  vlade  jako  krčile,  ker  so  se  odcepile  od 
nje  nekdanje  mejne  krajine.  Sicer  pa  je  koroška  zgodovina 
v  dobi  Sponheimcev  najslavnejša.  Posebno  se  hvali  mirna 
vlada  omikanega  Bernharda  Sponheimca  (1202 — 1256),  ki 
je  povzdignil  blagostanje  v  deželi.  Bernhard  je  v  svoji  mla- 
dosti rad  potoval,  da  bi  si  pridobil  skušnje  in  znanje,  kar 
je  porabil  kot  vladar  v  srečo  svojih  podanikov.  Vzgojil  si 
je  dobro  in  pošteno  uradništvo,  posebno  je  skrbel  za  so- 
rodništvo.  V  njegovi  dobi  se  je  ustanovila  na  Koroškem 
druga  majhna  škofija,  namreč  labodska  ali  lavantinska  s 
sedežem  pri  Sv.  Andražu.  Bernhard  je  ustanovil  tudi  veliko 
vrsto  župnij,  cerkva  in  samostanov.  Mesta  Beljak,  Breze  in 
Velikovec  so  dobila  precej  pravic  ter  so  se  lepo  razvijala. 
Tudi  začetki  mesta  Celovca  spadajo  v  dobo  Bernhardove 
vlade.  Mnogo  zaslug  ima  ta  vojvoda  za  razvoj  živinoreje  in 
rudarstva  na  Koroškem.  Za  šolstvo  se  je  skrbelo  najbolje 
v  Krki,  pri  Sv.  Pavlu  in  v  Sv.  Andražu,  nižjih  šol  pa  je  bilo 
precej  raztresenih  po  vsej  deželi,  zlasti  v  samostanih.  Mladi 
plemiči  so  obiskovali  laške  in  francoske  visoke  šole,  ker  še 
takrat  na  Nemškem  ni  bilo  vseučilišč. 

Zadnji  vojvoda  rodu  Sponheimskih  je  bil  Bernhardov 
sin  Ulrik  III.  (1256—1269),  ki  se  je  zapletel  zaradi  svojega 
brata  Filipa,  bivšega  solnograjskega  nadškofa,  v  vojno  z 
novim  nadškofom  in  njegovimi  zavezniki,  Ogri.  Ogrske  čete 
so  razsajale  po  Koroškem  in  vojvodi  Ulriku  bi  se  bilo 
slabo  godilo,  ko  bi  ga  ne  bil  prišel  branit  sorodnik,  češki 
kralj  Premisel  II.,  ki  je  premagal  Ogre  (1260)  ter  jim  iztrgal 
vso  Štajersko.  Ulrik  je  bil  Premislu  hvaležen.  Ker  ni  imel 
otrok,  je  sporočil  češkemu  kralju  Koroško  in  vsa  druga 
svoja  posestva.  Lastnega  brata  Filipa  je  v  pogodbi  s  Pre- 
mislom  popolnoma  prezrl,  dobro  vedoč,  da  je  za  Koroško 
stokrat  bolje,  če  ji  vlada  mogočen  češki  kralj  ko  prepirljiv 
in  neznačajen  Filip,  kateremu  se  je  za  odškodbo  priskrbela 
čast  oglejskega  patrijarha. 

Ko  je  Ulrik  leta  1269.  umrl,  se  je  polastil  njegov  brat 
Filip  takoj  nekaterih  gradov  in  mest  ter  je  skušal  pridobiti 
plemstvo  brez  ozira  na  pogodbe  in  dogovore  s  češkim 
kraljem.  Premisel  pa  si  je  že  bil  pridobil  obilo  privržencev 
med  koroškimi  plemenitaši  in  cerkvenimi  dostojanstveniki; 
le  nižja  duhovščina  in  mesta  so  stala  na  Filipovi  strani. 
Filip  je  bil  seveda  preslab,  da  bi  si  ubranil  pravico  do 
koroškega  vojvodstva  proti  Premislu,  in  si  je  naprosil  po- 
moči starih  Premislovih  sovražnikov,  Ogrov. 

Premisel  je  imel  že  pripravljeno  vojsko,  če  bi  prišlo 
do  spopada  z  Ogri,  a  posrečilo  se  mu  je  skleniti  z  ogrskim 
kraljem  premirje  ter  je  odvedel  vojsko  na  Kranjsko  (listopada 
1270).  Medpotoma  se  je  polastil  Slovenjega  gradca,  katerega 
si  je  lastil  Filip,  nato  je  naglo  naskočil  Ljubljano,  poplenil 
nekoliko  uporniških  gradov  in  vse  Kranjsko  se  mu  je  udalo 
brez  odpora.  Sedaj  je  pohitel  Premisel  po  Kanalski  dolini 
na  Koroško,  ki  se  mu  je  podvrglo  istotako  brez  bitke. 
Sponheimec  Filip  se  je  odrekel  pravicam  na  Koroško,  Kranjsko 
in  Slovensko  krajino  in  je  prepustil  vsa  svoja  mesta  in 
gradove  za  majhno  odškodnino  Premislu,  katerega  so  ume- 
stili  Korošci   nato  v  Krnskem   gradu   kot  svojega  vojvodo. 

Premiscl  jc  uredil  deželo,  izročil  upravo  zanesljivim  domačim 
plcmcnitnikom  ter  se  je  vrnil  na  Češko.  Sponheimec  Filip 
je  še  sicer  spletkaril  proti  njemu,  toda  brez  uspehov.  Leta 
1271.  je  priliitel  Premisel  drugič  na  Koroško  zasledivši  za- 
roto nekaterih  nezadovoljnih  plemičev,  katere  je  strogo 
kaznoval. 

Češki  kralj  je  vladal  na  Koroškem  le  kratko  dobo. 
Jeseni  leta  1273.  so  si  izvolili  nemški  knezi  novega  kralja 
Rudolfa  Habsburškega  in  v  bojih  z  Rudolfom  je  omagal 
Premisel. 

f  ■ 
B.  Štajersko. 

Štajerska  Vojvodina,  ki  leži  na  mestu  nekdanjega  vzhod- 
nega Korotana  in  zahodne  Panonije,  ima  svoj  začetek  v 
takozvani  „korotanski  marki",  ki  jo  je  ustanovil  cesar 
Oton  I.  med  srednjo  Muro  in  Rabo  na  sedanjem  srednjem 
Štajerskem,  da  brani  koroško  Vojvodino  in  nemško  državo 
pred  ogrskimi  navali.  Prvič  se  omenja  ta  mejna  kra- 
jina leta  970.  Krog  leta  1056.  je  prejel  to  krajino  grof  Tra- 
venski  (Traungauer),  Otokar.  Otokarjevi  nasledniki  se  ime- 
nujejo od  konca  11.  stoletja  štajerski  ali  štirski  mejni 
grofje  po  svojem  gradu  Štiru  (Steyer)  in  to  ime  se  je 
preneslo  na  vse  ozemlje,  katero  so  upravljali  štirski  grofje 
(„š  t  irska  ali  štajerska  marka").  Mejna  grofovina  se 
je  naglo  širila.  Leta  1122.  so  podedovali  štirski  grofje  po 
izumrlem  koroškem  rodu  Eppensteinskem  velik  del  gornjega 
Štajerskega  od  Murave  do  Semeringa,  leta  1148.  pa  še 
Ptujsko  marko  s  središčem  v  Mariboru  (Marburg-Markburg 
=  mejni  grad,  sedež  mejnega  grofa). 

Po  štajerski  mejni  krajini  so  se  v  tej  dobi  marljivo 
ustanavljali  samostani.  V  slovenskem  delu  se  je  ustanovil  v 
tihih  Žicah  pri  Konjicah  leta  1165.  kartuzijanski  samostan 
s  francoskimi  menihi,  benediktinski  samostan  v  Gornjem 
gradu  pa  že  25  let  poprej  (1140). 

Posest  štirskih  mejnih  grofov  ni  bila  zaokrožena,  ker 
so  imeli  vmes  tuji  škofje  in  samostani  svoja  neodvisna 
posestva.  Vendar  pa  so  si  pridobivali  mejni  grofje  tudi 
tukaj  vpliv  kot  varuhi  cerkvenih  posestev. 

Leta  1180.  je  podelil  cesar  Friderik  I.  Rdečebradec 
štajerskemu  mejnemu  grofu  Otokarju  III.  naslov  vojvode. 
Tako  je  postalo  Štajersko  vojvodina. 

Z  Otokarjem  III.  pa  je  že  izumrl  domači  vojvodski  rod 
Travenski  (1192).  Otokar  je  izročil  Vojvodino  svojemu  pri- 
jatelju in  sorodniku,  avstrijskemu  vojvodi  Leopoldu  V.,  ker 
je  bil  mnenja,  da  je  najbolje,  če  se  sosedni  vojvodini  šta- 
jerska in  avstrijska  upravljata  skupno. 

Štajersko  je  bilo  že  pretežno  nemška  vojvodina,  ko  se 
je  združilo  z  Avstrijskim.  Na  jugu  je  obsegalo  dosti  manj 
zemlje  ko  dandanes,  ker  še  ni  bila  združena  z  njim  marka 
ob  Savi  in  ormoški  okraj,  v  katerem  so  še  vladali  Ogri. 
Na  severni  strani  pa  je  segalo  Štajersko  dalje  čez  Semering 
in  čez  Travensko  (Traungau). 

Med  avstrijskimi  vojvodi  (Babenberžani)  je  za  Štajersko 
najvažnejši  Leopold  VI.  (1198 — 1230),  ki  je  skrbno  pospe- 
ševal razvoj  mest  in  trgovine.  Do  njegove  vlade  je  vodila 
trgovska  pot  od  Dunaja  preko  gornjega  Štajerskega  na  Ko- 
roško in  odtod  k  morju  in  na  Laško.  Leopold  VI.  pa  je  dal 
sezidati  čez  Savo  most  (Zidan  most),  da  bi  napeljal  trgo- 
vino čez  Gradec,  Maribor,  Celje  in  Kranjsko  naravnost  k 
morju,  kar  se  mu  je  precej  posrečilo.  Za  njegove  vlade  sta 
se  ustanovili  dve  novi  majhni  škofiji,  sekovska  leta  1218. 
(s  sedežem  v  Sekovi  na  Gornjem  Štajerskem,  sedaj  v 
Gradcu)  in  lavantinska  leta  1228.  (s  sedežem  pri  Sv.  Andražu 
na  Koroškem,  od  leta  1859.  v  Mariboru),  ki  je  imela  nekaj 
župnij  tudi  po  Štajerskem.  Mejo  proti  Ogrom  je  čuval  takrat 
bojeviti  Friderik  Ptujski,  ki  si  je  osvojil  del  ormoškega 
okraja  in  podaril  Veliko  nedeljo  nemškemu  redu,  ki  je  še 
dandanes  posestnik  te  župnije. 

Za  Leopoldovcga  naslednika,  za  vojvode  Friderika  Bo- 
jevitega (1230—1246)  so  napočili  nemirni  časi.  Vojne  proti 
upornim  plcmcnitašcm,  proti  Čehom  in  Ogrom  so  ugonobile 
plodonosno  delo  prejšnjih  let.  Štajerci  so  trpeli  posebno 
zaradi  ogrskih  navalov.  Nemirni  vojvoda  je  našel  smrt 
leta  1246.  v  bitki  z  Ogri.  Ker  ni  zapustil  moških  otrok,  se 
je  polastil  Avstrijskega  in  Štajerskega  cesar,  ki  je  pošiljal 
Vojvodini  svoje  upravitelje.  Upravne  posle  na  Štajerskem  bi 
moral  voditi  grof  Majnhard  Goriški,  kateremu  pa  se  ni  po- 
srečilo upokoriti  domačih  upornikov.  Po  vsej  deželi  je  vrelo, 
nič  ni  bilo  varnega.  Najhuje  se  je  pustošilo  po  cerkvenih 
posestvih,  katera  so  si  šiloma  prisvajali  plemenitaši.  In  ko 
je  leta  1250.  umrl  še  cesar,  je  uvidel  cesarski  namestnik, 
da  ne  more  ničesar  opraviti  in  je  rajši  zapustil  deželo. 
Sedaj  ni  bilo  med  štajersko  Vojvodino  in  onemoglo  nemško 
državo  sploh  nobene  zveze.  Štajerska  gospoda  je  gospodarila 

v 

sama  po  svoje.  Čutilo  pa  se  je,  da  je  treba  imeti  deželnega 
gospodarja. 

Avstrijsko  plemstvo  se  je  udalo  leta  1251.  vladi  češkega 
kralja  Premisla  II.  (Pfemysl),  ki  je  v  kratkem  zopet  za  silo 
uredil  vojvodino.  Isto  bi  bili  storili  tudi  Štajerci  in  češki 
kralj  se  je  že  pripravljal,  da  zasede  tudi  Štajersko,  toda  pre- 
hiteli so  ga  Ogri.  Ogrski  kralj  Bela  IV.  je  zasedel  z  bojno 
silo  precej  vzhodnoštajerskih  gradov  in  krajev,  med  njimi 
Ptuj,  in  leta  1253.  se  mu  je  udalo  mnogo  plemenitašev.  Po 
papeževem  posredovanju  se  je  sklenil  mir  med  Belo  IV.  in 
Premislom  II.  leta  1254.,  po  katerem  je  sprejel  Štajersko 
ogrski  kralj.  Avstrijsko  pa  Premisel.  Takrat  se  je  odtrgalo 
od  Štajerskega  Travensko  in  severni  deli  od  Semeringa,  ki 
so  se  priklopili  k  Avstrijskemu  za  vedno. 

Z  ogrsko  vlado  pa  Štajerci  niso  bili  zadovoljni.  Plem- 
stvo se  je  uprlo  in  ponudilo  vojvodino  češkemu  kralju. 
Ogre  so  pregnali  iz  Štajerskega  in  ko  jih  je  potolkel  še 
Premisel  leta  1260.,  se  je  združilo  zopet  Štajersko  z  Avstrij- 
skim pod  vlado  češkega  kralja. 

—    98     - 


Premisel  je  dobro  spoznal  nezanesljivost  prevzetnih 
štajerskih  plemenitašev,  ki  jih  je  sklenil  za  vsako  ceno 
ukrotiti,  da  pomore  zanemarjenemu  kmetskemu  in  meščan- 
skemu stanu.  Uporno  gospodo  je  polovil  in  jih  zapiral  po 
raznih  gradovih  na  Moravskem  in  Češkem,  marenberškega 
gospoda  je  dal  celo  uklenjenega  pripeljati  v  Prago.  Naj- 
višjega deželnega  urada  ni  zaupal  nobenemu  domačinu,  ve- 
činoma so  bili   češki    plemenitaši   štajerski   deželni  glavarji. 

Zaradi  prestrogega  ravnanja  je  jelo  plemstvo  Premisla 
sovražiti  in  se  je  tihoma  zarotilo  proti  njemu.  Upor  se  jim 
je  sicer  ponesrečil  (1267),  ko  pa  so  izvolili  leta  1273. 
končno  nemškega  kralja  Rudolfa  Habsburškega,  je  takoj 
prestopila  skoro  vsa  štajerska  gospoda  na  njegovo  stran. 

C.  Kranjsko. 

Ozemlje  današnjega  Kranjskega  je  bilo  del  koroškega 
vojvodstva,  ustanovljenega  leta  976.  Razni  škofje  so  imeli 
tod  velika  posestva,  vmes  pa  so  bile  drobne  grofovine, 
ki  so  cesto  menjavale  svoje  gospodarje.  Kot  posebna  grofija 
se  imenuje  že  leta  973.  »kranjska  marka"  (Creina  marcha) 
v  neki  listini,  v  kateri  je  daroval  cesar  Oton  II.  brizinskemu 
škofu  Abrahamu  veliko  zemlje  v  loškem  okraju.  Ta 
kranjska  marka  je  ležala  torej  na  Gorenjskem,  a  natančno 
se  ne  more  določiti,  kako  daleč  je  segala. 

Notranjsko  s  Krasom  je  spadalo  k  istrski  mejni  krajini. 

Na  Dolenjskem  se  imenuje  v  12.  stoletju  še  ogrska 
ali  slavonska  marka  krog  Metlike  med  Krko  in  Kolpo, 
ki  pa  je  spadala  k  Hrvatskemu.  V  13.  stoletju  se  je  ločil  ta 
del  od  Hrvatskega  in  se  imenuje  odslej  »slovenska 
marka",  ki  se  je  razširila  polagoma  po  vsem   Dolenjskem. 

Kot  prvega  mejnega  grofa  kranjskega  imenuje  po 
imenu  listina  leta  1040.  nekega  Eberharda.  Po  ozemlju  je 
jako  naraščala  posest  brizinskih  škofov,  a  tudi  briksenskih 
ter  oglejskih  patrijarhov.   Izmed  posvetnih   domačih  gospo- 

ilarjov    je    imel    v    10.  in   11.  stoletju    plemič   Pribislav  po- 
sestva ob  izlivu  Sore  v  Savo. 

Za  posestva  so  se  trgali  posvetni  in  cerkveni  velikaši 
ter  izpodrivali  drug  drugega.  Polagoma  si  je  pridobil  ko- 
roški rod  Sponheimski  tudi  na  Kranjskem  največ  zemlje. 
Plodonosno  delo  koroškega  vojvode  Bernharda  je  segalo 
tudi  sem.  Ustanovil  je  frančiškanski  samostan  v  Ljubljani 
(1233),  cistercijanski  v  Kostanjevici  in  kartuzijanski  v  Bistri 
(1255).  Po  volji  zadnjega  koroškega  vojvode  Sponheimskega 
je  zasedel  tudi  Kranjsko  češki  kralj  Premisel  II.,  kateremu 
je  sledil  Rudolf  Habsburški.^ 

Č.  Istra. 

Istra  ima  svoje  ime  po  Istrih,  nekem  bojevitem  narodu, 
ki  je  bival  tod  po  starih  rimskih  poročilih  v  3.  stoletju 
pred  Kr.  Čez  Istro  se  je  razprostirala  carigrajska  vlada,  leta 
789.  pa  so  jo  zasedli  Franki.  Istrski  otoki  pa  niso  marali 
nemške  vlade,  ki  jih  je  premalo  branila  proti  navalom  Hr- 
vatov, Neretvanov  in  Saracenov,  in  so  se  udali  benečanski 
republiki  (898).  Benečanom  so  se  dobrovoljno  pokorila  mnoga 
pobrežna  mesta  in  tako  je  prihajal  v  njih  laški  jezik  do 
veljave.  Leta  952.  je  postala  Istra  del  furlanske  marke  pod 
vrhovno  vlado  bavarskega  vojvode,  leta  976.  jo  je  združil 
Oton  II.  z  novim  Koroškim  vojvodstvom,  pozneje  pa  so  se 
borili  v  njej  za  oblast  oglejski  očaki  in  posvetni  plemenitaši. 
Benečani  so  se  dobro  utrdili  po  mestih,  obrežjih  in  po 
otokih,  notranjo  zemljo  pa  so  upravljali  oglejski  očaki  in 
grofje  Eppensteinski,  Sponheimski  in  Andechs-Meranski,  a  le 
malokateri    se    je    utegnil   baviti   z   Istro    zaradi    nujnejših 


1  Habsburški  rod  je  razširil  meje  Kranjskega  na  škodo  oglejskih 
očakov,  podedoval  grofijo  istrsko,  zemljo  ob  Pivki  in  Metliki  (1374).  Ko 
se  je  združil  s  Kranjskim  še  gornji  Kras  in  so  se  tudi  gospodje  Devinski 
pokorili  Habsburžanom,  so  segale  kranjske  meje  do  Jadranskega  morja 
(1465—1815).  Leta  13  64.  se  imenuje  Rudolf  IV.  Ustanovnik  »kranjski  ^ 
vojvoda"  (gl.  str.  115). 

opravil  v  nemški  državi.  Mejna  krajina  istrska  je  ob- 
segala skoro  ves  jugozahodni  del  polotoka,  severni  del  z 
glavnim  mestom  Pazinom  pa  je  bil  od  12.  stoletja  posebna 
»istrska  grofija".  Sreče  ni  bilo  ne  tu  ne  tam.  Istrska 
grofija  se  je  pridružila  leta  1248.  Gorici,  po  goriških  grofih 
pa  so  jo  sprejeli  Habsburžani  leta  1374.,  ki  so  jo  dajali  v 
najem  ali  jo  zastavljali  raznim  rodovom  do  leta  1766. 

Večina  Istre  (vsa  posest  oglejskega  očaka)  pa  je  prišla 
v  letih  1410—1422  v  benečansko  oblast,  v  kateri  je  ostala 
do  Napoleonove  dobe  (1797),  ko  se  je  združila  vsa  Istra  z 
Avstrijskim. 

D.  Goriško. 

Goriško  je  bilo  združeno  s  furlansko  mejno  krajino. 
Leta  952.  je  oddelil  cesar  Oton  I.  Oglej  in  Gorico  od  fur- 
lanske krajine  in  ju  pridružil  h  Koroškemu.  Leta  1001.  je 
dobil  oglejski  patrijarh  polovico  Solkanskega,  drugo  polo- 
vico pa  furlanski  grof  Verigant,  čegar  zet  Markvart  Eppen- 
steinski  je  sezidal  grad  pri  Gorici  ter  se  jel  nazivati  „grof 
Goriški".  Ta  naslov  so  si  ohranili  tudi  dediči  tega  rodu, 
koroški  gospodje  Lurnski.  Spori  z  oglejskimi  očaki  so  se 
končali  na  korist  grofov.  Nekateri  goriški  grofje  so  jako 
dobro  gospodarili  in  širili  posest  z  ženitvami  in  nakupom. 
Izdatno  so  podpirali  tudi  Rudolfa  Habsburškega  proti  Pre- 
mislu  II.  S  Habsburžani  so  stopili  v  rodbinsko  zvezo  ter  so 
si  pridobili  od  njih  Koroško  vojvodstvo  (1286).  Zadnji 
grofje  pa  so  živeli  razsipno  in  so  se  zadolžili  pri  Habsbur- 
žanih,  ki  so  jih  pregovorili  k  vzajemnemu  dogovoru,  po 
katerem  bi  se  rodova  vzajemno  podedovala,  ako  bi  kateri 
izmed  njiju  izumrl.  Ko  je  leta  1500.  umrl  zadnji  grof,  so 
prevzeli  Habsburžani  njegovo  posest. 

E.  Trst. 

Trst  z  okolico  je  bil  dolgo  celo  neznaten  kraj.  Sicer 
so  imeli  že  Rimljani  na  njegovem  mestu  naselbino  Tergeste, 

a  ni  se  inoiria  razvijati  zaradi  bližnje^^a  Ogleja.  Jako  zgodaj 
pa  je  dobil  Trst  svojega  škofa.  Škofje  so  dobivali  od  6.  sto- 
letja vedno  večjo  oblast  nad  mestom,  ki  se  je  odkupilo  iz 
njihove  nadvlade  šele  leta  1295.  Mestna  uprava  se  je  ure- 
dila po  načinu  laških  mest.  Mestu  je  načeloval  podesta, 
večinoma  plemenitega  rodu.  Tržačani  so  prebili  mnogo  ne- 
srečnih bojev  z  Benečani,  zaradi  katerih  so  se  leta  1382. 
radovoljno  udali  varstvu   avstrijskega   vojvode  Leopolda  III. 

F.  Ostalo  ozemlje. 

Vzhodno  mejno  krajino,  katero  je  osnoval  Karel  Ve- 
liki proti  Obrom,  so  razbili  Ogri  po  letu  900.  Oton  I.  jo  je 
ustanovil  znova,  a  v  manjšem  obsegu.  Iz  te  mejne  krajine 
se  je  razvilo  današnje  avstrijsko  vojvodstvo,  ki  pa 
se  je  zgodaj  ponemčilo  in  se  torej  v  zgodovini  slovenskega 
naroda  ne  more  več  omenjati.  Isto  velja  o  nekdanjih  slo- 
venskih naselbinah  po  Solnograjskem  in  Tirolskem, 
ki  so  kot  deli  Korotana  prehajale  v  posest  solnograjskih 
nadškofov  in  raznih  škofov,  posebno  briksenskih.  J 

Cerkvena  posestva  so  bila  v  vseh  vojvodstvih  in  gro-' 
fijah    neodvisna.    Škofje   so    bili    torej    na  svojih    posestvih 
kakor  samostojni  knezi,  zaraditega  so  imeli  naslov  „knez  in 
škof"  („knezoškof").' 


J  Razdrobitev  slovenske  zemlje  v  majhne  samostojne  Vojvodine  in 
grofije  je  jako  škodovala  slovenski  celokupnosti  in  državni  ideji.  Narod  je 
izgubljal  čut  skupnosti,  Kranjec  je  sovražil  Štajerca,  Korošec  ni  maral 
Kranjca,  Prekmurec  je  pozabil,  da  ima  na  zahodu  brate  itd.  Vkljub  temu 
pa  so  ostale  slovenske  pokrajine  tudi  po  delitvi  v  tesni  zvezi  med  seboj, 
pri  čemer  jih  je  podpirala  naravna  zemljepisna  lega.  Vse  vlade  so  bile 
prepričane,  da  so  narodne  meje  pri  Slovencih  obenem  tudi  najboljše  po- 
litične meje.  Franki  so  pustili  vse  Slovence  pod  eno  upravo.  Pri  Istri  se 
je  čutilo,  da  ne  spada  k  furlanski  marki,  zato  se  je  priklopila  h  Korotanu. 

Poznejša  razdelitev  Korotana  na  majhne  deželice  nima  nobenih 
vzrokov  v  narodu  ali  v  naravni  legi,  ampak  v  samovoljnosti  nemške  go- 
spode. A  zopet  so  združili  avstrijski  vladarji  skoro  vso  slovensko  zemljo 
(seveda   že   precej    ponemčeno)   v   eno  upravno   celoto,    takozvano  „No- 

10.  Razvoj  kmetske  podložnosti  in  tlake. 

Kako  so  se  prepirale  in  ruvale  nemške  plemenite  ro- 
dovine  zaradi  posesti  na  Slovenskem,  o  tem  nam  govore 
zgodovinarji  veliko  več  ko  o  življenju  in  razmerah  naroda 
samega. 

Starodavne  slovanske  ravnopravnosti  in  enakosti  vseh 
prebivalcev  že  davno  ni  bilo  več.  Gotovo  je,  da  so  našli 
bavarski  in  frankovski  premagovalci  na  Slovenskem  že  močne 
stanovske  razlike.  Krog  leta  800.  je  bila  sicer  še  velika  ve- 
čina naroda  svobodnega,  toda  na  eni  strani  se  je  ločilo  iz 
njega  nekako  domače  plemstvo,  na  drugi  strani  pa  so  po- 
znali Slovenci  že  takrat  poleg  svobodnih  ljudi  tudi  nesvo- 
bodne.  Vpliv  nemških,  laških  in  raznih  mongolskih  sosedov 
je  razjedal  že  stoletja  poprej  staro  upravno  življenje. 

Stanovske  razlike  so  se  okrepile  in  povečale  po  po- 
kristjanjenju  Slovencev.  Krščansko  duhovstvo  je  bilo 
nov  stan,  ki  je  hrepenel  od  nekdaj  po  posebnem  nedota- 
kljivem stališču,  ločen  od  vseh  drugih  po  pravicah  in  dol- 
žnostih. Duhovstvo  je  doseglo,  da  se  je  njegova  posest 
oprostila  vseh  državljanskih  dolžnosti,  da  niso  imeli  deželni 
zakoni,  posvetne  oblasti  in  posvetna  sodišča  za  nje  nobene 
veljave. 

Plemstvo  je  bilo  nekdaj  le  cvet  prebivalstva,  voditelj 
ljudstva.  Domače  slovensko  plemstvo  se  je  pod  nemško  vlado 
sicer  polagoma  trebilo,  a  ohranilo  se  je  vendar  še  deloma 
nekaj  stoletij  (prim.  str.  75,  76).  Jako  naglo  pa  je  naraščala 
moč  nemškega  plemstva.  Poleg  starega  nemškega  rodovin- 
skega  plemstva,  ki  se  je  naselilo  na  svojih  novih  posestvih  na 


tran jo  Avstrijo"  s  sedežem  v  Gradcu,  koroško,  kranjsko,  štajersko 
a  tudi  goriško  plemstvo  je  delovalo  skupno  v  turških  in  verskih  bojih. 
Napoleon  je  nazadnje  zopet  združil  večino  slovenskih  dežel  v  eno  celoto, 
»kraljestvo  ilirsko".  Ideja  edinstva  slovenskih  deželni 
izumrla  nikdar  in  je  do  danes  najvažnejša  točka  sloven- 
skega narodnega  programa. 

Slovenskem,  se  je  množilo  uradništvo,  ki  je  dobivalo  kot 
plačilo  za  zasluge  in  zvestobo  istotako  zemljišča  in  pleme- 
nita imena.  Po  velikosti  posestev  in  starodavnosti  rodu  je 
bilo   med   plemenitaši  več  stopenj  (višje  in  nižje  plemstvo). 

Svobodni  vaščani  so  bili  lastniki  manjših  posestev 
(kmetij),  od  plemstva  neodvisni  podaniki  deželnega  gospoda 
(vojvode,  kralja).  Tlačanskih  dolžnosti  niso  imeli,  pač  pa 
so  plačevali  deželni  davek  kakor  gospoda  in  morali  opra- 
vljati vojaško  službo.  Svobodniki  so  bili  potomci  nekdanjih 
zadružnikov,  ki  so  se  bili  razdelili  na  posamezne  rodovine, 
a  tudi  tujci,  trgovci  in  obrtniki,  katerim  se  je  priznavala 
osebna  svoboda  na  kraljevi  zemlji.  Ti  tujci  so  začetek  svo- 
bodnega meščanskega  stanu. 

Veleposestniško  plemstvo  je  skrbelo,  da  si  pridobi 
in  zagotovi  delavske  moči  in  služabništvo.  Kdor  se  je  za- 
vezal, da  hoče  obdelovati  gosposko  zemljo,  tistemu  se  je 
odmerilo  zemljišče  v  stalno  porabo.  Naselnik  je  postal  nekak 
lastnik  tega  zemljišča  in  je  plačeval  gospodu  obresti  ali 
davek  v  pridelkih  in  mu  je  hodil  na  tlako.  V  tako  pod- 
ložniško  razmerje  so  vstopali  posebno  tisti  ljudje,  ki 
niso  imeli  lastne  zemlje.  Prejšnja  prazna  zemlja  je  redila 
nove  naselbine,  njena  cena  je  rastla  in  v  isti  meri  je  na- 
raščala moč  plemstva  in  cerkve,  ki  sta  vezala  vse  nove  go- 
spodarske delavce  na  svoja  posestva,  da  bi  jih  ne  mogli 
po  lastni  volji  opuščati. 

Nesvobodnih  je  bilo  vedno  več,  svobodnega  kmetskega 
stanu  pa  vedno  manj.  Svobodni  kmetje  so  radi  sprejemali 
od  veleposestnikov  zemljo  v  obdelovanje,  za  katero  so  pla- 
čevali in  odsluževali  ravno  tako  kakor  drugi  podložniki. 
Polagoma  med  takimi  svobodniki  in  nesvobodniki  ni  bilo 
več  razlike.  Drugi  svobodni  kmetje  pa  so  se  rade  volje 
sami  vdajali  varstvu  plemenitašev,  ker  so  se  hoteli  izogniti 
vojaški  dolžnosti,  katere  kot  podložniki  niso  imeli.  Polagoma 
se  je  utrdil  nazor,  da  je  kmetski  stan  sploh  nesvoboden, 
da  torej  kmet  ne  sme  biti  podanik  deželnega  gospoda,  ampak 

podložnik  graščine  ali  cerkve.  V  15.  stoletju  se  je  o  tem 
že  javno  razpravljalo,  da  so  vsi  poljedelci  nesvobodni  pod- 
ložniki  gospode. 

Podložnikom  se  začetkoma  ni  godilo  slabo.  Splošno 
je  znano,  da  so  živeli  kmetje  krog  leta  1000  precej  dobro 
in  da  do  13.  stoletja  niso  gospoda  prehudo  ravnali  z  njimi. 
Gospod  je  gledal,  da  si  je  ohranil  delavce,  ki  bi  mu  bili  uha- 
jali v  mesta  ali  k  boljšim  gospodom,  če  bi  jih  bil  tlačil.  Zane- 
marjenega kmeta  ni  spodil  takrat  graščak  z  zemljišča  kakor 
dandanes  oblast,  ki  prodaja  brezsrčno  vse  na  dražbi  in  ga 
spodi,  če  ne  izpolnjuje  svojih  dolžnosti.  Graščak  ga  je  le 
kaznoval  in  mu  odkazal  najslabši  svet  za  obdelovanje.  Kadar 
se  je  zanikrni  kmet  poboljšal,  ga  je  posadil  spet  na  boljšo 
zemljo.  Ob  slabih  letinah  je  gospodar  celo  rad  priskočil 
podložnikom  na  pomoč.  Tako  se  je  n.  pr.  popustil  kmetom 
vetrinjskega  samostana  (1224)  letni  davek  15  sodnih  vinarjev, 
koroški  vojvoda  Ulrik  III.  je  popuščal  nekaterim  kmetom 
takozvani  lesni  vinar  (1257)  itd.  Najhujše  je  bilo,  da  pod- 
ložnik ni  imel  osebne  svobode.  Posestva  ni  smel  zapustiti 
po  lastni  volji,  ker  se  je  smatral  za  gospodovo  last  kakor 
zemlja  in  živina.  Prišlo  pa  je  tako  daleč,  da  so  gospoda 
svoje  podložnike  z  zemljo  vred  prodajali,  zamenjavali  in  jih 
dajali  za  doto  svojim  otrokom.  Če  je  hotel  podložnik  uiti 
iz  gospodove  oblasti,  so  ga  lahko  ujeli  in  kaznovali  kakor 
živino.  Lastnega  premoženja  ni  smel  imeti  podložnik.  Kar 
si  je  pridelal,  je  pridelal  večinoma  svojemu  gospodu.  Še-le 
v  15.  in  16.  stoletju  so  spet  nastopili  blažji  običaji,  ker  se 
je  izprevidelo,  da  je  človek  vendar  nekaj  več  ko  mrtva  reč. 
Odslej  nima  več  gospod  pravice  na  podložnikovo  telo, 
ampak  samo  na  njegovo  službo  in  delo.  Podložnikov  niso 
več  prodajali  in  menjavali.  Koder  se  je  bilo  ljudstvo  jako 
razmnožilo,  tam  jih  je  puščal  gospod,  da  so  prestopili  v 
službo  drugam.  Tlačan  si  je  sedaj  že  tudi  smel  skrbeti  za 
posebno,  lastno  imetje.  Gospod  mu  ni  mogel  toliko  braniti, 
če  si  je  hotel  kot  rokodelec,   služabnik  ali  umetnik  drugod 

služiti  kruha  ali  če  se  je  hotel  oženiti  na  zemljo  drugega 
j^ospoda  ali  se  naseliti  v  mestu. 

Podložniške  dolžnosti  so  bile  plačevanje  davščin  in  oprav- 
ljanje raznih  del.  Gospodu  so  dajali  določeno  število  gosi, 
kokoši,  mladih  in  rejenih  svinj,  določeno  množino  sočivja, 
redkve,  repe,  raznega  žita  (rž,  pšenica,  oves),  lanu,  konoplje, 
lesa  in  vina.  Nekatere  kmetije  so  imele  preskrbovati  med, 
druge  ribe  itd.  Dalje  je  zahteval  gospod  razne  izdelke  obrtne 
pridnosti,  mreže,  platno,  kožuhovino.  Če  je  obiskal  gospod 
ali  kateri  uradnik  hišo,  ga  je  bilo  treba  dobro  pogostiti. 

Tlaka  ali  robota  je  bilo  raznovrstno  brezplačno  delo, 
ki  so  ga  imeli  opravljati  podložniki  svojemu  gospodu.' 
Bila  je  bodisi  v  prež  na  ali  ročna.  Na  vprežno  tlako  so 
hodili  kmetje  s  konji  in  vozovi,  ko  so  privažali  gospodu 
za  grajske  in  gospodarske  stavbe  kamen  in  les,  spravljali 
vino  in  poljske  pridelke,  navažali  ceste  itd.  Ročna  tlaka  se 
je  opravljala  na  gosposkem  polju,  pri  stavbah,  na  lovu  itd. 
Vsaka  podložniška  hiša  je  imela  točno  odmerjene  in  do- 
ločene plačilne  in  tlačanske  dolžnosti,  ki  so  bile  zapisane 
v  starodavnih  knjigah  (urbarjih).  Česar  ni  bilo  v  urbarju, 
tega  gospod  Di  mogel  zahtevati.  Novih  doklad  niso  pripo- 
znavali  podložniki  in  so  se  pritoževali  na  deželno  sodišče 
zoper  nje,  ki  je  zavračalo  vse  nove  zahteve.  V  dobi  turških 
vojn  pa  je  gospoda  vendar  nasilno  zahtevala  višje  davke, 
zaradi  katerih  so  se  kmetje  upirali. 

Graščak  je  bil  na  svojih  posestvih  kakor  kralj  svojih 
podložnikov.  Zapovedoval  in  prepovedoval  je,  sodil  sam  ali 
pa  si  nastavljal  posebne  sodnike,  da  sodijo  podložnikom. 
V  vsaki  občini  je  imel  graščak  dobrega  pomočnika  in  ura- 
dnika —  župana  ali   „rihtarja",    čigar    hiša  je  uživala    po- 

•  Tlačanska  dela  so  zahtevali  že  nekdaj  Rimljani,  posebno  od 
svojih  galskih  podložnikov  na  sedanjem  Francoskem,  kjer  so  se  sezna- 
nili z  njimi  Franki.  Franki  so  razširili  tlako  s  svojo  državo  po  vsej  za- 
hodni in  srednji  Evropi.  RazločevaH  so  prvotno  trojno  tlako,  1.  orno 
(delo  na  polju  in  v  vinogradu),  2.  vozno,  3.)  ročno  (stavbe  gradov, 
hiš  in  mlinov,  spravljanje  letine,  podiranje  drevja,  mlat). 

sebne  pravice.  Župan  je  imel  istotako  neko  sodno  oblast  in 
nadzorstvo  nad  mero  in  vago.  Njegova  je  bila  tretjina  vseh 
plačanih  glob.  Županstvo  je  dajal  graščak  v  nekaterih  ob- 
činah v  najem,  drugod  pa  je  ostajalo  županstvo  v  rodovini 
po  dedni  pravici.' 

Graščak  je  bival  v  utrjenem  zidanem  gradu.  Gosposki 
gradovi  so  se  zidali  večinoma  na  vzvišenih  mestih,  cesto  na 
visokih,  nepristopnih  skalah,  posebno  v  nemirnih  časih  12.  in 
13.  stoletja.  Če  naravna  lega  ni  dosti  branila  gradu,  so  se 
sezidale  še  silne  ograje  in  izkopali  globoki  jarki  krog  njega. 
V  takih  trdnjavah  so  se  čutili  viteški  gospodarji  na  varnem 
in  se  cesto  niso  brigali  za  deželno  gosposko  ali  državno 
vlado.  Mnogi  graščaki  so  se  tako  prevzeli  v  svojem  bo- 
gastvu, da  so  se  udajali  razuzdanemu  življenju,  živeli  le 
ob  bogatih  pojedinah  ter  hodili  za  kratek  čas  ropat  s  četami 
svojih  hlapcev  v  daljno  okolico.  Najrajši  so  prežali  na 
bogate  potujoče  trgovce  in  meščane.  Ta  razvada  se  je  uko- 
reninila  v  13.  stoletju  tako  močno,  da  je  morala  državna 
vlada  z  vso  silo  krotiti  gospodo.  Odslej  si  gospoda  ni  smela 
več  staviti  in  utrjevati  gradov  brez  cesarjevega  dovoljenja, 
nemirnim  graščakom  pa  so  razrušili  gradove. 

Večina  gosposke  je  bila  trdosrčna  in  je  neusmiljeno 
odirala  svoje  tlačane.  Zato  je  ljudstvo  ubožalo.  Vedno  več 
ljudi  je  postopalo  brez  dela  in  zaslužka,  ki  so  rajši  postajali 
tatovi  in  razbojniki,  nevarni  bogatcu  in  ubožcu.  Razumljivo 
je,  da  je  zastajala  trgovina  in  obrt  v  takih  razmerah.  Upanja 
pa  ni  bilo  od  nikoder,  da  pridejo  kdaj  boljši  in  mirnejši  časi. 

11.  Sklep  tretje  dobe. 

Krog  leta  1000  se  je  polastila  vsega  evropskega  krščan- 
skega  ljudstva  neka   verska   gorečnost,   s  katero  je  oživela 


1  Županska  sodna  oblast  po  kmetskih  občinah  je  pojemala  še-le 
v  18.  stoletju,  ko  je  vzrastla  moč  okrajnih  uradov  in  ko  se  je  uvedel  po- 
licijski red  za  Marije  Terezije  in  Jožefa  II.  Staro  rihtarstvo  se  je  celo 
odpravilo  in  se  nadomestilo  z  novim  občinskim  redom  leta  1849. 

zopet  navada  hoditi  na  daljna  božja  pota  v  Rim  in  v  Pa- 
lestino po  kopnem  in  po  morju.  V  11.  stoletju  pa  so  na- 
valili na  Palestino  Turki,  ki  so  pobijali  in  preganjali  romarje, 
skrunili  krščanske  svete  kraje  ter  nazadnje  sploh  prepovedali 
romanje  v  Palestino.  Glas  o  nečloveških  turških  činih  seje  raz- 
nesel  po  Evropi  in  papeži  so  jeli  klicati  v  boj  za  sveto  deželo. 
Tako  so  se  začele  slavne  križarske  vojne  (1095—1291).  Voj- 
ščaki,  ki  so  hodili  na  Jutrovo,  so  si  pripenjali  na  desno  ramo 
križ  iz  rdečega  sukna  in  so  se  imenovali  zaraditega  „križarje". 

Križarski  vojščaki  so  cesto  pozabljali  svoj  namen,  živeli 
razkošno  in  prinašali  v  Evropo  nalezljive  bolezni.  Prvotnega 
namena  te  vojne  niso  dosegle.  Palestino  so  ovladali  Turki, 
kristjani  pa  so  izgubili  v  teh  200  letih  na  milijone  bojevnikov. 

A  vendar  so  nam  zelo  koristile  križarske  vojne. 

Plemenitaši,  ki  so  se  do  te  dobe  pretepali  med  seboj 
in  zavidali  drug  drugemu  imetje,  so  našli  v  križarskih  vojnah 
skupen  cilj  in  so  začeli  služiti  sveti  stvari  s  svojim  orožjem 
in  premoženjem.  S  podložnim  ljudstvom  niso  smeli,  niso 
utegnili  neusmiljeno  ravnati.  Viteštvo  se  je  razvilo  med 
njimi  z  mnogimi  lepimi  navadami. 

Po  mestih  je  oživela  trgovina  in  obrt.  Meščani  so 
bogateli  ter  si  kupovali  novih  pravic  in  svoboščin.  Svobodna 
mesta  so  rastla  po  moči  in  po  številu.  Večinoma  so  ob- 
dajali tudi  mesta  z  zidovi,  jarki  in  nasipi  iz  strahu  pred  Tartarji. 

Po  d  lož  ni  ko  m  se  je  olajšalo  stanje.  Na  papeževo 
besedo  je  moral  zemljiščni  gospodar  pustiti  vsakega  pod- 
ložnika,  kateri  je  hotel  med  križarje.  Kadar  pa  se  je  pod- 
ložnik  vrnil  iz  Palestine,  je  ostal  svoboden.  Tako  je  začelo 
na  velikih  posestvih  primanjkovati  delavcev.  Plemstvo  je 
jelo  hirati,  ker  je  deloma  ubožalo  in  se  krčilo  po  številu. 
Največ  moči  pa  si  je  pridobila  cerkev  in  papeževa  stolica, 
ki  je  dosegla  v  tej  dobi  vrhunec  svoje  veljave. 

V  Ljubljani;  1910.  :: 

Četrta  doba. 

Slovenci  v  letih  1276—1550. 

Pregled: 

Doba  prvih  Habsbaržanov  ni  olajšala  podložniškega 
stanja  na  Slovenskem,  pač  pa  se  je  plemstvo  zopet  opomoglo. 
Na  Slovenskem  se  je  povzpel  najviše  rod  Celjskih  grofov. 
V  tej  dobi  so  vdrli  Turki  na  Balkan  in  preplavljali  slo- 
venske pokrajine  skoro  neprenehoma  nad  300  let.  Narod 
sicer  ni  omagal  v  turških  bojih  in  je  pokazal  neštetokrat 
pogumno  srce  in  junaško  pest,  dasiravno  je  bil  večinoma 
prepuščen  samemu  sebi,  toda  pogrezal  seje  v  gospodarsko 
bedo,  ki  jo  je  zakrivila  poleg  Turkov  in  drugih  nevolj  do- 
mača zemljiška  gospoda.  Ljudstvo  je  hrepenelo  po  miru, 
svobodi  in  sreči,  po  rešitelju  iz  bede  in  oblasti  gosposke, 
rešitelja  pa  ni  bilo  od  nikoder.  Misel  na  samopomoč  je  dvi- 
gala narod  k  obupnim  nesrečnim  uporom  ter  ga  vrgla  v 
še  hujše  suženjstvo.  Vsled  splošne  nezadovoljnosti  s  cerkve- 
nimi razmerami  je  našel  nemški  protestantizem  v  16.  sto- 
letja tudi  v  slovenskih  pokrajinah  ugodna  tla. 

1.  Premisel  11.  in  Rudolf  Habsburški. 

Odločni  češki  kralj  Premisel  (Pfemysl  II,  1253—1278) 
je  bil  srečno  razširil  svojo  oblast  po  južnem  in  vzhodnem 
delu   onemogle   in  vsled   domačih  vojn   in   prepirov  vidno 

propadajoče  nemške  države.  Polastil  se  je  bil  Avstrijske 
(1254)  in  Štajerske  (1260)  vojvodinc,  nazadnje  pa  še  Ko- 
roške in  Kranjske  (1269,  1270),  koder  so  bili  izumrli  domači 
vojvodski  rodovi,  in  tako  je  segalo  Premislovo  kraljestvo  na 
jug  do  Jadranskega  morja. 

Češka  vlada  se  ni  mogla  stalno  ohraniti  v  naših  že 
precej  ponemčenih  vzhodnih  Alpah,  koder  je  bilo  zlasti 
plemstvo  odločno  nemškega  mišljenja.  Temu  plemstvu  je 
bila  misel  neznosna,  da  mu  gospodari  in  ukazuje  strog  slo- 
vanski kralj,  ki  si  upa  omejevati  njegovo  grabežljivost  ter 
braniti  proti  njemu  pravice  poljedelcev  in  meščanov.  Pre- 
misel  pa  si  je  prizadeval,  da  si  nakloni  ostale  podanike  in 
je  bil  zlasti  velik  dobrotnik  mestom.  Pridejal  si  je  celo 
nemško  ime  Otokar,  kajti  njegovo  češko  ime  „Premysl"  je 
bilo  Nemcem  preslovansko.  Ljudstvo,  meščanstvo  in  duhov- 
stvo  je  češkega  kralja  resnično  spoštovalo,  hvalilo  in  slavilo. 

Proti  upornemu  plemstvu  je  postopal  Premisel  silno 
strogo,  toda  baš  razjarjeno  plemstvo  ga  je  nazadnje  pogubilo. 

Leta  1273.  so  si  izvolili  nemški  volilni  knezi  po  dol- 
gotrajnih državnih  nemirih  novega  kralja  Rudolfa  Habs- 
burškega, preprostega  švicarskega  grofa.  Sedaj  pa  se 
je  izpremenil  mahoma  politični  položaj.  Novi  nemški  vladar 
je  proglasil,  da  se  morajo  priklopiti  k  nemški  državi 
vse  nekdanje  njene  pokrajine,  kar  je  merilo  v  prvi  vrsti 
zoper  Premisla,  ki  bi  se  bil  imel  odreči  pridobljenim  deže- 
lam ter  priznati  višjo  oblast  nemškega  kralja.  Premisel  pa 
se  je  zavedal  svoje  moči  in  se  ni  hotel  izlepa  pokoriti  Ru- 
dolfu. Odločiti  je  imela  torej  bojna  sreča. 

Rudolf  Habsburški  je  vedel,  da  mu  je  treba  predvsem 
pomoči  nemškega  plemstva,  preden  napove  mogočnemu  na- 
sprotniku državno  vojno.  In  zares  je  našel  v  plemstvu  dobre 
zaveznike.  Štajerski  plemenitniki  so  poslali  sami  poslance 
na  nemški  državni  zbor,  kjer  so  se  pritožili,  kako  strogo 
ravna  z  njimi  nepriljubljeni  češki  vladar.  Na  Rudolfovo  stran 
so  prestopili  tudi  solnograjski  nadškof  Friderik,  oglejski  pa- 

—     110     - 


1 


triarh  Rajmund,  tirolski  grof  Menhart  in  njegov  brat  Albert 
Goriški.  Tudi  Filipa,  brata  zadnjega  koroškega  vojvode 
Ulrika  Sponheimskega  (t  1269),  si  je  pridobil  Rudolf. 

Premisel  je  kmalu  čutil,  da  se  majejo  tla  njegovi  oblasti, 
toda  računal  je  na  hvaležnost  duhovščine,  meščanstva  in 
ljudstva  in  ni  obupal.  Izmed  višje  duhovščine  sta  mu  ostala 
zvesta  krški  in  lavantinski  škof  kljub  pritiskanju  solnograj- 
skega  nadškofa,  ki  je  dal  cerkveno  odvezo  vsakomur,  kdor 
bi  prelomil  prisego  Premislu.  Češki  kralj  je  razstavil  ob 
državnih  mejah  močne  straže,  prepovedal  plemstvu  občeva- 
nje z  nemškim  kraljem  in  zahteval,  da  mu  pošlje  vsaka  ple- 
menita rodovina  po  enega  člana  na  Češko  kot  talnika,  da 
si  zasigura  pokorščino  plemstva.  Cerkveni  in  posvetni  do- 
stojanstveniki so  morali  priseči,  da  ne  bodo  poslušali  ukazov 
nemškega  kralja.  Solnograjskega  nadškofa  pa  je  hotel  Pre- 
misel z  vojaško  silo  kaznovati  in  postrašiti  ter  je  poslal  svoje 
čete  pod  poveljstvom  štajerskega  glavarja  Milota  z  Dedič, 
da  naj  plenijo  in  pustošijo  po  nadškofovih  posestvih.  Njegovo 
jezo  je  občutilo  zlasti  nadškofovo  mesto  Breze  na  Koroškem, 
ki  so  ga  češke  čete  upepelile  in  razdejale.  Plemstvo  pa  je 
kljub  tem  nasilnim  sredstvom  prestopalo  na  Rudolfovo  stran. 
Premislovi  poslanci  so  zastonj  opominjali  štajerske,  koroške 
in  kranjske  stanove  k  skupni  vojni  proti  nemškemu  kralju. 
Grof  Menhart  Tirolski  je  po  dogovoru  s  kraljem  Rudolfom 
napadel  Koroško,  grof  Albert  Goriški  pa  Kranjsko  in  Slo- 
vensko Krajino,  kjer  so  se  jima  pridružili  domači  vstaši. 
Češki  oskrbniki  so  morali  s  svojimi  posadkami  zapustiti 
gradove  in  mesta  in  Štajerci  so  že  korakali  proti  Dunaju 
Rudolfu  na  pomoč.  Premisel  je  spoznal,  da  je  ves  njegov 
trud  brez  uspeha,  saj  ga  je  zapuščalo  in  izdajalo  celo  češko 
plemstvo,  zato  se  je  udal  ter  prepustil  listopada  leta  1276. 
Rudolfu  vzhodnoalpske  dežele,  namreč  Štajersko,  Koroško, 
Kranjsko,  Krajino,  in  Avstrijsko. 

Rudolf  pa  s  tem  ni  bil  zadovoljen,  temveč  je  hotel 
češkega  kralja   še   bolj   ponižati.   Premisel   naj   bi  bil  samo 

navaden  knez  in  njegov  podložnik,  ne  pa  samostojen  kralj. 
Prcmisla  pa  je  bolelo,  da  je  branil  Rudolf  one  češke  ple- 
miče, ki  bi  jili  bil  rad  kaznoval  zaradi  nezvestobe  in  ki  so 
se  zatekali  iz  strahu  pred  Premislovo  jezo  v  varstvo  nem- 
škega kralja. 

Užaljeni  Premisel  ni  dolgo  prenašal  ponižanja  in  je 
segel  po  orožju  k  zadnjemu  obupnemu  boju.  Na  več  straneh 
si  je  iskal  pomočnikov  proti  Rudolfu,  toda  zastonj  J  Tudi 
tokrat  mu  ni  bila  sreča  mila,  Rudolfova  vojska  ga  je  pre- 
magala na  Moravskem  polju  pri  Suhih  Krutah  dne  26.  vel. 
srpana  1278.  Premisel  je  umrl  kot  junak  v  najhujši  bitki. 
Njegovo  truplo  so  baje  štajerski  vitezi  oropali  in  oskrunili. 

Leta  1276.  je  prišla  torej  večina  slovenskih  dežel  pod 
vlado  Habsburžanov.  V  bitki  pri  Suhih  Krutah,  ki  jo  zovejo 
„rojstni  dan  habsburške  Avstrije",  so  se  borili  Slovenci  prvič 
v  nemški  vojski  za  habsburški  rod. 

Rudolf  je  imel  precej  truda  z  urejevanjem  novih  držav- 
nih pokrajin.  Na  Slovenskem  je  bil  v  tej  dobi  ravno  takšen 


•  Zanimivo  je,  da  je  prosil  Premisel  pomoči  tudi  Poljake.  Dotlej 
je  bil  rad  podpiral  v  svoji  državi  Nemce  in  je  živel  tudi  sam  najrajši  po 
nemških  navadah.  Vedno  je  imel  ob  strani  nemške  svetovalce,  zdaj  pa 
se  je  v  sili  spomnil,  da  je  slovanski  vladar  in  da  mu  je  treba  pri  bratih 
iskati  pomoči  proti  Nemcem.  V  pismu  na  Poljake  popisuje  iskreno  sorod- 
nost češkega  in  poljskega  naroda,  ki  ju  druži  sosedstvo,  skupni  jezik  in 
skupna  kri,  vsled  česar  bi  morala  biti  med  Čehi  in  Poljaki  vzajemna 
ljubezen.  Pisal  je  Poljakom,  da  propade  v  boju,  če  mu  ne  prihite  na  po- 
moč; in  da  bo  segla  kmalu  potem  nenasitna  lakota  Nemcev  in  njihovo 
večno  sovraštvo  do  Slovanov  še  naprej  preko  Čehov  ter  da  pride  konec 
tudi  poljski  svobodi,  kakor  že  prihaja  češki.  Toda  niti  s  takimi  obupnimi 
pozivi  si  ni  pridobil  Poljakov. 

Primerjajmo  Premisla  z  moravskim  Svetopolkom!  Drug  za  drugim 
sta  osnovala  400  let  narazen  slovanski  državi  ob  vzhodnih  nemških  mejah. 
Oba  sta  imela  podobno  stališče  in  podobno  nalogo.  Nemški  kralji  so  na- 
penjali vse  sile,  da  bi  zdrobiH  ti  državi  Toda  niti  Svetopolk  niti  Premisel 
ni  branil  in  gojil  slovanske  narodnosti,  kar  bi  bilo  naravno ;  oba  sta  imela 
krog  sebe  nemške  svetovalce,  Svetopolk  zvitega  škofa  Vihinga,  Premisel 
pa  olomuškega  škofa  Brunona.  Slovani  so  jima  bili  dobri  samo  na  bojišču. 

nered  kakor  po  vsej  nemški  državi,  zlasti  pa  na  Koroškem, 
kjer  ni  bilo  nič  varnega  pred  grabežljivim  plemstvom  in 
mnogimi  postopači.  A  Rudolf  je  bil  oster  in  pravičen  sodnik, 
obenem  pa  tudi  previden  vladar,  ki  je  hotel  te  nove  dežele 
ohraniti  svoji  lastni  rodovini.  Najprej  si  je  pridobil  cerkveno 
gospodo,  ki  ji  je  potrdil  cerkvene  in  samostanske  svoboščine, 
a  tudi  plemstvu  in  mestom  je  daroval  precej  novih  pravic. 
Naše  dežele  je  prepotoval  dvakrat.  Velika  posestva  raznih 
škofov  na  Štajerskem  je  izročil  svojima  sinovoma  Albrehtu 
in  Rudolfu,  ki  sta  postala  na  ta  način  največja  posestnika 
na  Štajerskem.  Njegova  srčna  želja  se  je  izpolnila  na  zboru 
državnih  knezov  v  Augsburgu  (1282),  ko  sta  prejela  imeno- 
vana sinova  Avstrijsko,  Štajersko  in  Kranjsko.  Rudolf  bi  si 
bil  zelo  rad  ohranil  tudi  Koroško,  toda  to  deželo  je  moral 
—  dasi  nerad  —  izročiti  svojemu  najmočnejšemu  pomočniku 
v  bojih  zoper  češkega  kralja,  grofu  Menhartu  Tirolskemu, 
kateremu  je  bil  dolžen  ne  le  hvaležnosti,  temveč  tudi  precej 
denarja.  Zaradi  dolgov  mu  je  moral  zastaviti  še  Kranjsko 
in  Slovensko  Krajino.  Zadnji  Sponheimec  Filip,  ki  mu  je 
bil  Rudolf  obljubil  Koroško  vojvodstvo,  ni  prejel  ničesar  in 
je  živel  zadnja  leta  užaljen  blizu  Dunaja,  na  kraljevem  dvoru 
pa  se  ni  prikazal  več. 

Rudolfa  Habsburškega  si  je  ohranilo  ljudstvo  v  lepem 
spominu  in  si  pripoveduje  o  njem  mične  pripovedke.  Zgo- 
dovinarji one  dobe  pa  ne  pišejo  laskavo  o  prvem  Habsbur- 
žanu,  češ,  da  je  skrbel  kot  vladar  preveč  za  svojo  lastno 
družino.  Državni  knezi  so  ga  zavidali  in  po  njegovi  smrti 
(1291)  niso  marali  več  Habsburžana  na  kraljevskem  prestolu. 

2.  Oblast  Habsburžanov  v  slovenskih  pokrajinah. 

S  prvimi  nasledniki  Rudolfa  Habsburškega  ni  imelo 
slovensko  ljudstvo  mnogo  opraviti.  Večina  slovenskih  pod- 
ložnikov  je  živela  na  posestvih  neodvisne  cerkvene  in  po- 
svetne gospode  in  vsled  tega  se  zgodovina  našega  ljudstva 

v  tej  dobi  ni  družila  tako  tesno  z  zgodovino  habsburškega 
rodu,  ko  v  poznejših  stoletjih. 

Največji  posestnik  na  Slovenskem  je  bil  grof  Men- 
hart  Tirolski,  ki  se  je  dal  po  starem  običaju  slavnostno 
umestiti  na  Gosposvetskem  polju  za  koroškega  vojvodo. 
Sreče  pa  Menhart  podložnikom  ni  prinesel,  dasiravno  je 
upravljal  jako  previdno  svoje  pokrajine  in  želel  ublažiti 
staro  sovraštvo  med  plemstvom  in  duhovščino.  Na  Koroškem 
sta  razsajali  sovražni  stranki  uprav  po  razbojniško.  Menhart 
pa  je  imel  toliko  drugih  skrbi,  da  se  ni  utegnil  nikdar  po- 
muditi  na  Koroškem  ter  poskrbeti  za  red  in  mir.  Koroške 
razmere  se  niso  predrugačile  niti  za  Menhartovih  naslednikov. 
Na  Kranjskem  je  bilo  nekoliko  bolje. 

Drugi  veliki  posestniki  na  slovenski  zemlji  so  bili 
grofje  Goriški,  Ortenburški  in  Auffensteinski, 

v 

med  Dravo  in  Savo  pa  gospodje  Zovneški,  poznejši 
grofje  Celjski.  Celjsko  okrožje  ni  pripadalo  k  Štajerskemu, 
temveč  se  je  smatralo  še  po  smrti  zadnjega  Celjskega  grofa 
(1456)  za  samostojen  okraj.  Glede  deželnih  mej  v  tej  dobi 
smo  si  sploh  na  nejasnem.  Istotako  neodvisna  je  bila  posest 
gospodov  Ptujskih  inWildonskih.  Izmed  cerkvene 
gospode  so  imeli  največ  slovenske  zemlje  oglejski  očaki, 
brizinski  in  bamberški  škofje. 

Polagoma  so  si  pridobivali  tudi  Habsburžani  na 
Slovenskem  posestva.  Sin  Rudolfa  Habsburškega,  neprijazni 
Albreht,  ki  je  upravljal  Štajersko,  pa  ni  dosegel  v  tem 
oziru  nikakih  uspehov.  Za  njegove  vlade  ni  bilo  na  Šta- 
jerskem miru,  plemstvo  ga  je  sovražilo  in  tudi  ljudstvo  ga 
ni  ljubilo.  Več  sreče  so  imeli  Albrehtovi  sinovi,  ki  so  si 
pridobili  po  previdni  politiki  zopet  Koroško  in  Kranjsko, 
ko  je  preminil  zadnji  sin  Menharta  Tirolskega  (1335).  Zdaj 
so  začeli  Habsburžani  snovati  avstrijsko  državo, 
katere  prvotno  jedro  je  Avstrijsko,  Štajersko, 
Koroško  in  Kranjsko  od  leta  1336.  Do  najvišje  oblasti 
v  državi,  ki  bi  jim  bila  hitreje  pripomogla  do  večjega  vpliva 

po  slovanskih  in  ogrskih  deželah,  pa  se  nad  100  let  niso 
mogli  povzpeti.  V  tej  dobi  in  še  pozneje  so  se  Habsburžani 
pogostoma  razdvajali,  se  bojevali  med  seboj  in  si  delili  po- 
dedovano posest,  a  kljub  temu  si  je  rod  ohranil,  kar  je 
imel,  razen  tega  pa  si  še  polagoma  pridobival  nova  zemljišča. 

Habsburžan  Rudolf  IV.  Ustanovnik  (1358-1365)  je  iz- 
datno razširil  habsburško  oblast.  Po  dolgih  prepirih  z  oglej- 
skim patriarhom  si  je  pridobil  Postojno,  Vipavo,  slovenje- 
graški  okraj  in  mnogo  grajščin  in  župnij. '  Te  pridobitve 
pa  so  povzročile  dolgotrajno  in  precej  nesrečno  vojno  z 
nemirnimi  furlanskimi  sosedi.  Rudolf  IV.  je  sklenil  tudi  dedno 
pogodbo  z  grofom  Goriškim,  vsled  katere  so  si  pridobili 
Habsburžani  leta  1374.  istrsko  grofijo,  ozemlje  ob  Pivki  in 
metliški  okraj. 

Rudolf  IV.  se  imenuje  od  leta  1364.  „vojvoda 
Kranjski"  (poprej  „gospod").  Ta  vojvoda  se  je  pečal  s 
posebno  vnemo  in  pozornostjo  z  zadevami  slovenskih  dežel, 
dobro  vedoč,  da  se  tod  najlaže  okrepi  habsburška  oblast. 
Kranjska  dežela  je  precej  narastla  za  njegove  vlade  in  je 
segala  odslej  (do  1815)  celo  do  morja.  Spomin  vojvode,  ki 
je  pospeševal  zlasti  razvoj  mest,  še  živi  v  imenu  Novega 
mesta  (Rudolfovega),  ustanovljenega  leta  1365. 

Sledila  sta  mu  brata  Albreht  III.  in  Leopold  III.,  ki  se 
nista  pogajala.  Njuna  nesložnost  je  hudo  tlačila  podložnike. 
Razdelila  sta  si  med  seboj  habsburško  posest  in  dala  s 
tem  slab  zgled  naslednikom,  ki  so  si  po  njunem  primeru 
kaj  radi  delili  dežele.  (Štajersko  je  imelo  v  tej  dobi  30  let 
kar  sedem  vladarjev  po  vrsti !)  —  Štajersko,  Koroško  in 
Kranjsko  je  prevzel  Leopold  (1365—1386),  ki  si  je  pri- 
dobil razen  podedovanih  posestev  v  Istri,  ob  Pivki  in  v 
Metliki  leta  1382.  še  Trst  z  okolico.  Stara  nezadovoljnost 
plemstva  s  Habsburžani  je  izbruhnila  zdaj  v  silovitem  uporu 

1  Oglejski  patriarhi  niso  bivali  od  leta  1218.  več  v  Ogleju,  temveč 
v  Vidmu  na  Furlanskem,  kjer  so  živeli  pod  močnim  vplivom  beneške 
republike. 

pod  vodstvom  grofa  Auffensteinskcga  na  Koroškem,  Čegar 
posledice  je  najbolj  občutila  pliberška  okolica,  kjer  je  pu- 
stošila vojvodova  vojska  brez  usmiljenja.  Nemirna  gospoda 
je  hrepenela  po  pobojih  in  je  napadala  zdaj  cerkvene  do- 
stojanstvenike, zdaj  zopet  meščane,  vojvodove  zaveznike. 
Ob  cestah  so  prežali  roparski  vitezi  in  v  splošnem  neredu 
se  niti  vladarji,  niti  drugi  niso  zmenili  za  Turke,  prodirajoče 
od  vzhodne  strani.  Šele  Ernest  Železni  (1411 — 1424)  je 
zopet  za  silo  uredil  ^Notranjo  Avstrijo",  združivši  Koroško, 
Štajersko,  Kranjsko  in  sosedne  majhne  pokrajine  v  skupno 
celoto.  A  niti  v  Ernestovi  dobi  ni  bilo  na  Slovenskem  miru. 
Razen  vojn  z  Benečani  je  vsako  leto  zarožljalo  orožje  med 
meščanstvom  in  plemstvom.  Ljubljančane  je  moral  braniti 
vojvoda  proti  plemstvu,  zlasti  proti  Turjaškim,  ter  jim  utrditi 
mestne  zidove,  ker  se  je  bilo  bati  Turkov  in  ogrskih  raz- 
sajalcev. 

Za  dolge  vlade  slabotnega  in  neodločnega  Fride- 
rika IV.  so  dosegli  vrhunec  in  konec  svoje  moči  grofje 
Celjski,  ki  so  dobro  izrabljali  prepire  med  nesložnimi  Habs- 
buržani  ter  si  pridobili  knežji  naslov  proti  njihovi  volji. 
Habsburžani  in  Celjani  so  se  cesto  spopadli  ter  si  pustošili 
vzajemno  pokrajine.  V  teh  bojih  so  stala  mesta,  med  njimi 
Ljubljana,  zvesto  na  habsburški  strani.  Dosti  škode  so  pri- 
zadeli slovenskim  pokrajinam  tudi  Ogri,  še  več  pa  Turki  in 
kuga.  Po  smrti  zadnjega  Celjana  je  zašumela  nevihta  zaradi 
velike  dediščine  po  Celjanih  in  celjski  vojskovodja  stotnik  grof 
Jan  Vitovec  je  spravil  Habsburžane  v  hudo  zadrego.  Z  Benečani 
se  je  moral  bojevati  Friderik  zaradi  Trsta,  plemstvo  se  je  po- 
bijalo med  seboj  in  se  upiralo  cesarju  zlasti  na  Štajerskem  pod 
vodstvom  Andreja  Baumkircherja  (1468,  1469).  Podložnemu 
ljudstvu  je  bilo  nevolje  preveč.  Klici  po  pomoči,  naj  se 
spomni  cesar  tudi  svojih  dolžnosti  do  podložništva,  niso 
našli  nikakega  odmeva  in  nato  je  izbruhnil  prvi  večji  kmetski 
upor.  V  nepopisnem  stanju  je  živel  kmet  in  mali  meščan, 
ko  se  mu  je  naselil  v  dušo  topi  čut,  da  ni  pravice  na  svetu. 

Nad  seboj  je  videl  prevzetno  malo  in  veliko  gospodo,  povsod 
je  opazoval  nevarnost,  povsod  prepirljivost,  ki  je  zahtevala 
od  njega  vedno  večjih  davčnih  žrtev.  Cesar  pa  ni  mogel 
pomagati,  saj  je  bil  brez  moči,  brez  denarja.  Njegovi  lastni 
sorodniki  so  ga  sovražili  in  ščuvali  zoper  njega.  Nazadnje 
se  je  zagnal  še  v  vojno  z  ogrskim  kraljem  Matjažem, 
namesto  da  bi  bil  posvetil  več  pozornosti  svojim  podlož- 
nikom.  Kralju  Matjažu  je  hotel  vzeti  krono,  toda  »ogrski 
lev"  ga  je  krepko  zavrnil  in  mu  nazadnje  vzel  avstrijske 
dežele.  —  Malo  zvestih  in  zadovoljnih  podanikov  je  imel 
cesar  Friderik,  najzvestejše  morebiti  v  kranjskih  mestih,  ki 
jih  je  večkrat  odlikoval. 

Friderikov  sin  Maksimilijan  (1493—1519)  je  vladal 
istotako  v  nemirnih  časih  turških  navalov  in  kmetskih  uporov. 
Tudi  beneški  sosedje  so  postajali  čimdalje  bolj  nadležni. 
Skoro  vse  obrežje  Jadranskega  morja  je  bilo  last  beneške 
republike  in  Benečani  niso  mogli  pozabiti,  da  je  bil  tudi 
Trst  nekdaj  njihov.  Benečanske  čete  so  prihajale  cesto  na 
Goriško,  Tržaško  in  Notranjsko  ter  požigale  in  morile  kakor 
Turki.  Blagostanje  je  propadalo  po  vsej  državi  in  z  njim 
tudi  število  prebivalstva,  zlasti  tam,  kamor  so  prihajali  Turki, 
ki  niso  samo  požigali  in  pobijali,  temveč  vlačili  v  sužnost 
krepke  ljudi,  mladino  in  deco.  Razen  Turkov  je  razsajala 
kuga  in  druge  pogubne  bolezni  po  naših  krajih.  Mnogo 
kmetij  je  bilo  opuščenih,  a  tudi  po  mestih  so  izumirale  ro- 
dovine  ter  puščale  prazne  hiše.  Po  mnogih  krajih  so  dolžili 
Žide,  češ,  da  je  njih  oderuštvo  krivo  splošnega  ubožanja, 
ter  so  jih  izganjali  z  nasiljem. 

Štajerski,  koroški  in  kranjski  stanovi  so  cesto  zboro- 
vali bodisi  skupno  ali  pa  v  svojih  vojvodinah  in  se  posve- 
tovali, kako  bi  se  pomoglo  deželam  proti  sovražnikom  in 
kako  se  naj  zajezi  gospodarsko  propadanje.  Sklepali  pa  so 
navsezadnje  vselej  le  o  tem,  za  koliko  naj  zvišajo  podlož- 
nikom  davke.  V  hujših  dobah  naj  torej  ljudstvo  več  plačuje! 
Ljudstvo  si  je  iskalo  pomoči  pri  deželnem  vladarju  in  pro- 

silo  plemstvo,  toda  zastonj.  Razširila  se  je  celo  govorica, 
da  je  gospoda  v  zvezi  s  Turki,  gospoda  pa  je  izrekala  bo- 
jazen, da  bi  se  ne  udali  kmetje  Turkom  in  ne  odpovedali 
njej  pokorščine.  Novi  kmetski  upori  so  bili  le  naravna  po- 
sledica vsega  tega. 

Leta  1500.  je  umrl  zadnji  potomec  rodu  grofov  Go- 
riških, ki  je  bil  v  zadnji  dobi  ubožal  in  propadel.  Po  starih 
dednih  pogodbah  je  pripadlo  ozemlje  grofov  Goriških  habs- 
burškemu rodu.  Cesar  Maksimilijan  si  je  pridobil  nato  še 
Oglej  in  Gradiško  v  benečanskih  vojnah,  ki  ju  je  pridružil 
Goriškemu. 

Za  cesarja  Ferdinanda  I.  (1521—1564)  se  je  obračala 
pozornost  slovenskega  ljudstva  največ  proti  Turkom.  V  tej 
dobi  se  je  jel  širiti  po  naših  pokrajinah  protestantizem. 

3.  Grofje  Celjski. 

Rodovino  Celjskih  grofov  štejejo  med  najodličnejše 
plemenite  rodove  na  Slovenskem.  Trdi  se,  da  je  bil  ta  rod 
slovenskega  pokolenja,  ostanek  slovenskega  plemstva,  ki 
je  bilo  vzrastlo  po  naselitvi  v  sedanjih  pokrajinah  iz  naroda. 
Zlasti  na  Koroškem  nam  imenuje  zgodovina  precej  starega 
slovenskega  plemstva  in  tudi  rod  Celjskih  grofov  se  je  bil 
priselil  s  Koroškega  v  Savinjsko  dolino.  Za  Celjske  gospode 
je  značilno  tudi  to,  da  so  radi  občevali  s  slovanskimi  veli- 
kaši  (Frankopani,  Brankoviči,  Tvrdkoviči  itd.)  in  da  so  si 
iskali  neveste  najrajši  v  slovanskih  knežjih  rodovinah.  Vse 
to  nam  jasno  priča,  da  Celjskih  grofov  ne  smemo  prištevati 
k  onemu  plemstvu,  ki  je  pohajalo  z  Nemškega  in  ki  je  po- 
vsod kazalo  svoje  nemško  pokolenje  in  tuje  mišljenje,  dasi- 
ravno  bi  bilo  na  drugi  strani  neopravičeno,  če  bi  hoteli 
Celjske  grofe  šteti  med  svojce. 

Nova  domačija  teh  gospodov  je  bil  Žovneški  grad  pri 
Braslovčah,  kjer  vidiš  njegove  razvaline  še  danes.  Žovneški 
gospodje  so  bili  premožni   in  so   sluli   daleč  okrog.    Sreča 

jim  je  pomagala  do  slave  in  premoženja  v  vojnah  in  ženi- 
tvah.  V  prepirih  med  Habsburžani  in  upornim  plemstvom 
so  pomagali  Habsburžanom,  ki  so  jih  za  to  bogato  obdaro- 
vali, po  izumrlem  rodu  bogatih  Vobrčanov  (Heunburžanov)  so 
podedovali  (1322)  lep  del  njihovih  posestev  ter  si  pridobili 
1333  grad  in  mesto  Celje,  kamor  so  se  tačas  preselili.  Sta- 
rodavno in  nekdaj  slavno  mesto  Celje  je  bilo  v  tej  dobi  jako 
neznatno  in  ubožno;  zdaj  pa  se  je  jelo  po  zaslugi  Žovne- 
ških  gospodov  —  odslej  Celjskih  —  polagoma  zopet  krepiti. 

Habsburžani  so  prosili  cesto  denarja  in  vojaške  po- 
moči od  Celjskih  gospodov.  Za  dolgove  so  jim  zastavljali 
posestva  po  slovenskih  pokrajinah  ter  jim  pomagali  do 
tega,  da  je  povzdignil  cesar  (Ludovik  Bavarec)  leta  1341. 
Friderika  Celjskega  v  grofovski  stan  in  mu  podelil  na- 
slov državnega  grofa  Celjskega. 

Odslej  je  moč  Celjskih  grofov  rastla  še  nagleje.  Kar 
po  vrsti  so  si  kupovali  grajščinska  posestva  po  južnem  in 
srednjem  Štajerskem  in  Kranjskem,  še  več  pa  so  jih  po- 
dedovali. Z  močnimi  sosedi  so  iskali  zveze,  stopali  z  njimi 
v  sorodstvo  ter  jim  pošiljali  v  sili  denarja  in  čete  na  pomoč. 
Friderikov  bojeviti  sin  Ulrik  I.  se  je  udeležil  s  svojimi 
četami  v  letih  1345 — 1359  vojn  zoper  Benečane  v  Dalmaciji 
in  na  Furlanskem,  vojn  na  Tirolskem,  Pruskem,  Moravskem 
in  zopet  na  Beneškem,  na  Srbskem  in  celo  na  Bolgarskem. 
Drugi  Friderikov  sin,  Herman  L,  se  je  oženil  (1359)  z  bo- 
sensko  kraljičino  Katarino,  Hermanov  nečak  Viljem  je 
postal  (krog  leta  1386.)  zet  poljskega  kralja  Kazimirja  Veli- 
kega; Viljemova  hči  Ana  pa  se  je  poročila  1400  s  prvim 
Jagieloncem  Vladislavom  ter  postala  poljska  kraljica.  Leta 
1377.  nahajamo  tri  Celjane,  Hermana  L,  njegovega  sina 
Hermana  II.  in  nečaka  Viljema,  kot  spremljevalce  Habsbur- 
škega vojvode  Albrehta  III.  v  vojni  zoper  poganske  Pruse. 
Viljem  Celjski  se  je  bojeval  z  ogrskim  kraljem  Žigo  v  turški 
vojni  (1392),  Herman  II.  pa  v  nesrečni  bitki  s^  Turki  pri  Ni- 
kopolju  (1396),  kjer  se  je  odlikoval  in  rešil  Žigo  iz  smrtne 

nevarnosti.  Drugič  je  osvobodil  Herman  II.  istega  kralja  (1401) 
iz  rok  upornih  ogrskih  velikašev.  Kralj  Žiga  mu  je  hotel 
biti  hvaležen,  zato  mu  je  podelil  Zagorje  in  Varaždin,  Med- 
murje  s  Čakovcem,  dal  mu  naslov  „bana  Slavonskega*  in 
si  vzel  njegovo  hčer  Barbaro  za  ženo,  s  katero  pa  ni  živel 
srečno.  Celjski  grof  je  postal  tako  najodličnejši  posvetni 
magnat  ogrske  krone,  spremljevalec  kralja  —  svojega  zeta 
—  in  njegov  svetovalec  v  vseh  važnih  poslih.  V  svoji  gro- 
fovini  je  imel  Celjski  grof  pravico  soditi  in  si  sam  imeno- 
vati sodnike  in  uradnike.  Po  izumrlem  rodu  Ortenburžanov 
je  podedoval  Hermanu  II.  še  vsa  ortenburška  posestva  po 
Koroškem  in  Kranjskem  in  se  je  podpisoval  odslej  „grof 
Celjski,  Ortenburški  in  Zagorski,"  cesto  tudi 
„ban  slovenskih  dežel". 

Odločni  Herman  II.  pa  je  bil  tudi  jako  trdoglav  in 
nasilen,  kakor  razvidimo  iz  njegovega  ravnanja  z  najstarej- 
šim sinom  Friderikom.  Ta  le  si  je  bil  poiskal  nevesto 
v  mogočnem  hrvatskem  rodu  Frankopanov,  toda  njegov 
zakon  z  Elizabeto  Frankopansko  ni  bil  srečen.  Žena  mu  je 
umrla  nasilne  smrti.  Friderik  pa  se  je  poročil  nato  tajno  z 
lepo  Veroniko  Desiniško,  hčerjo  ubožnega  plemiča  iz  Desi- 
niča  v  hrvatskem  Zagorju.  To  se  je  zgodilo  proti  volji  po- 
nosnega očeta  Hermana,  ki  ni  hotel  pripoznati  zakona  z 
ubogo  Veroniko  in  ga  je  sklenil  šiloma  razdreti.  Sina  Fri- 
derika je  kaznoval  in  ga  zaprl  v  celjski  grad.  Morebiti  bi 
se  ne  bil  sploh  več  spravil  z  njim,  toda  mlajši  sin  Herman  III. 
mu  je  umrl  nagle  smrti  (1426)  in  ravno  tačas  je  določil  bo- 
senski  kralj  Štefan  Tvrdkovič  grofe  Celjske  za  svoje  nasled- 
nike v  bosenskem  kraljestvu,  če  bi  po  njem  ne  bilo  potom- 
cev. Herman  se  je  torej  moral  zopet  spraviti  s  sinom,  toda 
njegove  žene  Veronike  se  je  hotel  poprej  iznebiti.  Nesrečna 
Veronika  se  je  potikala  in  skrivala  pred  celjskimi  biriči,  na- 
zadnje so  jo  ujeli  pri  Ptuju  in  izročili  Hermanu,  ki  je  za- 
hteval, da  jo  naj  obsodi  sodišče  kot  čarovnico.  Sodnik  pa 
je  spoznal  njeno  nedolžnost   in  je  bil  toliko   pogumen,   da 

je  ni  obsodil.  Herman  je  dal  nato  Veroniko  prepeljati  na 
ostroviški  grad  pri  Celju,  kjer  so  jo  utopili  v  kopelji. 

Friderik  se  je  nato  pokoril  očetu  in  prevzel  po  njegovi 
smrti  (1435)  grofovino  obsegajočo  nad  70  štajerskih,  koroških, 
kranjskih  in  hrvatskih  grajščin.  Cesar  Žiga  je  povzdignil  leta 
1436.  v  Pragi  pred  zbrano  češko  gospodo  Friderika  Celjskega 
in  njegovega  sina  Ulrika  II.  v  knežji  stan,  .čemur  seje 
odločno  a  brezuspešno  upiral  habsburški  vojvoda  Friderik. 
Med  vojvodo  —  od  leta  1440.  cesarjem  —  Friderikom 
Habsburškim  in  med  Celjani  je  prišlo  na  Štajerskem  in 
Kranjskem  do  krutih  spopadov  in  stranki  sta  skušali  s  pu- 
stošenjem  oškodovati  nasprotnikove  podložnike.  V  teh  bojih 
so  zmagovali  večinoma  Celjani,  kar  so  zakrivili  deloma 
Habsbužani  sami,  prepirajoč  se  med  seboj  za  cesarsko  krono. 
Na  strani  Celjanov  se  je  odlikoval  vojskovodja  grof  Jan 
Vitovec,  češki  husit,  čegar  spomin  je  živel  pozneje  še  stoletja 
med  ljudstvom.^  Bilo  je  jasno,  da  Celjski  knezi  niso  marali 
pripoznavati  nad  svojo  kneževino  habsburške  vrhovne  oblasti. 
Cesar  Friderik  je  moral  končno  odjenjati  in  nato  so  sklenili 
(1443)  Celjani  s  Habsburžani  mir  in  celo  dedno  pogodbo 
za  slučaj,  če  bi  izumrl  ta  ali  oni  rod. 

Friderika  Celjskega  slikajo  nekatera  zgodovinska  po- 
ročila kakor  njegovega  očeta  Hermana  kot  častihlepnega 
in  jako  okrutnega  moža.  Tudi  o  njegovi  sestri  Barbari  se 
poroča,  da  je  živela  še  kot  vdova  po  cesarju  Žigi  v  Melniku 
na  Češkem  kot  nenasitna  grešnica. 

Friderikov  sin  Ulrik  II.  je  podedoval  1.  1454.  njegovo 
velikansko  kneževino  in  postal  najmogočnejši  državni  knez. 
Že  prej  je  imel  Ulrik  veliko  veljavo,  zlasti  na  Hrvatskem 
in  Ogrskem,  kjer  je  posegal  v  prepir  za  ogrsko  in  češko 
krono.  Med  ogrskim  plemstvom  pa  si  je  nakopal  pozneje 
najhujše  sovraštvo.  Vodja  ogrskih  velikašev  Ivan  Hunjad  je 

1  Slovenska  narodna  pesem  opeva  Vitovca-Pegama  (Behaim-Čeh) 
kot  nenavadno  močnega  junaka  in  cesarjevega  sovražnika,  ki  ga  je  pre- 
mogel Lambergar. 

napadel  posestva  Celjskih  knezov  na  Hrvatskem  in  vzhod- 
nem Štajerskem;  toda  naletel  je  slabo,  kajti  Ogri  so  se 
morali  naglo  umakniti  pred  celjskim  vojskovodjo  Vitovcem, 
ki  jih  je  potolkel  pri  Samoboru  (1441).  Hunjadovci  pa  so 
navalili  kmalu  drugič  na  Štajersko  in  se  podajali  s  četami  Ce- 
ljanov pri  Slovenski  Bistrici,  Ptuju  in  v  Medmurju  (1446). 
Divjega  pustošenja  bi  morebiti  ne  bilo  konec,  ko  bi  ne  bili 
prisilili  prodirajoči  Turki  strastnih  Ogrov  in  Celjanov  k 
miru.  Sovražna  rodova  sta  se  sprijaznila  na  videz.  Sklenila 
sta  celo  zaroko  mladega  Matjaža  Hunjada  z  Ulrikovo  hčerjo 
Elizabeto. 

Število  zavidnih  nasprotnikov  na  Ogrskem  se  je  jako 
pomnožilo,  ko  je  prevzel  Ulrik  Celjski  kot  varuh  in  sveto- 
valec mladoletnega  ogrskočeškega  kralja  Ladislava  vodstvo 
državnih  poslov.  Po  njihovem  prizadevanju  je  sicer  izgubil 
„ tujec"  Ulrik  za  kratko  dobo  vpliv  pri  mladem  kralju,  toda 
v  tem  je  podedoval  po  očetu  ogromno  premoženje  in  kmalu 
nato  je  umrl  njegov  stari  nasprotnik  Ivan  Hunjad^  (1456 
po  zmagi  nad  Turki  pri  Belgradu).  Ulrik  Celjski  je  dosegel 
sedaj  vrhunec  svoje  veljave  in  postal  kraljev  namestnik  na 
Ogrskem.  Ker  so  silili  zopet  Turki  čez  Dunav,  je  hitel  Ulrik 
v  spremstvu  kralja  Ladislava  na  Ogrsko  —  v  smrtno  past. 
Hunjadova  stranka  je  namreč  sklenila  odstraniti  Ulrika  za 
vselej.  Celjan  pa  ni  poznal  strahu.  Prišel  je  v  Belgrad,  dasi- 
ravno  so  ga  svarili  pred  ogrskimi  zarotniki.  Po  zvijači  so 
ga  ločili  od  njegovih  spremljevalcev  in  Ladislav  Hunjad, 
Ivanov  sin,  ga  je  napadel  s  svojimi  privrženci,  ki  so  ga 
razsekali  (9.  novembra  1456).  Ulrikove  ostanke  so  prepeljali 
v  Celje  v  minoritsko  cerkev,  kjer  je  ihtelo  ljudstvo  na  glas, 
ko  je  prelomil  klicar  grb  izumrlega  rodu  in  trikrat  zavpil  : 
„Danes  grof  Celjski  in  nikdar  več!" 

In  res  je  bilo  konec  kneževine  Celjanov.  Ulriku  II.  sta 
bila  umrla  oba  sinova  in  z  njim  je  preminil   mogočen  rod 

1  Ivan  Hunjad  je  storil  mnogo  v  obrambo  Ogrskega  proti  Turkom. 
Srbske  narodne  pesmi  ga  slave  pod  imenom  »Janko  Sibinjanin". 

^slovenskih  knezov",  kakor  so  se  radi  nazivali  Celjani.  Vsi 
načrti  tega  podjetnega  rodu  so  se  zgrudili  na  mah,  ves  po- 
ložaj na  Slovenskem  se  je  izpremenil. 

Grofje  Celjski  so  bili  sami  podjetni  možje,  željni  slave 
in  premoženja,  strastni,  krepkih  pesti  in  krepke  volje.  V  hre- 
penenju po  dobičku  pa  so  zanemarjali  mirno  domače  živ- 
ljenje, družinske  sreče  niso  uživali  in  v  tem  tičijo  tudi  vzroki 
njihovega  propada.  Zgodovinarji  so  zapisali  o  njih  marsikaj 
ostrega  in  nelepega,  marsikaj  pa  tudi  preostrega,  o  hvale- 
vrednih potezah  njihovega  značaja  pa  radi  molče.  Celjskim 
grofom  moramo  pripoznati  predvsem  nenavaden  gospodarski 
talent.  Drugi  bogati  plemenitniki  so  zapravljali  svoje  pre- 
moženje in  skoro  vsi  so  se  borili  z  denarnimi  težavami. 
Celjski  gospodje  pa  so  znali  skrbeti  za  red  v  gospodarstvu, 
vedeli  so  računati  in  uporabljati  ugodne  prilike  za  pomno- 
žitev  premoženja,  vedeli  so,  kaj  je  kredit  in  denarna  moč. 
S  podložniki  so  ravnali  lepo  in  zlasti  zadnjega  gospoda 
Celjskega  hvalijo,  kako  je  bil  ljudstvu  naklonjen.  Narodna 
pesem  in  pripovedka  se  spominja  Celjskih  gospodov  do 
današnjega  dne,  n.  pr.  pripovedka  o  uplemenitvi  Teharjanov,  o 
Frideriku  in  Veroniki,  o  Friderikovem  stolpu,  Starem  gradu, 
Bežigradu  itd.  Z  delovanjem  grofov  Celjskih  so  gotovo  v 
zvezi  tudi  pripovedke  in  pesmi  o  kralju  Matjažu. 

Za  dediščino  po  Ulriku  II.  Celjskem  se  je  oglasilo  do 
20  velikašev  in  kmalu  se  je  vnel  prepir.  Habsburžani  so  si 
lastili  pravico  do  posesti  Celjanov  vsled  pogodbe  z  zadnjim 
Celjanom  in  so.se  jeli  takoj  pogajati  z  vojskovodjo  Vitov- 
cem  in  z  Ulrikovim  uradništvom.  Jan  Vitovec  pa  je  branil 
celjsko  posest  za  Ulrikovo  vdovo  Katarino,  hčer  srbskega 
Jurja  Brankoviča.  Njej  je  ostalo  zvestih  tudi  nekaj  oskrbni- 
kov, precej  pa  jih  je  prestopilo  na  cesarjevo  stran.  Cesar 
je  prihitel  sam  v  Celjsko  kneževino,  a  Vitovec  ga  je  nena- 
doma napadel  in  oblegal  v  celjskem  gradu,  kjer  bi  ga  bil 
skoro  ujel.  Cesar  si  je  bil  precej  v  strahu  pred  silnim  Vi- 
tovcem,   kar   nam   pričajo   njegova   prizadevanja,   da   bi   ga 

potolažil  in  se  z  njim  sprijaznil.  Ponudil  mu  je  del  dediščine 
po  Ulriku  in  odlična  častna  mesta.  Vitovčeve  čete  so  se 
maščevale  pred  vsem  nad  onimi  bivšimi  podložniki  Celja- 
nov, ki  so  se  udali  cesarju,  s  tem  pa  so  zelo  razljutili 
ljudstvo,  nagibajoče  se  na  cesarjevo  stran.  Končno  se  je 
cesarju  posrečilo  ublažiti  Vitovca  in  se  spraviti  z  Ulrikovo 
vdovo,  ki  so  ji  izplačali  nekaj  denarja  kot  odškodnino, 
Vitovec  pa  je  prejel  naslov  „grofa  Zagorskega  in  bana  slo- 
venskih (hrvatskih)  dežel".  Posestva  grofov  Celjskih  po  slo- 
venskih   pokrajinah   pa  so  prevzeli  leta  1459.   Habsburžani. 

4.  Turški  navali. 

Do  leta  1550. 

Izmed  vseh  sovražnikov,  s  katerimi  se  je  v  novejših 
zgodovinskih  dobah  imel  boriti  slovenski  narod,  so  mu  pri- 
zadeli Turki  največ  nesreče  in  škode.  Razbojniški  mongolski 
narod  je  pustošil  jugoslovansko  zemljo  tristo  let  in  je  za- 
krivil največ,  da  so  zaostajali  Slovenci  in  njihovi  slovanski 
sosedi  v  omiki  in  gmotno  propadali.  Turška  nevarnost  je 
tako  pretresala  slovensko  dušo,  da  je  narod  ne  more  po- 
zabiti niti  dandanes,  ko  že  dolgo  ni  teptalo  turško  kopito 
naše  zemlje.  Slovenske  dežele  so  bile  zadnja  straža  nemškega 
cesarstva  pred  Turki,  toda  država  ni  bila  hvaležna  svojim 
požrtvovalnim  brambovcem.  Prepustila  jih  je  njihovi  lastni 
usodi,  pozabila  je  na  nje  in  le  takrat  se  je  spominjala,  da 
spadajo  k  njej  tudi  slovenske  dežele,  kadar  je  rabila  davkov, 
denarne  in  krvne  pomoči. 

Turki  ali  Osmani  imajo  svoj  prvotni  dom  v  srednji 
Aziji.  Del  njihovega  naroda  se  je  preselil  v  Malo  Azijo, 
kjer  si  je  osnoval  v  štirinajstem  stoletju  krepko  vojaško 
državo.  Turke  so  vodili  izvrstni  vojskovodje,  ki  so  se  kmalu 
polastili  grških  pokrajin  ob  Egejskem  in  Črnem  morju. 
Leta  1356.  se  je  prepeljal  del  turškega  naroda  pri  Carigradu 
na  evropsko  stran,  kjer  je  postal  kmalu  strah  vsega  Balkana. 

Turki  sicer  niso  bili  bogvekako  izurjeni  vojščaki,  zmagovali 
pa  so  vendar  vsled  svojih  naglih  pohodov  in  dobrega  vo- 
jaškega redu,  ki  ga  evropske  države  v  oni  dobi  niso  po- 
znale, najmanj  pa  gnile  in  po  verskih  prepirih  oslabljene 
balkanske  državice.  Takrat  je  jelo  propadati  tudi  srbsko 
carstvo,  ki  bi  se  bilo  edino  moglo  postaviti  turškim  zma- 
govalcem po  robu.  Za  takratne  balkanske  razmere  je  jako 
značilno  dejstvo,  da  so  se  krščanski  balkanski  prebivalci 
začetkoma  prostovoljno  podajali  pod  turško  varstvo  nade- 
jaje  se,  da  bodo  imeli  pod  urejeno  turško  upravo  lepši  mir 
in  manj  davčnih  dolžnosti  nego  pod  svojimi  krščanskimi 
carji  in  kralji.  Za  narodnost  svojih  novih  evropskih  pod- 
ložnikov  se  Turki  niso  dosti  brigali  in  niti  v  verskem  oziru 
niso  bili  prenapeti.  Delili  so  sicer  večje  pravice  onim,  ki  so 
prestopili  k  mohamedanski  veri,  krščanskih  podložnikov(„raje") 
pa  začetkoma  niso  tlačili.  Turški  „raji"  se  je  godilo  takrat 
dosti  bolje  nego  podložnikom  nemškega  plemstva  v  naši 
državi.  Kristjani  so  si  ohranili  v  cerkvenem  oziru  celo  lastno 
upravo  in  lastne  patriarhe. 

Pod  sultanom  Muradom  I.  (1359—1389)  so  Turki  naglo 
napredovali.  Leta  1371.  so  potolkli  ob  Marici  srbsko  vojsko 
kralja  Vukašina.  Drugi  veliki  srbski  poskus,  ustaviti  turško 
prodiranje,  se  je  zopet  ponesrečil.  Na  Vidovo  leta  1389.  so 
uničili  Turki  vojsko  kneza  Lazarja  na  Kosovem  polju.  Srbski 
junak  Miloš  Obilic  je  ubil  sultana  Murada  v  turškem  ta- 
boru že  pred  bitko,  toda  njegovo  junaštvo  ni  več  pomagalo 
Srbom,  kajti  sultanov  sin  Bajesid  L  je  prevzel  takoj  na  bo- 
jišču poveljstvo  in  je  zmagal.  Zaradi  svojih  naglih  pohodov 
je  dobil  sultan  Bajesid  I.  priimek  Ildirim,  t.  j.  Strela.  L.  1396. 
je  potolkel  ta  sultan  vojsko  ogrskega  kralja  Žiga  pri  Niko- 
polju  ob  doljnjem  Dunavu  in  takrat  je  tekla  prvič  slo- 
venska kri  v  boju  proti  Turkom;  Ogrom  je  prihitel  namreč 
na  pomoč  grof  Herman  Celjski  s  svojimi  četami  in  je  rešil 
v  bitki  življenje  ogrskemu  kralju.  Zmagalci  Turki  so  dirjali 
po  bitki  naprej  preko  Ogrskega  in  so  se  prikazali  nenadoma 

pred  PeŠto.  Oddelek  je  zavil  celo  na  Štajersko  in  upepelil 
Ptuj  ter  okoliške  vasi.  Ptujske  meščane  in  okoličane  so 
Turki  polovili  in  jih  odvedli  z  živino  in  premoženjem  vred. 
Bilo  je  ravno  v  dobi  medsebojnih  prepirov  med  Habs- 
buržani  in  tudi  prepirov  med  Habsburžani  in  plemstvom.  V 
slovenskih  deželah  je  hodilo  vse  navzkriž  in  nihče  ni  mogel 
misliti  na  resno  obrambo  pred  Turki.  Nekaj  let  so  imeli 
slovenski  kraji  še  slučajno  mir.  Turki  jih  niso  prav  utegnili 
nadlegovati,  ker  so  imeli  doma  dovolj  opravkov  v  bojih  z 
Mongoli  v  Aziji  in  vsled  razprtij  v  sultanovem  rodu. 

Na  Kranjsko  je  pridirjala  prva  turška  četa  baje 
leta  1408.  Pogazila  je  okolico  krog  Metlike  in  Črnomlja. 
Navalili  pa  so  kmalu  zopet,  tako  leta  1415.  kar  dvakrat. 
V  nemški  državi  so  se  pečali  v  tem  času  z  drugimi  vpra- 
šanji, zlasti  s  cerkveno  reformo.  Cesar  Žiga  se  je  udeležil 
cerkvenega  zbora  v  Kostnici,  na  katerem  so  sežgali  češkega 
reformatorja  Jana  Husa,  in  se  ni  niti  ganil,  ko  so  mu  pri- 
nesli vest,  da  so  udarili  Turki  v  celjsko  grofovino  in  na 
Dolenjsko  celo  tja  do  Ljubljane. 

Resnično  nevarna  pa  je  postala  turška  sila,  ko  je  pre- 
vzel vlado  sultan  Murad  11.  (1421—1451).  Na  Ogrskem  se 
ji  je  uspešno  upiral  junak  Ivan  Hunjad  (Si  bin  janin), 
pri  nas  pa  se  ni  storilo  nič  v  varstvo  deželnih  mej. 

Kako  so  se  Turki  vojskovali  in  kaj  vse  so  počenjali 
po  naših  krajih,  je  težko  popisati.  Vojskovali  so  se  na  dva 
načina:  z  velikimi  in  malimi  vojskami.  Poleg  velikih,  ure- 
jenih vojsk,  ki  jih  je  pošiljal  sultanov  ukaz  na  Ogrsko  in 
Hrvatsko  in  ki  so  se  premikale  po  izbornih  vojnih  načrtih 
turških  višjih  poveljnikov,  so  napadali  naše  kraje  marto- 
loži,  neurejene  čete  neplačanih  vojakov,  razlivajoče  se  po 
dolinah  in  hribih  na  desno  in  levo.  Martolozi  so  se  zbirali 
tudi  v  onih  dobah,  ko  je  vladalo  med  našo  in  turško  vlado 
premirje,  ter  hodili  plenit  pod  vodstvom  kakega  bega  ali 
paše.  Pred  njimi  so  si  cesto  ogledovali  pot  njihovi  preob- 
lečeni vohuni,  ki  so  jim  poročali,  kod  bi  bilo  najbolje  uda- 

riti  in  kje  se  jim  ni  bati  odpora  krščanskih  čet.  Nenadoma 
je  švignil  plamen  iz  kake  vasi  in  krik  ljudstva  je  naznanjal, 
da  so  pridrli  Turki.  Na  lahkih  konjih  so  jahali  oblečeni 
v  rdeče  široke  hlače  in  modre  suknje  s  širokimi  turbani 
(svitki)  na  glavah.  Orožja  večinoma  niso  imeli  drugega  ko 
močno  zakrivljene  sablje  (handžarje),  loke  in  puščice,  ki  so 
jih  metali  goreče  po  slamnatih  strehah.  Deco  in  žene  so 
pobijali,  lepe  dečke,  dekleta  in  bogatejše  ljudi  pa  so  vezali 
v  skupine  in  se  vračali  z  njimi  previdno  dol  na  Turško,  da 
jih  ne  zaloti  kje  krščanska  vojska  in  jim  ne  odvzame  dra- 
gocenega plena.  Večkrat  so  jim  prestregle  pot  na  Turško  v 
naglici  zbrane  čete  in  rešile  sužnike  in  plen.  Če  pa  so  se 
srečno  izmaknili  v  svojo  domovino,  potem  so  razprodali 
dekleta  v  hareme,  fante  pa  je  vzel  paša.  Noben  paša  ni 
smel  stopiti  pred  sultana,  če  mu  ni  pripeljal  in  poklonil 
čete  zdravih  krščanskih  ali  že  poturčenih  dečkov.  Ujete  bo- 
gataše pa  so  ukovali  v  železje  in  jih  mučili  in  pretepali, 
dokler  niso  naročili  iz  domovine  bogate  odkupnine.  Marsi- 
kdo se  je  rajši  pomohamedanil,  da  se  reši  muk. 

Izmed  slovenskih  krajev  so  trpeli  trpeli  največ  D  o  - 
lenjci  in  vzhodni  Štajerci,  zlasti  doline  ob  Muri, 
Dravi,  Savi  in  Kolpi,  pa  tudi  stranske  gorske  doline  na 
Gorenjskem  in  Koroškem  so  čutile  cesto  turško  brezsrčnost. 

Jedro  turške  vojske  so  bili  „janičarji^",  sami  jugoslo- 
vanski poturčenci. 


^  Ko  je  ovladal  sultan  Murad  I.  balkanske  Slovane,  je  ukazal,  da 
se  naj  preobrne  petina  mladih  bojnih  jetnikov  in  sužnjev  na  mohame- 
dansko  vero.  Iz  teh  poturčencev  se  naj  sestavi  nova  vojska  (jeni  čeri  = 
nova  vojska).  Krščanske  mladeniče  so  porazdelili  turškim  posestnikom  po 
Mali  Aziji  in  drugod  z  nalogo,  da  jih  morajo  poučiti  in  utrditi  v  turški 
veri  in  obenem  skrbeti  za  njih  zdravje  in  telesni  razvoj.  Sužnji  so  se 
poturčevali  jako  naglo  in  skoro  brez  izjeme  in  čudno  je,  da  se  večinoma 
niso  pozneje  prav  nič  več  spominjali  nekdanje  vere  in  svoje  prave  do- 
movine. Poturčenci  so  bili  mnogo  strastnejši  sovražniki  krščanskega  sveta 
in  sultanu  zvestejši  vojščaki  nego  Turki  sami.  Že  takrat  je  bil  upravičen 
pregovor,   dajepoturica  hujši  nego  Turek.  —  Janičarska  vojska 

v  nekaterih  dobah  so  prihajale  turške  čete  leto  za  le- 
tom k  nam  po  plen,  cesarske  vojske  pa  ni  bilo  od  nikoder 
v  obrano,  a  vendar  je  pobirala    vlada   zanjo  toliko    davkov. 

Evropski  vladarji  te  dobe  imajo  na  vesti  napredovanje 
turške  moči,  ker  so  se  rajši  bojevali  med  seboj  za  prazno 
čast  nego  bi  bili  odvračali  Turke.  Mladi  in  podjetni  ogrski 
kralj  Matjaž,  katerega  edinega  so  se  bali  Turki,  se  je 
boril  s  Čehi  in  Nemci,  cesar  se  je  potegoval  z  mečem  za 
celjsko  kneževino,  bojeval  se  s  češkimi  vladarji  in  dražil  svoje 
plemstvo,  zoper  Turka  pa  ni  ukazal  potegniti  meča.  Klical 
je  samo  deželne  in  državne  zbore  na  posvetovanja,  kaj  bi 
bilo  ukreniti  v  rešitev  dežel.  Na  teh  zborovanjih  se  je  sha- 
jala najodličnejša  gospoda,  ki  je  kaj  lepo  govorila  in  skle- 
pala, nazadnje  pa  ni  imel  noben  zbor  drugega  uspeha  ko 
sklep,  da  se  naj  pobirajo  na  zahtevo  zadolženega  cesarja 
novi  davki.  Kam  je  pošiljal  cesar  denar,  koliko  ga  je  v  res- 
nici nabral  in  prejel,  o  tem  ni  nikjer  računov.  Resnica  je 
le  to,  da  se  za  varstvo  slovenskih  pokrajin  ni  storilo  toliko, 
kolikor  bi  se  bilo  lahko  storilo,  če  bi  bili  porabili  vsaj  maj- 
hen del  doma  nabranega  davka  za  vojsko  in  obrambo  proti 
Turkom.^  Ljudstvo  je  bilo  prepričano,  da  ima  skopi  cesar  že 
kupe  zakladov,  in  ga  je  pozivalo  celo  po  javnih  oklicih,  naj 
da  premoženje,  ki  ga  ima  itak  iz  ljudstva,  narodu  na  raz- 
polago za  obrambo  pred  Turki.  Sedaj  je  jelo  celo  plemstvo 
zahtevati  od  cesarja  pomoči.  Poročali  so  mu,  da  ni  dobro 
zahtevati   od  kmetov  črne  vojske,^  ker  so   že  celo  ne- 

je  štela  začetkoma  80,  h  koncu  pa  do  200  stotnij  (ort)  po  300 — 500  mož 
Vsaka  stotnija  je  imela  svojega  stotnika  (ortabašo)  in  po  šest  častnikov, 
najvišji  poveljnik  vsem  janičarjem  pa  je  bil  „aga". 

'  Na  mariborskem  zboru  (1461)  so  naložili  nov  davek  tudi  posvetni 
in  cerkveni  gospodi.  Cesarju  pa  ni  bilo  zadosti.  V  Brezah  na  Koroškem 
je  dovolil  zbor  (1470)  stanovski  ali  osebni  davek,  ki  so  ga  imeli  plačevati 
vsi  brez  izjeme,  celo  dninarji,  berači  in  otroci.  A  vendar  je  zahteval 
cesar  kmalu  (1471)  zopet  nov  takozvani  „turški"  davek. 

2  ,Črno  vojsko"  so  jeli  nabirati  v  sili  leta  1469.  Vsaka  hiša  je 
imela  dajati  po  enega  moža  na  črno  vojsko. 

voljni  zaradi  turških  in  drugih  nadlog  in  ker  mislijo  sploh, 
da  je  cesar  zakrivil  vso  nesrečo.  V  resnici  so  že  grozili  ko- 
roški kmetje,  da  ne  bodo  plačevali  niti  zemljiškega  davka, 
če  bo  gospoda  tirjala  od  njih  turški  davek  in  če  vkljub  temu 
ne  bo  bolje  branila  dežele.  Kranjski  stanovi  so  se  zatekli 
s  pritožbo  k  papežu,  češ,  da  jim  ne  pomaga  nihče  in  da 
jim  ne  preostaja  nič  drugega,  nego  izseliti  se  in  zapustiti 
domovino,  če  jim  ne  prihiti  krščanski  svet  na  pomoč.  Šta- 
jersko ljudstvo  je  istotako  obupavalo  in  se  pripravljalo,  da 
odreče  gosposki  pokorščino  in  se  izseli  ali  pa  se  vda  Tur- 
kom. Cesar  pa  na  vse  te  klice  ni  storil  ničesar  drugega,  ko 
to,  da  je  sklical  (1475)  Štajerce,  Kranjce  in  Korošce  zopet 
na  skupni  zbor  v  Maribor.  Na  tem  zboru  so  sklenili  — 
pobirati  po  svojih  deželah  „obči  tedenski  davek"  za  plače- 
vanje najetega  vojaštva  ob  deželnih  mejah.  Velika  in  močna 
nemška  država,  h  kateri  je  priklenila  usoda  slovenske  po- 
krajine, je  pustila  torej  Štajerce,  Korošce  in  Kranjce  tudi  v 
tej  sili  na  cedilu  in  cesar  jih  je  prepustil  samim  sebi.  Nemško 
in  laško  ljudstvo  ni  čutilo  za  našim  hrbtom  krute  turške 
sile,  lahko  je  napredovalo  v  izobrazbi,  zbiralo  premoženje, 
pečalo  se  z  umetnostjo  in  znanostjo,  slovenski  (in  jugoslo- 
vanski sploh)  narod  pa  je  plačeval,  krvavel  in  se  branil  z 
domačim  plemstvom  in  meščanstvom  ali  pa  tudi  brez  njega, 
kakor  je  mogel  in  znal. 

Kot  zavetišča  pred  Turki  si  je  gradilo  ljudstvo  od  leta 
1471.  lastne  trdnjave,  takozvane  tabre  (tabore).  Nekaj  tab- 
rov  je  dobro  ohranjenih  do  današnjega  dne,  n.  pr.  pri  Gro- 
supljem v  šentjurski  fari,  marsikje  pa  se  vidijo  še  sledovi 
nekdanjih  tabrov,  v  ostankih  stolpov  in  zidov  ali  pa  vsaj 
v  imenih  hiš  in  zemljišč.  Tabre  so  gradili  najrajši  na 
strmih  vrhovih  ali  v  gozdih.  Ena  edina  pot  je  vodila  po 
strmi  skali  do  tabrskih  vrat.  Močno  zidovje  s  stolpi  na 
oglih  je  branilo  pristop  k  cerkvici.  V  neometanih  zi- 
dovih in  stolpih  vidiš  strelne  line,  zunaj  ozke,  znotraj 
široke. 

Kresovi  na  določenih  višjih  hribih  so  bili  znamenje, 
da  prihaja  sovražnik  in  da  se  je  treba  umakniti  iz  vasi  v 
tabre.  V  trdnjavico  so  prenesli  vse,  kar  se  je  dalo  spraviti 
in  rešiti.  Turki  so  puščali  trdnjave,  gradove  in  tabre  veči- 
noma na  miru,  ker  se  niso  radi  mudili  pri  obleganju.  Ve- 
deli so,  da  bi  jih  stalo  precej  truda  in  žrtev,  če  bi  nasko- 
čili trdnjavo,  saj  bi  se  branili  obleganci  na  življenje  in  smrt. 
V  utrjenih  mestih  na  visokih  pečinah  so  se  ljudje  najlaže 
ubranili  Turkov.  Večkrat  se  jim  je  posrečilo  odbiti  naskok 
turških  čet,  tupatam  so  se  celo  uspešno  sprijeli  z  njimi  v 
kakem  klancu,  n.  pr.  v  Hrušici  na  Kranjskem  leta  1491.  Naj- 
večkrat pa  so  odhajali  Turki  nekaznovani  in  brez  vseh  za- 
prek s  plenom  preko  deželnih  mej, 

V  onih  letih,  ko  so  naši  deželni  stanovi  radi  sklepali  na 
zborovanjih  o  obrambi  dežel,  so  prihajali  Turki  kakor  v  posmeh 
pogostoma  ropat.  L.  1469.  so  pustošili  po  Dolenjskem  in  naj- 
bolj krog  Metlike,  posamezni  oddelki  pa  so  se  razkropili  daleč 
naokrog.  Dve  leti  pozneje  je  pustošil  bosenski  paša  trikrat 
po  Slovenskem,  leta  1473.  pa  so  vdrli  zopet  preko  Kranj- 
skega na  Koroško  in  Štajersko.  Kmalu  po  mariborskem  zbo- 
rovanju (1475)  so  plenili  Turki  krog  Ptuja  in  Maribora  in 
posekali  ob  Sotli  vojaško  četo,  ki  jim  je  zapirala  pot.  Jeseni 
istega  leta  so  bili  še  enkrat  na  Kranjskem,  naslednjega  leta 
pa  so  jo  udrli  na  Koroško  in  opustošili  tako  naglo  Krško,  Junsko 
in  Labodsko  dolino,  da  se  jim  ni  nihče  utegnil  postaviti  v 
bran.  Ta  turški  naval  je  razburil  koroško  ljudstvo,  ki  se  je 
čutilo  brez  obrambe,  da  si  je  osnovalo  »kmetsko  zvezo" 
(punt)  proti  Turkom  in  gospodi  (gl.  str.  135.  si.:  Kmetski 
upori !). 

Ko  so  leta  1478.  zopet  udarili  Turki  mimo  Trbiža  na 
Koroško,  jih  je  ustavila  tukaj  truma  oboroženih  kmetov,  a 
Turki  so  jih  posekali  in  polovili.  Razen  Turkov  pa  so  pri- 
drli  sedaj  še  Ogri  v  slovenske  dežele,  ker  se  je  bil  cesar 
spri  z  njihovim  kraljem  Matjažem.  Kralj  Matjaž  je  zasedel 
vse  važnejše  štajerske  in  koroške  trdnjave  in  njegove  čete  i 


—    130    — 


I 


i 


se  niso  vedle  nič  drugače  nego  Turki.'  Na  Matjaževo  stran 
so  stopili  tudi  nekateri  nezadovoljni  domači  plemenitniki, 
kakor  neukrotni  grof  Erazem  Pred  jamski,  ki  bi  mu 
cesarska  vojska  ne  bila  mogla  priti  do  živega  v  njegovem 
visokem  gradu  na  silni  kraški  pečini,  če  bi  ga  ne  bil  izdal 
nezvesti  služabnik.  Boj  med  kraljem  Matjažem  in  med 
cesarjem  ni  polegel  do  Matjaževe  smrti  (1490). 

Česar  niso  opustošili  Turki  in  uničili  Ogri,  to  so  požrle 
kobilice,  ki  so  prihajale  v  teh  letih  trumoma  z  Ogrskega. 


'  Ime  kralja  Matjaža  si  je  zapomnilo  slovensko  ljudstvo.  Med 
vsemi  kralji  in  cesarji,  kar  jih  kdaj  vladalo  na  Slovenskem,  ni  pustil  no- 
beden toliko  spomina  za  seboj  v  slovenski  narodni  pripovedki  ko  kralj 
Matjaž.  Njegove  čete  so  sicer  pustošile  po  naših  krajih  ravno  tako  kakor 
Turki,  toda  ljudstvo  je  videlo  v  njem  krepkega  vladarja,  ki  se  ga  boje 
Turki  in  nemški  cesar.  V  svojem  cesarju  ni  videlo  naše  ljudstvo  dobrot- 
nika, temveč  tlačitelja,  ki  pobira  samo  neznosne  davke,  ki  pa  ljudstva  ne 
brani  pred  sovražniki  V  svoji  grozni  stiski  je  zahrepenel  narod  po  za- 
ščitniku, ki  bi  bil  Turkom  kos  in  ki  bi  strahoval  tudi  domačega  sovraž- 
nika, nasilno  in  prevzetno  gospodo.  Naš  trpin  je  rad  poslušal  vesti  o  od- 
ločnem in  vztrajnem  Matjažu,  kralju  ogrskem,  ki  nalaga  samo  pravične 
davke,  ki  ima  dobro  vojsko,  s  katero  kroti  Turke,  Nemce  in  vso  gospodo. 
Kralj  Matjaž  je  bil  znan  kot  prijatelj  ljudstva.  Slovenski  trpin  se  je  na- 
dejal, da  se  uresničijo  sedaj  njegove  sanje  o  srečnih  zlatih  časih,  saj  je 
premogel  kralj  Matjaž  slabotnega  cesarja  in  napravil  po  Slovenskem  dru- 
gačen red  (1480—1490).  Edini  kralj  Matjaž  bi  bil  zmožen,  da  zabrani 
Turkom  prehod  v  zahodno  Evropo  s  svojim  dobrim  vojaštvom,  čegar 
jedro  je  bila  takozvana  „črna  vojska",  6000  mož,  večinoma  Čehov. 
Tudi  denar  kralja  Matjaža  je  bil  pri  nas  dosti  bolj  priljubljen  ko  cesarski 
denar.  Slovenska  pesem  hvali  še  danes  dobre  ogrske  dukate:  „Ta  zlat  je 
kova  znanega,  Matjaža  kralja  samega." 

Samo  deset  let  so  čutile  habsburške  dežele  premoč  kralja  Matjaža 
a  bilo  je  zadosti  snovi  za  narodno  pesem  in  pripovedko,  ki  pravi,  da 
kralj  Matjaž  ni  umrl,  temveč  da  spi  v  zeleni  gori  in  čaka  prilike,  ko  bo 
udaril  s  svojo  črno  vojsko  na  vse  sovražnike  Slovencev.  Pripovedka  nas 
tolaži,  da  pride  dan,  ko  zašije  zopet  zlata  doba  našemu  narodu  pod 
vlado  dobrega  kralja  Matjaža. 

Kako  lahko  razumemo  narod,  ki  je  poln  fantazije:  kadar  ga  pre- 
tepa in  izžema  nadloga  za  nadlogo,  takrat  se  pogreza  v 
blage  sanje  in  je  srečen  v  njih! 

Leta  1493.  je  umrl  cesar  Friderik,  ki  je  za  svoje 
54  letne  vlade  premalo  čuval  naše  kraje.  Seveda  bi  bilo  na- 
pačno dolžiti  samo  cesarja  slabosti  in  brezbrižnosti,  kajti 
znano  je,  da  cesar  cesto  ni  mogel  izvrševati  svojih  dobrih 
namenov  vsled  upornosti  gospode  in  razdvojenosti  lastne 
rodovine. 

Za  vlade  njegovega  sina  Maksimilijana  I.  (1493  do 
1519)  ni  bilo  začetkoma  nič  boljše.  Turški  davek  so  morali 
še  nekoliko  zvišati.  Naval  leta  1493.  je  prizadel  največ  škode 
Dolenjcem,  Istri  in  južnemu  Štajerju  in  je  končal  s  turško 
zmago  nad  Hrvati  in  Kranjci.  Naslednjega  leta  so  bili  Turki 
zopet  v  naših  krajih.  V  silni  stiski  so  morali  Kranjci  prositi 
pomoči,  istotako  hrvatski  stanovi,  češ,  da  se  morajo  za  leto 
in  dan  poturčiti  in  odpasti  od  krščanske  vere,  če  ne  bo 
rešitve.  V  prošnji  hrvatskih  stanov  se  čuti,  da  si  žele  ožje 
zveze  s  habsburškimi  slovenskimi  deželami  in  da  pričaku- 
jejo od  te  strani  pomoči;  vsaj  za  trdnjave  naj  bi  jim  slovenski 
kraji  preskrbeli  orožja  in  streliva. ' 

Nemške  posadke  (landsknechti)  na  Štajerskem  in 
Kranjskem  so  ležale  večinoma  na  miru  ali  pa  so  jih 
polovili  Turki,  zasmehujoči  njih  čudno  opravo  in  dolga 
kopja.  Tujega  vojaštva  pri  nas  sploh  niso  radi  videli,  in  to 
zaradi  sirovega  vedenja.  Mariborski  zbor  leta  1494.  se  je 
celo  javno  pritožil  zoper  landsknechte. 

Sedaj  pa  je  turška  sila  jela  pojemati.  Turška  politika 
se  je  odvrnila  od  nas  na  vzhodno  stran  in  sultan  je  sklenil 
s  cesarjem  premirje  (1495).  Manjše  turške  čete  pa  se  seveda 
niso  ozirale  na  sultanove  sklepe  in  so  razgrajale  po  svoji 
volji  še  naprej. 

Ko  je  nekoliko  popustila  turška  nevarnost,  se  je  zarila 
vlada  v  druge  skrbi:  v  preganjanje  zidov  (gl.  str.  137) 
in  v  dolgotrajno,   nesrečno  vojno  z  Benečani,  za  katero 


1 


1  Ta  misel  hrvatskih  stanov  se  je  uresničila  po  50  letih,   ko  se  je 
uredila  Hrvatslo  in  Slovensl^a  Granica. 

so  žrtvovale  naše  dežele  deset  let  dosti  ljudi  in  denarja. 
Deželni  zbori  so  tožili,  da  imajo  prevelike  troške,  ter  so 
barantali  s  cesarjem,  naj  bi  bil  glede  svojih  vsakoletnih  de- 
narnih zahtev  nekoliko  skromnejši.  Gospoda  se  je  sklicevala 
pri  tem  na  splošno  ubožnost  kmetskega  ljudstva,  sama  pa 
kljub  temu  ni  popustila  v  davčnih  terjatvah,  dasiravno  je 
vedela,  da  ni  varno  dražiti  svojeglavnega  slovenskega  kmeta. 

Strašen  potres  leta  1509.  in  draginja  in  lakota 
naslednjih  let  so  zakrivili  še  hujše  propadanje  poljedelstva 
in  nato  je  izbruhnila  z  vso  silo  kmetska  nevolja  proti  go- 
spodi. In  ko  so  zadušili  kmetski  upor  leta  1515.  (gl. 
str.  142)  niso  skrbeli  za  zboljšanje  podložniških  razmer  in  zato 
ni  čudo,  da  so  zgrabili  kmetje  kmalu  drugič  in  tretjič  orožje 
proti  svojim  zemljiškim  gospodarjem. 

V  dobi  Ferdinanda  I.  so  se  oglašali  zopet  Turki 
močneje  nego  kdaj  poprej.  Vladal  jim  je  takrat  sultan 
Sulejman  Veliki,  najslavnejši  vseh  sultanov,  kije  utrdil 
turško  vlado  v  Dalmaciji,  Bosni,  na  Slavonskem,  Hrvatskem 
in  Ogrskem.^  Sulejmanov  napad  na  Dunaj  (1529)  se  je  po- 
nesrečil, zato  pa  so  pustošili  Turki  v  teh  letih  po  južnih 
in  vzhodnih  krajih  države,  zlasti  po  slovenskih.  Ferdinand  I. 
bi  se  bil  rad  pogodil  s  sultanom  in  mu  plačeval  letni  davek, 
da  si  zagotovi  mir.  Večkrat  je  poslal  v  Carigrad  svoje  po- 
slance,^ toda  sultan  se  ni  dal  ublažiti. 

1  Ogrsko  vojsko  so  uničili  Turki  pri  Mohaču  (1526),  kjer  je  našel 
smrt  tudi  mladi  ogrski  kralj  Ludovik  II.  na  begu  iz  grozne  bitke.  Turška 
zmaga  pri  Mohaču  pa  je  imela  za  nasledek  ustanovitev  avstrijske 
države,  kajti  Cehi,  Ogri  in  Hrvatje  so  si  izbrali  za  kralja  Fer- 
dinanda Habsburškega. 

2  Značilno  je,  da  je  pošiljal  Ferdinand  v  Carigrad  in  na  Rusko 
najrajši  kranjske  ali  jugoslovanske  može  kot  poslance.  Na  Turškem  in  v 
Moskvi  bi  trdih  nemških  poslancev  ne  bili  mogli  razumeti,  pač  pa  so 
razumeli  slovenski  in  hrvatski  govoreče  može.  Zdi  se,  da  je  občevala  ce- 
sarska diplomacija  s  turškim  dvorom  samo  v  jugoslovanskih  jezikih  in 
da  je  smatral  sultan  cesarja  za  slovanskega  vladarja.  Poslanca  Ivan  Ha- 
bordanski  in  Žiga  Višnjegorski  sta  (po  1526)  prinesla  iz  Carigrada  od- 
govor, da  je  napovedal  sultan  vojno  Ferdinandu,  „kralju  slovenskemu"  . . . 

Sulcjman  se  je  napotil  drugič  z  velikansko  vojsko,  da 
prodre  do  srca  nemške  države,  toda  že  na  potu  mu  je  ohla- 
dila želje  peščica  junakov  v  trdnjavici  Kiseku  pod  povelj- 
stvom Nikole  Jurišiča  (1532).  Na  stotisoče  Turkov  je 
butalo  tedne  in  tedne  zastonj  ob  zidove  te  trdnjave,  potem 
pa  se  je  razlila  razkačena  vojska  po  Štajerskem  mimo  Ma- 
ribora. Naprej  proti  Dunaju  se  ni  upala.  Po  Štajerskem  je 
preganjal  Turke  Janez  Kacijanar  (Kocijan)  z  domačimi 
konjiki,  kraljeva  vojska  pa  je  zamudila  lepo  priliko  in  ni 
hitela  za  Turki,  ki  bi  se  jim  morebiti  bilo  slabo  godilo. 
Ferdinand  je  sklenil  s  sultanom  mir  (1533)  ter  se  moral 
v  pogodbi  hudo  ponižati.  Ob  mejah  pa  kljub  temu  ni  bilo 
konca  vojskovanju,  kajti  Turkov  ni  bilo  mogoče  brzdati. 
Hrvatje  so  trpeli  v  tej  dobi  še  mnogo  več  nego  Slovenci. 
Po  nekdanjem  bogatem  in  krepkem  hrvatskem  kraljestvu  so 
ostali  le  še  drobni  „ostanki".  Iz  Bosne  in  Srbskega  so  uha- 
jali kristjanje  preko  Hrvatskega  na  Kranjsko  in  v  Dalmacijo, 
kjer  so  jih  imenovali  „U skoke".  Precej  Uskokov  se  je  na- 
selilo v  Metliki,  na  Gorjancih,  na  Krasu,  okrog  Senja  in 
drugod.  Bili  so  precej  divji  ljudje,  ki  so  radi  vračali  Tur- 
kom milo  za  drago  in  hodili  plenit  na  Turško. 

Leta  1537.  se  je  nabrala  pri  Koprivnici  velika  vojska 
Čehov,  Nemcev,  Slovencev  in  Hrvatov.  Vrhovno  poveljstvo 
je  prevzel  voditelj  Kranjcev,  Janez  Kacijanar.  Ta  vojska  bi 
bila  dosegla  lepe  uspehe,  toda  posamezni  poveljniki  se  niso 
dobro  pogajali  in  nered  je  vladal  v  dovažanju  hrane.  Vojska 
je  dospela  polagoma  do  Oseka,  kjer  pa  ni  prišlo  do  odlo- 
čilnega boja.  Nekateri  oddelki  so  namreč  odbežali  izpred 
Oseka  in  tudi  Kacijanar  je  izgubil  pogum  ter  se  prezgodaj 
umaknil.  Na  bojišču  so  ostali  samo  Štajerci,  Korošci,  Avstrijci 
in  Cehi.  Ko  so  Turki  izvedeli,  kaj  je  s  krščansko  vojsko,  so 
pritisnili  nanjo  z  vso  silo  ter  jo  popolnoma  razbili.  Vsi  so 
dolžili  Kacijariarja,  češ,  da  je  njegovo  postopanje  krivo  ne- 
sreče. Ferdinand  ga  je  dal  zapreti,  Kacijanar  pa  je  ušel  in 
pribežal  k  Nikoli  Zrinjskemu,  ki  ga  je  zavratno  umoril. 

Turki  so  dosegli  za  sultana  Sulejmana  vrhunec  moči 
in  so  lahko  sanjali  o  uničenju  nemškega  cesar- 
stva in  vsega  krščanstva.  Svojih  velikih  namenov  niso 
dosegli,  pač  pa  se  jim  je  posrečilo  razrušiti  prednje  trdnjave 
krščanstva,  Hrvatsko  in  Ogrsko.  Črez  vso  srednjo  Ogrsko  je  že 
bil  zavladal  turški  polumesec.  Pri  nas  so  čutili  tembolj,  da  se 
je  treba  združiti  proti  veliki  nevarnosti.  Marljivo  so  se  pri- 
pravljali za  novo  turško  vojno,  dovažali  strelivo  in  orožje 
v  trdnjave  in  popravljali  zidove.  Vladar  pa  je  pridno  nakla- 
dal „turški  davek"  in  ukazal  (1541)  javne  obhode  s  sveto 
mašo  pri  vseh  cerkvah  vsaj  enkrat  na  teden  ter  zvonjenje 
ob  dvanajsti  uri.  Podložniki  naj  prosijo  na  kolenih  Boga, 
da  se  jih  usmili  in  potolaži  svojo  jezo  zaradi  pregreh  in 
verske  nesložnosti.' 

5.  Kmetiški  upori. 

Pred  versko  reformacijo. 

O  življenju  slovenskih  kmetov  v  starejši  dobi  ni  toliko 
poročil  ko  o  življenju  kmetskih  nemških  sosedov.-  Gotovo 
pa  so  živeli  do  13.  stoletja  tudi  naši  kmetje  dobro  in  mirno 
(prim.  str.  105.).  Do  te  dobe  še  ni  propadalo  blagostanje  na 
kmetih  in  podložniki  so  še  nahajali  pravico  in  varstvo  proti 
krivičnosti  zemljiške  gospode  pri  cesarju.  Zelo  neugodno  pa 
je  vplivalo  na  kmetiški  položaj  novo  denarno  gospodarstvo, 
propadanje  denarne  vrednosti  in  velike  izpremembe  v  cenah 
zemljišč,  blaga  in  pridelkov.  Dokler  je  plačeval  podložnik 
davke  in  desetino  v  pridelkih,  mu  ni  bilo  težko,  saj  bogata 
gospoda  itak  ni  zahtevala  preveč,  temveč  le  toliko,  da  je 
imela  dovolj  za  svoje  pojedine  in  gostije.  Ko  pa  je  postal 
denar  podlaga  vsega   pridobivanja,   takrat  je  zabredel  pod- 


1  Takrat  se  je  bil  namreč  že  zelo  razširil  protestantizem.  —  Pol- 
danskega  zvonjenja  zoper  turško  silo  pozneje  niso  več  odpravili. 

2  Nemški  kmet  se  je  rad  prevzel,  kadar  se  mu  je  dobro  godilo. 
Nemški  pesniki  čestokrat  poročajo,  da  se  je  kmet  rad  nosil  kakor  plemič, 
da  je  rad  dobro  jedel  in  mnogo  pil,  da  je  rad  izzival  in  se  pretepal. 

ložnik  v  težke  razmere.  Gospodi  ni  bilo  sedaj  nikdar  dovolj 
denarja,  ker  je  ljubila  razkošno  in  potratno  življenje  in  je 
rada  tudi  očitno  kazala  svoje  bogastvo  ter  se  ponašala  s 
sijajem.  Denarja  je  bilo  treba  za  krasne  drage  obleke  in  za 
dragoceno  orožje,  ki  si  ga  je  naročevala  iz  tujih  dežel; 
mnogo  denarja  je  porabila  za  umetnine,  lepe  slike  in  rez- 
barske  izdelke,  s  katerimi  si  je  krasila  svoja  velika  grajska 
stanovanja.  Vse  te  troške  so  ji  morali  vračati  podložniki; 
drugega  vira  dohodkov  sploh  ni  bilo. 

V  13.  stoletju  ni  bilo  močnega  vladarja,  ki  bi  bil  branil 
ljudstvo  ter  brzdal  gosposke  zahteve,  in  takrat  je  plemstvo 
že  začelo  izsesavati  podložnike.  Vsled  raznih  vojn  in  nezgod 
pa  je  zahtevala  sedaj  tudi  državna  in  deželna  uprava  od 
gospode  več  denarne  podpore  in  gospoda  je  seveda  zopet 
morala  še  bolj  stiskati  ljudstvo.  V  urbarjih  je  bilo  sicer 
natanko  določeno,  koliko  sme  gospodar  zahtevati  od  pod- 
ložnikov  (gl.  str.  106.),  kadar  pa  ji  določeni  davki  niso  za- 
doščali, je  uvajala  meni  nič  tebi  nič  nova  bremena.  Ljudstvo 
je  bilo  v  takih  slučajih  brez  moči  in  se  ni  moglo  nikamor 
pritoževati,  saj  mu  je  bil  sodnik  le  zemljiški  gospodar. 

Kmetskemu  blagostanju  so  bile  na  kvar  tudi  cer- 
kvene davščine,  ki  so  istotako  naraščale  vsled  ne- 
ugodnih gospodarskih  razmer  in  višjih  cerkvenih  upravnih 
troškov.  Zatorej  ni  nikako  čudo,  da  se  je  utihotapila  pola- 
goma revščina  v  kmetske  hiše. 

V  15.  stoletju  je  izgubil  denar  precej  svoje  vrednosti. 
Gospoda  je  prejemala  v  tej  dobi  davke  že  večinoma  v 
denarju  in  je  jela  zahtevati  sedaj  zopet  pridelke  namesto 
denarja,  ker  je  uvidela,  da  jih  zlahka  proda  in  izkupi  zanje 
mnogo  več. 

Kmetske  nezadovoljnosti  ni  zakrivilo  samo  izsesavanje 
v  obliki  davkov,  temveč  tudi  osebna  sirovost  gospode 
in  njih  oskrbnikov,  ki  so  prekruto  ravnali  s  podložniki.  — 
Sredi  15.  stoletja  se  je  polastila  gospode  neka  lovska 
strast,  vsled  česar  so  cesto  jemali  kmetom  stare  pravice  do 

gozdov,  do  lova  in  celo  do  pašnikov.  Kruto  so  kaznovali 
kmeta,   ki  so  ga  zalotili,  ko  je  trebil  lovske  zveri  in  živali 

—  škodljivce  svojega  polja.  Nekateri  gospodarji  so  jemali 
kmetom  celo  posestva,  če  so  se  po  svoji  krivdi  ali  po  ne- 
sreči preveč  zadolžili  in  niso  mogli  izpolnjevati  vseh  pod- 
ložniških  dolžnosti.  Sicer  pa  je  treba  povdariti,  da  ni  bil 
vselej  zemljiški  gospodar  kriv  kmetiške  nezadovoljnosti, 
temveč  da  so  je  imeli  mnogo  navesti  svojevoljni  oskrbniki.^ 

Med  škodljivce  kmetskega  blagostanja  štejemo  koncem 
srednjega  veka  tudi  ž  i  de.  Ohranjena  dolžna  pisma  nam 
pričajo,  kako  zelo  je  bil  zadolžen  kmet  v  15.  stoletju  in 
kako  so  cesto  spravljali  židje  kmete  ob  posestva  na  nepošten 
način.  Pri  zidu  si  je  izposodil  včasih  kdo  denarja  na  ime 
kakega  premožnega  kmeta;  žid  je  počakal  do  kmetove 
smrti  in  zahteval  potem  od  njegovih  dedičev  vrnitev  po- 
sojila, ki  ga  niso  bili  prejeli  niti  oni  niti  njihovi  predniki. 
O  takih  in  sličnih  goljufijah  je  bilo  n.  pr.  v  štajerskem  de- 
želnem zboru  več  razprav.  Denar  so  posojevali  samo  židje, 
seveda  na  visoke  obresti  (50— 80°/o).  Zaradi  oderuštva  so 
Žide  trpinčili,  preganjali  in  izganjali,  a  itak  se  je  obrtnik, 
trgovec  in  cesto  tudi  kmet  moral  zatekati  k  njim. 

Plemstvo  je  vedelo  že  dolgo,  da  vre  v  nezadovoljnem 
ljudstvu  in  da  pride  kmalu  do  nasilnih  uporov.  Na  raznih 
zborovanjih  in  zlasti  na  deželnih  zborih  so  poročali  posa- 
mezni  gospodje   o  kmetskih   pritožbah    in   grožnjah,    ki   se 

1  Krivo  bi  bilo  mnenje,  da  so  bili  zemljiški  gospodje  sami  okrut- 
niki  brez  usmiljenja,  kmetje  pa  sami  trpini  in  revni  tlačani.  V  urbarjih 
nahajamo  tupatam  opazke,  da  so  popustili  temu  ali  onemu  ubogemu 
človeku  davek.  Cesar  Maksimilijan  je  ukazal  (1493.)  glavarju  Krištofu 
Ravbarju,  naj  pošlje  revnim  Ribničanom,  ki  prosijo  pomoči,  žita  za  setev. 

—  Gospoda  ni  porabila  vsega  zase,  temveč  je  rada  žrtvovala  velike  darove 
cerkvam  in  v  dobre  namene.   Večinoma  je  bila  jako  poštena  in  pobožna. 

—  Kmetje  pa  so  si  tudi  priskrbeli  marsikatero  veselo  uro  pri  polnih 
mizah.  Pesem  in  ples  nista  izumrla  nikdar  med  slovenskimi  podiožniki. 
Valvazor  nam  poroča  o  kranjskem  kmetu  še  v  17.  stoletju,  da  je  tako 
vesel  in  da  tako  rad  pleše,  da  se  mu  vse  leto  ne  počijejo  pete. 

niso  tikale  nikdar  starodavnih,  v  urbarjih  zapisanih  dolžnosti, 
temveč  le  novih  terjatev. 

Turški  navali  so  bili  zadnji  vzrok,  da  je  izbruhnila 
kmetska  nezadovoljnost  v  upore.  Turki  so  pobijali  po  vaseh 
najboljše  delavske  moči,  odganjali  s  seboj  mnogo  krepkih 
ljudi  in  zapuščali  za  seboj  le  pogorišča  in  puščave.  Po 
njihovem  odhodu  bi  si  bili  podložniki,  kar  jih  je  še  ostalo, 
predvsem  obnovili  koče  in  popravili  škodo,  v  tem  pa  je 
prihajala  gospoda  z  višjimi  zahtevami,  ker  je  rabila  zase  in 
za  cesarja  denarja.  Kmetje  so  godrnjali  in  niso  mogli  niti 
vselej  verjeti,  da  želi  cesar  od  njih  novih  in  zvišanih  davkov. 
Precej  kmetskih  posestev  je  bilo  celo  praznih  in  zapuščenih 
in  vsled  tega  so  morali  ostali  posestniki  tim  več  plačevati. 
Tako  so  se  udomačili  izredni  davki,  ki  jih  je  pobirala  go- 
spoda pozneje  v  dobi  cesarja  Maksimiljana  že  skoro  redno 
leto  za  letom. 

Neposredni  vzrok  prvega  upora  so  bili  turški  navali  v 
letih  1471 — 1476,  ko  so  prihajali  Turki  zapored  v  slo- 
venske dežele,  zlasti  na  Kranjsko.  Leta  1476.  so  preplavili 
Kranjsko,  Koroško  in  Štajersko  in  nikjer  se  jim  ni  resno 
ustavljala  ne  gospoda  ne  cesarska  vojska.  Vsled  tega  so  po 
nekaterih  štajerskih  krajih  jeli  kmetje  dolžiti  svojo  gospodo 
celo  zveze  s  Turki.  Leta  1477.  pa  se  je  vnela  še  vojna  med 
cesarjem  in  ogrskim  kraljem  Matjažem  in  sedaj  so  plenile 
po  slovenskih  deželah  kar  tri  stranke:  Turki,  Ogri  in  -ce- 
sarski landsknechti. 

Kmetje  so  jeli  sami  sklicevati  zborovanja,  da  se  po- 
svetujejo, kaj  bi  bilo  ukreniti  proti  nalaganju  izrednih  davkov 
in  proti  raznim  sovražnikom.  Tako  gibanje  se  je  pričelo  na 
Koroškem  in  drugod  že  leta  1470.,  ko  je  dovolil  deželni 
zbor  v  Velikovcu  nenavadno  visok  izreden  davek.  V  blejski 
okolici  so  se  kmetje  (1475.)  uprli  plačevanju  novega  davka 
in  tudi  od  drugih  strani  so  prihajala  poročila  o  podobnih 
sklepih.  Cesar  je  nato  prepovedal  kmetom  lastna  zborovanja, 
češ,  da  ne  morejo  imeti  nikakih  dobrih  posledic. 

Resno  so  se  uprli  najprej  Korošci  leta  1478. 
Kmetje  so  si  ustanovili  zvezo  (punt)  pod  pretvezo,  da  se 
hočejo  sami  braniti  pred  Turki,  obenem  pa  je  bila  njih 
zveza  naperjena  proti  novemu  malovrednemu  denarju.  V 
resnici  je  imela  zveza  popolnoma  uporniški  značaj,  saj  je 
hotela  braniti  stare  kmetske  pravice  proti  nenasitni  gospodi. 
Sklenila  je,  da  ne  smejo  kmetje  niti  cesarju  dajati  nič  več 
nego  toliko,  kolikor  so  mu  plačevali  od  vekov;  istotako  ne 
sme  nihče  ničesar  več  plačevali  gospodi  in  župnikom  nego 
kar  jim  gre  po  stari  stoletni  navadi.  Kdor  se  je  branil  pri- 
stopiti njihovi  zvezi,  tistemu  so  grozili  z  nasilstvom.  Žup- 
nikom, ki  niso  pristopili,  so  odrekli  celo  bernjo  in  vso 
davščino,  one  kmete  pa,  ki  so  bili  člani  zveze  in  ki  so  kljub 
temu  plačevali  nove  davke,  je  hotela  zveza  kaznovati  na 
telesu  in  premoženju. 

Kmetske  trume  so  napadle  nekatere  gradove;  v  nesrečo 
pa  so  pridrveli  baš  tačas  Turki  na  Koroško ;  kakih  400  obo- 
roženih kmetov  jim  je  hotelo  zapreti  pot  med  Trbižem  in 
Beljakom.  Turki  so  slabo  oborožene  in  vojskovanja  neuke 
kmete  brez  težave  razgnali  in  posekali  in  tako  je  bilo  ne- 
nadoma prvemu  uporu  konec.  Po  tritedenskem  razbijanju 
so  Turki  odšli,  gospoda  pa  zdaj  ni  imela  važnejšega  posla 
ko  zapirati  in  vesiti  one  kmete,  ki  so  osnovali  in  vodili 
kmetsko  zvezo.  Po  koroških  gradovih  so  kazali  še  po  sto 
in  sto  letih  one  ječe  in  kleti,  v  katerih  so  mučili  kmetske 
voditelje. 

Na  ta  način  se  seveda  podložniki  niso  mogli  spraviti 
z  gospodo. 

Jako  nevoljno  je  bilo  ljudstvo  tudi  vsled  ukazov,  da 
morajo  zidati  in  graditi  gospodi  trdnjave  in  hoditi  na  tlako 
v  mesta  in  trge,  kjer  so  gradili  nove  utrdbe.  Cesar  je  bil 
glede  nove  tlake  na  strani  gospode,  češ,  da  je  bolje  če  tla- 
čanijo  kmetje  sedaj  v  splošno  korist  domovine,  nego  če  bi 
služili  pozneje  sovražniku,  ki  bi  se  lahko  polastil  dežele. 
In  še  enkrat  je  čutilo  ljudstvo,  da  mu  cesar  ni  prijatelj,  ko 

mu  je  prepovedal  (1490,  1492)  kupčijo  s  soljo  in  z  vinom 
in  sploh  vsako  trgovino  in  obrt. 

Majhne  upore  v  raznih  okrajih  (zlasti  na  Kranjskem 
1490,  1503,  1513)  je  zadušila  gospoda  brez  posebnih  težav, 
dosti  skrbi  pa  ji  je  prizadel  veliki  vseslovenski  kme- 
tiški  upor  leta  1515.  Morala  je  biti  že  zares  velika  sila, 
da  so  zagrabili  podložniki  po  vseh  slovenskih  pokrajinah 
skoro  istočasno  za  poljedelsko  orodje  in  pravo  orožje  ter 
se  vrgli  na  one  ljudi,  ki  so  jih  smatrali  zdaj  za  svoje  naj- 
hujše sovražnike.  Kmetje  niso  zahtevali  niti  takrat  nobene 
izpremembe  v  političnem  ali  verskem  oziru,  temveč  samo 
svojo  „staro  pravdo",  t.  j.,  da  se  odstranijo  nove  in  ne- 
opravičene gosposke  zahteve,  ki  niso  zapisane  v  urbarjih, 
ter  da  se  uveljavijo  zopet  nekdanje  pravne  navade  v  podlož- 
niškem  razmerju  k  zemljiški  gospodi.  Skoro  vsaka  pritožba, 
ki  so  jo  sestavili  uporniki  (n.  pr.  v  Konjicah  in  v  Bohinju), 
zaključuje  z  besedami,  da  tirja  gospoda  od  kmetov  to  in 
to,  „česar  ni  bilo  prej". 

Upor  je  nastal  na  Dolenjskem,  kjer  je  nasilni  kočevski 
grajščak  Jurij  Turn  z  oskrbnikom  Gregorjem  Strženom  kruto 
iztirjeval  deželni  davek,  ki  ga  pa  ni  izplačeval  deželni  bla- 
gajnici,  in  ki  je  razen  tega  povsod  teptal  stare  kmetske 
pravne  navade.  Kmetje  so  si  pomagali  proti  okrutnemu 
grofu  sami  in  so  ga  ustrelili.  Turnova  smrt  je  bila  kakor 
znamenje  splošnemu  uporu,  ki  se  je  vnel  bliskoma  po  vsem 
Kranjskem,  južnem  Štajerskem  in  Koroškem.  Povsod  je 
klical  upornike  bojni  klic  na  zborovanja;  „Le  vkup,  le 
vkup,  uboga  gmajna!"  Cesar  Maksimilijan  je  pisal  kranjskim 
kmetom  pomirjujoče  pismo  ter  jim  naznanil,  da  pošlje  k 
njim  svoje  komisarje.  Nekdo  je  sprožil  celo  vest,  da  je 
cesar  na  strani  kmetov  in  da  soglaša  z  uporom.  Uporniki 
niso  čakali  komisarjev,  temveč  so  šli  takoj  na  svoje  delo: 
s  kosami,  sekirami,  puškami  in  raznovrstnim  orožjem,  s  ka- 
terim so  se  bili  seznanili  v  tej  bojeviti  dobi,  so  pobijali 
gospodo  in  napadali  grad  za  gradom.  Upor  je  segal  kmalu 

že  na  nemško  stran  proti  Gradcu,  na  Koroškem  pa  so 
se  pridružila  upornikom  celo  mesta  razen  Beljaka  in  Veli- 
kovca. 

Glavno  kmetsko  zborovanje  se  je  vršilo  ob  Binkoštih 
v  Konjicah  na  Štajerskem,  kamor  je  poslal  tudi  deželni 
glavar  Žiga  Dietrichstein  štiri  posredovalce,  da  se  pogajajo 
s  kmeti  zastran  miru.  Tu  so  sestavili  uporniki  veliko  pri- 
tožbo, ki  nam  razjasnjuje  razne  vzroke  tega  upora: 

Zveza  kmetov  od  Kranjskega  do  Ptuja,  zbranih  v  Ko- 
njicah, naznanja  cesarju,  kolike  krivice  se  jim  delajo  od 
strani  gosposk.  O  mnogih  davkih  sumijo  kmetje,  da  sploh 
ne  prihajajo  v  cesarsko  blagajnico.  Tlaka  je  tako  narastla, 
da  kmetje  skoro  ne  utegnejo  opravljati  svojega  dela  in 
cesto  se  jim  ne  privošči  na  tlaki  niti  toliko  odmora,  da  bi 
se  za  silo  najedli.  Posestva  so  seveda  vsled  tega  vedno 
bolj  zapuščena.  Pobiranje  „smrtnega  davka"  je  krivično, 
zoper  staro  navado.  Ob  podložnikovi  smrti  pobere  gospoda 
v  hiši  vse,  kar  kje  najde,  razen  tega  pa  še  zahteva,  naj  si 
dediči  ostanek  drago  odkupijo.  Na  ta  način  morajo  ubožati 
dediči  in  zapuščati  posestva.  Tudi  v  sodnih  stvareh  počenja 
gospoda  vse  po  svoji  volji.  Vinsko  in  žitno  mero  so  zvišali 
tako,  kakor  ni  bila  nikdar  poprej.  Vinske  desetine  gospodar 
ne  mara  več  iz  mostne  kadi  kakor  nekdaj,  temveč  zahteva 
ob  Martinjem  čisto  pretočeno  vino.  Desetine  si  ne  smejo 
ceniti  več  kmetje  sami  kakor  nekdaj,  temveč  cenijo  jo  oskrb- 
niki, uradniki  in  duhovniki.  Mitnino  so  jim  zvišali,  prosto 
ribarjenje  omejili;  istotako  gozdno  in  pašno  pravico.  Slednjič 
se  pritožujejo  kmetje  zaradi  propadanja  denarne  vrednosti. 
Nadejajo  se,  da  jim  cesar  odpravi  vsaj  večje  krivice,  kar 
so  jih  omenili  v  pritožbi. 

Komisarji  in  kmetje  so  se  baje  zedinili  v  nekaterih 
točkah,  kar  pa  ni  pomirilo  razburjenih  kmetskih  glav.  Upor- 
niki pa  so  nadaljevali  v  svojem  počenjanju  tudi  zaraditega, 
ker  jim  gospoda  ni  izpolnila  obljub. 

Gospoda  pa  tudi  ni  držala  križem  rok. 

Koroški  stanovi  so  zbrali  precejšnjo  vojaško  moč  in 
so  polagoma  udušili  upor  koroških  kmetov.  ' 

Kot  vojaškega  poveljnika  zoper  uporne  kmete  je  do- 
ločil cesar  Jurija  Herbersteina,  ki  je  prodiral  z  vojsko  iz 
Gradca  proti  Mariboru,  razgnal  kmetske  trume  v  Dravski 
dolini  pri  Vuzenici  in  hitel  nato  proti  Celju,  kjer  je  razbil 
s  pomočjo  Korošcev  zbrane  upornike.  Pri  Rajhenburgu  je 
prestopil  Savo;  kmalu  nato  so  utihnili  tudi  kranjski  neza- 
dovoljneži.  Koncem  avgusta  je  bil  že  mir  po  vsem  Sloven- 
skem. Brežice,  ki  so  jih  bili  oplenili  in  užgali  uporniki,  je 
osvobodil  deželni  glavar  Dietrichstein. 

Tudi  v  tem  uporu  se  je  pokazalo,  da  neredne  in  slabo 
oborožene  kmetske  trume  ne  zmorejo  nič  proti  rednim 
vrstam  izurjenih  vojščakov. 

Glavne  voditelje  upornikov  je  gospoda  usmrtila,  vsem 
ostalim  pa  so  naložili  znatne  denarne  kazni.  Takozvani 
^uporniški  davek"  naj  bi  kmete  na  veke  spominjal  tega 
upora.  Nemška  pesem  slavi  zmago  gospode  in  se  škodo- 
željno posmehuje  kmetom,  njihovi  „stari  pravdi"  ter  bojnemu 
klicu  „le  vkup,  le  vkup,  uboga  gmajna!" 

Cesar  je  dobro  slutil,  kje  tičijo  pravi  vzroki  kmetskega 
gibanja,  in  je  pozval  uradništvo  in  gospodo,  naj  ugodijo 
upravičenim  kmetskim  željam  in  naj  uvedejo  povsod  pra- 
vično mero  in  pravi  red.  Deželnim  zborom  pa  je  ukazal, 
naj  preiščejo  vsebino  pritožb  in  uravnajo  razmerje  med 
zemljiškimi  gospodarji  in  podložniki.  2  Kmetov  bi  brez  cesar- 
jevega dovoljenja  ne  smel  več  zemljiški  gospodar  kaznovati. 

1  Glavno  mesto  na  Koroškem  je  bil  do  te  dobe  Št.  Vid.  Ker  pa  so 
se  šentvidski  meščani  udeležili  upora  in  zaprli  pred  vojaštvom  mestna 
vrata,  je  prosilo  plemstvo  in  duhovstvo  cesarja  Maksimilijana,  naj  odtegne 
Št.  Vidu  čast  glavnega  mesta  ter  jo  podeli  Celovcu.  Cesar  je  ustregel 
njihovi  želji  leta  1518. 

2  V  kranjskem  deželnem  zboru  so  razpravljali  o  tem  predmetu, 
kaj  pa  sta  ukrenila  štajerski  in  koroški,  ni  znano.  Kranjski  stanovi  so 
sklenili,  da  bodo  šele  takrat  govorili  o  kmetskih  pritožbah,  kadar  bodo 
povrnili    kmetje  vso   škodo,  ki  so  jo  napravili  v  uporu  gospodi.    V  pre- 

Cesarja  pa  gospoda  ni  marala  ubogati  in  podložniki 
so  segli  pozneje  še  večkrat  po  samopomoči.  Leta  1525.  so 
se  uprli  nemški  kmetje.  Takrat  je  bilo  po  slovenskih  krajih 
na  videz  še  vse  mirno,  ker  je  takratno  slovensico  pokolenje 
že  preveč  izkrvavelo  pred  desetimi  leti.  A  vendar  ni  manj- 
kalo mnogo  do  zopetnega  velikega  upora  na  Gorenjskem, 
kjer  je  vojaštvo  ohranilo  mir.  Mlajše  generacije  pa  so  se 
poizkušale  z  novim  pogumom  otresti  tlačanskega  jarma. 

6.  Uprava   in   gospodarstvo   v   dobi    1276—1550. 

V  upravi  slovenskih  pokrajin  opazujemo  veliko  izpre- 
memb  izza  dobe  Karla  Velikega  in  njegovih  naslednikov. 
Okrožja,  ki  so  jih  zasnovali  v  letih  800—1150  (gl.  str.  68.), 
so  polagoma  razpadala.  Namesto  nekdanjih  okrožij  si  je 
ustvarjalo  duhovstvo  lastna,  neodvisna  okrožja,  obenem  pa 
so  rastla  grajščinska  posestva  kot  last  posameznih  pleme- 
nitih rodovin.  O  deželah  in  stalnih  deželnih  mejah  ni  niti 
govora.  Vse  ozemlje  je  bilo  razkosano  v  političnem  in 
cerkvenem  oziru;  škofije  so  segale  druga  v  drugo,  istotako 
so  se  raztezale  posamezne  župnije,  katerih  središče  je  ležalo 
na  današnjem  Štajerskem,  daleč  po  Koroškem  in  Kranjskem, 
in  narobe.  Šele  v  dvanajstem  in  trinajstem  stoletju  opazu- 
jemo začetke  nekake  deželne  knežje  oblasti  in  z  njo  deželne 
uprave,  ko  so  mnogi  dotlej  neodvisni  cerkveni  in  posvetni 
gospodje  morali  priznati  skupno  politično  zvezo  v  deželnem 
okviru. 

Plemstvo  ni  rado  videlo  deželnega  kneza  nad  seboj 
in  je  branilo  krčevito  svoje  stare  pravice  glede  lastne  uprave 
na  svojih  posestvih.  Doba  prvih  Habsburžanov  je  polna 
bojev  med  plemstvom  in  deželnimi  gospodi,  ki  jim  je  bilo 

iskovanje  podložniškega  stanja  se  zbor  ni  spuščal  in  je  odvrnil,  da  bo 
dal  cesarskim  komisarjem  takrat  odgovor,  kadar  bo  poravnana  škoda.  V 
zboru  so  se  slišale  pritožbe  plemstva  nad  cesarjevimi  poslanci,  ki  baje 
poizvedujejo  med  kmeti  o  krivicah  in  jih  ščujejo,  naj  se  pritožujejo 
zoper  gospodo. 

plemstvo  pokorno  in  zvesto  samo  dotlej,  dokler  je  pričakovalo 
od  njih  koristi.  Poročila  petnajstega  stoletja  nam  slikajo 
plemstvo  v  slovenskih  pokrajinah  kot  sirov  in  napol  po- 
divjan stan,  ki  je  povzročal  deželnemu  gospodu  večne  skrbi. 
Na  drugi  strani  pa  se  pritožujejo  plemenitniki,  kako  jih 
tlači  in  izsesava  deželni  gospod,  koliko  imajo  trpeti  vsled 
turških  navalov  in  koliko  škode  jim  prizadevajo  cesarski 
vojščaki,  ki  niso  baje  nič  boljši  nego  Turki. 

Plemstvo  se  je  nekoliko  pomirilo  in  sprijaznilo  z  ra- 
stočo močjo  deželnega  vladarja  šele  okoli  leta  1500.  za 
dobe  cesarja  Maksimilijana.  Ne  smemo  pa  pozabiti,  da  je 
do  takrat  že  bilo  izumrlo  mnogo  starih  krepkih  in  upornih 
plemenitih  rodov,  in  da  jih  je  precej  ubožalo.  Staro  plem- 
stvo je  prodajalo  v  sili  posamezne  vasi  in  cela  posestva, 
ki  so  jih  kupovali  večinoma  bogati  meščani,  zahtevajoči 
iste  pravice  glede  udeležbe  pri  deželni  upravi  in  v  deželnem 
zboru,  kakor  jih  je  imelo  staro  plemstvo.  Tako  so  prihajali  do 
veljave  v  deželi  novi  rodovi  meščanskega  pokolenja,  manj 
bojeviti  in  hrepeneči  po  časteh,  katere  jim  je  naklanjal  za 
zvestobo  in  usluge  deželni  knez.  Sploh  so  bili  naši  nemški 
plemenitniki  sami  bojaželjni  in  neustrašeni  možje,  ki  so 
ljubili  čast  in  svojo  domovino  nad  vse.  Najstarejši  sin  je 
prevzel  posestvo,  mlajši  sinovi  pa  so  vstopili  kot  vojščaki 
v  cesarsko  vojsko  ali  pa  so  si  iskali  odličnih  služb  pri 
bogatih  knezih.  Vladarji  so  jim  pogostoma  potrjali  pismeno 
stare  pravice. 

Za  vlade  cesarja  Maksimilijana  so  si  slovenske  dežele 
glede  uprave  precej  enake.  Deželni  gospod  je  bil  samo- 
stojen knez,  najvišji  poveljnik,  ki  je  imel  pravico  napovedovati 
vojno  in  sklepati  mirovne  pogodbe  in  je  razpolagal  s  kra- 
ljevskimi posestvi,  milostmi  in  častmi.  Deželnemu  gospodu 
so  stali  ob  strani  stanovi^  in  zastopniki  duhovstva  in  me- 
ščanstva kot  deželni  zbor.  (Podložniki  niso  imeli  v  deželnem 

1  .Deželni  stanovi*  so  vse  tiste  osebe,  katerih  posestva  so  zapi- 
sana v  deželni  knjigi  (Landtafel).  Deželne  službe  so  dobivali  samo  stanovi. 

zboru  nikakega  zastopstva.)  „ Stanovi"  so  imeli  dosti  večji  delo- 
krog in  več  pravic  ko  današnji  deželni  zbori:  dovoljevali  so 
namreč  davke  za  deželno  upravo  in  prispevke  državi,  so- 
delovali pri  zakonodajstvu  in  dovoljevali  celo  bojno  pomoč 
(vojaštvo).  Vsaka  dežela  je  imela  svoj  deželni  zbor,  v  hudi  stiski 
pa  so  se  združevali  stanovi  slovenskih  dežel  v  skupni  zbor. 
Štajersko,  Koroško  in  Kranjsko  so  se  čutili  vsled  skupnih  potreb 
in  razmer  kot  naravna  celota.  V  petnajstem  stoletju  se  cesto 
shajajo  deželni  zbori  teh  dežel  skupno,  da  se  posvetujejo 
o  skupnih  zadevah.  Po  letu  1500  so  se  jim  pridružili  tupatam 
tudi  Goričani. 

V  deželnih  zborih  je  imelo  plemstvo  odločno  večino.  Du- 
hovstvo  je  bilo  sicer  še  vedno  prvi  stan  v  deželi,  ki  je  imelo 
svoje  imenitne  privilegije  in  največ  zemlje  (skoro  tretjino  vseh 
posestev),  v  deželnih  zborih  in  v  upravi  pa  ni  imelo  primer- 
nega vpliva  in  zastopstva.  Proti  peščici  duhovskih  in  me- 
ščanskih zastopnikov  je  odločala  v  vseh  vprašanjih  sklenjena 
vrsta  »gospodov  in  vitezov",  ki  je  glasovala  vselej  kakor  en 
mož  v  svojo  korist,  zlasti  v  razpravah  o  zemljiškem  pravu, 
proti  zahtevam  upornih  podložnikov  in  proti  reformnim 
predlogom  deželnega  kneza. 

Vzornih  gospodarjev  je  bilo  med  plemenitniki  jako 
malo.  Večinoma  so  živeli  potratno  in  niso  izhajali  niti  z  ogro- 
mnimi dohodki,  zato  je  propadalo  njihovo  blagostanje.  Varčni 
in  podjetni  plemenitniki,  kakršni  so  n.  pr.  Celjski  grofje,  so 
bele  vrane  med  njimi. 

Bogastvo  plemstva,  cerkva  in  samostanov  moramo  ce- 
niti predvsem  po  številu  in  vrednosti  podložnih  kmetij. 
Podložnik,  ki  mu  je  prepustil  gospod  kmetijo  v  užitek,  je  imel 
zagotovljene  pravice,  da  ga  gospod  ni  mogel  spoditi  po 
svoji  volji  in  mu  vzeti  kmetije,  dokler  je  plačeval  določene 
davke,  oddajal  desetino,  opravljal  tlako  in  razne  služnosti, 
ki  se  drže  posestva.  Razen  prav  majhnega  števila  svobod- 
nikov  (svobodnjakov  [edlingerjev,  Freisafiov])  ni  imel  noben 
kmet  v  resnici  svoje  kmetije. 

Vobčc  razločujemo  v  tej  dobi  dve  vrsti  kmetij:  „kup- 
Ijeiie"  in  ^najete". 

Kmet,  živeč  na  „kupljeni"  kmetiji,  je  bil  skoro 
kakor  pravi  lastnik  svoje  zemlje,  ki  jo  je  lahko  zapustil 
svojim  otrokom  in  jo  razdelil  med  nje  z  dovoljenjem 
grajskega  gospoda.  Ob  taki  priliki  je  bilo  treba  plačati 
določeno  pristojbino,  desetino  tega,  kar  je  bila  kmetija 
vredna  („desetek"). 

Podložnik  na  „najeti"  kmetiji  je  imel  manj  pravic,  ker 
ni  smel  s  posestvom  razpolagati.  Po  njegovi  smrti  je  pripadla 
kmetija  navadno  zopet  grajščini,  ki  jo  je  lahko  izročila  ka- 
teremukoli novemu  najemniku.  Od  takih  podložnikov  je  tirjala 
gosposka  precej  višje  davke  in  služnosti. 

S  kmetij  je  prihajalo  v  grajščino  leto  za  letom  velikansko 
premoženje.  Ob  žetvi  je  dajal  kmet  vsaki  deseti  snop  žita,  ob 
trgatvi  vsako  deseto  vedro  vina,  ob  mlatvi  fižola,  graha  itd. 
vsaki  deseti  mernik;  kdaj  je  bilo  treba  prinesti  določeno  število 
jajec,  kokoši  itd.,  stoji  natanko  v  urbarjih  (gl.  str.  106).  Mar- 
sikje stoje  še  dandanes  velike  grajske  shrambe,  kleti  in 
žitnice,  ki  nas  spominjajo  desetine  naših  prednikov.  — 
Vrednost  tlake  se  ne  more  niti  približno  oceniti.  Gospodu 
so  bili  delavci  na  razpolago  ob  vsakem  času  za  vsako  delo. 
Kmet  je  bil  dolžan  priti  gotovo  število  dni  na  grajsko  tlako 
in  sicer  takrat,  kadar  so  ga  rabili. 

S  podložniki  in  kmetijami  so  plačevali  zadolženi  graj- 
ščaki  upnikom  dolgove. 

Dokler  so  plačevali  podložniki  davke  v  pridelkih,  niso 
čutili  pretežkega  bremena.  V  denarju  pa  jim  ni  bilo  lahko  redno 
plačevati,  zato  se  jim  je  zdel  cesarski  davek  najhujši,  ki  ga 
je  bilo  treba  šteti  v  denarju.  Država  je  zahtevala  od  posameznih 
dežel  določeno  vsoto  za  svoje  potrebščine.  Deželni  zbori  so  se 
posvetovali,  ali  se  naj  dovoli  vsa  vsota;  če  se  jim  je  zdela  pre- 
visoka, so  se  pogajali  s  cesarjem  in  ga  skušali  pregovoriti,  naj 
nekoliko  popusti.  Kar  je  dovolil  deželni  zbor,  se  je  razdelilo  enako 

na  vse  kmetije.'  Nekoliko  nižji  je  bil  deželni  davek  („štibra«, 
Steuer),  ki  pa  je  bil  jako  različen  v  raznih  deželah  in  časih. 
Zemljiški  davek  in  robotovino  (odkupnino  od  tlake) 
pobira  grajščak  zase. 

Pobiranje  desetine  in  raznih  denarnih  davkov  je  povzro- 
čalo oskrbnikom  mnogo  skrbi  in  dela.  S  tem  poslom  se  je  pečal 
„valpet"  (valpot).  Nekatere  pridelke  so  privažali  kmetje  sami 
v  grad,  a  skoro  nikdar  točno,  da  bi  jih  ne  bilo  treba  opo- 
minjati. Valptu  so  pomagali  pri  težavnem  poslu  posamezni  za- 
nesljivi kmetje,  „župani"  ali  „rihtarji",  ki  so  bili  za  svojo  po- 
moč oproščeni  davkov  (gl.  str.  106).^ 

Podložniških  dolžnosti  se  kmet  sploh  ni  mogel  rešiti. 
Tupatam  se  mu  je  posrečilo  odkupiti  za  drag  denar  vsaj  sina 
izpod  podloščine,  toda  kdo  ve,  ali  je  otroku  koristila  svo- 
boda, ker  mu  ni  preostajalo  nič  drugega,  ko  izbrati  si  dru- 
gega zemljiškega  gospodarja  ali  pa  oditi  v  mesto,  kjer  je 
bil  morebiti  do  smrti  rokodelski  pomočnik. 

Gospodarskega  napredka  ni  opaziti  v  tej  dobi  skoro 
nikjer  na  Slovenskem.  Polje  obdelujejo  na  jako  primitiven 
način.  Le  v  večjih  in  napredku  bolj  pristopnih  dolinah  se 
sme  govoriti  že  o  začetkih  umnega  gospodarstva.  Nad  polje- 
delce prihajajo  razen  tega  v  štirinajstem  stoletju  velike  ne- 
sreče: kobilice  jim  uničujejo  poljske  pridelke  (zlasti  1338 
do  1340),  po  v  o  dn  j  i  jim  preplavljajo  njive  in  travnik,  ne- 
izmerne škode  jim  prizadevajo  potresi  (zlasti  grozen  potres 
dne  25. 1.  1348,  ki  je  raztrgal  goro  Dobrač  na  Koroškem  in 
pokopal   več   vasi),    med    prebivalstvom    pa    jame    razsajati 

1  Nekateri  grajščaki  so  zamolčali  pri  popisu  kmetij  njih  pravo  šte- 
vilo in  so  si  tako  prilastili  del  cesarskega  davka.  Kranjski  gospodje 
n.  pr.  so  jih  priznali  22.000  in  vlada  jim  je  dolgo  verjela.  Leta  1726.  pa 
je  obtožil  neki  Fr.  Mittau  kranjsko  gospodo  te  nepoštenosti  in  komisija 
je  res  dognala,   da  so  bili  zatajili  v  petnajstem  stoletju  do  5000   kmetij. 

2  Iz  celo  drugih  vzrokov  so  bili  prosti  davkov  takozvani  .strelci* 
na  Štajerskem  med  Radgono,  Ptujem  in  Ormožem,  ki  so  prejemali  od 
deželnega  kneza  nekoliko  utrjene  »strelske  dvorce",  zato  pa  so  morali 
biti  vsak  hip  pripravljeni  prijeti  za  orožje,  kadar  so  vdrli  Ogri  čez  mejo. 

črna  kuga.  Popolnoma  mirnega  in  srečnega  življenja  ne 
uživajo  podložniki  nikdar,  najmanj  pa  v  dobi  turških  na- 
valov. Razsoden  človek  se  ne  more  čuditi,  da  se  podlož- 
niki upirajo  vsled  težkega  gospodarskega  položaja  svojim 
neusmiljenim  gospodarjem.  Tudi  to  nam  je  razumljivo,  da 
se  upirajo  najčešče  Dolenjci  med  Kočevjem  in  Krškim,  ka- 
terih domovina  je  Turkom  najbližja  in  najbolj  odprta.  Po 
nekaterih  krajih  si  gospoda  v  nevarnih  dobah  sploh  ne  upa 
iztirjavati  davščin,  da  ne  bi  razdražila  ubožanega  prebivalstva 
(n.  pr.  v  Smledniku). 

Suhoparni  grajščinski  in  samostanski  urbarji  so  nam 
najvažnejši  vir  za  spoznavanje  gospodarskega  položaja  v 
naših  krajih.  Te  knjige  nam  naštevajo  posamezne  vasi  in 
hiše  po  njihovih  prvotnih  imenih  in  nam  dokazujejo,  da 
sega  marsikatero  še  danes  živeče  hišno  ime  nazaj  do  dva- 
najstega stoletja.  Urbarji  nam  poročajo  o  legi  in  razmerah 
takratnih  vasi,  o  obrtnem  in  kupčijskem  gibanju  ljudstva, 
o  starih  merah  in  utežih,  o  denarju,  vrednosti  posestev,  pri- 
delkov in  blaga,  obrestih  in  vseh  davčnih  dolžnostih  pod- 
ložnikov;  iz  njih  povzemamo  tudi,  kod  so  bivali  takrat 
Slovenci,  kje  so  se  naseljevali  židje,  Bavarci,  Švabi,  Saši, 
Ogri  in  Uskoki.  Cesto  nahajamo  v  urbarjih  opazke  o  pravdah 
s  podložniki  in  o  sodnih  razpravah,  ki  nam  pojasnjujejo  pravne 
razmere,  v  katerih  je  živel  naš  narod  koncem  srednjega  veka. 

Popolnoma  drugačno  upravo  in  druge  gospodarske 
uredbe  nahajamo  v  mestih,  kjer  ni  imelo  plemstvo  ničesar 
govoriti  in  ukazovaiti. 

Poročila  o  početkih  mest  na  slovenskih  tleh  so  veči- 
noma izgubljena.  Najstarejše  ohranjene  listine  pohajajo  iz 
dob,  ko  so  mesta  že  urejene  in  utrjene  samostojne  občine 
z  vsemi  „mestnimi  pravicami".  Velikih  mest  ni  pri  nas. 
Ljubljana  ima  sredi  štirinajstega  stoletja  same  uboge  in 
tesne  hiše,  katerih  prebivalci  so  skoro  sami  rokodelci,  obrtniki 
in  trgovci,  in  tako  je  ostalo  precej  stoletij.  Isto  velja  o 
ostalih  mestih. 

Debelo  zidovje  obdaja  mesto  kroginkrog,  z  močnimi 
bastijoni  ob  važnih  oglih.  V  globokem  jarku  pod  zidom 
teče  voda,  preko  katere  vodijo  mostovi  pri  posameznih 
vratih.  Hiše  zunaj  zidovja  spadajo  že  k  predmestjem. 

Meščani  si  volijo  svojo  gosposko  sami  iz  svoje  srede. 
Najvažnejša  oseba  v  mestu  je  mestni  sodnik,  poleg  njega 
pa  upravlja  mestne  zadeve  mestni  zastop,  ki  šteje  dva- 
najst prisežnih  mož.  ^  Razen  mestne  uprave  spada  v  delo- 
krog mestnega  zastopa  zlasti  sodna  oblast.  Meščanom  ne 
sme  soditi  nihče  drugi  ko  domači  mestni  zastop.  („Mestni 
sodnik"  ni  sodnik  v  današnjem  smislu  besede,  temveč  ima 
le  nalogo,  da  izvršuje  sklepe  mestnega  zastopa.) 

Najbogatejši  meščani  so  bili  trgovci.  Habsburški  vla- 
darji jih  branijo  ob  vsaki  priliki  proti  napadom  zavidnega  plem- 
stva, živečega  v  vednem  sovraštvu  z  meščani.  Kljub  nenava- 
dnim pravicam  trgovskega  stanu  in  imenitni  legi  slovenskih 
pokrajin  pa  se  ne  razvija  trgovstvo  povoljno.  V  srednjem  veku 
ni  bilo  namreč  v  naših  krajih  nikjer  dobrih  cest  in  ne  posebnih 
izvoznih  pridelkov.  Glavne  trgovske  poti  so  vodile  mimo  slo- 
venskih dežel :  po  Dunavu  na  jug  in  vzhod,  na  drugo  stran 
pa  z  Dunaja  preko  Semeringa  mimo  Brez  in  Beljaka  na 
Furlansko  in  v  Benetke.  Naša  mesta  torej  niso  posredovala 
v  svetovni  trgovini.  Ljubljanski  trgovci  so  imeli  sicer  nekaj 
zvez  s  Trstom  in  pozneje  tudi  z  Reko  ter  so  posredovali  v 
prometu  s  Koroškim  in  Štajerskim,  toda  vsega  tega  je  bilo  raz- 
meroma malo.  Šele  od  leta  1389.  smejo  ljubljanski  trgovci  '^^^ 
kupčevati  z  beneškim  blagom  do  Dunaja;  razen  Ljubljane 
sta  imeli  nekaj  trgovinskih  zvez  z  Italijo  še  mesti  Kamnik  in 
Škofja  Loka.  Trgovinska  pot  na  Koroško  je  držala  čez  Ljubelj, 
kjer  so  tovorili  že  nekdaj  rimski  trgovci  po  slabi  gazi. 

1  Ljubljanski  magistrat  se  je  razširil  leta  1472.  na  100  mož 
in  sicer  je  dobil  k  dvanajstim  svetovalcem  (.notranji  svet")  24  novih 
svetovalcev  (.zunanji  svet").  Njihovo  delo  nadzoruje  takozvana  .občina", 
ki  šteje  64  meščanov.  Župana  je  dovolil  Ljubljani  cesar  šele  leta  1504. 
Pri  tej  ureditvi  je  ostalo  do  leta  1784. 

Razne  nezgode,  zlasti  pa  turški  navali  so  prizadeli 
trgovini  naših  meščanov  neizmerno  škode.  Na  Dolenjskem 
je  trgovina  docela  propadla.  Novomeščani  se  pritožujejo  sredi 
16.  stoletja,  da  si  ne  upa  nihče  več  iz  mesta  in  da  vsled 
tega  ne  morejo  več  kupčevati  s  Hrvati  kakor  nekdaj.  Po- 
dobne pritožbe  prihajajo  od  vseh  strani.  Kranjskim  trgovcem 
so  jemale  dosti  zaslužka  laške  trgovske  družbe,  ki  so  jele 
izvažati  štajersko  železo  in  koroške  pridelke  mimo  Beljaka 
in  Pontebe.  Tudi  uvoz  olja,  mandljev,  fig,  suhega  grozdjiča, 
specerij  itd.  preko  Kranjskega  je  izostajal.  Iz  trgovskih  vzrokov 
so  se  upirali  Kranjci  stavbi  ceste  čez  Predel  in  Bovec  ter 
so  zahtevali,  naj  se  popravi  cesta  čez  Ljubelj. 

Obrtniki  in  rokodelci  nimajo  takega  ugleda  kakor 
trgovci,  po  svojem  številu  pa  so  mnogo  močnejši  in  se  merijo 
z  njimi  ob  vsaki  volitvi  v  mestni  zastop.  Vsak  pošten  ro- 
kodelec je  član  svojega  ceha  (zadruge,  Zunft),  neorgani- 
zovani  rokodelci  pa  sploh  ne  morejo  postati  meščani.  Cehi 
so  nemške  zadružne  organizacije.  Iz  njihovih  starih  nerodnih 
in  dolgoveznih  pravil  se  zrcali  preprostost  meščanskega 
življenja  v  srednjem  veku.  Najmočnejši  cehi  naših  mest  so 
bili  cehi  krojačev,  čevljarjev,  pekarjev,  tkalcev,  mizarjev; 
nekaterih  obrtnikov  in  rokodelcev  pa  je  v  posameznih  mestih 
premalo  za  lastno  zadrugo,  tako  n.  pr.  dimnikarjev,  kot- 
larjev  in  glavničarjev,  ki  imajo  vsled  tega  zadružno  središče 
samo  v  glavnih  mestih,  v  Ljubljani,  Gradcu  in  Celovcu. 

Na  čelu  vsakemu  cehu  stoji  „cehmešter"  („oče",  »pred- 
stojnik"), ki  čuva  zadružne  listine  v  cehovni  skladnici.  Pri 
njej  je  središče  cehovnikov.  Tu  okrog  cehovne  skladnice  se 
zbirajo,  kadar  hočejo  obravnavati  stvari,  ki  se  tičejo  ceha. 
Vsi  cehovniki :  mojstri,  pomočniki  in  učenci,  se  shajajo  na 
dan  sv.  Rešnjega  Telesa,  da  se  udeleže  slavnostnega  cerkve- 
nega izprevoda  z  zastavo,  potem  ob  pogrebih  svojih  cehov- 
nikov in  na  dan  cehovnega  patrona  k  službi  božji.  Vsako 
posvetovanje  in  vsak  shod  se  zaključuje  s  »pošteno"  poje- 
dino. Na  dan  sv.  Rešnjega  Telesa  podaja  cehmešter  račune 

o  svojem  poslovanju.  Ob  tej  priliki  si  voli  ceh  nov  odbor 
in  sprejema  nove  mojstre.  Marsikateri  pomočnik  prosi  leta 
in  leta  zastonj  za  podelitev  mojstrske  pravice,  kajti  število 
mojstrov  je  omejeno.  Pomočnik  mora  v  svoji  prošnji  doka- 
zati, da  se  je  izučil  rokodelstva  pri  ,.poštenem"  (organizo- 
vanem)  mojstru  in  da  je  potoval  3  do  6  let  in  delal  to  dobo 
pri  poštenih  mojstrih;  dalje  mora  plačati  »mojstrsko  južino" 
in  izdelati  „neko  mojstrsko  delo"  v  dokaz,  da  je  veščak  v 
svoji  stroki.  Cehovina  (zadružna  pristojbina),  ki  jo  ima  plačati 
nov  mojster  v  zadružno  blagajnico,  je  precej  visoka.  Porabijo 
jo  za  sveče  ob  procesijah,  v  podporo  vdovam  po  zadruž- 
nikih itd. 

Potujoči  pomočnik  se  ima  oglasiti  ob  prihodu  v 
mesto  pri  cehmeštru,  ki  mu  priskrbi  dela  ali  vsaj  za- 
vetišča pri  cehovnikih.  Če  vstopi  v  službo  pri  nevpisanem 
mojstru,  se  pregreši  proti  poštenju  in  ta  doba  je  zanj  iz- 
gubljena. 

Meščanske  obrtnike  in  rokodelce  ščiti  vlada  s  posebno 
pozornostjo  in  prepoveduje  v  njihovo  korist  izvrševanje 
obrti  v  določenem  krogu  krog  mest  ali  pa  sploh  na 
kmetih.^ 

Kdor  hoče  postati  meščan,  mora  biti  rokodelec,  obrtnik 
ali  trgovec,  katoliške  vere  in  bivati  že  delj  časa  v  mestu 
kot  član  kakega  ceha.  Magistrat  jih  sprejema  v  posebnih 
sejah,  tupatam  pa  le  pogojno,  če  si  kupi  prosilec  v  mestu 
hišo,  če  se  oženi  itd. 

Vsak  meščan  ima  pravico  biti  voljen  v  mestni  zastop 
in  biti  deležen  obilnih  meščanskih  stipendijev;  če  je  ubožal, 
mu  je  zagotovljena  denarna  pomoč  ali  zavetišče  v  meščanski 
ubožnici  (mešč.  špitalu) ;  vojaščine  je  prost,  soditi  pa  mu 
sme  samo  meščansko  sodišče.  Zato  pa  ima  mesto  plačevati 
deželni    vladi    precejšnje   davke    in   si  vzdrževati    straže    v 

1  Izmed  izvenmestnih  obrti  je  spomina  vredno  rudarstvo,  zlasti 
pridobivanje  železa  v  Železnikih  in  drugod.  Idrijsko  živo  srebro  so  od- 
krili šele  leta  1490. 

—     151     — 


mestu,  na  zidovju  in  na  stolpih  ter  skrbeti  za  nastanitev 
vojaštva  ob  vojni.' 

Glede  narodnosti  je  meščanstvo  zelo  mešano,  kakor 
kažejo  imena.  Javno  življenje  ima  večinoma  nemško  lice  in 
tudi  zapisniki  so  skoro  izključno  nemški.  Brezdvomno  pa 
živi  v  mestih  precejšnje  število  trdnih  slovenskih  rokodelcev 
in  obrtnikov,  kajti  iz  zapisnikov  posnamemo,  da  nekateri 
meščan  in  član  magistrata  ni  zmožen  nemščine.  Da  so  nižji 
sloji  našega  meščanstva  bili  po  večini  slovenski,  nam  doka- 
zujejo pritožbe  ljubljanskega  meščanskega  odbora  (občine), 
zakaj  se  pridiguje  v  špitalski  cerkvi  samo  nemški  in  laški 
in  zakaj  so  se  opustile  tam  slovenske  pridige  (1547).  Židov 
seveda  tudi  ne  primanjkuje,  saj  so  jim  naklonjeni  vladarji 
in  celo  cerkveni  dostojanstveniki.  Židje  so  trgovci,  predvsem 
pa  se  pečajo  s  posojevanjem  denarja.  Ljudstvo  jih  zavida 
in  sovraži  po  vseh  mestih,  zlasti  na  Štajerskem,  kjer  so  se 
močno  zaplodili.  Koncem  15.  stoletja  se  vname  silovita  burja 
proti  njim  in  ljudstvo  splošno  zahteva,  naj  jih  vlada  izžene.^ 

V  vse  življenske  razmere  se  je  ukoreninilo  nemško 
pravo,  ki  je  izpodrinilo  domače  običaje  in  izraze.  Nemške 
besede :  grunt,  štibra,  rihtar,  valpet,  fortel,  šacati,  handel, 
kšeft  itd.  nam  pričajo  dovolj  jasno,  kako  močno  je  vplivalo 
nemško  pravo  s  svojimi  oblikami  na  naše  ljudstvo  v  srednjem 
veku. 

7.  Prosveta  na  Slovenskem  koncem  srednjega  veka. 

Po  Evropi  je  v  tej  dobi  naglo  napredoval  človeški 
duh;  odkrili  so  nov  del  sveta,  iznašli   tiskarstvo,   lep  papir, 

1  V  večjih  živahnih  mestih  se  je  nastanilo  precej  plemstva,  ki  pa 
začetkoma  noče  ničesar  vedeti  o  meščanskih  dolžnostih  tar  se  brani  pla- 
čevati mestu  prispevke.  Deželni  knezi  so  v  takih  spornih  vprašanjih 
vedno  na  strani  meščanstva,  plemstvo  pa  izkuša  zato  nagajati  zaničevanim 
meščanom  drugod,  kjer  jim  le  more. 

2  V  Ljubljani  je  prišlo  do  pobojev  med  Židi  in  meščani  že  1.  1290. 
Preganjati  so  začeli  žide  šiloma  v  štirinajstem  stoletju  iz  verske  strasti  in 
zaradi  oderuštva,  ker  so  zahtevali  za  posojila  po  60— 860/0  obresti. 

smodnik  in  marsikaj  imenitnega,  kar  je  neprecenljive  vred- 
nosti za  gospodarski  in  duševni  razvoj  vsega  človeštva ; 
slovensko  ljudstvo  pa  je  propadalo  ravno  takrat  bolj  in  bolj 
v  siromaštvo,  nevednost  in  praznoverje. 

Izobraženih  stanov  ni  bilo  med  slovenskim  ljudstvom. 
Gospoda  je  bila  vsa  ponemčena  in  nemška,  oziroma  laška, 
in  prepad  med  slovenskim  tlačanom  in  njegovim  gospodom 
je  bil  tako  strašen,  da  si  sploh  ne  moremo  misliti  nobene 
duševne  zveze  med  njima.  Vsled  tega  je  bil  upravičen  nazor, 
da  je  vse  hlapčevsko  in  zaničevanja  vredno,  kar  je  sloven- 
skega, in  da  mora  biti  vsak  boljši,  premožnejši  in  gosposki 
človek  Nemec  ali  Lah,  —  tisti  pogubni  nazor,  ki  se  je  v 
srednjem  veku  zasadil  našemu  narodu  tako  globoko  v  kri, 
da  se  ga  ponekod  še  niti  dandanes  ne  more  rešiti,  ko  so 
se  razmere  že  korenito  izpremenile  in  popravile. 

A  tudi  gospoda  se  ni  mogla  ponašati  z  bogvekako 
izobrazbo.  Plemenitniki  so  znali  za  silo  citati  in  pisati,  v 
ostalem  pa  so  skrbeli  bolj  za  telesno  vzgojo.  Dečke  so 
dajali  za  nekaj  let  v  službo  h  kakemu  gospodu  in  mladenič 
je  bil  že  preskrbljen,  če  ga  je  prejel  kak  knez  ali  cesar  na 
svoj  dvor.  Slave  in  sreče  so  si  iskali  plemiči  na  bojiščih, 
v  obrambi  naših  dežel  pred  Turki.  Duševno  izobrazbo  pa 
je  plemstvo  kaj  rado  zanemarjalo.  Po  omiki  stremečim  mla- 
deničem so  se  tovariši  posmehovali,  kakor  n.  pr.  Žigi  Her- 
bersteinskemu,  ki  je  obiskoval  v  Vipavi  šolo  in  se  učil 
tukaj  tudi  slovenščine;  vsled  tega  je  imel  mnogo  pretrpeti 
in  poslušati  ostre  priimke.  A  vendar  ga  zasmehovanje  to- 
varišev ni  odvrnilo  od  slovenskega  jezika,  ki  mu  je  bil 
pozneje  ob  mnogih  prilikah  na  korist,  zlasti  na  potovanju 
po  Ruskem,  kjer  je  z  lahkoto  razumel  narodni  jezik. 

Nepremožni  plemiči  so  pošiljali  svoje  sinove  češče  na 
študije  ko  bogati,  da  jih  tako  preskrbe.  V  dobi  cesarja 
Maksa,  ki  je  bil  sam  prijatelj  šolstva,  je  dobilo  znanje  ne- 
koliko več  veljave,  v  16.  stoletju  pa  so  pošiljali  pleme- 
nitniki sinove  že  skoro  redno  na  kako  visoko  šolo,  najrajši 

na   Nemško,   kajti  dunajska   visoka    šola  je   bila   prišla  ob 
svoj  nekdanji  dober  glas. 

Doma  na  Slovenskem  nimamo  v  tej  dobi  nobenega 
važnega  kulturnega  središča  kljub  ugodni  legi  med 
nemškim  in  laškim  kulturnim  življenjem.  Drobnih  prosvetnih 
pojavov  pa  opazujemo  precej  po  mestih  in  bogatih  samo- 
stanih, vsaj  toliko  kakor  v  sosednih  nemških  alpskih  deželah. 
Šolstvo  je  bilo  po  veliki  večini  v  cerkvenih  rokah  in  ni 
skrbelo  za  izobrazbo  ljudstva,  temveč  za  vzgojo  duhovskega 
naraščaja.  Ljubljana  je  imela  že  v  13.  stoletju  (1262)  svojo 
šolo,  ki  pa  je  propadala  vsled  zanikrnosti  meščanov  in 
mestnih  župnikov.  V  15.  stoletju  pa  si  je  priborila  ljubljanska 
mestna  šola  zopet  dobro  ime.  Tudi  manjši  kraji:  Loka,  Bled, 
Višnja  gora,  Kamnik,  Vipava,  Ribnica,  Kranj,  Novo  mesto, 
Krško,  Celje,  Gorica,  Radovljica  itd.,  pa  tudi  mnoge  kmetske 
župnije  so  imele  svoje  šole.  Nekatere  teh  šol  so  imele  že 
značaj  višjih  šol  (v  Ljubljani,  Ribnici,  Kranju);  nadarjena 
mladina  si  je  lahko  pridobivala  nekaj  višje  izobrazbe  že 
doma,  saj  bi  drugače  ne  bilo  mogoče,  da  bi  bile  dajale 
takrat  slovenske  dežele  toliko  slavnih  mož.  V  prvi  polovici 
15.  stoletja  je  delovalo  na  dunajskem  vseučilišču  kar  šest 
kranjskih  učenjakov.  Po  vseučiliščih  v  Bolonji,  Padovi,  Jeni, 
Tubingi  in  na  Dunaju  nahajamo  mnogo  Slovencev  z  aka- 
demičnimi  častmi,  duhovnikov  in  lajikov.  —  Sicer  se  pa 
ljudsko  in  višje  šolstvo  vsled  vojn  in  propadanja  cerkve  ni 
moglo  povoljno  razvijati,  dasi  bi  po  cerkvenem  pravu  moral 
imeti  vsak  župnik  klerika,  ki  bi  mu  oskrboval  petje  v  cerkvi 
in  bi  bil  zmožen  poučevati  v  šoli.  V  samostanih  se  je  iz- 
vrševalo precej  kulturnega  dela,  ki  pa  deloma  ni  vplivalo  na 
duševni  napredek  naroda.  Okrog  dolenjskih  in  drugih  samo- 
stanov se  je  razvijalo  sicer  vinogradništvo  in  poljedelstvo; 
dragocene  zbirke  starih  in  novih  rokopisov,  slik  in  rezbarskih 
izdelkov  pa  so  bile  skoro  povsod  le  samostanska  tajnost. 
Šolski  pouk  se  je  gojil  zlasti  v  samostanih  v  Stični,  Ko- 
stanjevici, Jurkloštru,  Bistri  in  Pleterju,  Žicah,  Ptuju  itd. 

Razne  umetnosti  so  gojili  pri  nas  v  cerkveni  službi 
z  isto  vnemo  ko  drugod,  toda  dandanes  imamo  za  njimi 
jako  malo  spomenikov.  Mnogo  umetnin  so  nam  uničili  Turki, 
še  več  pa  so  jih  žrtvovale  slovenske  dežele  same  v  skrajni 
sili  za  rešitev  pred  sovražniki.  Ko  siromašno  ljudstvo  ni 
več  moglo  izdatno  zalagati  obrambnih  zakladov,  takrat  so 
morale  žrtvovati  cerkve  svoje  zlate  in  srebrne  posode,  kipe 
in  dragocene  vezenine,  da  so  jih  kovali  v  denar.  Zastonj 
iščemo  dandanes  onih  krasnih  gotskih  monštranc,  kelihov 
in  srebrnih  kipov  velike  starinske  in  umetnostne  vrednosti, 
ki  so  jih  pobrali  (1526)  iz  naših  cerkva  in  za  katere  nismo 
prejeli  nikdar  nikake  odškodnine. 

Slovenski  jezik  je  imel  v  ustnem  občevanju  neko- 
liko več  pravice  ko  v  pisavi.  Plemenitniki  in  meščani  v 
naših  krajih  so  znali  večinoma  vsi  slovenski.  Na  dvoru  ce- 
sarja Maksa  so  živeli  slovenski  učenjaki  in  cesar  se  je  sam 
učil  poleg  češčine  slovenščine,  ki  mu  je  dobro  služila  na 
potovanjih  po  Slovenskem.  Cesarski  poslanci  so  se  doraz- 
umevali  na  Turškem  in  na  Ruskem  s  pomočjo  slovenščine. 
Nekateri  zgodovinarji  trde,  da  tudi  cerkev  ni  zaničevala 
slovenščine  ter  se  opirajo  ob  poročilo  nekega  dunajskega 
kodeksa  (1384)  glede  rabe  »slovenščine"  v  cerkvi.  Resnica 
pa  je,  da  se  v  tej  dobi  ni  več  vršila  služba  božja  v  slo- 
venskem jeziku.  Dotična  poročila  se  nanašajo  na  Dalma- 
cijo in  sosedne  hrvatske  pokrajine,  kjer  so  si  še  dolgo 
čuvali  slovanski  cerkveni  jezik  in  slovanske  obredne  knjige. 

Tudi  v  uradih  so  upoštevali  naš  jezik.  Koroški  voj- 
vode so  nastopali  vlado  s  slovenskimi  obredi  in  so  morali 
kot  zastopniki  slovenskega  ljudstva  govoriti  slovenski  pred 
cesarskim  sodiščem  in  v  državnih  zborih.  Kot  „lovski  mojstri 
sv.  rimsko-nemške  države"  so  imeli  koroški  vojvode  soditi 
v  lovskih  prepirih  in  sicer  vselej  le  v  slovenskem  jeziku, 
kakor  nam  poroča  Enej  Silvij.  Na  njihovem  dvoru  se  je 
občevalo  tudi  slovenski.  Sodne  obravnave  so  se  vršile  do 
Valvazorjeve  dobe  v  slovenskem  jeziku,  dasiravno  so  zapiski 

skoro  izključno  nemški.  V  nekaterih  mestih  je  bila  sloven- 
ščina uradni  jezik  pred  sodiščem,  kar  nam  dokazujejo  listine 
s  slovenskimi  prisegami,  ki  so  se  ohranile  v  Kranju.  Ljub- 
ljanski rokopisi  (1543)  nam  pričajo,  da  so  prevajali  vsaj  na 
Kranjskem  tudi  zakone  v  narodni  jezik  in  kranjsko  plemstvo 
je  razpravljalo  na  svojih  zborovanjih  tudi  slovenski,  kar  nam 
izrecno  trdi  poročilo  iz  leta  1544. 

Slovenskih  zapiskov  pa  se  nam  je  ohranilo  sila 
malo.  Najstarejši  jezikovni  spomeniki,  ki  so  jih  našli  v  bri- 
zinskem  zamostanu  na  Bavarskem,  segajo  sicer  do  10.  sto- 
letja, iz  naslednjih  stoletij  pa  so  se  nam  ohranili  samo  za- 
piski slovenskih  osebnih  in  krajevnih  imen  v  latinskih  in 
nemških  listinah.  Kratke  rokopise  verske  vsebine  imamo  iz 
14.  iz  15.  stoletja,  iz  leta  1497.  pa  tudi  spomenik  iz  beneške 
Slovenije.  Toda  vse  to  so  le  neznatne,  dasiravno  dragocene 
in  zanimive  drobtinice  iz  zgodovine  slovenskega  jezika. 
Rojstno  leto  slovenske  književnosti  in  slovenskega  knjižnega 
jezika  je  leto  1550.,  ko  je  izšla  po  trudu  slovenskih  prote- 
stantov prva  slovenska  knjiga. 

8.  Početki  protestantizma  na  Slovenskem. 

Po  vaseh,  mestih  in  gradovih  so  se  ugnezdile  koncem 
srednjega  veka  sirove  navade  in  strasti.  Narod  ni  videl 
nikakih  lepih  zgledov  niti  pri  duhovščini  niti  pri  posvetni 
gospodi.  Po  gradovih  so  živeli  razuzdano,  ob  grajskih  slav- 
nostih  se  je  nezmerno  jedlo,  pilo  in  plesalo,  na  vasi  pa  si 
videl  istotako  poleg  siromaštva  požrešnost  in  pijanstvo,  slišal 
preklinjanje  ter  bil  priča  razbojniških  pobojev. 

Ugled  cerkve  je  propadal  pri  prostem  ljudstvu  največ 
po  krivdi  duhovščine  same.  Višji  duhovniki  so  živeli  popol- 
noma kakor  posvetni  aristokratje,  škofje  in  opatje  so  se 
zanimali  bolj  za  politiko  in  posvetno  upravo  svojih  zemljišč 
ko  za  duševni  blagor  podložnikov.  Nravna  pokvarjenost  se 
je  pojavila  med  njimi,   kar  je  vplivalo  še  bolj   pogubno  na 

nižje  duhovstvo,  ki  mu  je  razen  tega  primanjkovalo  potrebne 
izobrazbe.  Dobro  in  udobno  življenje  je  cenila  duhovščina 
mnogo  bolj  nego  duševno  duhovniško  omiko.  V  samostanih, 
ki  so  bili  nekdaj  zavetišče  mirnega  prosvetnega  dela  in 
duševne  izobrazbe,  ni  bilo  sedaj  več  bogoslužnega  življenja, 
pač  pa  mnogo  strasti  in  posvetnega  uživanja.  Koncem  15.  in 
začetkom  16.  stoletja  očitajo  zgodovinska  poročila  skoro  so- 
glasno duhovščini  popivanje  in  požrešnost,  sirovo  govorjenje 
in  priležništvo.  Nekateri  duhovniki  so  živeli  že  očitno  po- 
ročeni, a  vendar  se  jim  ni  bilo  bati  kazni  od  cerkvene  oblasti. 
Za  cerkveno  opravo  se  cesto  niso  brigali  prav  nič,  maševali 
so  pred  zamazanimi  oltarji  v  raztrganih  oblačilih  in  cerkve 
so  skrunili  z  omarami  polnimi  raznega  blaga  in  celo  z  žit- 
nimi zalogami.  Vizitatorji  so  nahajali  cerkve  v  obupnem 
neredu  in  po  njih  poročilih  že  ni  bilo  skoro  nobenega  ne- 
omadeževanega  duhovnika.  Nekateri  župniki  so  bili  tako 
nevedni,  da  niso  znali  niti  krstiti,  pač  pa  so  znali  pijančevati 
ali  pa  se  pečati  s  trgovino  in  krčmarsko  obrtjo.  Duhovskega 
naraščaja  ni  bilo  dovolj  in  vsled  tega  so  bile  nekatere  župnije 
celo  prazne.  Pomagati  so  si  morali  pri  najnujnejših  verskih 
opravilih  z  obrtniki,  rokodelci  in  neizobraženimi  ljudmi. 

Vsled  onemoglosti  cerkvene  oblasti,  ki  je  bila  najhujša 
v  okrožju  oglejskega  patriarha,  je  podivjala  duhovščina  tako, 
da  je  ljudstvo  lahko  izgubljalo  verski  čut,  spoštovanje  do 
duhovništva  in  cerkve  ter  se  posmehovalo  obredom  in  verskim 
navadam. 

Kakor  se  je  bližal  splošen  socialni  prevrat  v  nemški 
državi  zaradi  zmešnjave  v  političnih  in  socialnih  razmerah, 
tako  je  moralo  priti  tudi  v  cerkvenem  življenju.  Katoliška 
cerkev  je  izprevidela  sama,  da  ji  je  treba  korenite  preosnove, 
cerkveni  zbori  15.  stoletja  pa  si  niso  mogli  pomagati,  niso 
vedeli,  kje  začeti,  sploh  niso  imeli  poguma  začeti  trebiti 
gnilobo  iz  cerkvenega  telesa.  Trezni  posvetni  in  cerkveni 
učenjaki  so  klicali  vlado  na  pomoč,  ki  je  res  od  leta  1528. 
pošiljala  vizitatorje  in   komisije  po   deželah,   da  bi  omejila 

nravno  propadanje   duhovščine.   Toda  taka  vladna    sredstva 
niso  zadoščala. 

V  tem  se  je  oglasil  na  Nemškem  leta  1517.  menih, 
profesor  dr.  Martin  Luter  proti  cerkvenim  ranam  kakor  100  let 
pred  njim  verski  reformator  Jan  Hus^  na  Češkem.  Luter  je 
jel  naznanjati  svobodni  evangelij,  reformacijske  nauke  zoper 
zlorabo  cerkvenih  odpustkov,  zoper  post,  izpoved,  duhovniško 
brezženstvo,  zoper  redovniške  obljube,  nerazporočnost  zakona, 
zoper  pokorščino  rimskemu  papežu  in  poglavarjem  katoliške 
cerkve  sploh. 

Lutrovi  nauki  so  se  naglo  razširjali  in  si  pridobili  pri- 
vržencev v  vseh  stanovih.  Gospoda  jih  je  sprejemala,  ker  si 
je  obetala  od  njih  več  vpliva  na  cerkev  in  ker  je  upala,  da 
bo  sedaj  lahko  segla  po  ogromnem  cerkvenem  premoženju 
in  živela  dosti  svobodneje.  Gospodo  in  preprosto  ljudstvo 
je  mamil  Lutrov  nauk  o  evangeljski  svobodi,  po  ka- 
terem ima  vsak  človek  toliko  razuma,  da  lahko  sam  čita  in 
si  razlaga  sveto  pismo,  ki  je  edini  vir  vseh  verskih  resnic. 
Kmetsko  ljudstvo  pa  si  je  razlagalo  nauk  o  evangelijski 
svobodi  in  sploh  klic  po  svobodi  po  svoje:  menilo  je,  da 
bo  sedaj  konec  tlake  in  desetine,  da  bo  smelo  svobodno 
loviti,  ribariti  in  drvariti,  da  bo  lahko  živelo  sploh  svobodno 
po  svoji  volji  in  si  izbiralo  samo  svoje  župnike.  Kar  jih  je 
bilo  nezadovoljnih  z  dotedanjim  redom  v  cerkvi,  so  videli 
vsi  v  preosnovani  veri  priliko,  da  si  poboljšajo  življenje. 
Koder  pa  ni  zapuščalo  ljudstvo  rade  volje  katoliške  vere, 
so  jih  silile  k  prestopu  njihove  protestantske  gosposke.  Tudi 
mlado  tiskarsko  umetnost  so  dobro  izrabljali  protestantski 
učitelji.  Z  veliko  vnemo  in  gorečnostjo  so  širili  po  vseh 
krajih  protestantske  knjige  in  liste,  kamorkoli  ni  segla  nji- 
hova ustna  beseda.  Ljudstvo  pa  se  jih  je  oklepalo  tem  rajši, 

J  Husitizem  se  ni  ukoreninil  na  Slovenskem,  vsekakor  pa  je  imel 
vsaj  v  dobi  celjskega  husita  Vitovca  nekaj  privržencev  tudi  tukaj,  saj  so 
čutili  Ivan  Kapistran,  avguštinec  Andrej  in  požunski  frančiškanski  gvar- 
dijan  potrebo  pridigati  proti  husitizmu  (1451  —  1491). 

ker  je  videlo  v  njih  navdušene  in  krepke  propovednike, 
dočim  je  na  katoliški  strani  primanjkovalo  povsod  vzornih 
in  marljivih  duhovnikov.  Naš  vladar  Ferdinand  je  sicer  pre- 
povedal (1523)  čitanje,  prepisovanje,  tiskanje  in  prodajanje 
protestantskih  knjig,  ki  pa  so  kljub  temu  prihajale  trumoma 
v  gradove  in  meščanske  hiše,  tupatam  tudi  v  vasi.  Zelo 
marljivo  so  snovali  protestantje  tudi  šole,  v  katerih  so  videli 
dobro  sredstvo  za  razširjanje  svojih  verskih  naukov.  Za 
povzdigo   izobrazbe  so  skrbeli   mnogo  bolj  nego  katoličani. 

Slovenci  so  se  seznanili  kmalu  z  Lutrovimi  nauki,  saj 
mika  Slovenca  vsaka  novost,  zlasti  pa  taka,  ki  mu  obeta 
svobodo  in  boljše  življenje.  Najprej  so  izvedeli  o  novi  veri 
na  Koroškem,  kamor  so  prinašali  vesti  o  Lutru  nemški 
rudarji.  V  Celovcu,  ki  je  bil  od  leta  1518.  glavno  mesto  in 
središče  plemstva,  so  se  naselili  po  velikem  požaru  prote- 
stantski Švabi.  Tudi  Velikovec  se  je  polagoma  poluteranil 
in  v  Beljaku  so  poslušali  že  leta  1526.  protestantske  propovedi 
v  mestni  cerkvi.  Dve  leti  pozneje  je  našla  vizitacija  med 
deželnimi  uradniki  večino  protestantov. 

Istočasno  se  je  širil  protestantizem  po  štajerskih  mestih 
in  gradovih.  Rokodelci  in  obrtniki,  vračajoči  se  s  potovanj 
po  Nemškem,  so  prinašali  seboj  nove  verske  nauke.  Leta 
1528.  je  preiskovala  komisija  vsled  ukaza  nadvojvode  Fer- 
dinanda, koliko  je  že  protestantov  po  deželi.  Ustavila  se  je 
v  Radgoni,  Mariboru  in  Ptuju,  kamor  je  klicala  duhovnike 
in  zastopnike  ljudstva,  in  je  zasledila  veliko  versko  mlačnost. 
Ljudstvo  pa  je  bilo  še  zvesto  stari  veri. 

V  Ljubljani  se  je  razširil  protestantizem  najprej  med 
duhovščino  (krog  1525).  Nižja  duhovščina,  samostanska  in 
posvetna,  meščanstvo  in  plemstvo,  vse  je  bilo  neverjetno  naglo 
na  njegovi  strani.  Sinovi  plemenitnikov  so  se  navzeli  prote- 
stantskega duha  na  vseučiliščih  v  Witembergu,  Lipskem, 
Heidelbergu,  Tubingi  in  Strafiburgu  ter  privedli  s  seboj 
protestantske  propovednike,  ki  so  jih  nastavljali  kot  župnike, 
koder  so  imele  gosposke  patronatne  pravice.   Kjer  je  imelo 

plemstvo  velik  vpliv,  tam  je  pripoznavalo  kmalu  nove  nauke 
tudi  kmetsko  ljudstvo.  Protestantsko  življenje  se  je  kazalo 
povsod  javno:  duhovščina  se  je  ženila,  ostali  stanovi  pa  so 
kazali  svoje  mišljenje  z  zaničevanjem  posta,  sv.  maše,  izpo- 
vedi in  z  zahtevanjem  obhajila  v  obeh  podobah.  Ljubljanski 
škofje  so  mirno  gledali  to  gibanje,  nekateri  pa  so  bili  celo 
tihi  prijatelji  reformacije.  Šele  škof  Urban  Tekstor  (1544  do 
1558)  je   hotel   ovirati   protestantizem,   toda  ničesar  ni  več 

dosegel. 

Organizacije  slovenskih  protestantov  se  je  lotil  z 
velikim  uspehom  Dolenjec  Primož  Trubar,  najslavnejši 
slovenski  protestantski  propovednik  in  pisatelj.  V  Ljubljani 
je  jel  (1531)  javno  oznanjati  preosnovano  vero  in  kmalu 
se  mu  je  posrečilo  združiti  nekaj  dobrih  pomočnikov.  Kakor 
Luter  med  Nemci,  tako  je  čutil  tudi  Trubar,  da  je  treba  z 
ljudstvom  izpregovoriti  domačo  in  popolnoma  razumljivo 
besedo,  če  ga  hoče  pridobiti  za  svoje  nauke.  Tako  je  prišel 
po  zaslugi  Trubarja  in  njegovih  prijateljev  slovenski  jezik 
nenadoma  do  velike  veljave,  ko  je  jelo  mnogo  odličnih  pri- 
digarjev oznanjevati  v  njem  „čisti  evangelij".  Po  Lutrovem 
zgledu  bi  se  bili  slovenski  protestantje  radi  lotili  tudi  peresa 
in  razlagali  svoje  nauke  v  slovenskih  knjigah,  toda  težki  so 
bili  začetki  slovenske  knjige,  saj  še  v  slovenskem  jeziku  ni 
bilo  do  te  dobe  nobenega  tiskanega  spisa.  Preden  je  mogel 
Trubar  izvršiti  svojo  misel,  da  bi  priredil  slovenske  knjige, 
se  je  moral  umakniti  iz  Ljubljane.  Proti  protestantskim  vo- 
diteljem je  bila  začela  katoliška  vlada  oster  boj  in  Trubar 
se  ni  čutil  več  varnega  na  Slovenskem.  Leta  1548.  se  je  pre- 
selil na  Nemško,  kjer  je  potem  živel  nad  35  kt,  doma  pa  je 
deloval  nazmes  le  v  majhnem  presledku.  Toda  Trubar  je  ostal 
zvest  svoji  nalogi  tudi  daleč  med  tujci.  Po  dolgem  trudu  se 
mu  je  posrečilo  prirediti  za  silo  črke  za  slovenski  jezik  in  tako 
je  izdal  v  TubiTugi  leta  1550.  prvo  slovenskto  knjigo. 
A  niti  te  prve  preprofste  k^njižice  ni  mogd  posvetiti  kmet- 
skemu  ljudstvu,  ki  je  biio  v  verskih   re^eh   silno  nevedno, 

^  mo  — 

praznoverno  in  ker  ni  znalo  sploh  ničesar  citati.  Zato  je 
izdal  obenem  z  malim  slovenskim  katekizmom  tudi  abecednik 
in  je  pozval  ljubljanske  prijatelje,  naj  navajajo  kmete,  da 
se  njihova  deca  nauči  citati. 

Neznaten  pojav  je  Trubarjeva  prva  slovenska  knjiga, 
za  razvoj  narodnega  življenja  na  Slovenskem  pa  velike 
vrednosti. 


'^"^^v 

Peta  doba. 

Slovenci  v  letih  1550—1800. 

Pregled: 

Versko  gibanje  je  obudilo  slovenski  jezik.  Slovenski 
protestantje  so  delovali  neumorno  v  besedi  in  s  peresom, 
toda  katoliška  protireformacija  jih  je  premagala  in  uničila 
njihove  uspehe.  Slovenski  kmetje  so  se  upirali  gosposkam 
iznova  brezuspešno,  razen  uporov  pa  so  pospeševali  verski 
in  politični  boji  splošni  gospodarski  propad  slovenskega 
ljudstva.  Za  duševno  izobrazbo  ni  imelo  ljudstvo  ne  pra- 
vega miru,  ne  potrebnih  sredstev.  V  18.  stoletju  je  skušala 
„prosvetljena  vlada"  olajšati  neznosne  razmere  tlačanov, 
ob  koncu  istega  stoletja  pa  se  kažejo  že  začetki  narodne 
probuje  na  Slovenskem. 

A.  Doba  reformacije  in  protireformacije. 

1.   Razvoj  in  konec  slovenskega  protestantizma. 

v  tihi  vasi  na  Nemškem  so  imeli  slovenski  protestantje 
svojega  pregnanega  vodnika  Trubarja,  ki  je  skrbno  opazoval 
versko  gibanje  v  domovini,  pošiljal  prijateljem  nasvete  in 
se  trudil  previdno  in  vztrajno,  da  preskrbi  Slovencem  naj- 
važnejše verske  in  obredne  knjige,  ki  jih  je  spisal  in  izdal 
do  25. 

Trubarjevo  delo  so  dovrševali  protestantski  pisatelji  in 
pesniki,  živeči  v  domovini,  med  njimi  zlasti  Vipavec  Boštjan 
Krelj,  Dolenjca  Jurij  Dalmatin  in  Adam  Bohorič  i.  dr.  Vneto 
so  gojili  slovensko  cerkveno  pesem,  ki  se  jim  je  zdela  važno 
sredstvo  za  razširjanje  protestantizma.  Trubarjev  gojenec 
Dalmatin  je  dovršil  in  izdal  leta  1584.  veliko  slovensko 
sveto  pismo,  jako  dragoceno  knjigo,  ki  so  jo  čislali  celo 
katoliški  pisatelji  stoletja  in  stoletja.  Najbolj  izobražen  iz- 
med slovenskih  protestantskih  pisateljev  pa  je  bil  šolnik 
Bohorič,  ki  je  spisal  (1584)  prvo  slovnico  slovenskega  jezika. 

Protestantsko  plemstvo  na  Slovenskem  je  snovalo  višje 
šole,  v  katerih  je  bil  slovenski  jezik  poleg  latinskega  in 
nemškega  glavni  predmet.  Pouk  se  je  vršil  zdaj  v  nemškem, 
zdaj  v  slovenskem  jeziku,  tako  tudi  petje.  Bohoričeva  slov- 
nica je  bila  obenem  šolska  učna  knjiga.' 

Veliko  sreče  so  imeli  protestantski  pisatelji,  ker  jih  je 
podpiralo  bogato  plemstvo  in  meščanstvo.  Brez  denarne 
pomoči  bi  ne  bili  mogli  plačevati  ogromnih  troškov  za  tisk, 
vezavo  in  razpečavanje  knjig,  saj  je  veljal  samo  tisk  Dalma- 
tinovega Sv.  pisma  8000  gld,  za  tisti  čas  velikansko  vsoto, 
ki  so  jo  zložili  kranjski,  štajerski  in  koroški  plemenitniki. 
Trubar  bi  bil  omagal  zaradi  prevelikih  tiskovnih  troškov 
koj  po  prvem  poskusu  in  1?  pomoč  plemenitih  prijateljev 
ga  je  iznova  ojačila.  Plemstvo  je  bilo  sicer  zelo  izčrpano  v 
denarnem  oziru  in  je  jedva  zmagovalo  denarne  žrtve  za 
turške  vojne;  za  tisk  slovenskih  knjig  pa  je  kljub  temu 
žrtvovalo  z  naporom  vseh  moči  ogromne  vsote.  Svoje  pre- 
pričanje je  hotelo  plemstvo  rešiti  za  vsako  ceno.  Papeža  in 

1  Ljubljansko  latinsko  stanovsko  šolo  so  uredili  leta  1563.  in  osno- 
vali obenem  javno  knjižnico  za  šolsko  in  javno  rabo.  Podlaga  ji  je 
bila  zbirka  knjig  Primoža  Trubarja,  ki  je  prepustil  odhajajoč  s  Kranjskega 
svoje  knjige  stanovom.  Pozneje  so  jo  marljivo  izpopolnjevali.  Za  proti- 
reformacije  je  bil  zanadi  te  dragocene  knjižnice  dolga  leta  prepir,  ker  je 
stanovi  niso  hoteli  izročiti.  Šele  leta  1616.  jo  je  prevzel  na  vladni  ukaz 
škof  Hren,  ki  jo  je  dal  prepeljati  v  Gornjigrad  na  Štajersko,  Tu  je  ležala 
v  neredu  do  leta  1798.,  ko  so  jo  združili  z  licealno  knjižnico  v  Ljubljani. 

njegovo  stranko  so  smatrali  protestantje  za  ravno  tako  ne- 
varnost, kakor  Turke.'  Najplemenitejši  podpornik  slovenske 
in  hrvatske  knjige  je  bil  požrtvovalni  baron  Ivan  Ungnad 
iz  Žineka  v  Junski  dolini,  bivši  štajerski  deželni  glavar,  ki 
se  je  poliiteranil  in  zaradi  svojega  prepričanja  zapustil  do- 
movino. Preselil  se  je  na  Nemško  v  Urah,  kjer  je  osnoval 
po  Trubarjevi  ideji  jugoslovansko  tiskarno.  K  sebi  je  vabil 
slovenske  in  hrvatske  pisatelje  in  prevajalce  in  jih  podpiral 
t  lastnim  premoženjem  in  z  darovi,  ki  jih  je  nabiral  po 
nemških  knežjih  dvorih,  gradovih  in  mestih.  Tu  v  Urahu 
se  je  natisnilo  v  kratkih  letih  nad  26.000  jugoslovanskih  knjig. 

Dalmatinu  in  drugim  pisateljem,  živečim  in  delujočim 
v  domovini,  je  bilo  treba  domače  tiskarne.  Ta  želja  se  jim  je 
izpolnila  leta  1575.  Prvi  slovenski  tiskar  je  bil  Janez 
Mandeljc,  kateremu  je  dovolil  deželni  zbor  ustanoviti  tis- 
karno v  Ljubljani.  Mandeljc  je  tiskal  jako  marljivo  slo- 
venske in  nemške  knjige  in  raznovrstni  drobiž.  Ogrskim  in 
vzhodnještajerskim  slovenskim  protestantom  pa  je  ustanovil 
Juri  Zrinjski  tiskarno  v  Nedeljišču,  odkoder  so  širili  knjige 
ob  sejmih  in  cerkvenih  shodih. 

Desetletja  in  desetletja  so  širili  protestantje  po  Sloven- 
skem javno  in  tajno  svoje  nauke  v  besedi  in  knjigi  in  niti 
vlada  niti  cerkev  nista  našli  prave  prilike,  da  bi  nastopili 
energično  proti  njim.  Ferdinand  I.  je  bil  sicer  po  prepri- 
čanju in  politiki  goreč  katoličan  in  je  začetkoma  preganjal 
„krivoverCe",  toda  ni  bil  prenapet,  pozneje  pa  se  je  celo 
trudil,  da  doseže  verski  mir  s  protestanti.  Od  solnograjskega 
nadškofa  je  zahteval  (1560),  naj  dovoli  za  nekaj  časa  ob- 
hajilo v  obeh   podobah   in  ženitev   duhovnikov,  češ,  papež 


'  V  marsikaterem  spisu  smatrajo  prot.  pisatelji  Tufke  le  kot  šibo 
božjo,  ki  biča  krščanski  svet  zaradi  prevelike  popačenosti  v  katoliški 
cerkvi.  Če  bi  živeli  ljudje  po  čisti  veri,  bi  jih  baje  Bog  gotovo  ne  bil 
kaznoval  s  Turki.  Sicer  pa  so  hoteli  protestantje  tudi  Turke  Ižpreobrniti 
in  so  se  nadejali  zlasti  od  slovenskih  in  hrvatskih  knjig  velikih  uspehov 
v  tem  oziru,  —  saj  jih  razumejo  od  Triglava  do  Carigrada  vsi  narodi. 

sam  je  mnenja,  da  se  v  teh  stvareh  mora  nekoliko  odnehati; 
plačevanje  za  štolo  naj  se  odpravi,  posti  naj  ne  bodo  ob- 
vezni, ampak  prostovoljni,  pri  službi  božji  naj  se  uvede 
narodni  jezik  mesto  latinskega  itd.  Tako  so  se  izrekli  Ferdi- 
nandovi poslanci  tudi  na  tridentskem  cerkvenem  zboru 
(1558 — 1563),  toda  brez  posebnih  uspehov.' 

Ko  je  prevzel  vlado  Štajerskega,  Koroškega,  Kranjskega, 
Goriškega  in  Primorja  Ferdinandov  sin  Karel  (1564—1590), 
so  bili  protestantje  v  naših  deželah  že  močnejši  ko  katoli- 
čani. Plemstvo  je  bilo  odpadlo  skoro  vse,  ljudstvo  pa  po 
večini,  v  nekaterih  krajih  pa  ni  vedelo,  kaj  naj  veruje.  Na 
deželnih  zborih  so  imeli  protestantje  velike  večine  in  so  za- 
htevali povsod  versko  svobodo  zase  in  za  svoje  protestantske 
podložnike,  preden  so  dovolili  davke  in  vojake  za  obrambo 
dežel  proti  Turkom.  Nadvojvoda  Karel  pa  se  je  odločil  za 
boj  proti  njihovim  zahtevam  in  je  kmalu  odredil,  da  morajo 
tuji  propovedniki  zapustiti  njegove  dežele  in  da  se  naj 
katoličanom  vrnejo  njihova  nekdanja  posestva.  Na  nobenem 
zboru  ni  bilo  soglasja  med  vladarjem  in  stanovi  in  napetost 
je  rastla,  ker  so  se  zbori  branili  pomagati  zadolženemu  vla- 
darju iz  denarnih  stisk.  Nov  vihar  je  nastal,  ko  je  poklical 
nadvojvoda  jezuite^  v  Gradec  (1573),  ki  so  osnovali 
konvikt  za  plemenite  dečke  in  šolo  —  poznejše  graško  vse- 
učilišče. Proti  tej  ustanovi  so  se  pritožili  stanovi  in  razširili 
obenem  svoje  učilišče. 

Nadvojvoda  je  dobro  vedel,  da  se  je  lotil  s  prega- 
njanjem protestantov  silno  težkega  dela,  saj  je  na  katoliški 
strani  bilo  vse  razdejano  in  žalostno.  Odredil  je  stroge  vizi- 

1  Njegov  sin  Maks  je  bil  celo  protestantskega  prepričanja  in  je 
podpiral  Ungnada  in  Trubarja  z  denarnimi  sredstvi. 

2  .Družba  Jezusova',  bojeviti  red  Ignacija  Lojolskega,  je  svetovnega 
pomena  kot  najmočnejše  orožje  za  obrambo  in  nadvlado  katoliške  cerkve. 
Ferdinand  I.  je  javil  Lojolskemu  že  leta  1550.  svoj  sklep,  da  hoče  poklicati 
družbo  Jezusovo  na  Dunaj,  kamor  so  prišli  jezuitje  1.  1551.  V  mladem 
bojaželjnem  redu  je  videl  Ferdinand  najkrepkejšo  oporo  propadajoče  kato- 
liške cerkve. 

tacijc.  Zapisniki  vizilatorjev  nam  dokazujejo,  kako  globoko 
je  bila  padla  katoliška  duhovščina  zlasti  v  okrožju  oglejskega 
patriarhata,  pa  tudi  v  severnih  škofijah.  O  vsem  tem  je  bil 
nadvojvoda  poučen  in  je  očital  kat.  duhovnikom  na  zboru 
v  Gradcu  (1568)  in  še  večkrat  pozneje  njihovo  slabo  cerkveno 
gospodarstvo,  zanemarjanje  službe  božje  in  nravno  pokvar- 
jenost. Močna  katoliška  agitacija  na  Karlovem  dvoru  ni 
mirovala  in  Karel  je  resnično  zmagoval,  kajti  protestantski 
stanovi  so  se  polagoma  udajali  njegovim  zahtevam,  dasi- 
ravno  bi  se  bil  skupni  zbor  deželnih  odborov  (štajerskega, 
koroškega  in  kranjskega)  lahko  uspešno  upiral  vladarju,  če 
bi  bil  hotel  odločneje  nastopati  in  braniti  svoje  versko  pre- 
pričanje. Majhen  uspeh  so  dosegli  protestantje  leta  1578. 
na  zboru  v  Bruku  ob  Muri,,  kjer  se  odposlanci  deželnih 
zborov  (staj.,  kor,,  kranj.  in  goriškega)  niso  hoteli  prej  po- 
svetovati o  pomoči  proti  Turkom,^  dokler  jim  ni  dal  nad- 
vojvoda ustnega  zagotovila,  da  dovoljuje  njim  in  njihovim 
podložnikom  versko  svobodo  in  javno  svobodo  njihovih 
šol  in  cerkva  v  Celovcu,  Ljubljani,  Gradcu  in  Judenburgu. 
Pismenega  potrdila,  ki  bi  vezalo  tudi  Karlove  naslednike,  pa 
si  stanovi  niso  mogli  pridobiti.  Med  protestanti  je  zavladalo 
vsled  te  zmage  veliko  veselje,  nadvojvoda  pa  je  postal  pre- 
vidnejši, kajti  čutil  je,  da  jim  je  dovolil  preveč.  Ker  plemstvu 
ni  mogel  do  živega,  je  jel  polagoma  trebiti  protestantizem 
po  svojih  mestih,  trgih  in  grajščinah  in  sicer  najprej  po 
Goriškem  in  Kranjskem.  Odslej  (1578)  se  začenja  energična 
vladna  protireformacija.  Meščanom  so  razdejali  na  Karlovo 
povelje  nekaj  protestanskih  cerkva  in  izgnali  predikante, 
plemstu  pa,  ki  se  je  zavzelo  za  protestantske  meščane,  je 
odgovoril  Karel  na  kratko,  da  se  nima  celo  nič  vtikati  v 
cerkvene  stvari  mest  in  trgov,  ker  je  to  skrb  deželnega 
gospoda.  Pokatoličanil  je  tudi  vse  vladne  urade  in  se  branil 

1  Turška  nevarnost  je  bila  močna.  Pred  petimi  leti  je  bila  divjala 
kmetska  vojna  (1573),  pred  tremi  leti  pa  so  bili  Turki  premagali  in  ubili 
junaka  Herbarta  Turjaškega  pri  Budačkem. 

odslej  deželnih  zborov,  ker  ni  maral  nikakih  razprav  o  verskih 
rečeh.  Izmed  mnogih  drugih  protireformacijskih  ukazov  je 
važna  zlasti  zatvoritev  Mandeljčeve  tiskarne  v  Ljubljani 
(1582),'  ki  je  bila  vladi  že  dolgo  trn  v  peti.  Nadvojvoda 
Karel  bi  bil  najrajši  preklical  vse,  v  čemer  se  je  bil  udal 
1.  1578.,  toda  umrl  je  (1590),  preden  je  izvršil  to  misel. 
Plemstvo  je  prosilo  nadvojvodo  večkrat  milosti,  nazadnje 
pa  se  pritožilo  pri  nemških  knezih,  ki  naj  vplivajo  na  nji- 
qovega  prestrogega  vladarja. 

Po  Karlovi  smrti  se  je  izpremenil  cerkveni  položaj  še 
bolj  neugodno  za  protestante,  ki  se  niso  mogli  nič  dobrega 
nadejati  niti  od  odločne  nadvojvodove  vdove  Marije  niti 
od  varuhov  nedoraslega  sina  Ferdinanda  II.  Zoper  nadvojvo- 
dinjo  in  jezuite  so  se  pritoževali  pri  cesarju  v  Pragi,  ki  bi 
jim  bil  morebiti  ustregel  in  potrdil  pridobitve  leta  1578., 
da  ni  bilo  silovitega  odpora  Habsburžanov.  Iz  vseh  treh 
dežel  so  prihajale  neprenehoma  pritožbe,  da  napadajo  pro- 
testante celo  ponoči  in  da  si  niso  več  varni  življenja. 

Ko  je  prevzel  leta  1596.  Ferdinand  II.  vlado  naših 
dežel,  so  izrekli  protestantski  stanovi  ob  poklonitvi  svoje 
želje,  ugodno  priliko  pa  so  zamudili,  ker  niso  zahtevali, 
naj  jim  mladi  nadvojvoda  potrdi  stare  svoboščine.  —  Fer- 
dinand II.  se  ni  rad  pečal  z  drugimi  vladarskimi  posli  in 
je  preziral  n.  pr.  turško  nevarnost,  le  protestante  je  hotel 
celo  iztrebiti.  Kot  pobožen  in  iskren  katoličan  je  smatral  to 
za  svojo  glavno  nalogo,  ki  jo  je  s  pomočjo  svoje  matere 
jel  brezobzirno  izvrševati.  Leta  1598.  je  razpustil  vse  prote- 
stantske šole  in  velel  izgnati  protestantske  učitelje  in  pro- 
povednike,  nato  pa  ukazal,  da  se  imajo  povrniti  k  stari 
(katoliški)  veri  vsi  meščani  in  tržani.  Kdor  bi  ne  ubogal 
njegovega  ukaza,  naj  'proda  nepremakljivo  premoženje,  od- 
rine  desetino   izkupička   ter  se   izseli.    Naslednjega   leta  je 


1  Nesrečni  tiskar  Mandeljc  je  pa  potoval  nato  s  svojo  tiskarno  23 
let  po  Ogrskem   in   Hrvatskem  in  ostal  zvest  svojemu   poklicu  do  smrti. 

ukazal  zapreti  protestantom  cerkve  in  pokopališča.  Vsakdo 
se  je  moral  zavezati  s  podpisom,  da  prestopi  h  katoliški  veri. 

Mnogi  predikantje  pa  so  ostali  kljub  nadvojvodovim 
ukazom  še  nadalje  tajno  na  svojih  mestih  ali  pa  so  našli 
zavetje  pri  plemstvu.  Po  gradovih  so  pridigali  še  leta  in 
leta  in  tudi  grajščinski  podložniki  so  jih  hodili  poslušat. 

Drugod  je  v  tem  napredovalo  protireformacijsko  delo. 
Po  mestih  in  trgih  so  odstavljali  protestantske  župane  in 
svetovalce,  istotako  so  se  morali  umikati  protestantski 
uradniki,  sodniki  in  pisarji.  ^  Vse  te  ukaze  je  nasvetoval 
mlademu  vladarju  lavantinski  škof  Juri  Stobej  (Stobaus), 
češ,  da  ni  dobro  udariti  s  silo  po  vseh  protestantih,  temveč 
udari  rajši  pastirja,  potem  se  bo  čreda  razkropila.  V  Ljub- 
ljani je  imel  nadvojvoda  odličnega  pomočnika  škofa  Tomaža 
Hrena  (Chron),  a  tudi  sekovski  škof,  ognjeviti  Martin  Prener 
(Brenner)  je  bil  med  njegovimi  svetovalci.  V  Ljubljano  so 
poslali  (1596)  jezuite,  katerim  so  izročili  zlasti  .katoliško 
šolstvo.  y: 

Protestantsko  plemstvo  se  je  branilo  s  pritožbami  in 
prosilo  zopet  cesarja  pomoči.  V  skrajni  sili  bi  se  bilo  mo- 
rebiti branilo  z  orožjem,  toda  po  svojih  verskih  naukih  se 
ni  smelo  upirati  deželnemu  gospodu;  smelo  je  le  prositi 
milosti,  če  pa  prošnja  ni  pomagala,  trpeti  in  se  izseliti. 

Po  načrtu  škofa  Stobeja  je  velel  nadvojvoda  (1599, 
1600),  da  se  sestavijo  oborožene  „verske  komisije",  ki  so 
dobile  nalogo  potovati  od  kraja  do  kraja  in  preobračati  in 
trebiti  protestante.  Na  čelo  eni  taki  komisiji,  ki  jo  je  sprem- 
ljalo 300  strelcev,  je  stopil  škof  Prener,  na  Kranjskem  pa 
je  vodil  komisijo  škof  Hren.  V  vsaki  občini  je  pridigal 
škof,   po  kratkem  pouku  pa  so  morali  javiti  vsi  svojo  vero. 

1  Ljubljanski  meščanje  se  v  svojem  zaupanju  na  pomoč  plemstva 
niso  zbali  vladarjevih  ukazov;  nato  pa  je  odredil  (poleti  1599)  nadvojvoda 
sam  izvolitev  katoliškega  župana  in  določil  mestne  svetovalce.  Novi  župan 
Andrej  Hren  (brat  škofa  Tomaža)  pa  je  pobegnil  takoj  iz  Ljubljane  v 
Gornji  grad  —  iz  strahu  pred  protestantskimi  meščani  in  pred  kugo. 

Kdor  se  ni  oglasil  kot  katoličan,  se  je  moral  za  kratko 
dobo  odločiti  bodisi  za  prestop  aj.i  pa  za  izselitev.  Komisije 
so  odstavljale  protestantske  župane,  podirale  protestantske 
cerkve,  pobirale  denarne  globe,  zapirale  nepokorne  ljudi  ' 
in  pridigarje  ter  sežigale  protestantske  knjige  in  rokopise. 
Neusmiljena  so  bila  ta  sredstva,  toda  svoj  namen  so  ko- 
misije večinoma  dosegle,  saj  so  reformirale  na  tak  način 
210  mestnih,  trških  in  vaških  občin.  Na  ljubljanskem  glavnem 
trgu  so  sežgali  ponoči  29.  grudna  1600.  osem  voz,  9.  pro- 
sinca 1601.  pa  že  zopet  tri  vozove  protestantskih  knjig,  ki 
jih  je  nabrala  komisija  po  deželi.  —  Začetkom  leta  1601. 
je  ukazala  komisija,  da  naj  zapusti  vsakdo  v  45  dneh  de- 
želo, kdor  ne  zapusti  lutrovske  vere.  Izgnanci  so  morali 
plačati  desetino  vsega  svojega  premoženja.  ^ 

Komisije  so  izvršile  svoje  delo  v  treh  letih  (1599  do 
1601),  protestantov  pa  niso  mogle  popolnoma  iztrebiti.  Škof 
Stobej  je  tarnal  še  leta  1613.,  da  ni  mogoče  na  Koroškem 
uničiti  krivoverstva.  Nove  verske  komisije  so  imele  tudi 
na  Kranjskem  še  precej  opravka  v  Krškem,  Metliki,  Črnomlju, 
Novem  Mestu,   Kostanjevici  in  tudi  v  Sevnici  (1614,   1615). 

Protestantski  stanovi  niso  zamudili  pritožb  in  prošenj, 
naj  jenja  nadvojvoda  preganjati  njihove  verske  somišljenike, 
a  nadvojvoda  jim  ni  ugodil.  Drugo  njihovo  poslanstvo  je 
odpravil  jako  osorno  in  tudi  pritožba  štajerskih  stanov  zoper 
krute  nasilnosti  katoličanov  (1606)  je  bila  zastonj.  Neki 
odbor  protestantskih  stanov  je  dokazoval  nadvojvodi  brez- 
uspešno (1609),  kako  srečna  je  bila  dežela,  dokler  so  uživali 
prebivalci  pod  očetovsko  vlado  versko  svobodo,  —  nadvoj- 
voda je  vztrajal  pri  svojem  sklepu. 


i  Protestantske  vaščane  je  cesto  iznenadila  komisija  tudi  ponoči  in  jih 
zapirala.  Jako  strogo  je  postopala  zlasli  z  ženami,  ki  so  biJe  v  svoj 
veri  trdovratnejše  nego  možje.  Komisija  jih  je  imela  včasih  dolgo  v  ječi 
ob  kruha  in  vodi. 

2  Kranjski  jezuitje  so  prejeli  v  letih  1601—1620  okroglih  1600  gol- 
dinarjev te  desetine. 

Polagoma  je  prišlo  na  vrsto  tudi  plemstvo,  ki  so  mii 
komisije  doslej  prizanašale.  Izmed  plemenitnikov  se  jih  je 
bilo  vrnilo  jako  malo  v  katoliško  vero,  večina  je  ostala 
zvesta  protestantizmu.  Poroke  so  sklepali  na  Ogrskem,  tam 
so  krstili  svoje  otroke,  tupatam  celo  pokapali  svojce.  Plem- 
stvo še  ni  izgubilo  nad  v  boljšo  prihodnjost,  toda  pogre- 
zalo se  je  čimdalje  v  hujši  položaj,  ko  je  prejel  nadvojvoda 
Ferdinand  II.  cesarsko  krono  (1619)  in  ko  so  bili  poraženi 
češki  protestantje  v  belogorski  bitki  (1620).^  Leta  1625.  je 
prepovedal  Ferdinandov  ukaz  poroke  in  krst  v  protestantskih 
krajih  in  študiranje  na  protestantskih  visokih  šolah,  nato  pa 
je  zabranil  še  protestantsko  službo  božjo.  Zadnjo  oporo  so 
izgubili  protestantje   na   Slovenskem  leta  1628.,  ko  je  izšel 

'  Na  Češkem  je  bila  protestantska  stranka  tako  silna,  da  se  je 
lahko  uspešno  protivila  svojim  katoliškim  vladarjem.  Cesarja  Rudolfa  II. 
so  prisilili  protestantje  (1609),  da  se  je  poravnal  z  njimi  in  jim  dovolil 
versko  svobodo.  Njegov  naslednik  Matjaž  (1612—1619)  je  določil  proti 
volji  protestantov  štajerskega  nadvojvodo  Ferdinanda  II.  za  svojega  na- 
slednika. Ko  je  začela  vlada  nasilno  preganjati  češke  protestante,  je  iz- 
bruhnila grozna  vojna,  ki  je  trajala  30  let  (1618—1648).  Ferdinand  II.  je 
že  bolj  razburil  protestante,  ker  je  pokazal  nastopivši  vlado,  da  hoče  tudi 
tukaj  zatreti  lutrovstvo  in  obenem  skrčiti  velike  stare  pravice  plemstva  v 
korist  cesarske  oblasti.  Cesarska  vojska  je  pobila  Cehe  na  Beli  gori  pri 
Pragi  (8.  XI.  1620)  in  je  zadela  češkim  nekatoličanom  smrtni  udarec.  V  ta 
verski  boj  pa  so  posegli  nato  še  Francozi,  Nemci,  Švedi  in  Danci  in 
vojna  je  divjala  naprej,  dokler  ni  cesar  pmagal  in  sklenil  miru  (1648). 

Protireformacija  je  imela  žalostne  posledice,  zlasti  češki  narod  je 
čutil  kruto  njene  pesti.  Po  belogorski  bitki  je  postopala  vlada  neusmiljeno 
z  vsemi  nekatoličani.  Cesar  je  vzel  protestantskim  plemenitnikom  graj- 
ščinska  posestva  ter  jih  razdelil  med  svoje  privržence,  katoliške  tujce,  veči- 
noma nemške  plemenitnike.  Češkemu  narodu  so  iztrgali  takrat  30,000.000  gld. 
(po  današnji  vrednosti  nekako  eno  milijardo  kron),  tri  četrtine  zemlje  in  ljud- 
stva. V  Pragi  je  dal  cesar  obglaviti  27  čeških  gospodov.  V  mesta  so  se 
selili  sedaj  trumoma  Nemci,  ki  so  gospodarili  povsod.  Mislili  so  takrat, 
da  je  konec  češkega  naroda,  toda  slovanska  žilavost  je  zopet  ztnagala 
po  200  letih. 

Pa  tudi  država  je  trpela  hude  posledice.  Avstrija  je  izgubila  v 
tridesetletni  vojni  za  vselej  svoje  prvenstvo  v  Evropi  in  celo  trezni  po- 
litiki so  že  resno  računali  z  razpadom  Avstrije  in  habsburške  oblasti. 

ukaz,  da  se  mora  za  leto  in  dan  izseliti  vse  nekatoliško 
plemstvo.  Imeniki  naštevajo  150  plemenitih  rodovin  s  800 
člani,  ki  so  zapustili  takrat  svojo  domovino  Notranjo  Avstrijo. 

2.  Novi  kmetski  upori. 

Po  verski  reformaciji. 

V  dobi  verskega  gibanja  so  segali  slovenski  podlož- 
niki  zopet  po  samopomoči,  da  se  iznebijo  prehudega  gospo- 
darskega jarma.  Upori  slovenskih  kmetov  pa  niso  v  nikaki 
zvezi  s  protestantizmom,  temveč  imajo  samo  gospodarske 
vzroke ;  pač  pa  je  morebiti  verski  boj  in  klic  po  verski  svo- 
bodi nekoliko  okrepil  prevratnega  duha  naših  kmetov. 

Nad  ljudstvo  so  prihajale  v  teh  letih  po  vrsti  razne 
nesreče.  Po  Štajerskem  je  razsajala  (1568)  kruta  kuga,  vsled 
katere  so  morali  prepovedati  vse  sejme  in  cerkvene  sve- 
čanosti. Nato  (1569)  pa  so  imeli  tako  slabo  letino,  da  ni 
bilo  niti  za  kruh  zadosti  žita.  Megizer  pripoveduje,  da  o 
božiču  1.  1570.  ni  bilo  kruha  in  da  so  se  živili  ljudje  le  z 
mlekom  in  zelenjavo.  Nekateri  oderuhi  samo  so  imeli  nekaj 
živil,  pa  jih  niso  nikomur  privoščili.  Kmetov  se  je  polastila 
silna  razburjenost  vsled  novega  davka,  vinskega  daca,  ki  se 
ga  je  trudila  vlada  uvesti.  Dacu  so  se  kmetje  uprli  in  po- 
bili marsikaterega  grajskega  beriča,  ki  ga  je  prišel  tirjat. 
Veliki  upor  leta  1573.  je  v  tesni  zvezi  z  vinskim  dacom. 

Upornega  duha  si  je  ohranilo  ljudstvo  od  nekdaj  in 
krivo  bi  bilo  misliti,  da  je  po  zadušitvi  splošnega  upora 
leta  1515,  bilo  vse  mirno.  Iz  leta  1557.  se  poroča,  da  so  se 
dvignili  nepokorni  podložniki  na  mnogih  krajih  spodnjega 
Štajerskega,  zlasti  na  Ptujskem  polju.  Z  vojaško  silo  jih  je 
pomiril  takrat  Krištof  Lambergar.  Tudi  podložniki  žičkega 
samostana  so  se  pripravljali  na  vstajo.  Bilo  je  treba  samo 
iskre,  da  se  vname  splošen  plamen.  Iskra  je  priletela  preko 
Sotle  iz  sosednjega  Zagorja. 

Zagorskemu  kmetu  se  je  godilo  istotako  kakor  slo- 
venskemu.   Neprestane   turške  vojne   so   zahtevale   krvi    in 

denarja;  kar  so  puščali  Turki,  so  ugrabljali  nemški  vojaki. 
Vsaka  kmetska  hiša  je  dajala  v  vojsko  po  enega  moža,  ki 
se  je  seveda  težkokdaj  vrnil  na  dom.  Poškodovane  gradove 
je  moralo  ljudstvo  popravljati  in  okrajni  sodniki  so  gonili 
sami  kmete  na  delo  v  trdnjave.  Ob  takem  delu  je  ljudstvo 
zamujalo  obdelovanje  polja.  Pred  Turkom  niso  bili  nikdar 
na  varnem,  zato  so  morali  jemati  na  polje  zraven  motike 
vselej  tudi  puško.  Gospoda  pa  je  ravnala  s  podložniki  ravno 
tako  ali  pa  še  huje  nego  na  Slovenskem.'  Leta  1570.  je 
pomrlo  mnogo  družin  vsled  lakote,  zato  je  prebivalstva  tem 
teže  prenašalo  neusmiljeno  postopanje  svoje  gospode. 

Kako  strašna  in  nečloveška  dejanja  so  imeli  grajščaki 
na  vesti,  pripovedujejo  zlasti  pritožbe  zoper  grofa  Franca 
Tahija  (Tahy),  gospodarja  več  grajščin  v  Zagorju  in  na 
Štajerskem. 2 

Nekateri  oskrbniki  in  uradniki  so  bili  še  grozovitejši 
nego  gospodarji.  Najhuje  so  mučili  ljudstvo  pri  pobiranju 
davščin,  ko  so  jih  morali  v  posameznih  hišah  gostiti  in  na- 
pajati, nakar  so  si  v  pijanosti  laže  izmišljali  grozne  muke. 
Branitelja  pa  ni  bilo.  Leta  1572.  so  hodili  kmetje  trikrat  na 
Dunaj  s  pritožbami  zoper  Tahija.  Vsaka  vas  si  je  izbrala  po 
enega  poslanca.  Cesar  Maksimilijan  II.  je  izprevidel,  da  se 
dela   kmetom   resnično    krivica   in   jim   je   hotel   pomagati. 


1  Ostrogonski  nadškof  Anton  Vrančic  je  pisal  (23.  II.  1573)  Maksi- 
milijanu II.,  da  se  ravna  z  živino  bolje  in  pošteneje  ko  s  hrvatskim  pod- 
ložnikom. 

2  Iz  pritožb  zoper  Tahija  posnamemo,  da  je  je!  ta  gospod  zahtevati 
od  vsakega  podložnika  po  22  meric  več  vina  nego  je  bila  prej  navada. 
Če  mu  je  ostarel  konj,  je  poklical  k  sebi  kakega  premožnega  kmeta  in 
ga  prisilil,  da  mu  je  odkupil  konja  za  drago  ceno.  Neko  leto  se  mu  je 
pokvarilo  1000  veder  vina,  ki  ga  je  velel  razdeliti  med  podložne  kmete 
ter  zahteval  zanje  plačilo  .kakor  za  dobro  vino;  kdor  ni  hotel  plačati  do- 
ločene cene,  tistemu  je  vzeI**Tahi  kar  konja  ali  kravo.  Kmetje  so  mu 
morali  rediti  lovske  pse,  jih  krmiti  in  jim  streči  kakor  če  bi  imeli  kakega 
gosposkega  gosta  v  hiši.  Če  se  je  kmetu  izgubil  tak  pes  ali  če  je  poginil, 
je  moral  dati  v  zameno  zanj  kar  celega  vola.  Živine  si  ni  redil  grof  sam, 

Poslal  je  poslance,  da  preiščejo  krivice  in  uredijo  razmere 
med  Tahijem  in  ljudstvom.  Poslanci  pa  se  iz  Zagreba  niso 
niti  ganili.  Kmetje  so  jim  poslali  tja  pismo,  v  katerem  pra- 
vijo, da  v  prihodnje  nočejo  služiti  več  ne  Tahiju  in  nobenemu 
drugemu  gospodu  iz  njegovega  rodu,  ker  niso  dosegli 
pravice.  Pokorni  pa  hočejo  ostati  kralju  in  tistemu  go- 
spodu, katerega  jim  pošlje  kralj  za  gospodarja,  če  ne  bode 
Tahijeve  krvi. 

V  Zagrebu  so  ravno  zborovali  gospoda;  prečitalo  se 
jim  je  to  pismo.  Deželni  zbor  je  proglasil  Tahijeve  pod- 
ložnike  za  izdajalce,  ker  se  javno  upirajo  svojemu  vlastelinu. 
S  tem  so  napovedali  kmetom  boj.  Kmetje  so  se  prestrašili 
prvi  hip,  toda  pomagati  se  ni  dalo  več.  Edina  pot  je  bila 
dvigniti  se  naglo  zoper  Tahija  in  druge  okrutnike. 

Upor  se  je  raznesel  čudovito  naglo.  Uporni  podložniki 
so  hoteli  doseči  trojni  namen:  odstraniti  vse  grajščake, 
njihove  oskrbnike  in  beriče,  razdejati  njihove  gradove  in 
hiše  in,  si  tako  pridobiti  svobodo,  kakor  jo  imajo  drugi 
ljudje. 

Na  čelo  uporniške  vojske,  ki  je  narastla  baje  do 
20.000  mož,  so  postavili  Matija  Gubca  iz  Stubice.  Bojno 
osnovo  pa  je  izdelal  „prebeg"  Elija  Gregorič,  skušen  vojščak. 
Po  njegovem  načrtu   naj   bi   ostala   glavna  moč  v  Zagorju, 

temveč  jo  je  razdelil  med  kmete  v  rejo.  Če  je  v  kmetovi  oskrbi  kako 
živinče  zbolelo  ali  poginilo,  si  je  zacenil  škodo  Tahi  po  svoji  volji  in  si 
jo  dal  izplačati  v  denarju,  za  katerega  je  bila  takrat  sploh  velika  sila. 
Najhujše  pa  je  bilo,  da  je  posegal  grozoviti  Tahi  celo  v  domače  družinsko 
življenje  svojih  podložnikov  in  skrunil  njih  žene.  Ko  so  ga  kmetje  zatožili 
(1567),  se  mu  ni  nič  zgodilo. 

Sosednji  grajščaki  po  Zagorju  in  drugod  niso  bili  nič  boljši.  Med 
okrutniki  se  je  jako  odlikovala  tudi  grofica  Barbara  Erdody  (posestnica 
Samobora,  Okiča,  Jastrebskega,  Cesargrada  pri  Klanjcu  itd.),  ki  je  izrab- 
ljala svoje  kmete  pri  poljskem  delu  po  več  tednbv,  a  jim  ni  privoščila 
niti  skorjice  kruha,  da  so  nazadnje  skoro  vsi  njeni  podložniki  propadli 
telesno  in  duševno.  Suho  poročilo  pravi,  da  je  leta  1573.  izumrlo  prebi- 
valstvo v  trgu  Okiču  vsled  lakote,  davkov  in  tlake  .  .  . 

oddelek  vojske  pa  naj  bi  napadel  Brežice  in  Krško.  Odtod 
bi  korakal  del  na  Kranjsko  proti  Novemu  mestu,  drugi  del 
pa  proti  Celju.  Povsod  naj  zbirajo  kmetske  čete  in  jih  na- 
vdušujejo za  upor.  —  Ta  načrt  so  jeli  kmetje  izvrševati. 

Glavna  kmetska  vojska  je  ostala  v  Zagorju,  kjer  je 
huda  predla  gospodi  v  prvih  dneh  svečana  1573.  Kmetje  so 
naskočili  nagloma  nekaj  gradov  ter  požgali  in  razdrli  nekaj 
gosposkih  hiš.  V  tem  pa  je  že  nabrala  tudi  gospoda  precejšnjo 
vojsko.  Dne  9.  svečana  sta  se  spopadli  stranki.  Po  šjriurnem 
hudem  klanju  so  se  jele  majati  kmetske  vrste  in  uporniki 
so  se  spustili  v  beg,  a  jezdeci  so  jih  mnogo  dohiteli  in  po- 
lovili.  Med  ujetniki  je  bil  tudi  Matija  Gubec  in  več  njegovih 
kapitanov.  S  tem  velikim  porazom  so  zadušili  upor  v  Za- 
gorju. Gospoda  se  je  strašno  maščevala.  Ujetnike  so  obso- 
dili kar  na  mestu  ter  jih  obesili  na  bližnja  drevesa,  le 
nekoliko  so  jih  izpustili.  Tem  pa  so  porezali  ušesa  in  nosove, 
da  bi  njihovi  razmesarjeni  obrazi  pričali  poznim  vnukom, 
kaj  so  nekdaj  dosegli  uporni  kmetje  .  . . 

Manjši  oddelek  kmetske  vojske  z  vodjo  Gregoričem  je  bil 
odšel  na  slovensko  stran  in  prišel  začetkom  svečana  v  Bre- 
žice, kjer  se  je  odcepil  oddelek  in  prestopil  Savo.  Od  vseh 
strani  je  vrelo  ljudstvo  in  se  družilo  z  uporniško  vojsko. 

Štajersko  in  kranjsko  plemstvo  se  je  pripravljalo  naglo 
za  obrambo.  Hud  strah  je  zavladal  med  njimi,  ker  si  niso 
upali  poslati  gornještajerskega  vojaštva  na  jug,  bati  se  je 
bilo  tudi  na  Gornjem  Štajerskem  upora.  Na  Kranjskem  je 
zbral  baron  Jožef  Turn  500  jezdecev,  s  katerimi  je  hitel 
proti  Krškemu  in  razbil  tukajšnji  oddelek  upornih  kmetov. 

Štajerski  uporniki  so  se  zbirali  na  Planini.  Kar  je  raz-  ■ 
nesel  nekdo  vest,  da  so  pridrveli  na  Štajersko  Turki.  Pre- 
strašeni kmetje  so  se  hoteli  raziti  in  jedva  so  jih  potolažili. 
Proti  Planini  je  korakal  tudi  Gregorič,  da  bi  se  združil  s 
Štajerci.  V  tem  pa  so  izvedeli,  da  je  pobil  Turn  kmetsko 
vojsko  na  Kranjskem,  nakar  so  zahtevali  Gregoričevi  kmetje, 
naj  jih  popelje  nemudoma  h  glavni  vojski  v  Zagorje.   Gre- 

goric  se  je  vdal  in  se  je  obrnil  proti  Sotli.  Pri  Sv.  Petru  pa 
ga  je  dohitel  celjski  okrožni  stotnik  z  močnim  vojaškim 
oddelkom  in  mu  razgnal  vso  vojsko.  Večina  upornikov  je 
ušla  čez  Sotlo  in  z  njimi  tudi  Gregorič,  katerega  pa  so 
ujeli  banovi  vojaki.  Gregoriča  so  poslali  na  Dunaj,  da  ga 
zaslišijo  o  tajnih  načrtih  upornikov.  Na  Dunaju  je  moral 
najbrž  dati  glavo. 

Po  vaseh  je  zavladal  jok.  Proti  upornikom  so  postopale 
oblasti  zopet  kruto  kakor  vsekdar,  vzrokov  kmetske  neza- 
dovoljnosti pa  niso  odstranile. 

Matija  Gubca  so  odvedli  v  Zagreb  pred  sodišče.  Pre- 
iskovalni zapiski  so  se  slučajno  izgubili,  zato  nam  je  znana 
usoda  le  nekaterih  kapitanov.  Gubec  je  moral  gledati  nji- 
hovo umiranje,  potem  pa  je  prišla  vrsta  nanj.  Mučili  so  ga 
z  razbeljenimi  kleščami,  potem  pa  so  mu  postavili  na  glavo 
razbeljeno  železno  krono  v  zasmeh  kot  kmetskemu  kralju  in  ga 
nazadnje  razčetrtili.  Nad  sirovimi  kaznimi  so  se  zgražali  celo 
plemenitniki. 

To  je  bil  zadnji  veliki  kmetski  upor,  ki  ni  prinesel 
kmetom  zopet  nobenega  uspeha.^  Na  nekaterih  mestih  so 
še  sicer  pozneje  poskušali  kmetje  doseči  z  nasilnimi  upori 
svobodo  in  pravico,  toda  vsekdar  brez  uspeha.  ^  Trpini  so  se 
vpraševali,  kdaj   bo   minila   tlaka,   odgovor  pa  jim  je  dajal 

^  Pač  pa  je  obnovila  graška  vlada  kmalu  na  to  stare  pravice  vino- 
gradnikov do  gorskih  pravd,  da  nekoliko  potolaži  razburjenega  kmeta. 

2  V  posameznih  krajih  so  se  uprli  podložniki  še  pogostoma,  tako 
v  letih  1585.,  1602.,  1635.  itd.  Leta  1635.  so  se  ganili  Štajerci  in  prenesli 
upor  tudi  na  Kranjsko,  ki  ga  je  pa  istega  leta  zadušila  vojaška  sila.  Vo- 
jaki graničarji  so  ob  tej  priliki  kruto  pustošili.  Proti  duhovščini  in  ostrim 
predpisom  zastran  kuge  so  se  uprli  kmetje  v  slovenjebistriški  in  mari- 
borski okolici  (1646,  1650),  v  siromašnem  in  nikdar  zadovoljnem  Kočevju 
pa  je  izbruhnil  majhen  upor  spet  leta  1662.  Na  Gorenjskem  so  se  uprli 
(1687)  kmetje  v  Smledniku  zaradi  novih  urbarjev,  o  katerih  niso  hoteli 
ničesar  slišati,  a  njih  vodjo  Martina  Stareta  so  kmalu  gospoda  ujeli  in  ga 
obglavili.  Tudi  pozneje  je  završelo  še  večkrat  med  gorenjskimi  kmeti. 
Nekaj  uporov  zaznamujemo  celo  v  18.  stoletju.  V  Kostanjevici  so  sežgali 

narodni  zagorski  pregovor:  „Tlaka  bo  minila  na  sodnji  dan 

popoldne^ 

A  vendar  je  minila  tlaka,  tista  mora,  ki  je  legla  slo- 
venskemu človeku  na  prsi  pri  porodu  in  ga  tlačila  do  smrti. 
Toda  minila  je  šele  v  novejši  dobi.' 

8.  Turški  navali. 

Od  leta  1550.  naprej. 

V  dobi  naših  domačih  verskih  prepirov  so  prodirali 
Turki  preko  Ogrskega  in  Hrvatskega,  kjer  so  imeli  prosto  pot 
vedno  bliže  našim  pokrajinam.  Cesar  je  prosil  sicer  čestokrat 
miru  in  sklepal  mirovne  pogodbe  z  mogočnim  sultanom,  a  kaj 
je  pomagalo  našim  deželam,  kosebosenskipaše  niso  nik- 
dar ozirali  na  take  sklepe.^  Navali  bosenskih  paš  so  imeli 
predvsem  namen  pleniti  in  baš  vsled  tega  so  se  vznemirjali 
prebivalci  slovenskih  dežel,  ker  niso  bili  nikdar  varni  pred 
Turki.  Domače  čete  jih  niso  mogle  zadrževati,  kajti  nihče 
ni  vedel,  kod,  kam  in  kako  daleč  so  namenjeni  bosenski 
jezdeci.  Graničarske  posadke  pa  so  jim  bile  cesto  za  petami 
in  so  razgnale  marsikatero  tolpo  zlasti  pod  izvrstnim  povelj- 
stvom Ivana  Lenkoviča  in  njegovega  učenca  Herbarta 
Turjaškega.  Graničarji  in  Uskoki  so  hodili  pogostoma 
tudi  k  Turkom  v  goste  in  plenili  in  požigali  po  Bosni  prav 


(1704)  podložniki  grajščinskega  najemnika  Knifica  živega,  češ,  da  je  uvedel 
v  soseski  nove  navade;  kmalu  nato  so  umorili  podložniki  grofa  Wurm- 
brandti  na  Štajerskem.  Vsled  novega  davka  na  meso  so  umorili  razjar- 
jeni kmetje  grofa  Lichtenberga  v  Črnomlju  (1705)  in  zaradi  istega  »krajcarja 
na  meso"  so  se  vznemirili  Tolminci  in  Goričanje  (1713). 

1  Gospodarskega  jarma  se  kmetje  niso  rešili  sami  in  bi  se  ga 
nikdar  ne  mogli,  ker  bi  vsekdar  morali  podleči  izurjenemu  in  urejenemu 
vojaštvu  Edino  miren  gospodarski  in  socialni  razvoj  ev- 
ropskega ljudstva  je  pripravil  tudi  našemu  narodu  rešnji  dan. 

2  Pritožbe  pri  sultanu  proti  samovoljnemu  ropanju  bosenskih  paš 
niso  imele  nikdar  uspeha.  Sultan  jim  tega  ni  branil,  ker  so  mu  pošiljali 
po  vsakem  navalu  bogate  darove  v  Carigrad  Za  mednarodno  pravo  in 
politično  dostojnost  še  takrat  Turki  niso  imeli  pravega  smisla. 

po  turško  ter  odganjali  živino  in  ljudi.  Herbart  Turjaški  je 
prizadel  na  ta  način  Turkom  dokaj  škode.  Nad  20  let  so 
trepetali  Turki  pred  tem  junakom,  leta  1575.  pa  so  prema- 
gali njegovo  majhno  četo  pri  Budačkem.  V  bitki  je  padlo 
s  Herbartom  2000  njegovih  junakov.  Naslednjega  leta  je  že 
divjalo  po  Slovenskem  in  Hrvatskem  do  50  turških  tolp,  ker 
se  jim  ni  bilo  več  bati  slavnega  generala. 

V  skupni  nevarnosti,  grozeči  s  turške  strani,  so  čutile 
naše  dežele  potrebo  edinosti,  saj  so  imele  vse  ista  bre- 
mena in  iste  dolžnosti.  Žal,  da  ni  bilo  prave  edinosti  med 
nadvojvodo  in  deželnimi  zbori  vsled  verskega  vprašanja  in 
da  se  je  zaprl  cesar  v  svojem  praškem  gradu,  kjer  se  je 
bavil  rajši  z  zvezdoslovjem  in  z  umetnostjo  ko  z  obrambo 
južnih  državnih  mej.  Denarna  sredstva  za  obrambo  dežel  in 
za  vzdržavanje  graničarskih  posadk  so  si  morale  priskrbo- 
vati  naše  dežele  same.  Deželni  zbori  so  se  tupatam  že  upi- 
rali naraščajočim  davkom  in  večnim  vojnim  pripravam.' 

Nadvojvoda  Karel  je  hotel  urediti  Vojaško  Krajino  in 
je  dal  zidati  nove  trdnjave,  med  njimi  Karlovec  (1578). 
Prebivalstvo  pa  ni  imelo  zaupanja  v  obmejne  trdnjave  in 
posadke,  ker  so  prihajale  zapored  vesti,  da  so  se  razsuli 
zidovi  te  ali  one  trdnjave,  da  grozi  vojaštvo  z  odhodom 
vsled  neizplačane  plače^  itd.  Raznovrstne  ob  meji  raztresene 
čete  niso  postopale  enotno,  kar  je  grajal  večkrat  Andrej 
Turjaški,  zato  so  se  Turki,  ne  da  bi  jih  kdo  motil,  izpre- 
hajali  mimo  trdnjav  na  Slovensko  in  nazaj.  Bosenski  paša 
Hasan  je  premagoval  po  vrsti  graničarske  trdnjave  in  se 
je  lotil  leta  1593,  celo  Siska.  Kdo  ve,  kaj  bi  bilo  s  slo- 
venskimi in   hrvatskimi  kraji,   če   bi  bil  padel  tudi  Sisek  v 

1  Vzdrževanje  granice  je  bilo  jako  drago;  leta  1564  n.  pr.  je  stala 
Slovenska  Krajina  154.000,  Hrvatska  pa  162.900  gld.  in  sicer  so  plačali 
Štajerci  150.000,  Korošci  73.000,  Kranjci  60.000,  a  skupaj  še  tudi  ostanek 
33.900  gld.  Nekatera  leta  so  morali  dovoliti    deželni  zbori  še  višje  vsote. 

2  Nekateri  polkovniki  so  bili  nepošteni  ter  so  sestavljali  večje  izkaze 
svojih  troškov,  nego  so  jih  imeli,  denar  pa  so  porabljali  zase. 

turške  roke.  To  trdnjavo  pa  je  rešila  slovenska,  hrvatska  in 
nemška  vojska,  ki  so  jo  vodili  karlovški  general  Andrej 
Turjaški,  Adam  Ravbar  in  Rupreht  Eggenberg.  Umikajoči  se 
Turki  niso  mogli  več  čez  most  in  so  se  spustili  v  Kolpo, 
da  bi  jo  prepluli,  toda  večina  jih  je  utonila,  med  njimi  tudi 
Hasan  paša.  Drugi  del  turške  vojske  je  obležal  pred  Siskom^ 

Neizmerno  veselje  je  zavladalo  po  Slovenskem  in  Hr- 
vatskem, a  vendar  ni  mnogo  koristila  ta  zmaga.  Vojska  je 
bila  preveč  v  neredu,  ker  ji  je  primanjkovalo  hrane  in  de- 
narja, tako  da  sploh  ni  bila  zmožna  udariti  na  Turško. 

Prebivalci  so  si  malo  oddahnili,  vendar  pa  so  se  za- 
vedali, da  je  Turek  še  vedno  močan  in  nevaren.  In  res  so 
si  upale  posamezne  tolpe  že  v  naslednjih  letih  zopet  preko 
Hrvatskega  in  Ogrskega  k  nam  kakor  nekdaj. 

Mladi  nadvojvoda  Ferdinand  II.  ni  bil  proti  Turkom 
tako  odločen  kakor  proti  domačim  protestantom,  zoper  ka- 
tere je  združeval  vso  svojo  moč.  Tako  je  prišlo,  da  so  za- 
vzeli Turki  (1.  1600.)  celo  utrjeno  mesto  Kanižo  in  silili  odtod 
v  Medmurje  in  na  Štajersko  zajedno  z  ogrskimi  upornimi 
hajduki.  Leta  1605.  baje  ni  bilo  na  vzhodnem  Štajerskem 
družine,  ki  bi  ne  bila  žalovala  za  kakim  ujetim  ali  ubitim 
sorodnikom. 

Leta  1606.  so  sklenili  s  Turki  mir.  Odslej  so  se  ponav- 
ljali turški  navali  na  Slovensko  nekoliko  redkeje  —  turška 
sila  je  začela  pojemati.  Zato  pa  so  se  našli  vzroki  ob  južni 
in  zahodni  meji  za  vojne  z  Benečani,  kjer  so  posebne 
komisije  določevale  vse  16.  stoletje  meje  med  habsburško  in 
beneško  posestjo.^ 


1  Turški  zgodovinarji  imenujejo  vsled  tega  poraza  leta  1593  .leto 
pogube'.  Zmagovalcem  so  čestitali  mnogi  vladarji  in  papež.  —  Slo- 
venska narodna  pesem  opeva  še  dandanes  to  slavno  zmago  in  slavi 
zlasti  m  o  čn  e  ga    Adama   Ravbarja. 

2  Prepiri  so  nastajali  iz  trgovskih  ozirov.  Benečani  so  se  pritože- 
vali vedno  o  nasilnih  činih  Uskokov  iz  senjske  okolice.  Predrzne  usko- 
ške  čete  so  se  že  desetletja  pobijale  z  Benečani  in  lovile  njihove  bogate 

Avstrijskim  deželam  je  škodovala  popustljivost  vladarja 
Ferdinanda  II.  in  njegovih  naslednikov,  Ferdinandalll. 
(1637  —  1657)  ter  Leopolda  I.  (1657  —  1705).  Leopold 
se  je  zapletel  v  vojno  s  Turki  (1663  —  1664),  v  kateri 
sta  se  odlikovala  brata  Peter  in  Nikolaj  Zrinjski  v  junaških 
napadih  na  Turke  pri  Oseku,  Pečuhu,  Kaniži  in  drugod. 
Cesar  pa  je  sklenil  kljub  zmagam  svoje  vojske  nagloma 
neugoden  mir  s  Turki  (1664),  kar  je  razkačilo  ogrske  in 
hrvatske  velikaše,  ki  so  bili  itak  s  cesarsko  vlado,  upravo 
in  njegovim  sirovim  vojaštvom  nezadovoljni,  zlasti  pa,  ker 
je  preziral  cesar  ogrsko  in  hrvatsko  ustavo.  Velikaši  so 
osnovali  zoper  cesarja  veliko  zaroto,  nadejajoči  se  francoske, 
poljske,  turške  in  beneške  pomoči.  Vodja  zarotnikov  je  bil 
hrvatski  ban  Peter  Zrinjski,  ki  se  je  baje  menil  progla- 
siti za  hrvatskega  kralja  pod  turško  vrhovno  oblastjo  in  je 
že  bil  v  ta  namen  poslal  v  Carigrad  poslance.  Ob  svoji 
strani  je  imel  tudi  mogočnega  svaka,  senjskega  kapitana 
grofa  Fran  j  a  Frankopana.  Zarotnikom  se  je  pridružil 
še  štajerski  grof  Ivan  Erazem  Tattenbach,  lastnik 
mnogih  grajščin  po  južnem  Štajerskem,  ki  je  občeval  z  banom 
Zrinjskim  pismeno  in  osebno  v  Čakovcu.  Najbrž  so  imeli 
zarotniki  še  več  privržencev  med  plemstvom  na  Slovenskem, 
saj  je  upal  Zrinjski  na  splošen  slovenski  upor,  toda  zgodo- 
vina nam  ne  sporoča  njihovih  imen.  Vlada  pa  je  izvedela 
o  zaroti  in  cesarjeva  vojska  je  prihitela  na  Hrvatsko,  kjer 
je  odstavila  in  ujela  bana  Zrinjskega  (1670).  S  Hrvatskega 
je  pribežalo  takrat  mnogo  ljudstva  čez  slovensko  mejo,  kakor 
nam  poroča  Dolničarjeva  ljubljanska  kronika.  Zrinjskega  in 
Frankopana  so  odpeljali  na  Dunaj  in  ju  po  dolgi  preiskavi 
obglavili   v  Dunajskem   Novem   mestu,   Tattenbacha   pa   so 

trgovce,  zlasti  močno  pa  sta  se  spoprijeli  stranki  leta  1597.  Zaradi  miru 
so  hoteli  Uskoke  že  preseliti.  Benečani  so  nazadnje  zaprli  vse  avstrijske 
luke  z  morske  strani  in  na  kopnem  in  nato  je  segla  vlada  po  orožju.  V 
miru,  ki  so  ga  sklenili  z  Benečani  (1617),  se  je  sprejela  beneška  zahteva, 
da  se  imajo  Uskoki  preseliti  iz  Senja  bolj  noter,  dalje  od  morja. 

usmrtili  v  Gradcu.  Posestva  teh  bogatih  rodovin  je  zaple- 
nil cesar,  njihove  gradove  pa  so  opustošili  in  izpraznili 
nemški  vojaki. 

Cesar  je  hotel  izrabiti  ugodno  priliko  in  vzeti  plemstvu 
vso  oblast  iz  rok.  Hrvatom  ni  imenoval  več  bana,  temveč 
cesarjev  general  bi  naj  izvrševal  odslej  banove  posle.  Ker 
je  preziral  stare  pravice  ogrskega  in  hrvatskega  deželnega 
zbora,  je  zbudil  s  tem  velikanski  odpor.  Ogrskim  upornikom 
je  stopil  na  čelo  mladi  grof  To  kol  y,  »kralj  Krucev", 
proti  kateremu  niso  cesarske  vojske  nič  opravile.  V  boj  so 
posegli  zopet  Turki,  da  bi  pomagali  upornikom,  in  veliki 
vezir  Kara  Mustafa  se  je  napotil  leta  1683.  z  ogromno 
vojsko  250.000  mož  in  300  topov  proti  Dunaju,  „srcu 
Avstrije",  ki  bi  bil  padel  v  njegove  roke,  če  bi  ne  bila  pri- 
hitela poljska  (pod  vodstvom  kralja  Jana  Sobieskega) 
in  nemška  vojska  na  pomoč.  Med  branitelji  Dunaja  je  bilo 
mnogo  mož  iz  slovenskih  dežel,  zlasti  v  dijaških  oddelkih. 
Turška  vojska  se  je  morala  umakniti  izpred  Dunaja,  razgnane 
čete  pa  so  kruto  požigale  in  ropale  na  svojem  begu  po 
Štajerskem  in  Ogrskem.^ 

Odslej  je  bila  Avstrija  srečnejša  v  vojnah  proti  Turkom, 
kar  je  bila  zasluga  izvrstnih  generalov,  zlasti  slavnega  princa 
Evgena  Savojskega.  Princ  Evgen  je  vodil  cesarjevo  vojsko 
od  zmage  do  zmage,  je  preganjal  Turke  z  Ogrskega  in  pro- 
drl celo  v  Bosno  in  na  Srbsko.  Leto  za  letom  so  vodili 
stotine  ujetih  Turkov  mimo  Ljubljane  k  morju,  kjer  so  jih 
prodajali  na  galeje. 

Letal 699.  je  končno  sklenil  cesar  s  Turki  mir 
in  odleglo  je  narodom,  posebno  pa  Hrvatom  in  Slovencem. 
Popolnega  pokoja  pa  še  ni  bilo.  Špansko  na  sled  s  t  veno 
vojno  so  čutili  tudi  slovenski  kraji,  ko  so  potovale  hrvat- 
ske in  nemške  čete  preko  njih  (1702).  Po  vzhodnem  Štajer- 

'  Narodna  pesem  (, Pesem  od  Dunaja")  se  spominja  tega  obleganja 
dunajskega  mesta. 

skem  pa  so  rogovilili  še  nekaj  let  ogrski  uporniki  (Kruc i), 
a  tudi  ti  so  utihnili  po  letu  1710. 

Konec  je  bil  najžalostnejše  dobe  slovenske  zgodovine, 
v  kateri  je  trosilo  osiromašeno  ljudstvo  ne  le  zadnje  pre- 
moženje, temveč  tudi  svojo  najboljšo  kri.  Posledice  turških 
navalov  se  niso  dale  izbrisati.  Zaostali  smo  v  gospodarstvu 
in  v  omiki,  da  nam  je  treba  zelo  napornega  dela,  če  hočemo 
dohiteti  zopet  one  narode,  ki  so  se  takrat  mirno  razvijali, 
ko  je  stal   južni   Slovan   na    tristoletni  straži   proti  Turkom. 

Spomin  na  splošno  gorje  v  turški  dobi  se  hrani  v 
ljudstvu  tako  živo,  da  razume  do  danes  pod  imenom  „Turek" 
najstrašnejšega  sovražnika. 

4.  Uprava,  gospodarstvo  in  prosveta  za  reforma- 
cije in  protireformacije. 

Avstrija  si  je  ohranila  do  osemnajstega  stoletja  značaj 
srednjeveške  države  brez  enotnih  zakonov,  brez  enotne  ustave 
in  uprave.  Tri  skupine:  1.  Notranja  Avstrija  (Štajersko,  Ko- 
roško, Kranjsko,  Goriško)  z  Gornjim  in  Nižjim  Avstrijskim, 
2.  češke  in  3.  ogrske  dežele  so  imele  skupno  samo  dinastijo 
in  najvišjo  državno  oblast,  v  ostalem  pa  so  se  upravljale 
same  po  lastnih  zakonih  in  navadah. 

Politika  Habsburžanov  je  skušala  okrepiti  absolutistično 
državno  oblast  ter  krajšati  deželnim  zborom  (gl.  spredaj)  nji- 
hovo nekdanjo  samostojnost.  Vse  avstrijske  dežele  naj  bi  se 
čutile  člane  mogočne  državne  celote,  za  katero  imajo  skupno 
skrbeti  in  trpeti  in  od  katere  prejemajo  dobrote. 

V  deželnih  zborih  je  odločevalo  visoko  plemstvo.  Me- 
ščanstvo je  izgubilo  za  protireformacije  skoro  vse  politične 
pravice  in  njegovi  zastopniki  so  bili  brez  veljave  in  ugleda.' 

'  Na  Štajerskem  je  imelo  31  mest  in  trgov  samo  enega  zastopnika 
(»mestnega  maršala"),  7  kranjskih  mest  dva,  4  koroška  mesta  z  11  trgi 
pa  tudi  dva  zastopnika,  ki  pa  niso  bili  voljeni  poslanci,  temveč  odvisni 
meščanski  upravni  uradniki.  Višji  stanovi  so  gledali  prezirljivo  nanje  v 
deželnih  zborih. 

Duhovščina  pa  je  postajala  za  protireformacije  (zlasti  za 
Ferdinanda  II.)  „prvi  stan-  na  deželnih  zborih  in  je  glaso- 
vala vedno  z  vlado.  Habsburžani  so  pospeševali  njene  ko- 
risti in  razširjali  njeno  politično  moč. 

Najodličnejši  stan  v  socialnem  in  političnem  oziru  je 
bilo  višje  plemstvo,  čegar  vrste  pa  so  znatno  oslabele,  ko 
so  se  izselili  protestantje.  Protestantske  plemenitnike  je  sku- 
šala vlada  nadomestiti  z  novimi  rodovi,  toda  plemstvo  je 
izgubilo  v  tej  dobi  za  vselej  nekdanjo  nezlomljivo  silo  in 
se  ni  več  opomoglo. 

Plemič  si  je  štel  v  največjo  čast,  če  mu  je  podelil 
vladar  kak  lepodoneč  naslov.  V  državnih  in  deželnih  uradih 
so  bila  vsa  mesta  določena  izključno  plemstvu,  iz  katerega 
si  je  jemala  tudi  cesarska  vojska  vselej  svoje  častnike.  Vsa 
politična  moč  je  bila  v  rokah  plemstva,  ki  je  obdajalo  vla- 
darja, poveljevalo  vojskam,  dovoljevalo  denarja,  plačevalo 
vladne  dolgove  in  vladalo  ljudstvu. 

V  krasnem,  prostornem  gradu,  v  lepo  poslikanih  sobah 
je  stanovala  plemičeva  rodovina,  pogostoma  sredi  lepih 
vrtov,  polnih  najlepšega  sadnega  drevja  in  cvetlic.  Valvazor 
nam  poroča,  da  so  v  sedemnajstem  stoletju  gojili  zlasti  ne- 
navadne tuje  cvetlice  po  grajskih  vrtovih.  V  bližini  gradu 
si  našel  ribnik  z  udomačenimi  postrvmi.  V  kleti  so  stali 
veliki  sodi,  žitne  shrambe  so  polnili  podložniki  z  ržjo,  pše- 
nico, ječmenom,  ovsom,  lečo,  bobom  itd.  Na  pristavi  so  re- 
dili mnogo  goveje  živine,  še  več  ovac,  nekaj  konj  in  svinj. 
Ce  te  je  mikalo,  si  si  lahko  ogledal  v  orožnici  popolne  vi- 
teške oprave  in  zbirke  starega  orožja. 

Kljub  stalnim  lepim  dohodkom  pa  je  šlo  plemstvo 
glede  premoženja  rakovo  pot,  deloma  vsled  časovnih  razmer, 
zahtevajočih  ogromnih  denarnih  žrtev,  deloma  pa  po  lastni 
krivdi,  vsled  slabega  gospodarstva.  Že  Trubar  očita  „žlaht- 
nikom"  (in  „purgarjem")  napuh,  požrešnost,  potratnost  v 
obleki  in  pojedinah.  Oblačili  so  se  najrajši  v  damaški  žamet 
in  škrlat,  na  mize  pa  se  baje  ni  nosilo   nikdar   prej   toliko 

dragih  in  slastnih  jediJ  V  dobi  najkrutejšega  verskega  boja 
je  živelo  protestantsko  plemstvo  nekoliko  trezneje. 

Kako  pa  je  živel  slovenski  podložnik?  Tlačanske 
dolžnosti  so  mu  zapirale  pot  k  izobrazbi  in  blagostanju, 
preprosti  Slovenec  ni  mogel  in  ni  smel  vstopiti  v  bogato 
krasno  kraljestvo  prosvete.  Narodu  je  ostalo  tuje  in  neznano 
vse,  kar  je  mislila  in  čutila  izobražena  glava,  naš  človek 
ni  bil  deležen  mnogih  lepih  misli,  ki  so  jih  bili  izrazili  ta- 
kratni in  starejši  pisatelji,  naš  tlačan  ni  razumel  krasote 
raznih  umetnosti.  Ozko  pot  je  moral  hoditi  podložnik:  V 
borni  koči  se  je  rodil,  služil  je  in  hodil  gospodu  na  tlako, 
čudil  se  bogastvu,  ki  ga  je  videl  in  slutil  v  gradu,  premiš- 
ljeval o  svojem  trdem  kruhu  in  se  skušal  prepričati,  da 
mora  na  svetu  biti  tako,  kakor  je,  da  nekateri  gospodujejo, 
drugi  pa  trpe;  preprostega  razvedrila  je  našel  sicer  vsak 
dan  med  svojimi  vrstniki-tlačani,  s  katerimi  se  je  pogo- 
varjal, šalil  in  popeval,  s  katerimi  je  čuval  starodavne  vaške 
vesele  in  žalostne  navade,  toda  delo,  trud  in  drobne  skrbi 
so  glodale  tako  dolgo  njegovo  življensko  moč,  dokler  ga 
niso  položile  v  preprosti  grob  ob  domači  cerkvi,  kjer  je 
zapustil  svoje  skrbi  in  svoje  dolžnosti  otrokom. 

Slovensko  ljudstvo  je  živelo  v  hujših  razmerah  ko 
nemško.  Nemški  kmet  v  Alpah  je  imel  vsaj  nekaj  osebne 
svobode,  naš  pa  ni  smel  zapustiti  posestva  drugače  ko  z 
odpustnico,  potrjeno  od  grajščinskega  gospoda.  Nemška  ob- 
čina je  bila  isto  tako  svobodnejša  ko  slovenska;  naši  župani 
(„rihtarji")  so  bili  le  grajščinski  uradniki  in  niso  čuvali  nad 
pravom  svojih  občin  in  ne  skrbeli  za  izvrševanje  državnih 
zakonov. 

Kmet  ni  bil  slep  in  je  vselej  dobro  čutil,  ali  se  mu 
godi  krivica  ali  pravica.  Tupatam  je  dokazal  v  ponesrečenem 

1  Plemstvo  pa  se  pritožuje,  da  so  meščani  vdani  razkošnosti  in 
potratnosti.  —  Visoko  plemstvo  si  je  znalo  prirejati  imenitne  zabave, 
veselice,  plese,  maškarade,  vožnje  na  saneh  in  lepe  igre.  V  pustnem 
času  so  potovali  celo  v  Benetke  na  karneval. 

uporu,  da  misli  samostojno  in  da  se  ni  poživinil  v  tlačanski 
službi.  Mučcnik  ni  hotel  biti  ne  v  grajščakovih,  ne  v  du- 
hovnikovih rokah. ' 

V  vsakem  oziru  je  bil  kmet  podrejen  grajščaku  in  si 
drugod  ni  mogel  iskati  pravice.  Drugi  stanovi  so  imeli 
svoja  sodišča:  plemenitniku  je  smelo  soditi  le  njegovo  so- 
dišče, duhovniku  duhovsko,  meščanu  meščansko,  samo  pod- 
ložnik  ni  imel  svojega  sodišča.  Edini  ostanek  nekdanje  svo- 
bode in  kmetske  samostalnosti  je  bila  takozvana  „gorska 
pravda",  sodišče  za  vinogradniške  prepire  in  zadeve,  ki 
niso  spadale  v  grajščinsko  področje.^ 

V  šestnajstem  stoletju  je  posredovala  še  včasih  vlada 
med  podložnikom  in  gospodom,  pozneje  pa  je  tudi  vlada 
kmeta  zapustila,  ker  je  smatrala  fevdalno  razmerje  med  go- 
spodo in  podložniki  za  naravno,  pravično  in  potrebno.  Vsled 
vladne  odredbe  kmetje  niso  smeli  nositi  dragih  oblek,  ne 
prirejati  velikih  pojedin.  S  trgovino  se  podložnik  ni  smel 
pečati,  od  leta  1540.  in  1571.  pa  niti  ne  z  meščansko  obrtjo; 
le  domačo  obrt  (kovaštvo,  krojaštvo,  čevljarstvo  in  tkal- 
čevstvo)  mu  je  dovolila  vlada. 

Podložniška  bremena  sama  obsebi  bi  pa  ne  bila  še  pre- 
težka, da  se  jim  niso  pridružile  raznovrstne  nezgode.  Turški 
boji  so  iztrgali  narodu  najboljše  moči  in  za  verskih  prepirov 
so  spet  silno  trpele  dežele.  V  tridesetletni  vojni  sicer  po  Slo- 
venskem niso  pustošile  tuje  čete,  toda  davčnih  dolžnosti  je 
nalagala  vlada  toliko,  kolikor  še  nikdar  poprej.  Lakota  in 
tatvina  sta  postali  stalna  gosta  v  ubožanem,  posirovelem  in 
zbeganem  ljudstvu.  Domačega  vojaštva  se  je  balo  vse 
skoro  tako  kakor  tujega,  saj  je  pojedlo  in  uničilo  vse,  kar 

1  Reklo  se  je,  da  je  vreden  kmet,  ki  prenaša  potrpežljivo  vse  tla- 
čenje,  zatiravanje  in  vse  davke,  da  ga  sprejmejo  v  število  svetih  muče- 
nikov.  Gospoda  so  menili,  da  smejo  kmeta  rezati  kakor  vrbo,  ki  tem 
lepše  raste,  čim  bolj  jo  obrezujejo. 

2  »Gorska  pravda"  je  jako  stara  zbirka  vinogradniških  pravnih  obi- 
čajev, ki  jo  je  potrdil  za  naše  kraje  že  češki  kralj  Premisel  II. 

mu  je  prišlo  pred  oči.  Vladna  naročila,  naj  oblasti  čuvajo 
kmeta  pred  vojaštvom,  niso  nič  izdala.  Vojake  so  smatrali 
za  pokvarjene  in  podivjane  ljudi. ' 

Poročila  nam  zaznamujejo  v  tej  dobi  kar  leto  za  letom 
kako  nadlogo,  bodisi  slabo  letino  in  povodenj,  ali  pa 
kobilice,  potres,  lakoto  in  kugo.  Kuga  je  prihajala 
od  severne  in  vzhodne  strani  in  je  bila  strahovit  gost,  kajti 
po  vaseh  in  malih  mestih  niso  vedeli  nobenega  pomočka 
zoper  njo.  Divjala  je  pri  nas  že  leta  1599.  tako  hudo,  da 
so  obhajali  božje  službe  pod  milim  nebom.  Ljudstvo  je  be- 
žalo iz  mest  v  hribe.  Okuženi  ljudje  so  naglo  umirali  v 
nepopisnih  mukah.  Ponekod  so  izumrle  cele  vasi,  zlasti  na 
Štajerskem  v  sedemnajstem  stoletju,  Kranjce  pa  je  obisko- 
vala kuga  redkeje.  2  Beli  križi  in  spomeniki  nam  kažejo 
marsikje  skupne  grobove  takratnih  žrtev. 

Vsled  opustošenja  zemljišč  in  kupičenja  bogastva  v 
plemenitih  in  cerkvenih  rokah  seje  razmnožil  nevaren  pro- 
letarijat.  Povsod  je  bilo  polno  beračev  in  potepuhov,  ob 
cestah  so  prežali  razbojniki.  Niti  država,  niti  cerkev  nista 
mogli  ničesar  storiti  za  ljudstvo,  tavajoče  v  vražah,  prazno- 
verju in  siromaštvu. 

Silno  se  je  razširila  vera  v  čarovnice,  ostanek  pra- 
davnega narodnega  praznoverja  iz  poganskih  časov.  Precej 
poročil  o  tej  prazni  veri  nahajamo  že  v  prejšnjih  vekih  in 
tudi  protestantje  se  je  niso  iznebili ;  v  protireformacij- 
ski  dobi  pa  je  začela  katoliška  cerkev  kruteje  preganjati 
^čarovnice",  one   ženske,   o   katerih  je  kdo   sumil,  da  so  v 


1  A  itak  je  bilo  tudi  to  vojaštvo  zvesto  in  zanesljivo.  Bojevalo  se 
sicer  nikakor  ni  iz  ljubezni  do  cesarja,  domovine  in  vere,  temveč  zaradi 
discipline,  splošne  bojaželjnosti  in  hrepenenja  po  plenu. 

2  Kranjski  stanovi  so  skrbno  zastražili  meje,  kadar  so  slišali  o 
kugi  na  Štajerskem  in  Koroškem.  V  Ljubljani  so  opustili  (1680,  1681) 
zaradi  kuge  o  pustnem  času  vse  veselice  in  godbo,  da  bi  potolažili  Boga, 
zato  pa  so  uvedli  razne  pobožnosti.  Leta  1681.  so  zastražili  vse  deželne 
meje  z  dvojno  stražo. 

zvezi  s  hudim  duhom,  ki  delajo  baje  točo,  dež,  sušo  in  ne- 
vihto, i^kodujejo  vinogradom  in  polju  in  pošiljajo  bolezni 
ljudem  in  živini.  Če  je  kdo  javil  kako  njemu  neljubo  žensko 
kot  čarovnico,  so  jo  takoj  prijeli,  vlekli  pred  sodnika  in  jo 
mučili,  dokler  se  ni  priznala  vsled  groznih  bolečin  rajši  za 
čarovnico  samo  zato,  da  se  reši  z  naglo  smrtjo  muk.  Ča- 
rovnice so  sežigali  na  grmadah,  včasih  pa  so  jih  vesili  in 
utapljali.  Tako  so  obsodili  in  sežgali  na  tisoče  nedolžnih 
žensk.'  O  obsodbah  slovenskih  čarovnic  se  nam  je  ohranilo 
precej  sodnih  listin. 

Protestantski  pisatelji  nam  pripovedujejo  v  uvodih 
svojih  knjig  marsikaj  zanimivega  o  življenju  slovenskega 
ljudstva,  še  več  pa  Valvazor  (1689),  ki  opisuje  natančno 
kranjske  navade  in  noše  in  vse  posebnosti  in  značilnosti 
kranjskega  ljudstva.  Trubar  hvali  dobro,  zvesto,  odkrito,  po- 
slušno, postrcžljivo  in  prijazno  ljudstvo,  ki  pa  je  preveč 
babjeverno,  ter  rado  moli,  roma  in  zida  cerkve.  S  tem  hoče 
odpraviti  vso  nesrečo,  bolezni,  draginjo,  vojno  in  božje 
kazni,  izganja  hudiča  iz  oblakov,  polja,  dvora,  živine,  hiše 
in  postelje,  s  tem  si  hoče  zagotoviti  dobre  letine,  srečo  pri 
živini  in  mir  pred  Turki  in  pomagati  umrlim  iz  vic  v  nebesa. 
V  boleznih  radi  zaobljubijo  dar  Mariji  Devici  ali  svetnikom, 
ali  romanje  v  daljne  kraje;  radi  romajo  v  Rim,  Loreto,  k 
Sv.  Bolfanku  na  Bavarsko  in  vsako  sedmo  leto  v  Cahe  (Aachen) 
ob  Renu.  Precej  je  blaznih  sanjačev,  ki  pravijo,  da  se  jim  pri- 
kazuje Marija  ali  svetnik  v  sanjah ;  nekateri  padajo  po  dnevu 
kakor  če  bi  jih  metala  božjast  in  po  dolgem  trepetanju 
govore,  da  so  videli  svetnika  in  z  njim  govorili.  Sekta  ska- 
kačev  in  podobnih  verskih  fanatikov  je  bila  precej  razširjena 
pri  Ljubljani,  na  Gorenjskem  in  pri  Sv.  Lenartu  v  Sloven- 
skih goricah. 

1  Vse  »čarovnice"  seveda  niso  bile  nedolžne.  Mnogim  so  dokazali, 
da  so  bile  res  hudobne  in  da  so  uganjale  grde  reči,  mešale  strup,  poži- 
gale  iz  maščevalnosti,  klicale  v  praznovernem  prepričanju  .hudega 
duha'  itd. 

Glede  splošne  izobrazbe  nam  ne  poroča  zgodo- 
vina te  dobe  nič  veselega.  S  propadanjem  cerkve  je  šlo  tudi 
šolstvo  rakovo  pot.  Vizitatorji  so  nahajali  samostane  v 
hudem  propadu  in  duhovnike  večinoma  celo  zanemarjene. 
V  domačih  deželah  si  duhovniki  sploh  niso  mogli  pridobiti 
posebne  izobrazbe,  saj  že  v  drugi  polovici  16.  stoletja  baje  ni 
bilo  dobiti  v  slovenskih  pokrajinah  učitelja,  ki  bi  bil  znal 
učence  kaj  naučiti  razen  čitanja  in  petja.  Pač  pa  so  dvignili 
protestantje  svoje  šolstvo  na  precej  visoko  stopnjo  (gl.  spredaj), 
v  čemer  so  jih  morali  posnemati  iz  verskih  interesov  kato- 
ličani. Nadvojvoda  Karel  je  ustanovil  nasproti  protestantski 
šoli  v  Gradcu  katoliško  šolo  (1.  1573.),  ki  je  dobro  napre- 
dovala pod  spretnim  jezuitskim  vodstvom.  Nadvojvoda  jo 
je  razširil  kmalu  (1.  1586.)  v  vseučilišče,  češ,  da  zahtevajo 
razmere  njegovih  podložnih  dežel  (Notranje  Avstrije)  in  raz- 
ličnih narodov  tak  zavod.  Po  ustanovni  listini  je  namenjeno 
graško  vseučilišče  tudi  slovenskemu  narodu.  —  Takrat  so 
ustanovili  tudi  v  Ljubljani  jezuitsko  šolo,  „da  se  zatre  Lutrov 
nauk".  Poučevali  so  na  njej  v  latinskem,  nemškem  in  slo- 
venskem jeziku. 

Protestantske  šole  je  protireformacija  zatrla,  in  bra- 
nila obiskovanje  protestantskih  visokih  šol.  Razen  ljubljanske 
jezuitske  šole  so  si  priborile  dober  glas  tudi  šole  v  Novem 
mestu.  Gorici,  Celovcu,  v  Rušah  pri  Mariboru,^  Kranju  in 
Škofji  Loki.  Za  vzhodne  Štajerce  je  bil  važen  jezuitski  zavod 
v  Varaždinu,  iz  katerega  se  je  razvila  (1649)  gimnazija;  na 
tem  zavodu  se  je  šolalo  vsikdar  precej  slovenskih  dijakov, 
kar  je  postalo  zlasti  v  dobi  narodnega  preporoda  velikega 
pomena.  Učitelji  v  teh  šolah  so  bili  jezuitje  in  raznovrstni 
redovniki.  Na  visoke  šole  so  zahajali  bogoslovci  in  juristi 
sedaj    na   Laško,  kakor   v   reformacijski   dobi   na   Nemško 


1  Ruška  šola  je  jako  slovela.  Ustanovil  jo  je  leta  1644.  župnik  Juri 
Kozina.  Obče  so  jo  nazivali  , ruško  latinsko  šolo",  učitelji  pa  so  bili  domači 
župniki  in  kaplani,  ki  so  poučevali  kmetsko,  meščansko  in  plemenito 
mladino  po  učnem  načrtu  jezuitskih  šol  na  podlagi  materinščine. 

Mnogo  mladeničev  je  dokončalo  svoje  študije  v  rimskem 
koleij:iju  „Germanicum",  nekateri  pa  v  Paviji,  Perudži  in 
Padovi.  Na  Laškem  so  se  seznanjali  z  raznimi  kulturnimi 
pridobitvami,  ki  so  jih  prenašali  v  svojo  domovino.  Laški 
vpliv  kažejo  zlasti  razne  panoge  umetnosti,  ki  so  jih 
z  vnemo  gojili  pri  nas  v  17.  stoletju. 

Na  jezuitskih  šolah  so  prirejali  učitelji  in  učenci  cesto 
duhovne  igre,^  istotako  kapucini  v  Ljubljani,  Kranju, 
Škofji  Loki  in  Novem  mestu.  V  Rušah  je  uvedel  župnik 
Jamnik  v  17.  stol.  slovenske  duhovne  gledališke  igre.  Začetki 

slovenske  dramatike  so  torej  cerkvenega  značaja.  (V 
ljubljanskem  gledališču  so  peli  laški  pevci  opere  že  leta 
1660.,  ko  še  niti  v  Parizu  niso  poznali  oper.) 

Po  vzoru  laških  akademij  so  si  snovali  naši  znanstve- 
niki in  umetniki  družbe,  na  pr.  »Akademijo  delavnih" 
(1693),  »Društvo  pravnikov"  (1698)  »Akademijo  prijateljev 
glasbe"  (filharmonično  društvo  [1701])  in  „Društvo  risarjev" 
(1702).  Poprej  so  se  posamezniki  pridruževali  laškim  akade- 
mikom, s  katerimi  pa  niso  mogli  zadosti  živo  občevati  zaradi 
daljave.  Namen  teh  družb  je  bil  gojiti  znanstvo  in  umetnost 
in  širiti  prosveto.  Največ  vpliva  je  imela  »Akademija  de- 
lavnih", filharmonično  društvo  pa  živi  še  danes. 

Stavbarska  umetnost  je  počivala  v  verskih  bojih, 
pozneje  pa  se  je  naglo  udomačil  laški  renesančni  slog  v 
cerkvenih,  grajskih  in  meščanskih  stavbah,  deloma  po  vplivu 
»delavnih  akademikov".  Tudi  slikarstvo  je  oživelo.  Škof 
Hren  je  bil  goreč  prijatelj  te  umetnosti  in  je  dajal  zaslužka 
mnogim  cerkvenim  slikarjem.  Istotako  so  pospeševali  sli- 
karstvo plemenitniki,  ki  so  po  dovršenih  študijah  hoteli  pre- 
saditi na  svoj  dom,  kar  so  videli  lepega  na  Laškem  in 
drugod. 

Slike  so  jim  izdelovali  večinoma  potujoči  umetniki,  ki 
so  bili  precej   dražji   nego    domači   (ljubljanski)   slikarji  — 

1  Tudi  posvetne    prizore  so  predstavljali.    V  neki  igri  leta  1695.  je    ^ 
brat  Rok  v  splošno  začudenje  plesal  na  odru. 

obrtniki.  Takratna  moda  je  zahtevala  poleg  rodovinskih  in 
svetopisemskih  še  idilske,  pokrajinske,  bajeslovne  in  razno- 
vrstne druge  slike.  ^  Med  dobre  risarje  štejemo  barona  Ja- 
neza Bajkarta  Val  vazo  rja,  kije  risal  kranjske  gradove  in 
pokrajine  in  plačeval  precej  tujih  in  domačih  slikarjev,  ki 
so  mu  izdelovali  ilustracije  za  njegov  opis  kranjske  dežele 
v  štirih  velikih  delih  (1689). 

O  visoki  stopnji  rezbarske  umetnosti  v  sloven- 
skih krajih  pričajo  mnogi  dragoceni  rezbarski  spomeniki  iz 
17.  stoletja,  zlasti  pohištvo  nekaterih  gradov,  oltarji  in  druga 
cerkvena  oprava.  Škofa  Hrena  ne  smemo  prezreti  kot  skrb- 
nega podpornika  rezbarstva. 

Slovenskemu  jeziku  je  napočila  po  zaslugi  prote- 
stantskih učiteljev  in  pisateljev  nova  doba.  Protestantje  so 
obudili  slovenščino  in  utemeljili  našo  književnost.  Pisali  so 
sicer  samo  bogoslovne  knjige,  toda  koristili  so  s  svojim 
verskim  navdušenjem  zlasti  našemu  jeziku,  saj  so  natisnili 
v  letih  1550.— 1595.  kakih  50.000  knjig. 

Med  književnimi  spomeniki  16.  stoletja  je  znamenit 
slovenski  prevod  štajerskega  gorskega  zakonika,  delo  žup- 
nika Andreja  Recelja  (1582),  ki  ga  je  potrdila  vladna  pisarna 
v  Gradcu  leta  1584.  Po  tem  letu  ni  izšel  noben  slovenski 
zakonik  iz  te  pisarne  do  dobe  Marije  Terezije. 

Kar  je  ustvarila  delavnost  slovenskih  protestantov,  je 
pobrala  protireformacija  ljudstvu  iz  rok  in  uničila  v  ognju. 
Nekaj  knjig  so  hranili  jezuitje  v  svoji  ljubljanski  knjižnici, 
ki  pa  je  pogorela  ob  velikem  požaru  leta  1774.  z  vsemi 
knjižnimi  in  rokopisnimi  zakladi. 

Ljubljanski  škof  Hren,  ki  je  najbolj  vneto  uničeval  du- 
ševno delo  protestantov,  je  uvidel,  da  je  treba  slovenskih 
knjig  za  duhovnike  in  ljudstvo,  kakršne  so  imeli  protestantje. 

1  Jedilno  dvorano  so  krasile  podobe  sadja  in  cvetic,  peciva  in 
slaščic,  divjačine  itd.,  večinoma  v  velikih  oblikah  brez  okvira.  Cesto  še 
vidimo  po  grajskih  dvoranah  in  hodnikih  tudi  slike  iz  ciganskega  in  vaškega 
življenja,  vesele  pivce  in  igrajoče  kmete. 

Spisal  je  sam  v  precej  lepem  jeziku  katoliško  razlago  ver- 
skih naukov.^  Po  Hrenovem  zgledu  so  se  skušali  v  slo- 
venskem pisanju  še  drugi  katoliški  pisatelji,  ki  pa  so  pačili 
jezik  čimdalje  huje.  Pač  pa  je  pisal  novomeški  kanonik  Matija 
Kastelec  v  čedni  slovenščini. 

Trubar  pripoveduje  o  velikih  težavah,  ki  jih  je  imel  s 
slovenskim  jezikom  pri  pisanju  knjig.  Marsikaterega  izraza 
ni  našel  v  slovenščini,  a  trudil  se  je  po  svojih  močeh  pisati 
lepo  in  razumljivo.  Njegov  pravopis  je  izpopolnil  Bohorič; 
v  „bohoričici"  so  pisali  Slovenci  nad  250  let.^ 

Bohorič  in  drugi  protestantje  nam  poročajo  kaj  radi 
o  važnosti  slovenskega  jezika  in  o  znamenitosti  Slovanov, 
dasiravno  so  govorili  nekateri  tujci  zaničljivo  o  njih.  O  sta- 
rosti Slovanov,  o  njihovih  razprostranih  pokrajinah  in  raznih 
narečjih  in  plemenih  od  morja  do  morja  nam  ve  Bohorič 
mnogo  povedati.  V  17.  stoletju  nadaljuje  njegova  poročila 
Valvazor  s  posebnim  ozirom  na  Kranjsko,  ki  govori  o  slo- 
venskem jeziku  in  njegovih  narečjih,  o  rabi  slovenščine  v 
uradu  in  občevanju  ter  o  nastanku  nemških  naselbin  med 
slovenskim  prebivalstvom. 

Pojem  slovenske  narodnosti  je  pisateljem  te 
dobe  že  popolnoma  jasen.  Trubar  nagovarja  svoje  rojake  „Ljubi 
Slovenci!"  in  kliče  „rodoljube"  na  delo,  da  služijo  domo- 
vini. Njegova  skrb  hoče  Slovence  osrečiti;  ubogo  ljudstvo 
se  mu  smili  in  rad  bi  ga  dvignil,  da  bi  bilo  srečno  na 
onem  svetu.  V  slovenskem  jeziku  pa  piše  le,  ker  je  ne- 
obhodno potrebno,  kajti  nemškega  in  latinskega  pouka 


1  Škof  Hren  je  nameraval  osnovati  lastno,  tiskarno  in  je  že  bil 
kupil  v  ta  namen  več  centov  črk,  s  katerimi  pa  se  nikoli  ni  tiskalo.  Stalno 
tiskarno  je  dcbila  Ljubljana  šele  po  zaslugi  pridigarja  in  znamenitega 
učenjaka  Ludovika  Schonlebna  leta  1672.,  ko  se  je  tam  naselil  tiskar 
Janez  Mayr. 

2  Najbolj  značilne  pismenke  »bohoričice"  so:  z  (naš  c),  s  (z), 
f  (s),  zh  (č),  sh  (ž)  in  fh  (š),  ostale  pismenke  so  iz  latinice.  V  letih 
1839. — 1846.  so  izpodrinili  ta  pravopis  z  današnjim  (češkim),  ki  mu  pra- 
vimo »gajica",  ker  ga  je  dr.  Ljud.  Gaj  presadil  med  južne  Slovane. 

bi  ljudstvo  ne  razumelo.  Tudi  v  šolah  bi  protestantje  ne 
bili  poučevali  slovenski,  ko  bi  bili  mogli  izhajati  brez  tega 
jezika.  V  višjem  razredu  (3.)  ljubljanske  šole  so  prepovedali 
slovenščino. 

Protireformacija  je  udarila  v  plemstvu  in 
meščanstvu  predvsem  nemško  moč  na  Sloven- 
skem, ki  bi  se  bila  drugače  tako  okrepila,  da  bi  bila  pre- 
vladala slovenski  živelj.  Slovenski  protestantje  bi  se  bili 
prilagodili  v  čuvstvovanju  in  mišljenju  nemškim  sosedom, 
pod  okriljem  katoliške  cerkve  pa  za  narodnost  odslej  ni 
bilo  več  nevarnosti. 


B.  Prosvetljeno  stoletje. 

5.  Avstrijska  politika  in  uprava  v  18.  stoletju. 

Avstrijski  državi  so  grozile  v  17.  in  18.  stoletju  večkrat 
take  nevarnosti,  da  ji  ni  manjkalo  mnogo  do  popolnega 
razpada;  s  skrajnim  naporom  se  je  obvarovala  v  trideset- 
letni vojni  in  leta  1683.,  potem  ko  so  prodrli  Turki  do  Dunaja, 
ob  ogrskem  uporu  (1704),  ob  nastopu  Marije  Terezije  1740  in 
nazadnje  ob  napadih  francoskega  cesarja  Napoleona  začetkom 
19.  stoletja.  V  teh  težkih  časih  so  stopale  posamezne  dežele 
in  skupine  v  ožjo  dotiko.  Vsa  plemena,  različna  po  jezikih 
in  navadah,  je  vezala  v  celoto  skupna  nevarnost  in  predvsem 
habsburški  vladarski  rod,  brez  katerega  si  današnje  Avstrije 
ne  moremo  niti  misliti.^ 

Zadnja  leta  vladanja  Leopolda  I.  (1657 — 1705)  je 
povzročila  laška  vojna  Avstriji  mnogo  troškov  in  nemira; 
še  več  pa  francosko  brodovje  v  Jadranskem  morju  in  upori 


^  Vladarji  so  sami  največ  pripomogli  k  razvoju  države.  Ferdinand  II. 
je  določil  nerazdružnost  avstrijskih  dednih  dežel,  Leopold  1.  je  dosegel 
na  Ogrskem  nasledstveno  pravo  Habsburžanov  in  si  pridobil  Tirolsko, 
Karel  VI.  je  obnovil  s  pragmatično  sankcijo  nasledstveno  pravo  svojih 
potomcev  in  zopet  določil  nerazdružnost  avstrijskih  dežel. 

-     191     —  6* 


na  Of^rskem  in  Hrvatskem.  —  Delavni  in  podjetni  Jožefi. 
I^17Q5_1711)  bi  bil  morebiti  uredil  vsaj  finančno  upravo 
oslabljene  države  ter  se  pobotal  s  protestanti  in  ogrskimi 
uporniki,  toda  umrl  je,  preden  je  izvršil  svoje  namene. 
Karel  VI.  (1711  —  1740)  se  je  vrnil  s  Španskega  s  tujimi 
svetovalci  in  se  dolgo  ni  mogel  udomačiti  na  Avstrijskem. 
V  prvih  letili  njegove  vlade  je  dokončal  Evgen  Savojski, 
najslavnejši  mož  takratne  naše  države,  boje  s  Turki  na 
Ogrskem.^  Odslej  so  avstrijski  politiki  vrata  na  Balkan 
odprta.  Ob  splošnem  miru  se  je  država  krepila  in  vlada 
je  podpirala  njeno  blagostanje  z  novo  trgovinsko  po- 
litiko. Dunajski  dvor  se  je  bil  odločil  že  leta  1703.  na- 
praviti zaloge  ob  morju  zaradi  trgovine  s  Holandijo  in 
Angleškim^  in  leta  1710.  se  je  baje  sklenila  nova  pogodba 
zaradi  trgovine  ob  Jadranskem  morju.  Povsod  se  je  govorilo 
le  o  trgovini  in  trgovinskih  zvezah  in  vlada  je  odredila,  da 
se  imajo  zaradi  trgovine  popraviti  in  razširiti  ceste  in  pota. 
Ljubljanski  kronist  je  ves  navdušen  in  kliče,  naj  obsije  Bog 
Ljubljano  z  novo  srečo,  da  se  napelje  končno  trgovina  iz 
Holandije,  Angleške,  severoameriških  mest  in  iz  vseh  delov 
sveta  skozi  Jadransko  morje,  da  ne  bo  napredovalo  samo 
to  mesto,  ampak  tudi  vse  dedne  dežele  v  krasoti,  denarju, 
blagu,  veselju  in  najlepšem  cvetu  kakor  okrašen  rajski  vrt. 
—  Takrat  so  popravili  veliko  cesto  iz  Trsta  na  Dunaj,  čez 
Predel  in  Ljubel.    Trst  je  dobil  prosto   luko,   da    se  odpro 

1  Ko  je  obladal  Evgen  Belgrad  (1717),  se  je  preselilo  prece) 
Kraševcev,  Pivčanov  in  Vipavcev  z  družinami  in  vso  opravo  v  belgrajsko 
okolico. 

2  V  Ljubljani  so  objavili  11.  VIII.  1703.  med  bobnanjem  cesarski 
patent,  da  je  zagotovljena  prosta  trgovina  z  omenjenima  državama  in  da 
se  kmalu  prične  v  cesarskih  pristaniščih  kupčija  z  vsakovrstnim  blagom, 
ker  so  holandske  ladje  že  na  potu.  Ljudje  naj  pripravijo  živila  in  druge 
trgovinske  predmete,  da  jih  zamenjajo  in  napolnijo  ladje.  —  Takrat  pa 
se  ni  pričela  kupčija,  kajti  ladje  so  izostale. 

Avstrijska  trgovina  je  bila  skoro  vsa  v  tujih  rokah.  Na  Kranjskem 
si  je  pridobil  Benečan  Rigoni  v  kratki  dobi  pol  milijona  gld. 

pota  prekomorski  trgovini,  premožni  kupci  so  si  smeli  graditi 
ladje  in  prevažati  blago.  Vlada  je  pospeševala  tudi  gradbe 
tovaren. 

Trgovska  vladna  politika  pa  ni  imela  zdrave  podlage 
in  zato  država  v  tem  oziru  ni  dosegla  velikih  uspehov. 

Državno  gospodarstvo  bi  se  tudi  za  ugodnejših  okolnosti 
ne  bilo  moglo  povzdigniti,  kajti  na  cesarskem  dvoru  se  je 
silno  mnogo  potratilo  za  prazen  sijaj  in  ogromne  plače 
ministrov.  Cesar  Karel  VI.  je  zapustil  državo  v  groznem 
neredu.  Z  njim  je  izumrl  habsburški  rod  v  moški  vrsti. 
Njegova  hči  Marija  Terezija  (1740—1780),  ki  je  bila 
omožena  s  Francem  Lotarinškim,  s  katerim  je  ustanovila 
sedanjo  vladarsko  rodovino  habsburško-lotarinško, 
je  prevzela  vlado  v  obupnih  razmerah  brez  denarja,  brez 
kredita,  brez  vojske  in  brez  svetovalcev.  Takoj  je  izbruhnil 
boj  za  obstanek  Avstrije  proti  mnogim  evropskim  sovraž- 
nikom, zlasti  proti  Prusom.  S  pomočjo  zvestih  narodov  se 
ji  je  posrečilo  rešiti  državo,  dasiravno  ponižano  in  nekoliko 
oslabljeno.  Novi  davki  naj  bi  okrepili  državno  blagajnico 
in  za  cesarski  dvor  bi  se  naj  ne  trosilo  po  nepotrebnem. 
Vlada  je  prodala  v  sili  celo  majhno  a  drago  mornarico 
(1758)  da  pomnoži  stalno  vojsko,  za  katero  je  skušala  uvesti 
splošno  vojaško  dolžnost.^ 

Po  nesrečnih  vojnah,  zlasti  po  sedemletni  vojni 
(1756—1763)  je  opustila  vlada  razne   načrte   svoje  zunanje 

^  Po  nabornem  načrtu  (1755)  naj  bi  dajalo  vsakih  150  hiš  po  1  vo- 
jaka. Kdor  ni  hotel  biti  vojak,  se  je  lahko  odkupil  za  primerno  vsoto. 
Prej  so  lovili  v  vojake  bolj  postopače  in  nabirali  prostovoljce.  —  Vojaki 
so  služili  do  smrti  ali  dokler  niso  obnemogli,  pozneje  pa  so  jim  znižali 
službeno  dobo  na  14  let.  Naborniki  so  se  branili  vojaške  službe,  ker  se 
je  ravnalo  z  vojaki  presirovo,  in  so  rajši  uhajali  med  rokovnjače  in  tiho- 
tapce. V  dobi  Marije  Terezije  so  dobila  vojaška  poveljstva  ukaz,  naj 
ravnajo  mileje  in  bolj  človeško  z  vojaki.  —  Med  vojskovodji  se  je  pro- 
slavil za  Marije  Terezije  general  Laudon,  dolgoletni  poveljnik  slo- 
venskih in  hrvatskih  polkov.  V  avstrijski  vojski  je  služilo  takrat  največ 
Hrvatov,  Graničarjev  (pandurjev). 

politike  in  se  je  jela  pečati  z  reformo  domačih  razmer.  Ce- 
sarica je  imela  dobro  voljo  povzdigniti  svoje  narode  v  go- 
spodarskem in  duševnem  oziru.  Sicer  pa  ne  smemo  pozabiti, 
da  so  skrbele  tudi  vlade  vseh  sosednih  držav  zelo  vneto  za 
napredek  svojih  narodov,  pa  ne  zato,  da  bi  se  jim  bolje 
godilo,  temveč  da  bi  se  naučili  dobro  gospodariti, 
več  pridelovati  in  s  tem  laže  plačevati  višje 
davke  ter  krepiti  države  in  vlade. 

V  prvih  bojnih  letih  se  je  prepričala  cesarica,  da  je 
samostojna  stanovska  uprava  posameznih  dežel  škodljiva 
državni  celoti.  Vsled  tega  je  hotela  predvsem  združiti  vlado 
čeških  in  avstrijskih  dežel  na  Dunaju,  stanovske  deželne  in 
okrožne  vlade  pa  je  izpremenila  v  državne  urade.  Sta- 
novom in  plemstvu  vobče  je  skrčila  s  temi  naredbami  stare 
fevdalne  pravice.  Tudi  sodništvo  so  ločili  za  njene  vlade 
od  uprave.  Mestni  odborniki  so  imeli  do  te  dobe  pravico 
soditi:  sodili  so  cesto  krivično,  ker  preprosti  meščani  niso 
poznali  v  zadostni  meri  prava  in  zakonov ;  podložnikom  je 
sodil  grajščak,  oziroma  njegov  uradnik,  manjše  prestopke 
po  vaseh  pa  tudi  župani.  Vsem  tem  sodnikom  so  vzeli 
sodno  pravico  in  vlada  je  ustanovila  državna  sodišča 
z  uradniškimi  sodniki,  od  katerih  je  zahtevala  znanje  prava. 
Sedaj  se  je  povzdignil  odvetniški  stan.  Prekrute  kazni  je 
odpravila  vlada  (1768)  in  prepovedala  trpinčenje  obdol- 
žencev (1776).  Denarja  ni  smel  nihče  posojevati  na  pre- 
visoke obresti. 

Od  leta  1765.  je  bil  cesaričin  sin  Jožef  II.  glavni 
svetovalec  in  povzročitelj  večine  reformnih  zakonov  in  na- 
redeb.  Kot  vladar  (1780—1790)  je  izdajal  leto  za  letom 
važne  določbe  in  izpreminjal  stari  politični  sestav,  da  si 
ustvari  iz  države  absolutno  birokratsko  monarhijo  z  dobrimi 
pravičnimi  zakoni,  močno  vojsko  in  bogatim  ljudstvom. 
Zelo  rad  je  potoval  po  državi  pod  preprostim  imenom,  da 
bi  spoznal  gmotno  in  duševno  stanje  svojih  podanikov,  ki 
jim  je  hotel  postati  dobrotljiv  oče.  Kjerkoli  se  je  ustavil  na 

potovanjih,  si  je  ogledal  urade,  cerkve,  samostane,  tovarne, 
bolnišnice,  kaznilnice  in  zahteval  sploh  o  vsem  pojasnila, 
celo  v  malenkostih.  Na  potovanjih  po  slovenskih  deželah  je 
imel  dovolj  prilike  spoznati  površnost  in  brezbrižnost  naše 
javne  uprave.  Grajal  je  slabe  ceste,  pomanjkanje  poštnih 
postaj  in  marsikaj  drugega.^  Tako  se  je  prepričal,  da  je 
vladarju  treba  potovati  in  samemu  opazovati  deželo  in 
ljudi,  če  hoče  odpraviti  vsaj  nekaj  nedostatkov.  Tudi  po 
inozemskih  državah  (po  Nemškem,  Laškem,  Francoskem  in 
Ruskem)  je  rad  potoval,  da  vidi  njih  napredek:  kar  je  videl 
kje  dobrega  in  koristnega,  je  hotel  uporabiti  in  uvesti  doma. 

V  dobi  Jožefa  II.  je  smatrala  vlada  zemljo  za  edini 
vir  narodnega  bogastva  in  je  menila,  da  se  ima  državni 
davekn  alagati  samo  na  zemljo  in  hiše.  Leta  1785.  je  ukazal 
cesar  nanovo  premeriti  in  preceniti  vsa  zemljišča  v  državi, 
kmetska,  grajščinska  in  cerkvena,  da  se  razdelijo  davki 
enakomerno  in  pravično  na  vse  posestnike  („  Jožef inski  kata- 
ster"). Davčni  patent  (1789)  naglasa  enakomernostvobdačenju 
vseh  dežel  in  stanov.  Zemljiškega  davka  naj  plačuje  podložnik 
nad  12%,  za  gozde  in  pašnike  manj,  za  vinograde  več. 
Gosposki  naj  plačuje  nad  17%  v  denarju,  707o  dohodkov 
pa  ostane  njemu.  —  Z  zakonom  pa  ni  bil  nihče  zadovoljen, 
češ,  da  je  gospodi  na  škodo  in  da  je  nemogoče  plačevati 
vse  davke  v  denarju. 

V  stanovski  ustavi  je  videl  Jožef  II.  le  vlado  ve- 
likašev  in  zastarele  pravice,  ovirajoče  novodobno  življenje; 
zato  je  omejil  njen   delokrog  in  jo  preziral,   popolnoma   pa 

1  Osuševanje  ljubljanskega  barja  bi  se  po  cesarjevi  misli  imelo 
vršiti  pod  nadzorstvom  strokovnjakov  in  bolj  previdno,  da  bi  se  ne  metal 
denar  zastonj  v  barje;  ljubljanskim  kaznjencem  se  je  godilo  po  cesar- 
jevem opazovanju  mnogo  predobro,  kajti  spali  so  v  posteljah  v  zakur- 
jenih sobah  in  dobivali  predobro  hrano.  Tudi  v  Gradcu  je  zahteval  več 
strogosti  v  postopanju  s  kaznjenci.  Mnogo  nepravilnosti  je  opazil  v  bol- 
nišnicah in  najdenišnicah.  Glede  umeščenja  vojaštva  in  uporabe  praznih 
samostanov  po  slovenskih  krajih  je  izdal  cesar  precej  nasvetov  in 
načrtov. 

je  ni  odpravil.  Zgodovinskega  prava  ni  priznaval,  tako  tudi 
ne  narodnih  in  pokrajinskih  posebnosti,  in  ne  cerkvenih  in 
fevdalnih  oblasti.  Njegov  politični  ideal  je  bila  enotna 
država  z  enotnim  jezikom,  absolutna  monarhija, 
v  kateri  vlada  zakon  enakopravnim  državljanom. 
Za  tem  ciljem  so  stremile  vse  cesarjeve  cerkvenopolitične 
in  socialne  reforme  ter  preosnova  civilnega  zakonodajstva, 
toda  ostal  je  mnogo  previdnejši  nego  takratni  francoski  re- 
volucionarci.  Avstrijska  vlada  se  je  zadovoljila  z  odpravo 
posameznih  političnih  in  socialnih  nedostatkov,  z  uvedbo 
uradniške  uprave  in  osvoboditvijo  posesti.  Za  Marije  Terezije 
si  vobče  niso  upali  izpreminjati  obstoječega  družabnega 
redu,  ker  je  smatrala  cesarica  stanovske  razlike,  gosposko 
vlado,  prednost  plemstva  in  podložnost  kmetskega  in  meščan- 
skega stanu  kot  božjo  ureditev;  Jožef  II.  pa  se  je  že  upal 
prelomiti  moč  aristokracije  in  priboriti  zakonu  oblast  nad 
plemstvom,  meščanstvom  in  kmetskim  ljudstvom.  Največ 
uspehov  je  dosegel  z  agrarnimi  reformami  z  enotnim  ena- 
komernim obdačenjem,  z  odpravo  mestnih  in  deželnih  pravic 
ter  z  uvedbo  brezplačnega  sodništva,^  marsičesa  pa  ni  mogel 
izvršiti,  kakor  si  je  želel  njegov  nemirni  duh.  Nekaj  dobrih 
cesarjevih  misli  se  je  razbilo  vsled  nezmožnosti  uradništva, 
ki  cesto  ni  umevalo  njegovih  namenov.  —  Stanovske  raz- 
like so  ostale,  istotako  pravice  gosposk. 

Ljudstvo  je  začetkoma  sprejemalo  z  velikim  navdu- 
šenjem nove  zakone  in  naredbe  in  slavilo  dobrotljivega 
vladarja  ter  njegove  blage  namene  in  mu  ni  štelo  v  zlo 
niti  onih  novotarij,  ki  jih  je  uvajal  proti  volji  narodov. 
Prvotna  navdušenost  pa  se  je  ohladila,  ko  cesar  ni  hotel 
mirovati.  Vedno  več  nezadovoljnih   glasov  se  je  pritoževalo 

^  Zastarelo  kazensko  postopanje  proti  ^čarovnicam",  „vedežem"  itd. 
je  cesar  odpravil.  Sodišša  ne  poznajo  odslej  dvojne  mere  za  gospoda  in 
za  preprostega  človeka.  Če  se  je  zdelo  podložniku,  da  se  mu  godi  kri- 
vica pri  domači  gosposki  ali  da  mu  domače  sodišče  ne  sodi  pravično, 
se  je  smel  pritožiti  preko  okrožnega  urada  tudi  do  najvišjega  sodišča. 

zoper  novi  red  in  nekdanja  ljubezen  do  vladarja  se  je  iz- 
premenila  tupatam  že  v  tajno  in  glasno  sovraštvo.  Marsi- 
kateri zakon  je  jemal  ljudstvu  starodavne  navade  in  prazne 
vere,  ki  pa  so  mu  bile  tako  ljube,  da  se  ni  hotelo  ločiti  z 
njimi. 

Ljudstvo  je  grajalo  pozneje  celo  naprave,  ki  jih  je 
začetkoma  hvalilo ^)  Po  Ogrskem  in  Nizozemskem,  ki  je 
pripadalo  takrat  še  k  Avstriji,  se  je  jelo  ljudstvo  javno 
upirati.  Domačim  neredom  se  je  pridružila  še  vojna  s  Turki 
(1788),  v  kateri  je  poveljeval  svoji  vojski  cesar  sam,  pa 
brez  sreče.  Nazadnje  je  obolel  in  oddal  užaljen  poveljstvo 
generalu  Laudonu,  ki  je  dosegel  proti  Turkom  lepe  uspehe 
in  jim  vzel  Belgrad^).  Svojih  upornih  narodov  pa  se  cesarju 
ni  posrečilo  pomiriti.  Nizozemci  so  se  odtrgali  od  cesarstva 
s  prusko  pomočjo,  zaradi  nezadovoljnosti  na  Ogrskem  pa 
je  moral  preklicati  cesar  nekaj  reform.  Jožef  II.  je  umrl, 
predno  je  osrečil  in  zadovoljil  državljane. 

Jožefu  II.  je  sledil  njegov  brat  Leopold  II.  (1790—1792), 
ki  je  prevzel  težko  nalogo  pomiriti  narode  v  svoji  izžemani 
državi  in  obenem  zunanje  sovražnike.  Nekaj  strogih  „jože- 
finskih"  reform  je  preklical  novi  vladar,  druge  pa  je  skušal 
rešiti.  Bil  je  prijatelj  ustave  in  tudi  med  svetovalci  je  imel 
nekaj  somišljenikov,  s  katerimi  je  izdeloval  načrt,  da  se 
prelevi  absolutistična  država  v  ustavno,  v  kateri  bi  prišel 
do  veljave  tudi  meščanski  in  deloma  še  kmetski  stan.  Toda 
blagi  vladar  je  umrl,  preden  je  dozorela  ta  misel,  njegov 
naslednik  Franc  I.  pa  je  bil  drugačnih  nazorov. 

Leopoldova  vlada  je  čutila,  da  jožefinski  davčni  sestav 
ni  pravičen,   in  je  sklicala   deželne  zbore,    ki  bi  se  naj  po- 


1  Ko  je  odpravil  Jožef  II.  nekaj  samostanov,  je  bilo  baje  ljudstvo 
s  tem  povsem  zadovoljno.  Kmalu  pa  je  čutilo  po  nekaterih  krajih  gospo- 
darsko škodo  in  žal  mu  je  bilo  nekdanjih  samostanov,  kakor  nam  doka- 
zuje tudi  naša  narodna,  legija,  posvečena  odpravljenemu  stiškemu  samostanu. 

2  Obleganja  belgrajske  trdnjave  se  je  udeležilo  slovensko  vojaštvo. 
Tudi  ta  dogodek  še  živi  v  narodni  pesmi. 

svetovali  o  tem  predmetu.  Vlada  je  zakon  razveljavila,  sta- 
novi pa  so  sklepali  o  tem  vprašanju  samo  sebi  v  prid. 
Raznovrstnim  željam  deželnih  zborov  glede  obnovitve  nek- 
danje stanovske  ustave  cesar  ni  mogel  ugoditi  in  tudi  jože- 
finskih  agrarnih,  justičnih  in  upravnih  zakonov  jim  ni 
žrtvoval.  Stanovi  so  životarili  s  skromnim  delokrogom  še 
do  leta  1848. 

Avstrijska  vlada  ni  pripuščala  odslej  v  državi  nobenih 
važnih  reform  in  je  skrbno  dušila  zahteve  po  ljudskih  pra- 
vicah, s  katerimi  je  zmagalo  veliko  narodno  gibanje  na 
Francoskem. 

6.  Agrarne  reforme. 

Prosvetljeno  stoletje  je  pripravilo  osvoboditev  kmet- 
kega  stanu.  Vlada  in  stanovi  so  vedeli,  da  je  državi  agrarna 
reforma  najbolj  potrebna,  toda  kdaj  se  naj  izvede  in  kako, 
v  tem  ni  bilo  soglasja. 

Skromen  začetek  agrarne  reforme  v  Avstriji  so  že  za- 
koni Karla  VI.  o  tlaki  in  desetini  (1717,  1738),  kipa  niso 
načeli  razmerja  med  gospodom  in  podložnikom.  Tlaka  in 
desetina  naj  ostaneta  v  isti  obliki  in  meri,  kakor  je  že  nad 
30  let  navada;  za  delo  so  določili  tri  dni  na  teden,  le  tam 
sme  zahtevati  gospod  štiri  ali  pet  dni,  kjer  ima  po  stari 
navadi  to  pravico.  Gospod  naj  vodi  pravilno  zemljiške  knjige, 
delavcem  pa  naj  daje  na  tlaki  vsaj  kruha  in  nekaj  žita. 
Tlačanski  služinčadi  je  treba  dajati  hrane  in  plačila  kakor 
prostim  služabnikom,  ne  pa  da  bi  ravnali  z  njo  kakor  z 
nesvobodnimi  sužniki. 

Marija  Terezija  je  smatrala  kmetski  stan  za  pod- 
lago in  največjo  moč  države  in  je  izrekla  načelo,  naj  oblasti 
čuvajo  kmeta,  da  se  lahko  preživi  s  svojo  družino  in  da 
lahko  plačuje  ob  vojni  in  miru  deželne  potrebe;  vsled  tega 
ga  seveda  ne  sme  izsesavati  noben  urbar,  nobena  pogodba 
in  nobena  stara  navada. 

Cesarica  ni  nameravala  odstraniti  starega  redu  in  je 
smatrala  tlako  kot  opravičeno  gosposko  pravico  in  posest. 
Ko  je  jela  vlada  (1769)  urejevati  tlako,  so  si  stanovi  prepo- 
vedali vladno  enostransko  postopanje,  češ,  da  je  reforma 
možna  le  po  sporazumni  pogodbi  med  podložniki  in  gospodo. 
V  tem  so  se  uprli  kmetje  proti  tlaki  vobče  in  razsajali  zlasti 
po  Češkem.  Ko  je  vlada  zatrla  upor,  je  izdala  zakone 
(1775,  1777),  ki  so  prvi  korak  k  ureditvi  kmetskih  posestnih 
razmer,  o  znižanju  tlake  in  zakonitem  varstvu  podložnikov 
pred  gosposko  samovoljnostjo.  Na  novoustanovljenih  držav- 
nih okrožnih  uradih  so  potrjevali  pogodbe  med  podložniki 
in  gosposko.  —  Tudi  davčna  ureditev  je  bila  pravičnejša, 
kajti  vlada  je  obdačila  tudi  ona  gosposka  posestva,  ki  so 
bila  od  nekdaj  davka  prosta. 

Po  deželah  je  osnovala  vlada  kmetijske  družbe,  da 
povzdigne  umno  kmetijstvo.  Prva  kmetijska  družba  je  bila 
koroška  (1764),  ljubljansko  so  ustanovili  leta  1767.  Izmed 
gospodarskih  panog  je  zanimalo  vlado  zelo  čebelar- 
stvo. Tudi  krompir  in  turščico  so  jeli  saditi  za  Marije 
Terezije  po  naših  krajih,  na  ljubljanskem  trgu  se  je  pojavil 
prvič  krompir  leta  1770.  Na  Goriškem  so  uvedli  svil oprej ko; 
veliko  oglejsko  barje  pa  je  dala  vlada  izsušiti  in  je  prido- 
bila s  tem  mnogo  rodovitne  zemlje. 

Jožef  II.  je  nadaljeval  začeto  delo.  Bil  je  iskren  pri- 
jatelj kmetskega  ljudstva  in  se  je  zanimal  zanj  vse  življenje. 
Znano  je,  da  je  prijel  nekoč  sam  za  plug. 

1  Najslavnejši  čebelar  te  dobe  je  bil  Slovenec  Anton  Janša. 

2  Kmetijskim  družbam  je  naročila  vlada,  naj  izdelajo  pouk,  kako 
je  najbolje  saditi  krompir.  Lepa  darila  naj  bi  pospeševala  sajenje  Slo- 
venski kmetje  pa  se  še  dolgo  niso  hoteli  poprijeti  krompirja,  češ  da  jim 
vsak  drugi  sadež  bolje  obrodi  in  prinaša  več  dobička.  Cesar  Jožef  II.  je 
pozval  iznova  deželne  in  mestne  gosposke,  naj  priporočajo  sajenje  krom- 
pirja, a  niti  njega  niso  kmetje  ubogali.  Za  stalno  se  je  udomačil  krompir 
v  naših  deželah  v  dobi  francoskih  vojn  in  je  potoval  torej  z  Angleškega 
k  nam  200  let.  —  Na  podoben  način  so  se  branili  ljudje  premoga, 
ki  so  ga  drugod  poznali  že  v  16  stoletju.  Bali  so  se  ga  tako,  da  ga  leta 
1759.  niso  hoteli  sprejemati,  ko  ga  je  zastonj  delila  vlada  siromakom. 

Tlake  in  gosposkih  pravic  ni  smel  odpraviti  kar  na 
mah  s  kakim  nasilnim  zakonom.  Polagoma  bi  se  naj  po 
zakonodajstvu  zagotovilo  kmetom  lastno  imetje  in  življenje 
v  zmernem  podložništvu.  Že  za  vlade  njegove  matere  so  izde- 
lali načrt  (Raabov  načrt),  po  katerem  naj  bi  se  razdelila 
grajščinska  velika  posestva  med  kmete,  da  bi  stopila  torej 
majhni  kmetska  posestva  na  mesto  veleposestev.  Tlaka  bi 
minila  potem  sama  ob  sebi.  Kmetje  bi  plačevali  za  prido- 
bitev popolne  lastnine  dosedanjemu  gospodu  odškodnino  v 
letnih  obrokih  in  sicer  prvih  10  let  v  denarju,  vsakih  10 
let  pa  se  ima  pogodba  obnoviti  ter  določiti  po  dogovoru, 
ali  naj  plačujejo  obroke  v  denarju  ali  pridelkih.  Za  primerno 
ceno  se  kmet  lahko  odkupi  tudi  tlake,  ki  jo  je  bil  dol- 
žen opravljati  za  užitek  grajščinske  zemlje.  —  Ta  načrt  je 
izvršila  vlada  najprej  na  državnih  posestvih  in  ga  priporo- 
ročala  gosposkam,  mestom  in  samostanom  v  patentu  z  dne 
1.  III.  1777,  siliti  pa  si  ni  upala  nikogar,  vsled  česar  se  je 
oprijelo  le  malo  gospode  radovoljno  Raabovega  načrta. 
Koder  so  se  ravnali  po  vladnem  načrtu,  so  čutili  kmalu  tudi 
njegove  slabe  strani.  Kmetje  so  si  naložili  z  vsakoletnimi 
obroki  jako  težko  breme  in  skoro  vsi  novi  posestniki  so 
se  pogrezali  v  dolgove,  cesto  seveda  po  lastni  krivdi  vsled 
lahkomiselnosti. 

Cesar  Jožef  II.  je  uvidel,  da  je  treba  drugače  pomagati 
kmetskemu  stanu.  Takoj  po  nastopu  vlade  je  priporočal  sta- 
novom, naj  se  z  ruš  i  kmetska  sužnost  ter  uvede  zmerno 
podložništvo.  Stanovi  se  cesarju  niso  upali  protiviti  in  tako  je 
izšel  leta  1781.  zakon,  ki  je  odpravil  kmetsko  sužnost,  kmalu 
nato  pa  še  drugi  in  tretji  zakon,  ki  določujeta  kmetu  var- 
stvo državnih  oblasti  in  dovolujeta  prosto  selitev.  Podložnik 
se  je  odslej  lahko  ženil  po  svoji  volji  brez  posebnega  go- 
spodovega dovoljenja,  lahko  je  pošiljal  nadarjeno  deco  v 
šole  in  jih  dal  učiti  se  rokodelstva,  lahko  se  posvetil  obrti,  prodal 
svojo  posest  ali  pa  jo  zamenjal  ter  zapustil  svoje  zemljišče 
po  smrti,  komur  je  hotel,  le  zadolžiti  se  ni  smel  preveč   in 

ne  posestva  celo  razkosati.  Razen  tega  je  izdal  cesar 
mnogo  zakonov  in  naredeb  glede  poljedelstva,  gozdarstva 
in  lova. 

Kmetje  niso  bili  celo  zadovoljni  niti  z  davčno  reformo 
niti  s  temi  naredbami,  kajti  čutili  so  breme  v  denarnih  dav- 
ščinah in  v  tlaki  ter  videli  škodo  v  razdeljivosti  posestev  in  v 
padanju  zemljiške  vrednosti.  Leta  1788.  še  je  odredil  Jožef  II., 
da  je  vsak  podložnik  dolžen  pokornosti  in  poslušnosti  ne  le 
državni  oblasti,  temveč  tudi  zemljiški  gosposki. 

Mnogo  dobrega  je  storila  prosvetljena  vlada  za  našega 
kmeta,  ki  je  postal  sedaj  človek  z  javnimi  pravicami  in  dolž- 
nostmi. Nove  hiše  in  vasi  so  kar  rastle,  delavnost  je  rodila 
svoje  sadove  in  kmet  je  lahko  slutil,  da  se  bodo  njegovi 
otroci  iznebili  zadnjih  podložniških  vezi.  Vsled  agrarnih  reform 
Marije  Terezije  in  Jožefa  II.  se  je  ustvarila  podlaga  za  splo- 
šno in  enakomerno  svobodno  posest,  ki  tako  od- 
likuje našo  domovino  pred  mnogimi  evropskimi  državami, 
kjer  je  nakupičena  posest  v  rokah  posameznih  milijonarjev, 
kmetje  pa  so  po  večini  le  najemniki. 

7.  Plemstvo  in  meščanstvo  v  18.  stoletju. 

Novo  zakonodajstvo  se  je  oziralo  na  splošno  korist 
ljudstva  in  s  tem  napovedalo  boj  fevdalizmu  in  plemstvu. 
Absolutistični  vladar  ni  smel  pustiti  plemstvu  velikega  po- 
litičnega vpliva,  ki  ga  je  imelo  iz  srednjega  veka  sem,  nekaj 
njegovih  pravic  in  navad  pa  mu  je  skušal  ohraniti.  —  Marija 
Terezija  je  rada  delila  plemenitnikom  razne  časti  in  častne 
naslove,  se  zanimala  za  njihove  družinske  razmere,  skrbela 
siromašnim  plemenitim  nevestam  za  dote  in  si  skušala  pri- 
dobiti zaupanje  plemstva.  Njen  minister^  je  trdil,  da  sijajen 
dvor  in  bogato  plemstvo  jako  veliko  pomaga  k  ljudskemu 
blagru  in  da  bi  imelo  biti  glavno  načelo  vlade  ohraniti  si 
plemstvo.  Odlične  svetovalce  in  generale  si  je  izbirala  cesa- 


1  Grof  Hatzfeid. 

rica  iz  vrst  visokega  plemstva  in  le  malokateri  mož  meščan- 
skega rodu  se  je  povzpel  do  kake  višje  časti.' 

Jožef  11.  pa  je  odločno  nasprotoval  zahtevam  plemstva 
in  njegovemu  socialnemu  stališču.  Jožefinski  zakoni  so  ugra- 
bili   plemenitim    posestnikom    podložništvo  in  kmetske  dav- 
ščine, jim  naložili  splošno  davčno  dolžnost  ter  omejili  vpliv 
plemstva  v  raznih  uradih.  Visoko  plemstvo  je  očitalo  cesarju, 
da  je  žalil    njihovo   starodavno   pravo   ter  da  izdaja  -zgodo- 
vino Avstrije,  cesar  pa  je  ostal  dosleden.  Kljub  vsem  strem- 
ljenjem Jožefa  II.  pa  si  je  ohranilo   plemstvo    še  dober  del 
svoje  veljave  v  državi,  vpliva  na  vlado  ter  posestnih  in  sod- 
nih pravic.   Ko  je  zavrelo  po  državi   proti  cesarjevim  novo- 
tarijam,  se  je  združilo  tudi  plemstvo  z  namenom,  da  odstrani 
ves  jožefinski  sistem.    Upalo  je,  da  se  mu  morebiti   posreči 
obnoviti   fevdalno   državo    17.  stoletja,   v  kateri  je  odločalo 
plemstvo;   toda    kako   bi   se    mu  naj  bile  izpolnile   sanje  o 
vrnitvi    nekdanjih  lepih    časov,    ko  si  niti   samo  ni  bilo  več 
na  jasnem,  kakšne  pravice  so  uživali  njegovi  predniki!    Na 
stanovskih    zborih    je    sklepalo    plemstvo,    katere    želje   naj 
predloži   Leopoldu  II.,  a  nobeden   zbor   ni   zahteval  skupne 
ustave,  ne  kmetskega  in  meščanskega   zastopništva,   ne   od- 
prave tlake,  ne  osvoboditve  kmetov,  kar  je  značilno  za  naše 
razmere  v  isti  dobi,   ko   so   na  Francoskem    sprejeli   (1790) 
splošno  državljansko  in  volilno  pravico. 

V  mestih  ni  več  onega  živahnega  gibanja,  ki  je  mi- 
kalo opazovalca  pred  versko  reformacijo.  Meščanstvo  je 
propadalo  po  tridesetletni  vojni  pri  nas  ravno  tako  kakor 
drugod  in  od  nikoder  ni  bilo  sveže  sape,  ki  bi  ga  bila 
vzdramila  k  novemu  življenju.  Izgubilo  je  svoboščine,  obrtno 
delo  je  cesto  .počivalo  in  meščan  je  postajal  v  vsakdanjih 
težkih  skrbeh  silno  skromen.  Podložna  mesta  se  niso  v  niče- 
mer razločevala  od  vasi,  ker  so  njih  prebivalci  ravno  tako 
tlačanili  in  plačevali  desetino  kakor  vaščani.  —  Stare  avto- 

1  Med  njimi  Janez  in  Filip  Kobencl,  odlična  državnika  sloven- 
skega rodu. 

nomnosti  je  ostalo  svobodnim  mestnim  občinam  samo  senca. 
Vobče  so  imele  kot  zastop  notranji  in  zunanji  svet  ter  magi- 
strat za  policijsko,  sodnijsko  in  gospodarsko  upravo;  na  čelu 
so  jim  bili:  župan,  sodnik  in  nekaj  svetovalcev.  Sodniki  so 
smeli  biti  le  strokovnjaki  pravniki,  ki  so  se  jim  meščani 
morali  umakniti.  Kazensko  pravico  so  si  ohranila  svobodna 
mesta  za  svoje  meščane  do  jožefinske  dobe;  le  v  nekaterih 
hujših  slučajih  (uboj,  izdajstvo,  zastrupljenje,  čarodejstvo) 
je  moralo  potrditi  obsodbo  višje  sodišče. 

Za  vlade  Karla  VI.  je  nekoliko  vzcvetela  trgovina  naših 
mest  vsled  prizadevanj  vlade.  Ljubljansko  trgovstvo  je  našlo 
precej  zvez  preko  Trsta  in  Reke  v  inozemstvo  in  ugodne 
državne  kupčijske  pogodbe  so  mnogo  pripomogle  k  bogastvu, 
ki  so  ga  v  tej  dobi  pridobile  nekatere  še  dandanes  bogate 
rodovine. 

Po  državni  preosnovi  so  izgubila  mesta  zadnje  ostanke 
stare  samouprave.  V  letih  1745. — 1765.  so  jim  omejili  sod- 
stvo, policijo,  ljudsko  šolstvo  in  gospodarsko  upravo,  kar 
so  vse  pridelili  državnim  uradnikom.  Župane  in  mestne 
pisarje  je  potrjala  vlada.  Občinske  pašnike  je  vlada  razdelila 
in  določila,  da  se  smejo  razprodati  vsa  mestna  posestva  in 
pristave.  Jožefinska  vlada  jim  je  vzela  s  svojimi  pravosod- 
nimi zakoni  sploh  vse  sodništvo  ter  odpravila  urade  mest- 
nih sodnikov.  Naredbe  leta  1785.  so  preustrojile  magistrate 
in  odpravile  časti  patricijev,  svetovalcev  in  obrtne  zadruge 
(cehe).^  Obrt   in   trgovino   je  Jožef  II.  osvobodil  in  dovolil 

1  Za  Marije  Terezije  so  že  zahtevali  posamezni  prosvetljeni  možje 
reformo  obrtnega  zal^onodajstva  in  popolno  obrtno  svobodo.  Cesarica  naj 
bi  odpravila  starodavne  obrtne  zadruge  (cehe),  ki  so  bile  na  korist  le 
malemu  številu  organiziranih  obrtnikov.  Grajali  so  izdelovanje  dragih  a 
večinoma  celo  nerabnih  »mojstrskih  del"  in  smešne  običaje  pri  zadružnih 
shodih  ;  cehom  so  očitali,  da  se  morajo  vajenci  predolgo  učiti  in  potem 
predolgo  potovati  ter  da  se  pretežko  osamosvojijo,  ker  so  dajale  zadruge 
pri  omejenem  številu  mojstrov  prednost  sinovom  in  zetom  organiziranih 
mojstrov  ter  onim  pomočnikom,  ki  so  jemali  vdove  mojstrov  v  zakon.  — 
Vlada  Marije  Terezije  pa  je  zopet  potrdila  pravice  cehov. 

tudi  tujcem  prodajati  in  kupovati  po  vseh  avstrijskih  sejmih, 
dasiravno  je  bil  začetkoma  sovražnik  tistega  blaga,  ki  so 
ga  uvažali  iz  tujih  držav.  Trgovske  družbe  in  ladjedelnice 
naj  bi  povzdignile  izvoz  domačih  pridelkov  in  vobče  avstrij- 
sko trgovino. 

Jožefinska  vlada  ima  brezdvomno  največjo  .zaslugo  za 
procvit  mestnih  občin,  ki  so  čutile  prav  kmalu,  da  so  jim 
stari  običaji  bili  kakor  železen  jarem,  pod  katerim  ni  bil 
mogoč  nikak  napredek. 

Na  cesarjevo  povelje  so  podirali  meščani  staro  mestno 
obzidje,  ki  že  ni  imelo  v  tej  dobi  nobenega  pomena,  podi- 
rali stolpe  in  bastijone,  zasipavali  in  zametavali  jarke  in  okope, 
polne  smrdljive  vode.  V  nekdaj  temne  ulice  je  zasijalo  več 
svetlobe,  trgi  in  glavne  ulice  so  dobivale  tlak.  Pokopališča  so  se 
morala  preložiti  za  mesto,  samostani  se  izpreminjajo  v  po- 
svetna poslopja,  v  vojašnice  in  bolnišnice.  Izmed  naših  mest 
se  je  razvila  in  povečala  najbolj  Ljubljana,  ko  so  ji  pridružili 
predmestja.  Mestu  ni  bilo  treba  več  služiti  cerkvi,  na  pr.  paziti, 
ali  se  postijo  vsi  meščani  in  ali  hodijo  k  izpovedi;  obrt  in 
trgovina  sta  bogatila  meščane  in  kmalu  je  zacvetela  med 
njimi  umetnost  in  znanost. 

8.  Cerkvene  reforme. 

Pod  zaščito  vnetih  katoliških  avstiijskih  vladarjev  je  bili 
cerkvena  oblast  tako  sijajno  narastla,  da  so  smatrali  duhovščino 
začetkom  18.  stoletja  že  kot  prvi  stan.  Davkov  prosto  pa 
je  bilo  duhovstvo  le  še  po  imenu,  kajti  v  resnici  je  plačevalo 
za  zemljiško  posest  državni  davek  in  razen  tega  še  po  dva 
milijona  na  leto.  Opat  ali  škof  je  sodil  na  cerkvenih  po- 
sestvih kakor  posvetni  gospod,  pobiral  davke  in  vojake  ter 
zahteval  kmetsko  tlako.  Višja  sodna  instanca  je  bilo  zanj 
nadškofovo  sodišče,  najvišja  pa  papeževo.  V  zakonskih  za- 
devah je  odločalo  le  cerkveno  pravo.  Pravico  do  škofijskih 
in  kanoniških  mest  je  imelo  skoro  brez  izjeme  le  plemstvo 

in  marsikateremu   plemiču   so   določili  že  v  zibeli  cerkveno 
dostojanstvo  z  bogatimi  dohodki. 

Cerkev  je  posedovala  največ  zemlje;  „mrtva  roka"  je 
bila  oživela  po  reformaciji;  kajti  tudi  število  samostanov  se 
je  silno  množilo.  Razen  starih  redov  so  se  priselili  v  Avstrijo 
serviti,  pavlinci,  obuti  in  bosi  avguštinci,  piaristi,  karmelitanke, 
klarisinje  itd.  Odkar  je  bil  dovolil  papež  beraškim  redom, 
da  si  smejo  kupovati  in  pridobivati  zemljo,  so  se  kupičila 
posestva,  hiše,  vinogradi  in  denar  v  rokah  kartuzijancev, 
dominikancev,  klarisinj  in  karmelitank.  Največ  premoženja 
in  vpliva  pa  je  imel  seveda  jezuitski  red,  vladajoč  v  šoli, 
na  vseučiliščih,  v  književni  cenzuri  in  cesto  tudi  v  politiki. 
V  slovenskih  deželah  so  cenili  njih  premoženje  sredi  18.  sto- 
letja na  6  milijonov  gld.  in  še  vedno  so  si  ga  množili  in 
plodonosno  nalagali.  Ostali  redovi  jih  iz  zavisti  niso  marali 
ter  so  jim  očitali,  da  so  krenili  na  slaba  pota  prevzetnosti 
in  nestrpnosti.  Jezuitska  morala  in  vzgojevalna  metoda  nista 
bili  nikakor  vzorni  a  vendar  si  dolgo  ni  upal  nihče  javno 
nastopiti  proti  njim.  Leta  1727.  se  je  pritožila  vlada,  da  je- 
zuitski učni  sestav  ni  več  na  mestu,  toda  še  le  van  Swieten 
si  je  upal  za  Marije  Terezije  začeti  boj  zoper  jezuitske 
učitelje. 

Katoliško  veroizpovedanje  je  bila  državna  vera,  ostalim 
veroizpovedanjem  pa  vlada  ni  priznavala  enakopravnosti,  češ, 
da  je  javni  mir  možen  le  za  verske  enotnosti.  Protestantje 
niso  smeli  obhajati  niti  domače  niti  javne  božje  službe.  Ko 
je  izgnal  solnograjski  nadškof  protestante  (1731),  so  jih  jeli 
preganjati  tudi  po  Koroškem  in  Štajerskem  in  niti  Marija 
Terezija  se  ni  mogla  odločiti,  da  bi  jim  dovolila  versko 
svobodo  in  enakopravnost,  dasiravno  je  v  mnogem  oziru 
omejila  preveliko  moč  katoliške  cerkve  v  državi.  Cerkveno 
premoženje  je  jela  takrat  vlada  nadzorovati,  prepovedala 
denarne  pošiljatve  duhovnikov  v  inozemstvo  in  pomnoževanje 
samostanskih  posestev,  pri  papežu  pa  je  dosegla,  da  se  je 
črtalo  24  praznikov  iz  koledarja,  ker  se  ji  je  videlo  preveliko 

število  praznikov  škodljivo  gospodarskemu  razvoju.')  Romanje 
v  Rini  in  porenska  mesta  (Aaclien,  Koln)  je  vlada  istotako 
prepovedala.  Med  najvažnejše  cerkvenopolitične  čine  takratne 
dobe  štejemo  odpravo  jezuitskega  redu  (1773),  kar  pa  se 
je  zgodilo  celo  v  papeževem  smislu. 

Jožef  II.  se  je  boril  vse  življenje  proti  brezpogojni 
vladi  rimske  kurije.  Že  leta  1781.  je  izdal  oglas,  da  dovoljuje 
tudi  drugovercem  (nekatoličanom)  versko  svobodo,  da 
smejo  nemoteno  prebivati  v  državi,  družiti  se  v  verske  ob- 
čine in  si  zidati  cerkve  in  šole  (tolerančni  patent^).  S  to 
naredbo  je  hotel  privabiti  novih  delavnih  moči  v  državo.  — 
Dalje  je  odredil,  da  imajo  avstrijski  škofje  poslušati  svojega 
cesarja,  s  čemer  je  omejil  njihovo  odvisnost  od  rimskega 
papeža.  Škofijam  je  določil  nove  meje  po  političnih  okrajih, 
ne  po  dekanijah,  vse  notranjeavstrijske  dežele  pa  je  združil 
v  nadškofijo  s  sedežem  v  Gradcu. 

Zelo  kruto  je  zadel  cesarjev  ukaz  samostane.  Cesar 
je  menil,  da  so  vsi  samostani  nepotrebni,  ki  se  ne  pečajo 
s  šolstvom,  bolniško  postrežbo  ali  pa  z  dušnim  pastirstvom 
ter  jih  je  po  vrsti  zapiral.  Premoženje  odpravljenih  samostanov 
so  uradniki  popisali  in  cesar  je  osnoval  iz  njega  verski 
zaklad,  iz  katerega  naj  bi  se  plačevali  troški  za  ureditev 
novih  župnij,  za  zidanje  cerkva  in  za  razne  druge  cerkvene 

1  Najmanj  pravic  je  dovolil  Jožef  II.  zidom,  a  tudi  Žide  je  rešil 
vsaj  nekaterih  ponižujočih  dolžnosti,  zato  pa  jim  je  ukazal,  da  si  morajo 
ponemčiti  svoje  židovske  priimke.  Današnji  „Rosenfeldi'',  „Tulpenheimi" 
itd.  imajo  svoje  priimke  večinoma  iz  jožefinske  dobe  —  Ko  se  je  raz- 
glasil tolerančni  edikt,  so  se  javili  na  mnogih  mestih  tajni  protestantje  k 
svojemu  izpovedanju,  na  Koroškem  kar  14.000  ljudi,  zlasti  v  Kanalski  in 
Ziljski  dolini. 

2  Na  novo  so  določili  dva  praznika,  sv.  Štefana  (26.  XII.)  in  sv.  Jo- 
žefa (19.  III.).  Sv.  Jožef  je  bil  že  izza  Leopolda  I.  deželni  patron  notranje- 
avstrijskih  dežel.  —  Ljudstvu  ni  bilo  po  volji,  da  so  mu  vzeli  toliko  praznikov, 
najmanj  pa  rokodelskim  pomočnikom,  ki  so  kaj  radi  praznovali.  —  Leta 
1752.  je  osnovala  vlada  s  papeževim  dovoljenjem  nadškofijski  sedež 
v  Gorici  ter  rešila  Goriškp  in  Primorsko  beneškooglejskega  vpliva  v 
cerkvenem  oziru. 

potrebe.  Iz  samostanskih  poslopij  so  nastajale  vojašnice,  bol- 
nišnice, šole,  ali  pa  jih  je  država  prodala.  Ostalim  samostanom 
je  dovolil  cesar  le  omejeno  število  redovnikov,  i) 

Glede  cerkvenih  obredov  in  drugih  običajev  je  bil 
cesar  mnenja,  da  se  ima  tudi  tukaj  kakor  povsod  kazati  varčnost. 
Cesarjeve  naredbe  so  določale,  naj  zavijajo  mrtvece  v  platno 
in  varčijo  z  deskami,  cerkvene  slavnosti  naj  se  vrše  po 
vsej  državi  istega  dne,  pri  božji  službi  naj  ne  gori  po  ne- 
potrebnem dosti  sveč  itd.^  Kljub  papeževemu  posredovanju 
je  vztrajal  cesar  ob  svojih  ukazih.  Neodvisne  duhovniške 
vlade  ni  bilo  več. 

Po  smrti  Jožefa  II.  je  zahtevala  duhovščina,  naj  se  po- 
vrnejo katoliški  cerkvi  zopet  nekdanje  pravice.  Cesar  Leo- 
pold II.  se  jim  je  vdal  v  nekaterih  točkah  ter  prepustil 
škofom  izobrazbo  duhovniškega  naraščaja  in  vpliv  v  verskih 
zadevah,  tolerančnega  edikta  in  verskega  zaklada  pa  jim  ni 
hotel  žrtvovati,  niti  ne  oživiti  odpravljenih  samostanov. 

9.  Prosveta  na  Slovenskem  v  18.  stoletju. 

Ideje  „prosvetljenega  stoletja"  so  prevzele  le  posame- 
zne izobražene  može,  ki  so  jih  širili  polagoma  med  višjimi 
meščanskimi  sloji,  nižjemu  ljudstvu  pa  so  ostale  večinoma 
tuje.  Preprosti  narod  je  čutil  sicer  precejšen  preobrat,  ki  se 

1  Na  Slovenskem  je  odpravil  Jožef  II.  celo  vrsto  slavnih  starih  samo- 
stanov, blizu  50,  s  čistim  premoženjem  okroglih  8  milijonov  gld.  Nekaj 
številk:  Leta  1872.  so  odpravili  na  Štajerskem  10  samostanov,  na 
Kranjskem  7,  na  Koroškem  5,  skupaj  22,  med  njimi  13  nunskih  Od  leta 
1783.  so  jih  zaprli  na  Štajerskem  še  22,  na  Kranjskem  7,  na  Koroškem 
14.  —  Knjige  samostanskih  knjižnic  so  prepeljali  v  glavna  deželna  mesta, 
deloma  pa  na  Dunaj.  Iz  knjig  kranjskih  samostanov  je  zasnovala  vlada 
leta  1791.  licealno  knjižnico  v  Ljubljani,  s  katero  je  zelo  ustregla 
dijaštvu  in  ukaželjnemu  občinstvu. 

2  Med  cerkvenimi  pastirji,  ki  so  soglašali  z  jožefinskimi  cerkvenimi 
reformami,  nam  je  omeniti  predvsem  ljubljanskega  škofa  grofa  Karla 
Herbersteina,  ki  je  kot  vdan  cesarjev  svetovalec  veliko  vplival  na  obliko 
teh  reform.  V  znamenitem  pastirskem  listu  (1783)  je  poučeval  svoje 
ljudstvo  o  cesarskih  naredbah,  glede  cerkvene  strpnosti,  odprave  samo- 
stanov, zakonskih  zadev  itd. 

je  izvršil  v  vseli  panogah  življenja  vsled  socialnih,  cerkveno- 
političnih  in  drugih  zakonodajskih  reform,  duševnega  gibanja 
prosvetljene  dobe  pa  ni  bil  deležen.  Slovensko  ljudstvo  je 
bilo  prehudo  propadlo,  da  bi  se  bilo  moglo  duševno  okre- 
piti sedaj  ob  dobrotah  splošne  prosvete,  kajti  omika  je  bila 
v  vseh  dobah  sila  nežna  cvetica,  ki  ne  more  vzkliti,  dokler 
ne  najde  dobrih  tal,  ugodnega  podnebja  in  vrtnarjeve  nege. 

Ostali  avstrijski  narodi  so  imeli  vsaj  nekaj  izobraženih 
stanov  in  bogatega  plemstva,  zanimajočega  se  za  jezik  in 
prosveto  svojega  ljudstva.  To  so  bili  njihovi  glavni  podpor- 
niki, pospešujoči  narodno  omiko  z  dobrimi  nasveti  in  z 
gmotno  pomočjo.  Slovenci  pa  niso  bili  tako  srečni.  Kar  je 
bilo  na  Slovenskem  plemstva,  je  bilo  narodni  prosveti 
v  škodo,  saj  je  živelo  in  bogatelo  ob  delu  slovenskega  člo- 
veka, pri  tem  pa  ni  nikdar  imelo  zanj  srca  ter  je  rajši  po- 
speševalo moč  tujega  duha  in  tuje  kulture.  O  slovenskem 
meščanstvu  še  v  18.  stoletju  ni  niti  govora;  meščan  in 
tržan  sta  prezirala  svojega  slovenskega  okoličana,  dasiravno 
sta  imela  le  njega  hvaliti  za  svoje  premoženje.  A  tudi  med 
duhovništvom  iščemo  v  18.  stoletju  v  mnogih  sloven- 
skih okrajih  zastonj  moža,  ki  bi  se  bil  čutil  Slovenca  in  bi 
bil  voljan  storiti  kaj  v  prid  slovenske  prosvete. 

Prosvetljena  vladarja  Marija  Terezija  in  Jožef  II.  sta 
preosnovala  ljudsko  in  višje  šolstvo,  a  dala  sta  mu  po- 
polnoma nemški  značaj.  Prej  je  država  zanemarjala 
šolstvo,  češ,  da  je  šola  cerkvena  zadeva,  ki  si  jo  naj 
oskrbuje  cerkev  sama.  Ko  pa  se  je  v  18.  stoletju  pojavila 
nujna  potreba  šolske  preosnove,  si  je  prilastila  država  pra- 
vice nad  šolstvom  in  Marija  Terezija  ga  je  podržavila  leta 
1770.*  Splošnega   pouka  pa  še  takrat  ni  uvedla  vlada,  kajti 

1  Leta  1770.  je  obiskovalo  šolo  jedva  #/0  otrok.  —  Ljubljana  je 
imela  takrat  dve  .nemški"  šoli,  v  katerih  so  se  učili  dečki  in  deklice 
citati,  pisati  in  računati;  v  uršulinskem  samostanu  so  se  učila  dekleta 
krščanskega  nauka  začetkoma  tudi  v  slovenskem  jeziku.  —  Ljub- 
ljana si  je  vzdrževala  dva  mestna  učitelja,  ki  sta  živela  ob  skromni  šol- 
nini po  34  krajcarjev  četrtletno  za  vsakega  učenca. 

cesarica  je  bila'  mnenja,  da  naj  prejme  vsak  podložnik  samo 
toliko  izobrazbe,  kolikor  je  primerno  in  potrebno  za  njegov 
stan  in  poklic.  Opat  Ignac  Felbiger  je  sestavil  (1774)  nov  učni 
načrt,  po  katerem  bi  se  naj  osnovala  ljudska  („nemška") 
šola  v  vsakem  mestu,  trgu  in  v  vsaki  župniji,  po  večjih  mestih, 
zlasti  v  vsakem  glavnem  mestu  pa  še  vzorna  ali  normalna 
šola.^  Obenem  so  preosnovali  gimnazijski  in  visokošolski 
pouk.  —  Ti  hvalevredni  načrti  glede  ljudskega  šolstva  pa 
se  niso  dali  popolnoma  izvršiti;  zlasti  po  naših  pokrajinah 
se  je  razvijalo  šolstvo  sila  počasi  in  je  bilo  še  za  Jožefa  II. 
prav  neznatno  kljub  ukazu,  da  si  naj  vsaka  župnija  osnuje  šolo.^ 

Jožef  II.  je  gojil  željo,  da  bi  se  naučili  vsi  podlož- 
niki  pisati,  citati  in  nekaj  računiti  in  je  odredil,  da  mora 
vsak  otrok  sedem  let  obiskovati  šolo.  Ker  pa  je  primanjko- 
valo povsod  zmožnih  učiteljev  in  primernih  šolskih  prostorov, 
se  tudi  ta  zakon  ni  mogel  udejstviti.  Nadzorništvo  šol  je 
poveril  Jožef  II.  posvetnim  možem,  večinoma  državnim  urad- 
nikom. Višjih  šol  pa  cesar  ni  posebno  čislal  in  je  nekatere 
celo  odpravil,  ker  so  se  mu  zdele  nepotrebne;  visoke  šole 
bi  naj  služile  samo  državi  ter  ji  vzgajale  potrebno  število 
uradnikov,  vse  drugo  znanstvo  pa,  ki  ne  služi  temu  prakti- 
čnemu namenu,  ni  koristno  in  je  torej  odveč.^ 

Jožefinski  šolski  preosnovi  se  je  protivilo  duhovstvo 
in  ljudstvo,  zato  je  kmalu  propadla,  poznejša  vlada  pa  je 
izročila  šolstvo  zopet  popolnoma  duhovstvu  in  uradništvu. 
Preteklo  je  dokaj  desetletij,  preden  se  je  lotila  javna  uprava 
iznova  ureditve  šolstva. 


1  Ljubljansko  normalko  so  ustanovili  1774. 

2  A  še  one  redke  šole,  kar  jih  je  bilo  na  kmetih,  niso  bile  plemstvu 
po  volji.  Kranjski  stanovi  so  zahtevali  leta  1790.,  naj  pusti  vlada  šole 
samo  mestom  in  trgom,  a  še  tem  le  „po  potrebi*.  Novomeški  dekan 
Martin  Jebačin  je  smatral  šolo  sploh  za  nepotrebno  reč,  saj  so  baje  bebci 
srečnejši  v  življenju  ko  učenjaki. 

3  Tudi  Ljubljana  je  imela  v  tej  dobi  že  svojo  visoko 
šolo.  Od  leta  1762.  je  bila  v  Ljubljani  zdravniška  (kirurgična)  šola,  ki 
so  jo  odpravili  leta  1850. 

Kdor  hvali  napredek  šolstva  v  prosvetlfeni  dobi,  hvali 
le  napredek  nemškega  šolstva.  Slovenskemu  jeziku  je  zase- 
kala preosnova  Marije  Terezije  in  Jožefa  II.  hudo  rano,  ker 
so  smeli  učitelji  v  teh  šolah  poučevati  samo  v  nemškem 
jeziku.  Vsa  država  b'  naj  bila  tudi  v  tem  oziru  enotna,  da  bi 
se  govoril  v  njej  eden  edini  jezik,  namreč  nemški,  ki  ga  je 
proglasila  vlada  za  državni  občevalni  in  uradni  jezik.  Ljud- 
ska šola  naj  bi  začela  in  deloma  dovršila  ponemčenje  ne- 
nemških  narodov  v  državi.  Jožef  II.  je  odredil  kmalu  po  na- 
stopu vlade,  da  mora  znati  nemški  vsak  učenec,  ki  želi  vsto- 
piti v  kako  višjo  šolo,  da  bi  omejil  na  tak  način  naraščanje 
slovanske  inteligence.  Leta  1787.  je  prepovedoval  celo  spre- 
jemanje dečkov  v  rokodelski  uk,  ki  niso  obiskovali  vsaj  dve 
leti  nemške  normalne  šole,  samostanom  pa  je  tudi  strogo 
nakazal,  da  ne  smejo  imeti  drugačnih  šol  ko  nemških.  Kot 
edini  učni  jezik  na  vseh  visokih  šolah  je  proglasila  cesarjeva 
naredba  nemščino  že  leta  1784. 

Razumljivo  je  torej,  da  ni  imela  vsa  ta  šolska  preo- 
snova za  Slovence  niti  majhne  vrednosti  in  koristi,  saj  je 
poučevanje  slovenskih  otrok  v  tujem  jeziku  nenaravno,  kar 
potrjujejo  vsi  dobri  vzgojevalci  in  učitelji.^  Naši  bistrejši 
šolniki,  na  pr.  Blaž  Kumerdej,  prvi  ravnatelj  ljubljanske 
normalke,  Jurij  Japelj  in  dr.  so  kmalu  uvideli,  da  ni  mo- 
goče doseči  nobenih  uspehov  v  takih  šolah.  Vlada  je  morala 
polagoma  popuščati  in  dovoljevati  vsaj  pouk  katekizma  v 
materinskem  jeziku. 

Slovenskemu  ljudstvu  so  koristile  mnogo  več  jožefinske 

socialne  reforme  ko  preosnova  šolstva.  Osvoboditev  kmeta  iz 

osebne  sužnosti  ni  bila  le  dobrota  kmetskemu  stanu  vobče, 

1  Slavni  češki  vzgojitelj  Komensky,  ki  je  kot  najboljši  pedagog, 
kar  so  jih  kdaj  rodile  avstrijske  dežele,  dobro  poznal  otroško  dušo,  je 
odločno  zavrgel  v  ljudski  šoli  pouk  v  tujem  jeziku  Vedel  je,  da  ovirajo  ^ 
izobrazbo  tuji  jeziki  v  šoli,  ki  ga  otroci  ne  razumejo.  Nenaravna  in  škod- 
ljiva je  torej  bila  vsaka  naredba  Marije  Terezije  in  Jožefa  II.,  ki  je  silila 
naši  mladini  tuj  jezik  in  tuje  učitelje,  ki  niso  mogli  povedati  in  razlagati, 
česar  je  bilo  mladini  treba. 

temveč  v  posebni  meri  še  vsemu  slovenskemu  narodu,  vsem 
avstrijskim  Slovanom.  Jožef  II.  je  presekal  vezi,  vsled  katerih 
se  dotlej  slovenski  človek  ni  smel  ganiti  z  doma  in  ki  so  mu 
zapirale  pot  k  prosveti.  Vladar  seveda  ni  mogel  niti  slutiti, 
kakšne  posledice  bo  imela  ta  preosnova  za  slovenstvo.  Cvet 
naše  kmetske  mladine  je  smel  vstopati  odslej 
v  srednje  in  visoke  šole,  kjer  se  je  izobraževal 
sicer  v  tujem  jeziku  in  duhu,  a  mnogi  možje  so 
se  vračali  zopet  med  s  voj  e  Ijud  stvo  kot  duhov- 
niki, učitelji,  zdravniki  in  pravniki,  v  srcu  so 
si  hranili  ljubezen  do  svojega  zanemarjenega 
naroda,  do  materinskega  jezika  ter  so  budili  z 
besedo  in  knjigo  rojake  knovemu  prosvetnemu 
življenju  in  k  narodni  zavednosti.  Brez  Jožefa  II. 
bi  bili  ostali  Slovenci  morebiti  še  dolgo  dolgo  zaničevano 
hlapčevsko  ljudstvo  brez  vseh  višjih  stanov  in  zagovornikov, 
kakor  so  bili  do  njegove  dobe. 

Kar  je  izšlo  učenjakov  iz  slovenskih  dežel  v  18.  sto- 
letju, so  pisali  skoro  brez  izjeme  le  v  latinskem  in  nemškem 
jeziku.  Skoro  nobenemu  ni  prišlo  niti  na  um,  pisati  v  ma- 
terinskem jeziku,  dasiravno  je  gojil  marsikateri  izmed  njih 
gorečo  ljubezen  k  svojemu  narodu,  kakor  n.  pr.  Ivan  Po- 
povič  (t  1774),  ki  ga  štejejo  med  največje  avstrijske  uče- 
njake 18.  stoletja.  Slovenec  Ga š par  Roj  ko  (t  1807)  se 
je  proslavil  z  učenimi  spisi  o  cerkveni  zgodovini,  Liskovnik 
pa  kot  geograf  in  kartograf.  Med  avstrijskimi  pedagogi  za- 
vzemata častno  mesto  Slovenca  Anton  in  Jožef  Špendou, 
z  izbornimi  zgodovinarji,  pravniki  in  bogoslovci  pa  se  je 
ponašala  naša  domovina  zlasti  ob  začetku  18.  stoletja,  ko 
so  se  združili  ljubljanski  znanstveniki  v  »akademijo  delavnih". 
Akademiki  dr.  Gregor  Dolničar,  Ludovik  Schon- 
leben  in  drugi  so  si  osnovali  javno  znanstveno  knjižnico, 
da  bi  pripravljali  prijateljem  znanstva  polagoma  učeno  gradivo.' 

1  Ko  se  je  leta  1725.  razšla  , akademija  delavnih,*  je  prevzel  nji- 
hovo knjižnico  škof  za  bogoslovno  semenišče,  kjer  pa  ni  bila  več  javna 
kljub  prvotnemu  namenu  ustanovnikov. 

Spisali  so  precej  znanstvenih  knjig  bogoslovne  in  zgodovinske 
vsebine,  zlasti  Dolničar  (t  1719),  ki  je  v  kakih  20  knjigah 
nadaljeval  Valvazarjevo  delo,  nanašajoče  se  na  domačo  zgodo- 
vino. Leta  1710.  je  jel  profesor  državnega  prava  dr.  Bogataj 
prvič  v  Ljubljani  javno  predavati  o  svoji  stroki.  —  V  pro- 
svctljeni  dobi  so  poskusili  prijatelji  vede  obuditi  nekdanjo 
akademijo  in  tako  najdemo  leta  1781.  novo  znanstveno 
družbo;  njeni  člani  Juri  Japelj,  Anton  Linhart, 
O.  Marko  Pohlin  in  Blaž  Kumerdej  so  se  proslavili 
kot  slovenski  pisatelji.  O  skupnem  delovanji!  teh  akademikov 
pa  nimamo  poročil.  Na  duševni  razvoj  je  takrat  že  precej 
vplivala  lice  al  na  (c.  kr.  študijska)  knjižnica  v  Ljub- 
ljani. ' 

Ljubljansko  filharmonično  društvo  je  v  osem- 
najstem stoletju  slovelo  daleč  po  svetu.  Nastopalo  je  cesto 
na  javnih  veselicah  na  Ljubljanici  in  v  mestu  z  godbo  in 
petjem  in  proizvajalo  rado  skladbe  domačih  skladateljev 
Hoffera,  Omerse,  Hočevarja,  Blatnika  itd. 

Domačih  umetnikov  štejemo  Slovenci  v  osemnajstem 
stoletju  pičlo  število.  K  večjim  cerkvenim  in  posvetnim  stav- 
bam so  klicali  najrajši  laške  stavbenike  in  slikarje,  ob  ka- 
terih so  se  šolali  domačini.  Slikarja  Valentin  Mencinger 
(t  1759)  in  Franc  Jelovšek  sta  naslikala  veliko  samo- 
stojnih umetnih  slik  za  cerkve  in  posvetnim  naročnikom,  toda 
nista  si  vzgojila  nobenega  sebi  enakega  umetnika  in  vsled 
tega  ni  bilo  po  njuni  smrti  na  Slovenskem  dolga  leta  no- 
benega imenitnega  domačega  slikarja.  —  V  dobi  Jožefa  II. 
se  je  godilo  vobče  umetnosti  slabo,  kajti  cesar  ni  imel 
pravega  čuta  ne  za  njo,  ne  za  zgodovinske  spomenike.  Iz 


1 


Ko  je  pogorel  leta  1774.  jezuitski  koleg  v  Ljubljani,  so  rešili  le 
malo  knjig  bogate  jezuitske  knjižnice  in  te  je  podarila  cesarica  Marija 
Terezija  liceju  kot  licealno  knjižnico.  Za  Jožefa  II.  so  pomnožili  to  knjiž- 
nico z  darovi  raznih  oseb,  nakupom  (vsako  leto  za  300  gld.)  in  s  knji- 
gami in  rokopisi  odpravljenih  samostanov,  iz  katerih  pa  si  je  precej  dra- 
gocenosti izbrala  dunajska  dvorna  knjižnica. 

krasnih  samostanskih  stavb  in  ličnih  gradov  so  nastajale 
takrat  kasarne,  znamenite  umetniške,  zlasti  slikarske  zbirke 
odpravljenih  samostanov  pa  so  prodajali  člani  cenilnih  ko- 
misij po  sramotnih    cenah   ter  jih   razpečali  po  vsem    svetu. 

Slovenskemu  jeziku  je  prosvetljena  doba  kruta 
mačeha.  Res  je  sicer,  da  se  je  zdelo  celo  vladi  primerno 
izdajati  vse  važnejše  zakone  in  naredbe  poleg  nemškega 
besedila  tudi  v  slovenskem  prevodu,  ki  stoji  cesto  na  prvem 
mestu,  vendar  se  je  zdelo,  da  že  dolgo  ni  bilo  s  sloven- 
ščino tako  žalostno,  kakor  v  osemnajstem  stoletju.  Slabo  so 
gojili  jezik  že  150  let,  primanjkovalo  mu  je  navidez  besed 
za  mnoge  pojme,  nemških  in  laških  besed  pa  je  v  neka- 
terih narečjih  že  kar  mrgolelo.  Nekateri  rodoljubi  prizna- 
vajo očitno,  da  vsled  tega  ne  pišejo  slovenski,  ker  je  njihov 
materinski  jezik  tako  zanemarjen,  da  ne  morejo  v  njem 
jasno  povedati  svojih  misli.  Zdelo  se  jim  je  nemogoče,  da 
bi  mogel  kdaj  slovenski  jezik  doseči  častno  mesto  med 
evropskimi  jeziki,  pač  pa  je  marsikdo  izmed  rodoljubov 
videl  že  blizu  ono  dobo,  ko  bo  izginil  slovenski  jezik  z 
zemeljskega  površja.  Nekateri  pisatelji  pa,  ki  niso  obupali 
in  ki  se  niso  ustrašili  jezikovne  revščine,  so  si  pomagali 
cesto  na  čuden  način:  pačili  in  kvarili  so  jezik  na  vse 
pretege,  izmišljali  nove  besede,  kovali  izraze  brez  ozira  na 
narodno  govorico  in  popravljali  po  svojem  slabem  okusu 
celo  to,  kar  so  našli  pri  narodu  dobrega.  Gotovo  je  v  tem 
precej  njihove  lastne  malomarnosti,  ker  se  niso  ozirali  po 
starejših  slovenskih  pisateljih,  n.  pr.  protestantih  šestnajstega 
stoletja,  pri  katerih  bi  se  bili  lahko  prepričali,  da  ni  nikakor  pre- 
težko pisati  v  lepem  slovenskem  jeziku.  O.  Marko  Po  h  lin 
in  njegovi  vrstniki,  ki  so  vsi  vkup  strahovito  počenjali  s 
slovenščino,  niso  hoteli  niti  ničesar  vedeti  o  kakem  dobrem 
vzoru,  n.  pr.  o  Bohoričevi  slovnici. 

Skoro  vse  slovenske  knjige,  kar  so  jih  izdali  pisatelji 
18.  stoletja,  so  služile  cerkvenim  in  verskim  namenom.  Pi- 
satelji so  z  nekoliko  izjemami  sami  duhovniki,  ki  niso  čutili 

posebne  potrebe  pisati  za  zabavo  in  posvetni  pouk.  O.  P  o- 
h  1  i  n,  ki  je  kazal  dobro  voljo  v  pisanju  zabavnih  in  šolskih 
knjižic,  je  skladal  celo  posvetne  pesmi,  istotako  Juri  Ja- 
pclj  in  še  nekateri  njuni  vrstniki;  te  pesmi  pa  so  brez 
vrednosti  in  niso  dosegle  svojega  namena,  da  bi  izpodrinile 
slovenske  narodne  pesmi,  ki  so  se  zdele  tem  možem  pre- 
posvetne  in  grešne.  Zelo  važna  knjiga  pa  je  slovensko 
Sveto  pismo,  ki  ga  je  prevedel  Japelj  (1784  —  1802). 
Koncem  18.  stoletja  je  izšlo  nekaj  poučnih  knjig  o  zdra- 
vništvu  in  gospodarstvu,  v  Slovenskih  goricah  pa  so  se  širile 
vesele  popevke  Leopolda  Volkmerja.  —  Takrat  so 
dobili  Slovenci  nenadoma  plemenitega  podpornika,  barona 
Žigo  Cojza,  bogatega  ljubljanskega  veletrgovca,  ki  je 
zbiral  v  svoji  gostoljubni  hiši  takratne  rodoljube  ter  jih 
navduševal,  naj  delujejo  za  ljudstvo,  naj  pišejo  koristne 
in  zabavne  knjige  v  narodnem,  lahko  umljivem  jeziku.  Tako 
je  vzgojil  baron  Cojz  slovenskemu  narodu  vrsto  imenitnih 
mož.  Valentin  Vodnik  je  jel  na  Cojzovo  prigovarjanje 
izdajati  slovensko  pratiko  in  urejevati  »Ljubljanske  novice", 
prvi  slo  venski  časnik,  ki  je  izhajal  v  letih  1797  —  1800. 
Da  se  ponašamo  z  Vodnikom  kot  prvim  umetnim  sloven- 
skim pesnikom,  je  istotako  največ  Cojzova  zasluga.  —  V 
Cojzovi  hiši  se  je  navzel  rodoljubnega  navdušenja  tudi 
Anton  Linhart,  ki  se  je  lotil  preiskovanja  slovenske 
zgodovine  in  spisal  prvi  slovenski  gledališki  igri 
(Županova  Micka"  1789  in  „Veseli  dan  ali  Matiček  se  ženi" 
1790),  ki  so  ju  igrali  v  Ljubljani  in  pozneje  po  vsem  Slo- 
venskem z  velikim  uspehom.  —  S  Cojzom  je  občeval  tudi 
Juri  Japelj  in  njegova  hiša  je  vzgojila  učenjaka  jeziko- 
slovca Je  me  j  a   Kopitarja. 

Leta  1795.  je  jel  predavati  duhovnik  Janez  Debevec 
ljubljanskim  bogoslovcem  slovensko  slovnico  in  skušal  tako 
osnovati  prepotrebno  stolico  slovenskega  jezika  v  Ljubljani. 
Poskus  pa  se  tokrat  še  ni  posrečil,  kajti  vojno  leto  1797. 
je  povzročilo  konec  predavanj. 

Pisatelji  in  rodoljubi,  živeči  koncem  18.  stoletja,  so 
polagali  temelje  slovenski  omiki  in  preporodu  slovenskega 
ljudstva.  Prosvetljeno  stoletje  ni  bilo  naklonjeno  njihovim 
stremljenjem,  toda  zavest,  da  trpi  narod  krivico,  jih  je  vzpod- 
bujala k  delu,  da  so  pripravljali  narod  k  splošnemu 
preporodu. 

ruijuunu  znanstven 
knjižnica. 


^m 


^  Izdaja  Slovenska  Šolska  Matica. 

2.  zvezek.     3.  snopič. 

Zgodovina  Slovencev. 

Devetnajsto  stoletje. 
Spisal  dr.  Ljudevit  Pivko. 


b 


::  V  Ljubljani  1911. 

NatisnUa  .Učiteljska  tiskarna"  v  Ljubljani 


i 


Šesta  doba. 


Slovenci  v  19.  stoletju. 

Pregled: 

Začetek  19.  stoletja  je  nalagal  državljanom  obilo  gmot- 
nih žrtev  in  ni  obetal  nič  dobrega.  Slovenski  rodoljubi  — 
bilo  jih  je  malo  —  so  se  nadejali  lepše  bodočnosti  po 
upravnih  reformah  francoske  vlade,  ki  je  štiri  leta  (1809 
do  1813)  upravljala  ilirske  pokrajine.  Po  odhodu  Francozov 
je  avstrijska  vlada  ovirala  vsa  stremljenja  narodov,  a 
vendar  ni  mogla  zadušiti  zahtev  po  gospodarskih  olajšavah, 
socijalnih  reformah,  narodnih  pravicah  in  politični  svobodi: 
pripravljal  seje  preobrat  vsega  javnega  življenja  V  vihar- 
nem letu  1848,  slovensko  ljudstvo  ni  pokazalo  dovolj 
zrelosti;  posamezni  narodni  voditelji  so  se  živahno  udele- 
ževali javnega  gibanja  in  skušali  prodreti  z  lastnim  na- 
rodnim programom,  a  zastonj  je  bil  ves  trud.  Pač  pa  se  je 
krepila  odslej  zavednost  ljudstva  bolj  in  bolj  in  nihče  ni 
mogel  več  ovirati  njegovega  duševnega  in  gospodarskega 
napredka.  V  ustavni  dobi  so  se  gibali  Slovenci  mnogo 
živahneje.  Po  vseh  pokrajinah  je  ljudstvo  oživelo,  v  društvih, 
v  šolstvu,  književnosti  in  v  gospodarstvu  opažamo  nagel 
napredek.  Korakoma  dobiva  slovenski  jezik  po  težkih  borbah 

v  šolah  in  uradih  svoje  mesto.  V  zadnjih  desetletjih  raz- 
cepljajo  ostri  strankarski  boji  slovensko  narodno  moč,  a 
vendar  kljub  domači  needinosti  in  neizvršeni  narodni  enako- 
pravnosti je  zajamčen  obstanek,  razvoj  in  napredek  sloven- 
skega naroda. 

1.  Na  pragu  19.  stoletja. 

Razlika  med  Slovenci  in  njihovimi  sosedi  je  naraščala, 
čim  bolj  je  napredovala  evropska  omika,  in  je  bila  koncem 

18.  stoletja  že  zelo  občutna.  Prosvetljeno  stoletje  je  vzgojilo 
evropskim  narodom  vsaj  v  mestih  duševno  čile  in  zavedne 
stanove,  slovensko  ljudstvo  pa  je  še  vedno  životarilo  v  pod- 
ložnih vaseh    brez   duševnih   voditeljev  in  tako  ga  je  našlo 

19.  stoletje  v  bednem  položaju,  za  katerega  ga  ni  nihče  za- 
vidal. Naše  ljudstvo  ni  moglo  razumevati  velikih  dogodkov 
ob  začetku  19.  stoletja  in  je  kazalo  tudi  malo  zanimanja  za 
takratne  važne  izpremembe.  Saj  bi  iskali  celo  med  sloven- 
skimi izobraženci  te  dobe  zaman  človeka,  ki  bi  o  njem  smeli 
trditi,  da  je  umeval  poslanstvo  svojega  naroda  in  da  je  kot 
voditelj  resno  skušal  dvigniti  duševno  stanje  Slovencev  na 
ono  stopnjo,  ki  bi  bila  tistemu  času  primerna. 

Kako  pa  je  bilo  drugod?  Po  Francoskem  je  završala 
narodna  revolucija  in  demokratska  načela  so  nastopila  odtod 
svojo  zmagovalno  pot  po  Evropi.  Gospodujoči  stanovi  so 
se  jeli  bati  za  svoje  stare  pravice  in  tudi  vladarske  rodovine 
je  prešinil  strah,  da  jih  ne  zadene  žalostna  usoda  francoskega 
prestola.  Treba  je  bilo  z  vso  silo  zatirati  nevarne  vplive, 
prihajajoče  s  Francoskega  in  budeče  samozavest  v  narodih. 

Avstrijska  vlada  je  občutila  najprej  pretečo  nevarnost. 
Država  ni  bila  še  celo  mirna  po  nevihti,  ki  jo  je  bila  pre- 
tresla po  naglih  reformah  Jožefa  II.  Med  tem  pa  je  konec 
monarhije  in  preobrat  družabnih  razmer  na  Francoskem  za- 
hteval še  večje  pozornosti,  da  ne  premoti  tudi  domačih  na- 
rodov  želja   po   politični   svobodi   in   upravi   javnih   zadev. 

—    218     — 

{ 


Cesarju  Francu  I.  (1792—1835)  je  bila  zoprna  vsaka  misel 
na  kakršnokoli  izpremembo,  zato  je  menil,  da  ne  sme  mirno 
čakati  in  samo  opazovati,  kaj  počenjajo  Francozi.  V  tej  misli 
so  ga  podpirali  bojaželjni  in  kratkovidni  svetovalci  in  tako 
so  potegnili  Avstrijo  v  dolgotrajne  iii  silno  drage  vojne 
proti  Francozom.  Velika  samozavest  avstrijskih  državnikov 
pa  ni  bila  upravičena,  kajti  kmalu  se  je  pokazalo,  da  so 
podcenjevali  francosko  brambno  moč.  Francoski  vojskovodje 
so  vodili  svoje  vojske  od  zmage  do  zmage  in  zlasti  Na- 
poleon je  v  mnogih  bitkah  omajal  ugledno  stališče  av- 
strijske države:^  Nekolikokrat  je  morala  Avstrija  po  hudih 
porazih  skleniti  mir,  a  vendar  ni  vlada  opustila  svojih  načel, 
ki  bi  bila  kmalu  stimoglavila  državo  v  pogubo.  Gotovo  je 
bil  pogrešek,  da  je  hotela  vlada  nadaljevati  vojno  tudi  tedaj, 
ko  ni  bilo  več  sredstev,  ne  upanja  na  zmago  in  ko  so  bili 
narodi  vsled  vojn  že  utrujeni. 

Francoska  republika  se  je  preustrojila  po  Napoleonovih 
zmagah  v  cesarstvo;  nato  si  je  nadel  tudi  Franc  1.(1804.) 
naslov  ^avstrijskega  cesarja",  ker  je  čutil,  da  razpada  staro 
nemško  cesarstvo  vsled  nezanesljivosti  nemških  knezov  in  da 
je  torej  naslov  »nemškega  cesarja"  le  še  prazna  čast. 

Avstrija  je  zelo  oslabela  vsled  denarne  stiske,  trdih 
pogojev  novega  miru  (1805)  in  vsled  velikih  bojnih  kontri- 
bucij,  a  vendar  se  je  ohrabrila  še  enkrat  (1809)  k  brez- 
uspešnemu boju.  ^  Po  najhujšem  miru,  kar  jih  je  kdaj  skle- 
nila naša  država  (Dunaj,  14.  oktobra  1809),  so  zasedli 
Francozi  vse  slovenske  pokrajine  razen  Štajer- 
skega in  spodnjega  Koroškega. 

Od  zadnjih  turških  navalov  sem  ni  bilo  nobene  velike 
sovražne  vojske  na  slovenskih  tleh.  Spomladi  leta  1797.  pa 


1  Izmed  Slovencev,  ki  so  se  odlikovali  v  bojih  na  avstrijski  strani, 
ne  smemo  prezreti  Jurija  Vege,  ki  je  prejel  že  leta  1793.  kot  topničarski 
major  red  Marije  Terezije. 

2  Tega  leta  (1809)  so  se  odlikovale  naše  pogumne  posadke  v 
Naborjetu  in  Predelu;  ti  trdnjavici  sta  dobili  ime  koroških  Termopil. 

so  prikorakali  prvič  Francozi  k  nam  in  v  naslednjih  letih 
(1800,  180(>.  lcS09)  so  se  valile  večkrat  francoske  in  enkrat 
tudi  ruske  kolone  preko  slovenske  zemlje.  Ljudstvo  se  je 
zelo  balo  tujega  vojaštva.  Saj  je  bilo  tudi  zares  težavno 
oskrbovati  francoske  vojake,  ki  pogostoma  niso  imeli  niti 
redne  obleke  in  ki  so  si  radi  jemali  s  seboj  na  svoje  vo- 
jaške pohode  žene  in  otroke.  Kraševci  so  bežali  leta  1797. 
pred  njimi,  živino  so  zapodili  v  gozdove  in  poskrili  imetje 
po  votlinah. 

Dolgotrajne  vojne  so  vplivale  zelo  pogubno  na  gospo- 
darstvo in  duševno  stanje  naših  dežel.  Državna  uprava  je 
morala  skrbeti  predvsem  za  močno  armado:  nabavljanje  vo- 
jaških potrebščin  in  denarja  ji  je  bila  glavna  skrb,  vse  drugo 
se  ji  je  zdelo  v  tej  dobi  manjše  važnosti.  V  kulturnih  vpra- 
šanjih je  vodilo  državne  upravitelje  geslo  „varčnost".  Nič 
se  ne  smemo  čuditi,  če  ne  slišimo  o  nobenih  važnih  upravnih 
reformah,  o  nobenih  koristnih  napravah  v  tej  dobi.  Vlada  je 
sicer  priznavala,  da  je  Avstriji  nujno  treba  notranjih  pre- 
osnov,  toda  kakšnih?  Po  francoskem  vzgledu  gotovo  ne  f 
Na  dvoru  je  prevladala  konservativna  stranka,  ki  je  povdar- 
jala,  da  mora  ostati  vse  pri  starem,  češ,  reforme  bi  bile  bas 
sedaj  nevarne  in  pogubne.  Vsled  vojn  se  je  itak  moralo 
odlagati  kulturno  delo.  Le  v  organizaciji  vojaštva  se  je  sto- 
rilo nekaj  malega.  Leta  1802.  so  znižali  vojaško  službo,  ki 
je  bila  dotlej  še  vedno  dosmrtna,  na  14  let.  Med  2.  in  3. 
okupacijo  je  začel  nadvojvoda  Ivan  organizovati  domo- 
b  r  a  n  s  t  v  o.  ^ 


•  Vsi  možje  med  18.  in  45.  letom,  ki  niso  služili  v  vojski,  naj  bi 
se  uvrstili  med  domobrance.  Ti-le  naj  bi  se  vadili  v  orožju  po  nedeljah 
in  praznikih.  Z  razglasi  in  pesmimi  so  navduševali  ljudstvo  za  obrambo 
domovine  in  po  nemških  zgledih  je  tudi  naš  pesnik  Vodnik  pisal  in  pre- 
vajal pesmi  slovenskim  brambovcem  („Pesmi  za  brambovce",  1809).  — 
Nade  glede  domobranstva  se  takrat  niso  izpolnile.  Nabralo  se  je  sicer  pre- 
cej mladeničev,  a  vendar  ne  toliko,  kolikor  so  jih  pričakovaH  organizatorji. 
Brambovci  so  dobivali  staro,  deloma  neporabno  orožje,  in  so  bili  pre- 
malo izvežbani,  da  bi  se  bili  mogli  uspešno  meriti  s  francoskim  vojaštvom. 

Iz  denarnih  zadreg  se  je  skušala  vlada  izviti  z 
novimi  davki  in  posojili.  S  temi  sredstvi  je  nadaljevala 
vojno.  Koncem  leta  1809.  je  ukazala,  da  se  ji  ima  oddati 
zlatnina  in  srebrnina,  kolikor  je  lahko  pogrešajo  cerkve  in 
drugi  lastniki.  Mnogo  umetnin  so  takrat  pretehtali,  prelili  v 
denar  in  jih  zamenjali  za  bankovce,  državi  pa  kljub  temu 
ni  odleglo.  Denarja  je  bilo  vedno  premalo  in  vlada  je  se- 
gala po  drugačni  pomoči.  V  ogromnih  množinah  je  izdajala 
papirnati  denar,  ki  ga  je  bilo  1810.  že  900  milijonov.  Vred- 
nost srebra  je  padla  in  upravitelje  je  postajalo  strah,  kaj  bo, 
ko  država  že  ni  več  zmagovala  niti  obresti  velikanskega  dolga. 
Iz  denarne  zagate  ni  bilo  več  rešitve  in  vlada  je  izdala 
(1811.)  finančni  patent,  ki  je  vzel  bankovcem  štiri  petine 
vrednosti.  Ta  polom  je  imel  grozne  gospodarske  posledice, 
kajti  mahoma  so  se  blagu  izpremenile  cene  in  vrednost 
premoženja  je  strašno  padla.  Kmetom  je  manjkalo  služin- 
čadi  in  delavcev,  kruha,  živine  in  denarja.  Denarja  drugod 
ni  bilo  dobiti  ko  pri  oderuhih.  Ubožali  so  zlasti  oni  kraji, 
ki  jih  je  bila  obiskala  vojska,  kajti  tam  ni  bilo  one  škode 
dovolj,  kar  so  je  napravile  zahtevane  kontribucije  in  kar  je 
odneslo  vojaštvo,  temveč  uničena  je  bila  deloma  tudi  žetev 
in  požar  je  bil  upepelil  mnogo  vasi.  Leta  1811.  so  imeli 
naši  kmetje  na  nesrečo  še  zelo  slabo  letino. 

V  teh  nemirnih  dobah  si  naš  človek  ni  bil  posebno 
varen  svojega  imetja.  Zlasti  po  Kranjskem  in  po  Primorju 
ni  bilo  javne  varnosti.  V  velikih  kranjskih  gozdovih  se  je 
skrivala  rokovnjaška  druhal,  ki  ji  ni  bilo  lahko  priti 
do  živega,  dasiravno  so  kmetje  vrlo  podpirali  vojaštvo  proti 
njej.  Rokovnjači  so  jemali  in  kradli  po  vaseh  blago  in  ži- 
vino, tupatam  celo  otroke  bogatih  ljudi  ter  jih  prodajali 
zopet  staršem  za  drago  odkupnino.  Bogati  posestniki  so  pla- 
čevali rokovnjačem  iz  strahu  pred  njimi  precejšnji  davek,  da 
bi  imeli  mir.  Na  najslabšem  glasu  so  bili  istrski  razbojniki. 

Zdi  se,  da  vlada  ni  preganjala  nasilnih  razbojnikov 
tako  energično  kakor  one  meščanske   nezadovoljneže,  ki  so 

si  upali  obsojati  javno  državno  upravo  in  gospodarstvo. 
Avstrijska  tajna  in  javna  policija  je  skrbno  motrila  vse, 
kar  se  je  kje  jjjodilo,  govorilo  in  pisalo,  kajti  vlada  je  slu- 
tila, da  je  izobraženo  meščanstvo  naklonjeno  revolucijskim 
geslom  svobodnosti,  bratovstva  in  enakopravnosti  držav- 
ljanov in  se  je  bala  prevrata,  če  bi  se  razširile  te  ideje 
med  ljudstvom.  Po  naših  mestih  s  slovensko  okolico  je  bilo 
sicer  vsaj  na  videz  vse  mirno  bodisi  iz  bojazljivosti  ali  pa 
vsled  razmeroma  majhne  izobrazbe  malega  meščanstva ; 
slovenski  vaščan  pa  je  itak  od  starodavnih  časov  miren  in 
prevratnim  idejam  nepristopen.  Hrvatsko  meščanstvo  je  bilo 
bolj  uporno  in  se  je  držalo  v  tej  dobi  deloma  očito  re- 
volucijskih  idej. 

Ostrejša  cenzura  v  časopisju  in  slovstvu  se  je  zdela 
vladi  najnujnejša  potreba,  da  zatare  liberalne  duhove. 
Kranjska  vlada  je  licejskemu  knjižničarju  v  Ljubljani  cela 
prepovedala  naročevanje  listov  in  knjig,  v  kolikor  niso  spa- 
dale v  roke  licejskih  učiteljev.  Niti  zakonikov  jim  ni  pri- 
voščila, češ,  na  liceju  ni  stolice  za  »domovinsko  zgodo- 
vino". 

Iz  vsega  tega  lahko  presodimo,  kako  je  skrbela  vlada 
za  izobrazbo  svojih  podanikov.  Šolstvo  na  Slovenskem 
gotovo  ni  ponujalo  mladini  preveč  znanja.  Pri  nas  so  na- 
sprotovali celo  domači  posestniški  stanovi  sami  ljudskemu 
šolstvu.  Kranjsko  plemstvo  je  pobijalo  potrebo  šole  s  tem, 
da  je  opozarjalo  na  izrodke  francoske  revolucije,  češ,  glejte, 
kam  vodi  šolska  izobrazba !  Ljudska  šola  pohujšuje  baje 
kmetsko  mladino  in  jo  odteguje  delu,  drugih  uspehov  pa 
ne  dosega,  kajti  malo  vaje  v  čitanju  in  pisanju  je  vse,  česar 
se  nauči  v  šoli,  in  to  je  ravno  dovolj,  da  postaja  nezado- 
voljna s  svojim  delavskim  poklicem  in  nepokorna  gospo- 
skam  !  —  Tako  velike  nevarnosti  sicer  ni  bilo,  zakaj  šole 
so  bile  itak  po  večini  prazne. 

Štajerski  stanovi  so  bili  bolj  popustljivi.  Leta  1805.  so 
hoteli    osnovati   strokovno   kmetijsko   šolo,    ki   bi   bila  pri- 

stopna  tudi  manj  premožni  kmetski  mladini,  vlada  pa  takrat 
seveda  ni  imela  denarja.  V  tem  načrtu  vidimo  vsaj  željo, 
povzdigniti  kmetsko  gospodarsko  izobrazbo,  za  katero  niso 
storile  kmetijske  družbe  prav  ničesar.  Od  kmetijskih  družb 
ni  bilo  sploh  pričakovati  nobenih  koristi,  kajti  njihovi  člani 
so  bili  vse  drugo,  le  kmetje  ne,  in  sami  niso  imeli  jasnih 
pojmov  o  potrebah  kmetijstva. 

Za  Slovence  je  velike  važnosti  stolica  slovenskega  je- 
zika v  Gradcu,  ki  jo  je  osnovala  vlada  (1812)  v  Gradcu. 
Ta  načrt  so  podpirali  tudi  štajerski  stanovi,  češ,  omika 
preprostega  človeka  se  pospešuje  edino  v  materinščini.  „Če 
se  dviga  v  Slovencih  potreba  po  omiki,  se  pridobe  laže  za 
nemški  jezik." 

Narodnostnim  stremljenjem  je  vlada  odločno  naspro- 
tovala, mnogo  bolj  ko  za  Leopolda  II.,  ki  je  bil  Slovanom 
baje  naklonjen,  dasiravno  se  je  tudi  v  njegovi  dobi  močno 
povdarjalo  načelo,  da  je  nemščina  prava  dobrota  kot  skupna 
vez  avstrijskega  prebivalstva.  Slovenci  še  sicer  niso  stopali 
nikjer  s  svojim  narodnostnim  vprašanjem  tako  v  javnost, 
da  bi  jih  bila  morala  vlada  krotiti,  pač  pa  so  bili  ostali 
Jugoslovani  že  precej  zavedni!  Pri  Srbih  je  oživela  slovanska 
zavest  za  turških  bojev  in  vlada  se  ni  upala  jim  leta  1792. 
prepovedati  narodnega  kongresa  v  Temešvaru,  na  katerem 
so  zahtevali,  naj  se  prizna  »ilirskemu  narodu"  lastna  uprava 
in  osnuje  posebna  dvorna  pisarna  za  zadeve  ilirskega  na- 
roda, ter  jim  je  morala  vsaj  deloma  ugoditi. 

Duševno  in  gmotno  stanje  slovenskega  ljudstva  je 
bilo  izmed  vseh  narodov  zahodne  Avstrije  menda  najža- 
lostnejše.  O  narodni  zavesti  se  našemu  ljudstvu  niti  sanjalo 
ni.  Malokdo  je  vedel,  da  je  Kranjec  istega  plemena  kakor 
Korošec  ali  štajerski  Slovenec.  Naš  kmet  je  menil,  da  je 
njegova  govorica  le  za  domačo  rabo  v  občevanju  s  tlačani. 
Gosposka  mu  je  izročila  nemško  pismo  v  roke,  kadar  je 
postal  gospodar  ali  rokodelec.  Ni  ga  sicer  razumel,  kakor 
tudi  urbarske    knjižice   ne,  toda  bilo   mu  je   po   volji   tako» 

saj  je  moralo  biti  tako.  Otroka  so  mu  mučili  v  šoli  z  nem- 
ščino, ki  se  je  ni  naučil,  a  tudi  to  je  bilo  v  redu.  Ako  je 
imel  bistrega  sina,  ki  se  je  povzpel  v  višje  šole  in  na  višje 
mesto,  se  ni  mogel  več  z  njim  dogovarjati  v  domači  go- 
vorici, kajti  sin  se  je  odtujil  domu.  Tudi  to  je  bilo  v  redu, 
kajti  gospod  ni  mogel  biti  Slovenec.  —  Olajšave  izza  vlade 
Jožefa  11.  so  bile  temelj  počasnega  napredka  Krog  leta  1800. 
pa  je  bil  pogled  na  naše  zanemarjeno  ljudstvo  še  zelo  ža- 
losten, kajti  nemirna  doba  je  zahtevala  prevelikih  žrtev, 
vsled  katerih  naš  kmet  ni  mogel  napredovati  v  gospodar- 
skem oziru.  Številke  dokazujejo,  da  so  plačevali  slovenski 
kraji  izmed  vseh  alpskih  dežel  razmeroma  največ  davka  in 
da  je  bila  v  dvojezičnih  deželah,  kakor  na  Koroškem  in 
Štajerskem,  davčna  mera  v  slovenskem  delu  mnogo  ne- 
ugodnejša ko  v  bogatejših  nemških  okrajih.  In  ko  je  mo- 
rala vlada  vsled  splošne  gospodarske  stiske  znižati  zem- 
Ijiščni  davek,  ga  je  znižala,  kakor  poroča  statistika,  samo 
nemškim  deželam,  dotični  primanjkljaj  pa  si  je  poravnala  v 
slovenskih  deželah,  ki  jim  je  ob  istem  času  zvišala  zem- 
Ijiščni  davek. 

Tlaka  je  zahtevala  vedno  enakomerno  svoje  žrtve. 
Slovenski  kmet  je  imel  še  vedno  povprečno  blizu  200  dni 
tlake  na  leto,  in  sicer  razmeroma  na  Kranjskem  največ,  a 
tudi  štajerski  in  koroški  slovenski  podložnik  je  hodil  po- 
vprečno večkrat  na  tlako  ko  nemški  sosed.  Razen  osebne 
in  vprežne  tlake,  ki  jo  cenimo  pri  slovenskih  podložnikih 
v  tej  dobi  vsako  leto  skupno  na  2  milijona  dni,  so  dajali 
naši  kmetje  še  desetino  ter  so  plačevali  davščine  v  goto- 
vini in  velike  pristojbine  za  premembe  v  posesti.  Če  pre- 
računamo vse  davščine  slovenskih  podložnikov  na  denarno 
vrednost,  dobimo  ogromno  vsoto,  ki  so  jo  plačevali  leto  za 
letom,  ne  da  bi  prejemali  za  to  kakih  kulturnih  ali  gospo- 
darskih koristi.  Slovenski  narod  je  krvavel  na  tej  rani,  kajti 
dokler  se  ni  pomoglo  kmetskemu  stanu,  se  ni  opomogel 
narodni  organizem.  Pri   bogatem   plemstvu,  živečem  ob 

slovenskem  delu,  je  nahajal  podporo  le  nemški  in  deloma 
laški  element  —  na  škodo  slovenski  prosveti.  Gospodarska 
moč  plemstva  je  pomenjala  za  slovensko  narodnost  čimdalje 
večjo  izgubo. 

Poleg  graščin  so  bila  tudi  mesta  pijavke  na  sloven- 
skem narodnem  telesu.  Meščanstvo  je  bilo  neslovensko 
deloma  že  po  rojstvu,  celo  neslovensko  pa  je  bilo  po  svojem 
mišljenju,  kajti  gojilo  je  izključno  tuje  šege  in  tuj  jezik,  le 
v  trgovskem  občevanju  s  slovenskim  okoličanom  je  govorilo 
vsled  praktične  potrebe  tudi  slovenski.  Če  je  dosegel  pod- 
jeten slovenski  človek  večje  premoženje  in  se  stalno  na- 
selil v  mestu,  se  ni  mogel  ubraniti  vplivom  Slovencem  ne- 
prijaznega ozračja  in  tako  se  je  moralo  odtujiti  vsaj  nje- 
govo potomstvo. 

Edino  izmed  nižje  duhovščine  so  se  nekateri 
možje  zanimali  za  slovenskega  človeka,  večinoma  seveda  iz 
verskih  ozirov.  Toda  tudi  v  tem  stanu  nahajamo  nevesele 
pojave.  Na  Koroškem,  Štajerskem  in  tudi  drugod  je  nedo- 
stajalo  slovenski  govorečih  duhovnikov.  V  narodnostno 
mešanih  škofijah  niso  znali  ne  škofje  ne  ostali  višji  do- 
stojanstveniki slovenski  in  se  niso  niti  posebno  trudili,  da 
bi  mogli  slovenskemu  ljudstvu  v  njegovem  jeziku  pri- 
digovati  in  se  z  njim  dorazumevati.  Sekovski  škofje  so  po- 
šiljali Slovencem  v  mariborskem  okrožju  celo  nižje  duhov- 
nike, ki  niso  znali  niti  običajnih  slovenskih  molitev  in  ki 
so  še  po  mnogoletnem  bivanju  v  slovenskih  župnijah  grdo 
lomili  naš  jezik. 

Slovenski  knjigi  še  niso  bili  napočili  boljši  časi.  Vodnik 
se  je  prepričal,  da  niti  majhnega  slovenskega  časopisa 
ni  mogoče  izdajati.  Zoisova  hiša  v  Ljubljani  je  ostala  do 
leta  1819.  zavetišče  slovenski  družbi,  a  še  ta  družba  se  je 
polagoma  krčila  in  tudi  glede  slovstvenih  uspehov  in  de- 
lavnosti pojemala.  Vodnik  je  izdal  dve  zbirki  pesmi  (1806, 
1809)  in  posvečal  svoje  moči  šolstvu.  Kopitar  pa  je  do- 
vršil (1808)   imenitno  slovnico  slovenskega  jezika,  v  kateri 

jc  položil  iickak  temelj  daljšemu  razvoju  slovenščine.  Ko- 
pitar se  je  leta  1808.  preselil  na  Dunaj,  kjer  si  je  pridobil 
kmalu  kot  slavist  slavno  ime  in  odkoder  je  vzpodbujal 
osebno  in  pismeno  izobražene  rojake  k  delu.  —  Izmed 
Zoisovih  prijateljev  je  pisal  v  najlepši  slovenščini  —  za 
šolske  in  cerkvene  potrebe  —  Matevž  Ravnikar,  poznejši 
tržaški  škof. 

V  kiparstvu  in  stavbarstvu  je  prevladoval  izza 
18.  stoletja  laški  duh.  Lahki,  živobarvni  barok  se  je  bil 
pri  nas  tako  udomačil,  da  se  je  ohranil  globoko  v  19.  sto- 
letje. Umetniki  so  bili  laški  mojstri.  Precej  neokusnih  hišnih 
in  cerkvenih  stavb  pa  priča,  da  je  začetkom  19.  stoletja 
stavbena  umetnost  začela  propadati.  Kot  medaljar  (sve- 
tinjar)  in  slikar  si  je  pridobil  Novomeščan  Fr.  Andr.  Šega 
čudovite  spretnosti  in  slave,  a  tudi  njegov  brat  Jernej  in 
Hribarnik  sta  bila  odlična  medaljarja.  Slovenska  slikarska 
umetnost  je  tudi  propadala,  ker  se  učenci  velikih  in  majhnih 
mojstrov  niso  mogli  dvigniti  nad  dilentantizem.  —  Ko  so 
zavladali  Francozi,  se  je  jelo  zopet  gibati  na  polju  slovenske 
kulture.  Baron  Zois  je  osnoval  s  prijatelji  »ilirski  muzej"^ 
ki  bi  naj  obsegal  tudi  galerijo  narodne  umetnosti  in  je  zbral 
obilo  slik  in  bakrorezov.  Za  francoske  vlade  se  je  osnovala 
v  Ljubljani  slikarska  šola,  ki  pa  razen  Matevža  Langusa  ni 
vzgojila  nobenega  odličnega  umetnika. 

2.  Francoska  Ilirija. 

V  letih  1809.— 1813.  se  je  seznanjalo  slovensko  ljudstvo 
z  uredbami  francoske  državne  uprave.  Ta  kratka  doba  je 
vplivala  globlje  na  razvoj  narodne  in  socijalne  zavesti  na- 
šega ljudstva  nego  prosvetljeno  stoletje. 

Po  porazu  pri  Wagramu  je  organizovala  avstrijska  vlada 
v  naglici  črno  vojsko  proti  Francozom;  slovensko  ljudstvo 
pa,  ki  je  izmed  avstrijskih  narodov  menda  najudanejše  svoji 
vladarski    rodovini,    se   je   upiralo   Francozom    v   nekaterih 

krajih  tudi  na  lastno  pest.  Seveda  je  moral  ostati  slabo 
organizirani  upor  brezuspešen,  ako  so  omagovale  celo  dobro 
oborožene  cesarske  vojske,  —  zlasti  pa  je  izgubila  vstaja 
ves  pomen  po  dunajskem  miru,  v  katerem  je  prepustila 
avstrijska  vlada  Napoleonu  Trst,  Goriško,  Kranjsko,  gornje 
Koroško  in  Hrvatsko.  Na  Dolenjskem  se  je  bilo  zbralo  do 
13.000  vstašev,  ki  brez  podpore  in  dobrega  vodstva  seveda 
niso  ničesar  opravili.  Tudi  Kraševci  in  Istrani  niso  bili  voljni, 
da  bi  se  udali  izlepa,  toda  francoski  vojaški  oddelki  so 
potlačili  povsod  upor  že  prvi  teden  po  dunajskem  miru. 
Nad  uporniki  v  novomeški  okolici  so  se  maščevali  Francozi 
precej  kruto  in  jim  upepelili  nekoliko  vasi.  Nova  vlada  je 
izdala  ostre  naredbe  zoper  vstaše  in  naložila  občinam  vso 
odgovornost  za  javni  mir  in  red.  Dotične  ukaze  so  morali 
citati  duhovniki  po  vseh  cerkvah.  V  metliškem  in  kočevskem 
okraju  so  stanovalci  morali  oddati  vse  orožje,  nakar  je  od- 
redila vlada  hišne  preiskave  in  obsojala  ljudi  kot  upornike, 
če  je  našla  pri  njih  še  kaj  skritega  orožja.  V  Trstu  so  po- 
mazali  neznani  nezadovoljneži  francoski  grb,  kar  se  je  kruto 
maščevalo,  kajti  vlada  je  zaraditega  naložila  mestu  ogromno 
globo  50  milijonov  frankov. 

Da  je  ugrabil  Napoleon  po  dunajskem  miru  baš  slo- 
venske in  hrvatske  dežele,  iz  tega  ne  smemo  sklepati,  da 
si  jih  je  morebiti  izbral  namenoma  zaradi  narodnosti  tukaj- 
šnjega ljudstva.  Francoski  cesar  je  hotel  oslabiti  Avstrijo 
in  pri  tem  mu  je  šlo  edino  za  velikost  in  lego  zasedenih 
pokrajin  in  za  množino  prebivalstva;  narodnost  v  dotičnih 
pokrajinah  mu  je  bila  deveta  skrb.^  Naše  dežele  je  smatral 
vsled  njihove  lege  ob  Italiji  in  ob  morju  kot  najugodnejši 
plen,  da  postane  sčasoma  vladar  Jadranskega  morja.  Prvotno 
jih  je  hotel  združiti  z  Italijo  in  tako  zaokrožiti  z  njimi 
oblast  svojega   italijanskega   kraljestva;   toda   kmalu  se  je 


1  Francoska  vlada  je  izvedla  v  Iliriji  točno  ljudsko  štetje  (1812). 
Kranjsko  je  irnelo  takrat  423.000,  gornje  Koroško  148.000,  Primorje  226.000 
prebivalcev.  Ljubljana  je  štela  13.000  duš. 

odločil  ustvariti  iz  njili  samostojno  celoto,  ki  naj  bi  bila 
po  njegovih  besedah  „straža  pred  dunajskimi  vrati",  nekaka 
vojaška  granica.'  Tako  je  združil  del  Tirolskega  in  Koro- 
škega, Kranjsko,  Goriško  in  Trst  z  Istro,  Hrvatsko,  Dalma- 
cijo s  Kotorom  in  Dubrovnikom  v  novo  celoto,  ki  jo  je  ime- 
noval Jlirijo"  (provinces  illyriennes,  lllyrie  frangaise)?. 

Slovenci  so  imeli  v  tem  pestrem  ozemlju  po  svojih 
bivališčih  in  po  svojem  številu  odlično  mesto  zraveh  Hrvatov, 
peščice  Lahov  in  Nemcev.  Enotna  Ilirija  je  pomenjala  za 
našo  na  toliko  deželic  razcepljeno  narodnost  prvič  nekako 
„zedinjeno  Slovenijo",  v  kateri  so  manjkali  le  še  štajerski 
in  spodnji  koroški  Slovenci,  katere  je  pustil  Napoleon  pod 
avstrijsko  vlado. 

Kot  glavno  mesto  Ilirije  in  kot  sedež  generalnega  gu- 
vernerja in  osrednje  vlade  je  določil  Napoleon  Ljubljano. 
Politično  upravo  nove  dežele  je  poveril  maršalu  Ma  rmontu, 
miroljubnemu,  pravičnemu  in  duhovitemu  možu,  ki  kljub 
svojemu  vojaškemu  poklicu  z  mnogimi  dolžnostmi  ni  zane- 
marjal vede  in  lepih  umetnosti.  Svojih  novih  podanikov  ni 
silil  k  zvestobi  le  z  orožjem,  temveč  jih  je  želel  na  miren 
način  preustrojiti  v  francoske  državljane.  Opazil  je  njihovo 
veliko  naklonjenost  k  avstrijski  vladarski  hiši,  a  ni  jim  štel 
tega  v  zlo,  temveč  je  skušal  celo  zagovarjati  njihova  čuvstva, 
ki  so  jih  podedovali  po  očetih. 

Oblast  generalnega  guvernerja  je  bila  precej  obsežna. 
V  upravnih   poslih  je   bil   samostojen   in   le  s  fmančnim  in 


'  v  svojih  Spominih  (Memorial  1816)  pripoveduje  Napoleon  o 
svojih  načrtih  glede  Ilirije.  Ni  bil  namenjen  naših  dežel  obdržati.  Kot 
nasprotnik  avstrijskega  režima  je  hotel  Ilirijo  preustrojiti  po  francoskem 
vzoru,  uvesti  v  njej  francoske  nauke,  zakonike  in  svojo  upravo,  da  stori 
s  tem  korak  k  prenovjjenju  Evrope.  Tako  prenovljeno  Ilirijo  je  nameraval 
pozneje  vrniti  Avstriji  ali  jo  zamenjati  za  Galicijo. 

2  S  tem  imenom  je  obnovil  Napoleon  ime  Ilirov,  ki  so  prebivali 
nekaj  stoletij  pred  Kr.  med  Jadranskim  morjem  in  Dunavom.  V  srednjem 
veku  in  tudi  v  novejši  dobi  so  cesto  imenovali  južne  Slovane  , Ilire". 

vojnim  ministrom  osrednje  vlade  v  Parizu  je  imel  občevati. 
Ilirija  ni  mejila  neposredno  ob  Francosko,  vsled  tega  bi  ne 
bil  Pariz  pripravno  upravno  središče  zanjo.  Marmontu  je 
Napoleon  popolnoma  zaupal  ter  mu  je  velel,  naj  upravlja 
Ilirijo  po  svojih  močeh  kakor  najbolje  zna  in  more.  Njegova 
oblast  je  bila  vojaškega  značaja,  saj  je  bil  obenem  zapo- 
vednik  vojaških  sil  v  Iliriji  (izvzemši  slučaj  vojne).  Vodil  je 
naborne  zadeve,  gradbe  trdnjav  in  cest  ter  nastavljal  urad- 
ništvo.  Višje  uradnike  si  je  pribavil  s  Francoskega  in  La- 
škega, le  na  nižjih  mestiti  je  potrdil  prejšnje  avstrijske  urad- 
nike, ki  so  prisegli  zvestobo  Napoleonu.  Od  višjih  služb  sa 
bili  domačini  skoro  popolnoma  izključeni. 

Guvernerju  je  bil  glavni  pomočnik  generalni  inten- 
dant  za  vrhovno  finančno  upravo  in  sodstvo,  ki  je  izvrševal 
težavno  nalogo,  da  pobira  denar  za  vzdrževanje  24  ilirskih 
vojaških  bataljonov  in  za  grajenje  utrdeb. 

Napoleon  je  ukazal,  naj  upravlja  francoska  vlada  nove 
pokrajine  po  možnosti  dobrohotno  in  naj  ne  zahteva 
previsokih  vojnih  davkov.  Ilirija  naj  plačuje  le  za  svoje  vo- 
jaške in  upravne  potrebščine  in  tudi  glede  tega  naj  vlada 
lajša  ljudstvu  stanje,  kolikor  more.  Kljub  temu  ukazu  je 
zahtevala  francoska  vlada  že  prvo  leto  (1809)  ogromne  kon- 
tribucije  (davke),  ki  jih  je  ljudstvo  komaj  zmagovalo.  Na 
direktnih  in  indirektnih  davkih  pa  je  morala  plačevati 
po  vojnah  onemogla  Ilirija  okoli  10  milijonov  frankov 
na  leto. 

Z  osnovnim  dekretom  (15.  aprila  1811.)  je  razde- 
lila vlada  Ilirijo  na  sedem  pokrajin,  podobnih  franco- 
skim departementom.  Slovenci  so  bivali  kompaktno  samo  v 
treh,  v  kranjski  (Carniole,  z  glavnim  mestom  Ljubljano), 
v  primorski  (Istrie,  glavno  mesto  Trst)  in  v  koroški 
(Carinthie,  glavno  mesto  Beljak).  Po  francoskem  vzoru  so 
razdelili  pokrajine  na  distrikte  in  kantone.  Starih  deželnih 
mej  ni  bilo  več,  ni  bilo  (vsaj  uradno)  Kranjcev,  Korošcev^ 
Goričanov,  Istranov,  Hrvatov  itd.,  vsi  so  bili  Ilirci. 

v  javnem  in  notranjem  življenju  je  povzročilo  živahno 
delovanje  francoske  uprave  v  razmeroma  kratki  dobi  ve- 
like izprcmembe,  dočim  se  prejšnja  in  poznejša  avstrij- 
ska vlada  ni  upala  ali  ni  mogla  lotiti  reform.  Toda  izpre- 
membe  so  prihajale  ilirskemu  ljudstvu  gotovo  prenaglo. 
Stari  red,  po  katerem  je  živel  narod  stoletja,  se  ni  dal  ma- 
homa prevreči.  Nenaravna  je  bila  že  združitev  vseh  teh  na- 
rodov, ki  niso  imeli  poprej  vsled  avstrijskega  vladnega  si- 
stema nič  skupnega,  ki  so  govorili  različne  jezike,  živeli  po 
različnih  šegah  in  navadah  in  med  katerimi  ni  polegel  nikdar 
starodavni  narodni  srd.  Ilirija  je  bila  „srce  evropsko",  sre- 
dišče, v  katerem  meji  slovanstvo  z  germanstvom  in  ro- 
manstvom. 

Novi  zakoni  so  stopili  v  veljavo  ob  novem  letu  1812. 
Osnovni  dekret  pa  je  bil  deloma  neizvedljiv.  V  Iliriji  je 
zadel  ob  zelo  primitivne  razmere,  ob  zanemarjeno  ljudstvo. 
V  malih  nemških  državicah  na  severu  je  Napoleon  z  lah- 
koto uvajal  svoj  red,  kajti  tam  je  našel  več  enotnosti,  precej 
izobraženih  ljudi  in  tudi  nekaj  industrije.  Ilirija  ni  imela 
skoro  nič  industrije,  nič  organske  zveze  s  Francijo,  nič  skup- 
nega s  Francozi  ne  v  pravu,  ne  v  zgodovini,  ne  v  držav- 
nem razvoju,  a  vendar  bi  naj  postali  francoski  zakoni  (z 
redkimi  izjemami)  veljavni  v  ilirskih  pokrajinah,  kjer  ni  bilo 
niti  dovolj  zmožnega  uradništva! 

Prvi  in  najvažnejši  dar,  ki  ga  je  podedovalo  ilirsko 
prebivalstvo  po  francoski  revoluciji,  je  bila  enakoprav- 
nost vseh  državljanov  pred  zakonom.  Demokratski  francoski 
zakoni  niso  priznavali  „višjim"  stanovom  predpravic  in  tako 
bi  bila  morala  sedaj  tudi  v  Iliriji  nehati  razlika  med  plem- 
stvom in  podložništvom.  Naš  kmet  ni  bil  svoboden  držav- 
ljan, temveč  po  ogromni  večini  podložnik.  Gospodarske  vezi, 
ki  so  ga  poniževale  in  tlačile,  je  hotel  franconski  zakon 
presekati. 

Ilirija  ni  bila  dežela,  v  kateri  bi  se  dal  takšen  revo- 
lucijski  zakon  kratkomalo  izvršiti.  Doba  francoske  uprave  je 

bila  prekratka  in  ni  mogla  rešiti  tega  težkega  socijalnega 
vprašanja,  vsled  tega  ni  prišlo  do  odprave  podložništva. 
Vlada  je  imela  sicer  dolžnost  uveljaviti  ta  važen  zakon,  a 
ni  se  ji  zdelo  potrebno  hiteti,  kajti  želela  si  je  sprave  tudi 
z  graščaki.  Vendar  pa  se  je  hotela  opirati  zlasti  ob  množice 
ljudstva,  ki  mu  je  prinašal  francoski  zakon  koristi.  V  tem 
se  kaže  nedoslednost  francoske  uprave  v  Iliriji,  ker  se 
ni]  potrudila,  da  bi  dosledno  uveljavila  načela  Napoleono- 
vega zakonika.  Odpravila  pa  je  vsaj  osebno  tlako  brez  vsake 
odškodnine  in  je  proglasila,  da  so  graščinske  pravice  od- 
kupljive;  podložniki  so  smeli  razpolagati  s  premoženjem  po 
svoji  volji,  vsak  dedič  je  smel  samostojno  upravljati  svoj 
delež  in  zemljišča  so  bila  deljiva.^ 

Ustavne  določbe  je  ljudstvo  razumevalo  le  površno, 
kajti  bile  so  kratke  in  premalo  jasne.  Po  nekaterih  krajih  so 
se  jeli  podložniki  upirati  graščakom,  češ,  ne  damo  ničesar 
več,  zakon  govori  za  nas.  Polagoma  so  jih  pomirile  oblasti 
in  dejstvo  je,  da  so  ostale  podložniške  davščine  vso  štiri- 
letno dobo  skoro  neizpremenjene.  ' 

Obrtnikom  je  prinesel  francoski  zakonik  popolno 
svobodo.  Cehe  je  vlada  odpravila  in  dovolila  vsakomur 
pečati  se  z  rokodelstvom,  obrtjo  ali  trgovino,  kakor  je  hotel. ^ 
Meščan  in  kmet  sta  dobila  enako  državljansko  svobodo.^ 
Nižji  stanovi  so  si  torej  pridobili  precej  novih  pravic  in 
ljudje,  ki  so  se  spočetka  bali  Francozov,  so  se  kmalu  pre- 
pričali, da  niso  tako  kruteži,  kakor  so  si  jih  bili  mislili  po- 


1  Deljivosti  zemljišč  ni  razveljavila  poznejša  avstrijska  vlada,  da- 
siravno  je  nasprotovala  ta  francoska  določba  avstrijskemu   zakonodajstvu. 

2  Tudi  glede  cehov  je  ostalo  pozneje  v  ilirskih  deželah  tako,  kakor 
so  ukrenili  Francozi.  Tudi  pod  avstrijsko  vlado  smo  imeli  potem  pri  nas 
svobodno  rokodelstvo. 

3  Tržaški  okoličani  pripovedujejo,  da  je  smel  meščan  pred  priho- 
dom Francozov  v  mesto  prišlega  kmeta  za  vsako  malenkost  pretepsti  s 
palico,  ki  jo  je  meščan  vedno  nosil  s  seboj.  Francozi  so  tako  ravnanje 
strogo  prepovedali. 

prej.    Le  plemstvo  in  diihovstvo  je  bilo  nezadovoljno  z  no- 
vim redom.' 

Napoleonov  zakonik  je  odpravil  patrimonijalno  gra- 
ščinsko sodno  oblast  in  ublažil  s  tem  pra vosodstvo.  Se- 
veda je  zadel  novi  zakonik  tudi  v  tem  oziru  ob  velike  tež- 
koče,  kajti  njegove  določbe  so  se  ozirale  na  kulturno  razvit 
narod  in  se  vsled  tega  niso  mogle  mahoma  udomačiti  v 
Iliriji.  Intendantje  so  morali  cesto  postopati  drugače,  nego 
jim  je  velevalo  zakonovo  besedilo,  morali  so  upoštevati  do- 
mače ilirske  pravne  običaje  in  nazore.  Županom  so  vračali 
cesto  (zlasti  na  Hrvatskem)  akte  z  dostavkom,  naj  jih  rešijo 
sami  po  domačem  običaju.  Vojaško  granico  so  pustili  Fran 
cozi  na  miru  in  se  niso  dotaknili  uprave  graničarskih  za- 
drug, dasiravno  je  nasprotovala  njihovemu  gospodarskemu 
pojmovanju. 

Policija  se  je  imela  ozirati  na  javno  mnenje;  v  osta- 
lem je  postopala  zelo  strogo  in  pazila  zlasti,  kdo  potuje 
skozi  Ilirijo.  Pri  nadzorovanju  potnih  listov  so  ji  morali  po- 
magati občinski  uradi.  Zelo  omejena  je  bila  pravica  svobod- 
nega preseljevanja  in  otežkočeno  je  bilo  občevanje  s  prebival- 
stvom v  sosednih  državah,  v  Avstriji,  Italiji  in  zlasti  tudi  na 
Angleškem.  Tuji  časniki  so  bili  sploh  prepovedani,  le  uradno 
„Wiener  Zeitung"  so  si  smele  naročevati  mestne  kazine  z 
ozirom  na  poročila  o  denarnih  kurzih  na  Dunaju.  —  Glede 
avnega  redu  se  je  obrnilo  precej  na  bolje,  kajti  fran- 
coski orožniki  so  neumorno  zasledovali  rokovnjače  in  po- 
stopače. V  Čičariji  so  vesili  roparje  kar  ob  cesti  in  kmalu 
je  bilo  vse  mirno.  Ljudstvu  so  ostali  francoski  orožniki  še 
dolgo  v  spominu. 

Francoski  upravitelji  so  spoznali,  da  je  lega  Ilirije  raz- 
voju trgovine  zelo  ugodna.  S  pomorsko  trgovino  je  bilo 
sicer  slabo  v  teh  letih,  kajti   prepoved  prometa  z  Angleži 


'  Neko  francosko  poročilo  se  glasi:  „Veliki  gospodje  žalujejo  v  Ili- 
riji po  avstrijski  oblasti." 

(kontinentalna  zapora  ali  blokada)  je  škodovala  tudi  ilirskim 
pomorskim  mestom,  predvsem  Trstu,  kjer  so  se  podražile 
vse  potrebščine.  Ilirski  izvoz  se  je  zmanjšal.  Promet  z  Italijo 
je  pa  Napoleon  dovolil  Iliriji  kljub  kontinentalni  zapori. 
—  Iliriji  je  obetala  mnogo  koristi  nova  trgovska  in  carinska 
pot  proti  izhodu,  ki  je  posredovala  med  Turčijo  in  Francijo. 
Turško  blago  se  je  dovažalo  prej  po  starodavni  trgovski 
cesti  preko  Dunaja,  sedaj  so  pa  napeljali  turški  izvoz  v  Ita- 
lijo in  na  Francosko  preko  Ilirije.^  Francosko  in  domačo 
obrt  in  trgovino  je  ilirska  vlada  podpirala.  Obrt  je  skušala 
dvigniti  s  carino,  francoskemu  blagu  je  dovolila  transitno 
(prevozno)  svobodo.  Po  vsej  Iliriji  so  marljivo  gradili  nove 
ceste  ia  popravljali  stare,^  po  katerih  je  laže  drdral  poštni 
in  trgovski  voz.  Pošto  so  Francozi  zelo  izpopolnili. 

Premalo  enotnosti  je  bilo  v  Iliriji  glede  denarja. 
Uprava  je  ohranila  v  veljavi  poleg  francoskega  deloma  še 
avstrijski,  laški,  beneški,  turški  in  dubrovniški  denar.  Av- 
strijske bankovce  je  vlada  razveljavila  in  prepovedala  že 
leta  1810.,  vsled  tega  Ilircem  ni  toliko  škodoval  avstrijski 
denarni  polom  (1811),  kakor  njihovim  sosedom  onostran 
Save.  Dunajska  državna  blagajnica  je  zamenjavala  do  sve- 
čana 1811.  bankovce  za  srebro  in  dokler  so  imeli  bankovci 
v  Avstriji  veljavo,  so  jih  utihotapljali  iz  Ilirije. 

V  gmotnem  oziru  so  trpeli  prebivalci  ilirskih  po- 
krajin sil^  mnogo  in  blagostanja  je  bilo  vedno  manje. 
Upravni  troški  so  naglo  naraščali  in  ko  jih  vlada  ni  več 
zmagovala,  je  zahtevala  z  okrožnicami  nasilna  posojila,  za 
katera  je  dajala  papirnata  potrdila.  Davčna  ureditev  je  bila 
jako  težavna,   kajti  dokler  ni  bilo  odpravljeno  podložništvo. 


•  Napoleon  je  imel  misel  prodirati  preko  Ilirije  na  Balkan.  Z  oku- 
pacijo naših  dežel  je  storil  prvi  korak  v  svoji  balkanski  in  orijentalni 
politiki. 

2  Francoska  uprava  je  tlako  odpravljala,  sama  pa  je  vendar  segla 
še  po  tem  cenem  sredstvu  pri  gradbi  cest.  Ljudstvo  je  rado  hodilo  na 
tlako,  ko  so  gradili  ceste. 

ni  bilo  pravih  svobodnih  občin  in  dobra  davčna  preosnova 
je  bila  skoro  nemogoča.  Vlada  je  uvedla  nekaj  dotle  ne- 
znanih davkov  in  sicer  zeniljiščni  davek'  (po  jožefinskem 
katastru),  precej  visok  hišni  davek  in  osebno  dohodnino. 
Davčnim  uradnikom  se  je  odkazalo  v  pobiranje  vsakemu  po 
več  občin. 

Francoska  uprava  je  storila  napako,  ko  je  organizovala 
slovensko  občino  po  francoskem  vzorcu,  kajti  podložnik  ne  j 
more  biti  obenem  svoboden  občan.  Ljudje  so  se  sploh  upi-  ^ 
rali  preosnovi  občin  in  bi  se  menda  ne  bili  mogli  še  dolgo 
sprijazniti  z  njo.  Razliko  med  mestno  in  kmetsko  občino 
je  nova  uredba  izbrisala.  Povsod  naj  bi  upravljali  občine 
najbogatejši  in  najizobraženejši  občani  kot  župani,  (meri), 
katerim  so  stali  ob  strani  pristavi  in  občinski  sveti.  Županov 
in  svetovalcev  si  niso  volili  občani,  temveč  vlada  jih  je  ime- 
novala sama.  Občinska  „svoboda"  ni  bila  nikakšna  posebna 
dobrota,  saj  je  vzela  vlada  tudi  manjšim  občinam  skoro  vse 
računstvo,  velike  pa  je  itak  upravljala  sama.^  —  V  tistih 
občinah,  kjer  ni  znal  nihče  ne  citati  ne  pisati,  je  bilo 
težko  najti  zmožnega  človeka,  ki  bi  prevzel  županstvo. 
Takih  občin  je  bilo  precej,  zlasti  v  goriškem  distriktu 
(okraju). 

Veliko  breme  je  vlada  naložila  občinam,  ko  je  ustvar- 
jala po  Iliriji  v  podporo  vojaštvu  ^narodne  straže",  ki 
so  jih  imele  oblačiti  in  vzdrževati  občine  same.  Proti  vo- 
jaški službi  je  kazalo  ilirsko  prebivalstvo  manj  sovraštva 
nego  nekdaj  pod  avstrijsko  vlado.  Francoski  poveljniki  so 
ravnali  z  vojaštvom  dostojneje  in  pravičneje  in  dasiravno 
je  rabila  vlada  veliko  več  novincev  in  uvedla  splošno  vojno 
dolžnost,  je  bilo  vendar  malo  begunov,  ki  so  se  skušali  od- 
tegniti vojaški  službi.  Samo  na  Koroškem  se  je  upiralo  Ijud- 


1  Večinoma  v  pridelkih.  Tudi  mestna  ljubljanska  občina  je  pobirala 
davščine  še  leta  1812.  v  obliki  žita. 

2  Ljubljana  ni  imela  občinskega  sveta. 

stvo   začetkoma   naborom.    Častniki   in  podčastniki   ilirskih 
polkov  so  bili  po  večini  domačini/ 

Uradovalo  se  je  v  Iliriji  v  francoščini,  dasiravno  je 
niso  izrecno  proglasili  za  uradni  jezik.  Nižje  uradništvo, 
kar  so  ga  prevzeli  po  avstrijski  upravi,  je  uradovalo  po 
svoji  stari  navadi  nemški;  v  Primorju  in  na  Hrvatskem  je 
bil  precej  razširjen  latinski  in. laški  uradni  jezik.  Čimbolj  se 
je  pa  utrjala  francoska  uprava,  tem  več  vpliva  si  je  prido- 
bivala francoščina,  ki  se  je  širila  jako  naglo.  —  Pri  sodi- 
ščih je  bila  obenem  s  francoščino  dovoljena  tudi  raba  la- 
škega in  nemškega  jezika.  Drugojezičnim  vlogam  se  je  pri- 
lagal francoski  prevod,  le  na  Hrvatskem  se  niso  držali  tega 
pravila,  temveč  uradovali  dalje  latinski  in  hrvatski.  V  slo- 
venskih okrajih  so  bile  arhivne  listine  nemške,  laške  in 
francoske,  malokdaj  tudi  s  slovenskim  prevodom.  —  V  ob- 
čevanju z  ljudstvom  so  govorili  uradniki  slovenski.^  Uradni 
list  „Telegraphe  officiel"  je  objavljal  vladne  naredbe  v  fran- 
coskem in  slovenskem  jeziku^  in  je  prinašal  članke  o  jugo- 
slovanskem pesništvu,  o  jezikih  in  zgodovini  Ilirije.  Pripo- 
znati  moramo  torej,  da  so  francoski  uradi  upoštevali  vsaj  v 
skromni  meri  slovensko  narodnost. 

Stališče  cerkve  v  Iliriji  je  bilo  približno  isto  kakor 
na  Francoskem.  Matične  knjige  so  vodili  župani  in  uvedla 
se  je  civilna  poroka,  t.  j.  poroke  so  se  sklepale  v  „imenu 
zakona"  v  občinskem  uradu  pred  županom,  v  velikih  ob- 
činah pred  posebnim  uradnikom.  Duhovnik  je  smel  blago- 
sloviti poročenca  po  cerkvenem  obredu  šele  takrat,  kadar  sta 


1  o  ilirskem  vojaštvu  je  imel  Napoleon  visoko  mnenje  in  je  dejal 
ob  neki  priliki  maršalu  Marmontu,  poveljniku  ilirskih  polkov,  da  ima  naj- 
boljši vojaški  zbor  francoske  armade.  Ta  zbor  je  spremljal  Napoleona  po 
njegovih  pohodih  na  daljni  ruska  in  nemška  bojišča  in  ni  nikjer  prevaril 
njegovega  zaupanja. 

2  Napoleon  je  leta  1911.  odredil,  da  morajo  uradniki  biti  rojeni  Ilirci. 

3  Po  tem  vzgledu  so  izhajale  vladne  naredbe  tudi  pozneje  pod 
.avstrijsko  vlado  nekaj  časa  v  slovenskem  prevodu. 

doKJzaia,  da  sla  sklenila  zakonsko  pogodbo  pred  županom. 
—  Vlada  je  omejila  število  procesij  in  prepovedala  duhov- 
nikom hoditi  pred  prazniki  s  kadilom  po  hišah,  kakor  je 
bila  nekdaj  navada.  Po  posestvih  „mrtve  roke"  sicer  vlada 
ni  segla,  pač  pa  je  vzela  bogatim  romarskim  cerkvam  na- 
kupičene  zaklade  in  zadala  samostanom  še  hujši  udarec 
nego  Jožef  II.:  kar  po  vrsti  jih  je  opuščala  in  jim  jemala 
šole,  kajti  vse  prosvetno  delo  je  moralo  preiti  v  posvetno 
upravo.  —  V  slovenskih  okrajih  je  imela  posvetna  duhov- 
ščina velik  ugled,  redovniki  pa  nobenega  in  to  je  upoštevala 
vlada  ter  si  skušala  pridobiti  duhovščino  zase. '  Nadzorstvo 
nad  ljudskim  šolstvom  je  cerkev  izgubila.  Izmed  praznikov 
je  vlada  odpravila  vse  razen  novega  leta,  vnebohoda,  veli- 
kega šmarna,  vseh  svetnikov  in  božiča.  2  Francoski  koledar 
je  uvedla  leta  1812. 

Splošno  se  priznava  skrb  francoske  uprave  za  izbolj- 
šanje in  razvoj  šolstva  v  Iliriji.  Ob  prihodu  Francozov 
je  prenehal  v  bojnem  neredu  ves  šolski  pouk.  Jeseni  1809. 
se  je  pa  zopet  pričel,  toda  ne  po  francoskem,  temveč  po 
starem  avstrijskem  načrtu.  Tako  je  ostalo  prvo  leto.  Nato 
(4.  julija  1810.)  je^  izdala  vlada  zakone  o  splošni  narodni 
prosveti,  ki  naj  bi  preustrojili  nižje  in  višje  šolstvo  po  fran- 
coskem vzoru.  Vsaka  občina  si  je  imela  osnovati  deško 
ljudsko  šolo,  vsako  okrajno  glavno  mesto  pa  tudi  dekliško 
šolo.  Višje  izobrazbe  naj  bi  nudilo  ilirski  mladini  25  gim- 
nazij in  9  licejev  ter  končno  2  zavoda  z  visokošolskim  zna- 
čajem (v  Ljubljani  in  Zadru).  Za  ljudsko  šolo  je  vlada 
določila  deželni  jezik  kot  učni  jezik,  za  srednje  in  višje  šole 
pa  v  tem  oziru  ni  izdala  točne  odredbe.^  Učni  načrt  srednjih 

'  Drugače  je  bilo  s  frančiškani  v  Daimnciji,  ki  so  imeli  od  nekdaj, 
v  ljudstvu  veljavo,  vsied  česar  jih  je  pustila  francoska  vlada  na  miru  in, 
jim  bila  celo  naklonjena. 

-  Kljub  tej  narcdbi  je  slavilo  ljudstvo  še  dalje  vse  prejšnje  praznike. 

^  V  resnici    se   je    poučevalo    na    srednjih  šolah   v   francoskem  irt 
laškem  učnem  jeziku. 

šol  ne  omenja  'deželnega  jezika,  niti  med  učnimi  predmeti, 
pač  pa  se  je  zahtevalo  znanje  v  branju  in  pisanju  deželnega 
jezika  od  učencev,  ki  so  vstopali  v  gimnazijo.  Učni  jezik  naj 
bi  bil  po  mnenju  francoskih  upraviteljev  le  sredstvo  v  do- 
sego namena,  zato  se  je  prepuščala  odločitev  zavodom  samim. ^ 
Učne  knjige  so  bile  večinoma  iste  kakor  na  Francoskem. 
—  Obrtnikom  so  osnovali  v  Ljubljani  obrtno  in  umetniško 
šolo  z  mizarskim  in  ključavničarskim  tečajem.  —  Ljubljanska 
^centralna  šola"  (akademija,  vseučilišče)  je  združevala  na 
štirih  oddelkih  vse  panoge  znanja  in  je  imela  namen  vzgojevati 
Iliriji  pravnike,  učitelje,  zdravnike,  lekarnarje,  inženirje,  zemlje- 
merce  in  stavitelje.  (Zdravniški  [kirurgični]  oddelek  so  Fran- 
cozi že  našli  v  Ljubljani.)  Učni  jezik  na  tej  šoli  je  bila 
francoščina. 

Velike  kulturne  poteze  vidimo  v  teh  naredbah  fran- 
coske uprave,  ki  je  znala  primerno  ceniti  pomen  razvitega 
šolstva  in  ki  je  pričakovala  od  njega  velikih  uspehov,  škoda 
samo,  da  se  njeni  načrti  niso  mogli  izvršiti.  Nemogoče  je 
bilo,  da  bi  si  bila  vsaka  občina  kar  na  mah  postavila  šolo. 
Koder  so  že  imeli  šole,  je  ostalo  ljudstvo  zanikrno  glede 
obiska.  Šolski  prostori  so  bili  večinoma  nezdravi,  učitelji 
malo  izobraženi  in  vsled  zmedenosti  financ  niti  skromne 
plače  niso  redno  prejemali.^  Po  francoskem  načelu  bi  bil 
imel  pouk  biti  brezplačen,  v  Iliriji  je  pa  kljub  temu  uvedla 
uprava  šolnino.^  Ostre  kritike  ilirskega  šolstva  pričajo,  da 
je  ostalo  tudi  v  ostalih  ozirih  premnogo  nedostatkov  v  pre- 
osnovi  šolstva.     Seveda   je  kriva  tudi   bojna   francoska  po- 


1  Zatrjuje  se,  da  je  imela  francoska  vlada  dobro  voljo  uvesti  po- 
lagoma tudi  slovenščino  v  višje  šole  kot  predmet  in  kot  učni  jezik  na 
nekaterih  zavodih,  V  tem  oziru  bi  bili  prišli  v  poštev  zavodi  v  Ljubljani, 
Postojni,  Kranju,  Novem  mestu,  Trstu,  Gorici,  Kopru  in  Beljaku. 

-  Valentin  Vodnik  se  je  pri  vladi  vneto  potegoval  za  učiteljstvo,  a 
zastonj.  On  sam  ni  dobival  redno  svoje  plače,  in  je  trpel  včasi  po- 
manjkanje. 

^  V  Ljubljani  je  znašala  šolnina  10  frankov  na  leto. 

litika  lil  nemirna  doba  sploh,  da  se  šolstvo  ni  razvijalo 
tako  uspešno,  kakor  je  želela  osnova.  Vsega  priznanja  vredno 
pa  je  zdravo  načelo,  da  naj  se  uvede  narodni  jezik  v 
ljudsko  šolo,  ker  je  edino  na  tej  podlagi  možen  uspešen 
pouk.-  Nemščini  ni  priznavala  vlada  v  slovenskih  okrajih 
pravic  deželnega  jezika  in  jo  je  izrinila  iz  šol. 

Prijatelji  slovenskega  ljudstva  in  jezika  so  opazovali  z 
radostjo,  da  se  bližajo  slovenščini  lepši  dnevi.  Veselilo  jih 
je  spoznanje,  da  niti  mogočni  Napoleonov  narod  ne  prezira 
jezika  skromnega  slovenskega  ljudstva,  ki  ni  našel  dotle 
nikjer  zaščitnikov.  Pesnik  Valentin  Vodnik,  ki  je  postal 
za  francoske  uprave  vsled  svojih  zmožnosti,  zlasti  pa  vsled 
znanja  francoskega  in  laškega  jezika  leta  1810.  gimnazijski 
ravnatelj,  upravitelj  obrtne  šole  in  nadzornik  ljudskih  šol, 
je  pozdravljal  novo  dobo  v  pesmi  »Ilirija  oživljena".  V  tej  1 
navdušeni  pesmi  slavi  vstajenje  slovenskega  na- 
roda, v  katerem  budi  duh  Napoleonov  zavest  skupnosti 
južnih  Slovanov. 

Po  več  desetletjih  bi  bila  dobila  Ilirija  na  tak  način 
drugačno  lice.  Slovenci  so  se  kmalu  sprijaznili  z  mehkim, 
njihovemu  sluhu  prijajočim  francoskim  jezikom,  ki  se  je 
čudovito  razširil  med  njimi  v  štirih  letih.  Edino  sposobnih 
in  izobraženih  mož  jim  je  nedostajalo,  ki  bi  bili  posredo- 
vali med  nezavednim  ljudstvom  in  prosvetnimi  načrti  fran- 
coskih upraviteljev,  in  sicer  tembolj,  ker  je  bilo  potrebno 
znanje  francoščine.  — 

Avstrijska  vlada  ni  mogla  preboleti  izgube  lepih  ilirskih 
pokrajin.  Nadejala  se  je  še  vedno,  da  ji  povrne  Napoleon 
—  od  leta  1810.  cesarja  Franca  zet  —  vsaj  one  dežele,  ki  ji 
odpro  zopet  pot  do  morja.  Ko  je  končno  uvidela,  da  se  ji  nade 
ne  bodo  izlepa  izpolnile,  ji  ni  preostalo  nič  drugega,  nego 
da  je  pazljivo  nadzorovala  življenje  v  Iliriji  in  skrbela,  da  se  ji 

1  Srednje  in  visoko  šolstvo  je  imelo  precej  vojaški  značaj.  Dijaki 
so  imeli  redne  vojaške  vaje  pod  poveljstvom  častnikov. 

-  Vodnik  je  sestavljal  marljivo  slovenske  učne  knjige. 

ilirsko  prebivalstvo  ne  odtuji.  Avstrijska  policija  je  zasledo- 
vala vse  upravne  uredbe  in  narodno  gibanje  v  Iliriji  ter  je 
pošiljala  svoje  zaupnike  po  Slovenskem  in  Hrvatskem,  ki 
so  ji  poročali  o  vsem.  Skrbno  je  stražila  meje,  odpirala  celo 
privatna  pisma,  prihajajoča  iz  Ilirije,  in  strogo  opazovala 
potnike,  prestopajoče  ilirsko  mejo.  ^  Dobro  je  vedela,  da  čuti 
ilirsko  ljudstvo  z  avstrijskim  cesarjem,  kajti  sila  tradicij  je 
bila  tako  močna,  da  si  Francozi  kljub  mnogim  koristnim 
napravam  niso  mogli  pridobiti  naklonjenosti  Ilircev.  Brezob- 
zirnost francoske  vlade  proti  cerkvi  je  ranila  naše  konserva- 
tivno in  pobožno  ljudstvo,  razen  tega  pa  so  ga  tlačili 
ogromni  krvni  in  denarni  davki,  kar  je  budilo  v  njem  hre- 
penenje po  zopetni  združitvi  z  Avstrijo  ter  netilo  sovraštvo 
do  Francozov  in  vsega,  kar  so  prinesli  Francozi.  Avstrijska 
vlada  je  podpirala  ilirske  tajne  zveze  in  priprave  za  odpad 
od  Francozov,  ki  jih  je  vodil  po  Kranjskem  in  Koroškem 
nadvojvoda  Ivan  s  svojimi  zaupniki,  na  Hrvatskem  pa  za- 
grebški škof  Vrhovac.^ 

Vse  to  je  slutila  in  čutila  ilirska  vlada,  zato  je  zahte- 
vala od  uradništva  novo  prisego,  ljudstvo  pa  je  hotela  po- 
miriti z  drugačnimi  sredstvi.  V  Ljubljani  in  drugod  so  se 
vršile  po  vrsti  velike  slavnosti  in  ljudske  veselice,  na  kate- 
rih so  prireditelji  gostili  ljudstvo;  meščansko  elito  in  plem- 
stvo so  vabili  francoski  dostojanstveniki  na  odlične  plese  in 
pojedine  in  guverner  Marmont  se  je  trudil  osebno,  da  iz- 
boljša razmerje  raznih  stanov  in  narodnosti  k  Francozom. 
Da  jim  pokaže  sijaj  in  moč  francoskega  cesarstva,  je  izbral 
(začetkom  1811)  ilirsko  deputacijo,  da  pozdravi  cesarja  v 
Parizu,  kar  je  bilo  avstrijski  vladi  jako  neljubo.  Marmont  bi 
bil  dosegel  gotovo  lepe  uspehe  v  vzajemni  spravi,  ko  bi  ne  bil 


1  Samo  takrat  se  avstrijska  vlada  ni  utegnila  pečati  z  ilirskimi  za- 
devami, ko  se  ji  je  bližal  strahoviti  denarni  polom. 

2  Ko  je  leta  1812.  poslala  Avstrija  Napoleonu  večjo  vojaško  pomoč 
zoper  Ruse,  si  je  izgovorila  poleg  drugih  koristi  še  pogojno  povrnitev 
ilirskih  pokrajin. 

dražil  Napoleon  llircev  z  novimi  ukazi  glede  bojnih  priprav 
in  težkih  kontribucij. 

Napoleona  je  zapustila  sreča  in  avstrijske  vojske  so 
udarile  leta  1813.  zopet  v  Ilirijo.  Francozi  so  izgubljali  oporo, 
ljudstvo  se  je  oklepalo  Avstrijcev  in  se  združevalo  z  njimi. 
V  Istri  je  nastal  upor  in  Francozi  so  premestili  sedež  ilirske 
vlade  iz  Ljubljane  v  Trst,  a  kmalu  so  se  umaknili  tudi  odtod. 

Plemstvo  in  ravno  tako  duhovništvo  je  pozdravilo  z 
navdušenjem  povrnitev  starega  avstrijskega  redu  v  prepri- 
čanju, da  bo  avstrijska  vlada  potrdila  vse  nekdanje  stanov- 
ske predpravice  A  tudi  meščanstvo  in  kmetsko  prebivalstvo 
ni  zatajevalo  svojega  veselja.  Le  v  enem  oziru  se  je  bilo 
upravičeno  bati  avstrijske  vlade:  kar  se  tiče  narodnega  pro- 
svetnega gibanja,  so  slutili  slovenski  rodoljubi,  da  vlada  ne 
bo  tako  svobodomiselna,  kakor  je  bila  francoska. 

In  res  je  nastopil  splošen  preobrat.  Avstrija  je  organi- 
zirala namesto  francoske  Ilirije  (1816.)  ^kraljestvo  Ilirsko", 
ki  je  obsegalo  Koroško,  Kranjsko,  vse  Primorje  s  Trstom 
in  do  leta  1822.  še  Reko  in  Karlovec  (izločili  so  Hrvatsko 
z  Dalmacijo),  toda  to  »kralfestvo"  ni  imelo'  enotne  uprave 
in  je  životarilo  samo  po  imenu  do  leta  1849.'  Francoske 
uredbe  je  vlada  večinoma  odpravila  in  uvedla  takoj  zopet 
avstrijski  koledar  in  cerkvene  obrede  tako,  kakor  so  jih  ob- 
hajali do  leta  1809.  V  cerkvi  je  najprej  izbrisala  sledove 
francoske  uprave.  Namesto  francoskega  uradništva  so  stopili 
zopet  nemški  birokratje  in  avstrijska  policija  je  začela  izvr- 
ševati svojo  kruto  oblast.  Nemščina  je  postala  uradni  jezik. 

Nekaj  dobrih  posledic  pa  je  vendar  imela  doba  fran- 
coske Ilirije  tudi  v  upravi.  Nekdanji  dominiji,  ki  so  izgubili 
za  Francozov  pravosodstvo,  so  se  odrekli  tej  pravici  prosto- 
voljno in  državni  uradi  so  prevzeli  na  tleh  bivše  Ilirije  ne- 


'  Spomin  „kraljestva  Ilirskega"  se  je  ohranil  v  velikem  cesarjevem 
naslovu,  ki  pozna  .kralja  Ilirije*.  —  Preporojeni  hrvatski  jezik  so  imeno- 
vali še  dolgo  .ilirski". 


240 


katere  upravne  posle,  katere  je  opravljala  drugod  graščinska 
gosposka.  V  slovensko  in  hrvatsko  zemljo  je  bilo  že  vloženo 
seme  narodnega  in  socijalnega  preporoda,  ki  je  imelo  čakati 
le  nekaj  desetletij,  preden  je  pognalo  pod  žarki  prijaznejšega 
solnca. 

3.  Predmarčna  doba. 

v  prosvetljeni  dobi  in  za  francoske  okupacije  so  se  po- 
javili prvi  sledovi  socijalnega  in  narodnega  napredka  pri  Slo- 
vencih, a  kmalu  nato  se  je  pogreznilo  ljudstvo  zopet  v 
mrtvo  tišino. 

V  bojih  za  svobodo  zoper  Napoleona  so  evropski  na- 
rodi priborili  koristi  samo  absolutistnim  vladam,  ki  so  izko- 
riščale zmago,  da  jim  skujejo  nove  okove.  Avstrijska  vlada, 
ki  je  popreje  rada  naglašala  ^pravice  podložnikov",  pozi- 
vajoč  francoske  podanike,  naj  se  .otresejo  sramotnega  in 
trdega  Napoleonovega  jarma,  je  pozabila  na  demokratska 
načela.  Usodo  obnovljene  Avstrije,  ki  je  stopila  po  Napoleo- 
novem propadu  zopet  na  [)W0  mesto  med  nemškimi  drža- 
vami, je  vodil  odslej  do  leta  1848.  knez  Metternich,  ki  je 
posvetil  vse  svoje  moči  boju  zoper  »nevarno"  gibanje  v 
srednji  Evropi,  hoteče  osvoboditi  narode  v  političnem  in 
kulturnem  oziru.  Posrečilo  se  mu  je  uveljaviti  prepričanje, 
da  imajo  edino  vladarji  pravico  ukazovati  narodom  in  do- 
ločati njih  usodo  in  da  vladarji  za  svoje  delovanje  niso 
nikomur  odgovorni  razen  Bogu ;  ljudstvo  naj  ubo^^^a,  molči 
in  prosi  v  sili  milosti.  Avstrijski,  ruski  in  pruski  vladar  so 
se  zavezali,  da  hočejo  vladati  po  načelih  pravičnosti,  lju- 
bezni in  miru,  svojo  lepo  obljubo  so  pa  razumevali  po 
svoje.  „Sveta  zveza"  je  hotela  zadušiti  seme,  ki  ga  je  zase- 
jala  revolucija,  in  zabraniti  zahteve  po  večji  svobodi.  Drža- 
vam ni  baje  treba  ne  izobraženih  narodov  ne  učenih  držav- 
ljanov, temveč  le  dobrih  in  pridnih  podložnikov,  če  si  ho- 
čejo ohraniti  mir.  Zato  vlade  niso  pospeševale  duševnega 
napredka.  Kar  se  je  zgodilo  v  Avstriji  v  tej  dobi  v  povzdigo 

prosvcic  III  blap:ostanja,  na  tem  nima   zaslug  vlada,  temvečj 
posamezni  požrtvovalni  dobrotniki. 

Sicer  je  resnica,  da  javne  razmere  naših  dežel  še  niso' 
bile  zrele  za  svobodno  življenje,  toda  vlada  je  hotela  po 
sili  zadržavati  ljudstvo  v  kulturni  temi  in  brezmoči,  namesto 
da  bi  bila  skušala  narode  duševno  dvignili  in  izenačiti. 
Izobraž?nci  so  čutili  breme  Metternichovega  sistema  najhuje 
in  so  snovali  tajne  družbe,  ki  so  razširjale  svobodomiselne 
narodnostne  in  politične  ideje. 

V  upravnem  oziru  si  je  zaslužila  predmarčna  vlada 
splošno  ostro  grajo,  zlasti  v  upravi  financ.  Tekom  30  let 
je  Avstrija  še  bolj  oslabela,  nakopala  si  novih  dolgov  na 
stotine  milijonov,  v  blagor  narodov  pa  ni  ukrenila  vlada 
nič  posebnega.  V  višjih  uradih  so  sedeli  nezmožni  ljudje, 
Metternichovi  ljubljenci,  ki  cesto  niti  pojma  niso  imeli  o 
svojih  dolžnostih.  Za  bojne  potrebščine  se  je  izdajalo  jako 
mnogo  kljub  miru,  ki  je  zavladal  po  ukročeni  Evropi.^ 
Iz  denarne  stiske  so  morali    pomagati    novi    in  višji   davki. 

Za  Ferdinanda  I.  (1835.— «1848.)  so  uvedli  vsaj  neko- 
liko malih  upravnih  reform,  izmed  katerih  omenimo  zni- 
žanje vojaške  službe  od  14  na  8  let  (1845)^  in  načrt,  po 
katerem  bi  se  lahko  odkupili  podložniki  tlake  in  desetine.' 
Leta  1846.  je  hotela  vlada  prisiliti  gosposko  in  podložnike 
h  kupni  pogodbi,  a  kmetje  niso  marali  ničesar  vedeti  o 
odškodnini,  ker  so  se  nadejali,  da  bo  odpravil  cesar  tlako 
in  desetino  brez  vsake  odškodnine. 

Avstrijska  policija  si  je  pridobila  pod  vodstvom 
grofa  Sedlnitzkega  (od  leta  1817.)  v  predmarčni  dobi  po- 
sebno slavo.  Vestno  je  stražila,  da  ne  piide  preko  meje  ali 

'  Na  Laškem  je  imela  vlada  dokaj  opravka  in  troškov,  predno  je 
potlačila  velik  upor  leta  1820.  in  1821. 

-  Naši   vojaki   so  služili    delj   ko   ogrski    in  laški.     Na  1000  prebi-  j 
valcev  je  prišlo  v  naših  krajih  26  novincev,  na   Ogrskem  9,  na  Tirolskem 
samo  5.  Daljše  olajšave  v  vojaški   službi    so   se   izvršile  za  vlade  Franca 
Jožefa  I.  . 

odkoderkoli  nobeno  »prevratno"  načelo.  Avstrijski  dijak 
niso  smeli  obiskovati  tujih  vseučilišč,  po  domačih  deželah 
pa  so  stikali  vladni  poročevalci,  če  je  izrekel  kak  nepre- 
vidnež  besedo  zoper  državni  red  ali  neugodno  kritiko  o 
javni  upravi.  Strogi  cenzorji  so  pazili  na  vsako  besedo  v 
knjigah  in  časopisih. 

V  takih  skrbeh  so  minevala  desetletja,  v  katerih  nihče 
ni  videl  gospodarske  bede  prebivalstva.  Iz  tega  žalostnega 
stanja  se  država  po  letu  1811.  ni  mogla  več  izkopati.  Ne- 
zadovoljni so  bili  vsi  stanovi,  najbolj  seveda  delavec^)  in 
kmet,  ki  se  ni  mogel  dvigniti  nad  ono  stopnjo,  na  kateri 
ga  je  našlo  19.  stoletje.  V  nekaterih  ozirih  je  bil  kmet  proti 
sredi  19.  stoletja  še  na  slabšem,  n.  pr.  glede  domače  obrti, 
v  kateri  mu  je  velika  industrija  polagoma  jemala  dobiček, 
(osobito  v  platnarstvu).  Izza  dobe  Jožefa  II.  ni  poskušal 
nihče  osvoboditi  podložnika.  V  nekaterih  deželnih  zborih 
so,  žal  da  brezuspešno,  pretresali  to  točko.  V  štajerskem 
deželnem  zboru  so  se  n.  pr.  že  leta  1845.  posvetovali  o 
predlogu,  naj  se  določijo  in  rešijo  zemljiške  in  desetinske 
razmere.  V  tem  je  izjavil  cesar  (1846),  da  bo  podpiral  strem- 
ljenje po  osvoboditvi  kmetov,  a  stvar  se  je  s  tem  še  bolj 
zavlekla,  dokler  ni  prehitelo  gibanje  jeta  1848.  dobre  volje 
štajerskega  deželnega  zbora. 

Osvoboditve  tlačenih  stanov  in  narodov  bi  v  19.  sto- 
letju ne  bila  mogla  popolnoma  zabraniti  nobena  vlada. 
Francoski  nazori  so  se  širili  vedno  dalje,  nove  iznajdbe 
(brzojavne  žice,  železnice,  parniki  na  kolo)  so  olajševale 
promet,  omikanci  raznih  dežel  so  občevali  med  seboj 
vedno  laže,  ljudsko  znanje  se  je  bolj  in  bolj  poglobljalo 
in  narodi  so  se  zavedali  čimdalje  bolj  svojih  človeških 
pravic  ter  zahtevali  politično,  gospodarsko  in  narodnostno 
svobodo. 


1)  Na  Slovenskem  še  v  tej  dobi   ne   moremo  govoriti  o  posebnem 
delavskem  stanu. 

Nekaj  ncvariicg:a  je  bilo  novo  narodnostno  vpra- 
šanje. Avstrija  ni  bila  izključno  nemška  država,  a  vlada  ni 
hotela  uvideti,  da  je  treba  že  računati  z  nenemškimi  na- 
rodnostmi. 

Dokler  je  mogla  vlada  uveljavljati  svoja  načela  pri 
močnejših  in  zavednejših  narodih,  tako  dolgo  ni  zadel  njen 
sistem  pri  zanemarjeni  slovenski  kmetski  množici  niti  ob 
najmanjši  odpor.  M  Odsevi  nove  dobe  so  prihajali  k  Slo- 
vencem v  skromni  meri,  kolikor  je  pač  dopuščala  njihova 
narodna  izobrazba.  „Slovencev"  pravzaprav  v  tej  dobi  niso 
poznali,  saj  je  naše  ljudstvo  samo  pozabilo  na  svoje  skupno 
ime.  Separatistne  težnje  ^Kranjcev",  ^Štajercev"  itd.  je  pod- 
pirala politična  in  cerkvena  razcepljenost,  ki  je  najbolj  ovi- 
rala in  morila  narodno  zavest.  Peščica  šolanih  Slovencev  je 
rabila  kar  tri  različne  pisave.  •  1 

Vpliv  šol  in  uradov  je  škodoval  vsem  nenemškim 
narodnostim,  a  največ  Slovencem,  ki  so  morali  čutiti  in  se 
prepričati,  da  je  njihov  jezik  ničvreden  in  brez  veljave. 

Nenaravno  Ijudskošolsko  vzgojo  slovenske 
mladine  so  obsojali  celo  trezni  nemški  možje.  Neusmiljeni 
„šolniki"  so  vbijali  otrokom  nemščino  in  jih  kaznovali,  če 
se  je  drznil  kateri  izpregovoriti  pred  njimi  slovenski.^  Brez-  i 
umno  učenje  na  pamet  so  gojili  neprenehoma,  pisanje  so 
učili  po  taki  metodi,  da  so  učenci  že  v  šoli  mnogo  poza- 
bili; po  šabloni  so  učenci  reševali  v  šoli  velikanske  zložene 
računske  naloge,  v  življenju  pa  seveda  niso  znali  računati 
nič.  Verski  pouk  se  je  omejeval  večinoma  na  brezumno  od- 
moljevanje  katekizma. 


1  Cesar  Franc  je  bil  tudi  pri  nas  zelo  priljubljen.  Rad  je  obiskoval 
naše  kraje.  Ljudstvo  mu  je  bilo  udano  in  v  tem  je  vlada  videla  potrdilo, 
da  je  njen  sistem  pravi. 

2  Sodobne  priče  poročajo,  da  so  taki  zločinci  morali  nositi  sramotne 
znake.  Slomšek  označuje  takratno  šolo  z  besedami :  »Učitelji  so  muči- 
telji". 

Takozvane  dvojezične  šole  so  bile  pravzaprav  tudi 
nemške,  ker  si  je  pomagal  učitelj  v  njih  s  slovenščino  le 
pri  početnem  pouku,  dokler  ni  razumel  otrok  celo  nič  nemški. 
Te  šole  so  bile  in  so  še  deloma  (zlasti  na  Koroškem)  dan- 
danes najjasnejši  dokaz,  da  so  vsa  njihova  stremljenja  brez- 
uspešna in  le  prazno  ubijanje  časa.  Kmet  pa,  ki  ni  videl 
nikakega  šolskega  napredka  pri  svojih  otrocih,  ni  mogel 
ceniti  šolskega  pouka  in  zato  so  se  mnoj,'e  občine  branile 
šol,  ki  bi  jim  bile  nakladale  nepotrebnih  troškov.  Le  nerad 
je  pošiljal  naš  kmet  otroka  v  šolo,  kar  nam  pričajo  žalostne 
številke  o  šolskem  obisku.' 

V  jezikovno  mešanih  krajih  je  imela  takratna  šola  po- 
gubne posledice,  drugod  pa  ni  utegnila  dosti  ponemčevati. 
Na  Primorskem  je  bilo  nekoliko  bolje  poskrbljeno  za  pouk 
v  domačem  jeziku  in  sicer  po  zaslugi  vsem  narodnostinf 
pravičnega  tržaškega  guvernerja  grofa  Stadiona,  ki  je  brez 
ozira  na  namene  dunajske  osrednje  šolske  uprave  samo- 
stojno organiziral  primorsko  šolstvo,  ukazal  spisati  in  izdati 
šols^ke  knjige  v  vseh  deželnih  jezikih  in  pustil  slovenščini 
in  hrvaščini  precej  veljave. 

Kranjski  deželni  stanovi  so  se  posvetovali  leta  1821. 
o  ljudskem  šolstvu.  Takrat  so  se  že  slišali  glasovi,  ki  sa 
bili  za  čisto  slovensko  ljudsko  šolo  na  Kranjskem  (baron 
Karel  Zois),  čemur  pa  se  je  večina  protivila.  Vladno  naro- 
čilo iz  leta  1840.,  naj  se  sestavi  slovenskonemška  slovnica 
za  šole,  ni'  imelo  namena  pospeševati  slovenskega  pouka^ 
temveč  po  izboljšani  metodi  gojiti  nemščino.  V  tej  dobi  je 
prišla  tudi  vlada  do  spoznanja,  da  se  otrok  najlaže  nauči 
nemščine  na  podlagi  materinščine. 

Najboljše  in  najbolj  narodne  izmed  vseh  šol  so  bile 
takozvane  nedeljske  šole,  ki  so  se  snovale  zlasti  po  letu 
1830.  po  zaslugi  mlajše  narodne  duhovščine. 


'  Na  Kranjskem  je  še  1848.  leta  obiskovala  komaj  petina  otrok, 
ljudsko  šolo.  Za  ves  slovenski  narod  je  bilo  leta  1847.  baje  samo  64  pol- 
slovenskih  šol. 

7  uspehi  se  ni  mogla  ponašati  takratna  šola  tudi  iz 
tc^a  vzroka  ne,  ker  u  č  i  t  e  1  j  s  t  v  o  samo  ni  imelo  povoljne 
izobrazbe  in  je  životarilo  brez  vsega  ugleda  v  gmotni  bedi. 
Trimesečni,  pozneje  šestmesečni  tečaj  je  usposobil  kandi- 
data za  šolski  posel  in  v  dotičnem  tečaju  se  zares  ni  mogel 
nihče  navzeti  potrebnih  idealov.  Stari  kanonirji  in  drugi  vo- 
jaki so  bili  učitelji  z  letno  plačo  okroglih  130  gld.,  katerih 
pa  niso  nikdar  videli,  ker  jih  ni  bilo  možno  izterjati  od 
staršev  in  otrok.  Zato  se  je  učitelj  živil  kot  tkalec,  čevljar, 
pisar  in  kantor,  kot  učitelj  pa  je  bil  staršem  breme,  vaščanom 
in  šolskim  uradom  pa  predmet  šal  in  dovtipov. 

Cvet  mladine,  ki  je  vstopila  v  višje  šole  in  s  tem  v 
silnejšo  oblast  nemških  vplivov,  je  bil  izgubljen  za  slovensko 
prosveto.  Čimdalje  se  je  pečal  mladenič  z  ukom,  tem  bolj 
se  je  oddaljeval  od  okrožja  materinskega  jezika,  in  če  je 
imel  po  več  letih  kot  uradnik  kaj  opravka  med  ljudstvom, 
mu  je  bil  večinoma  že  tujec.  Iz  našega  naroda,  o  katerem 
se  splošno  trdi,  da  ga  je  narava  obdarila  z  lepimi  darovi, 
je  izhajalo  v  tej  dobi  precej  visokih  uradnikov  in  dostojan- 
stvenikov, ki  so  pa  z  malimi  izjemami  poplačali  svoja  častna 
mesta  s  svojo  narodnostjo.  To  je  stara  rana  našega  narod- 
nega telesa,  na  kateri  so  se  Slovenci  najbolj  izkrvaveli.  Zato 
ne  moremo  dovolj  ceniti  sreče,  da  so  že  takrat  na  nekaterih 
srednjih  šolah  delovali  učitelji,  ki  so  priganjali  nadarjene 
slovenske  dijake  k  učenju  materinščine,  kakor  profesor  Zu- 
pančič v  Celju  ali  Kersnik  v  Ljubljani.  Na  ljubljanskem  li- 
ceju  je  bilo  za  slovenščino  malo  zanimanja  \  v  mariborski 
gimnaziji  so  se  pa  nekateri  dijaki  sami  učili  slovenščine  in 
kitali  slovenske  pesmi  po  rokopisnih  zbirkah.^ 


'  Slovenski  pouk  je  obiskovalo  samo  po  5— G^/o  dijakov,  nekatera 
leta  (1819—1821,  1836)  pa  sploh  nobeden. 

2  Tako  1.  1825.,  ko  je  bil  med  njimi  Stanko  Vraz.  Macun  poroča, 
da  ni  slišal  v  Mariboru  v  3.  razredu  normalke  in  v  6  gimnazijskih  letih 
v  šoli  nikdar  slovenske  besede. 

Praktični  oziri  so  zahtevali,  da  ni  odpravila  vlada  ki- 
rurgične  ljubljanske  šole  in  da  je  dovolila  celo  v  Gradcu 
na  zdravniškem  oddelku  slovenski  pouk  o  porodništvu 
(1828  —  1849.).  Na  filozofskem  oddelku  graškega  vseučilišča 
je  poučeval  slovenščino  dolga  leta  Koloman  Kvas,  a  brez 
vidnih  uspehov  (1823  —  1867.),  v  ljubljanski  bogoslovnici 
Metelko  (t  1860.),'  v  celovški  pa  Slomšek.  Tudi  na  du- 
najskem vseučilišču  se  je  potegoval  Kopitar  za  slavistično 
stolico,.  ki  jo  je    dosegel   njegov    učenec    Miklošič    (1849.). 

V  Metternichovi  dobi  je  veljalo  v  Avstriji  načelo:  „en 
Bog,  en  cesar,  en  uradni  jezik".  Jasno  je,  kako  se  je 
uradovalo  slovenskemu  ljudstvu!  V  vasi,  kjer  ni  bilo  člo- 
veka, ki  bi  bil  razumel  ali  celo  čital  nemški,  so  prihajali 
samonemški  oglasi  in  pozivi.  V  uradih  so  tekmovali  doma- 
čini z  nemškimi  in  češkimi  uradniki  v  obrambi  enotnega 
uradnega  jezika  in  takozvane  državne  (t.  j.  nemške) 
narodnost  i.  2 

A  tudi  zunaj  šol  in  uradov  je  bilo  poskrbljeno  za  t.o, 
da  se  niso  pripravljala  tla  slovenskemu  kulturnemu  razvoju. 
Posamezni  narodni  delavci,  ki  so  imeli  dobro  voljo  bodisi 
s  poezijo  ali  potom  časopisja  ali  na  kakršenkoli  drugi  način 
stopiti  z  rojaki  v  dotiko,  so  občutili  sovražno  pest,  ki  jih 
je  potlačila  ali  jim  vsaj  jemala  pogum  in  veselje  do  dela. 
Pesniku  Vodniku  je  vlada  silno  zamerila  njegovo  službo- 
vanje v  francoski  upravi,  osobito  pa  pesem  »Ilirija  oživljena", 
in  ga  je  policijsko  poročilo  označilo  kot  sovražnika  Avstrije 
in  upornega  hujskača.   Cisto  literarnemu  podjetju  „Krajnski 

1  Najvoda  Ivan  in  staj.  deželni  stanovi  so  pokazali  Slovencem  svojo 
naklonjenost  s  tem,  da  so  pripomogli  k  ustanovitvi  stolice  slovenskega 
jezika  v  Gradcu.  Ljubljansko  stolico  so  osnovali  pet  let  pozneje  (1817.) 
po  zaslugi  barona  Zoisa,  Kopitarja  in  M.  Ravnikarja. 

2  Po  jugoslovanskih  krajih  je  bilo  takrat  mnogo  uradnikov  češkega 
pokolenja.  O  Cehih  se  je  pravilo,  da  so  rojeni  uradniki,  toda  njihovo  de- 
lovanje v  predmarčni  in  pozneje  v  Bachovi  dobi  v  službi  »državne  na- 
rodnosti" ni  ostalo  Slovencem  v  veselem  spominu. 

Čbelici"  je  delala  cenzura  take  težave,  da  je  kmalu  prenehal 
izhajati,  in  mnogi  poskusi  osnovati  vsaj  skromen  slovenski 
časopis  so  se  izjalovili  vsled  vladnega  odpora.'  V  ljubljanskem 
gledališču  je  bila  slovenska  beseda  igralcem  strogo  prepo- 
vedana in  ko  so  (1845.  1846)  igralci  vendar  zapeli  tupatam 
nenadoma  v  nemški  igri  slovensko  pesem,  je  bil  guverner 
Weingarten  prepričan,  da  so  jih  podkupili  ruski  rublji.  Niti 
diletantom  niso  dovoljevali  slovenskih  predstav  in  koled- 
nikom  je  bilo  40  let  prepovedano  prepevati  po  Ljubljani 
trikraljevske  kolednice,  kajti  povsod  bi  se  bil  ob  takih  pri- 
likah po  mnenju  vlade  lahko  skrival  in  širil  p  a  n  s  1  a- - 
v  i  ze  m.  1 

Iz  tega  jasno  sledi,  kako  ozke  meje  so  bile  začrtane 
prosvetnemu  delu  na  Slovenskem.  Vpliv  nemške  roman- 
tike se  začetkoma  ni  pojavljal  drugod  ko  v  znanstvu,  v 
prvi  vrsti    v    jezikoslovju.    Naš    prvi    znanstvenik    te    dobe, 


1  Leta  1825.  je  odklonil  policijski  predsednik  grof  Sedlnitzky  prošnjo 
J.  Ciglerja,  Ign.  Holzapfla  in  Ks.  pl.  Andriolija,  ki  so  nameravali  izdajati 
tednik  „Slavinja".  —  Gajeve  hrvatske  novine  so  zopet  oživile  željo 
po  slov.  političnem  in  literarnem  časopisu.  Leopold  Kordeš  se  je  pote- 
goval (1838.)  za  dovoljenje,  da  bi  smel  izdajati  dvakrat  na  teden  poli- 
tične »Slovenske  novice"  s  tedensko  literarno  prilogo  »Zora*. 
Ker  je  dunajska  dvorna  cenzura  zavlačevala  rešitev  prošnje,  je  vložil  s 
tiskarjem  Blaznikom  novo  prošnjo  (..  1838.)  za  dovoljenje  samojiterar- 
nega  lista  .Zarja".  Ko  ni  bilo  odgovora,  je  prosil  Blaznik  (1.  1839.) 
za  dovoljenje  literarne  „Zore",  ki  bi  izhajala  pod  Prešernovim  ured- 
ništvom kot  priloga  nemškemu  časniku  .Carniolia",  toda  zopet  brez 
uspeha,  dasi  se  je  obrnil  v  tej  zadevi  tudi  naravnost  na  dunajski  najvišji 
cenzurni  urad  (I.  1839.)  in  še  posebe  na  Sedlnitzkega  (1.  1840.).  —  Tudi 
Andrej  Smole  se  je  zastonj  trudil,  ko  je  hotel  izdajati  s  Prešernom  dvakrat 
na  teden  politični  list  „11  irske  novice"  s  tedensko  literarno  prilogo 
.Ilirski  Merkur".  Gubernij  je  priporočal  literarni  list,  političnega 
pa  ne,  Sedlnitzky  pa  je  odklonil  oba.  Prošnja,  ki  jo  je  poslal  Smole  na- 
ravnost na  cesarja,  je  obležala  na  dvoru.  —  Šele  s  pomočjo  nadvojvode 
Ivana  in  kranjske  kmetijske  družbe  se  je  posrečilo  Blazniku  pridobiti 
dovoljenje  za  izdajanje  »Kmetiških  in  rokodelskih  novic" 
(1.  1843.). 

—     248     — 


( 


Jernej  Kopitar  je  skušal  udejstviti  pri  Slovencih  roman- 
tična stremljenja,  a  ni  našel  doma  zmožnega  človeka  niti 
za  nabiranje  narodnih  pesmi. ^  Njegova  slovnica  je  učin- 
kovala vsaj  toliko,  da  so  se  jeli  mlajši  izobraženci  bolj  za- 
nimati za  slovenski  jezik.  V  Gradcu  so  se  zbrali  že  leta 
1910.  zavedni  bogoslovci  in  si  osnovali  slovensko  društvo 
(„Societas  slovenica"),  v  katerem  so  se  vadili  pod  vodstvom 
Janeza  Primca  v  slovenščini.  Primic  je  bil  kratko  dobo  prvi 
učitelj  slovenskega  jezika  na  novi  graški  stolici.  Polagoma 
je  rastlo  zanimanje  za  narodno  zgodovino,  za  narodne  obi- 
čaje, pesmi  in  pripovedke  in  za  krasoto  domovine  in  v  so- 
dobnih nemških  časopisih  nahajamo  čimdalje  več  sestavkov, 
disanih  v  slovenskem  duhu.^ 

Morebiti  je  le  slučaj,  morebiti  pa  naravna  posledica 
prevelikega  protislovanskega  pritiska,  da  se  je  v  avstrijskih 
slovanskih  narodih  vzbujala  baš  v  Metternichovi  dobi  na- 
rodna zavest  in  navdušenost.  Cehi,  Hrvatje  in  Poljaki  so 
oživeli,  njih  pesniki  in  znanstveniki  so  stopali  v  narodno 
službo.^ 


1  S  tem  večjo  ljubeznijo  se  je  oklenil  Kopitar  Vuka  Karadžiča,  na- 
biratelja  in  izdajatelja  srbskih  narodnih  pesmi  in  je  tako  kot  njegov  pod- 
pornik in  najboljši  svetovalec  pripomogel  k  temu,  da  se  je  proslavila  ju- 
goslovanska narodna  pesem  po  vsem  svetu  in  da  se  je  utrdil  novosrbski 
knjižni  jezik  in  pravopis.  —  Leta  1820.  je  pozval  nadvojvoda  Ivan  uči- 
telje in  prijatelje  glasbe,  naj  zapisujejo  narodne  pesmi  (nemške  in  sloven- 
ske). Ta  poziv  ni  imel  na  Slovenskem  uspeha,  dasi  so  bile  razpisane  lepe 
nagrade  za  najboljše  zbirke. 

2  Slovenski  rodoljubi  so  se  morali  zatekati  k  nemškim  časopisom, 
dokler  ni  bilo  slovenskega  lista.  Omeniti  je  v  tem  oziru  „W  i  e  n  e  r 
Jahrbiicher  der  Literatur"  (od  1.  1818.),  ki  so  postala  znanstveno 
glasilo  slovanske  vede.  Graški  list  „DerAufmerksame"  (1812—1843), 
celovški  tednik  „Carinthia"  (od  1.  1811.),  ljubljanski  leposlovni  in  po- 
učni list  ,Illyrisches  Blatt",  nekoliko  manj  pa  »Carniolia"  in 
uradni  ,Laibacher  Zeitung"  so  prinašali  zgodovinske  in  druge 
članke  ter  pesmi  iz  peres  slovenskih  romantikov. 

^  Precej  je  pripomogel  nemški  pisatelj  Herder  k  probuji  narodne 
zavesti  pri  Slovanih  s  svojimi  optimističnimi  nazori  o  življenju  in  kulturi 

Veliko  narodno  navdušenost,  ki  so  jo  videli  mladi  slo- 
venski rodoljubi  pri  drugih  Slovanih,  so  hoteli  presaditi  tudi 
med  svoje  rojake.  Dela  Karadžiča,  Celakovskega,  Šafai^ika, 
Kollarja.  Mickievvicza,  a  tudi  Petrarke  in  Byrona  so  vplivala 
na  dovzetno  dijaštvo  in  pospeševala  razvoj  slovenske  poezije. 

V  Gradcu  se  je  zbral  leta  1830.  krožek  zavednih  dija- 
kov, večinoma  vzhodnih  Štajercev,  ki  so  se  skupno  učili 
slovanskih  in  drugih  jezikov,  čitali  z  nepopisnim  navduše- 
njem slovanske  narodne  pesmi  in  dela  gori  navedenih  pesni- 
kov ter  se  vadili  v  materinščini.  Ta  krog  je  dal  slovenskemu 
narodu  vrsto  odličnih  učenjakov,  pesnikov  in  buditeljev,  med 
njimi  Franca  Miklošiča,  Stanka  Vraza  in  Davorina  Trstenjaka. 


starih  Slovanov.  Nemški  vzgled  je  vzpodbujal  Slovane:  Nemci  so  stremili 
v  odporu  proti  tujim  tiranom  po  zjedinjenju  svobodnih  svojih  plemen  in 
istotako  so  zahrepenela  slaba,  nesamostojna  slovanska  plemena  po  zdru- 
žitvi Slovanov.  Češki  buditelji  Dobrovsky,  Jungmann,  Safafik,  osobito  pa 
Jan  Kollar  so  sanjali  o  skupnosti  slovanskega  znanstva,  nekateri  celo  o 
skupni  slovanski  državi  z  enotnim  jezikom  (ruskim).  To  je  bila  ideja 
panslavizma  (vseslovanstva).  Nekateri  „panslavisti"  so  res  upali,  da 
jih  bo  osvobodila  Ruska.  Kmalu  pa  so  se  duhovi  iztreznili  in  namesto 
političnega  je  nastopil  kulturni  panslavizem,  za  katerega  je  našel  Kol- 
lar ime  .slovanska  vzajemnost".  Vsak  omikani  Slovan  naj  bi 
znal  glavne  slovanske  jezike,  knjigarne  in  knjižnice  naj  posredujejo  med 
Slovani,  pisatelji  naj  zamenjujejo  med  seboj  knjige,  časopisje,  pisano  v 
vseh  slovanskih  jezikih,  naj  veže  posamezna  plemena,  ustvari  naj  se  eno- 
ten pravopis  v  latinici  in  cirilici :  to  naj  bi  bila  sredstva  kulturnega  vse- 
slovanstva,  kakor  si  jih  je  predstavljal  Kollar.  —  Prijatelji  Kollarjeve  ideje 
med  Slovenci  so  bili  Urban  Jarnik,  Matija  Majar  Ziljski,  Anton  Krempelj 
in  Stanko  Vraz. 

Sanjam,  ki  jih  je  gojil  politični  in  kulturni  panslavizem,  so  se 
kmalu  odločno  uprli  realno  misleči  Slovani.  Stanko  Vraz  je  bil  že  na- 
sprotnik one  slave,  ki  se  je  kadila  Rusom,  bolj  odločno  pa  se  je  uprl 
panslavizmu  in  njegovemu  nasledniku  ilirizmu  Prešeren.  Na  čelu  opozicije 
je  bil  češki  politik  Karel  Havliček,  ki  je  jasno  spoznal,  da  Slovani  niso 
in  ne  morejo  biti  eden  narod,  in  ki  je  videl  v  avstrijskem  cesarstvu  naj- 
boljše jamstvo  za  Cehe  in  Jugoslovane.  Njegovi  nazori  so  polagoma  pro- 
dirali in  tudi  Palacky  jih  je  branil  leta  1848.  Slovanska  politika  leta  1848. 
ni  bila  več  panslavistna. 

v  isti  dobi  je  jela  (1830.)  izhajati  v  Ljubljani  „K  ran  j- 
ska  Č  belica",  pesniški  almanah  namenjen  izobraženemu 
občinstvu.  Posvetna  omikanca  učenjak  Matija  Čop  in  pesnik 
Franc  Prešeren  sta  vodila  novo  literarno  gibanje,  toda  med 
Slovenci  nista  našla  pravega  razumevanja,  pač  pa  mnogo 
nasprotovanja,  in  almanah   je  po  štirih  letih  nehal  izhajati. 

Po  srbskem  in  češkem  zgledu  so  jeli  sedaj  nabirati 
tudi  pri  nas  narodne  pesmi,  ki  jih  je  mnogo  zapisal 
Stanko  Vraz,  Prešernov  prijatelj  Andrej  Smole,  poljski  iz- 
gnanec Emil  Korytko  i.  dr. 

Kljub  lepim  literarnim  poskusom  in  kljub  rastoči  na- 
rodni zavesti  so  dvomili  celo  najdelavnejši  buditelji,  da  bi 
se  mogli  kdaj  Slovenci  sploh  povzdigniti  na  stopnjo  kul- 
turnih narodov.  Dvomili  so,  da  bi  prišlo  kdaj  vsaj  do  utrje- 
nega enotnega  slovenskega  knjižnega  jezika,  ki  je  potreben 
kot  pogoj  narodnega  napredka.  Premajhen  je  bil  narod  in 
premalo  je  štel  inteligence,  a  še  ta  je  brodila  v  samih  ide- 
alih, segala  po  previsokih  idejah,  ubijala  svoje  sile  in  čas 
v  prepirih  za  abecedo,  kovala  celo  načrte  za  umeten  vseslo- 
vanski  jezik,  pri  tem  pa  zanemarjala  izobrazbo  in  probujo 
neukega  ljudstva,  —  nezrelega,  da  bi  se  ga  mogla  oprijeti 
kaka  globlja  kulturna  ali  politična  ideja.  Nič  ni  čudnega, 
da  je  našel  ilirizem'  v  tej  slovenski   inteligenci  zelo  ro- 


1  Hrvatom  se  ni  godilo  bolje  nego  nam.  Proti  napredujoči  madja- 
Tizaciji  so  si  morali  iskati  zaveznikov  in  njihovi  buditelji  so  se  oprijeli 
slovanske  ideje.  Mlade  Hrvate  je  navduševala  lepa  slutnja  o  bo- 
dočnosti njihovega  plemena  v  družbi  ostalih  Slovanov,  posedujočih  neiz- 
merno veliko  sveta.  Narod  se  ni  še  zavedal,  da  je  član  mogočne  slovan- 
ske družine.  Dr.  Ljudevit  Gaj,  Kollarjev  učenec,  je  prevzel  vodstvo 
mladega  narodnega  gibanja,  ki  je  doseglo  nepričakovane  uspehe.  Stara 
Jlirija",  v  kateri  so  našli  svoj  narodni  jezik,  jim  je  dala  (1832)  ime.  V 
imenu  „Ilircev"  je  povzdignil  svoj  glas  tudi  vplivni  velikaš  grof  Janko 
Draškovič ;  Gaj  je  dobil  od  cesarja  dovoljenje  za  izdajanje  časopisa  in 
kmalu  se  je  polastilo  hrvatske  inteligence  narodno  navdušenje.  Gajeve 
»Narodne  ilirske  novine"  s  prilogo  „Danica  ilirska"  so  uvedle  blagoglasno 
stokavsko  narečje  kot  ilirski  knjižni  jezik  s  češkim  pravopisom  in  Za- 
greb je  postal  narodno  duševno  središče.  Čitalnice  in  učena  društva  so 
širila  narodno  idejo. 

dovitna  tla.  Osobito  štajersko  dijaštvo  v  Gradcu  je  bilo  na- 
klonjeno jugoslovanski  ideji  dr.  Ljudevita  Gaja,  stremljenju, 
naj  se  združijo  vsi  južni  Slovani  v  en  silni  narod  z  enim 
knjižnim  jezikom,  ki  bi  bil  potem  dovolj  močan,  da  se  ubrani 
vseh  sovražnikov.  Slovensko  ljudstvo  bi  se  tako  najlaže  re- 
šilo, če  se  pridruži  krepkejšemu  hrvatsko-srbskemu  plemenu, 
govorečemu  sorodno  in  lahko  razumljivo  narečje. 

Slovenski  liirci  so  pošiljali  dopise  in  pesmi  Gajevim 
novinam.  Najdelavnejši  med  njimi  je  bil  Stanko  Vraz. 
Tudi  nekateri  kranjski  dijaki,  ki  so  študirali  v  Karlovcu,  so 
se  vračali  v  Ljubljano  kot  navdušeni  Ilirci  in  skušali 
vplivati  na  svoje  sošolce,  a  vendar  se  ilirska  ideja  ni 
mogla  dobro  ukoreniniti.  Ko  se  je  preselil  Vraz  v  Zagreb 
(1838),  je  že  začelo  novo  gibanje  pri  Slovencih  hirati,  ker 
mu  niti  vlada  niti  mnogi  domači  buditelji  niso  bili  na- 
klonjeni.' 

Nič  manj  narodnega  idealizma,  pač  pa  mnogo  več 
praktičnega  zmisla  za  najnujnejše  potrebe  Slovencev  je  imel 
Anton  Slomšek,  duhovnik  in  od  leta  1846.  škof  lavantin- 
ske  škofije.  Ta  neizmerno  vztrajni  mož  je  deloval  ob  severni 
jezikovni  meji  na  Koroškem  in  Štajerskem,  a  s  svojim  mir- 
nim, dobro  premišljenim  probujevalnim  delom  si  je  pridobil 
take  zasluge  za  slovenski  narod,  kakor  noben  Slovenec  pred 
njim.  Slomšek  je  bil  prepričan,  da  je  treba  začeti  graditi 
pri  ljudstvu,  pripravljati  preprostega  človeka  za  kulturo  in 
sicer  s  tistim  sredstvom,  ki  je  ljudstvu  najpristopnejša  in 
edina  pot  do  omike,  to  je  v  poljudnem  domačem  jeziku.  V 
slovenskih  bogoslovcih  lavantinske  in  krške  škofije  je  budil 
ljubezen   do  slovenščine  in  si   je  vzgojil  v  duhovščini  zbor 


>  Vlada  je  videla  v  Ilircih  samo  prenovljene  panslaviste  in  se  je 
kmalu  zbala  jugoslovanskega  gibanja.  Uvajanje  ilirskega  pravopisa  je  bilo 
v  njenih  očeh  pansiavistno  podjetje.  Ko  je  potoval  Stanko  Vraz  po  slo- 
venskih deželah  nabirajoč  narodne  pesmi,  ga  je  policija  opazovala  kot 
sumljivega  panslavista.  Od  leta  1843.  pa  je  jela  tudi  na  Hrvatskem  huje 
pritiskati  in  je  prepovedala  celo  ime  „Ilirec". 

pomočnikov  za  kulturno  delo  med  narodom.'  Njegove  pesmi, 
pripovedne,  poučne  in  nabožne  knjige  preveva  ljubezen  do 
domačega  jezika  in  odslej  so  doneli  cesto  s  prižnic  opomini, 
da  imajo  tudi  Slovenci  dolžnost  spoštovati  svoj  jezik.  Slom- 
šek je  spoznal  vrednost  šolstva  in  zdrave  vzgoje  in  je  ne- 
umorno bodril  rojake  k  snovanju  šol,  skušal  sprijazniti  ljud- 
stvo s  šolo  in  pisal  tudi  sam  šolske  knjige.  Leta  1846.  je 
hotel  osnovati  društvo  za  izdajanje  dobrih  slovenskih  knjig, 
in  ko  mu  je  vlada  prekrižala  načrte,  se  ni  upognil,  temveč 
si  je  poiskal  drugo  pot,  da  razširi  med  Slovenci  tako  po- 
trebno lepo  knjigo.  Da  je  mogel  Slomšek,  ki  je  bil  že  na 
sumu  kot  panslavist,  postati  v  takratni  Avstriji  višji  pastir 
v  slovenski  škofiji,  se  nam  zdi  sko^o  čudež.  In  Slomšek  ni 
bil  mož,  ki  bi  bil  pozneje  izpremenil  ali  zatajil  svoja  načela. 

Slomšku  je  nekoliko  podoben  dr.  Janez  Bleiweis 
z  ozirom  na  vztrajno  izobraževalno  delo  med  preprostim 
narodom. 

Leta  1843.  si  je  pridobil  tiskar  Blaznik  s  pomočjo 
kranjske  kmetijske  družbe  dovoljenje  za  izdajanje  gospodar- 
skega poučnega  časnika.  Uredništvo  »Novic"  je  prevzel 
mladi  dr.  Bleiweis,  sicer  še  nekoliko  nezaveden,  a  izredno 
marljiv  tajnik  kmetijske  družbe,  ki  ga  je  šele  občevanje  s 
privrženci  ilirizma  (zlasti  z  Luko  Jeranom)  in  drugimi  rodo- 
ljubi preustrojilo  v  slovenskega  človeka.  Pomen  začetkoma 
neznatnega  časopisa  je  postajal  tem  večji,  čim  bolj  so  se 
zbirali  krog' njega  pisatelji  in  pesniki  in  čim  bolj  je  rastlo 
zanimanje  zanj.  Urednik  je  čutil,  kako  je  treba  govoriti  pre- 
prostemu ljudstvu,  v  katerem  je  imel  časopis  četrtino  naroč- 
nikov. „Novice"  so  budile  veselje  do  slovenskega  čitanja  in 
s  tem  narodno  zavednost,  dasi  bi  bile  lahko  še  več  storile, 


1  Da  je  slovenska  duhovščina  v  severnih  obmejnih  krajih  sredi  19. 
stoletja  in  še  pozneje  delovala  tako  odločno  v  narodnem  duhu  in  v  mar- 
sikaterem oziru  prednjačila  med  stanovskimi  tovariši  ostalih  slovenskih 
dežel  ter  se  udeleževala  celo  v  nevarnih  dobah  neustrašeno  narodnostnega 
dela,  je  gotovo  vsaj  deloma  Slomškova  zasluga. 

če  bi  bil  Bleiweis  odločnejši  urednik.  Kljub  svoji  preveliki 
previdnosti  in  včasih  celo  omahljivosti  je  dosegel  Bleiweis 
vsaj  toliko,  da  se  je  uvedel  ilirski  pravopis  (1846)  in  oja- 
čila  knjižna  slovenščina. 

Za  narodnostno  probujo  je  bilo  izmed  slovenskih  po- 
krajin najbolj  dovzetno  ljudstvo  na  Štajerskem,  osobito  na 
vzhodnem  Štajerskem,  kjer  je  neposredna  gospodarska 
in  kulturna  dotika  s  Hrvati  vplivala  jako  ugodno.  Tukajšnji 
kmet  je  vozaril  po  Hrvatskem,  hodil  Cesto  tja  po  zaslužek 
in  pošiljal  nadarjene  sinove  najrajši  v  latinske  šole  v  Va- 
raždin,  Zagreb  in  Karlovec,  odkoder  so  se  dijaki  vračali  kot 
zavedni  Slovani  že  takrat,  ko  se  v  domačih  (nemških)  mestih 
ni  mogel  dijak  zlahka  dokopati  do  zavesti,  da  je  Slovenec* 
Zato  nam  je  jasno,  zakaj  se  je  štajersko  dijaštvo  v  višjih 
šolah  v  Gradcu  bolj  navduševalo  za  slovanske  ideale  nego 
dijaštvo  iz  ostalih  dežel.  —  Dunajsko  dijaštvo  je  bilo  manj 
zavedno.  Šele  leta  1844.  so  se  jeli  stikati  slovenski  visoko- 
šolci  s  slovanskimi  tovariši  in  so  prirejali  z  njimi  slovanske 
zabavne  večere,  toda  malo  vnetih  Slovencev  je  bilo  med 
njimi. 

Družabno  življenje  v  domačih  mestih  je  bilo  sicer  ži- 
vahno, osobito  v  Ljubljani,  kjer  je  živelo  obilo  aristokracije 
zraven  bogatega  meščanstva,  toda  ulica  in  domačija  sta 
imeli  tuje  lice.  Potujoči  nemški  komedijantje  so  znali  z  nem- 
škimi predstavami  dobro  zabavati  naše  pridne  meščane. 

4.  Leto  1848. 

Meseca  svečana  leta  1848.  je  vzplamtela  na  Franco- 
skem nova  revolucija,  ki  se  je  naglo  razširila  po  Nemškem, 
Laškem  in  po  Avstriji,  koder  so  bili   narodi  nezadovoljni  s 

^  Po  vzhodnem  Štajerskem  je  vplivala  na  probujo  našega  ljudstva 
v  obilni  meri  tudi  domača  književnost,  osobito  štajerska  zgodovina  („Do- 
godivšine  1845),  ki  jo  je  spisal  rodoljubni  župnik  Anton  Krempelj.  Ta 
knjiga  —  prva  zgodovina  v  slovenskerti  jeziku  —  se  je  zelo  razširila  po 
vzhodnoštajerskih  vaseh. 

svojimi  razmerami.  V  Avstriji  je  zašumelo  najprej  v  velikih 
mestih,  v  Pragi  in  na  Dunaju,  kmalu  pa  tudi  drugod  po 
državi. 

Avstrijski  narodi  so  burno  zahtevali  odpravo  tlake  in 
desetine,  več  verske  in  tiskovne  svobode,  preosnovo  sod- 
stva, enakopravnost  državljanov,  samostojno  občinsko  upravo 
i.  t.  d. 

Po  prvih  krvavih  spopadih  med  vojaštvom  in  dunaj- 
skim prebivalstvom  so  izgubili  uradi  vso  moč.  Cesar  Fer- 
dinand je  dovolil  tiskovno  svobodo  ter  obljubil  ustavo. 
Metternich  je  pobegnil. 

Z  novo  ustavo,  ki  je  združila  prvič  vse  zahodne  de- 
žele v  eno  državo  „Avstrijo",  narodi  niso  bili  zadovoljni  in 
kmalu  je  iznova  zavrelo  po  vsej  državi ;  s  posebno  silo  je 
izbruhnil  upor  na  Laškem  in  na  Ogrskem.'  Toda  vojaštvo 
je  pomirilo  nezadovoljneže,  Lahe  je  premagala  vojska  Ra- 
deckega  pri  Sv.  Luciji  in  Kustoci  in  te  zmage  so  vzbudile 
vladi  zopet  zaupanje  v  lastno  moč  in  jo  ohrabrile  za  boj 
proti  Ogrom  in  Dunajčanom. 

Cesar  Ferdinand  se  je  v  tem  odpovedal  (2.  decembra 
1848)  cesarski  kroni  ter  jo  prepustil  mlademu  Francu  Jo- 
žefu L 

Avstrijska  vojska  je  ukrotila  Lahe  iznova  spomladi  leta 
1849.  pri  Novari,  zoper  Ogre  pa  je  prišla  cesarju  Francu 
Jcžefu  I.  ruska  vojska  na  pomoč,  ki  so  se  ji  udali  Ogri  pri 
Vilagošu. 

Slovenci  so  bili  ob  splošnem  viharju  leta  1848.  naj- 
mirnejši  narod  v  Avstriji.  Slovenec  ni  segel  po  orožju,  da 
bi  se  osvobodil.  Nihče  bi  ne  bil  pridobil  v  tej  dobi  našega 


1  Lahi  so  videli  v  Avstrijcih  svoje  tlačitelje,  dasi  so  imeli  precej 
narodne  uprave  in  celo  narodno  šolstvo.  Novi  sardinski  kralj  se  je  pro- 
glasil javno  za  rešitelja  Italije,  hoteč  združiti  ves  laški  narod  v  državno 
celoto.  —  Na  Ogrskem  se  je  pripravljala  narodna  stranka  pod  Košutovim 
vodstvom  že  dolgo  na  trenotek,  v  katerem  bi  se  Ogri  osamosvojili  in  si 
priborili  nadvlado  nad  ostalimi  narodnostmi  na    Ogrskem. 

ljudstva  za  splošno  revolucijo,  najmanj  pa  za  tako,  ki  se  je 
obračala  zoper  cesarja. 

Ideje  19.  stoletja  so  prihajale  k  Slovencem  jako  po- 
časi. Edini  časopis  „Novice"  so  izhajale  šele  kratko  dobo 
in  so  imele  toliko  posla  s  temeljnim  poučevanjem  neved- 
nega ljudstva,  da  se  niso  mogle  pečati  z  javnimi  vprašanji. 
Tako  je  razumljivo,  da  si  marsikateri  mož,  ki  je  stopil  leta 
1848.  med  voditelje  ljudstva,  še  sam  ni  bil  popolnoma  na 
jasnem,  kaj  naj  bo  program  slovenskega  naroda.  Velik  del 
domačih  omikancev  je  ostal  mlačen  in  se  je  rajši  odtegoval 
vsakemu  delu,  mnogi  so  pa  naravnost  nasprotovali  sloven- 
skim težnjam.  Ljudstvo  se  iz  lastne  inicijative  ni  udeleže- 
valo gibanja  leta  1848.  nikjer  razen  v  Slovenskih  goricah 
na  Štajerskem.  V  Ljubljani  in  tudi  v  ostalih  mestih  so  si 
snovali  meščani  narodne  straže  po  dunajskem  zgledu. 
V  vrstah  narodnih  straž  je  bilo  tudi  slovensko  meščanstvo, 
a  vendar  so  imele  povsod  nemški  značaj. 

Dne  20.  marca  so  pokazali  Ljubljančanje  s  slavnostno 
razsvetljavo  mesta,  s  kako  radostnimi  čuti  so  sprejeli  vest, 
da  je  dovolil  cesar  tiskovno  svobodo,  zborovalno 
pravico   in   ustavo. 

Vsled  ustave  so  vstopili  kmalu  nato  zastopniki  meščan- 
stva in  kmetskega  prebivalstva  v  dopolnjene  deželne 
zbore,  ki  so  bili  do  te  dobe  skoro  izključna  posest  plem- 
stva. Med  novimi  poslanci  so  se  pojavili  prvič  tudi  z  a  - 
stopniki   slovenskega   naroda. 

Marčna  revolucija  je  obljubila  kmetskemu  ljud- 
stvu konec  podložništva.  Po  vaseh  je  zavladalo  veliko  ve- 
selje in  slabo  poučeno  ljudstvo  se  je  jelo  takoj  glasiti  za 
svoje  pravo  v  mnenju,  da  mu  je  cesar  že  daroval  popolno 
svobodo  in  da  prenehajo  sedaj  vse  dolžnosti  do  gosposke 
in  cerkve.  Po  nekaterih  krajih  so  napadali  organizirani 
kmetje  celo  graščine.  Zastonj  so  jih  opominjali  vplivni 
možje,  naj  bodo  mirni  in  naj  čakajo  daljših  poročil,  češ,  da 
bo   za   odkupnino   od   tlake   in  drugih    dolžnosti  treba  tudi 

nekaj  plačati  in  da  se  gosposkam  ne  sme  goditi  krivica.  O 
vsem  tem  ni  liotelo  ljudstvo  nič  vedeti  in  v  nekaterih  cer- 
kvah ni  hotelo  poslušati  niti  pomirjujočega  pastirskega  lista 
škofa  Slomška. 

Središče  slovenskega  javnega  gibanja  ni 
bilo  v  Ljubljani,  temveč  na  Dunaju.  Mala  slovenska  na- 
selbina na  Dunaju  je  kazala  mnogo  več  energije  in  je  bolje 
pojmovala  bistvo  in  pomen  ustavnega  življenja  nego  rojaki 
v  domovini.  Že  29  marca  1848  se  je  zbralo  44  dunajskih 
Slovencev,  ki  so  sklenili  osnovati  društvo  in  poslati  kranj- 
skemu deželnemu  zboru  zaznamek  slovenskih  zahtev  in  ce- 
sarju prošnjo,  naj  združi  slovenske  dežele  v  eno  celoto. 
Društvo  »Slovenija",  ki  so  ga  osnovali  20.  aprila,  je  iz- 
dalo na  narod  poziv,  v  katerem  je  razglasilo  svoje  cilje: 
1.  zedinjeno  Slovenijo,  2.  enakopravnost  slovenskega  jezika 
in  3.  nerazdružljivo  zvezo  Slovenije  z  avstrijskim  cesarstvom. 
Te  zahteve  dunajskega  društva  obsegajo  torej  slovenski 
program  leta  1848. 

Graški  Slovenci  so  si  osnovali  društvo  istega 
imena  in  z  istimi  cilji. 

V  Ljubljani  so  malo  pozneje  jeli  snovati  podobno 
društvo.  Tukaj  je  imel  dr.  Bleiweis  precej  razširjen  časopis, 
ki  bi  bil  lahko  vodil  javno  mnenje,  če  bi  se  bil  zavzel  za 
program  dunajske  „Slovenije".  Toda  „Novice"  niso  izpol- 
nile teh  nad  in  tudi  »Ljubljansko  slovensko  društvo"  je  bilo 
premalo  delavno.  Prirejalo  je  rajši  zabave  in  gledališke 
predstave,  vzdrževalo  čitalnico  in  knjižnico  ter  sestavljalo 
literarne  načrte. 

Slovenska  društva  so  nastajala  tudi  v  drugih  mestih, 
v  Celju,   Celovcu,  Gorici,  Trstu  itd. 

Zelo  živahno  je  postalo  po  Slovenskem  po  razpisu 
volitev  v  frankfurtski  narodni  parlament,  ki  so 
se  jih  imeli  udeležiti  tudi  Slovenci.  Slovenski  voditelji  pa 
so  uvideli,   da  je  bolje,  če  se  borijo  skupno  z  ostalimi  av- 

strijskimi  Slovani  za  staro  Avstrijo,  seveda  prenovljeno,  v 
kateri  naj  vlada  narodna  enakopravnost.  Dunajsko  društvo 
je  pozvalo  narod,  naj  se  ne  udeleži  teh  volitev,  a  po- 
polnega uspeha  ni  doseglo.  V  nekaterih  okrajih  ljudstvo  za- 
res ni  prišlo  na  volišče,  v  drugih  pa  je  bila  udeležba  jako 
pičla.  V  večjem  številu  pa  so  se  udeležili  volitev  na  Ko- 
roškem in  Goriškem  v  nadi,  da  bo  obrodila  zveza  z  Nem- 
čijo tudi  Slovencem  koristi. 

Avstrijski  Slovani  so  poslali  kmalu  nato  svoje  poslance 
na  slovanski  kongres  v  Prago,  ki  se  je  izrekel, 
da  bodi  Avstrija  zveza  enakopravnih  narodov.  Slovenskih 
udeležencev  na  tem  shodu  je  bilo  pet,  med  njimi  Stanko 
Vraz. 

Avstrijska  ustava  (25.  aprila)  je  sklicala  državni  zbor  na 
Dunaj. 

Volitve  za  prvi  dunajski  državni  zbor  so 
se  vršile  jako  mirno.  Za  slovenskega  kmeta  je  bilo  najime- 
nitnejše vprašanje,  kako  bi  se  rešil  svojih  podložniških  vezi 
in  ali  bo  treba  plačati  gosposki  odškodnino  ali  ne.  Geslo 
„kmet  naj  kmeta  voli"  je  poslalo  v  državni  zbor  nekaj  ne- 
zmožnih mož  in  slovenska  delegacija  je  bila  neenotna. 
Državni  zbor  je  sklenil  9.  septembra  važen  zakon,  s  katerim 
je  zasigural  osvoboditev  zemljišč  in  konec  kmetske  pod- 
ložnosti.  Glede  odškodnine  gosposkam  so  sledile  kmalu  na- 
tančne določbe  in  v  naslednjih  letih  se  je  dovršilo  ogromno 
delo  kmetske  odveze  (gl.  str.  260).  To  je  bil  tudi  najvažnejši 
uspeh  leta  1848.,  ostale  slovenske  zahteve  pa  so  ostale  ne- 
izpolnjene. 

Glede  jezikovne  enakopravnosti  je  vlada  imela  dobro 
voljo  vsaj  nekaj  storiti.  Tako  je  ugodila  prošnji  kranjskih 
stanov,  naj  se  prirejajo  slovenski  prevodi  državnih  zakonov 
in  vladnih  naredb  in  tudi  rabo  novega  (ilirskega)  pravopisa 
je  dovolila.  Organizacijski  statut  ljudskih  šol  (2.  septembra 
1848.)  je  določil  materinščino  kot  izključni  učni  jezik  v 
ljudski   šoli,   toda   to  načelo  se  v  ljudskih   šolah  ni  moglo 

celo   izvesti.    V  gimnazijah   so   uvedli  slovenščino  kot  učni 
predmet  in  vlada  je  jela  snovati  slovensko  vseučilišče.^ 

Kulturno  delo  mora  vselej  potihniti,  kadar  hrumi  po- 
litični vihar.  Slovenci  smo  dobili  leta  1848.  le  političnega 
pesnika  dr.  Tomana  in  nekaj  novih  časopisov:  f„Slovenijo", 
„Celjske  slovenske  novine",  »Slovenski  cerkveni  časopis", 
(»Zgodnjo  Danico"),  „Vedež",  „Slavjanski  Rodoljub",  »Ja- 
dranski Slavjan",  »Pravi  Slovenec"  in  »Sloveniens  Blalt".  A 
vsi  ti  listi  so  morali  po  kratkem  izhajanju  zopet  ponehati, 
le  »Novice"  in  »Zgodnja  Danica"  sta  se  ohranila  do  naj- 
novejše dobe.  — 

5.  Bachova  doba. 

Prehod  od  absolutistične  države  k  ustavni,  ki  so  ga 
povzročili  dogodki  leta  1848.  je  bil  prenagel  in  ni  mogel 
roditi  trajnega  dobrega  sadu. 

Prestolni  nagovor  mladega  vladarja  je  vzbudil  lepe 
nade  na  bodočnost,  kajti  obetal  je  novo,  pomlajeno  državo, 
ki  naj  vzraste  na  temelju  prave  svobode,  na  temelju  enako- 
pravnosti vseh  državljanov  pred  zakonom  in  na  temelju 
skupnega  delovanja  vlade  z  ljudskimi  zastopniki. 

Državni  zbor,  ki  je  zboroval  v  Kromerižu  in  že  izde- 
loval posamezne  točke  nove  ustave,  je  cesar  razpustil  (7. 
marca  1849)  in  izdal  nato  iz  lastne  oblasti  (^oktroirano") 
ustavo,  ki  je  obetala  precej  svobode.  Marčna  ustava  je  pri- 
znavala enakopravnost  državljanov,  obljubila  odpravo  pod- 
ložništva,  jamčila  svobodo  vere,  vede  in  uka,  tiskovno  in 
društveno  svobodo  ter  preosnovo  šolstva  in  sodstva. 


1  Profesor  dr.  Unger  v  Ljubljani  je  dobil  že  aprila  1848.  leta  do- 
voljenje za -^predavanja  o  državnem  pravu  ustavne  države.  Ideja  sloven- 
skega vseučilišča  bi  se  bila  izvršila,  a  kranjska  dežela  in  Ljubljana  nista 
imeli  potrebnega  denarja.  Oktobra  1848.  leta  je  dovolila  vlada  za  po- 
skušajo dve  slovenski  pravoslovni  stolici,  na  katerih  so  se  začela  preda- 
vanja naslednjega  leta. 

Oktroiraiia  ustava  je  preplašila  narode,  zlasti  Slovane, 
ki  so  slutili,  da  jim  nova  ^enakopravnost"  ne  bo  na  korist. 
Uradni  listi  so  prinašali  začasne  zakone  in  odredbe,  iz  ka- 
terih je  bilo  jasno,  da  se  je  pričel  v  novi  obliki  boj  zoper 
narode,  zahtevajoče  izpremembo  te  ustave.  Nemščina  je 
postala  izključni    uradni  jezik. 

Oktroirana  ustava  ni  stopila  nikdar  v  veljavo  in  cesar 
jo  je  kmalu  preklical  tudi  formalno  (31.  decembra  1851), 
kar  ni  nikogar  presenetilo.  Cesar  je  prevzel  zopet  vse 
vladarske  posle  v  svoje  roke.  V  novem  patentu  (1.  januarja 
1852)  je  obljubil  državljanom  iznova  enakopravnost  in  dr- 
žavne osnovne  zakone  ter  samostojno  deželno  upravo. 

Čim  je  zavladal  absolutizem,  je  zavel  drugačen 
veter  po  državi.  Minister  Bach  si  je  pridobil  popolno 
cesarjevo  zaupanje  in  ta  vsemogočni  mož  je  vodil  po  ab- 
solutističnih načelih  vladne  posle  dolgo  vrsto  let  v  veliko 
škodo  Avstrije.  V  zamejni  politiki  se  je  odtujila  Avstrija 
sosednim  državam  in  celo  osamljena  je  občutila  posledice 
svoje  politike  leta   1859.  na  nesrečnih  laških  bojiščih. 

Bachov  sistem  ni  škodoval  le  ugledu  Avstrije,  temveč 
jo  je  spravil  s  svojim  gospodarstvom  tudi  v  veliko  finančno 
zadrego.  Uprava  z  mnogoštevilnim  uradništvom,  orožništvom 
in  zloglasno  policijo  je  bila  silno  draga  in  vojna  podjetja 
so  stala  take  vsote,  da  se  je  tekom  12  let  nabralo  do  1800 
milijonov  gld.  novega  državnega  dolga.  Državni  dohodki 
so  sicer  tudi  naraščali  istočasno,  saj  so  zvišali  neposredne 
da^/ke  za  143%  in  posredne  za  120^/o,  toda  država  je  pro- 
padala in  primanjkljaj  v  državnem  gospodarstvu  se  je 
večal. 

Eno  veliko  zaslugo  pa  ima  absolutizem:  v  tej 
dobi  se  je  dovršila  odveza  podložne  zemlje.  Vlada  in 
vsi  narodi  so  si  bili  vsaj  v  tem  vprašanju  edini,  da  je  treba 
odpraviti  tlako,  desetino  in  graščinsko  sodno  oblast.  Dol- 
žnosti slovenskih  podložnikov  so  znašale  ha  leto  približno 
1,300.000  dni  ročne  tlake  in  nad  900.000  dni  vprežne  tlake; 

vrednost  desetine,  kar  so  je  plačevali  naši  podložniki,  je 
dosegala  znesek  500.000  gld. ;  v  gotovini  so  plačevali  davka 
nad  300.000  gld.  in  približno  toliko  tudi  še  na  pristojbinah 
za  premembe  v  posestvih.  Vrednost  vseh  podložniških  dolž- 
nosti slovenskih  kmetov  so  cenili  na  okroglih  21  milijonov 
goldinarjev.  Dve  tretjini  tega  proračunanega  zneska  so 
imeli  plačati  podložniki  s  pomočjo  dežel,  tretjina  pa  je  od- 
padla kot  davek  gospode.  Z  odvezo  podložne  zemlje  sta 
postala  kmet   in    nekdanji  graščak   enakopravna    državljana. 

S  tem  odkupom  je  prevzel  kmet  jako  veliko  breme  in 
se  je  prav  lahko  zadolžil,  ker  so  istočasno  naglo  rasli  dr- 
žavni davki.  Marsikje  so  ljudje  celo  žalovali  za  prejš- 
njimi razmerami,  koder  so  namreč  izgubili  dcbrosrčno  in  bla- 
gohotno gosposko,  ki  jim  je  v  sili  vselej  pomagala  z  lesom, 
slamo,  žitom  in  drugimi  podporami.  Polagoma  so  si  mo- 
rali kmetje  kupiti  še  precej  drugih  pravic,  kajti  odslej 
bi  ne  smeli  več  sekati  lesa  in  grabiti  listja  v  graščinskih 
gozdovih,    pasti  po  graščinskih  pašnikih  itd. 

Kot  posledica  osvoboditve  podložnikov  je  postala 
nujno  potrebna  preosnova  uprave  in  sodstva,  ker  je  gra- 
ščinska gosposka  izgubila  svoje  stare  dotične  pravice. 
Osrednja  oblast  v  državi  je  bilo  ministrstvo;  guber- 
nijske  deželne  urade  so  izpremenili  v  namestništva, 
večje  dežele  so  razdelili  v  okrožja;  zadnja  politična  instanca 
so  bili  okrajni  uradi  z  okrajnimi  predstojniki  na  čelu,  ki  so 
izvrševali  tudi  sodstvo  prve  instance. 

Tudi  v  drugih  ozirih  je  vlada  kazala  voljo  preosnovati 
Avstrijo  v  enotno  moderno  državo.  Carinska  meja  med 
Avstrijo  in  Ogrsko  se  ji  je  zdela  odveč  (1851)  in  tudi  dr- 
žavne meje  je  odprla  tujim  obrtnim  izdelkom  ob  nizki  ca- 
rini (1852).  Dokler  je  visoka  carina  branila  uvoz  tujega 
blaga,  je  bila  za  domače  tovarnarje  ugodna  doba,  mali 
obrtnik  pa  je  zaostajal.  Sploh  je  nedostajalo  v  Avstriji  spretnih 
domačih  delavcev.  Po  otvoritvi  državne  meje  se  je  vnel 
oster  konkurenčni   boj    z   inozemsko    obrtjo,   v  katerem  so 

zmagovali  tujci  nad  domačini  vsled  večje  svoje  podjetnosti, 
večjega  kapitala  in  strokovnega  znanja.  Vlada  je  nazadnje 
C1859)  izdala  še  zakon  o  obrtni  svobodi,  ki  je  odstranil 
cehovno  dolžnost  in  dovoljeval  vsakomur  svobodno  izvrše- 
vanje obrti.  S  tem  zakonom  je  hotela  pomnožiti  domačo 
obrtno  podjetnost.  Da  se  poglobi  strokovno  znanje,  je  po- 
speševala snovanje  tečajev  za  vajence  in  tudi  učni  načrt 
novih  realnih  šol  se  je  oziral  na  obrtniške  potrebe.  A  vendar 
to  vse  ni  zadoščalo  za  povzdigo  obrti,  zlasti  zato  ne,  ker  je 
bilo  obrtnikom  težko  dobiti  kredita.')  Uspehov  ni  bilo,  v 
nekaterih  strokah  se  je  pojavilo  celo  nazadovanje.  Železnice 
so  vzele  kovačem  zaslužka,  ko  so  izostajali  vozniki,  železni 
obrti  pa  se  je  jelo  slabo  goditi  zlasti  na  Kranjskem  in  Ko- 
roškem,-) odkar  so  uvažale  železnice  tuje  železo  in  se  je 
zmanjšal  izvoz  na  Laško. 

Nova  prometna  sredstva  je  uvajala  Avstrija  ne- 
koliko počasneje  nego  ostale  zahodnoevropske  države,  a 
priznati  moramo  tudi  v  tem  oziru  njen  trud.  Za  slovenske 
dežele  je  najznamenitejša  Južna  železnica,  ki  so  jo  dogra- 
dili leta  1849.  do  Ljubljane  in  leta  1857.  do  Trsta;  nato 
so  sledile  stranske  proge  od  Zidanega  mosta  v  Zagreb,  iz 
Pragerskega  na  Ogrsko  in  iz  Maribora  v  Celovec.  Načrti  za 
splavnost  Drave  so  bili  sedaj  odveč.  Brzojavne  žice  so  na- 
peli od  Dunaja  do  Celja  leta  1847.  in  dalje  do  Trsta  v  na- 
slednjih dveh  letih. 

V  izpopolnjevanju  srednjega  in  visokega  šolstva  je 
stopala  Bachova  vlada  za  nemškim  vzorom,  reforme  ljudske 
šole  pa  se  ni  upala  lotiti. 


O  Hranilnice  so  bile  takrat  redko  sejane  in  so  posojale  le  na  po- 
sestva. Obrtnik  si  je  moral  iskati  denarja  pri  oderuhih.  Pomožna  in  po- 
sojilna društva  so  imela  obrtnikom  pomagati.  Ljubljansko  društvo  se  je 
osnovalo  leta  1856. 

2)  Propadanje  železne  obrti  so  občutili  najhuje  oni  kraji,  koder  so- 
živeli  poprej  najbolj  ob  železarstvu,  n.  pr.  v  Kropi,' Železnikih,  Kamni 
gorici  itd. 

Za  načelo,  ki  si  je  pridobilo  leta  1848.  splošno  veljavo, 
naj  se  vrši  Ijudskošolski  pouk  v  materinščini,  sta  se  zavze- 
mala poleg  drugih  šolnikov  učenjak  Miklošič  in  škof 
Slomšek.  Miklošič  je  zagovarjal  čisto  slovensko  šolo, 
Slomšek  pa  je  želel,  naj  se  sprejme  v  ljudsko  šolo  poleg 
materinščine  še  drugi  deželni  jezik.  Vlada  je  upoštevala  v 
svojih  odlokih  (1850,  1851  in  1853)  Slomškovo  mnenje  in 
je  ukrenila,  da  je  učiti  v  ljudski  šoli  razen  slovenščine  drugi 
deželni  jezik.  Slomšek  je  vplival  na  naučnega  ministra  grofa 
Leona  Thuna  tudi  v  drugih  vzgojnih  vprašanjih  in  je  po- 
magal pri  sestavljanju  novih  šolskih  knjig.  S  Slomškom 
vred  je  bila  duhovščina  naklonjena  slovenski  ljudski  šoli  in 
zato  ne  moremo  trditi,  da  je  pomenilo  cerkveno  nadzorstvo 
v  dobi  konkordata  nazadovanje  v  slovenskem  šolstvu  v  pri- 
meri s  katerokoli  prejšnjo  dobo.  Koder  šolstvo  ni  napredo- 
valo, je  bilo  večinoma  krivo  ljudstvo  samo,  ki  ni  pošiljalo 
otrok  v  šolo,  deloma  pa  tudi  starokopitni  učitelji,  katerim 
se  je  zdela  nova  šola  preveč  slovenska. 

Slovenci  so  imeli  v  Bachovi  dobi  razen  Slomška  in 
Miklošiča  še  več  imenitnih  šolnikov,  med  njimi  Simona 
Rudmaša  in  dr.  Franca  Močnika.  Kot  pisatelja  šolskih 
knjig,  vestna  voditelja  narodnih  šol  in  branitelja  slovenskega 
učnega  jezika  sta.  si  zaslužila,  da  se  ju  hvaležno  spomin- 
jamo. Močnik  se  je  proslavil  razen  tega  s  svojimi  šolskimi 
knjigami,  v  katerih  je  preosnoval  pouk  v  računstvu.  Nje- 
gove knjige  so  preložili  na  vse  avstrijske  jezike. 

Število  slovenskih  šol  se  je  častno  pomnožilo  in  bilo 
bi  se  še  bolj,  če  bi  ne  bilo  toliko  revščine,  nezavednosti  in 
tako  malo  učiteljskega  naraščaja.  Prijatelji  slovenske  šole  na 
Koroškem  so  najlepše  dokazali,  kaj  premore  skrb  za  šolo. 
Andrej  Einspieler  in  Rudmaš  sta  osnovala  v  Celovcu 
šolski  list,  zbrala  krog  njega  slovenske  učitelje  in  uspehi 
so  obetali  slovenskemu  šolstvu  lepo  bodočnost.  Izmed  slo- 
venskih dežel  je  bilo  glede  šolskega  obiska  na  Kranjskem 
najslabše,  kjer  je  obiskovalo    šolo    leta    1849.  povprečno  le 

io  o  Otrok,  kar  priča  o  strašni  zanemarjenosti  in  neza- 
vednosti, kajti  celo  v  Primorju  je  obiskovalo  šolski  pouk 
takrat  že  29,  na  Koroškem  že  67,  na  Štajerskem  pa  celo 
77^0  za  šolo  godnih  otrok  (povprečno  v  Avstriji  65'Vo). 
Tekom  10  let  se  je  izboljšalo  precej  v  tem  oziru:  leta  1859. 
je  pohajalo  šolo  na  Kranjskem  že  55,  v  Primorju  46,  na 
Koroškem  81,  na  Štajerskem  87>  otrok  (povprečno  v  Av- 
striji 71  ^*  o).  Lepo  je  napredovalo  tudi  število  ponav- 
Ijalnih  šol. 

Za  srednje  šole  je  dovolil  organizacijski  načrt  leta 
1849.  vse  jezike  kot  učne  jezike  in  predmete,  v  naše  gimna- 
zije pa  so  uvedli  slovenščino  le  kot  predmet,  ki  so  mu  do- 
ločili po  2,  na  nekaterih  zavodih  v  nižjih  razredih  po  3  ure 
na  teden.  Ministrstvo  je  pozvalo  Bleiweisa  in  Miklošiča,  naj 
sestavita  slovenske  čitanke;  še  bolj  nego  ta  moža  se  je 
potrudil  tihi  profesor  Janežič  v  Celovcu,  da  bi  podal  slo- 
venski mladini  slovnico,  čitanke  in  slovarje.  Cesarski  ukaz 
leta  1854,  ki  je  določal  v  višjih  razredih  zopet  nemščino 
kot  učni  jezik,  ni  izpremenil  na  naših  zavodih  ničesar,  isto- 
tako  ne  preklic  tega  ukaza  leta  1859.  —  Pouk  slovenščine 
na  srednjih  šolah  je  bil  neprecenljive  važnosti  za  slovensko 
dijaštvo,  ki  je  imelo  odslej  priliko  in  dolžnost  izobraževati 
se  v  materinščini  ter  si  je  pridobivalo  v  njej  toliko  spretnosti, 
da  jo  je  lahko  govorilo  in  pisalo  v  medsebojnem  obče- 
vanju. Učenja  slovenščine  se  je  lotevalo  dijaštvo  z  veliko 
vnemo  tudi  na  takih  zavodih,  na  katerih  so  poučevali  ta 
predmet  nezmožni  učitelji.  —  Učna  uprava  je  jela  snovati 
v  Avstriji  nov  tip  srednjih  šol  —  realke.  Na  Slovenskem 
sta  bili  prvi  realki  ljubljanska  in  celovška. 

Slovenska  juridična  predavanja,  s  katerimi  so  polagali 
prve  temelje  slovenskemu  vseučilišču  v  Ljubljani, 
so  trajala  le  nekaj  mesecev  leta  1849.  Naslednjega  leta  je 
dovolila  vlada  slovenska  predavanja  na  graškem  vseučilišču, 
kar  je  izzvalo  pri  Nemcih  hudo  nasprotovanje.  Po  nekoliko 
letih  so  prenehala  slovenska  predavanja  tudi   v    Gradcu,  ki 

jim  je  itak  deloma  primanjkovalo  slušateljev.')  Ljubljana  je 
izgubila  razen  tega  svojo  staro,  izza  dob  Marije  Terezije 
(1762)  obstoječo  ranocelniško  šolo  (1849). 

Kako  se  je  ustrezalo  zahtevi  po  jezikovni  enako- 
pravnosti v  uradih?  V  Bachovi  dobi  smo  nazadovali 
še  tam,  koder  je  imela  slovenščina  vsaj  trohico  veljave. 
Uradniki  so  čitali  sicer  vladne  ukaze,  da  morajo  vsi,  ki  ob- 
čujejo z  nemščine  neveščim  občinstvom,  znati  drugi  deželni 
jezik  in  ga  rabiti  ustno  in  pismeno  v  občevanju  s  strankami, 

—  toda  delali  so  po  svoje,  dobro  vedoči,  da  so  vsi  višji 
predstojniki  nasprotniki  slovenskega  občevanja.  Tisti  redki 
uradniki,  ki  so  točneje  izpolnjevali  vladni  ukaz,  so  bili  go- 
tovo —  panslavisti,  zato  jih  je  bilo  treba  krotiti  z  zasluže- 
nimi ukori!  Slovenskih  sodnijskih  zapisnikov  nahajamo  do 
leta  1851.  še  precej  (tudi  na  Koroškem!),  pozneje  pa  vedno 
manj,  dokler  niso  odpravili  te  nepotrebnosti.  Skoro  neverjetna 
so  poročila,  kako  brezobzirno  je  postopalo  uradništvo  z  ljud- 
stvom in  kako  je  javno  kazalo  svoje  zaničevanje  slovenščine. 

—  Rodoljubni  glasovi,  ki  so  leta  1848.  tako  energično  za- 
htevali enakopravnost,  so  polagoma  obmolknili  —  brez- 
uspešno trdo  delo  jih  je  utrudilo. 

Nekateri  cerkveni  dostojanstveniki  tudi  niso  bili  v  je- 
zikovnem oziru  pravični  slovenskim  vernikom.  Celovški  škof 
na  pr.  je  ostro  karal  in  preganjal  rodoljube  med  duhovniki; 
Matija  Majar  toži  (1849),  da  se  bogoslovci  ne  uče  slovenski, 
da  se  škof  ne  briga  za  šolstvo  in  da  pošilja  Slovencem  uči- 
telje, ki  ne  znajo  slovenski  itd.  Tem  večjega  pomena  je  bla- 
godejni vpliv  škofa  Slomška  v  lavantinski  škofiji,  ki  jo  je 
po  mnogoletnem  trudu  in  velikih  denarnih  žrtvah  zaokrožil 
tako,  da  je  združil  v  njej  spodnještajerske  Slovence  (1858). 


1)  v  Gradcu  so  predavali  na  pravniškem  oddelku  dr.  Jos.  Krajnc 
(1850-1854),  dr.  Jos.  Mih.  Skedl  (1851—1855)  in  dr.  Jan.  Kopač 
(1851  —  1852),  na  bogoslovnem  pa  dr.  Robič  (1850—1853)  in  dr.  Tosi 
(1853—1856).  V  Ljubljani  sta  predavala  (1849)  dr.  A.  Mažgon  in  dr.  pl. 
Lehmann. 

s    tem    se  je    izpolnila    davna    želja    Slovencev    v  maribor- 
skem okrožju,  ki  so  spadali  poprej  k  sekovski  škofiji. 

Veselo  znamenje  žilavosti  probujajočega  se  slovenskega 
naroda  je  drobno  kulturno  delo,  ki  so  ga  vršili  v 
tem  neizprosno  trdem  desetletju  naši  buditelji.  Slomškovo 
geslo:  „Malo  govoriti,  veliko  delati,  vse  trpeti!"  velja  pač 
za  vse  može,  ki  jih  za  Bachove  vlade  narodni  in  politični 
neuspehi  niso  preplašili. 

Leto  1848.  jim  je  dokazalo,  da  je  slovenski  narod  že 
življenja  željen  in  zmožen  in  da  si  pribori  sam  obsebi  svoje 
naravne  pravice,  čim  bo  dovolj  probujen.  V  Bachovi  dobi 
je  bil  prepovedan  politični  pouk,  preostajalo  pa  je  delo  na 
širokem  polju  narodne  prosvete,  kjer  vlada  ni  mogla  delav- 
cev tako  ovirati. 

Izza  leta  1848.,  v  katerem  je  priredilo  „ Ljubljansko 
slovensko  društvo"  precej  glediških  predstav,  je  raslo 
zanimanje  za  zabave  te  vrste,  ki  so  bile  izborno  sredstvo 
narodne  probuje  v  meščanstvu.^  Kratko  dobo  (1848-1850) 
je  bilo  odprto  ljubljansko  deželno  gledišče  slovenskim  igram. 
Nekaj  časa  so  uprizarjali  slovenske  predstave  tudi  v  Celju 
(1851  —  1852)  in  v  Idriji.  Ko  so  zaprli  Slovencem  deželno 
gledišče,  je  poskusil  Leopold  Kordeš  osnovati  delniško 
društvo  za  ustanovitev  slovenskega  gledišča  v  Ljubljani,  toda 
razmere  še  niso  bile  godne  za  tako  podjetje. 

Tudi  umetna  slovenska  pesem  je  jela  zabavati  in 
buditi  predvsem  meščansko  občinstvo  in  mnoge  lepe  skladbe 
so  se  širile  med  ljudstvom  ter  postajale  narodna  last.  Poleg 
Blaža  Potočnika  in  Gregorja  Riharja.  ki  sta  se  posve- 
čala bolj  cerkveni  pesmi,  si  je  pridobilo  dober  glas  troje 
posvetnih  skladateljev:  Miroslav  Vil  h  ar,  Jurij  Fl  e  i  šm  an 
in  Kamilo  Mašek.^ 


1  Izbira  iger  ni  bila  baš  velika.  Skoro  stalno  so  igrali    , .Županovo 
Micko",  „Goljutanega  starca"  in  „Tata  v  mlinu".     . 

2  Potočnik   je  skladal  tudi  posvetne  pesmi.  Do  današnjih  dni  so 
znane    njegove    .Zvonikarjeva*,  .Dolenjska  ,    ,  Planinar"  itd.   Riharja 

Društveni  in  tiskovni  zakon  sta  močno  ovirala  javno 
življenje.  Kdor  je  imel  svoje  politično  prepričanje,  ga  je 
moral  skrivati  sam  v  sebi,  da  ga  niso  zasačili  kot  državi 
nevarnega  panslavista.  Pri  Slovencih  ni  bilo  panslavistov,  a 
vendar  se  jim  je  očitalo,  da  rujejo  proti  Avstriji  in  da  stre- 
mijo po  zedinjenju  pod  belim  carjem,  zlasti  če  si  je  upal 
kdo  obsojati  germanizacijsko  delovanje  državnih  uradnikov. 
Petra  Kozlerja  so  postavili  pred  vojno  sodišče  kot  veleizdaj- 
nika,  ker  je  dal  svojemu  zemljevidu  naslov:  »Zemljevid  slo- 
venske dežele  in  slov.  pokrajin",  češ,  slovenske  dežele  ni  med 
avstrijskimi  kronovinami,  torej  se  s  tem  imenom  ruši  zako- 
nita zveza  avstrijskih  dežel.  Kozlerja  sicer  niso  mogli  ob- 
soditi, zemljevid  pa  so  prepovedali.  —  Slovenskih  društev 
ni  bilo  več,  odkar  je  zaspalo  ljubljansko.  Le  dijaštvo  si  je 
snovalo  v  Ljubljani  in  na  Dunaju  prijateljske  literarne  krožke. 
Kranjska  kmetijska  družbu  je  delovala  samo  z  „Novicami", 
drugače  pa  ni  storila  skoro  nič,  a  še  temu  edinemu  sloven- 
skemu listu  je  pretila  nevarnost,  da  ga  ubije  reakcija.  Blei- 
weisovo  delovanje  je  bilo  kljub  njegovi  bojazljivosti  in  veliki 
opreznosti  vladi  neljubo.  Celo  nekateri  domači  duhovniki  so 
odsvetovali  od  naročanja  „Novic". 

Bleiweis  si  je  pridobil  po  „Novicah"  čudovito  oblast 
v  vseh  javnih  zadevah,  dasi  si  častnega  imena  „očeta  slo- 
venskega naroda"  ni  zaslužil  drugače,  ko  s  kmetijskim  in 
narodno  -  gospodarskim  poukom  in  morebiti  še  posredno  s 
lem,  da  so  „Novice"  budile  veselje  do  slovenskega  čitanja. 
Kot  urednik  „Novic"  pa  je  izrabljal  nekoliko  svoj  vpliv  zoper 
leposlovna  podjetja,  ki  jim  ni  stal  na  čelu  sam,  hoteč  ostati 


štejemo  tudi  med  prve  skladatelje  posvetne  pesmi;  danes  se  pojo  še 
.Savica",  ^Žalostni  glas  zvonov",  „ Jamica  tiha  •.  Izmed  V  i  1  h  a  r  j  e  v  i  h 
napevov  omenimo  splošno  znane  „Po  jezeru',  „Planinarica ',  „Mila  lunica" 
in  spevoigro  »Jamska  Ivanka",  izmed  Fleišmanovih  .V  gorenjsko 
oziram  se  skalnato  stran"  in  napev  Prešernove  „Pod  oknom".  Mašek 
je  uglasbil  mnogo  Prešernovih  in  drugih  pesmi :  „Strunam",  „Otok  bleski", 
„Lahko  noč'  in  je  znamenit  kot  urednik  .Slovenske  Gerlice '  (1852  —  1859). 

s  svojim  listom  v  vsakem  oziru  neomejen  gospodar.  Kon- 
kurenčno podjetje  je  videl  v  skromni  lepoznanski  Drobničevi 
.Slovenski  Čbeli"  (Celje  1850),  še  bolj  pa  v  Slo- 
venski Bčel  i",  ki  jo  je  jel  izdajati  mladi  in  idealno  po- 
žrtvovalni Anton  Janežič  (1850-1853).  Bleiweis  se  je 
posmehoval  prizadevanju,  da  bi  se  ustvarilo  slovensko  pri- 
povedništvo, in  deloma  na  njegov  rovaš  je  treba  zarezati 
krivdo,  da  se  v  Bachovi  dobi  nismo  mogli  dolgo  gibati  niti 
v  slovstvenem  oziru. 

Jako  zanimiv  pojav  so  v  tej  dobi  dijaški  pisani  listi  v 
Ljubljani,  Celju  in  Celovcu.  Najimenitnejši  list  so  bile  pač 
,Vaje"    ljubljanskih  osmošolcev  leta  1854/1855. 

Nekaj  let  je  še  vladal  BIeiweis  s  svojimi  Novičarji  na 
slovstvenem  polju,  v  pisateljskem  naraščaju  pa  ni  imel  več 
privržencev.  Ko  je  na  splošno  zahtevo  po  leposlovnem  listu 
osnoval  Janežič  leta  1858.  „Slovenski  Glasnik",  je 
izgubil  Bleiweis  svoj  vpliv.  Vsi  boljši  pesniki  in  pisatelji 
so  se  oklenili  Janežiča  in  tako  se  pričenja  leta  1858.  z 
„ Glasnikom"  nova  doba  slovenskemu  slovstvu.  Pesniki  Jenko, 
Levstik,  Cegnar  in  Valjavec  so  zalagali  Janežičev  list  s  cela 
drugačno  poezijo  nego  so  bile  pesmi  Koseškega  in  Novi- 
čarjev;  Mandeljc,  Erjavec,  Levstik  so  pisali  za  „Glasnik" 
novele  in  povesti  in  po  vrsti  so  se  oglašali  novi  pripoved- 
niki, potopise!  in  znanstveniki. 

Leta  1850.  še  niso  mogli  udejstviti  misli  na  »Matico 
Slovensko",  društvo  za  izdajanje  slovenskih  učenih  knjig. 
Več  uspeha  je  imela  Slomškova  ideja  o  društvu  za  izda- 
janje slovenskih  knjig  za  ljudstvo,  v  katerem  je  bilo  treba 
najprej  utrditi  temelje  omike.  ^Drobtinice"  so  le  za 
silo  nadomeščale  ono  knjižno  podjetje,  ki  je  plavalo  Slomšku 
pred  očmi.  Prvi  poskus  se  je  Slomšku  ponesrečil,  pač  pa  je 
osnoval  njegov  učenec  Andrej  Einspieler  leta  1851.  „Društvo 
sv.  Mohorja"  s  pomočjo  duhovnih  in  posvetnih  rodo- 
ljubov. V  prvem  desetletju  se  društvo  ni  moglo  prav  razviti 

in  bi  bilo  zamrlo,  če  bi  se  ne  bilo  preosnovalo  (1860)  v 
cerkveno  bratovščino  (^družbo"). 

Slovstvena  dela  naših  pisateljev,  pesnikov  in  znanstve- 
nikov te  dobe  stremijo  skoro  brez  izjeme  za  ciljem,  prebu- 
jati ljudstvo  in  učiti  pravilnega  jezika.  Miklošič  je  potegnil 
za  seboj  vrsto  mož,  ki  so  se  jeli  pečati  z  jezikoslovjem. 
Izmed  drugih  znanstvenih  strok  prihaja  le  še  zgodovina 
v  poštev.  Znanstvena  raziskavanja  so  imela  praktično  ozadje: 
bilo  je  treba  dokazati  da  je  slovenski  jezik  star,  lep  in  bogat, 
da  se  nam  ga  torej  ni  treba  sramovati,  zgodovinar  pa  je 
dokazoval,  da  imajo  Slovenci  na  tej  svoji  današnji  zemlji 
pravico,  kajti  tukaj  bivajo  vse  veke.  Najodličnejši  pisatelj 
Levstik  je  posvetil  svoje  študije  čiščenju  in  učenju  sloven- 
ščine in  celo  z  „Martinom  Krpanom"  je  hotel  pokazati  v 
prvi  vrsti  povest  v  vzornem  jeziku.  Prave  poezije,  ki  bi 
služila  čisti  umetnosti,  ne  pa  narodni  probuji,  je  v  tej  dobi 
jako  malo.  Mlajša  generacija  šele  si  je  brusila  umetniški 
okus  ob  bogatem  nemškem,  laškem,  ruskem  in  poljskem 
slovstvu  ter  skušala  dvigniti  slovensko  slovstvo  nekoliko  više. 

Slovenščina  je  postajala  občevalni  jezik  mlajše  gene- 
racije, k  čemer  je  pač  največ  pripomogel  pouk  slovenskega 
jezika  v  gimnazijah  in  slovensko  čtivo.  Dijaštvo  je  dobilo 
slovenske  čitanke,  Janežičevo  slovnico  (1854)  in  si  naročalo 
časopise:  „Novice",  „Bčelo**  in  „Glasnik".  V  dobi  politične 
stagnacije  zaznamenujemo  torej  lep  napredek  vsaj  v  jezi- 
kovnem oziru:  v  znanju   slovenščine. 

6.  Doba  ustavnih  bojev. 

Nesrečni  konec  vojne  leta  1859.  je  pokazal  slabosti 
absolutizma.  Uvideli  so,  da  Avstrije  ni  več  možno  neome- 
jeno vladati  brez  udeležbe  narodov.  Cesar  je  naznanil  v 
manifestu  z  dne  15.  julija  1859.,  da  namerava  po- 
staviti državo  zopet  na  ustavno  podlago,  da  hoče  zanaprej 
z  vso  pozornostjo  in  skrbjo    pospeševati    razvoj  gmotnih  in 

duševnih  moči  v  državi  ter  izboljšati  zakonodajstvo  in  upravo, 
kakor  je  novi  dobi  primerno.  V  patentu  z  dne  5.  marca 
18tiO.  je  obljubil  posameznim  deželam  lastno  upravo  in 
sklical  ^pomnoženi  državni  svet",  ki  se  je  imel  po- 
svetovati, kako  naj  se  izvrši  nova  ustava.') 

V  pomnoženi  državni  svet  niso  poklicali  nobenega 
Slovenca  in  nobenega  Čeha,  pač  pa  so  bile  zastopane  v 
njem  vse  ostale  narodnosti. 

Že  v  prvih  sejah  pomnoženega  državnega  sveta  se  je 
pojavilo  nasprotstvo  med  nazori  cen  tral  istov,  hotečih 
ohraniti  Avstrijo  pod  osrednjo  nemško  vlado,  in  federa- 
1  istov,  sklicujočih  se  na  razliko  med  narodi  in  posebne 
zgodovinske  pravice  raznih  dežel.  Stranka  federalistov  je 
dosegla  pri 'glasovanju  glede  oblike  nove  ustave  večino  in 
vsled  tega  ima  oktobrska  diploma,  ki  jo  je  izdal  mi- 
nister Goluchowski  po  sklepu  posvetovanj  dne  20.  oktobra 
1860.,  federativni  značaj.  Ta  osnovni  državni  zakon 
priznava  deželam  samoupravo  v  zakonodajstvu  in  ustvarja 
za  vse  dežele  skupni  državni  zbor. 

Nasprotniki  oktobrske  diplome  (nemški  centralisti)  pa 
so  dosegli,  da  je  moral  odstopiti  minister  Goluchowski,  ki 
so  mu  šteli  diplomo  najbolj  v  zlo.  Njegov  naslednik,  centra- 
list  Schmerling,  je  izdelal  proti  volji  federativnih  strank  nov 
ustavni  načrt  na  centralistni  podlagi  (februarski  patent 
26.  februarja  1861.).  Posamezni  deželni  zbori  so  dobili  pra- 
vico pošiljati  odposlance  v  državni  svet,  a  volilni  red  je 
bil  prikrojen  tako,  da  so  v  mešanih  deželah  imeli  povsod 
večino  Nemci.  Med  slovenskimi  poslanci  so  bili  najodlič- 
nejši  dr.  Bleiweis,  dr.  Toman    in    Hermann,  ki  pa  niso  več 

O  Nekak  „državni  svef  je  životaril  še  izza  oktroirano.  kiromeriške 
ustave.  Člani  teg.i  sveta  so  bili  večinoma  umirovljeni  visoki  državni 
uradniki.  Izvrševalne  oblasti  državni  svet  ni  imel,  temveč  je  bil  le  po- 
svetovalni zbor.  Večina  članov  je  bila  zelo  nazadnjaškega  mišljenja,  vsled 
tega  ga  je  vladar  pomnožil  z  zaupniki  narodov,  preden  mu  je  poveril 
nalogo,  izdelati  načrt  ustavne  države. 

tako  odločno  branili  zahteve  po  narodni  avtonomiji  kakor 
voditelji  leta  1848  .  V  spomenici,  ki  jo  je  izročil  vladi  dr. 
Toman,  so  zahtevali  jezikovno  enakopravnost  v  šoli  in  uradu. 
Po  zgledu  čeških  in  poljskih  federalistov  so  želeli  tudi  slo- 
venski zastopniki  razširjenje  deželne  avtonomije,  ki  bi  bila 
koristila  morebiti  kranjskim  Slovencem,  v  ostalih  krono- 
vinahpa  bi  bila  škodovala  slovenski  narodnosti. 

V  državnem  zboru  so  imeli  Slovenci  samo  5  poslancev 
in  so  bili  z  ostalimi  Slovani  v  neznatni  manjšini,  ki  ni  mogla 
prodreti  z  nobenim  predlogom.  Bilo  je  naravno,  da  se 
takšen  sistem  ni  mogel  dolgo  vzdržati  pri  krmilu,  zlasti  ker 
Ogri,  Hrvatje,  Lahi  in  nazadnje  še  Čehi  niso  marali  pripo- 
znati  državnega  zbora.  Opozicija  je  postala  tako  močna,  da 
je  moral  minister  Schmerling  oddati  državno  vodstvo  fede- 
ralistu  Belcrediju,  od  katerega  je  bilo  pričakovati  pra- 
vičnejše ustave.  Septembrski  manifest  (20.  septembra 
1865.)  je  sicer  preklical  Schmerlingovo  ustavo  in  obljubil 
Ogrom,  Hrvatom,  Cehom  in  Poljakom  dežetno  avtonomijo, 
Slovencem  pa  ni  prinesel  nič  veselega,  kajti  Belcredijev 
načrt  bi  jih  bil  potisnil  pod  nemško  oblast. 

Vojna  s  Prusi  in  Lahi  leta  1866.  je  pretrgala  poga- 
janja z  vlado  glede  ustave.  Poraz  pri  Kraljevem  gradcu  je 
storil  konec  avstrijski  zamejni  politiki  v  boju  za  prvenstvo 
med  nemškimi  državami  in  pomogel  Lahom,  ki  so  s  prido- 
bitvijo Beneškega  dosegli  zedinjeno  Italijo.  Nova  meja  je 
odrezala  do  40.000  beneških  Slovencev  od  goriških  ro- 
jakov. 

Posvetovanja  slovanskih  zastopnikov  na  Dunaju  o  bo- 
doči obliki  Avstrije  so  ostala  brez  vsega  uspeha,  kajti  mi- 
nister Belcredi  se  ni  lotil  v  resnem  trenotku  preosnove, 
v  tem  pa  je  izpodrinil  njegov  vpliv  baron  Beust,  mož 
celo  drugačnega  mišljenja.  Dasiravno  so  pri  deželnozbor- 
skih  volitvah  leta  1867.  dosegli  federalisti  toliko  glasov,  da 
bi  bili  dobili  veiiko  večino  tudi  v  državnem  zboru  —  tudi 
v  slovenskih  okrajih  so  zmagali  takrat  prvič  slovenskih  kan- 

didatjc  —  se  je  minister  Heust  jel  pogajati  z  ogrskimi  vo- 
ditelji ter  pripravljati    d  ua  liže  m. 

Slovenski  poslanci  niso  postopali  dosledno  v  boju 
zoper  Beustev  ustavni  načrt,  kajti  glasovali  so  zanj,  dasi- 
ravno  so  bili  govorili  korenjaško  zoper  njega. 

Dne  2.  decembra  leta  1867.  je  prejela  nova  ustava 
najvišjo  sankcijo  in  je  veljavna  še  dandanes  (»decembrska 
ustava").  Med  osnovnimi  državljanskimi  pravicami  nam  je 
prinesla  v  §  19.  „narodno  enakopravnost".  Na  to  točko  so 
se  sklicevali  oni  slovenski  poslanci,  ki  so  glasovali  za  du- 
alizem,  ne  da  bi  bili  pretehtali  njegove  posledice.  Brez  pomi- 
sleka so  izročili  do  100.000  Slovencev  ogrski  polovici  in  v 
naslednjih  letih  so  lahko  spoznavali,  da  so  zasigurali  z  du- 
alizmom  tudi  v  Predlitavskem  nadvlado  nad  seboj  Nemcem. 
Vprašanje  jezikovne  prakse  v  javnem  življenju  je  ostalo  ne- 
rešeno in  nihče  ne  ve,  kdaj  se  bo  sploh  pravično  rešilo. 

Veselejši  so  uspehi,  ki  so  jih  dosegli  narodni  budi- 
telji  v  dobi  ustavnih  bojev  doma.  Inteligenca  si  je  snovala 
v  tej  dobi  svoja  društva,  čitalnice,  ki  so  bile  naravna 
zbirališča  slovenskih  buditeljev. 

Prvo  čitalnico  so  si  osnovali  mariborski  rodoljubi  po 
češkem  zgledu  sredi  leta  1861.  in  takoj  so  jim  sledili  v 
Trstu,  ter  koncem  istega  leta  tudi  v  Ljubljani  in  v  nasled- 
njih letih  so  snovali  čitalnice  po  vseh  mestih  in  večjih 
krajih  slovenske  domovine.  Dualizem  je  našel  na  sloven- 
skem že  dobrih  30  čitalnic,  leta  1869.  pa  jih  je  bilo  58.  V 
čitalniških  prostorih  so  prirejali  zabave  —  po  češkem 
zgledu  so  jih  zvali  „besede"  —  z  glasbo,  petjem,  govori, 
plesi  in  z  igrami;  tu  so  se  zbirali  k  političnim  pogovorom 
in  k  čitanju  novin.  Med  meščanskimi  Slovenci  se  je  pri- 
čelo družabno  življenje  in  slovenščina  je  prihajala 
med  njimi  do  časti  kot  občevalni  jezik,  ne  sicer  iz- 
ključno, toda  vsaj  (tudi)  javno.  V  dobi  ustavnih  bojev  in  še 
dolgo  pozneje  so  bile  čitalnice  najvažnejša,  včasih  tudi 
edina  kulturna  središča,  ki  so  vzgajala  Slovence  za  javnost 

in  v  katerih  so  polagali  temelj  slovenski  gledališki  umetnosti, 
petju  in  glasbi.  Najimenitnejša  izmed  vseh  je  postala  ljub- 
ljanska čitalnica,  ki  je  štela  na  stotine  članov  in  je  tem 
laže  delovala  na  raznih  kulturnih  poljih.  V  področju  ljub- 
ljanske čitalnice  so  osnovali  leta  1867.  »Dramatično 
društvo". 

S  pomočjo  čitalnic  so  skušali  buditelji  vplivati  na 
ljudstvo.  Velike  ljudske  s  lav  no  s  ti,  ki  so  jih  prirejale 
čitalnice  v  spomin  škofa  Slomška  (t  1862.)  in  tisočletnice 
sv.  bratov  Cirila  in  Metoda  (1863),  so  vabile  ljudske  mno- 
žice in  postajale  pravi  narodni  tabori,  na  katerih  so  na- 
vduševali ognjeviti  govorniki  svoje  kmetske  rojake,  naj  časte 
in  spoštujejo  slavne  može,  ki  so  pisali  Slovencem  lepe 
knjige  in  se  borili  za  narodne  pravice.  Tudi  deželnozborske 
volitve  so  postajale  obenem  narodne  slavnosti :  volilci  ali 
volilni  možje  iz  daljnih  in  bližnjih  vasi  so  se  privažali  na 
okrašenih  vozovih  od  vseh  strani  na  volišča,  kjer  ni  bilo 
navdušenju  konca,  zlasti  kadar  je  razglasila  komisija  zmago 
slovenskih  kandidatov. 

Narodno  gibanje  je  bilo  v  obmejnih  pokrajinah  živah- 
nejše ko  na  Kranjskem,  kar  ni  nič  čudnega,  saj  je  vzgajal 
hujši  narodni  pritisk  najbolj  požrtvovalne  in  idealne  bori- 
telje.  Bili  so  večinoma  mladi  možje,  pravniki,  zdravniki, 
srednješolski  učitelji  in  duhovniki,  ki  so  radi  žrtvovali  denar 
in  večkrat  tudi  zdravje  svoji  veliki  nalogi  in  ki  jih  niso 
plašile  ne  grožnje  nasprotnikov  ne  nemilost  predstojnikov. 
Na  Štajerskem  se  je  zbirala  krog  vztrajnega  staroste 
dr.  Štefana  Kočevarja  in  neumornega  Davorina  Trstenjaka 
četa  boja  in  dela  željnih  mož,  med  njimi  dr.  Sernec,  dr. 
Vošnjak,  Šuman,  Majciger,  Hermann,  Raič,  dr.  Razlag,  dr. 
Prelogi.  dr. ;  Korošcem  je  bil  vzgojil  Slomšek  zavedno  du- 
hovščino in  neupogljivega  voditelja  Andreja  Einspielerja,  ki 
mu  ga  ni  para  v  slovenski  zgodovini,  kar  se  tiče  železne 
volje,  doslednosti  in  vztrajnosti  v  boju  za  narodne  pravice. 
Goriško  je  dobivalo  naglo  slovensko  lice,  kajti  iz  Tolmina, 

kjei  je  deloval  nesebični  in  skrajno  idealni  dr.  Karol  Lavrič, 
so  se  ra;^livali  valovi  narodnega  navdušenja  po  vseh  slo- 
venskih okrajih.  V  tržaški  okolici  je  pripomogla  duhov- 
ščina z  izvrstnimi  škofi,  da  je  naraščala  zavednost  slovenskega 
ljudstva;  v  mladem  Ivanu  Nabergoju  so  dobili  Tržačani 
srčnega  voditelja.  Ljubljanske  slovenske  voditelje  pa 
označuje  taktika,  vsled  katere  so  zaigrali  leta  1868.  mestno 
občino:  vsled  slovenske  abstinence  je  padla  komaj  pridob- 
ljena Lj'ubljana  zopet  Nemcem  v  roke. 

Opozicija  proti  dr.  Bleiweisu  in  njegovemu  oblastnemu 
vodstvu  v  narodnih  zadevah,  katero  si  je  bil  osvojil  v  Ba- 
chovi dobi,  je  izpodkopavala  „Novicam"  nekdanji  vpliv. 
Bleiweis  ni  bil  več  merodajen  s  svojo  pohvalo  ali  obsodbo 
literarnih  del,  odkar  je  hodil  Janežičev  „Glasnik''  svoja 
pota,  še  manj  pa,  odkar  je  odgrinjal  Josip  Stritar  s  svojo 
kritično  besedo  oni  zastor,  ki  ni  dovoljeval  Slovencem  jas- 
nega pogleda  niti  na  lepoto  Prešernovih  poezij,  kaj  šele 
na  vrt  tujih  lepih  literatur.  V  ljubljanski  čitalnici  in  v  „Ma- 
tici  Slovenski",  ki  se  je  osnovala  leta  1863.  po  inici- 
jativi  mariborskih  rodoljubov,  je  veljala  sicer  najbolj  še 
Bleiweisova  beseda,  a  tudi  tukaj  je  njegovo  delovanje  in 
počivanje  izzivalo  odpor  osebnih  in  stvarnih  nasprotnikov. 
Matični  tajnik  Franc  Levstik,  ki  bi  bil  sigurno  povzdignil 
književno  društvo  na  primerno  stopnjo,  je  moral  zapustiti 
svojo  skromno  službo,  ker  ni  odobraval  patrijarhalnega  go- 
spodarstva Bleiweisovih  prvakov.  Dobrih  nasvetov  se  je 
odbor  branil,  odklanjal  je  izdajo  najlepših  narodnih  pesmi 
in  pripovedk  in  zbranih  del  boljših  pesnikov,  pač  pa  je 
izdal  dela  Bleiweisovega  ljubljenca  Koseškega  in  obetal 
Slovencem  —  „Naučni  slovnik" ! 

Literarni  in  osebni  odpor  zoper  Bleiweisovo  vodstvo 
se  je  razširil  v  dobi  ustavnih  bojev  na  politično  polje. 
Nasprotnikom  revne  Bleiweisove  politike,  ki  jih  je  bilo 
zunaj  Kranjskega  obilo,  so  so  pridružili  „mladi"  na  Kranj- 
skem. —  Cim  je  vlada  proglasila  drugo  ustavo,  se  je  čutila 

potreba  po  slovenskem  političnem  listu,  ker  „Novice"  kot 
tednik  niso  zadoščale.  Bleiweis  jih  ni  hotel  ne  razširiti,  ne 
kreniti  z  njimi  na  odločnejšo  pot. 

Prvi  je  bil  Andrej  Einspieler,  ki  si  je  osnoval  nemški 
list  „Stimmen  aus  Innerost er reich**  (1861-1863.), 
s  katerim  je  hotel  poučevati  Nemce  o  slovenskih  zahtevah 
in  probujati  v  prvi  vrsti  koroške  Slovence.  V  Ljubljani  sta 
izdajala  Vilhar  in  Levstik  (1863)  slovenski  politični  list 
„Naprej",  katerega  so  pa  kmalu  ubile  tiskovne  pravde, 
ker  se  je  upal  potegovati  za  zedinjenje  Slovencev  in  na- 
rodno enakopravnost.  „Napreju"  je  sledil  nemško  pisan 
„Triglav"  (1865  —  1870)  V  tej  dobi  večina  slovenskih 
omikanih  naročnikov  ni  bila  več  zadovoljna  z  nemškim 
listom,  češ,  da  tako  podjetje  samo  ovira  razvoj  slovenskega 
časopisja  in  vriva  Slovencem  po  nepotrebnem  nemščino, 
nasprotnikov  pa  itak  ne  prepriča  o  ničemer.  Imeniten  list 
je  postal  „S  love  ne  C",  ki  ga  je  izdajal  Einspieler  v  Ce- 
lovcu (1865  —  1867).  Vsled  brezobzirnosti  „Slovenca"  v  boju 
za  enakopravnost  je  imel  Einspieler  dosti  trpeti,  toda  nič 
bi  ga  ne  bilo  moglo  odvrniti  od  izdajanja,  da  niso  nasprot- 
niki preplašili  tiskarja,  ki  je  moral  vsled  strahu  pred  napo- 
vedanim bojkotom  odpovedati  tisk  slovenskega  časopisa. 
Primorskim  Slovencem  je  bil  namenjen  „11  irski  P  ri- 
mo rjan"  (1866.,  od  leta  1867.  „Primorec")  v  Trstu  in 
„D  orno  vina"  (1867 — 1869)  v  Gorici,  v  Mariboru  pa  je 
jel  leta  1867.  izdajati  dr.  Prelog  gospodarski  in  politični 
list  »Slovenski  Gospodar",  ki  izhaja  še  dandanes. 

Novi  listi  so  dopolnjevali  „Novice".  V  narodnopolitičnih 
vprašanjih  so  bili  radikalnejši  in  zlasti  »Slovenec"  in  »Slo- 
venski Gospodar"  sta  večkrat  polemizirala  z  »Novicami"  ter  ob- 
sojala medlo  in  nedosledno  postopanje  slovenskih  poslancev. 

7.  Pregled  po  najnovejši  dobi. 

z  dualizmom  se  pričenja  nova  doba  v  slovenskem 
javnem  življenju.  Na  pravni  podlagi  skušamo  doseči  v  državi 

ureditev  narodnostnih  razmer.   Ministrstva  padajo,  nova  pri- 
hajajo   za    njimi    in    državnim  krizam   ni  konca  v  naši  ljubi 

Avstri;!. 

Notranjo  slovensko  zgodovino  te  dobe  označuje  ločitev 
Slovencev  v  dve  politični  in  kulturni  stranki  in  nagel  vse- 
stranski kulturni  napredek.  Ljudstvo  se  zaveda  vedno  bolj 
državljanskih  in  narodnih  pravic,  tukaj  močneje,  tam  manj. 
Precej  naglo  raste  naš  srednji  stan.  Vsled  zdrave  delitve  sil 
po  raznih  kulturnih  strokah  smo  dosegli  v  kratkih  deset- 
letjih, nepričakovane  uspehe  v  znanstvu,  slovstvu,  umetnosti 
in  gospodarstvu. 

Dualizem  je  povzročil  domačo  vojno  med  sloven- 
skimi izobraženci.  Polemika  med  slovenskimi  časopisi  je 
dokazovala,  kako  globok  prepad  je  že  bil  med  taboroma 
slovenske  javnosti.  Opozicija  zoper  „stare%  ki  jim  je  stal 
na  čelu  dr.  Bleiweis  z  „Novicami",  si  je  osnovala  leta  1868. 
v  Mariboru  večji  list  „Sloveski  Jslarod".  Istočasno  sta  obe 
stranki  po  češkem  zgledu  marljivo  izrabljali  nove  ustavne 
pravice,  v  prvi  vrsti  društveno  in  zborovalno  svo- 
bodo. V  letih  1868—1871  so  prirejali  javne  shode  pod 
milim  nebom,  t.  zv.  „tabore"  po  vseh  slovenskih  pokra- 
jinah, na  katerih  so  nastopali  imenitni  ljudski  govorniki: 
Božidar  Raič,  dr.  J.  Vošnjak,  dr.  Razlag,  dr.  Lavrič,  dr.  Val. 
Zarnik  itd.  Ljudstvo  se  je  udeleževalo  taborov  v  ogromnem 
številu  in  navdušeno  glasovalo  na  njih  za  zedinjeno  Slo- 
venijo in  za  enakopravnost  v  šoli,  cerkvi  in  uradu. 

Boj  med  slovenskima  strankama  je  polegel  tupatam, 
kadar  je  šlo  „starim"  in  „mladim"  za  skupne  narodne  za- 
deve, toda  premirje  ni  nikdar  trajalo  dolgo.  Na  obeh  straneh 
so  si  izpopolnjevali  časopisje:  dr.  Lavrič  je  ustanovil  v  Go- 
rici «Sočo",  »Slovenski  Narod", se  je  pod  Jurčičevim  ured- 
ništvom preselil  v  Ljubljano  (1872)  in  postal  (1873)  prvi 
slovenski  dnevnik;  kot  protiutež  glasilom  „mladih"  so  osno- 
vali v  Gorici  tednik  „Glas"  (1872.),  v  Ljubljani  pa  list  „Slo- 
venec"  (1873)    Po  letu  1875.  so  „mladi"  nekoliko  popustili 

v  svoji  bojevitosti  in  slovenska  oficijelna  politika  je  imela 
odslej  bolj  konservativen  značaj,  dokler  ni  vzplamtel  boj 
iznova  in  jel  pogubno  razjedati  vse  javno  življenje,  najprej 
na  Kranjskem,  potem  pa  tudi  po  ostalih  deželah. 

Borba  za  pravice  slovenskega  jezika  v  uradih  je  bila 
silno  nehvaležna  in  cesto  tudi  brezuspešna.  Začetkom  ustavne 
dobe  so  pač  vzbujali  govori  dr.  Tomana  in  Hermanna  splošno 
pozornost  in  res  je  izšel  že  leta  1861.  prvi  slovenski  sodni 
odlok.  A  vendar  so  uradovala  sodišča  in  politični  uradi  še 
nadalje  v  tujem  jeziku  brez  ozira  na  slovenske  stranke,  da- 
siravno  so  dobili  (1862,  1866)  ukaz,  naj  sprejemajo  slovenske 
vloge  in  jih  rešujejo  slovenski.  Po  letu  1867.  so  zahtevali 
slovenski  zastopniki  v  vseh  zakonodajnih  zborih  strogo  iz- 
vrševanje ustavnih  določb  in  višje  oblasti  so  jele  opozarjati 
podrejene  urade  na  dolžnost  slovenskega  uradovanja.  V 
kranjskih  deželnih  uradih  je  postala  slovenščina  leta  1870. 
uradni  jezik  in  tudi  v  goriškem  deželnem  zboru  so  ugodili 
zahtevi  glede  enakopravnosti  slovenščine.  Na  Štajerskem  in 
Koroškem  smo  ostali  v  tem  oziru  na  slabšem. 

V  šolski  upravi  opažamo  nekoliko  napredka,  še 
preden  je  došlo  do  korenite  preosnove  vsega  ljud- 
skega šolstva:  šolski  patronat  so  ločili  od  farnega 
uredili  deželne  prispevke  k  šolskim  stavbam  in  preosnovali 
učiteljišča  in  vzorne  glavne  šole.  Kranjski  deželni  zbor  pa 
je  leta  1866.  odklonil  Bleiweisov  predlog,  da  bodi  v  narodnih 
šolah  slovenščina  izključno  učni  jezik.  Vlada  si  je  nato  prila- 
stila proti  volji  federalistov  sama  pravico  določati  učni  jezik 
narodnih  šol,  pri  čemer  so  ji  smele  svetovati  edino  občine.  V 
zavednih  občinah  smo  dobili  vsled  te  določbe  slovenske 
ljudske  šole,  koder  pa  so  gospodarili  v  občinah  nasprotniki 
(n.  pr,  v  mestih),  tam  smo  izgubili  mahoma  še  dvojezične 
šole.  Na  Koroškem  je  jelo  slovensko  šolstvo  naglo  propadati, 
kajti  nezavedne  občine  so  se  oglašale  za  nemške  šole  in  za 
nekaj  let  ni  bilo  v  vsej  deželi  nobene  čisto  slovenske  šole 
poleg  dvojezičnih  in  nemških. 

Nesrečni  konec  vojne  leta  1866.  je  pospešil  preosnovi 
ljudskega  šolstva  in  novi  državni  zakoni  so  za  učneg, 
ministra  Hasnerja  skoro  docela  izbrisali  sledove  stare  šolsk 
ureditve.  Osnovni  državni  zakon  (21.  dec.  1867.)  je  velezna 
menit  za  razvoj  šolstva,  ker  jamči  svobodo  vede  in  uka  ii 
ne  priznava  vplivov  verskih  in  stanovskih  nazorov.  Državn 
zakon  z  dne  25  maja  1868.  leta  je  omejil  cerkvene 
oblast  nad  šolo  in  osnoval  deželne,  okrajne  in  krajne  šol 
ske  svete.  Ta  zakon  ni  ustvaril  „brezverske"  šole,  kakor  s( 
trdili  nekateri  ljudje,  temveč  jo  je  proglasil  za  šolo  z  ver 
sko  enakopravnostjo,  ki  je  pristopna  vsem  državljanom  bre; 
ozira  na  njihovo  vero.  Državni  Ijudskošolski  zakon  z  dn( 
14.  maja  1869.  je  končno  rešil  šolstvo  prejšnjih  vezi.  Dobil 
smo  šolo,  ki  naj  vzgaja  mladino  po  zdravih  načelih  moderni 
pedagogike.  Ljudski  šoli  je  naročil  ta  zakon,  naj  vzgajj 
otroke  nravno  in  verski,  razvija  njihove  duševne  moči  ir 
jim  daje  znanosti  in  spretnosti,  katerih  jim  je  treba  za  na 
daljnje  izobraževanje  v  življenju,  ter  da  ustvari  temelj,  dč 
postanejo  iz  njih  vrli  ljudje  in  državljani.  Število  učnil 
predmetov  je  zakon  razširil  in  uvedel  obvezno  osem 
letno  pohajanje  šole.  Ponavljalne  šole  so  dobile  na 
domestilo  v  nadaljevalnih  šolah  za  vajence  v  praktičnih  po 
klicih,  ki  so  dovršili  obvezni  šolski  pouk.  Število  razredov 
za  katere  se  je  določilo  največje  število  učencev  (80),  je 
raslo  in  z  njimi   potreba  novih   učnih   načrtov  (1874,  1875) 

Dobili  smo  dober  šolski  zakon  proti  svoji  volji.  Slo 
venski  poslanci,  tudi  oni,  kar  se  jih  je  štelo  med  svobodo 
miselne,  so  ugovarjali  šolskemu  zakonu:  nova  šola  jim  je 
stala  premaU)  na  verski  podlagi  in  osemletna  učna  doba  se 
jim  je  zdela  predolga.  —  Odpor  konservativcev  ni  moge 
omajati  šolskega  zakona,  pač  pa  so  nekateri  deželni  zbor 
že  v  osmem  desetletju  preteklega  stoletja  popuščali  oc 
njegovega  jasnega  besedila,  ko  so  sklepali  o  snovanju,  vzdr 
zevanju,  obiskovanju  in  nadzorovanju  šol;  V  državnem  zbort 
se  je  posrečilo  Taaffejevi  večini  leta  1883.  podreti  nekatera 

točke  šolskega  zakona  (»novela")  Od  tega  časa  so  stavili 
nasprotniki  skoro  ob  vsakem  zasedanju  zoper  šolski  zakon 
naperjene  predloge;  sklepi  raznih  katoliških  shodov,  glasovi 
konservativnega  časopisja  in  razne  druge  izjave  pričajo,  da 
da  se  bo  nadaljeval  boj  za  konfesijonalno  šolo  in  zoper 
sedanji  šolski  zakon. 

Na  drugi  strani  raste  boj  za  učni  jezik  v  šolah, 
ki  je  dandanes  središče  narodnostnega  boja.  Avstrijsko  šol- 
stvo je  od  nekdaj  predmet  političnih  prepirov  in  zato  se 
šolstvo  slabših  narodov  ne  more  dovolj  gladko  razvijati.  Na 
slovenskem  ozemlju  je  na  stotine  nemških,  laških  in  dvoje- 
zičnih šol,  ki  jih  obiskuje  poleg  posameznih  neslovenskih 
otrok  zgolj  slovenska  mladina.  Neslovenska  šola  sicer  ne 
more  odtujiti  mladine,  koder  občujejo  otroci  doma  slovenski, 
a  škoduje  ji  neizmerno,  ker  ji  vceplja  topost  in  ji  jemlje 
praktičnega  zmisla  za  življenje.  Drugod  rešuje  narodna  šola 
ljudstvo  iz  mrtvila  in  duševne  toposti,  naša  dvojezična  in 
tuja  šola  pa  tega  ne  dosega ;  njen  uspeh  je  le  v  tem,  da 
vceplja  mladini  pogubno  mnenje,  da  je  slovenščina  manj 
vreden  jezik.  Utrakvistične  šole  so  posebnost,  ki  je  name- 
njena menda  v  prvi  vrsti  slovenskemu  ljudstvu,  kajti  nikjer 
drugod  ne  nahajamo  dandanes  toliko  na  nenaraven  način 
urejenih  šol,  kakor  na  slovenskem  Koroškem  in  tupatam  na 
Štajerskem  in  Primorskem.  Koder  čuti  ljudstvo  škodljivost 
takih  šol,  tam  se  pričenja  odpor  proti  dvojezičnosti  in  boj 
za  slovensko  šolo,  toda  to  je  trdo,  dolgo  in  utrudljivo  delo. 
Šolska  uprava  molči  k  brezprimernemu  duševnemu  nasilstvu 
nad  tisoči  slovenskih  otrok  v  nemških,  laških  in  dvojezičnih 
šolah,  naj  si  bodo  nižje,  strokovne  ali  srednje. 

Slovenski  vaščan  je  v  nekaterih  nezavednih  krajih  žal 
najboljši  pomočnik  nasprotnikov  slovenskega  napredka,  ki 
mu  vsiljujejo  nenaravno  šolstvo;  nezaveden  vaščan  ne  čuti 
groznega  suženjstva,  v  katero  tlači  svojo  deco,  in  išče  vzroke 
svoje  bede  bogvekje  drugod,  ne  pa  v  svoji  toposti.  A  ljud- 
stvo ni  samo  krivo,  če  ima   še  vedno   pred  očmi  nekdanjo 

šolo  in  če  jc  prepričano,  da  šola  nima  drugega  namena  ko 
učiti  katekizma  in  nemščine;'  krivih  nazorov  o  važnosti  dobre 
šole  so  krivi  voditelji  ljudstva,  ki  so  mu  zamudili  pojasniti 
pomen  modernega  šolstva;  kriv  je  zlasti  tisti  del  slovenske 
inteligence,  ki  se  menda  boji  dobre  narodne  šole,  ki  bi 
vzgajala  mladino  nravno,  versko  in  v  narodnem  duhu^ 
v  samostojne  in  ponosne  člane  naroda  in  človeštva  ter  rajši 
izpodkopava  ugled  šoli  in  učitelju. 

Po  češkem  zgledu  je  segel  tudi  slovenski  narod  po 
samopomoči  in  si  osnoval  leta  1885.  šolsko  družbo 
sv.  Cirila  in  Metoda.  Kjer  nimajo  Slovenci  javne  ljud- 
ske šole,  tam  jim  pomaga  šolska  družba,  ki  ustanavlja  in 
vzdržuje  šole  in  otroške  vrtce.  Družba  deluje  zlasti  v  zad- 
njih letih  jako  živahno,  a  prispevki  in  darovi  članov  ne  za- 
doščajo, da  bi  osnovala  šole  povsod,  kjer  jih  je  treba.  Da 
je  došel  narod  k  spoznanju  svoje  lastne  moči,  da  je  jenjal 
moledovati  in  protestovati  in  da  daje  prednost  lastnemu 
vztrajnemu  delu,  v  tem  vidimo  velik  uspeh  zadnje  dobe  na- 
rodne zgodovine. 

Slovensko  učiteljstvo  je  postalo  pod  vodstvom 
Andreja  Praprotnika  važen  član  v  narodnem  življenju. 
Praprotnik  je  znal  učiteljstvo  organizovati.  V  kranjskem  de- 
želnem zboru  je  spretno  zagovarjal  zadeve  narodnega  šol- 
stva in  učiteljstva  in  je  ustvaril  v  svojem  glasilu  „Učiteljski 
Tovariš"  zbirališče  slovenskih  pedagoških  pisateljev.  Orga- 
nizacijski statut  (1874),  ki  je  splošno  dvignil  učiteljsko  iz- 


1  Mi  nikakor  nismo  nasprotniki  katekizma,  kajti  stojimo  na  sta- 
lišču državnega  šolskega  zakona,  ki  zahteva  od  ljudske  šole  na  prvem 
mestu  ^nravno  -  versko  vzgojo".  Tudi  vrednost  znanja  nemškega  jezika, 
kolikor  se  ga  more  naučiti  naš  otrok  na  zdravi  pedagoški  podlagi,  vemo 
primerno  ceniti.  Toda  naše  živo  prepričanje  je,  da  se  oboje  more  doseči 
edinole  s  pomočjo  temeljitega  znanja  materinščine  in  da  ima  ljudska  šoia 
tudi  nalogo  »razvijati  v  otrocih  duševne  zmožnosti,  jih  obdarovati  z  zna- 
nostmi in  spretnostmi,  ki  so  potrebne  v  daljno  izobreževanje  za  življenje 
ter  ustanavljati  temelj  izobrazbi  vrlih  ljudi  in  občanov."    (Opomba  ured.) 

t)brazbO>   jfe  ^elo  koristil  pedago^JKemu  štrdkovnemu  znanju 
našega  učiteljstva  in  njegovi  stanovski  zavesti.   V  vseh  slo- 
venskih šolskih   okrajih  so  si  osnovali   učitelji   po  Ijubljan- 
^skefn  zgledu  učiteljska  društva,   ki  so  združena  dandanes  v 
„Žavezi  slovenskih  učiteljskih  društev**  in  v  zvezi  avstrijskega 
slovanskega   učileljstva.   Del   slovenskega   učiteljstva,  ki  ni 
organiziran  v   ^Zavezi*,   si   je   osnoval   lastno   organizacijo, 
„Slomškovo  zvezo".  —  Vesel  napredek  opažamo  tudi  v  pe- 
dagoškem   siovstvu.    »Učiteljski  Tovariš"  je  dobil  nekoliko 
tekmecev  in  dopolnilnih  časopisov,  izmed  katerih  si  je  pri- 
dobil „Popotnik"  največ  zaslug.  „ Slovenski  Učitelj"  je  gla- 
silo „ Slomškove  zveze".  Največja  in  najobsežnejša  pedago- 
škoknjiževna  organizacija  slovenskega  učiteljstva  je  „ Sloven- 
ska Šolska  Matica"  (ustan.ieta  1900.)  pod  vodstvom  ravna- 
telja Hentika  Šchreinerja. 

Strokovno  šolstvo  je  izmed  vseh  šolskih  panog  na' 
Slovenskem  najbolj  zanemarjeno.   Slovenski  narodni  zastop- 
niki so  posvečali  obrtni  izobrazbi  malo  pozornosti,  organi- 
zacije obrtnikov   in  trgovcev  pa   tudi   niso  bile  do  zadnjih 
let  dovolj  podjetne,  da  bi  svojemu  naraščaju  same  priskrbele 
vsaj  nižjih  strokovnih  šoL    Sedanjost  kaže  več  razumevanja 
za  strokovno  šolstvo.  Poleg  kmetijskih  šol,  obrtnih  in  trgov- 
skih nadaljevalnih  tečajev  imamo  in  snujemo  trgovske  šole 
v  Ljubljani  in  v  Trstu  in  leta  1911.  se  je  otvorila  tudi  višja 
obrtna  šola  v  Ljubljani.  Izmed   učiteljišč  ima  edino  goriško 
slovenski  značaj,  ostali  zavodi  so   še  dvojezični  in  nemški. 
Srednje  šole  se  množijo  na   slovenskem  ozemlju 
počasneje  nego  drugod  v  Avstriji.    Vlada  je  do  najnovejše 
dobe  branila  nemški  značaj  naših  srednjih  šol,  dasiravno  je 
bila  včasih   na  videz  voljna  ugoditi  vsaj  deloma  zahtevam 
po  slovenskem  učnem  jeziku.  Leta  1870.  je  dovolila 
pouk  nekaterih  predmetov   na   kranjskih  gimnazijah  v  slo- 
venščini, a  slovenski   učni  jezik  se   ni  mogel   uvesti  vsled 
pomanjkanja  slovenskih  učnih  knjig.    Šele  od  leta  1880.  so 
luvajali    slovenski   pouk    v   nižjih    razredih   na    posameznih 

kranjskili  zavodih;  leta  1889.  so  osnovali  slovenske  nižj« 
paralclke  na  mariborski  gimnaziji,  leta  1895.  na  celjski.  Oc 
leta  1908.  se  Slovenijo  korakoma  državne  srednje  šole  ri: 
Kranjskem,  a  nalogo  priskrbeti  učne  knjige  za  vse  razred< 
srednjih  šol  je  moralo  prevzeti  slovensko  profesorsko  dru 
štvo.  Privatni  zavodi  so  prvi  uvajali  slovenščino  v  višje  raz 
rede  in  sicer  knezoškofijska  gimnazija  v  Št.  Vidu  in  mestm 
realka  v  Idriji,  ki  se  doslej  edina  izmed  realk  sme  prištevat 
med  slovenske  zavode.  Dandanes  čutimo,  da  se  bo  pc 
skromnih  začetkih  vprašanje  srednjega  šolstva  v  prihodnost 
ugodno  reševalo  po  vseh  slovenskih  pokrajinah. 

Zahtevi  po  slovenskem  vseučilišču  se  upirajc 
nasprotniki  z  vsemi  močmi  in  ni  še  videti  dne,  ko  se  bc 
izpolnila  ta  želja  slovenskega  naroda. 

Skupno   z   napredujočim   šolstvom  krepi   kulturno  silc( 
slovenskega   naroda  intenzivno   izobraževalno   in  prosvetna 
delo  znanstvenih,  zabavnih,  dobrodelnih  in  drugih  društev 
razvito    knjižništvo,   časnikarstvo    in   vobče  slov 
stvo  ter  domača  umetnost. 

Prosvetno  delo  čitalnic  je  bilo  prvotno  namenjeno 
slovenskemu  meščanstvu,  kmalu  pa  so  rodoljubi  jeli  snovati 
tudi  v  manjših  krajih  raznovrstna  društva,  osobito  pev- 
ska in  bralna;  celo  strogo  strokovna  društva  so  si  jemalaa 
v  program  svojega  delovanja  skrb  za  izobrazbo  članov.  Takd 
je  danes  vsa  slovenska  zemlja  preprežena  z  gosto  mrežcD 
raznovrstnih  narodnih  društev  in  javnih  knjižnic,  organizi 
ranih  v  „Prosveti",  „Krščansko-socijalni  zvezi"  in^ 
raznih  pokrajinskih  in  strokovnih  zvezah.  Javno  knjižništvo 
deluje  uspešno  šele  v  zadnjem  desetletju.  Slovensko  so- 
kolstvo,  ki  je  organizirano  po  češkem  vzoru,  skrbi  vneto  zaa 
duševno  in  telesno  vzgojo  svojih  članov.  Po  zgledu  sokol- 
skih  društev  snujejo  tudi  telovadne  odseke  „Krščansko-soc» 
zveze«  („Orli"). 

Razvoj  slovenskega  časnikarstva  je  najboljši  dokaz, 
kako  se  ljudstvo  zanima  za  javna  vprašanja,  politiko  in  kul- 

turo.  Pred  pol  stoletjem  si  je  ves  narod  komaj  vzdrževal 
edine  skromne  „Novice",  dandanes  pa  izhaja  vrsta  dnevni- 
kov in  manjših  političnih  listov,  strokovnih  in  leposlovnih 
časopisov,  ki  jih  naštejemo  kmalu  polno  stotino.  Nekaj  več 
značajnosti,  resne  objektivnosti  in  nekaj  manj  strankarske 
zagrizenosti  polagajmo  v  svoje  časopisje  in  potem  bomo 
imeli  imenitno  narodno-vzgojevalno  sredstvo. 

Presenetljiv  napredek  kaže  slovensko  slo  vs t  vo,- od- 
kar je  dobojeval  Josip  Stritar  s  svojimi  reformnimi  nauki  v 
Janežičev^em  „Glasnikn"  in  v  dunajskem  »Zvonu"  literarni 
boj  med  „starimi"  in  „mladimi".  Iz  njegove  šole  je  izšlo 
mnogo  pesniških  in  pisateljskih  talentov,  izmed  katerih  ome- 
njamo le  Gregorčiča,  Cimpermana,  Kersnika,  Tavčarja,  Aškerca, 
Pesjakovo  in  Funtka.  Vrsto  starejših  pisateljev:  Erjavca, 
Levstika,  Zarnika,  Ogrinca,  Mandelca,  Mencingerja,  Trste- 
njaka  itd.  so  izdatno  pomnožili  in  okrepili  pripovedniki: 
Jurčič,  Trdina,  Kersnik,  Vošnjak,  Tavčar,  Stare,  Detela,  Ko- 
der, mnogi  drugi  odlični  sotrudniki  „Ljubljanskega  Zvona", 
„Dom  in  Sveta",  „Slovana"  in  ostalih  listov.  Moderne  smeri 
v  pripovedništvu  uvajajo  Murnik,  Govekar,  Meško,  Šorli, 
Cankar,  med  pesniki  najnovejše  dobe  pa  so  se  proslavili: 
Medved,  Murn,  Kette  in  Zupančič.  —  Družba  sv.  Mohorja 
pošilja  leto  za  letom  po  pol  milijona  zabavnih,  poučnih  in 
nabožnih  knjig  med  narod.  Častno  je  že  dandanes  tudi  sta- 
lišče znanstvenega  slovstva  vseh  strok,  ki  je  deloma  orga- 
nizovano  v  »Slovenski  Matici",  »Leonovi  družbi"  in  v  zgodo- 
vinskih in  drugih  podobnih  znanstvenih  strokovnih  društvih. 

Gledališko  umetnost  goji  v  prvi  vrsti  ljubljansko 
slovensko  gledišče.  »Dramatično  društvo"  je  izza  leta  1867. 
izdajalo  zbirke  gledaliških  iger  in  po  skromnih  začetkih  pri- 
borilo slovenskim  predstavam  prostora  v  deželnem  gledišču ; 
odkar  se  je  preselilo  v  novo  gledišče  (1892.),  napreduje 
vidoma  slovenska  dramatska  umetnost,  a  tudi  po  ostalih 
večjih  odrih  (v  Trstu,  v  Mariboru  in  v  nekaterih  drugih 
mestih)  rastejo  slovenska  gledišča. 

Slovenska  pevska  in  glasbena  umetnost 
je  dosegla  svojo  višino  z  ^Glasbeno  Matico",  osnovano  leta 
1872.  v  Ljubljani,  ki  je  pod  vodstvom  Mateja  Hubada  po- 
stala prvi  narodni  glasbeni  zavod.  Po  zgledu  matične  glas- 
bene šole  v  Ljubljani  (od  1.  1882.)  delujejo  po  raznih  večjih 
krajih  manjše  glasbene  m  pevske  šole.  —  Slovensko  glas- 
beno gibanje  se  je  omejevalo  dolgo  časa  na  p  e  s  e  m  ,  ki 
se  ne  more  ceniti  s  čisto  umetniškega  stališča,  ker  je  zasle- 
dovala postranske  cilje:  narodno  probujo  (»Naprej"  Dav. 
Jenka!),  veselo  zabavo  itd.  Izobraženi  glasbeniki  so  gojili 
cerkveno  glasbo,  ki  jo  predstavlja  »Cerkveni  glasbenik" 
(Gregor  Rihar,  Ant.  Nedved  itd.)  ali  so  se  pečali  z  glasbene 
pedagogiko,  kakor  reformator  cerkvene  glasbe  Anton  Forster, 
ki  si  je  zaslužil  dobro  ime  tudi  v  posvetnih  skladbah,  zlasti 
z  opereto  ^Gorenjski  slavček".  Fran  Gerbič,  ustanovnik 
»Glasbene  Zore",  je  sodeloval  pri  snovanju  slovenske  opere 
v  Ljubljani.  Brata  Benjamin  in  Gustav  Ipavic  sta  zložila 
mnogo  priljubljenih  napevov.  Kot  operni  in  operetni  skla- 
datelj se  je  proslavil  Viktor  Parma.  Modernistične  skladbe 
in  sploh  nove  smeri  uvajajo  dr.  Gojmir  Krek,  Josip  Ipavic 
in  Risto  Savin.  Glasbeni  časopis  dr.  Kreka  „Novi  Akordi" 
je  postal  središče  nove  slovenske  godbe  in  pesmi  in  nas 
rešuje  glasbenega  diletantizma.  Izmed  najnovejših  skladateljev 
omenjamo  simfonika  Antona  Lajovica,  komponista  Aškerčevih 
in  Zupančičevih  pesmi,  Josipa  Prochazko  in  druge  sotrud- 
nike  »Novih  Akordov" :  Adamiča,  dr.  Schwaba,  Pahorja, 
Premrla,  Deva  itd. 

Slikarski  umetnosti  je  napočila  na  Slovenskem 
nova  doba  v  sedmem  desetletju  preteklega  stoletja,  ko  se 
je  vrnil  slikar  Ivan  Wolf  iz  Italije.  Wolf  je  naslikal  obilo 
velikih  izbornih  slik  in  vzgojil  v  svoji  slikarski  šoli  v  Ljub- 
ljani vrsto  odličnih  umetnikov.  Izmed  njegovih  učencev  se 
je  dvignil  v  slikarski  tehniki  najviše  Juri  Šubic,  ki  je  zapu- 
stil obilo  slik  ne  le  doma,  temveč  tudi  na  Češkem,  Morav- 
skem,  v  Atenah  in  v  Parizu.  Tudi  njegov  starejši  brat  Janez 

Subic  je  začel  z  Wolfom  in  slikal  marljivo  v  Benetkah,  v 
Rimu,  na  Dunaju  in  v  Pragi,  a  bil  je  sila  nesrečen,  ker  mu 
je  uničil  ogenj  mnogo  slik.  Anton  Ažbe,  gojenec  Wolfov  in 
dunajske  akademije,  si  je  ustanovil  v  Mnihovu  slikarsko 
šolo  prve  vrste  in  se  proslavil  z  mnogimi  slikami,  prof. 
Ivan  Franke  pa  na  Dunaju,  v  Benetkah  in  doma  z  lepimi 
portreti  in  risbami.  Med  Wolfove  boljše  učence  je  prištevati 
še  slikarja  Ludovika  Grilca.  Izmed  slovenskih  žen-umetnic 
omenimo  kot  prvo  Ivano  Kobilčevo,  ki  je  slikala  večinoma 
portrete.  —  V  zadnji  dobi  stopajo  pred  slovensko  in  tuje 
občinstvo  v  slovenskem  umetniškem  društvu  organizirani 
mladi  umetniki  Jakopič,  Vesel,  Grohar,  Jama,  Sternen,  Žmi- 
tek  itd.,  kipar  Zaje  pa  je  dobil  izbornega  sodruga  Berne- 
kerja.  Umetniške  razstave  slovenskih  slikarjev  in  kiparjev  so 
zanesle  slavo  naše  umetnosti  daleč  v  tujino,  ki  daje  našim 
umetnikom  vobče  neprimerno  več  priznanja  in  zaslužka  ne- 
go revna  domovina. 

Narodno  gospodarstvo  je  bilo  in  bode  vedno 
najvažnejša  žila  narodnega  življenja.  Ljudstvo,  ki  napreduje 
v  gmotnem  oziru,  si  gradi  temelje  svoje  kulture  in  izpolnjuje 
pogoje  svojega  obstanka,  in  zato  je  narodno-gospodarsko 
gibanje  najveselejši  pojav  v  zadnjih  desetletjih  slovenske 
zgodovine  in  porok  lepše  prihodnosti. 

Sredi  19.  stoletja  je  čutil  previdni  narodni  voditelj, 
kako  neugodno  je  vplival  splošni  gospodarski  preobrat  na 
gospodarske  razmere  v  slovenskih  krajih  ;  Bieiweis  je  ubral 
z  „Novicami"  najboljšo  pot,  posvetivši  jih  v  prvi  vrsti  kme- 
tijski in  obrtni  izobrazbi.  Njegov  zgled  so  morali  posnemati 
uredniki  novejših  časopisov,  ki  so  dajali  gospodarskim  vpra- 
šanjem vselej  svoje  liste  na  razpolago.  Ukaželjno  ljudstvo 
je  dobivalo  tudi  dovolj  samostojnih  gospodarskih  knjig, 
ki  so  jih  spisovali  župniki,  učitelji,  inteligentni  kmetje  in 
ekonomi  raznih  stanov,  hoteči  poučevati  svoje  rojake  v  po- 
ljudni besedi  o  napredku  in  pomenu  raznih  panog  gospodar- 
stva. Izmed  novejših  strokovnjakov  v  kmetijskem  gospodar- 

stvu  so  kot  pisatelji  najznamenitejši:  Gustav  Pire,  Fran]« 
Kuralt,  Fran  Povše,  Viktor  Rohrmann,  Franjo  Šolmayer,  d; 
Josip  Vošnjak,  Rihard  Dolenc,  Ernest  Kramar  itd.  Za  gospo 
darsko  izobrazbo  slovenskega  ljudstva  so  si  pridobile  lepi' 
zaslug  preosnovane  kmetijske  družbe  in  „Gospo 
darska  z  veza",  slovenska  gospodarska  glasila  te 
^Družba  sv.  Mohorja"  s  poučnimi  knjigami;  kmetij 
ske  šole  pošiljajo  leto  za  letom  čete  mladih  gospodarske 
izobraženih  absolventov  med  ljudstvo  in  živa  beseda  po 
tovalnih  učiteljev  podžiga  premišljujočega  vaščana 
naj  si  pomaga  z  nasvetovanimi  ekonomskimi  sredstvi.  Uspeh 
gospodarskega  pouka  se  čutijo  v  vsakem  oziru.  Ljudstv 
uvideva,  da  ne  gre  več  kmetovati  po  starem  kopitu,  kako 
so  gospodarili  pradedje,  temveč  da  je  treba  delati,  kako 
zahteva  trda  nova  doba,  in  se  boriti  s  pomočjo  znanje 
varčnosti  in  marljivosti  proti  pogubnim  posledicam  razni! 
ujm  in  škodljivcev.^  Slovenski  kmet  ne  štedi  pri  nabavi  mo 
dernih  sredstev  za  izboljšanje  svoje  zemlje,  kar  dokazuj* 
dejstvo,  da  se  je  s  posredovanjem  kmetijskih  organizacij  n;: 
Kranjskem  kupilo  in  porabilo  razmeroma  največ  umetniJ 
gnojil  izmed  vseh  avstrijskih  dežel.  Ob  današnjem  splošnen 
agrarnem  preobratu  se  ne  bo  slovenski  kmet  izogibal  no 
beni  melioracijski  ideji.  Koder  ob  gospodarskih  krizah  n 
bilo  pravočasno  izdatne  pomoči  in  pouka,  tam  se  kaže  pro 
padanje  kmetijstva  v  obliki  izseljevanja  v  tujino,  v  Amerike 
in  v  premogokopne  in  rudarske  kraje  na  zahodno  Nemške 
in  gornje  Štajersko.^ 

'  Poleg  ujm,  ki  povzročajo  večkrat  gospodarske  krize,  je  prizadel; 
našim  kmetovalcem  največ  škode  peronospora  in  trsna  uš  v  vinogradih 
lubadar  v  gozdovih  in  razne  živinske  kuge.  Najhujša  škodljivca  gospo 
darskega  napredka  pa  sta  bila  in  sta  še  potratnost  in  osobito  al  k  o 
hol,  ki  »zahteva  več  žrtev  ko  kuga,  lakota  in  vojna  skupaj".  Splošni 
zadolženost  slovenskih  kmetov  je  strašna  posledica  vsega  tega. 

2  Izseljevanja  v  industrijalna  mesta  in  v  tujino  ne  smemo  smatrat 
kot  absolutne  izgube  narodnih  moči,  kajti  dandanes  odhaja  slovenski  de- 
lavec  za   kruhom  v  tujino  večinoma   iz  tega  vzroka,    ker  slovenski  kme . 

—     286    — 


Splošno  se  ugodno  razvija  na  Slovenskem  živino- 
reja z  mlekarstvom,  vinarstvo,  sadjarstvo  in 
čebelarstvo  in  v  teh  panogah  se  je  med  ljudstvom  že 
precej  ukoreninilo  produktivno  zadružništvo.  Manj 
ugodno  pa  se  razvija  poljedelstvo,  kateremu  škoduje 
uvoz  žita  in  živil  iz  tujine,  razkosanost  kmetij,  pomanjkanje 
delavcev  in  krajema  tudi  nerodovitnost  slovenske  zemlje. 
Žitna  produkcija  nazaduje,  a  vendar  se  prideluje  še  vedno 
razmeroma  mnogo  žita.  Kranjsko  zelje  in  slovenski  krompir 
sta  na  trgu  na  dobrem  glasu.  Savinska  dolina  si  je  opo- 
mogla s  hmeljskimi  nasadi,  nekaterim  krajem  pa  daje  če- 
bula in  špargelj  obilo  dohodkov. 

Slovenska  obrtnost  se  omejuje  večinoma  na  neor- 
ganizirano domačo  malo  obrt,  ki  je  nekdaj  cvetela,  dan- 
danes pa  polagoma  hira.  Skromno  vsakdanje  življenje  slo- 
venskega človeka  je  bilo  polno  poezije  in  je  s  svojimi  po- 
trebami jako  pospeševalo  domačo  obrt.  V  kmetski  hiši  so 
izdelovali  predmete  za  vsakdanjo  rabo  in  v  tem  delu  se  je 
družil  s  praktično  spretnostjo  tudi  dober  vkus,  ki  je  zasno- 
val na  široki  podlagi  narodno  umetnost.  V  marsikate- 
rem oziru  je  hodila  slovenska  domača  obrt  svojo  pot  in  je 
rodila  mnogo  izvirnih,  lepih  in  dobrih  reči,  ki  niso  dobro 
služile  le  domačim  potrebam,  temveč  jih  občuduje  tudi 
umetnikovo  oko  v  današnjih  kulturnozgodovinskih  in  umetno- 
obrtniških  muzejih.  Tujci  se  zavzemajo  nad  spretnostjo  in 
iznajdljivostjo  posameznih  obrtniških  samoukov  v  slo- 
venski *vasi  in  se  vprašujejo  strme,  do  kake  stopnje  bi  se 
povzdignilo  to   ljudstvo  v  kulturi  in  blagostanju,   če  bi  ho- 


ne  zna  tako  gospodariti,  da  bi  ga  mogel  dobro  porabiti  in  mu  dati  pri- 
mernega zaslužka.  Iz  gospodarsko  zaostalih  okrajev  (n.  pr.  iz  Bele  Kra- 
jine) se  ljudje  izseljujejo  najmočneje,  v  gospodarsko  trdnih  krajih  pa  je 
izseljevanje  neznatno.  —  Slovenski  Amerikanci  pošiljajo  na  svoj  dom 
marljivo  svoj  prisluženi  denar  in  marsikatero  slovensko  posestvo  si  je  že 
opomoglo  vsled  amerikanske  pomoči.  Amerikanski  denar  tvori  dandanes 
velik  del  slovenskih  posojilniških  vlog. 

tela   država   uvideti,    koliko    talentov   ima  pokopanih  v  slo- 
venskih mladeničih,  hrepenečih  po  višji  strokovni  izobrazbi. 

Starodavno  platnarstvo  izumira.  Veseli  piedilni  večeri 
so  dandanes  na  kmetih  že  redki,  kolovrati  in  preslice  poči- 
vajo na  podstrešjih,  le  mnogi  platneni  in  sukneni  izdelki  v 
hiši  spominjajo  še  nekdanje  tkalčevske  obrti.  Ženske  roke 
ne  tekmujejo  več  tako  vnete  v  iznajdljivosti  izšivalnil^  mo- 
jiivov,  ki  kitijo  hišno  opravo  in  obleko.  Znamenito  je  slo- 
vensko čipkarstvo,  ki  ima  svoje  središče  v  Idr^i.  Sl^mnikar- 
stvo  je  novejša  obrt  in  se  razvija  zlasti  y  ^^^mmlkem  ok*;-^ju. 
J^azne  stroke  lesnih  in  železarskj.h  @feFti  »uspevajo  povoljno 
in  mnogi  izdelki  se  izvažp*^-^  ^  ^^^^  dežele.  Slavne^  so  sa- 
^ii]sk§  samokolnir-^  rogaški 'brusi,  ribniška  „suha  roba"  itd. 

^''l.Kih  industrijalnih  podjetij  je  na  Slovenskem  razme- 
roma malo,  dasiravno  je  lega  naših  dežel  in  obilica  vodnih 
moči  jako  ugodna  za  industrijalni  razvoj.  Ob  večjih  rekah 
in  v  mestih  rastejo  podjetja  in  sicer  najbolj  ob  Savi  na  Go- 
renjskem, najmanj  pa  na  Notranjskem,  kjer  ni  vodnih  moči. 
Jako  krepka  je  pač  železarska  industrija,  ki  je  poleg  mno- 
gih drugih  podjetij  skoro  vsa  v  tujih  rokah.  Slovenski  ka- 
pital še  ne  more  uspešno  tekmovati  z  nemškim  in  laškim, 
zato  so  začetki  naše  nove  industrije  in  nove  trgovine  tako 
težavni.  Vendar  ne  more  nihče  prezreti  močnih  narodno- 
gospodarskih korakov  v  razvoju  slovenske  industrije.  Slo- 
vensko organizirano  trgovstvo  deluje  najbolj  premišljeno  in 
ekonomično,  da  bi  rešilo  z  gospodarskimi  in  industrijalnimi 
podjetji  slovenski  narod  premoči  tujega  kapitala. 

Izredno  ugodna  lega  slovenske  zemlje  pospešuje  razvoj 
trgovine  in  kliče  Slovence,  naj  prevzamejo  sami  v  svoje 
roke  vso  trgovino,  ki  je  hodila  doslej  preko  njih.  Na  prvem 
vseslovenskem  trgovskem  shodu  je  vzkliknil  govornik:  »Slo- 
venci, bodimo  trgovci,  vse  drugo  pride  samo  po  sebi!"  Po- 
litik dr.  H.  Tuma  poziva  narod  ob  vsaki  priliki:  „Na  morje! 
V  Trst!  Samo  tu  in  nikjer  drugod  je  bodočnost  slovenskega 
naroda!"  Narodu  zares  ne  primanjkuje  trgovskih  zmožnosti. 

Dsobito  imajo  Notranjci  in  Dolenjci  obilo  trgovskega  duha. 
A  za  veletrgovino  je  treba  več  izobrazbe,  nego  je  ponujajo 
"majhne  naše  trgovske  šole.  Trgovski  naraščaj  ne  obiskuje 
v  zadostnem  številu  tujih  trgovskih  visokih  šol  in  ne  hodi 
^v  tujino  v  prakso,  vsled  tega  se  ne  razvija  naša  trgovina  v 
onem  razmerju,  kakor  raste  promet  in  zlasti  tržaški  trg. 

Na  Kranjskem  in  Goriškem  so  si  Slovenci  že  osvojili 
malo  in  srednjo  trgovino,  nekoliko  manj  pa  na  Štajerskem, 
^Koroikem  in  v  Trstu.  Velika  trgovina  je  večinoma  še  v  tu- 
ijih  rokah. 

K  varčnosti,  podjetnosti  in  samopomoči  kliče  sloven- 
sko posojilništvo,  ki  je  iztrgalo  n^rod  oderuhom  in 
tujim  denarnim  zavodom  iz  rok  in  ki  zabranjuje  prehajanje 
narodnega  premoženja  v  tuje  roke. 

Dr.  Josip  Vošnjak  je  najprej  povdarjal  med  Slovenci 
potrebo  denarnih  zavodov,  kakršne  je  videl  na  Češkem 
(1868)  a  polom  banke  „Slovenije"  (1876)  je  pogoltnil  poleg 
precejšnjega  narodnega  kapitala  tudi  slovensko  gospodarsko 
podjetnost  na  več  let.*  Njegov  brat  Miha  Vošnjak  seje 
•končno  resno  lotil  (1879.)  snovanja  denarnih  zavodov  in 
organizacije  slovenskega  kapitala  ter  je  izredno  srečno  in 
uspešno  širil  po  vsem  Slovenskem  zmisel  za  denarno  za- 
družništvo. Po  mešanem  sistemu  Schulze-Delitzschevem,  ki 
ga  je  prikrojil  Vošnjak  slovenskim  razmeram,  so  snovali 
posojilnice  najprej  v  mestih  in  večjih  krajih;  posojilnice  po 
•čistem  Raiffeisenovem  sistemu  snujejo   šele  v  zadnjih  letih. 

i  Izza  leta  1868.  se  je  sila  naglo  začelo  razvijati  denarno  gospo- 
•darstvo  v  Avstriji.  Kakor  gobe  po  dežju  so  rasla  nova  industrijalna  in 
•razna  delniška  podjetja,  ne  da  bi  se  kdo  resno  vprašal,  ali  imajo  kaj 
;upanja  za  zdrav  razvoj.  Naravna  posledica  nerazumne  podjetnosti  je  bil 
leta  1873.  splošen  „krah',  za  katerim  so  prišli  tudi  Slovenci  na  vrsto  s 
polomom  svoje  nove  zavarovalne  banke  »Slovenije",  ki  je  bila  prvi  naš 
veliki  narodnogospodarski  poskus.  Vodstvo  te  banke  je  imelo  pač  pre- 
malo tehničnostrokovne  in  splošne  ekonomske  izobrazbe  ter  je  z  lahko- 
miselnim gospodarstvom  prej  ali  slej  moralo  uničiti  z  veliko  slavo  in  t%^ 
klamo  osnovano  podjetje. 

Pomena  posojilništva  in  liranilništva  ne  smemo  ceniti 
samo  v  gospodarskem  oziru,  temveč  ravno  tako  tudi  v  na- 
rodnopolitičncm.  Koderkoli  imamo  dandanes  trdne  denarne 
zavode,  tam  ima  slovensko  življenje  krepko  zaslombo.  V  na- 
rodnostno mešanih  mestih  in  trgih  so  posojilniške  hiše  („Na- 
rodni  domi")  zavetišča  in  vir  slovenskega  družabnega  in 
javnega  življenja.  Denarni^  zavodi  podpirajo  in  snujejo  po- 
vsod dobrodelne  in  narodu  koristne  ustanove  in  tako  je  dobil 
marsikateri  okraj  ponosno  slovensko  lice,  ki  bi  bil  ostal 
pod  tujo  oblastjo,  če  bi  ne  bilo  vonjem  domačih  denarnih 
zavodov. 

Miha  Vošnjak,  „oče  slovenskega  posojilništva",  je  uvi- 
del  potrebo  medsebojne  zveze  slovenskih  denarnih  zavodov, 
ki  bi  vodila,  branila  in  poučevala  posamezne  zadruge,  in  je 
osnoval  društvo  „Zvezo  slov.  posojilnic"  s  sedežem  v  Celju. 
V  duhu  nove  dobe  in  novih  zadružnih  zakonov  se  je  pre- 
osnovalo  to  društvo  pozneje  v  osrednjo  zadrugo  »Zadružno 
zvezo"  v  Celju. 

Brez  državnih  in  deželnih  podpor  je  doseglo  slovensko 
posojilništvo  krasno  višino  in  končno  ga  je  jela  tudi  vlada 
upoštevati.  Glede  denarne  organizacije  se  pač  našemu  skrom- 
nemu narodu  ni  treba  več  sramovati  med  avstrijskimi  na- 
rodi. V  zadnji  dobi  škoduje  ugledu  slovenskega  posojilni- 
štva domače  strankarstvo,  ki  je  jelo  segati  z  veliko  brez- 
obzirnostjo tudi  na  to  polje,  kjer  je  enotnost  naravno  naj- 
bolj potrebna.  Proti  „Zadružni  zvezi"  v  Celju  se  je  osnovala 
konkurenčna  »Zadružna  zveza  v  Ljubljani"  in  na- 
zadnje (1907.)  smo  dobili  še  tretjo  tekmovalko  »Zvezo 
slovenskih  zadrug  v  Ljubljani".  Skoro  smešen  po- 
staja naš  strankarski  boj  v  zadružništvu:  v  posameznih  ne- 
znatnih vaseh,  koder  delujejo  že  nekaj  let  zadruge,  snujejo 
nove  zadruge,  katerih  vodstvo  naj  ima  nasprotno  politično 
barvo !  Dasi  je  slovensko  denarno  zadružništvo  močno  raz- 
vito, vendar  leži  še  mnogo  slovenskega  denarja  v  nesloven- 
skih zavodih. 

Preko  posojilnic  in  hranilnic  smo  stopili  (deloma  s  po- 
močjo srbskega,  hrvatskega  in  češkega  kapitala)  k  snovanju 
bank.  „Jadranska  banka"  v  Trstu  in  »Kreditna 
banka"  v  Ljubljani  se  razvijata  tako  krasno,  kakor  se  ni 
mogel  nihče  nadejati ;  obe  obetata  postati  važni  središči  slo- 
venskega denarništva  in  vir  narodne  podjetnosti. 

Slovenski  denarni  zavodi  so  si  pridobili  z  vzornim  red- 
nim poslovanjem  in  poštenim  vodstvom  popolno  zaupanje 
ljudstva  in  celo  tujih  kapitalistov,  ki  ga  ne  more  omajati 
razdiralna  agitacija  narodnih  in  političnih  nasprotnikov.  Naši 
zavodi  delujejo  marljivo  v  praktični  trgovski,  industrijalni 
in  bančni  vzajemnosti  s  slovanskimi  narodi  in  gospodarski 
stiki  se  večajo  zlasti  s  Čehi,  Hrvati  in  Srbi. 

Na  podlagi  statističnih  številk  ne  moremo  po- 
dati slike  svojega  gospodarstva,  ker  je  narod  v  upravnem 
oziru  razdeljen  na  toliko  dežel  in  razen  tega  pomešan  z 
Nemci  in  Lahi  in  ker  uradna  statistika  pozna  samo  provin- 
cije  in  ne  narodov. 

V  prometnem  oziru  slovenske  pokrajine  niso  na 
slabem.  Na  vse  strani  imamo  odprt  svet:  na  jugu  morje,  na 
severju  velike  železnice,  na  izhodu  in  zahodu  velike  ravnine. 
Iz  srednje  Evrope  vodi  pot  k  Trstu  naravnost  preko  sloven- 
ske zemlje  po  južni  in  karavanški  železnici,  s  katerima  bo 
v  prihodnosti  tekmovala  tretja  velika  železnica  preko  Do- 
lenjskega v  Dalmacijo  in  četrta  preko  zahodnega  Štajerskega 
in  izhodnega  Koroškega,  Kamnika  in  Ljubljane.  Občutno 
pa  trpimo  vsled  pomanjkanja  lokalnih  železnic,  nezadostnega 
števila  cest  in  neplovnosti  rek.  Poštne  razmere  so  povoljne. 

Mlada  slovenska  kultura  in  solidni  napredek  v  gospo- 
darstvu nas  navdajata  z  utemeljenimi  nadami,  da  bo  Slo- 
venec v  bodočnosti  uspešno  tekmoval  med  evropskimi  na- 
rodi kot  zaveden  in  samostojen  gospodar  na  majhnem,  a 
najlepšem  delu  evropske  zemlje. 

